
PRATARMĖ 


Pirmąkart lietuvių skaitytojui pateikiame visą šv. Augustino Gpažinimų 
tekstą. Iki šiol turėjome tik pirmąsias dešimt knygų (vert. kun. Mykolas 
Vaitkus), pirmąkart išleistų 1933 m. (pakartotinis leidimas - 1998 m.). 
Šis leidimas — beveik ketvirtadaliu ilgesnis — suteikia skaitytojui galimy- 
bę suvokti šios knygos tikrąją vertę ir autoriaus sumanymą. 

Kartu skelbiame Posidijaus Augustino gyvenimą - pirmąją biografiją, 
jo mokinio parašytą netrukus po šv. Augustino mirties (+ 430), natūraliai 
papildančią pačių pažinimų autobiografinį pasakojimą (plačiau žr. įvadą 
p. 379-384). 

Augustinas Gpažinimus parašė, kaip manoma, 397—400 m., įpusėjęs 
penktą dešimtį, prieš metus tapęs Hipono vyskupu. Pavadinimas — 
Confessiones Augustinui reiškė ne tik savo gyvenimo „išpažinimą“, bet ir 
Kūrėjo pašlovinimą: „Priimk mano išpažinimų auką iš mano liežuvio, 
kuriam suteikei pavidalą ir kurį paskatinai išpažinti Tavo vardą“ (/šp. 
V I). Tad X-XIII knygos, kurių turinį sudaro ne autobiografinis pasa- 
kojimas, o teologiniai ir filosofiniai apmąstymai, yra integrali Gpažinimų 
dalis (XI knygos vertimas kartu su lotyniškuoju tekstu buvo skelbtas 
Baltose lankose (1994, Nr. 4), lydimas Arūno Sverdiolo ir Paulo Ri- 
coeuro tekstų — tai bene vienintelis ZEpažinimų šiuolaikinės lietuviško- 
sios bibliografijos punktas). 

Visas knygos tekstas yra persmelktas Šventuoju Raštu, tad neretai 
sunku nuspręsti, kur Augustinas cituoja, o kur tiesiog kalba Biblijos 
žodžiais. Biblijos tekstas, kuriuo naudojosi Augustinas, — vadinamoji 
senoji lotyniškoji versija — tiek Senojo, tiek Naujojo Testamento antrojo 
amžiaus vertimas iš graikų kalbos. Be abejo, jis skiriasi nuo šiuolaikinių 
vertimų, taigi verčiant buvo mėginama į tai atsižvelgti ir paisyti pirmiausia 
lotyniškojo teksto. Psalmių numeracija — graikiškoji Sepruagintos — taip 
pat išlaikyta; 9 ir 10 bei 114 ir 115 psalmės jame buvo sujungtos 
į vieną, o 116 ir 147 — padalytos į dvi; todėl ir nuorodos vertime į 
psalmes nurodo Augustino lotyniškąją Bibliją. Norėdami atrasti nuoro- 
das šiuolaikiniame Psalmyne, turime psalmėms nuo 10 iki 148 prie 
skaičiaus pridėti vienetą. 


Viduramžių rankraščiai buvo suskirstyti tik į XIII knygų. Lotyniški 
skyrelių numeriai atsirado pirmuosiuose leidimuose XV a. pab.- XVI a. 
pr. Paragrafų numeriai pirmąkart įvesti XVII a. antros pusės Šv. Mauro 
benediktinų Augustino raštų leidime. 

Išpažinimų tekstas verstas iš: Sant'Agostino Confessioni, Testo criti- 
camente riveduto e apparati scritturistici a cura di Manlio Simonetti, 
t. 1-5, Fondazione Lorenzo Valla, Arnoldo Mondadori Editore, 1997. 
Taip pat naudotasi komentuotu teksto leidimu: Augustine: Confessions, 
a text and commentary by James J. O'Donnell, t. 1-3, Oxford: 
Clarendon Press, 1992; elektroninė teksto versija: http://www.stoa.org/ 


hippo/. 
Leidėjai 


PIRMA KNYGA 


I 1. Didis esi Viešpatie ir labai šlovintinas!, didelė tavo 
galybė, ir tavo išmintis neišmatuojama*. Ir šlovinti tave 
nori žmogus, maža dalelė tavo kūrinijos; žmogus, nešantis 
su savimi savo mirtingumą?, nešantis savo nuodėmės liu- 
dijimą, ir liudijimą, kad „priešiniesi išpuikėliams“*; ir vis 
dėlto tave nori šlovinti žmogus, maža dalelė tavo kūrini- 
jos. Tu paveiki mus taip, kad šlovinti tave yra malonu", nes 
sukūrei mus, nukreipdamas savęsp, ir mūsų širdis nežino 
ramybės, kol nenurimsta tavyje“. Leisk man, Viešpatie, pa- 
žinti ir suprasti', kas yra pirmiau: šauktis tavęs ar šlovinti 
tave; pažinti tave ar šauktis tavęs. Bet kas tavęs šaukiasi, 
nepažindamas tavęs? Visai ko kito gali šauktis, nepažinda- 
mas tavęs. O gal reikia tavęs šauktis, idant būtum pažintas? 
Tačiau kaip šauksis to, kurio neįtikėjo? Arba kaip įtikės 
be skelbėjo*? Ir šlovins Viešpatį tie, kurie jo ieško?. Nes 
ieškantys randa jį, o randantieji šlovins jį, ir ieškosiu tavęs, 
Viešpatie, šaukdamasis tavęs, ir šaukiuosi, tikėdamas į tave, 
nes esi mums paskelbtas. Šaukiasi tavęs, Viešpatie, mano 
tikėjimas, kurį davei man, kurį įkvėpei man per savo 


sūnaus žmogiškumą, per savo skelbėjo tarnystę'“. 


II 2. Ber kaip šauksiuosi savo Dievo, Dievo ir savo Viešpa- 
ties? Nes kai šauksiuosi jo, aš tuo pačiu pasikviesiu jį į save 
patį. Bet kokia vieta yra manyje, kur ateitų mano Dievas? 
Kur galėtų ateiti Dievas, kuris sukūrė dangų ir žemę!'? Ar 
iš tiesų taip, Viešpatie, mano Dieve, ar yra manyje kas nors, 
kas galėtų tave aprėpti? Argi dangus ir žemė, kuriuos su- 

kūrei ir kuriuose mane sukūrei, aprėpia tave? O gal todėl, 
kad be tavęs nebūtų nieko, kas yra, gal todėl visa, kas yra, 
aprėpia tave? Taigi, kadangi ir aš esu, gal todėl prašau, kad 
ateitum į mane, nes manęs nebūtų, jeigu tavęs nebūtų 
manyje? Juk aš dar ne pragarmėje, tačiau tu ir ten esi. Net 
jeigu nužengsiu į požemius, tu ten esi'“. Taigi manęs 
nebūtų, mano Dieve, manęs visiškai nebūtų, jeigu tu nebū- 
tum manyje. O veikiau aš nebūčiau, jeigu nebūčiau tavyje, 
iš kurio visa, per kurį visa, kuriame visa“. Juk taip, Vieš- 
patie, juk taip. Kur šauksiu tave, jeigu tavyje esu? Arba iš 
kur ateisi į mane? Kur pasitrauksiu už dangaus ir žemės 
ribų, kad iš ten į mane ateitų mano Dievas, kuris pasakė: 


«145 


„Aš užpildau dangų ir žemę 

III 3. Taigi ar aprėpia tave dangus ir žemė, jeigu tu juos 
užpildai? O gal tu juos užpildai, bet dar lieka, kadangi jie 
tavęs nesutalpina? Ir kur išlieji visa tai, kas lieka iš tavęs, 
užpildžius dangų ir žemę? O gal tau, aprėpiančiam visa, 
nereikia būti kieno nors talpinamam, kadangi visa aprėp- 
damas užpildai. Ne indai, kuriuos tu užpildai, daro tave 
stiprų, nes net jeigu jie sudužtų, tu neišsilietum. O kai tu 
išsilieji ant mūsų"", ne tu krenti, bet mus pakeli, ne tu išsi- 
barstai, bet mus surenki. Ir visa, ką tu užpildai, visu savimi 
visa užpildai. Tačiau visa nepajėgia aprėpti viso tavęs: tad 
ar aprėpia tik dalį tavęs, ar visa vienu kartu aprėpia tą pačią 
dalį? Ar atskiri kūriniai aprėpia atskiras dalis: didesnieji — 
didesnes, mažesnieji — mažesnes? Taigi ar kuri nors tavo 


dalis yra didesnė, o kuri nors mažesnė? O gal visur esi visas, 


ir niekas neaprėpia tavęs viso? 

IV 4. Taigi kas tu esi, mano Dieve? Kas, klausiu, esi, 
jeigu ne Viešpats, mano Dievas? Argi yra kitas Viešpats, 
išskyrus mūsų Viešpatį? Arba ar yra kitas dievas, išskyrus 
mūsų Dievą!“? Visų aukščiausias, geriausias, galingiausias, 
visagalis, gailestingiausias ir teisingiausias, tolimiausias ir 
artimiausias, gražiausias ir tvirčiausias, pastoviausias ir neap- 
čiuopiamiausias, nekintantis ir visa keičiantis, niekada naujas 
ir niekada senas, viską atnaujinantis; į senatvę vedantis iš- 
puikėlius, kurie to nežino!'; visada veikiantis, visada ramus, 
kaupiantis ir nestokojantis, nešantis ir pripildantis, ir ap- 
saugantis, kuriantis ir maitinantis, tobulinantis ir ieškan- 
tis, nors nieko tau netrūksta. Tu myli ir nedegi, pavydu- 
liauji ir lieki abejingas, gailiesi ir nejauti skausmo, pyksti 
ir esi ramus, keiti darbus ir nekeiti sumanymo; priimi tai, 
ką randi, bet niekad nesi praradęs; niekad nestokoji ir 
džiaugiesi pelnu; niekada nesi šykštus ir reikalauji palūkanų. 
Tau yra permokama, idant būtum skolingas, tačiau kas 
turi ką nors ne tavo? Grąžini skolas, niekam nebūdamas 
skolingas, dovanoji skolas, nieko neprarasdamas. Ir ką gi 
mes pasakėme, mano Dieve, mano gyvenime, mano šventa 
saldybe? Arba ką kas nors pasako, kai apie tave kalba? Ta- 
čiau vargas tylintiems apie tave, nes ir iškalbingieji tampa 


nebylūs!š. 


V 5. Kas man leis pailsėti tavyje? Kas leis, kad ateitum į 
mano širdį ir ją pagirdytum, kad užmirščiau savąjį blogį ir 
apkabinčiau vienintelį savo gėrį, Tave? Kas tu man esi? 
Pasigailėk, idant galėčiau kalbėti. Kas aš pats tau esu, kad 


liepi man tave mylėti ir jeigu to nedaryčiau, užsirūstintum 

ant manęs ir grasintum didelėmis nelaimėmis? Argi maža 
nelaimė būtų man nemylėti tavęs? Vargas man! Pasakyk 
man per savo gailestingumą, Viešpatie, mano Dieve, kas 
tu man esi. Pasakyk mano sielai: „aš esu tavo išganymas“"?. 
Pasakyk taip, kad išgirsčiau. Štai mano širdies ausys atgręž- 
tos į tave, Viešpatie. Arverk jas ir pasakyk mano sielai: „aš 
esu tavo išganymas“. Atbegsiu išgirdęs šį balsą ir apkabin- 
siu tave. Neslėpk nuo manęs savo veido: mirsiu, nemir- 
siu, kad tik jį pamatyčiau““ 

6. Ankšti mano sielos namai, kad galėtum į juos įeiti: 
paplatink juos. Jie griūva: atstatyk juos. Juose yra tai, kas 
žeidžia tavo akis: pripažįstu ir žinau. Bet kas juos išvalys? 
Arba kam kitam jeigu ne tau šauksiu: „Nuo mano slaptų- 
jų kalčių apvalyk mane, Viešpatie, ir apsaugok savo tarną 
nuo svetimųjų“*!. Tikiu, todėl kalbu““. Viešpatie, tu ži- 

ai“?. Ar neišpažinau tau pats prieš save savo nuodėmių, 
ią mano, ir ar tu neatleidai mano širdies nedorumo?*? 
Nesilyginu teisingumu su tavimi, kuris esi tiesa, ir nenoriu 
apgaudinėti paties savęs, kad mano neteisumas nemeluotų 
pačiam sau“?. Taigi nesibylinėju su tavim, nes jeigu tu, 
269 


Viešpatie, žiūrėsi kalčių, Viešpatie, kas išlaikys 


VI 7. Ir vis dėlto leisk man kreiptis į tavo gailestingumą, 
man, dulkėms ir pelenams“, leisk kalbėti, nes aš kalbu 
Tavo gailestingumui, ne žmogui, kuris pasijuoks iš manęs. 
Galbūt ir Tu pasijuoksi iš manęs, tačiau atsigręžęs pasi- 
gailėsi“*. Ką noriu pasakyti, Viešpatie? Tik tai, kad nežinau, 
iš kur atėjau čia, į šį mirtingą gyvenimą, ar į gyvąją mirtį“?? 


Nežinau. Mane pasitiko tavo gailestingumo paguoda““, 

kaip aš girdėjau iš savo kūniškųjų gimdytojų, kurio ir ku- 
rios dėka tu sukūrei mane laike, pats to neatmenu. Taigi 
laukė žmogaus pieno paguoda, kuriuo ne mano motina ar 
žindyvės pripildė savo krūtis, bet tu per jas man davei mais- 
tą, būtiną kūdikiui, atsižvelgiant į tavo nustatytą tvarką ir 
turtus, paskirstytus iki daiktų pabaigos. Tu man leidai ne- 
norėti daugiau negu duodavai, o mano maitintojoms davei 
norą duoti man tai, ką tu joms duodavai. Vedamos meilės, 
jos norėjo man duoti tai, ko gausiai buvo iš tavęs gavusios. 
Manasis gėris, gautas iš jų, buvo gėris joms, bet jis buvo 
ne jų, o per jas gautas, nes iš tavęs eina visos gėrybės, Die- 
ve, ir iš mano Dievo visas mano išganymas?!. Tai supratau 
vėliau, tau šaukiant per visa tai, ką suteikei viduje ir išorėje. 
Nes tada temokėjau žįsti ir nurimdavau nuo kūniškų ma- 
lonumų, o verkdavau jų netekęs — bet nieko daugiau. 

8. Paskui pradėjau šypsotis, iš pradžių miegodamas, o 
vėliau ir prabudęs. Taip man apie mane pasakojo, ir aš 
patikėjau, kadangi taip pat elgiantis matome ir kitus kūdi- 
kius; pats aš to neprisimenu. Ir štai pamažu ėmiau suvok- 
ti, kur esu, ir savo norus norėjau išsakyti tiems, kurie juos 
išpildytų, bet negalėjau, nes norai buvo mano viduje, o 
juos išpildantys — išorėje, ir jokių pojūčių pagalba jie nega- 
lėjo įeiti į mano sielą. Taigi blaškiausi ir šaukiau, bandy- 
damas tokiais ženklais išreikšti savo norus, kiek galėda- 
mas ir kaip galėdamas, tačiau tie ženklai neišreiškė mano 
norų. Ir kai aplinkiniai manęs neklausė, ar nesuprasdami, 
ar nenorėdami pakenkti, aš pykau, kad vyresnieji man nepa- 
klūsta, o laisvieji netarnauja kaip vergai, ir jiems keršijau 


verkdamas. Kad būtent taip elgiasi kūdikiai, supratau iš 

tų, kuriuos galėjau pažinti, o kad aš taip elgiausi, jie dau- 
giau pasakė nežiniomis, negu žinantieji mano maitintojai. 

9. Ir štai mano kūdikystė seniai mirė, o aš gyvenu. Tu, 
Viešpatie, kuris visada gyveni ir kuriame niekas nemiršta, 
kadangi anksčiau už amžių pradžią, anksčiau už viską, apie 
ką galima pasakyti „anksčiau“, esi tu — Dievas, ir Viešpats 
viso, ką sukūrei — ir tu, kuriame esti visų nestabilių daly- 
kų priežastys, išlieka nekintamos visų kintančių dalykų 
pradžios ir gyvena amžini visų minčiai nepavaldžių bei 
laikinų dalykų pagrindai, Viešpatie, pasakyk man, tave mal- 
daujančiam, pasigailėk manęs, vargšo, pasakyk man, ar prieš 
mano kūdikystę buvo koks nors kitas, jau miręs amžius, 
ar tai yra tas laikas, kurį aš praleidau savo motinos įsčiose? 
Kai kas man apie tai yra papasakota, o ir pats mačiau nėščias 
moteris. O kas buvo prieš tai, mano saldybe, mano Dieve? 
Ar aš buvau kur nors ir koks nors? Nera nieko, kas man 
galėtų tai pasakyti: to negalėjo padaryti nei mano tėvas, 
nei motina, nei kitų patirtis, nei mano atmintis. Gal juokie- 
si, kad to klausiu tavęs, ir liepi šlovinti tave, išpažinti tave 
už tai, ką žinau? 

10. Išpažįstu tave, dangaus ir žemės Viešpatie“?, šlovinda- 
mas Tave nuo savo gyvenimo pradžios ir nuo kūdikystės, 
kurių neprisimenu. Tu leidai žmogui samprotauti apie save 
žiūrint į kitus, daug kuo patikėti apie save, remiantis netgi 
paprastų moterų liudijimais. Aš tada jau buvau ir gyvenau, 
ir baigiantis kūdikystės metui ieškojau ženklų, kuriais ga- 
lėčiau pranešti kitiems tai, ką jaučiau. Iš kur tokia būtybė, 
jeigu ne iš tavęs, Viešpatie? Ar kas nors yra savęs paties 
kūrėjas? Ar kur kitur teka tas šaltinis, iš kurio liejasi į mus 

būtis ir gyvenimas, o ne tu padarai mus, Viešpatie, kuriam 
būti ir gyventi yra tas pat, kadangi aukščiausia būtis ir aukš- 
čiausias gyvenimas yra tas pat??? Juk tu esi Aukščiausiasis 
ir nesikeiti, tavyje nepraeina ši diena, ir vis dėlto ji tavyje 
praeina, kadangi tavyje yra visa“: niekas negalėtų praeiti, 
jeigu tu viso to neturėtum savyje. Ir kadangi Tavo metams 
nėra galo??, tavo metai yra ši diena; kiek mūsų ir mūsų 
tėvų dienų praėjo per tavo šiandieną ir iš jos gavo savo 
pavidalą ir kažkaip buvo, ir toliau praeis kitos dienos, gaus 
pavidalą ir kažkaip bus. Bet tu esi tas pats“: visa, kas buvo 
vakar, ir visa, kas bus rytoj, padarai šia diena, padarei šia 
diena?'. Kas man, jeigu kas nors to nesupranta? Tegu džiau- 
giasi sakydamas: kas tai??? Tegu džiaugiasi ir tegu trokšta 


geriau nerasdamas atrasti, negu rasdamas tavęs nerasti. 


VII 11. Išklausyk, Dieve!?? Vargas žmonių nuodė- 
mėms!“? Ir tai sako žmogus, ir tu jo pasigaili, kadangi jį 
sukūrei; tačiau nuodėmės jame nesukūrei. Kas man pri- 
mins mano kūdikystės nuodėmę? Juk nė vienas nėra šva- 
rus, be nuodėmės tavo akivaizdoje, net ir kūdikis, gyve- 
nantis šioje žemėje vieną dieną“*!. Kas man primins? Gal 
koks nors mažylis, kuriame aš matau tai, ko neprisimenu 
pats apie save“?? 

Taigi kuo aš tada nusidėjau? Tuo, kad verkdamas siekiau 
krūties? Jeigu dabar taip pat elgčiausi ir išsižiojęs siekčiau 
gal ne krūties, o kito mano amžiui tinkamo maisto, teisin- 
gai būčiau išjuoktas ir išbartas. Taigi tada dariau tai, kas 
smerktina, bet kadangi negalėjau suprasti barimo, nei įpro- 


tis, nei protas neleido manęs barti. Su amžiumi mes išnai- 

kiname ir atsikratome tokių įpročių. Tačiau nemačiau nė 
vieno protingo, kuris valydamas išmestų tai, kas vertinga. 
Tačiau ar savo laiku tai buvo gėris: verkiant prašyti to, kas 
kenksminga? Aršiai pykti ant laisvųjų, nepanorusių paklusti, 
ant vyresniųjų, taip pat ir ant savo gimdytojų bei žymiai 
protingesnių, nepaklususių tiems reikalavimams, kuriuos 
vykdyti būtų buvę pražūtinga, stengiantis mušti iš visų 
jėgų“? Taigi nekaltas yra kūdikių kūno dalių silpnumas, 
o nejų siela. Aš mačiau ir patyriau, kaip atrodo pavyduliau- 
jantis kūdikis: jis dar nekalbėjo, tačiau išbalęs iš pykčio 
žiūrėjo į savo bendražindį. Kas to nežino? Motinos ir mai- 
tintojos sako tai pataisančios, nežinau, kokiais būdais. Ne- 
bent nekaltumas būtų ir prie pieno šaltinio, gausiai besi- 
liejančio ir neišsenkančio, nepakęsti kito, visiškai bejėgio 
ir gyvenančio vien tik tuo maistu? Maloniai žiūrime į tuos 
dalykus ne todėl, kad jie būtų menki ir nereikšmingi, bet 
todėl, kad su metais iš jų išaugama. Tai gali patvirtinti tai, 
kad nebegalime ramiai žiūrėti, matydami tokį kieno nors 
vyresnio elgesį. 

12. Viešpatie, mano Dieve, davęs kūdikiui gyvybę ir 
kūną; Tu, kaip matome, suteikei jam jusles, sutvirtinai 
sąnarius, parūpinai gražią išvaizdą ir būdingą gyvai būty- 
bei pilnatvės ir saugumo siekimą. Liepi man už tai šlovin- 
ti tave, išpažinti tave ir apdainuoti tavo vardą, Aukščiau- 
sias““, kadangi esi Dievas visagalis ir geras, net jeigu būtum 
padaręs vien tik tai, ko nepajėgė padaryti niekas kitas, vie- 
nintelis, kuris davei visko matą; gražiausias, kuris viskam 
suteiki pavidalus ir viską survarkai pagal savo tvarką. Tą 


savo amžių, Viešpatie, kurį gyvenęs neprisimenu, apie kurį 

kitais turiu tikėti ir kurį suvokiau, stebėdamas kitus kū- 
dikius, kad ir kokios tos prielaidos būtų tikėtinos, man 
gėda priskirti savo gyvenimui, kurį gyvenu šiame pasau- 
lyje. Pagal užmaršties tamsumą jis prilygsta tam, kurį pra- 
leidau motinos įsčiose. Ir jeigu esu pradėtas kaltėje ir nuo- 
dėmingai motina įsčiose mane maitino“, tai kur, mano 
Dieve, Viešpatie, kur ir kada aš, tavo tarnas, buvau nekal- 
tas? Bet praleisiu šitą laiką; kas man dėl jo, jei nesurandu 
jokių jo pėdsakų? 


VIII 13. Argi neperėjau aš, tęsdamas savo gyvenimą, iš 
kūdikystės į vaikystę“? O gal, teisingiau sakant, ji atėjo į 
mane ir pakeitė kūdikystę?.O ši neišėjo: kur galėjo pasi- 
traukti? Ir vis dėlto jos jau nebuvo. Jau nebuvau kūdikis, 
kuris nekalba, o buvau kalbantis vaikas. Tai jau atsimenu, 
o vėliau supratau, kaip išmokau kalbėti. Ne vyresnieji mane 
išmokė, pateikdami žodžius tam tikra tvarka, kaip jie vėliau 
mokė pažinti raides, o aš pats išmokau, vadovaudamasis 
protu, kurį tu man davei, mano Dieve. Kai norėjau dejo- 
nėmis, įvairiais garsais ir judesiais išreikšti savo širdies norus 
ir pasiekti jų išpildymo, nepajėgiau nei gauti viso, ko norė- 
jau, nei išsakyti tiems, kuriems norėjau. Kai jie pavadin- 
davo kokį nors daiktą, aš įsidėmėdavau ir įsimindavau, ir 
kai jie atsigręždavo į jį, mačiau ir supratau, jog; tai tas daik- 
tas, kurį jie vadina ir nori apie jį pranešti. Kad jie nori 
būtent to, rodė jų kūnų judesiai, tie natūralūs visų tautų žo- 
džiai, kurie reiškiami veidu, akių judesiais, įvairiais gestais, 
balso skambesiu - visa tai, kas išreiškia dvasios būseną, kai 


ji ko nors prašo, gauna, atmeta, vengia. „Taigi pamažu ėmiau 

suprasti, kokie žodžiai, pavartoti įvairiose vietose ir dažnai 
girdėti, reiškia kokius daiktus ir verčia savo burną tokiais 
pat ženklais išsakyti savo norus. Taigi tokiais ženklais aš 
pranešinėjau savo norus tiems, tarp kurių buvau, ir ėjau 
vis gilyn į audringą žmonių gyvenimą, priklausydamas nuo 
tėvų autoriteto ir vyresniųjų nurodymų. 


IX 14. Dieve, mano Dieve, kokias nelaimes ir patyčias 
aš tada patyriau“', kai man, vaikui buvo siūloma elgris tei- 
singai, paklusti raginantiems ieškoti sėkmės šiame gyve- 
nime ir, išmokus iškalbos meno įgyti žmonių pagarbą bei 
apgaulingus turtus. Taigi buvau atiduotas į mokyklą mo- 
kytis rašto. Vargšas nesupratau, kokią ji teikia naudą, ir 
jeigu nebuvau pakankamai stropus, gaudavau mušti. Šis 
paprotys vyresniųjų buvo giriamas, ir daugelis gyvenusių 
prieš mus nutiesė šitą varginanųį kelią, kuriuo ir mes bu- 
vome verčiami eiti: padaugintas buvo vargas ir skausmas 
Adomo sūnums. Atradome, Viešpatie, žmonių tau besi- 
meldžiančių ir iš jų išmokome apie tave, suvokdami, kiek 
pajėgdami, kad esi kažkas didis, kuris gali net ir nepasireikš- 
damas mūsų pojūčiams, išklausyti mus ir padėti. Ir dar 
vaikas būdamas ėmiau tau melstis, „priebėga mano, tvirto- 


ve mano“*š 


, ir šaukdamasis tavęs, nutraukiau savo iškal- 
bos raiščius. Dar mažas su nemažu įkarščiu maldydavau, 
kad manęs nemuštų mokykloje. Kadangi neišklausei manęs, 
kas neišėjo man į kvailumą“?, vyresnieji, tarp jų ir mano 
tevai, kurie tikrai nenorėjo, kad man atsitiktų kas nors 
bloga, juokėsi iš mano rykščių, didelės ir sunkios tada 


mano nelaimės?“, 

15. Ar yra kas nors, Viešpatie, toks didžiadvasis, stipriu 
jausmu su tavimi siejamas, ar yra, sakau, kas nors, taip 
pamaldžiai prie tavęs su stipriausiu jausmu prigludęs, kuris 
niekais laikytų arklius, kablius ir kitokias kankinimo prie- 
mones — taip kartais būna dėl tam tikro bukumo, - kurių 
norėdami išvengti su baime tavęs maldauja žmonės visoje 
žemėje, — taigi kuris juokiasi iš tų, kurie šių kankinimų 
baisiausiai bijo, taip kaip mūsų tėvai juokėsi iš bausmių, 
kurių mes, vaikai, susilaukdavome iš mokytojų? Nepra- 
dėjome mažiau jų bijoti ar mažiau tavęs prašyti, kad jų 
išvengtume, tačiau ir toliau nusidėdavome, mažiau moky- 
damiesi rašyti, skaityti ir galvoti apie mokslus, nei to iš 
mūsų buvo reikalaujama. Juk mums netrūko, Viešpatie, 
atminties ar gabumų, kuriais tu mus pakankamai apdova- 
nojai, bet mėgome žaisti ir už tai buvome baudžiami tų, 
kurie patys tai darė. Tačiau suaugusiųjų pramogos yra va- 
dinamos reikalais, o vaikų tokie patys užsiėmimai suau- 
gusiųjų yra baudžiami, ir niekas nesigaili nei vienų, nei 
kitų. Joks doras teisėjas nepateisins to, kad buvau muša- 
mas už tai, jog žaisdavau sviediniu ir dėl to užmiršdavau 
mokytis raidžių, kuriomis jau užaugęs žaidžiau dar bjau- 
resnius žaidimus? O ar tas, kuris mane mušė, darė ne tą 
patį, kai svarstant kokį nors klausimėlį, jį įveikdavo koks 
nors stipresnis priešininkas, ar jo neapimdavo apmaudas 
ir pavydas, kaip ir manęs, kai žaidžiant sviediniu, mane 
nugalėdavo kitas žaidėjas? 


X 16. Ir vis delto nusidėdavau, Viešpatie, mano Dieve, 


visų prigimtųjų dalykų kūrėjau ir tvarkytojau; nuodėmių 

esi tik tvarkytojas. Nusidėdavau, nepaisydamas tėvų ir 
mokytojų paliepimų. Juk galėjau vėliau gerai panaudoti 
raštą, kad ir dėl kokių sumetimų mano artimieji norėjo, 
kad jo mokyčiaus. Buvau nepaklusnus ne todėl, kad pasi- 
rinkau kažką geresnio, bet iš meilės žaidimams. Aš mėgau 
nugalėti varžybose ir didžiavausi tomis pergalėmis, man 
patiko glostyti ausis pramanytais pasakojimais, kurie dar 
labiau kurstė mano smalsumą?! savo akimis pažiūrėti į tai, 
kas rodoma spektakliuose, suaugusiųjų žaidimuose?*. Juk 
tie, kurie juos rengia, užima tokią aukštą padėtį, kad be- 
veik visi nori juos parodyti savo vaikams, tačiau jie noriai 
leidžia savo vaikus mušti, jeigu tie renginiai kliudo moks- 
lams; norėdami, kad mokslas leistų jų vaikams rengti tokius 
pat renginius. Pažvelk gailestingai?? į visa tai, Viešpatie, ir 
išvaduok mus, tavęs besišaukiančius; išvaduok ir tuos, kurie 
dar tavęs nesišaukia, idant šauktųsi, ir juos išvaduotum. 


XI 17. Dar vaikas būdamas, išgirdau apie amžinąjį gy- 
venimą, pažadėtą mums mūsų Viešpaties Dievo, nuolankiai 
nužengusio prieš mus. Buvau žymimas Jo kryžiaus ženklu 
ir pasūdytas Jo druska?“, vos tik išėjau iš savo motinos įs- 
čių, motinos, kuri labai pasitikėjo tavimi. Matei, Viešpa- 
tie, kai aš, dar vaikas būdamas, vieną dieną, suėmus smar- 
kiems pilvo skausmams buvau beveik bemirštąs, matei, 
mano Dieve, kadangi jau tada buvai mano sargas, su ko- 
kiu užsidegimu ir tikėjimu reikalavau savo pamaldžios 
motinos ir mūsų visų motinos tavo Bažnyčios suteikti man 
tavo Kristaus, mūsų Viešpaties 19 Dievo krikštą. Ir susi- 


jaudinusi mano kūno motina, savo tyroje širdyje kartu su 

tikėjimu į tave rūpestingai išnešiojusi ir amžinąjį mano 
išgelbėjimą, jau skubėdama rūpinosi, kad būčiau apiplau- 
tas ir priimčiau išganinguosius sakramentus, išpažindamas 
tave, mano Viešpatie, Jėzau, nuodėmių atleidimui, — bet 
staiga pasveikau. Ir mano apvalymas buvo atidėtas, tarsi 
buvo būtina, kad, jei liksiu gyvas, dar labiau susitepčiau, nes 
po apiplovimo padarytų nuodėmių purvas būtų dar dides- 
nis ir pavojingesnis. Taigi jau tikėjau, ir tikėjo mano moti- 
na, ir visi namiškiai, išskyrus tėvą, tačiau jis neįveikė manyje 
pamaldžių mano motinos pamokymų, ir nesugriovė tikėji- 
mo Kristumi, kuriuo jis dar netikėjo. Motina pasistengė, 
kad tu, mano Dieve, būtum mano tėvu, o ne jis, ir tu jai 
padėjai įveikti vyrą, kuriam, būdama geresnė už jį, paklus- 
davo, kadangi buvo klusni tau, liepiančiam taip daryti. 

18. Mano Dieve, klausiu ir noriu sužinoti, jeigu tu ma- 
lonėsi, kodėl rada buvo atidėtas mano krikštas: ar iš tiesų 
mano labui buvo tarsi paleistos mano nuodėmingų polin- 
kių vadžios, o gal nebuvo paleistos? Kodėl mūsų ausyse 
ligi šiol skamba žodžiai, sakomi apie vieną ar kitą: „Palik 
jį, tegu daro ką nori, juk jis dar nėra krikštytas“. Juk kalbė- 
dami apie kūno sveikatą nesakome: „Tegu jį dar labiau su- 
žeidžia, nes dar nera išgydytas“. Daug geriau ir greičiau bū- 
čiau išgijęs, rūpindamasis pats ir padedamas savųjų, kad 
įgytoji mano sielos sveikata būtų buvusi saugi tavo globos 
dėka, tavo, kuris ją būtum suteikęs??. Iš tiesų, būtų buvę 
daug geriau. Tačiau kiek ir kokios pagundų audros užgriūna 
išaugus iš vaikystės, atrodo, gerai žinojo mano motina ir 
norėjo, kad jos verčiau užgriūtų tą žemišką kūną, iš kurio 


vėliau turėjau susiformuoti, negu patį Dievo paveikslą““. 

XII 19. Tačiau pačioje vaikystėje, kėlusioje mažiau rū- 
pesčių negu jaunystė, nemėgau mokytis rašyti ir skaityti, 
ir nekenčiau, kai mane vertė tai daryti. Tačiau vertė, ir 
man tai išėjo į naudą, nors nesielgiau gerai: nebūčiau mokę- 
sis, jei manęs nebūtų vertę. Niekas nedaro nieko gerai prieš 
savo valią, net jeigu daro ką nors gero. Ir tie, kurie vertė 
mane, nesielgė gerai, bet man tai išėjo į gera tavo, mano 
Dieve, dėka. Jie nė nepagalvojo, kaip pritaikysiu tai, ko 
mane vertė išmokti, kad tik pasotinčiau nepasotinamą 
turto ir gėdingą garbės troškimą. Tu gi, kuris suskaičiavai 
visus mūsų galvų plaukus?', pasinaudojai klaida vertusių 
mane mokytis mano naudai, tuo tarpu mano paties, kuris 
nenorėjau mokytis, klaida — idant mane baustum, nes iš 
tiesų buvau vertas bausmės, aš, mažas berniukas ir didelis 
nusidėjėlis. Tokiu būdu, pasinaudodamas tais, kurie blogai 
darė, tu darei man gera, ir teisingai atsilyginai man, nusi- 
dėjėliui. Nustatei, ir taip yra, kad kiekviena netvarkinga 
siela yra pati sau bausmė. 


XIII 20. Kokia vis dėlto buvo priežastis, kodėl nekenčiau 
graikų kalbos, kurios nuo vaikystės buvau verčiamas mo- 
kytis, nė dabar man nėra visai aišku. Mėgau lotynų kalbą, 
tačiau ne tai, ko moko pradžios mokytojai, o tai, ko moko 
vadinamieji gramatikai. Nes pirmosios pamokos, kuriose 
buvo mokoma skaityti, rašyti ir skaičiuoti, man atrodė 
tokios pat sunkios ir slegiančios, kaip ir visi graikų kalbos 
užsiėmimai. Iš kur visa tai, jeigu ne iš nuodėmės, iš gyve- 
nimo tuštybės, nes buvau kūnas ir dvasia, klaidžiojantis ir 


negrįžtantis?*? Juk šitie pirmieji mokslai buvo geresni ir 


22 


IŠPAŽINIMAI I 

tikrėsni, nes išmokė skaityti, kas parašyta, ir rašyti, kas 
patinka pačiam, o per vėlesnes pamokas buvau verčiamas 
skaityti apie kažkokias Enėjo klajones, užmiršęs savo pa- 
ties klaidas, verkti dėl mirusios Didonos, nusižudžiusios 
iš meilės, tuo tarpu nepraliejau nė vienos ašaros pats dėl 
savęs, vargšas, per anuos dalykus mirdamas be tavęs, Die- 
ve, mano gyvenime. 

21. Kas gali būti nelaimingiau už nelaimingąjį, kuris 
nesigaili pats savęs ir verkia dėl Didonos mirties, mirusios 
iš meilės Enėjui, o neverkia dėl savęs, mirštančio dėl to, 
kad nemyli tavęs, Dieve, mano širdies šviesa, mano sielos 
duona, jėga, apvaisinanti mano protą ir užvaldanti minčių 
gelmes? Nemylėjau tavęs ir paleistuvavau pasitraukdamas 
nuo tavęs?? ir man, ištvirkaujančiam, iš visų pusių aidėjo: 
„Puiku! Puiku!““? Juk draugystė su pasauliu reiškia paleis- 
tuvavimą pasitraukiant nuo tavęs“!, ir „puiku! puiku!“ šau- 
kiama, kad susigėstų tas, kuris elgiasi ne taip. Taigi dėl tų 
dalykų aš neverkiau, o verkiau dėl Didonos, kurios „gyvy- 
bė užgęso ir kardas pabaigė kančią“; palikęs tave, sekiau 
paskui menkiausius tavo tvarinius, aš, žemė, einanti į žemę. 
Ir jeigu man būtų uždraudę tai skaityti, būčiau kentėjęs, 
nes nebūčiau galėjęs skaitydamas kentėti. Tokia beproty- 
bė yra laikoma garbingesniais ir vaisingesniais mokslais, 
negu tie, kurių dėka išmokau skaityti ir rašyt. 

22. Tačiau dabar tegu šaukia mano sieloje mano Dievas 
ir tavo tiesa tegu sako man: „taip nėra, taip nėra“. Tikrai 
geresnis yra tas pirmasis mokslas. Nes esu labiau linkęs 
pamiršti Enėjo klajones ir visa kita, negu rašyti ir skaityti. 


Prie įėjimo į gramatikų mokyklas kabo uždangos, tačiau 

tai ne pagarbą keliančios paslapties ženklas, o veikiau klaidų 
priedanga. Tegu nekelia balso prieš mane tie, kurių jau 
nebebijau, kai išpažįstu tau tai, ko nori mano siela, Dieve 
mano; aš nurimstu, smerkdamas savo klystkelius, kad pa- 
milčiau tavo gerus kelius. Tegu nekelia balso prieš mane 
knygų pardavėjai ar pirkėjai, nes jeigu paklausiu jų, ar tik- 
rai, kaip sako poetas, Enėjas kitados atvyko į Kartaginą — 
mažiau mokyti pasakys, kad nežino, o mokytesni sakys, 
jog tai netiesa. O jeigu paklausiu, kokiomis raidėmis rašo- 
mas Enėjo vardas, visi, kurie šito mokėsi, atsakys teisingai, 
remdamiesi tuo susitarimu, kuriuo žmonės priėmė šituos 
ženklus. Ir jeigu paklausiu, dėl ko jie patirs gyvenime dau- 
giau nepatogumų: ar dėl to, kad nebemokės rašyti ir skaityti, 
ar del to, kad pamirš tuos prasimanymus, — argi neaišku, 
ką atsakys žmogus, dar ne visai praradęs sveiką protą? Tai- 
gi aš nusidėdavau, būdamas vaikas, kai tuos tuščius da- 
lykus vertinau labiau už naudingus, o tiksliau sakant, vienų 
nekenčiau, kitus - mylėjau. Vienas ir vienas — du, du ir 
du - keturi, —- nekenčiau šitos giesmės, o maloniausias buvo 
tuščias reginys: medinis arklys, pilnas ginkluotų kareivių, 


Trojos gaisras ir pačios Kreuzos šešelis“?. 


XIV 23. Taigi kodėl nemėgau graikų literatūros, tokius 
dalykus apdainuojančios? Juk ir Homeras mokėjo kurti 
tokias pasakas, ir jo pasakojimas saldus, tačiau man, vaikui, 
buvo kartus. Manau, kad graikų berniukams toks gali būti 
Vergilijus, jeigu jį mokytis bus verčiamas taip pat, kaip 
aš — Homerą. Taigi sunkumai, sunkumai mokantis svetimą 
kalbą, tarsi tulžimi apšlakstė visus graikiškų pasakojimų 

malonumus. Nemokėjau dar nė vieno tos kalbos žodžio, 
o atkakliai buvau verčiamas ją išmokti, grasinant žiauriais 
kankinimais ir bausmėmis. Kažkada, dar kūdikis, nemokė- 
jau ir lotynų kalbos, bet išmokau jos, be baimės ir baus- 
mių, vien klausydamasis meilių žindyvės šnekų, juokau- 
jant ir žaidžiant. Išmokau jos be sunkios ir kankinančios 
prievartos, nes mano širdis vertė mane reikšti savo mintis, 
o to nebuvo galima padaryti nesimokant žodžių, ne per 
pamokas, bet kalbantis, kada jų ausims išsakydavau tai, 
ką jaučiau. Iš čia pakankamai aišku, jog mokantis kalbos 
daugiau reiškia laisvas smalsumas nei bauginanti būtiny- 
bė. Tačiau remdamasi tavo įstatymais, Dieve, tavo įstaty- 
mais, kurie valdo ir mokytojų rykštes, ir kankinių gundy- 
mus, pirmajam kliudo antroji. Tavo įstatymai leidžia įlieti 
išganingo kartėlio, grąžinančio mus pas tave nuo pražūtingo 
malonumo, kuris buvo atitraukęs nuo tavęs. 


XV 24. Išklausyk, Viešpatie, mano prašymą““, kad ne- 
nusilptų mano siela po tavo drausme“?, kad nepavargčiau 
išpažindamas tau tavo gailestingumą, kurio dėka ištraukei 
mane iš visų blogiausių mano klystkelių, idant taptum 
man saldesnis už visas viliones, kurių vaikiausi; idant stip- 
riausiai tave mylėčiau, nuoširdžiausiai įsikibčiau tavo ran- 
kos; idant išvaduotumei mane iš visų pagundų iki pat pabai- 
gos“. Juk tu, Viešpatie, esi mano karalius ir mano Dievas“, 
ir tegu tarnauja tau visa, ko naudingo vaikas būdamas iš- 
mokau, tegu tarnauja tau tai, ką kalbu, rašau, skaitau ir 
skaičiuoju, nes kai mokiausi tuštybių, tu mane pamokei ir 


atleidai nuodėmingą mėgavimąsi tomis tuštybėmis. Nors 

išmokau daug naudingų dalykų, bet jų galima išmokti ir 
ne tuščiuose užsiėmimuose, ir tai yra tas saugus kelias, ku- 


riuo turėtų eiti vaikai. 


XVI 25. Bet vargas tau, žmogiško įpročio upe! Kas tau 
priešinasi““? Kaip ilgai dar neišseksi? Kaip ilgai neši Ievos 
vaikus į didelę ir baisią jūrą, kurią vos perplaukia ir tie, 
kurie įlipo į laivą“?? Ar neskaičiau tavęs nešamas apie 
griaudžiantį ir paleistuvaujantį Jupiterį? Ir nors šie du da- 
lykai nesuderinami, bet taip buvo parašyta, idant tariamas 
griausmas būtų pateisinimas tikram paleistuvavimui. Kas 
iš šitų apsiaustais vilkinčių mokytojų blaivia ausimi klau- 
sosi kito, iš tų pačių dulkių sukurto žmogaus, šaukiančio: 
„Visa tai išgalvojo Homeras, žmogiškas savybes priskirda- 
mas dievams; geriau dievų savybes būtų mums priskyręs“*? 
Bet teisingiau būtų sakyti, jog; visa tai jis išgalvojo dėl to, 
kad begėdiškiems žmonėms suteiktų dieviškų savybių, kad 
begėdystė nebūtų laikoma begėdyste, ir kad tas, kuris taip 
elgiasi, atrodytų pamėgdžiojąs ne blogus žmones, bet dan- 
gaus dievus. 

26. Tačiau į tave, o pragaro upe, yra metami žmonių 
sūnūs, kad viso to mokytųsi ir dargi už mokestį; ir kyla 
didis sujudimas, kai, forume, įstatymų akivaizdoje, greta 
mokesčio iš mokinių skiriamos miesto algos'!. Ir plakies 
savo bangomis į uolas ir skambiai sakai: „Čia mokomasi 
žodžių, čia įsigyjama iškalba, būtina įtikinant ir aiški- 
nant savo mintis“. Taigi iš tiesų nebūtume sužinoję tokių 
žodžių, kaip: „auksinis lietus“, „skreitas“, „apgaulė“, „dan- 


gaus šventykla“ ir kitų, ten parašytų, jeigu Terencijus ne- 

būtų pavaizdavęs netikusio jaunuolio, kuris paėmė Jupi- 
terį sau už pavyzdį paleistuvauti, žiūrėdamas į kažkokį 
paveikslą ant sienos, kur buvo pavaizduota, kaip Jupiteris, 
kaip sakoma, pasiuntęs Danajai į skreitą auksinį lietų ir 
šitaip ją apgavęs. Taigi žiūrėk, kaip šis jaunuolis skatina 
save pleistuvystei, tarsi dangaus mokomas: „Koks dievas!“— 
sako, — „Kuris dangaus šventyklą daužo didžiausiu griaus- 
mu. O aš, mažas žmogelis, negalėčiau to padaryti? Jau mielai 
tai padariau /*. 

Netiesa, netiesa, kad šių žodžių lengviau išmokstama 
dėl jų šlykštumo; širų žodžių dėka tos šlykštynės drąsiau 
daromos. Aš kaltinu ne žodžius, kurie yra tarsi atrinkti ir 
brangūs indai, bet klaidos vyną, kurį juose mums pateik- 
davo girti mokytojai, ir jeigu nebūtume gėrę, būtume buvę 
mušami ir nebūtume galėję kreiptis į jokį blaivų teisėją. 
Tačiau aš, mano Dieve, kurio akivaizdoje saugiai galiu visa 
tai prisiminti, aš visų tų dalykų mielai mokiausi ir jais varg- 
šas mėgavausi, ir dėl to buvau vadinamas didelių vilčių tei- 
kiančiu vaiku. 


XVII 27. Leisk man, mano Dieve, truputį papasakoti 
apie savo sugebėjimus, tavo dovaną, kurią kliedesiams eik- 
vojau. Man buvo duota užduotis, sukėlusi man nemažą 
rūpestį — kaip atlygį siūlant pagyrimą ir dovaną arba mušimą 
ir baimę, — pasakyti pykstančios ir kenčiančios Junonos 
kalbą apie tai, kad ji negali sulaikyti nuo Italijos Teukrų 
karaliaus'?. Negirdėjau, kad Junona kada nors būtų pasa- 
kiusi tokią kalbą, tačiau mus vertė klaidžioti poetinių prasi- 
manymų pėdsakais ir paprastais žodžiais pasakyti tai, ką 


27 


IŠPAŽINIMAI I 


poetas buvo pasakęs eilėmis. Labiau buvo giriamas tas, kuris, 
atsižvelgiant į vaizduojamąjį asmenį, sugebėdavo tikriau 
pavaizduoti pykčio ir kančios jausmus ir išreikšti savo min- 
tis žodžiais, dailiai apvilkus žodžiais atitinkamas mintis. 
Bet kas man iš to, tikrasis gyvenime, mano Dieve, kad 
man už mano deklamacijas buvo plojama daugiau negu 
mano bendraamžiams ir bendramoksliams? Ar visa tai nėra 
dūmai ir vėjas? Ar nebuvo kitų dalykų, kur galėjau lavinti 
savo gabumus ir kalbą? Tavęs šlovinimas, Viešpatie, tavęs 
šlovinimas, remiantis tavo Raštu, turėjo būti atrama mano 
širdies vynuogyno metūgiams. Tada nebūtų jų nudraskęs 
tuščių beprasmiškų užsiėmimų vėjas, ir nebūtų jie tapę ap- 
gailėtinu grobiu sparnuočiams. Juk ne vienu būdu sudeda- 
mos aukos puolusiems angelams. 


XVIII 28. Argi keista, kad mane taip traukė tos tušty- 
bės, ir tolau nuo tavęs, mano Dieve, eidamas išorės link? 
Juk man sektinu pavyzdžiu buvo nurodomi žmonės, kurie 
susigėsdavo nuo priekaištų, jei kalbėdami apie savo gerus 
darbus, pavartodavo barbarizmą ar solecizmą““, ir didžiavosi 
giriami, jei apie savo ištvirkavimus pasakodavo iškalbingai 
ir vaizdžiai, taisyklingais ir gerai suderintais žodžiais? Tu 
matai visa tai, Viešpatie, ir tyli - kantrus, didžiai gailestin- 
gas ir teisingas'?. Ar visuomet tylėsi? O dabar bandai ištrauk- 
ti iš tos baisiausios bedugnės Tavęs ieškančią sielą, trokš- 
tančią tavo saldybės““, kurios širdis sako tau: „Ieškojau tavo 
veido, tavo veido, Viešpatie, aš ieškau“. Nes buvau toli nuo 
tavo veido, aistros tamsybėje. Juk nuo tavęs nueinama ir 


pas tave grįžtama ne kojomis ir ne erdvės keliais. Argi anas 

tavo jaunesnysis sūnus ieškojo arklių, ar vežimų, ar laivų? 
Ar jis išskrido regimais sparnais, ar išėjo pėsčiomis, kad 
gyvendamas tolimame krašte, iššvaistytų tai, ką iškeliau- 
jant buvai davęs, malonus tėve'*, kadangi davei; ir buvai 
dar malonesnis grįžusiam elgetai. Vadinasi, gyventi geidu- 
lingoje aistroje, taigi tamsybėse, tai yra toli nuo tavo veido. 

29. Pažiūrėk, Viešpatie, mano Dieve, kantriai, kaip tu 
žiūri, pažiūrėk, kaip stropiai žmonių sūnūs laikosi raidžių 
ir skiemenų taisyklių, paveldėtų iš ankstesnių kalbėtojų, 
ir kaip nepaiso gautų iš tavęs amžinojo išganymo sutarčių. 
Jeigu tas, kas mokosi ar moko tų senųjų taisyklių apie 
garsų tarimą, nepaisydami gramatikos reikalavimų, ištars 
žodį „homo“ be aspiratos pirmame skiemenyje, labiau nepa- 
tiks žmonėms, negu kad nepaisydamas tavo pamokymų, 
nekęstų žmogaus, nors pats yra žmogus. Tarsi jausti kokį 
nors žmogų tau esant priešišką būtų pavojingiau, negu pati 
neapykanta, kurią jam jaučia. Ar galima, persekiojant kitą 
žmogų, pražudyti jį baisiau, negu neapykanta pražudo paties 
nekenčiančiojo širdį? Ir iš tiesų gramatikos žinios neglūdi 
širdyje giliau nei suvokimas, kad darai kitam tai, ko pats 
nenori patirti'?. Koks paslaptingas tu esi, gyvenantis aukš- 
tybėse tylumoje““, vienintelis didysis Dieve, nenumaldomu 
įstatymu siunčiąs baudžiantį aklumą neleistinoms aistroms. 
Kai žmogus, besivaikantis iškalbos šlovės, žmogaus - teisėjo 
akivaizdoje, stovint aplink daugybei žmonių, nežmoniškai 
neapkęsdamas persekioja savo priešą, labai stropiai saugo- 
jasi, kad suklydęs nepasakytų „tarp mokinių “*', tačiau ne- 
sisaugo, kad įniršio pagautas, nepašalintų žmogaus iš 


žmonių tarpo. 

XIX 30. Taigi aš, vargšas vaikas, stovėjau ant šitų įpročių 
slenksčio ir tokioje arenoje mankštinausi, kur labiau bijo- 
jau pavartoti kokį prasčiokišką žodį, negu, ištaręs, vengiau 
pavydėti tiems, kurie to nepadarė. Sakau tai ir išpažįstu 
tau, mano Dieve, už ką buvau giriamas tų, kuriems patik- 
ti tada man reiškė garbingai gyventi. Nemačiau šlykštu- 
mo bedugnės, į kurią buvau nustumtas toli nuo tavo akių“. 
Nes kas joms galėjo būti bjauresnis už mane, kai jau ir 
šitiems žmonėms nepatikau apgaudinėdamas įvairiausiomis 
apgaulėmis ir auklėtoją, ir mokytojus, ir tėvus, trokšda- 
mas žaidimų, norėdamas stebėti niekingus reginius ir tie- 
siog degdamas noru mėgdžioti juos? Vogdavau maistą iš 
tevų sandėlio ir nuo stalo, tiek iš godumo, tiek tam, kad 
turėčiau ką duoti berniukams, kurie, nors vienodai jais mė- 
gavosi, parduodavo man savo vietą žaidime. Šiuose žaidi- 
muose, skatinamas tuščio noro pasižymėti, dažnai siekiau 
pergalės per apgaulę. Nieko taip nenorėjau patirti ir dėl 
nieko taip nesipiktinau, pastebėjęs kituose, kaip to, ką pats 
kitiems darydavau. Ir jeigu nurvertas buvau kaltinamas, 
labiau buvau linkęs šėlti iš pykčio, negu nusileisti. Ar toks 
yra vaikiškas nekaltumas? Ne toks, Viešpatie, ne toks, 
maldauju tavęs, mano Dieve, patikėk. Juk tai tie patys da- 
lykai, kurie prasideda nuo auklėtojų ir mokytojų, nuo rie- 
šutų, sviedinių, ir žvirblių, o baigiasi prefektais ir karaliais, 
auksu, dvarais, vergais; tai visiškai tie patys dalykai, tiktai 
metams einant, rykštes pakeičia didesnės bausmės. Taigi 
tu, mūsų Karaliau, nusižeminimo simbolį parodei vaiko 
pavidale, kai tarei: „tokių yra dangaus karalystė“*?. 


31. Tačiau, Viešpatie, tau, kilniausiam, geriausiam visatos 

kūrėjui ir valdytojui, mūsų Dievui, dėkočiau net ir tada, 
jeigu būtum panorėjęs, kad aš būčiau likęs tik vaikas. Juk 
ir tada aš buvau, gyvenau ir jaučiau, rūpinausi savo pilnat- 
ve, slėpiningiausios vienybės, iš kurios gavau savo buvimą, 
ženklu; vidiniu jausmu saugojau savo pojūčių nepažei- 
džiamumą ir pačiuose menkiausiuose menkiausių dalykų 
apmąstymuose džiaugiausi tiesa. Nenorėjau būti apgaudi- 
nėjamas, garsėjau gera atmintimi, mokiausi iškalbos, bu- 
vau lepinamas draugystės, vengiau skausmo, paniekos, 
nežinojimo. Kas tokioje būtybėje neatrodo verta nuostabos 
ir pagyrimo? O visa tai yra mano Dievo dovanos, ne aš 
pats sau tai daviau: visa tai yra gera, ir visa tai esu aš. Taigi 
geras yra tas, kuris sukūrė mane, ir jis pats yra mano gėris, 
ir jam džiaugiuosi visomis gėrybėmis“, kuriomis dar vai- 
kas būdamas buvau apdovanotas. Nusidėjau tuo, kad ne 
jame pačiame, bet jo kūriniuose, savyje ir kituose, ieškojau 
malonumų, didingumo, tiesos, ir taip patekau į skausmus, 
sumaištį, paklydimus. Ačiū tau, mano saldybe, mano garbe, 
mano pasitikėjime, mano Dieve, ačiū tau už tavo dovanas — 
išsaugok man jas. Taip išsaugosi mane, ir didės bei tobu- 
lės tai, ką esi man davęs, ir būsiu su tavimi, kadangi davei 


ir tai, kad aš esu. 

I 1. Noriu prisiminti bjaurius savo poelgius ir kūniškus 
mano sielos sugedimus, ne todėl, kad juos mylėčiau, bet 
todėl, kad mylėčiau tave, mano Dieve. Darau tai iš meilės 
tavo meilei, prisimindamas savo niekingus kelius ir su kar- 
teliu juos apmąstydamas. Tapk man malonumu, neapgau- 
lingoji saldybe, laimę ir ramybę teikianti saldybe, ištrauk 
mane iš pražūties, į kurią buvau įstumtas, ir į dalis išdrasky- 
tas, kol nusigręžęs nuo Vieno tavęs, tuščiai švaisčiau save 
daugeliui dalykų!. Užsidegiau kitados jaunystėje troškimu 
pasisotinti pragariškais dalykais, ir drįsau apaugti įvairiau- 
siomis tamsiomis meilėmis, ir išnyko mano grožis, ir tapau 


puvėsiu tavo akyse“, norėdamas patikti sau ir žmonėms. 


II 2. Ir kas kita buvo tai, kas mane džiugino, jeigu ne 
[noras] mylėti ir būti mylimam? Bet nesilaikiau saiko, kai 
siela veržiasi prie kitos sielos, nesustodavau ant šviesaus 
draugystės slenksčio, bet pakildavo rūkai iš migloto kū- 
niško geismo ir verdančio jauno kraujo ir uždengdavo, 
užtemdydavo mano širdį, taip kad jau nebesiskirdavo meilės 
šviesa nuo geismo tamsos. Abu jausmai sumišę degino tarsi 
ugnis, ir nešė silpną jaunuolį per geismų bedugnę, ir gramz- 
dino į nuodėmių verperą?. Kaupėsi virš manęs tavo pyktis, 
bet nežinojau to. Buvau apkurtęs nuo savo mirtingos pri- 
gimties grandinių skambesio“, baudė mane mano dvasios 
išdidumas, ėjau vis toliau nuo tavęs, o tu leidai, buvau mė- 
tomas ir eikvojamas, skendau ir kunkuliavau savo paleis- 


tuvystėse, o tu tylėjai. O pavėluotas mano džiaugsme! 

Tylėjai tada, ir aš ėjau vis tolyn nuo tavęs, ir, vedamas iš- 
didaus silpnadvasiško ir neramaus nuovargio, sėjau vis dau- 
giau bevaisio skausmo sėklų. 

3. [Kodėl neatsirado] kas palengvintų mano kančią, kas 
trumpalaikes tų naujų dalykų grožybes panaudotų mano 
labui, kas apribotų malonumų potraukį. Tegu ši jaunystės 
metų audra nurimsta atsimušusi į santuokos krantą; jei 
negalima kitaip pasiekti ramybės, tegu pasitenkina prigim- 
tis, gimdydama vaikus, taip kaip liepia tavo įstatymas, Vieš- 
patie. Tokiu būdu tu pratęsi mirtingųjų giminę ir savo 
švelnia ranka nulaužai aštrius spyglius, kuriems nėra vietos 
tavo rojuje. Šalia mūsų yra tavo visagalybė, net jeigu mes 
esame toli nuo tavęs. Arba kodėl neatidžiai klausiau tavo 
debesų balso: „Šitokie žmonės turės kūno vargų, o aš noriu 
jus apsaugoti nuo jų ; ir: „Gerai daro vyras, neliesdamas 
moters; „Nesusiruokęs rūpinasi Viešpaties reikalais ir 
trokšta patikti Viešpačiui. O susituokęs rūpinasi šio pasaulio 
reikalais, stengiasi patikti žmonai ?. O kad būčiau atidžiau 
įsiklausęs į tuos žodžius ir apipjaustytas „vardan dangaus 
karalystės“? laimingas būčiau laukęs tavo apkabinimo. 

4. Bet aš, vargšas, viriau savo aistrose ir pasidavęs jų aud- 
ringai tekmei, tolau nuo tavęs; aš pažeidžiau visus tavo 
įstatymus ir neišvengiau tavo botago. O kas iš mirtingųjų 
jo išvengė? Nes tu visada buvai šalia, gailestingai rūstus, 
karčiais nusivylimais pašlakstydamas visus mano neleistinus 
malonumus, šitaip versdamas mane ieškoti džiaugsmo be 
nusivylimo. O tokio negalėjau rasti niekur, tiktai tavyje, 
Viešpatie, tiktai tavyje, kuris per kančią mokai', suduodi, 
kad išgydytum, užmuši, kad nemirtume be tavęs“. 

Kur aš buvau, kaip toli pasitraukiau nuo malonių tavo 
namų šešioliktaisiais savo amžiaus metais, kai beprotiška 
aistra užvaldė mane ir aš jai visiškai atsidaviau; žmonių 
niekingumui ji atrodo leistina, o tavo įstatymams - neleisti- 
na. Mano artimieji nepasirūpino sulaikyti manęs, krin- 
tančio, ir apvesdinti; jie rūpinosi tik tuo, kad aš mokyčiausi 


kiek galima geriau sakyti kalbas ir savo kalba įtikinti. 


III 5. Tais metais, beje, mano studijos buvo nutrauktos. 
Aš grįžau iš kaimyninio miesto Madauros, kur jau buvau 
pradėjęs studijuoti literatūrą ir retoriką, kad galėčiau išvykti 
tolimesnėn kelionėn į Kartaginą studijuoti literatūrą ir re- 
toriką! To labiau reikalavo tėvo puikybė, nei leido ištekliai: 
jis gyveno Tagastoje gana skurdžiai?; tačiau vis dėlto ėmė 
kaupti lėšas mano kelionei. Kam visa tai pasakoju? Ne 
tau, mano Dieve, bet tavo akivaizdoje pasakoju mano gimi- 
nei, žmonių giminei, nors ir koks menkas skaičius žmonių 
imsis skaityti šią knygą. Kodėl? Kad aš ir bet kuris skaity- 
tojas pagalvotume, iš kokių gelmių reikia šauktis tavęs!". 
O kas yra arčiau tavo ausų, jei ne išpažįstanti širdis, gyve- 
nanti tikėjimu!!'? Kas tada nešlovino mano tėvo, kad sten- 
giasi sūnui padaryti daugiau, negu leidžia šeimos ištekliai, 
ir duoti, ko reikia toli studijuojant. Daugelis net ir žymiai 
turtingesnių piliečių nieko panašaus nedarė dėl savo vaikų. 
Kita vertus, tas pats tėvas nė kiek nesirūpino, koks aš augu 
tavo akyse ir ar esu skaistus, o rūpinosi tiktai, kad būčiau 
iškalbingas oratorius, nors ir atplėštas nuo tavo priežiūros, 
Dieve, kuris vienintelis esi tikras ir geras šeimininkas tavo- 


jo lauko, tai yra mano širdies. 

G. Kai šešioliktaisiais savo amžiaus metais dėl šeimyninių 
aplinkybių nutraukęs mokslus, aš gyvenau su tėvais nieko 
neveikdamas, tada mano geismų erškėtynas suvešėjo virš 
mano galvos, ir nebuvo rankos, kuri jį išgenėtų. Maža to, 
kai tėvas pirtyje pamatė, kad aš jau bręstu ir velkuosi nera- 
mios jaunystės rūbą, jis su džiaugsmu apie tai pranešė moti- 
nai, tarsi jau regėdamas būsimus anūkus ir apsvaigęs nuo 
minčių, kuriose šis pasaulis pamiršta tave, savo kūrėją, ir 
pamilsta vietoj tavęs tavo kūrinius, apsvaigęs nuo nemato- 
mo vyno, kurį gamina iškreipti norai, linkstantys prie 
žemiausių dalykų. Bet mano motinos širdyje tu jau buvai 
įkūręs savo šventyklą ir jau buvai apsigyvenęs, tuo tarpu 
tevas tebuvo tik karechumenas, tapęs juo labai neseniai. 
Taigi jinai jaudinosi, apimta pamaldaus nerimo ir baimės; 
nors dar nebuvau krikštytas, ji bijojo, kad nenueičiau krei- 
vais keliais, kuriais vaikšto tie, kurie atgręžia tau nugarą, o 
ne veidą!*. 

7. O vargšas! Ir aš drįstu sakyti, jog tu, mano Dieve, 
tylėjai, kai aš ėjau vis tolyn nuo tavęs? Argi iš tikrųjų tylė- 
jai? Argi ne tu siuntei tuos žodžius per mano motiną, tavo 
ištikimą tarnaitę, kuri sakė man juos į ausį? Bet nė vienas 
neįkrito į mano širdį, nė vieno nepaklausiau. Ji norėjo, 
kad aš nepaleistuvaučiau, o ypač, kad nesusidėčiau su iš- 
tekėjusia moterim; pamenu, kaip pasikvietusi mane vieną, 
su didžiausiu jauduliu įtikinėjo taip nedaryti. Tie įtikinėji- 
mai man atrodė moteriški plepalai, kurių gėdijausi klausytis. 
O iš tikrųjų juk tai buvo tavo žodžiai, bet aš nežinojau ir 
maniau, jog tu tyli, o ji kalba. Paniekinau joje tave, aš, jos 


sūnus, „sūnus tavosios tarnaitės, tavo tarnas“'?. Nežinojau 

šito ir strimagalviais ritausi žemyn, apakęs tiek, kad prieš 
savo bendraamžius gėdijausi savo mažesnio sugedimo. Gir- 
dėjau, kaip jie gyrėsi savo poelgiais, gyrėsi juo labiau, juo 
labiau jie buvo šlykštesni. Man norėjosi tai daryti ne tik iš 
polinkio paleistuvauti, bet ir iš tuščiagarbiškumo. Argi yda 
nėra verta pasmerkimo? O aš, bijodamas pasmerkimo, 
dariausi vis ydingesnis, ir kai neturėjau kuo pasigirti ir susi- 
lyginti su tais netikėliais, išgalvodavau nusikaltimus, kurių 
nebuvau padaręs, kad tik neniekintų manęs, kad neatrody- 
čiau jų akyse nekaltas, kad nelaikytų manęs per nieką dėl 
to, kad esu skaistesnis. 

8. Štai su kokiais palydovais aš slankiojau Babilono!“ 
gatvėmis ir voliojausi jo purve, tarsi tai būtų brangūs kvepa- 
lai ar tepalai. Ir kad aš kuo giliau įgrimsčiau į patį jo vidu- 
rį, mano nematomas priešas įmynė ten mane“, gundyda- 
mas toliau, nes lengvai pasidaviau gundymams. Net ir ji, 
mano kūniškoji motina, kuri jau pabėgo „iš Babilono vi- 
durio“!“, bet vaikščiojo pakraščiais, nesirūpino mano do- 
rybe taip, kaip jon įkalbinėjo. Kai išgirdo iš savo vyro apie 
mano netikusius polinkius ir suprato, jog ateityje tai gali 
turėti pavojingų pasekmių, nepasistengė sutramdyti mano 
aistrų santuokos ryšiais, jeigu nebuvo galima jų išrauti su 
šaknimis. Nepadarė to iš baimės, kad santuoka nepražudytų 
vilčių — ne tų ateities vilčių, kurias motina dėjo į tave, bet 
vilčių, susijusių su retorikos studijomis, kurių labai troško 
abu mano tėvai: tėvas todel, kad visiškai negalvojo apie 
tave, o apie mane — niekus, o motina manė, jog šitie mokslai 
ne tik neatneš man žalos, bet ir padės man ateityje priartė- 
ti prie tavęs. Aš taip spėju, apmąstydamas, kiek pajėgiu, 

savo tėvų elgesį. Man buvo suteikta didesnė laisvė mano 
išdykavimuose, nei to reikalo saikingas griežtumas, ir aš 
pasinėriau į įvairias linksmybes, kurių migla uždengė man, 
mano Dieve, tavo tiesos spindesį, ir augo tarsi ant mielių 


mano nuodėmės". 


IV 9. Iš tiesų, vagystę baudžia tavo įstatymas!“, Viešpa- 
tie, ir įstatymas, parašytas žmonių širdyse!?, ir pati netiesa 
jo sunaikinti negali: koks vagis ramiai pakęs kitą vagį? Ir 
turtuolis nepakenčia žmogaus, kurį vogti skatina netur- 
tas. Aš gi panorau įvykdyti vagystę ir ją įvykdžiau ne pri- 
verstas skurdo ar bado, o tik iš pasibjaurėjimo teisingumu 
ir iš persisotinimo nedorybėmis. Aš pavogiau tai, ko gau- 
siai turėjau ir netgi geresnio; aš ne tiek norėjau naudotis 
pavogtu daiktu, kiek mėgautis pačia vagyste ir nuodėme. 

Šalia mūsų vynuogyno augo kriaušė, pilna vaisių, nepa- 
trauklių nei išvaizda, nei skoniu. Mes, netikę vaikėzai, vėly- 
vą naktį atėjome jos išpurtyti ir surinkti vaisių — iš pasilei- 
dimo mūsų pramogos tęsdavosi iki tokio vėlyvo laiko. 
Mes nusinešėme didžiulį nešulį ne tam, kad valgytume (net 
jeigu kažkiek ir suvalgėme), bet tam, kad išmestume kiau- 
lėms; mums patiko tai daryti todel, kad tai buvo uždrausta. 

Štai mano širdis, Dieve, štai mano širdis, kurios tu pasi- 
gailėjai, kai ji buvo pačioje bedugnėje. Tegu mano širdis 
pati tau dabar pasako, kodėl ji stengėsi tyčiomis būti bloga, 
ir nebuvo kitos priežasties tapti jai bloga, kaip tik pats 
blogio potraukis*?. Jis buvo bjaurus, ir aš jį mylėjau; mylė- 
jau savo pražūtį, savo nuopuolį; ne tai, vardan ko smukau, 


bet savo smukimą. Mano šlykšti siela ištrūko iš tavo apsau- 

gos [ir krito] į pražūų, siekdama ne to, ką neša nešlovė, 
bet pačios nešlovės. 


V 10. Turi žavesio gražūs daiktai, auksas, sidabras ir kiti; 
daug reiškia kūnų susilietime harmonija ir kiekvienam po- 
jūčiui yra savas kiekvieno daikto atitikmuo. Turi grožio 
laikina garbė, valdymo ir pranašumo galia ir iš čia kylantis 
keršto troškimas. Tačiau siekiant visų šitų dalykų negali- 
ma nutolti nuo tavęs, Viešpatie, ir nepaisyti tavo įstatymo. 
Gyvenimas, kurį čia gyvename, patinka mums dėl savo 
grožio, sutinkančio su visu kitu žemišku grožiu. Draugystės 
ryšiai taip pat yra malonūs, nes sujungia daugelį sielų į 
viena. Dėl visų šitų dalykų yra daromos nuodėmės, kai 
nesaikingas polinkis prie šių žemiausių gėrybių verčia palikti 
geriausias ir aukščiausias, tai yra tave, Viešpatie mūsų Die- 
ve, tavo tiesą ir tavo įstatymą“!. Mat ir šios žemiausios 
gėrybės teikia malonumą, bet ne tokį, kaip tu, mano Die- 
ve, kuris viską sukūrei, juo džiaugiasi teisusis““ ir jis pats 
yra džiaugsmas teisiųjų širdims. 

11. Taigi kai tiriama, kodėl padarytas nusikaltimas, 
patikima tik tada, kai paaiškėja arba troškimas įsigyti ką 
nors iš anų žemųjų gėrybių arba baimė jas prarasti. Jos yra 
gražios ir patrauklios, nors, palyginus su aukštesnėmis ir 
teikiančiomis palaimą, niekingos ir žemos. Kažkas nužudė 
žmogų. Kodel tai padarė? Gal pamilo kažkieno žmoną 
arba trokšta jo turto arba norėjo apiplėšti, kad turėtų iš ko 
gyventi, arba bijojo, kad kitas jo neapiplėštų, arba buvo 
įžeistas ir troško atkeršyti. Argi nužudytų žmogų be priežas- 


ties, vien iš malonumo žudyti? Kas tuo patikėtų? Nes ir 

kalbant apie tą beprotį ir itin žiaurų žmogų, kuris, kaip 
sakyta, be jokio reikalo buvo blogas ir žiaurus, vis dėlto nu- 
rodyta žiaurumo priežastis: kad nieko neveikiant, nenusilp- 
tų ranka ir dvasia. Taigi ką tai reiškia? Kodėl? Kad lavin- 
damas ranką nusikaltimuose, užėmęs miestą, įsigytų garbę, 
valdžią, turtus; kad nebijotų įstatymų ir nejaustų sunkumų 
dėl turto stokos ir sąžinės graužimo. Taigi ir pats Katilina 
nemėgo savo nusikaltimų, bet darė juos vardan kažko kito. 


VI 12. Kas gi man patiko tavyje, mano vagyste, mano 
naktinis nusikaltime, kurį padariau šešioliktaisiais savo 
amžiaus metais? Tu nebuvai grožis, nes buvai vagystė. Ar 
esi kažkas kita, dėl ko turėčiau kalbėti su tavimi? Gražūs 
buvo tie vaisiai, kuriuos mes pavogėme, nes jie buvo tavo 
kūriniai, gražiausiasis iš visų, visko sukūrėjau, gerasis Die- 
ve, aukščiausia gėrybe ir tikrasis mano gėri; gražūs buvo 
tie vaisiai, bent ne jų troško vargšė mano siela. Aš turėjau 
gausybę geresnių, o tuos nuskyniau tik todėl, kad pavogčiau. 
Nes nuskintus vaisius išmečiau, paragavęs vien tik nedo- 
rybės, kuria naudodamasis, džiaugiausi. Nes jei kokį nors 
iš tų vaisių ir įsidėjau į savo burną, tai pasiskaninau nusikal- 
timu. Ir dabar, Viešpatie, mano Dieve, klausiu, kas mane 
džiugino toje vagystėje? Juk joje nėra jokio grožio, jau ne- 
kalbu apie tą, kuris yra teisinguose ir išmintinguose poel- 
giuose, žmogaus protingume, jausmuose, gyvybingame 
gyvenime; nėra to nuostabumo, kurį turi žvaigždės, puo- 
šiančios joms skirtas vietas, žemė ir jūra, pilnos gyvūnų, 
kurie keičia vienas kitą gimdami ir mirdami; joje nėra net 


ir to netobulo, netikro grožio, kurio turi apgaulingos ydos. 

13. Juk ir puikybė pamėgdžioja iškilumą, nors tu vie- 
nas esi virš visko aukštybių dievas. Argi garbėtroška siekia 
ne garbės ir šlovės, nors tu esi šlovintinas labiau už visus ir 
garbintas per amžius? Ir galingųjų žiaurumas nori sukelti 
baimę, tačiau ko reikia bijoti labiau nei vienintelio Dievo? 
Ką galima išplėšti ar ištraukti iš jo valdžios? Kada, kur, 
kokiu būdu, kieno pagalba? Ir mylinčiųjų švelnumas ieš- 
ko arsakomosios meilės. Bet argi yra kas nors švelniau už 
tavo malonę ir išganingiau už meilę tavo tiesai, kuri yra 
gražesnė ir šviesesnė už viską pasaulyje. Ir smalsumas, at- 
rodo, uoliai siekia žinojimo, nors tu geriausiai žinai viską. 
Nežinojimas ir kvailumas taip pat slepiasi po paprastumo 
ir nekaltumo vardais, nors nėra nieko paprastesnio už tave. 
O kas yra nekaltesnis už tave, jeigu blogųjų priešai yra jų 
pačių blogi darbai? Tingėjimas, rodos, siekia ramybės, ta- 
čiau tik tu, Viešpatie, duodi tikrą ramybę. Prabanga nori 
būti vadinama sotumu ir gausumu, tačiau tik tu esi pil- 
natvė ir neišsenkanti gausa neišsenkančio malonumo. Iš- 
laidumas dengiasi dosnumo skraiste, tačiau tik Tu esi 
dosniausias visų gėrybių dalintojas. Godumas nori valdyti 
daug ką, o Tu valdai viską. Pavydas kovoja dėl pranašu- 
mo, tačiau kas yra pranašesnis už Tave? Pykus ieško ga- 
limybės atkeršyti, tačiau kas keršija teisingiau už Tave? 
Baimė bijo neįprastos ir netikėtos nelaimės, gresiančios 
tiems, kuriuos ji myli ir stengiasi iš anksto pasirūpinti jų 
saugumu. Tačiau kas Tau yra neįprasta ir kas netikėta? 
Kas gali atskirti Tave nuo tų, kuriuos myli? Ir kur, jeigu 
ne pas Tave, yra tvirtas saugumas? Liūdesys kamuojasi 


dėl prarastų dalykų, kuriais mėgavosi godumas, nenorė- 

damas jų prarasti. Tačiau tik iš Tavęs nieko negalima atimti. 

14. Nusideda siela“, kai nusigręžia nuo tavęs ir už tavęs 
ieško to, kas tyra ir skaidru, bet rasti tai gali tik grįžusi prie 
tavęs. Iškreiprai pamėgdžioja tave visi, ir kurie nutolsta 
nuo tavęs ir kurie pakyla prieš tave. Bet net ir tokiu būdu 
tave pamėgdžiodami, jie patvirtina, jog tu esi viso pasaulio 
sukūrėjas ir todėl nėra kur nuo tavęs pasitraukti. 

Taigi kas toje vagystėje man patiko ir kaip joje — ydin- 
gai ar iškreiptai — aš pamėgdžiojau savo Viešpatį? Ar pa- 
tiko man pažeisti įstatymą apgaulės būdu, nes įveikti jo 
savo galia nepajėgiau? Tarsi belaisvis pamėgdžiojau taria- 
mą laisvę, nebaudžiamai darydamas tai, kas buvo uždrausta, 
ir tenkindamasis miglota visagalybės regimybe. Štai ver- 
gas, bėgantis nuo savo šeimininko ir sekantis paskui šešėlį. 
O puvėsiai, o gyvenimo baisumas ir mirties gilybė! Ar gali 
patikti tai, kas uždrausta, ir tik todel, kad tai uždrausta? 


VII 15. „Kuo atsilyginsiu“ Viešpačiui“ už tai, kad atgai- 
vina visa tai mano atmintis ir mano siela daugiau nebebijo? 
Mylėsiu tave, Viešpatie, ir dėkosiu tau, ir išpažinsiu tavo 
vardą, nes atleidai man mano nuodėmes ir nusikalstamus 
darbus. Dėkoju tavo malonei ir gailestingumui, kad mano 
nuodėmes tarsi ledą ištirpdei. Tavo malonei dėkoju ir už 
tai, kad neleidai man padaryti kai kurių blogų darbų: o ko 
aš nebūčiau padaręs, aš, kuris mėgau blogį dėl jo paries? 
Aš skelbiu, kad viskas man yra atleista ir tas blogis, kurį 
padariau savo noru, ir tas, kurio nepadariau, tau padedant. 
Koks žmogus, suvokiantis savo silpnumą, išdrįs savo ga- 


liai priskirti savo tyrumą ir nekaltumą ir dėl to ims mažiau 

mylėti tave, tarsi jam mažiau reikėtų tavo gailestingumo, 
kurio dėka atleidi nuodėmes visiems į tave atsigręžusiems? 
Tas, kurį tu pašaukei, kuris sekė paskui tavo balsą ir išven- 
gė tų blogybių, apie kurias dabar skaito mano prisimini- 
muose ir išpažinimuose, tegu nesijuokia iš manęs, kad mane, 
sergantį, išgydė tas gydytojas, kuris jam neleido susirgti, 
arba, teisingiau, neleido taip sunkiai susirgti. Tegu jis pa- 
milsta jį taip pat, o gal dar labiau. Juk mato, kad tas, kurio 
dėka aš išsigydžiau iš savo nuodėmių negalavimų, neleis jam 
tų negalavimų patirti. 


VIII 16. Kokią naudą aš, vargšas, turėjau kitados iš tų 
dalykų, kuriuos prisiminęs dabar raustu iš gėdos, o ypač iš 
tos vagystės, kurioje man labiausiai patiko pati vagystė ir 
niekas kitas? Juk ir ji buvo niekingas dalykas, ir aš dėl jos 
buvau dar niekingesnis. Tačiau vienas aš to nebūčiau pa- 
daręs — kiek prisimenu savo tuometinę dvasios būseną — 
vienas niekaip nebūčiau to padaręs. Taigi aš mylėjau draugi- 
ją tų, su kuriais kartu tai padariau. Taigi mylėjau ne tik 
vagystę, bet ir kažką, bet ir tas kažkas buvo niekas. Kas gi 
iš tiesų yra? Kas pamokys mane, jeigu ne tas, kuris apšvie- 
čia mano širdį ir išsklaido jos šešėlius? Kodėl man ateina į 
galvą klausti, ginčytis, svarstyti? Jeigu tada būčiau mylėjęs 
tuos vaisius, kuriuos pavogiau ir jeigu būčiau norėjęs jų 
prisivalgyti, būčiau galėjęs tai padaryti vienas; jeigu man 
būtų pakakę padaryti tą nusikaltimą savo paties malonu- 
mui, man nebūtų reikėję didinti troškimų niežulį, kasan- 
tis į bendrininkus. Tačiau malonumą man teikė ne vaisiai, 
o pats nusikaltimas, padarytas kartu su kitais nusikaltėliais. 

IX 17. Kokia buvo ta dvasios būsena? Iš tikrųjų ji buvo 


labai šlykšti, ir vargas man, kuris taip žemai puoliau. Bet 
kas tai buvo? Kas supranta nusikaltimus??? Mes juokėmės 
taip, tarsi kas būtų kutenęs širdį, kad apgaudinėjome tuos, 
kurie net nepamanė, kad mes galime tai padaryti ir karš- 
tai piktinosi. Kodėl gi aš džiaugiausi dėl to, kad padariau 
tai ne vienas? Gal todėl, kad vienam nelengva juoktis? 
Nelengva, tačiau ir vieni, ir vieniši žmonės kartais skaniai 
juokiasi, nors nieko nėra šalia, jeigu prisimena arba įsi- 
vaizduoja ką nors labai juokingo. Bet aš vienas to nebūčiau 
padaręs, niekada nebūčiau padaręs. Štai tavo akivaizdoje, 
mano Dieve, aš gyvai prisimenu savo dvasios būseną. Vie- 
nas aš nebūčiau padaręs tos vagystės, kurioje man patiko 
ne tai, ką vogiau, o pati vagystė; vienam vogti man nebūtų 
patikę, nebūčiau to padaręs. O nedraugiška draugystė, nepa- 
stebimas dvasios sugedimas, troškimas kenkti vardan juoko 
ir išdykavimo, noras padaryti kitam žalą, nesiekiant sau 
naudos, be jokio troškimo atkeršyti, o tik tam, kad kažkas 
sako: „Eikime, padarykime“, ir gėda nebūti begėdžiu. 


X 18. Kas išnarplios širą kankinančią painiavą? Ji, šlykš- 
ti: aš nenoriu į ją gilintis, nenoriu jos matyti. Noriu tavęs, 
tiesingume ir nekaltybe, graži ir puiki savo garbinga švie- 
sa ir nepasotinamu sotumu. Pas tave yra tikroji ramybė ir 
nedrumsčiamas gyvenimas. Kas įeina į tave, įeina į „savo 
šeimininko džiaugsmą“, ir jau nebijos, o bus laimingas 
didžiausioje palaimoje. Jaunystėje aš pasitraukiau nuo tavęs, 
mano Dieve, ir klaidžiojau per daug toli nuo tavo pasto- 


vumo, ir tapau pats sau bergždžia žeme. 

I 1. Aš atvykau į Kartaginą; aplink mane virte virė tarsi 
katilas gėdinga meilė. Aš dar nemylėjau, bet norėjau mylėti 
ir, jausdamas slaptą poreikį, nekenčiau savęs už tai, kad 
per mažai noriu. Ieškojau, ką galėčiau pamilti, mylėdamas 
meilę; nekenčiau ramybės ir kelio be spąstų!. Savo viduje 
buvau išalkęs vidinio maisto, tavęs, mano Dieve, bet ne 
to maisto troškau, nebuvau išsiilgęs negendančių valgių ir 
ne todel, kad būčiau buvęs sotus nuo jų: kuo labiau alkau, 
tuo labiau niekinau. Todėl nebuvo sveika mano siela: išberta 
votimis ji veržėsi išorėn, apgailėtina, ji godžiai troško pasi- 
kasyti į tuos, kurie teikė jausminį malonumą. Ber jeigu jie 
nebūtų turėję sielos, jų nebūtų buvę galima pamilti. 

Man buvo maloniau mylėti ir būti mylimam, jeigu aš 
galėdavau užvaldyti ir mylinčio būtybės kūną. Aš drums- 
čiau draugystės šaltinį geismo purvais ir temdžiau jo skaidru- 
mą pragariška aistra. Šlykštus ir negarbingas, aš troškau atro- 
dyti žavus ir išsilavinęs. Aš puoliau į meilę, aš troškau jai 
atsiduoti. Gailestingasis mano Dieve, kokia tulžimi tu, ma- 
loningasis, laistei šį mano pasimėgavimą. Juk aš buvau my- 
limas, aš atėjau į malonumų kalėjimą ir džiaugsmingai užsi- 
dėjau sielvarto pančius, kad mane plaktų karštomis geležinėmis 
rykštėmis pavydas, įtarinėjimai, baimė, pyktis, ginčai. 

II 2. Mane patraukė teatriniai vaidinimai, pilni mano 
nelaimių atvaizdų ir kurstantys mano degimą. Kas tai yra, 


kad žmogus nori kentėti, matydamas ką nors graudaus ir 


tragiško, tačiau nenori pats to patirti? Žiūrovas nori kentėti, 

matydamas scenoje [tragiškus dalykus], ir pats skausmas 
teikia jam malonumą. Kas tai yra, jeigu ne apgailėtina be- 
protybė? Nes juo labiau jaudinasi kiekvienas dėl to, [ką 
mato], juo mažiau pats yra apsaugotas nuo tokių išgy- 
venimų. Kai pats vienas kenčia [dėl savo bėdų], galima 
sakyti, jog tai yra nelaimė, o kai kenčia kartu su kitais, tai 
yra gailestingumas*. Tačiau koks gali būti gailestingumas 
išgalvotiems ir scenoje vaidinamiems dalykams? Juk klausy- 
tojas nėra kviečiamas padėti, bet tik kartu kentėti, ir [žiū- 
rovas| yra juo palankesnis vaidinimų autoriui, juo labiau 
kenčia. Ir jeigu tos žmonių nelaimės, senos ar išgalvotos, 
taip vaidinamos scenoje, kad nepriverčia žiūrovų kentėti, 
jis išeina, jausdamas nepasitenkinimą ir priekaištaudamas. 
Tuo tarpu jeigu [vaidinimo metu] kenčia, išlieka dėme- 
singas ir džiugus. 

3. Taigi mylime ašaras ir kentėjimą, nors iš tiesų kiek- 
vienas žmogus nori džiaugtis. Vargti niekas nenori, tačiau 
nori užjausti, o kadangi užjausti be skausmo negalima, gal 
todėl kartu yra mylimas ir skausmas? O jis išplaukia iš 
draugystės šaltinio. Bet kur jis eina? Kur plaukia? Ir kodėl 
įteka į verdančios smalos srovę, į baisių šlykščių aistrų ver- 
petą, kur pars keičiasi ir pagal savo pasirinkimą praranda 
dangišką spalvą, atmetęs ir atsisakęs jos? Taigi ar reikia 
atsisakyti gailestingumo? Jokiu būdu. Skausmą reikia kai 
kada mylėti. Tačiau saugokis nešvarumo, mano siela, būda- 
ma mano Dievo, mūsų tėvų Dievo globoje, šlovingo ir 
iškilaus per amžių amžius, saugokis nešvarumo*?. Ir dabar 
aš pasiduodu gailesčiui, bet tada, teatro vaidinimuose, aš 


džiaugiausi kartu su įsimylėjusiais, kai jie mėgavosi begė- 

diškais dalykais, nors visa tai tebuvo vaizduotės padarinys 
spektaklyje. O kai jie prarasdavo vienas kitą, liūdėjau iš 
gailesčio kartu su jais; ir vienu ir kitu atveju patirdavau 
malonumą. Dabar gi aš labiau gailiuosi to, kuris džiaugiasi 
begėdystėje, negu to, kuris įsivaizduoja žiauriai kenčiąs, 
kadangi neteko pražūtingo malonumo ir prarado apgai- 
lėtiną meilę. Šis gailestis, be abejo, yra tikresnis, bet skaus- 
mas jame nedžiugina. Nors tas, kuris kenčia dėl svetimo 
skausmo yra giriamas, kaip atliekąs meilės pareigą, tačiau 
būdamas iš tikro gailestingas, jis labiau norėtų neturėti 
pagrindo gailesčiui. Jeigu būtų bloga linkintis palanku- 
mas — ko būti negali — tada ir tas, kuris tikrai ir nuoširdžiai 
užjaučia, galėtų norėti, kad būtų vargšų, kuriuos jis galėtų 
užjausti. Taigi yra kai kada skausmas, kurį reikia užjausti, 
tačiau niekada nėra tokio, kurį reikia mylėti. Viešpatie Die- 
ve, kuris myli sielas, tavo gailestis yra daug gilesnis ir tyresnis 
negu mūsų, nes joks skausmas jo neįveikia ir nepažeidžia. 
„Bet kas gi tam tinkamas?“* 

4. Bet aš tada, vargšas, mėgau kentėti ir ieškojau prie- 
žasties liūdesiui: aktorius, vaidinantis svetimą ir išgalvotą 
skausmą, patiko man labiau ir veikė stipriau, jeigu sukel- 
davo ašaras. Kas gi keisto, jeigu aš, nelaiminga avis, atsi- 
skyrusi nuo tavo bandos ir nepakenčianti tavo priežiūros, 
apaugau šlykščiais šašais? Todel ir mėgau skausmą ne tą, 
kuris prasismelkia ligi širdies gelmių (aš juk nenorėjau 
kentėti to, ką mėgau stebėti): klausydamasis apie prasima- 
nytas kančias tarsi kasiausi šašus, o gramdant juos nagais, 
atsirasdavo uždegimas, pūliavimas ir baisi žaizda. Toks buvo 


mano gyvenimas, Dieve, bet ar tai buvo gyvenimas? 

III 5. O virš manęs sklandė tavo ištikimas ir tolimas 
gailestingumas. Kokių nedorybių purvais aš nebuvau apau- 
gęs! Mane vedė šventvagiškas smalsumas, ir palikęs tave, 
aš atėjau prie netikėjimo bedugnės, prie apgaulingo paklus- 
numo demonams, kuriems aš aukojau savo blogus darbus. 
Ir už kiekvieną iš jų tu plakei mane! 

Aš išdrįsau netgi tau skirtų apeigų metu, tarp bažnyčios 
sienų, degti geismu ir atlikti veiksmus, kurių vaisius buvo 
mirtis?. Už tai tu mane nubaudei sunkiomis bausmėmis, 
bet tai buvo niekis, palyginus su mano kalte. O tu, didysis 
gailestingume, mano Dieve, mano prieglobsti nuo baisių 
blogybių“, tarp kurių aš klaidžiojau, su išdidžiu pasitikėjimu 
pasitraukdamas toli nuo tavęs. Aš mylėjau savo, o ne tavo 
kelius, mylėjau laisvę tarsi pabėgęs vergas. 

G. Mane traukė ir tie užsiėmimai, kurie laikomi garbin- 
gais: svajojau apie žodines kovas forume, tikėdamasis jose 
pasižymėti ir susilaukti juo daugiau šlovės, juo melagin- 
gesnės būtų mano kalbos. Toks yra žmonių aklumas: gir- 
tis savo aklumu. Buvau jau pažengęs [mokydamasis] reto- 
riaus mokykloje, džiaugiausi ir didžiavausi, pilnas puikybės, 
nors elgiausi jau žymiai ramiau. Viešpatie, tu žinai, neda- 
lyvavau jokiuose „pervertimuose“, kuriais užsiiminėdavo 
įvairūs „griovėjai : šis blogas velniškas vardas, buvo tarsi 
išsilavinimo požymis. Aš gyvenau tarp jų begėdiškai gėdin- 
damasis, kad nebuvau toks, kaip jie; aš buvau su jais, kar- 
tais man buvo malonu su jais draugauti, bet jų poelgiais aš 
visada baisėjausi. Jie įžūliai užsipuldavo dorus naujokus ir 
išmušdavo juos iš kelio, šiaip sau, žaisdami, ssmdamiesi pe- 


no savo piktavališkam džiaugsmui. Nera veiksmo labiau 

primenančio piktųjų dvasių veiksmus. Taigi nebuvo gali- 
ma jų pavadinti teisingiau kaip „griovėjais“, nors pirmiau 
jie patys buvo suvedžioti ir sugadinti, tyčiojantis ir slapta 
viliojant apgaulingoms dvasioms tais pačiais dalykais, kurių 
dėka jie mėgsta tyčiotis ir apgaudinėti kitus. 


IV 7. Gyvendamas tarp jų, dar nesubrendusio amžiaus, 
aš studijavau iškalbos knygas, trokšdamas tapti garsiu ora- 
toriumi vardan pražūtingo ir lengvabūdiško tikslo: paren- 
kinti žmogišką tuštybę. Laikydamasis nustatytos mokymo- 
si tvarkos, aš aptikau vieno Cicerono? knygą, kurio stiliumi 
žavisi beveik visi, o dvasia ne taip. Toje knygoje išdėstytas 
raginimas studijuoti filosofiją, ji vadinasi „Hortenzijus“*. 
Šita knyga pakeitė mano būseną, pakeitė mano maldas ir 
nukreipė jas link tavęs, Viešpatie; ji permainė mano norus 
ir mano troškimus. Man staiga tapo bevertės visos mano 
tuščios viltys: neįtikėtinai užsidegusia širdimi aš troškau 
nemirtingos išminties ir ėmiau kilti, kad grįžčiau prie tavęs. 
Aš skaičiau šitą knygą ne liežuviui paaštrinti (atrodo, pirkau 
ją už motinos pinigus, jau eidamas devynioliktuosius me- 
tus, prieš dvejus metus mirus tėvui), ne liežuviui paaštrinti, 
nes ji mokė ne kaip kalbėti, o ką kalbėti. 

8. Kaip aš degiau, mano Dieve, kaip aš degiau troškimu 
nuskristi nuo viso, kas žemiška, pas tave. Aš nežinojau, ką 
tu darai su manim: „Nes tu esi išmintis“?. Išminties meilė 
graikiškai vadinasi filosofija!?, ir šitą meilę manyje uždegė 
ši knyga. 

Yra žmonių, kurie dengdamiesi filosofija suvedžioja, jos 


didžiu, švelniu ir garbingu vardu nuspalvindami ir pagra- 

žindami savo klaidas; beveik visi filosofai, gyvenę anais ir 
ankstesniais laikais yra šioje knygoje paminėti ir parodyti. 
Čia pasireiškė išganingas tavo dvasios įspėjimas, pareikštas 
per tavo ištikimą ir dorą tarną: „Žiūrėkite, kad kas jūsų 
nesuvedžiotų tuščia ir apgaulinga filosofija, žmonių pa- 
davimu bei pasaulio pradmenimis, o ne Kristumi, nes jame 
kūniškai gyvena visa dievystės pilnatvė !!. 

Tuo metu, tu žinai, mano širdies šviesa, man dar nebu- 
vo žinomi šie apaštalo žodžiai, tačiau aš žavėjausi šia knyga, 
nes ji ragino mane pasirinkti ne vieną ar kitą filosofinę 
mokyklą, bet pačią išmintį, kokia ji bebūtų: ragino ją my- 
lėti, siekti, užvaldyti ir tvirtai apkabinti. Tos mintys kurstė 
mane, aš degiau, ir mano įkarštį slopino tik tai, kad ten 
nebuvo minimas Kristaus vardas, o šitą vardą, Viešpatie, 
mano išganytojo, tavo Sūnaus vardą, tavo gailestingumo 
dėka aš įtraukiau į save kartu su motinos pienu; jis buvo 
giliai mano vaikiškoje širdyje paslėptas, ir visi kūriniai, 
kuriuose nebuvo minimas šitas vardas, nors ir kokie meniš- 


ki, nudailinti ir teisingi, manęs nepagaudavo. 


V 9. Taigi aš nutariau imtis šventojo Rašto ir pažiūrėti, 
kas tai yra. Ir štai matau išpuikėliams nesuprantamą, vai- 
kams nematomą dalyką: [tarsi pastatą], turintį žemą įėjimą, 
tačiau toliau einant aukštėjantį, apgaubtą paslapčių. Aš ne- 
galėjau į jį įeiti, negalėjau palenkti galvos, kad eičiau toliau. 
Mano žodžiai neatitinka to, ką jaučiau, kai ėmiausi skai- 
tyti šventąjį Raštą, bet man atrodė, kad jis nevertas lyginti 
su prakilniu Cicerono stiliumi. Mano puikybė jo nepriėmė, 
o protas nepajėgė prasiskverbti į jo gelmes. Nors jis gebė- 

jo skleistis kartu su augančiu vaiku, aš nemėgau būti vaiku 


ir pilnas puikybės įsivaizdavau esąs suaugęs. 


VI 10. Taigi aš patekau tarp žmonių, išdidžiai kliedin- 
čių, perdaug atsidavusių kūnui ir plepių. Jų kalbos buvo 
velnio spąstai ir paukščių jaukas, sumaišytas iš skiemenų 
ir sudarantis vardus: Tavo, Viešpaties Jėzaus Kristaus ir mū- 
sų guodėjos šventosios Dvasios'?. Tie vardai nenuėjo nuo 
jų liežuvio, tačiau tai buvo tik tuščias garsas ir žodžių skam- 
besys, tuo tarpu jų širdyje nebuvo Tiesos. Jie sakė: „Tiesa, 
tiesa“, ir daug kalbėjo apie ją, bet niekada jos nebuvo juo- 
se. Jie kalbėjo netiesą ne tik apie tave, kuris iš tikrųjų esi 
tiesa, bet ir apie pasaulio elementus, tavo kūrinius, o juk 
iš meilės tau turėjau atmesti net ir tuos filosofus, kurie sa- 
kė tiesą apie pasaulį, mano tėve, aukščiausiasis gėri, visų 
grožybių grožybe. 

O tiesa, tiesa! Iš pačių dvasios gelmių jau tada aš dūsa- 
vau dėl tavęs, o anų balsai pastoviai skambėjo man apie tave 
vieningai, [pateikdami] gausybę storų knygų“. Tai buvo 
patiekalai, tarp kurių man, alkstančiam, atnešdavo saulę ir 
mėnulį, gražius tavo kūrinius, bet tai buvo tik tavo kūri- 
niai, o ne tu pats, ir netgi ne pirmieji kūriniai. Pirmieji 
buvo dvasiniai tavo kūriniai, o ne šitie, kūniškieji, nors ir 
šviesūs ir dangiški. 

Ber aš alkau ir troškau net ne tų pirmųjų dalykų, o tavęs 
pačios, tiesa, kurioje nėra „pasikeitimo ir nėra ne šešėlio 


M . “14 
uztemimo 


„Man ir toliau nešė tarp tų patiekalų tuos 
spindinčius vaizdinius; geriau jau reikėjo mylėti šitą saulę, 


tikrai egzistuojančią mūsų akimis, negu tuos pramanus 

sielai, apgautai akių. Tačiau aš valgiau tuos patiekalus, 
manydamas, jog tai tu, tiesa, be jokio noro, nes nejaučiau 
burnoje tavo skonio — tavęs juk nebuvo tuose tuščiuos 
prasimanymuose — todėl nepasisotinau jais, o dar labiau 
jaučiau alkį. Sapnuose valgomas maistas yra panašus į tą, 
kuris valgomas nemiegant, tačiau miegantys jo nevalgo, 
nes miega. Tie pramanai jokiu būdu nebuvo panašūs į Tave, 
kaip dabar man kalbi, nes anie buvo kūniški vaizdiniai, 
netikri kūnai, už kuriuos tikresni yra šitie, tikrieji kūnai, 
kuriuos matome kūniškomis akimis tiek danguje, tiek ir 
žemėje. Juos matome kartu su gyvuliais ir paukščiais, ir 
jie yra tikresni, negu tie, kuriuos įsivaizduojame. Savo 
ruožtu, tie vaizdiniai yra tikresni negu spėliojimai apie ki- 
tus, dar didesnius ir begalinius dalykus, kurių iš viso nėra. 
O būtent tais tuščiais dalykais tada buvau maitinamas ir 
negalėjau pasisotinti. 

O tu, mano meile, kurios man reikia, kad būčiau stip- 
rus"?, tu nesi tie kūnai, kuriuos matome danguje, nei tie, 
kurių ten nematome; tu juos sukūrei, bet nelaikai jų svar- 
biausiais savo kūriniais. Kaip tu esi toli nuo tų mano vaiz- 
dinių, nuo nerealių kūnų, kurių iš viso nėra! Tikresni yra 
įsivaizdavimai kūnų, kurie iš tikro yra, o už juos dar tikresni 
patys kūnai, bet ir jie — tai ne tu. Ir nesi siela, kuri teikia 
gyvybę kūnams — nors ta gyvybė yra geresnė ir tikresnė nei 
patys kūnai; tu esi sielų gyvybė, gyvybės gyvybė, gyvenan- 
ti pati savimi ir nesikeičianti. Esi mano sielos gyvybė. 

11. Taigi kur tu tada buvai ir kaip toli nuo manęs? Aš 
klaidžiojau toli nuo tavęs, atstumtas net ir nuo pašaro, ku- 


riuo maitinau kiaules'“. Daug geresnės gramatikų ir poetų 


51 


IŠPAŽINIMAI III 

pasakėlės nei šitos apgavystės. Nes eilėraščiai ir poemos, ir 
[pasakojimas] apie skraidančią Medėją iš tiesų yra vertin- 
gesni negu penki elementai, įvairiai nudažyti atsižvelgiant 
į penkias „tamsybių olas“, kurių iš viso nėra ir kurios pra- 
žudo patikėjusį!'. Nes eilėraščius ir poemas aš priskiriu 
tikram maistui. Net jei deklamavau eiles apie skraidančią 
Medėją, neįrodinėju [kad tai tiesa]; jei girdėjau deklamuo- 
jant, netikėjau. O anais dalykais patikėjau, o varge, varge! 
Kokiais laiptais nusileidau į pragaro bedugnę, kamuoja- 
mas karščio ir nevilties, nes nežinojau tiesos, nes tavęs, mano 
Dieve, ieškojau (prisipažįstu tau, kuris pasigailėjai manęs 
dar tada, kai negalvojau prisipažinti), nes tavęs ieškojau, 
remdamasis ne proto įžvalgumu, kuriuo tu mane panorai 
atskirti nuo žvėrių, bet remdamasis kūniškais pojūčiais. 
O tu buvai mano viduje, giliau nei pati giliausia mano 
gelmė ir aukščiau nei pats aukščiausias mano aukštis. Su- 
sidūriau su ta įžūlia ir kvaila moterim iš Saliamono alego- 
rijos, kuri, sedėdama prie savo namų durų, sakė: „Valgykite 
noriai paslėptą duoną ir gerkite saldų vogtą vandenį "*. Ji 
suvedžiojo mane, nes matė, jog gyvenu išorėje, priklauso- 
mas nuo kūniško regėjimo ir gromuliuoju maistą, kurį 
tas regėjimas teikė. 


VII 12. Aš nežinojau kito, to, kas yra iš tiesų ir mano 
tariamas sumanumas skatino pritarti kvailiems apgavikams, 
kai jie klausinėjo manęs, iš kur yra blogis, ar Dievą riboja 
kūniška forma, ar jis turi plaukus ir nagus, ar laikytini tei- 
siais tie, kurie turi daug žmonų, žudo žmones ir aukoja 


gyvulius!?. Man, neišmanėliui, tai kėlė sąmyšį ir toldamas 

nuo tiesos, įsivaizdavau, jog einu į ją. Aš nežinojau, kad 
blogis yra ne kas kita, kaip gėrio pašalinimas iki tiek, kad 
jo visai nelieka. Ką kita aš galėjau matyti, jei mano akys 
matė tik kūną, o siela — tik vaizdinius? Aš nežinojau, kad 
Dievas yra dvasia““, neturinti ilgyn ir platyn einančių 5ą- 
narių ir neturinti masės, nes masės dalis yra mažesnė nei 
jos visuma, o jei yra begalinė, tai jos dalis, apribota tam 
tikra erdve, yra mažesnė už visą begalybę, ir nėra visur visa, 
kaip dvasia, kaip Dievas. O kas yra mumyse, kas daro mus 
panašius į Dievą ir kodėl Šventajame Rašte apie mus sako- 
ma, jog esame sukurti „pagal Dievo paveikslą“?!, to aš vi- 
sai nežinojau. 

13. Ir nežinojau tikros vidinės tiesos, kuri sprendžia ne 
pagal įprotį, o pagal teisingiausią Visagalio Dievo įstatymą, 
pagal kurį nustatomi atskirų kraštų ir laikų papročiai, 
atitinkantys tuos kraštus ir laikus, nors ji pati yra visur ir 
visada ta pati, o ne vienur viena, kitur — kita. Pagal ją teisūs 
yra ir Abraomas, ir Izaokas, ir Jokūbas, ir Mozė, ir Dovy- 
das, ir visi kiti, kuriuos šlovino Viešpaties lūpos. Netei- 
siais juos laiko neišmanantys ir vertinantys juos pagal 
žmogišką šių dienų supratimą““ ir visos žmonių giminės 
moralę matuojantys savo moralės matu. Taip žmogus, 
neišmanantis ginkluotės ir nežinantis, kas kokiai kūno daliai 
skirta, antkelius norėtų užsidėti ant galvos, o šalmą ap- 
siauti ir niurzgėtų, kad jie netinka; arba jei vienos dienos 
popietę paskelbus šventę, kas nors piktintųsi, kad jam 
neleidžiama prekiauti, nors tai daryti buvo leista rytą; arba 
jei kas nors vienuose namuose matytų, jog koks nors ver- 
gas liečia rankomis daiktus, kurių negalima liesti vyno pil- 

stytojui, arba, kad tvarte daroma tai, kas draudžiama daryti 
prie stalo, piktintųsi, jog vienuose namuose ir vienoje šei- 
moje ne visur ir ne visiems leidžiama daryti tą patį. Pa- 
našūs ir tie, kurie piktinasi išgirdę, jog aname amžiuje 
teisiesiems buvo leidžiama tai, kas šiame amžiuje nelei- 
džiama. Aniems Dievas leido viena, šitiems — kita, pagal 
laiko sąlygas, nors ir vieni, ir kiti tarnavo tai pačiai tiesai. 
Lygiai taip pat vienam žmogui vieną dieną vienuose na- 
muose leidžiami ne tie patys dalykai: vieni ginklai tinka 
vienai kūno daliai, kiti kitai; kas galima daryti vieną valan- 
dą, negalima kitą; kas viename kampe leidžiama ir liepia- 
ma daryti, kitame draudžiama ir baudžiama. Ar teisingu- 
mas yra įvairus ir kintantis?*? Ne, bet laikas, kurį jis valdo, 
eina nevienodai. Tai juk laikas, žmonės, kurių žemiškasis 
gyvenimas yra trumpas““, nepajėgia savo patirties dėka pa- 
lyginti ankstesnių amžių ir tautų sąlygas, kurių jie nežino, 
su savosiomis, tačiau galvodami apie mūsų kūną, ar vieną 
dieną, ar vienus namus, jie lengvai supranta, kas tinka ku- 
riai nors kūno daliai, kokiam laiko momentui, kokiai vie- 
tai ar kokiam asmeniui: dėl anų dalykų jie įsižeidžia, dėl 
tų sutinka. 

14. Tada aš tos tiesos nežinojau ir nekreipiau į ją dėme- 
sio; nors ji visur badė man akis, aš jos nemačiau. Aš kūriau 
eilėraščius ir man nebuvo leidžiama vartoti kurios nors pė- 
dos ir bet kur, bet skirtinguose metruose buvo skirtingai, 
o tame pačiame eilėraštyje ne visose vietose tiko ta pati 
pėda. Menas, kuriuo naudojausi, nebuvo vienur vienoks, 
kitur kitoks, bet [visos taisyklės] galiojo visur vienu metu. 


Neįžvelgiau, kad gerieji ir šventieji žmonės, tarnaujantys 

teisingumui, iškelia jį ir išaukština, ir neturi sukaupę vie- 
noje vietoje visų savo nurodymų, bet tas pačias tiesas skir- 
tingais laikais išdėsto ir skelbia skirtingai. Būdamas aklas, 
prieštaravau šventiesiems tėvams, kad jie, kaip jiems liepė 
ir įkvėpė Dievas, ne tik naudojosi savo meto įstatymais, 
bet ir skelbė, Dievui apreiškus, būsimus įvykius*?. 


VIII 15. Argi kada nors, kur nors buvo neteisinga mylėti 
Dievą „visa širdimi, visa siela, visu protu“, o „savo artimą 
kaip save patį*“. O begėdiški poelgiai, kurie prieštarauja 
prigimčiai (tokie buvo Sodomos nusikaltimai*') visur ir 
visada laikomi smerktinais ir baustinais. Jeigu visos tautos 
tai būtų dariusios, pagal dievišką įstatymą už tokį nusikal- 
timą būtų buvusios nubaustos, nes Dievas sukūrė žmo- 
nes ne tam, kad jie taip elgrųsi. Mat tokiu būdu pažei- 
džiamas pats bendradarbiavimas, kuris mus privalo sieti 
su Dievu, nes iškreipta aistra išniekina prigimų, kurią 
[Dievas] sukūrė. 

Begėdiškų poelgių, kurie prieštarauja žmogiškiems pa- 
pročiams reikia vengti dėl papročių įvairovės, kad visuo- 
menės ar tautos sandoros, įtvirtintos įpročiu ar įstatymu, 
negalėtų pažeisti joks piliečio ar svetimtaučio užgaidas. Bet 
kuri dalis, nesiderinanti su visuma, yra bjauri. O jeigu Dievas 
liepia daryti ką nors, kas prieštarauja papročiams ar nuo- 
statoms, tai reikia daryti, net jeigu to niekada nebuvo daryta; 
jeigu tie dalykai buvo apleisti, reikia juos atnaujinti; jeigu 
tai nebuvo įteisinta, reikia įteisinti. Jeigu karaliui jo valdo- 
moje valstybėje leista skelbti įstatymus, kurių nei kas nors 


iki jo, nei jis pats anksčiau neskelbė, ir paklusti jiems nereiš- 

kia elgtis prieš valstybę ir piliečius, atvirkščiai, nepaklus- 
numas laikomas antivalstybiniu poelgiu (juk visose žmonių 
visuomenėse yra priimta klausyti savo karalių), — juo la- 
biau be jokių abejonių reikia paklusti įsakymams Dievo, 
valdančio visa, ką jis sukūrė. Kaip žmonių visuomenėje 
didesnioji dalis turi teisę valdyti mažesniąją, taip Dievas 
turi teisę valdyti visus. 

16. Taip pat ir poelgiuose, kai trokštama pakenkti 
žmogui, arba jį įžeidžiant arba nuskriaudžiant. Priešas 
tai daro norėdamas atkeršyti priešui; plėšikas užpuola ke- 
leivį, norėdamas apiplėšti ir turėti naudos; nužudomas tas, 
kurio bijomasi, siekiant išvengti blogio; vargšas [užpuola] 
turtingesnį iš pavydo; kylantis žmogus — savo varžovą iš 
baimės, kad taps jam lygus, arba iš nevilties, kad jau susi- 
lygino su juo; vien iš malonumo, kurį teikia svetima ne- 
laimė: tai rodo žiūrovai gladiatorių žaidynių, išjuokėjai 
ir pasityčiotojai. 

Tokie yra svarbiausi nusikaltimai, kuriuos ugdo noras 
pirmauti, stebėti, mėgautis, nesvarbu ar žmogų užvaldo 
vienas iš jų, ar du, ar visi trys kartu“. Ir gyvename blogyje, 
prieštaraudami trims ir septyniems tavo priesakams, tavo 
„dešimtstygei lyrai“?, tavo dekalogui, aukščiausias ir sal- 
džiausias Dieve. Ber ką reiškia nusikaltimai tau, kurio ne- 
galima sugadinti? Ką reiškia blogi poelgiai, nukreipti prieš 
tave, kuriam negalima pakenkti? Tu baudi žmones už tai, 
ką jie padaro prieš save, nes kai nusideda tau, jie nedorai 
pakenkia savo sieloms, gadindami ir iškreipdami savo pri- 
gimtį, kurią tu sukūrei ir sutvarkei. [Jie kenkia sau] ir ne- 
saikingai naudodamiesi leistinais dalykais arba degdami 

noru naudotis tuo, kas neleista ir kas prieštarauja prigim- 
čiai??. Jie yra kaltinami tuo, kad mintimis ir žodžiais prieš- 
tarauja tau ir šoka prieš lazdą?!; nutraukę žmonių visuo- 
menės ryšius, jie įžūliai džiaugiasi savo asmeniškomis 
simpatijomis ir antipatijomis, kurios priklauso nuo to, kas 
juos džiugina ar skaudina. 

Ir tai įvyksta tada, kai jie palieka tave, gyvenimo šaltini, 
kuris esi vienintelis ir tikras visumos kūrėjas ir valdytojas, 
kai asmeniškas išdidumas verčia prisirišti prie vienos dalies, 
tariamos vienovės**. Grįžti prie tavęs galima dorybės ir nusi- 
žeminimo keliu, ir tu apvalai mus nuo blogų įpročių; tu 
maloniai atleidi išpažįstančiųjų nuodėmes, išklausai įka- 
lintųjų dejones?" ir išvaduoji iš grandinių, kurias patys sau 
užsidėjome, — bet tik tada, jei mes nepakeliame prieš tave 
tariamos laisvės ragų““, godžiai trokšdami daugiau turėti 
ir rizikuodami viską prarasti, labiau mylėdami savo nuosa- 


vybę nei tave, visų gėrį. 


IX 17. Tačiau tarp gėdingų poelgių, nusikaltimų ir dau- 
gelio neteisybių yra ir nuodėmės tų, kurie eina tobulėjimo 
keliu. Teisingi teisėjai jas smerkia, vadovaudamiesi tobu- 
lumo nuostata, ir giria kaip jaunų pasėlių atžalas, tikėda- 
miesi gero derliaus. Kai kurie poelgiai gali būti panašūs į 
nusižengimus ar nusikaltimus, ir vis dėlto tai nėra nuodė- 
mės, nes jos neįžeidžia nei tavęs, Viešpatie, mūsų Dieve, 
nei žmonių bendrijos. Sakysim, žmogus įsigijo kokį nors 
daiktą, tinkamą jo gyvenimo būdui ir laiko sąlygoms, bet 
mes negalime tvirtinti, kad jis tai darė iš turto troškimo. 


Arba kiti, remdamiesi jiems duota teisėta galia, nubaudžia 

kaltąjį, norėdami jį pataisyti, bet mes negalime tvirtinti, 
kad jie tai darė, norėdami pakenkti. 

Yra daug poelgių, kurie žmonėms atrodo netinkami, o 
tu jiems pritari savo paliudijimu; ir daug tokių, kuriuos 
žmonės giria, o tavo paliudijimu yra smerkiami. Mat dažnai 
vienokia yra poelgio regimybė ir kitokie pasielgusiojo keti- 
nimai, ir kai kada neaiškios aplinkybių sąsajos. 

O kai tu staiga liepi daryti tai, kas neįprasta ir netikėta, 
ir gal būt tai, ką kitados draudei, nors laikinai nenurodai 
savo liepimo priežasties ir nors tas įsakymas prieštarauja 
kokios nors žmonių bendrijos susitarimui, — kas abejotų, 
jog jį reikia vykdyti, nes tiktai ta žmonių bendrija yra tei- 
si, kuri tarnauja tau. Palaiminti, kurie žino, jog tuos įsaky- 
mus davei tu. Nes tavo tarnai daro viską, kad parodytų, 
ką reikia daryti dabar, arba, kad išpranašautų ateitį??. 


X 18. Šito nežinodamas, aš juokiausi iš tų šventųjų tarnų 
ir tavo pranašų. Ir ko gi pasiekiau, juokdamasis iš jų? Tik 
to, kad susilaukiau tavo pašaipos ir pamažu buvau įtikin- 
tas absurdiškiausiais dalykais: tikėjau, kad figos medis ver- 
kia, kai skinamas jos vaisius, ir kad moteriškoji to medžio 
pusė lieja tada ašaras, panašias į pieną. Tačiau jeigu koks 
nors šventasis suvalgytų šitą vaisių, nuskintą, žinoma, ne 
jo paties, o svetimomis rankomis, ir tas vaisius susimaišytų 
su jo viduriais, tai maldos metu, dejuodamas ir riaugėda- 
mas, jis iškvėptų iš savęs angelus, o teisingiau, Dievo dale- 
lytes. Tos aukščiausiojo ir tikrojo Dievo dalelytės taip ir 
būtų likusios surištos tame vaisiuje, jeigu išrinktieji šven- 
tieji nebūtų išvadavę jų savo dantimis ir viduriais. Patikė- 

jau, nelaimingasis, jog reikia daugiau gailesčio rodyti žemės 
vaisiams negu žmonėms, dėl kurių jie auga. Ir jeigu koks 
nors alkstantis, ne manichėjus, paprašytų valgyti, tai už 
kiekvieną jam duotą kąsnelį reikėtų bausti mirties bausme. 


XI 19. Ir tu ištiesei iš aukštybių savo ranką ir ištraukei 
mano sielą iš gilios tamsos, kai mano motina, ištikima 
tavo tarnaitė, verkė dėl manęs tavo akivaizdoje labiau nei 
motinos apverkia mirusius savo vaikus. Tikėjimo ir dva- 
sios, kurią gavo iš tavęs, dėka ji matė mano mirtį, ir tu 
išgirdai ją, Viešpatie. Tu išgirdai ją ir nepaniekinai jos ašarų, 
kurios liejosi į žemę visur, kur ji meldėsi: tu išgirdai ją. 
Nes iš kur tas sapnas, kuriame paguodei ją, ir ji sutiko 
gyventi kartu su manimi ir valgyti prie vieno stalo? Juk to 
ji nenorėjo daryti, nepritardama ir smerkdama mano begė- 
diškus paklydimus. Ji sapnavo, jog stovi ant kažkokios 
medinės lentos, ir prie jos prieina spindintis, linksmas ir 
besišypsantis jaunuolis, nors ji tuo metu yra liūdna ir pri- 
slėgta. Jis paklausė, kokia jos kasdieninio liūdesio ir ašarų 
priežastis, kaip paprastai būna, ne tam, kad kažką sužinotų, 
o kad pamokyrų. Ji atsakė, jog liūdi dėl mano pražūties, o 
jis liepė nusiraminti ir patarė atidžiai pažiūrėti: ji pamaty- 
sianti, jog aš esąs ten pat, kur ir ji. Ji pažiūrėjo ir pamatė, 
jog aš stoviu šalia jos ant tos pačios lentos. 

Iš kur tas sapnas? Ar tai nereiškia, jog tavo ausys atgręž- 
tos į jos širdį? O tu, gerasis ir visagali, kuris taip rūpiniesi 
kiekvienu iš mūsų, tarsi tai būtų vienintelis tavo rūpestis, 
ir visais rūpiniesi taip, kaip kiekvienu atskirai. 

20. Kodel, kai ji papasakojo tai, ką regėjo, ir aš bandžiau 

įtikinti, kad ji nesigraužtų, jog bus ten, kur aš buvau, ji iš 
karto, be jokių dvejonių atsake: „Ne, man nebuvo pasa- 
kyta: kur jis, ten ir tu, bet: kur tu, ten ir jis“. Prisipažįstu 
tau, Viešpatie, kiek prisimenu ir kiek kartų bandžiau prisi- 
minti tą tavo atsakymą, duotą per mano motiną, jos nepa- 
veikė mano klaidingas aiškinimas, nes ji iš karto pamatė 
tai, ką reikėjo pamatyti ir ko aš, suprantama, nemačiau, 
kol ji nepasakė. Tas atsakymas sukrėtė mane labiau negu 
pats sapnas, kuriame pamaldžiai moteriai iš anksto buvo 
nusakytas džiaugsmas, kurį ji patirs kaip paguodą vietoj 
dabartinės graužaties. Nes turėjo dar praeiti beveik devyneri 
metai, per kuriuos aš skendau tame purve ir melo tam- 
sybėse. Daug kartų bandžiau atsikelti ir dar skaudžiau kri- 
tau, O tuo tarpu šita dora našlė, pamaldi ir protinga, ko- 
kias tu myli, vedama vilties, bet nesiliaudama dejuoti bei 
verkti, per visas savo maldų valandas verkė prieš tave dėl 
manęs ir pasiekė tavo veidą jos maldos“, nors tu leidai 
kad vis dar mane suptų ir skandintų šita tamsa. 


XII 21. Tu tuo metu davei ir kitą atsakymą, kurį aš 
prisimenu. Aš daug ką praleidžiu, nes skubu pereiti prie 
to, ką būtinai turiu tau išpažinti, o daug ko neprisimenu. 
Kitą atsakymą tu davei per savo dvasininką, vieną vyskupą, 
išaugusį bažnyčioje ir gerai žinantį tavo knygas. Kai mano 
motina prašė jį, kad teiktųsi pasikalbėti su manimi ir pa- 
neigtų mano klaidingus įsitikinimus, atitrauktų mane nuo 
blogio ir išmokytų gėrio. (Jis taip darė su tais žmonėmis, 
kuriuos laikė to vertais), mano atžvilgiu jis atsisakė tai 
daryti, ir pasielgė labai protingai, kaip aš vėliau supratau. 

Jis atsakė, jog aš nelinkęs klausytis pamokymų, jog esu 
užsidegęs šia naująja erezija ir kai kuriais klausimais jau 
išmušiau iš vėžių nemažai nepatyrusių žmonių; apie tai ji 
pati jam buvo papasakojusi. „Palik jį ten kur yra, tarė jis, 
tik melskis už jį Dievui. Jis pats skaitydamas pamatys, kokia 
tai didelė klaida ir kokia nelaimė“. Jis papasakojo, jog 
manichėjų suklaidinta jo motina nuo vaikystės atidavė jį 
jiems, ir jis ne tik perskaitė, bet ir perrašė visas jų knygas, 
ir jam, be jokių diskusijų ir įkalbinėjimų, pasidarė aišku, 
kaip reikia bėgti nuo šitos sektos; todėl ir pabėgo. 

Kai jis jai tai papasakojo, mano motina nenusiramino, 
bet ir toliau prašė ir maldavo, gausiai liedama ašaras, kad 
pamatytų mane ir pasikalbėtų. Tada jis supykęs tarė: „Eik 
nuo manęs šalin ir gyvenk, kaip gyveni. Negali būt, kad 
šitaip apverkiamas sūnus žūtų '. Kalbėdama su manimi ji 
prisimindavo, jog šituos žodžius priėmė taip, tarsi jie būtų 


suskambėję iš dangaus. 

I 1. Per šituos metus, nuo devyniolikos iki dvidešimta- 
štuonerių metų amžiaus, aš klydau ir klaidinau kitus, ap- 
sigaudinėjau pats ir apgaudinėjau kitus skatinamas įvairių 
savo troškimų: atvirai — mokslais, kurie vadinami „lais- 


!, oslapta tuo, kas turėjo apgaulingą tikėjimo var- 


vaisiais“ 
dą. Ten buvo puikybė, čia — prietaringumas, bet ir vienur 
ir kitur — tuštuma. Ten aš vaikiausi tuščios garbės, plo- 
jimų teatre, varžybų eilėmis, pergalės vainiko, beprasmiš- 
kų reginių ir nevaržomų aistrų tenkinimo. Čia stengiausi 
apsivalyti nuo šito purvo, vadinamiesiems šventiesiems ir 
išrinktiesiems teikdamas maistą, iš kurio jie savo pilve ga- 
mino mums angelus ir dievus, kad jie mus išlaisvintų“. 
Stropiai tuo užsiiminėjau ir dariau kartu su savo draugais, 
mano ir kartu su manimi apgautais. 

Tegu juokiasi iš manęs išpuikėliai, kurių tu dar nepar- 
trenkei ant žemės ir nesutriuškinai vardan jų išganymo, 
mano Dieve: aš toliau išpažinsiu savo gėdingus poelgius 
vardan tavo šlovės?. Leisk man, maldauju, leisk man pa- 
klaidžioti praeitais klaidų keliais, kiek dar armenu ir paau- 
koti tau „padėkos auką““. Kas aš esu be tavęs, jeigu ne 
vedlys į pražūtį? Kas aš esu, kai man gera, jeigu ne kūdikis, 
žindantis tavo pieną ir valgantis tavo maistą, kuris niekada 
neišsenka?? Ir kas yra žmogus, bet koks žmogus, jeigu jis 
žmogus? Tegu juokiasi iš mūsų stiprūs ir galingi, o mes, 


silpni ir beturčiai, tegu išpažinsime tau. 


II 2. Tais metais aš mokiau retorikos ir godulio nugalėtas 

pardavinėjau pergalingą iškalbos meną. Aš labai norėjau, 
Viešpatie, tu žinai, turėti gerus mokinius, ta prasme, kuria 
yra vadinami „gerais“, neapsimetinėdamas mokiau juos klas- 
tos, ne tam, kad jie pražudytų nekaltąjį, bet tam, kad kai 
kada apgintų kaltąjį. Dieve, tu matei iš toli, kaip aš klum- 
pu slidžiame kelyje ir kaip spingsi dūmų debesyje mano ti- 
kėjimas, kurį rodžiau, mokydamas stropiai siekiančius tuš- 
tybės ir ieškančius apgaulės“, pats būdamas jų bendrininku. 

Tais metais aš turėjau vieną moterį, su kuria gyvenau 
neteisėtoje santuokoje, bet kurią susiradau, vedamas be- 
protiškos aitros. Tačiau turėjau tik ją vieną ir jai saugojau 
lovos ištikimybę. Čia aš savo pavyzdžiu galėjau patirti, kuo 
skiriasi maloni santuoka, sukurta tam, kad gimtų vaikai, 
ir aistringa meilė, kai vaikai gimsta prieš norą, nors gimę 
verčia save mylėti. 

3. Dar prisimenu, kaip sykį panorau dalyvauti eilėraščių 
deklamavimo varžybose ir kažkoks žynys liepė manęs pa- 
klausti, kiek aš jam sumokėsiu už pergalę. Atsakiau, jog 
man šitos šlykščios apeigos yra nemalonios ir nepriimti- 
nos, ir net jeigu už pergalę gaučiau nedylančio aukso vainiką, 
neleisčiau dėl to net musės nužudyti. O jis ruošėsi savo 
apeigose paaukoti gyvulius, atrodo, tuo būdu tikėdamasis 
palenkti mano pusėn demonus. Ber aš atstūmiau šitą blogį 
ne iš meilės tavo tyrumui, mano širdies Dieve“. Juk aš dar 
nemokėjau tavęs mylėti, aš nemokėjau galvoti apie ką nors 
kitą kaip tik apie kūnišką šlovę. Ar dėl tokių prasimanymų 
dūsaujanti siela nenusideda be tavęs, nes pati tiki apgaule, 
ir „gano vėjus“*? Aš nenorėjau, kad dėl manęs būtų auko- 


jamos aukos demonams, kuriems aš pats save aukojau savo 

prietarais. Ką kita reiškia „ganyti vėjus“, jeigu ne ganyti 
pačius demonus, tai yra savo klaidomis džiuginti juos ir 


linksminti? 


III 4. Taigi nesilioviau kreiptis patarimų į tuos, kuriu- 
os vadina matematikais; mat jie neatlieka jokių aukojimų 
ir nesimeldžia jokioms dvasioms, prašydami įkvėpimo, 
tačiau tikrasis krikščioniškasis pamaldumas jų mokymą 
atmeta ir smerkia. Gera yra išpažinti tau, Viešpatie, ir sakyti: 
pasigailėk manęs, išgydyk mano sielą, nes tau nusidėjau?, 
ir nepiktnaudžiauk tavo atlaidumu nusidedant, bet atmink 
Viešpaties žodžius: „Štai tu esi pasveikęs. Daugiau nebenu- 
sidėk, kad neatsitiktų kas blogesnio“!?. Tuos išganingus 
pamokymus anie bando sunaikinti, sakydami: „Dangus 
tau siunčia neišvengiamą priežastį nusidėti“, arba: „Tai 
padarė Venera arba Saturnas, arba Marsas“. Taigi, anot jų, 
žmogus, šitas kūnas ir kraujas ir išpuikę puvėsiai, yra nekal- 
tas, taigi kaltas yra dangaus ir žvaigždžių kūrėjas bei tvar- 
kytojas. O kas gi tai kitas, jei ne tu, mūsų Dievas, saldybė 
ir teisingumo šaltinis, kuris kiekvienam atsilygina pagal jo 
darbus, ir kuris palaužtos bei pažemintos širdies neniekina!!. 

5. Gyveno tuo metu labai protingas žmogus, gerai 
išmanantis gydymo meną ir plačiai žinomas!“, kuris, kaip 
prokonsulas savo ranka uždėjo man tą pergalės vainiką ant 
mano skaudančios galvos; deja, tai jos nepagydė. Nes ši- 
tos ligos gydytojas esi tu, kuris priešiniesi išpuikėliams, o 
nuolankiesiems duodi malonę!?. Argi ne tu padėjai man šio 
senyvo žmogaus pagalba? Aš susidraugavau su juo ir ėmiau 


stropiai ir įdėmiai klausytis jo samprotavimų (jo kalba 

nebuvo puošni, tačiau gyvos mintys darė ją malonią bei 
rimtą). Kai iš pokalbio su manimi jis sužinojo, kad aš do- 
miuosi astrologų knygomis, maloniai ir tėviškai ėmė 
įtikinėti, kad mesčiau jas ir neeikvočiau veltui dėmesio ir 
pastangų šitiems tuštiems dalykams, užuot skyręs juos 
naudingiems. Jis papasakojo, jog kažkada studijavo šituos 
mokslus ir jaunystėje netgi ketino padaryti juos savo profe- 
sija Ir pastoviu užsiėmimu; jeigu jau suprato Hipokratą, 
tai manė galįs suprasti ir šituos mokslus. Tačiau vėliau metė 
juos ir atsidėjo vien medicinai: mat, pamatė jų melagin- 
gumą ir, būdamas rimtas žmogus, nenorėjo užsidirbti sau 
duoną apgaudinėdamas kitus. „Tu turi retoriką, tarė jis, iš 
kurios gali gyventi. O šiuo melu domiesi laisva valia, o ne 
iš gyvenimo būtinybės. Turi tikėti manimi juo labiau, kad 
aš tą mokslą tobulai išstudijavau, nes ketinau vien tik iš jo 
gyventi“. Aš jo paklausiau, dėl kokios priežasties daugelis 
jų pranašautų dalykų pasirodo teisingi, ir jis atsakė, kaip 
galėjo, jog tai įvyksta dėka atsitiktinumo, visur ir visada 
esančio daiktų prigimtyje. Kartais kas nors, atsitiktinai 
atsivertęs kokio nors poeto knygą, netikėtai randa eilėraš- 
tį, nuostabiai atitinkantį jo rūpesčius, nors iš tiesų tas po- 
etas rašo visai kitomis temomis ir domisi visai kuo kitu. 
Taigi ar reikia stebėtis, sakė, jeigu Žmogaus protas, veda- 
mas kažkokios aukštesnės nežinomos jėgos, duoda kai kada 
atsakymą, atitinkantį klausiančio padėtį bei faktus; tai 
įvyksta ne meno, o atsitiktinumo dėka. 

G. Ir čia tu pasirūpinai manimi, veikdamas jo vardu arba 
per jį, ir įspraudei mano atmintyje tuos dalykus, kurių aš 


pats vėliau ieškojau. O tuo metu nei jis, nei mano geriausias 

draugas Nebridijus, doras ir tyras jaunuolis, juokdamiesi 
iš tokių pranašavimų, negalėjo manęs įtikinti, kad jų iš- 
sižadėčiau. Man didesnį poveikį darė knygų autorių au- 
toritetas, ir aš tuo metu dar neradau jokio įrodymo, kuris 
nedviprasmiškai būtų parodęs, jog teisingi jų atsakymai 
klausiantiems yra padiktuoti arba lemties, arba atsitikti- 
numo, o ne žvaigždžių stebėjimo meno. 


IV 7. Tais metais, kai pirmą kartą savo gimtajame mieste 
pradėjau mokyti, įsigijau draugą, itin brangų man dėl bend- 
rų polinkių, bendraamžį, panašų žydinčios jaunystės ža- 
vumu. Jis dar vaikystėje augo kartu su manimi, kartu ėjome 
į mokyklą, kartu žaidėme. Ber tada dar nebuvo mano drau- 
gas, nors juo nebuvo ir vėliau pagal tikros draugystės su- 
pratimą, nes tikra draugystė yra tik ten, kur tu ją įtvirtini 
tarp susijusių tarpusavyje žmonių, paskleidęs mūsų širdyse 
meilę, atneštą šventosios dvasios, kuri mums yra duota'“. 
Tačiau buvo miela man ta draugystė, bręstanti bendrų sie- 
kimų ugnyje. Mat nuo tikrojo tikėjimo, kurio tiesą sakant, 
ne tiek daug turėjo šis jaunuolis, patraukiau jį prie prieta- 
ringų ir pražūtingų pasakėlių, kurių pomėgį man sielvar- 
tingai prikaišiojo mano motina. Ir nuo to laiko jau kartu 
su manimi klaidžiojo anas žmogus, ir mano siela negalėjo 
būti be jo. Ir štai tu, persekiojantis tuos, kurie pabėgo nuo 
tavęs, keršto dievas"? ir kartu gailestingumo šaltinis, nuo- 
stabiais būdais sugebąs patraukti mus prie savęs, tu atėmei 
tą Žmogų iš šio gyvenimo, kai mūsų draugystė vos tebuvo 
trukusi metus, kurie man buvo saldesni už visas ankstesnio 


mano gyvenimo saldybes. 

8. Ar gali vienas žmogus išvardyti tavo šlovingus dar- 
bus, kuriuos jis iš tavęs patyrė? Ką tu tada padarei, mano 
Dieve, ir kokia neįžvelgiama tavo sprendimų gelmė?!“ Kre- 
čiamas drugio, jis ilgai gulėjo be sąmonės, išpiltas prakai- 
to. Kadangi niekas nesitikėjo, kad jis pasveiks, jis buvo 
pakrikštytas, neatgavęs sąmonės!'. Aš nekreipiau į tai dėme- 
sio, manydamas, kad jo siela išsaugos tai, ką gavo iš manęs, 
o ne tai, kas buvo padaryta su jo bejausmiu kūnu. Tačiau 
atsitiko visai kitaip. Jis atsigavo ir pasveiko, ir kai tik aš 
galėjau kalbėtis su juo — o galėjau tuoj pat, kai ir jis galėjo, 
nes nesitraukiau nuo jo, ir abu negalėjome būti vienas be 
kito — bandžiau pasijuokti iš jo krikšto, tikėdamasis, kad 
ir jis pasijuoks kartu su manimi, nes juk priėmė jį, būda- 
mas be sąmonės ir be jausmų. Tačiau jis jau žinojo, kad 
priėmė krikštą ir su išgąsčiu atšlijo nuo manęs kaip nuo 
priešo. Su netikėtu ir stebėtinu laisvumu jis įspėjo mane, 
kad nekalbėčiau tokių dalykų, jeigu noriu būti jo draugu. 
O aš, pritrenktas ir sujaudintas, atidėjau visus savo ketini- 
mus, laukdamas, kol jis pasveiks ir tiek atgaus jėgas, kad 
galėsiu su juo kalbėtis apie ką noriu. Tačiau jis buvo išplėštas 
iš mano beprotiškų užmačių, kad, mano paguodai, būtų 
išsaugotas pas tave: po kelių dienų, man nesant, jį vėl ėmė 
krėsti drugys, ir jis mirė. 

9. Didelio skausmo buvo apremdyta mano širdis, ir kur 
tik žvelgiau, visur buvo mirtis. Ir tėvynė man tapo baus- 
mės vieta, o gimtieji namai — nelaimės būstu, ir visa, ką su 
juo anksčiau turėjau bendra, be jo virto man neapsakoma 
kančia. Visur jo ieškojo mano akys ir nerado. Aš nekenčiau 


visko, kas neturėjo jo, ir kas negalėjo pasakyti: „Štai jis 

ateina“, kaip ateidavo visada, kai būdavo išėjęs. Aš pats sau 
tapau nesuprantama mįslė ir klausinėjau savo sielą, kodėl 
yra liūdna ir kodėl taip labai mane kamuoja, ir ji nežinojo, 
ką man atsakyti. Ir jeigu sakydavau: „tikėk dievą !*, pagrįs- 
tai nepaklusdavo, kadangi tas mylimas žmogus, kurio ne- 
tekau, buvo tikresnis ir geresnis už tą vaizduotės padarinį, 
kuriuo buvo liepiama tikėti. Vien tik verksmas buvo man 


malonus, jis atstojo mano draugą ir džiugino mano sielą". 


V 10. Dabar, Viešpatie, visa tai jau praėjo, ir laikas užgydė 
mano žaizdą. Ar galiu išgirsti iš tavęs, kuris esi tiesa, ar 
galiu priglausti savo širdies ausį prie tavo lūpų, kad man 
pasakytum, kodėl nelaimingiems toks saldus yra verksmas? 
Argi tu, nors ir visur būdamas, atmetei kada nors nuo savęs 
mūsų nelaimes? Tu pasilieki savyje, o mes sukamės išban- 
dymuose. Tačiau jei mūsų verksmai nepasiektų tavo ausų, 
nieko neliktų iš mūsų vilties. Taigi kaip atsitinka, kad 
dejonės, ašaros, dūsavimai ir skundai išaugina saldų vaisių, 
kurį skiname nuo gyvenimo kartybės [medžio]? O gal sal- 
di yra viltis, kad išgirsi mus? Taip įvyksta, kai meldžiamės, 
nes maldos trokšta pasiekti tave. Bet kaip yra skausme, ką 
nors praradus, ir liūdesyje, kuris mane tada apsupo? Aš 
juk nesitikėjau, kad jis atsigaus, ir ne to prašiau savo aša- 
romis, o tik liūdėjau ir verkiau. Aš buvau nelaimingas, nes 
praradau savo džiaugsmą. O gal verksmas, kartus iš prigim- 
ties, tampa saldžiu, persisotinus tais dalykais, kuriais ilgai 
mėgavomės ir kurie dabar mums kelia pasibjaurėjimą? 


VI 11. Bet kam visa tai kalbu? Dabar laikas ne klausti, 

bet prisipažinti tau. Nelaimingas buvau, ir nelaiminga yra 
kiekviena siela, supančiota meilės mirtingiems dalykams; 
ji plyšta, kai jų netenka, ir tada supranta savo nelaimę, 
nors nelaiminga buvo ir prieš tai, kol jų neteko. Taip aš 
gyvenau tuo metu: karčiai verkiau ir tame kartume radau 
nusiraminimą. Toks buvau vargšas, tačiau tas mano var- 
ganas gyvenimas buvo man brangesnis už aną mano drau- 
gą. Tiesa, norėjau tą gyvenimą pakeisti, tačiau nenorėjau 
netekti jo labiau nei ko nors kito. Nežinau, ar būčiau no- 
rėjęs numirti už jį, taip kaip kalbama apie Orestą ir Py- 
ladą, jeigu tai nėra išgalvota, kurie norėjo kartu vienas už 
kitą numirti, kadangi atskirai gyventi jiems buvo blogiau 
už mirtį“?. Bet manyje atsirado nežinau koks jausmas, la- 
bai šiam priešingas: mane apėmė slegiantis pasišlykštėji- 
mas gyvenimu bei mirties baimė. Manau, jog juo labiau 
mylėjau aną draugą, juo labiau tarsi baisiausio priešo ne- 
kenčiau ir bijojau mirties, kuri man jį atėmė, ir maniau, 
jog ji staiga atims visus žmones, kadangi galėjo atimti jį. 
Prisimenu, jog būtent tai jaučiau. Štai mano širdis, mano 
Dieve, štai tokia ji iš vidaus. Žiūrėk, nes viską prisimenu, 
mano viltie, tu, kuris apvalai mane nuo tokių nešvarių 
jausmų, nukreipdamas mano akis į tave ir išvaduodamas 
mano kojas iš pinklių“. Stebėjausi, kad kiti žmonės gyve- 
na, o anas, kurį mylėjau ir laikiau tarsi nemirtingu, mirė, 
ir dar labiau stebėjausi, kad aš, kuris buvau antrasis anas, 
gyvenu, anam mirus. Gerai kažkas pasakė apie savo draugą: 


“22. Mar aš jaučiau, kad mano 


jis yra „mano sielos dalis 
siela ir jo siela dviejuose kūnuose, ir todėl man buvo baisu 


gyventi, nes nenorėjau gyventi, būdamas pusė, ir todėl 

gal būt, bijojau mirti, kad nemirtų visas tas, kurį labai 


mylėjau. 


VII 12. O beprotybe, nemokanti mylėti žmonių žmo- 
giškai! O kvailas žmogau, nemokantis kantriai pakelti 
žmogiškos lemties! Toks aš tada buvau. Todel blaškiausi, 
verkiau, kankinausi ir neradau nei ramybės, nei išsigelbė- 
jimo. Nešiojausi perkirstą ir kraujuojančią savo sielą, nepa- 
kenčiančią tokio nešiojimo, ir neradau vietos, kur ją padėti. 
Ji nerasdavo poilsio nei žavingose giraitėse, nei žaidimuose, 
nei dainose, nei saldžiai kvepiančiuose soduose, nei puotose, 
nei lovos ar miego malonumuose, pagaliau nei knygose ar 
eilėse. Man viskas buvo atgrasu, net pati dienos šviesa, ir 
kas tik nebuvo tuo, kuo buvo anas, atrodė nedora ir šlykštu, 
išskyrus liūdesį ir ašaras, nes tik jos suteikdavo šiek tiek 
nusiraminimo. Kai iš jų ištraukdavau savo sielą, prislėgda- 
vo mane sunki mano nelaimės našta. Žinojau, kad reikia 
ją pakelti prie tavęs, Viešpatie, ir tuo jai padėti, bet nei 
norėjau, nei pajėgiau to daryti, juo labiau, kad negalvojau 
apie tave kaip apie kažką patikimą ir tvirtą. Nes tai buvai 
ne tu, o tuščias įsivaizdavimas, ir mano suklydimas buvo 
mano dievas. Jei bandydavau ją ten padėti, kad pailsėtų, ji 
krisdavo per tuštumą ir vėl užgriūdavo mane, ir aš buvau 
sau tarsi nelaiminga vieta, kur negalėjau būti ir iš kur nega- 
lėjau išeiti. Kur mano širdis galėjo pabėgti nuo mano šir- 
dies? Kur aš galėjau pabėgti nuo paties savęs? Kur nebūčiau 
sekęs pats paskui save? Vis dėlto pabėgau iš tėvynės. Mažiau 
jo ieškojo mano akys ten, kur nebuvo įpratusios matyti, 


mat iš Tagastos miesto atvykau į Kartaginą. 

VIII 13. Laikas nepraeina tuščiai ir nesirita beprasmiš- 
kai, nepalikdamas pėdsako mūsų jausmuose: jis atlieka 
dvasioje nuostabius darbus. Dienos ateidavo ir praeidavo 
viena po kitos, ir ateidamos bei praeidamos pasėdavo ma- 
nyje kitas viltis ir kitus prisiminimus. Aš pamažu ėmiau 
pratintis prie senųjų malonumų, ir mano dabartinis skaus- 
mas ėmė užleisti jiems vietą; atsirado, tiesa, ne nauji skaus- 
mai, tačiau priežastys naujiems skausmams. Argi ne todėl 
anas skausmas taip lengvai ir giliai prasiskverbė į mano 
širdį, kad aš išliejau [tarsi vandenį] savo sielą į smėlį, pamil- 
damas mirtingą būtybę taip, tarsi ji būtų nemirtinga? O 
juk labiausiai mane gydė ir teikė jėgų naujųjų draugų pa- 
guoda, su kuriais kartu mėgau daryti tai, ką mėgau daryti 
vietoj tavęs: visas tas nesibaigiančias pasakas, nuolatinę ap- 
gaulę, kurios begėdiškais prisilietimais buvo tvirkinamas““ 
mūsų protas, ir [iš godaus smalsumo] perštėjo mūsų ausys. 
Jeigu kas nors iš mano draugų mirdavo, šita pasaka ne- 
sibaigdavo. 

Buvo dar ir kiti dalykai, kurie traukė mano sielą: 
kartu kalbėtis ir juoktis, rodyti kilnų abipusį paslaugumą, 
kartu skaityti gražias knygas, kartu išdykauti ir kartu ro- 
dyti tarpusavio pagarbą, kartais nesutarti, tačiau nejaučiant 
neapykantos, taip kaip žmogus nesutaria pats su savimi 
(tokie reti nesutarimai vedė į ilgalaikius sutarimus); kartu 
mokyti ir mokytis, su ilgesiu laukti nesančių ir su džiaugs- 
mu sutikti atėjusius. Tokie mylinčių ir mylimų širdžių 
ženklai, matomi veide, kalboje, akyse, daugybėje patrauk- 
lių gestų, tarsi deglas uždega širdis ir iš daugelio padaro 


vieną. 


71 


IŠPAŽINIMAI IV 


IX 14. Štai ką mes mylime drauguose ir mylime taip, 
kad žmogus jaučiasi esąs kaltas, jeigu neatsako į meilę, nieko 
neprašydamas iš kito, išskyrus palankumo įrodymus. Iš 
čia tas liūdesys, jeigu kas miršta, iš čia skausmo tamsa; 
malonumas virsta kartybe, kurios prisisotina širdis: prarastas 
mirusiųjų gyvenimas virsta gyvųjų mirtimi. Laimingas, ku- 
ris myli tave, o draugą tavyje, o nedraugą del tavęs“. Tik 
tas nepraranda nieko brangaus. Kam visi brangūs tame, 
kurio prarasti negalima. O kas tai yra, jeigu ne mūsų Die- 
vas, Dievas, kuris sukūrė dangų ir žemę ir užpildė juos 
savimi, nes užpildydamas juos savimi ir sukūrė juos*“? Tavęs 
nepraranda niekas, nebent tas, kuris tave palieka, o kadan- 
gi palieka, kur eina ir nuo ko bėga, jeigu ne nuo tavęs 
mylinčio prie tavęs rūstaujančio? Argi kur nors jis neras 
tavo įstatymo, jį baudžiančio? O tavo įstatymas yra tiesa 
ir tu €si tiesa“. 


X 15. Dorybių Dieve, argręžk mus ir parodyk savo vei- 
dą, ir būsime išgelbėti“. Nes kur besikreiprų žmogaus sie- 
la, visur ji atsirems į skausmą, jeigu neatsirems į tave, ir 
net jeigu atsirems į gražius dalykus, [jie atneš skausmą), 
jeigu bus už tavęs ir už jos pačios. Tačiau ir tų gražių da- 
lykų nebūtų, jeigu jie nebūtų iš tavęs. Visi dalykai atsiran- 
da ir išnyksta, o atsiradę tarsi pradeda būti ir auga, kad 
tobulėtų, o tapę tobuli, sensta ir žūsta; ir nors ne viskas 
sensta, viskas žūsta. Taigi kai atsiranda ir siekia būti, kuo 
greičiau auga, kad būtų, tuo labiau skuba, kad nebūtų. 
Toks yra jų [buvimo] būdas. Tokį jiems davei, nes jie yra 
dalis dalykų, kurie neegzistuoja visi kartu, bet vieni išeida- 

mi, o kiti ateidami jie veikia kaip visuma, kurios dalys 
yra. Štai taip atsiranda ir mūsų kalba, susidedanti iš at- 
skirų garsų. Nesusidarytų kalbos visuma, jeigu vienas, an- 
ksčiau skambėjęs žodis nepasitrauktų, kad ateitų kitas. 
Tegu šlovina tave dėl visų šitų dalykų mano siela, Dieve, 
viso kūrėjau“?, bet tegu prie jų neprisiriša meilės ryšiais, 
paskatinta kūno pojūčių. Mat, jie eina, kur ėjo, — į nebūtį, 
ir drasko ją pražūtingais troškimais, nes ir pati nori būti ir 
mėgsta ilsėtis tarp tų, kuriuos myli. O juose nėra kur būti, 
nes jie nestovi vietoje: jie bėga tolyn, ir kas juos gali pavy- 
ti, skatinamas kūno pojūčių? Arba kas gali išlaikyti net ir 
tai, kas yra čia pat? Mat lėti yra kūno pojūčiai, todėl kad 
jie yra kūno pojūčiai: toks yra jų būdas. Jų pakanka tik 
tam, kam jie buvo sukurti, tačiau nepakanka tam, kad 
sulaikytų tai, kas skuba nuo paskirtos pradžios ligi paskir- 
tos pabaigos. Mat jie girdi tavo žodį, kuriuo buvo sukur- 


ti: „Nuo čia ir ligi čia **. 


XI 16. Nesiblaškyk, mano siela, ir neleisk apkursti savo 
širdies ausiai nuo savo tuštybės skambesio. Klausykis ir 
tu: pats žodis šaukia, kad grįžtum ten, kur yra nedrums- 
čiamos ramybės vieta, kur nepaliekama meilė, jeigu ji pati 
nepalieka. Štai vieni dalykai išnyksta, kad jų vietoje atsi- 
rastų kiti ir kad iš visų šitų dalių susidarytų pasaulio visuma. 
„Ar aš kur nors išeinu?“, sako Dievo Žodis. Ten pastatyk 
savo būstą, ten patikėk visa, ką turi, mano siela, nuvargin- 
ta galų gale apgavystėmis. Tiesai atiduok tai, ką turi iš tiesos, 
ir nieko nepražudysi, ir sužydės visa, kas tavyje buvo nu- 


vytę, ir bus išgydyti visi tavo negalavimai, ir bus sustiprin- 

ta visa, kas tavyje yra silpna, bus atnaujinta ir pritvirtinta 
prie tavęs ir nepaliks tavęs, kur beeitų, bet stovės su tavimi 
ir išliks prie tvirto ir visada išliekančio Dievo*!. 

17. Kodel paklydusi seki paskui savo kūną? Tegu jis 
pats geriau apsigręžia ir seka paskui tave? Visa, ką sužinai 
iš jo, yra daliniai dalykai, jie malonūs, tačiau tu nepažįsti 
visumos, kuriai jie priklauso. Jei tavo kūno pojūčiai galėtų 
apimti visumą, o nebūtų, kaip bausmė tau, teisingai apri- 
boti sugebėjimu suvokti tik dalį visumos, tai tu norėtum, 
kad visa, kas dabar egzistuoja, praeitų, kad galėtum labiau 
mėgautis visuma. Juk ir tai, ką kalbame, tu girdi kūno 
pojūčiu, ir nori, kad atskiri skiemenys keistų vienas kirą, 
o ne stovėtų vietoje, nes nori išgirsi visą kalbą. Taip ir visi 
dalykai, kurie sudaro vieną kokią nors visumą, neegzistuoja 
visi vienu metu tame, ką jie sudaro; visuma džiugina labiau 
nei atskira dalis, jei tik būtų galima tą visumą vienu metu 
aprėpti. Bet dar geresnis yra tas, kuris tą visumą sukūrė — 


mūsų Dievas: jis nenueina, nes nera kas jį pakeičia. 


XII 18. Jeigu tau patinka kūnai, šlovink dėl jų Dievą, ir 
nukreipk savo meilę į jų kūrėją, kad dėl tų, kurie tau patinka, 
nenustotum patikęs [jų kūrėjui). Jeigu patinka sielos, te- 
būna jos mylimos Dieve, nes pačios savaime yra kintančios, 
o jame sustoja ir įsitvirtina: kitaip eitų ir praeitų. Taigi 
tebūna mylimos jame. Prie jo nusivesk su savimi tas, kurias 
gali ir pasakyk joms: „Jį mylėkime; jis visa tai sukūrė, ir jis 
yra netoli“. Sukūrė, bet nepasitraukė: kas iš jo atsirado, 
jame yra. Taigi kur jis yra? Kur galima paragauti tiesos? Jis 
giliai širdyje, bet širdis pasitraukė nuo jo. Taigi sugrįžkite, 

veidmainiai, į širdį ir prisiglauskite prie to, kuris jus sukū- 
rė*“. Kodėl veržiatės į nepraeinamus klystkelius? Kur eina- 
te? Tas gėris, kurį mylite, yra iš jo. Bet gera ir saldu yra tik 
tiek, kiek tai susiję su juo; ir pagrįstai taps kartumu, nes 
neteisinga mylėti tai, kas yra iš jo, palikus jį patį. Kodel jūs 
vėl ir vėl norite vaikščioti sunkiais ir pavojingais keliais? 
Ten nėra ramybės, kur jos ieškote. Laimingo gyvenimo ieš- 
kote mirties zonoje: jo ten nėra. Kaip gali būti laimingas 
gyvenimas ten, kur nėra gyvybės? 

19. Čia nusileido pats mūsų gyvenimas ir pašalino mūsų 
mirtį ir sunaikino ją savo gyvybės galia. Suskambėjo jo 
balsas, šaukiantis grįžti pas jį, į jo slaptavietę, iš kur atėjo 
pas mus, pirmiausia įeidamas į Mergelės įsčias, kad ten 
susijungtų su juo žmogiškoji prigimtis, mirtingas kūnas, 
tam, kad nebūtų amžinai mirtingas. Ir iš ten jis išėjo tarsi 
jaunikis iš vestuvinio kambario, džiaugdamasis kaip 
milžinas, kuriam skirta eiti savo keliu??. Jis nedelsė, bet 
bėgo [pas mus] šaukdamas žodžiais, darbais, mirtimi, gy- 
venimu, nusileidimu ir pakilimu, šaukdamas grįžti pas jį. 
Jis pasitraukė mums iš akių, kad grįžtume į savo širdį?“ ir 
ten jį rastume. Jis išėjo, ir štai jis yra čia. Jis nenorėjo, ilgai 
būti su mumis ir nepaliko mūsų. Jis išėjo ten, iš kur niekada 
nebuvo išėjęs, nes pasaulis atsirado per jį??, ir jis atėjo į tą 
pasaulį išgelbėti nusidėjėlių?“. Jam prisipažįsta mano siela 
ir jis ją gydo, nes ji jam nusidėjo*. Žmonių sūnūs, kaip 
ilgai jūsų širdys bus apsunkintos??* Gyvenimas nusileido 
prie jūsų, argi jūs nenorite pakilti ir gyvenu? Bet kur jums 
bekilti, jeigu jau aukštai pakilote ir jūsų gerklės burnoja 
dangui??? Nusileiskite, kad galėtumėte pakilti, ir kilkite 

prie Dievo: juk jūs nukritote kildami prieš jį. Pasakyk jiems 
tai, tegu jie verkia ašarų slėnyje“?; patrauk juos su savimi 
prie Dievo, nes tai, ką kalbi, yra iš Šventosios Dvasios, 
jeigu kalbi degdamas meilės ugnimi. 


XIII 20. Aš tada nežinojau šito ir mylėjau žemesnįjį 
grožį; ėjau į bedugnę ir sakiau savo draugams: „Argi mes 
mylime ką nors kita, o ne grožį? O kas yra gražu? Ir kas 
yra grožis? Kas traukia mus ir pririša prie tų dalykų, kuriuos 
mylime? Jeigu nebūtų juose grožio ir žavesio, jokiu būdu 
nepatrauktų mūsų prie savęs“. Stebėjau ir mačiau, jog pa- 
čiuose kūnuose gražu yra tai, kas tarsi išreiškia visumą, 
tačiau kita vertus, gražu ir tai, kas derinasi su kitais daly- 
kais, taip kaip kūno dalis derinasi prie viso kūno, apavas 
prie kojos ir panašiai. Tos mintys prasiveržė iš pačių mano 
sielos gelmių, ir aš parašiau „Apie grožį ir tinkamumą", 
dvi ar tris knygas. Tu žinai, Dieve, nes aš jau pamiršau. 
Nebeturiu jų: jos nežinia kada ir kur dingo. 


XIV 21. Kas mane paskatino, Viešpatie, mano Dieve, 
paskirti tas knygas Hierijui, Romos oratoriui? Aš nepaži- 
nojau jo asmeniškai, bet mylėjau už jo didelę mokslinę 
šlovę. Buvau girdėjęs ir kai kuriuos jo pasisakymus, kurie 
man labai patiko. Dar labiau jis man patiko todel, kad 
patiko kitiems, kurie šlovino jį stengdamiesi, jog būdamas 
siras, pirmiau išmokęs puikiai kalbėti graikiškai, vėliau tapo 
puikiu lotynų kalbos oratoriumi ir didžiausiu žinovu filo- 
sofijos mokslų. Taigi giriamą žmogų galima mylėti ir ne- 


matant. Argi ta meilė į klausančiojo širdį patenka iš kal- 

bančiojo burnos? Jokiu būdu. Mylintysis uždega savo meile 
kitą. Todėl ir myli tą, kuris šlovinamas, nes tiki, kad šlovi- 
nimai atsiranda ne iš apgaulės, o iš meilės to, kuris šlovina. 

22. Taip aš tada mylėjau žmones, pasikliaudamas žmonių 
nuomone, o ne tavimi, mano Dieve, kuriame niekas neap- 
sigauna. Tačiau kodėl jis buvo šlovinamas, visai kitaip, 
negu garsus lenktynių vežikas arba populiarus [cirko] 
medžiotojas? Tai buvo rimti pagyrimai, kokių aš norėjau 
išgirsti apie save. Nenorėjau, kad mane girtų ir mylėtų taip 
kaip aktorius, nors aš pats juos gyriau ir mylėjau. Vis del- 
to aš pats labiau norėjau būti nežinomas arba nekenčia- 
mas, negu šitaip mylimas. Kaip mano siela gali pasverti 
ir paskirstyti tokią įvairią ir skirtingą meilę? Kodel aš ki- 
tame myliu tai, ko tuo pačiu metu nekenčiu, ko norėčiau 
išsižadėti ir nuo savęs atstumti? O juk mes abu esame 
žmonės? Gerą arklį galima mylėti ir nenorint tapti juo, 
net jeigu šitai būtų įmanoma, tačiau to negalima pasakyti 
apie aktorių, kuris yra mūsų, žmonių, giminės. Taigi ki- 
tame žmoguje myliu tai, ko savyje nekenčiu, nors ir esu 
žmogus? Didelė bedugnė yra žmogus, kurio visi plauke- 
liai, Viešpatie, yra tavo suskaičiuoti, ir nė vienas iš jų pas 
tave neprapuls. Tačiau plaukus suskaičiuoti yra lengviau 
negu žmogaus jausmus ir jo širdies judesius. 

23. O Hierijus priklausė tai oratorių rūšiai, kuriuos aš 
taip mylėjau, kad pars troškau būti tokiu. Aš klaidžiojau 
puikybėje ir buvau nešiojamas visokių vėjų“!, ir visiškai 
nepastebimai buvau tavo vedamas. Ir aš kur man žinoti ir 
kaip be dvejonių prisipažinti, jog aš labiau jį mylėjau dėl 
giriančiųjų meilės negu dėl pačių dalykų, dėl kurių jis bu- 

vo giriamas? Jeigu tie patys žmonės būtų jį ne gyrę, o 
smerkę ir pasakoję apie jo sugebėjimus su panieka ir pasi- 
bjaurėjimu, aš nebūčiau užsidegęs jam meile, nors nei jo 
sugebėjimai, nei jis pats nebūtų tapę kitokiais: kitokie bū- 
tų buvę tik pasakojančiųjų jausmai. 

Štai kur padėta netvirta siela, neprisirišusi prie tvirtos 
tiesos. Priklausomai nuo to, kur pučia žodžių ir minčių 
vėjai, ji yra nešama, sukama, mėtoma pirmyn ir atgal, jai 
užstojama šviesa, ir ji nemato tiesos. Ir štai ji prieš jus. 

Man tada buvo labai svarbu, kad mano veikalas ir mano 
užsiėmimai taptų žinomi anam žmogui: jo pritarimas būtų 
dar labiau mane uždegęs, o nepritarimas būtų įžeidęs mano 
tuščiagarbę širdį, neturinčią atramos tavyje. Tačiau noriai 
svarsčiau, sukiodamas prieš savo mąstymo akis, klausimą 
apie grožį ir tinkamumą, ir žavėjausi visu tuo, nereikalau- 
damas pagyrimo. 


XV 24. Tačiau šitame didingame darbe, tavo kūrinyje, 
nemačiau ašies, Visagali, kuris vienintelis darai stebuklus““. 
Mano mintys klaidžiojo tarp materialių kūnų ir remda- 
masis fiziniais pavidalais, aš nustačiau ir atskyriau, jog 
„gražu“ yra tai, kas gražu savaime, o „tinkama“ yra tai, kas 
derinasi su kuo nors kitu. Paskui aš atsigręžiau į dvasios 
prigimtį, tačiau klaidinga nuomonė, kurią turėjau susidaręs 
apie dvasinius dalykus, kliudė matyti tiesą. Tiesos akivaiz- 
dybė man badyte badė akis, tačiau aš kreipiau savo karščiuo- 
jantį protą nuo nematerialių dalykų prie linijų, spalvų ir 
didelių dydžių, o kadangi nepajėgiau jų matyti savo dva- 


sioje, maniau, jog aš negaliu matyti ir savo dvasios. Mylė- 

jau ramybę, kylančią iš dorybės, ir nekenčiau nesantarvės, 
kylančios iš ydingumo. Pirmojoje aš mačiau vienybę, kurią, 
kaip man atrodė, sudarė racionalus protas, tikroji tiesa ir 
aukščiausias gėris. Antrojoje mačiau skirtybę, kurią sudarė 
kažkokia irracionalaus gyvenimo substancija ir aukščiau- 
sias blogis. Vargšas, maniau, jog tai ne tik substancija, bet 
ir kažkoks gyvenimas, egzistuojantis be tavęs, mano Die- 
ve, kai tuo tarpu visa yra iš tavęs“. Vienybę aš pavadinau 
monada, kaip tam tikrą protą be lyties skirtumo, o skirty- 
bę pavadinau diada: tai - pyktis, vedantis į nusikaltimus ir 
geismas, vedantis į paleistuvystę**. Pats nesupratau, ką kal- 
bu. Aš nežinojau ir nesuvokiau, kad blogis nėra substanci- 
ja, ir kad mūsų protas nėra aukščiausias ir nekintantis gėris. 

25. Nusikaltimas yra ydingas sielos judesys, postūmis 
veiksmui, į kurį siela veržiasi įžūliai ir maištingai, o paleis- 
tuvystė yra nesaikingas sielos geismas ir mėgavimasis kū- 
niškais malonumais. Jeigu racionalusis protas pats yra ydin- 
gas, tai gyvenimą sutepa klaidos ir neteisingos nuomonės. 
Būtent toks tada buvo mano protas, kai nežinojau, kad jį 
reikia nušviesti kita šviesa, kad jis priartėtų prie tiesos, nes 
jame pačiame nėra tiesos. Nes tu uždegi mano žibintą, 
Viešpatie; tu, mano Dieve, apšvieti mano tamsybes ir iš 
tavo pilnatvės mes viską gauname“?. Tu esi tikroji šviesa, 
kuri apšviečia kiekvieną žmogų, ateinantį į šį pasaulį, nes 
tavyje nėra jokių atmainų ir jokių sambreškių““. 

26. Bet aš veržiausi prie tavęs ir buvau tavo atstumia- 
mas, kad paragaučiau mirties“, nes tu priešiniesi išpui- 
kėliams*ė. O argi nebuvo puikybė, kai stebėtinos bepro- 


tybės apimtas aš samprotavau, jog iš prigimties aš esu tokia 

pat būtybė kaip ir tu? Turėjau galimybę keistis ir tai mačiau 
aiškiai iš to, jog labai troškau būti išmintingas, kad iš blo- 
gesnio tapčiau geresnis. Tačiau labiau norėjau tave laikyti 
galinčiu keistis negu pripažintu, kad aš nesu tokia par bū- 
tybė, kaip tu. Taigi buvau tavo atstumiamas ir tu lenkei 
žemyn mano vėjavaikišką sprandą. Vaizdavausi kūniškus 
pavidalus ir, pats būdamas kūnas, kaltinau kūną, būda- 
mas klaidžiojanti dvasia, negrįžau prie tavęs. Klaidžiodamas 
klaidžiojau tarp tų, kas neegzistuoja nei tavyje, nei man- 
yje, nei kūne. Juos sukūrė man ne tavoji tiesa, bet manoji 
tuštybė, remdamasi kūnu. Aš klausiau mažų ištikimų tau 
vaikų, savo piliečių, iš kurių bendrijos pats to nežinodamas 
buvau pašalintas, aš klausiau jų, nelemtas plepys: „Kodėl 
klysta siela, kurią sukūrė Dievas?“ Nenorėjau, kad manęs 
būtų paklausta: „Kodėl klysta Dievas?“ Labiau norėjau įro- 
dyti, jog tavo nekintanti prigimtis labiau yra linkusi klys- 
ti, negu pripažinti, jog mano kintanti prigimtis savo noru 
išklysta iš kelio ir už tai nubausta, daro klaidas. 

27. Man buvo tada dvidešimt šešeri ar dvidešimt sep- 
tyneri metai, kai baigiau rašyti šitą knygą, sukiodamas 
mintyse prasimanytus pavidalus, kurie padarė kurčiomis 
mano širdies ausis. Aš bandžiau priversti jas, saldžioji tie- 
sa, girdėti giliai viduje skambančią tavo melodiją. Mąsty- 
damas apie tai, kas „gražu“ ir „tinkama“, aš troškau atsis- 
toti ant kojų ir išgirsti tave ir džiaugte džiaugtis jaunikio 
balsu“, bet negalėjau: mano klaidų balsai šaukė mane 
išorėn, o puikybės svoris vertė kristi žemyn. Tu nesuteikei 
mano ausims džiaugsmo bei linksmybės ir neapsidžiaugė 


mano kaulai, nes nebuvo pažeminti?“. 

XVI 28. Kokia man buvo nauda iš to, kad apie dvide- 


šimtus gyvenimo metus man pateko į rankas Aristotelio 
veikalas „Dešimt kategorijų?! šitą knygą man minėjo Kar- 
taginietis retorius, mano mokytojas, ir kiti mokyti žmonės, 
sprogdami iš susižavėjimo, todėl aš svajojau apie ją, kaip 
apie kažką didingo ir dieviško — ir aš kalbėjausi apie šitas 
kategorijas su tais žmonėmis, kurie sakėsi vos jas supratę, 
ir tai tik padedami išsilavinusių mokytojų, kurie ne tik 
aiškino jas žodžiais, bet ir piešiniais smėlyje, — aš pastebė- 
jau, jog jie negali man pasakyti nieko naujo, ko aš nebūčiau 
pats skaitydamas supratęs. Man atrodė, jog šitoje knygoje 
labai aiškiai kalbama apie substancijas: pavyzdžiui, kas yra 
žmogus ir kokie jo požymiai; kiek pėdų siekia jo ūgis; jo 
giminystės ryšiai: kieno jis yra brolis; kokioje vietoje jis 
yra; kada jis gimęs; jo padėtis: stovi ar sėdi; jo būklė: ap- 
siavęs ar ginkluotas; ką daro, ką patiria. Tos devynios ka- 
tegorijos, kurių pavyzdžius čia pateikiau, arba pagrindinė 
substancijos kategorija, apima gausybę reiškinių. 

29. Kokia man buvo iš to nauda? Greičiau, žala. Nes 
maniau, jog ir tave, mano Dieve, nuostabiai paprastą ir 
nekintantį, kaip ir visus kitus egzistuojančius dalykus, gali- 
ma paaiškinti tomis dešimčia kategorijų. Bandžiau tave 
laikyti subjektu, priklausančiu tavo didybei ir grožiui, tarsi 
tu būtum kūnas, turintis tokias savybes. O juk tavo di- 
dybė ir grožis — tai tu pats, tuo tarpu kūnas ne todėl yra 
didelis ir gražus, kad yra kūnas: net jeigu būtų mažesnis ir 
mažiau gražus, vis tiek liktų kūnu. 

Taigi melas buvo visa tai, ką galvojau apie tave, o ne 


tiesa; mano, vargšo, prasimanymai, o ne tavo, palaiminto- 

jo, atramos. Tu paliepei, ir taip atsitiko su manimi: žemė 
man augino erškėčius ir usnis, ir vargdamas aš užsidirbau 
savo duoną?*. 

30. Kokia man buvo nauda iš to, kad aš tada perskai- 
čiau visas knygas iš tų mokslų, kurie vadinami laisvaisiais? 
Niekingas blogųjų aistrų vergas, pats perskaičiau ir supra- 
tau visa, ką tik galėjau perskaityti. Džiaugiausi jomis ir 
nesupratau, iš kur jose yra tai, kas yra teisinga ir tikra. Stovė- 
jau nugara į šviesą, ir veidu į tai, kas buvo apšviesta; taigi 
mano veidas, žiūrintis į tai, kas apšviesta, apšviestas nebu- 
vo. Tu žinai, Viešpatie, mano Dieve, ką aš sužinojau, be 
didelių pastangų ir be kitų žmonių pagalbos, apie retoriką 
ir dialektiką, apie geometriją, muziką ir aritmetiką. Ir ge- 
bėjimas greitai suvokti, ir proto įžvalgumas — tavo dovanos, 
bet aš ne tau jas skyriau. Tie sugebėjimai labiau tarnavo ne 
mano naudai, bet mano pražūčiai, nes aš troškau valdyti 
didelę dalį savo turto ir nesaugojau tau savo jėgų, bet iške- 
liavau nuo tavęs į tolimą šalį, kad išeikvočiau tuos turtus 
geidulingiems troškimams?*. Kokia man nauda buvo iš 
tų gerų dalykų, jeigu nemokėjau jais gerai naudotis? Pa- 
mačiau, jog; tuos mokslus sunkiai supranta net ir stropiausi 
mokiniai; kai bandžiau tuos dalykus aiškinti, atsirado vos 
vienas, pats garbingiausias, kuris mano aiškinimą pakan- 
kamai greitai suvokė. 

31. Kokia man buvo nauda iš to, kad aš maniau, jog tu, 
Viešpatie, teisybės Dieve, esi didžiulis, šviesus kūnas, o 
aš — nuolauža nuo šito kūno? Baisi nesąmonė! Bet toks aš 
tada buvau, ir neraustu, mano Dieve, pripažindamas tavo 


akivaizdoje tavo gailestingumą mano atžvilgiu ir šaukda- 

masis tavęs: aš juk neraudau tada, aiškindamas žmonėms 
savo piktžodžiavimus ir prieštaraudamas tau. 

Kokia man buvo nauda iš mano proto, gyvai, be jokios 
mokytojo pagalbos narpliojusio šitas supainiotas knygas, 
jeigu aš begėdiškai ir šventvagiškai klydau dorybės moks- 
luose? Argi kenkė tavo vaikeliams daug lėtesnis protas, jei- 
gu jie per daug nenutoldavo nuo tavęs, tavo bažnyčios lizde 
saugiai bręsdami, augino meilės sparnus, maitindamiesi 
sveiku tikėjimo maistu?“. 

O Viešpatie, mano Dieve, tavo sparnų pavėsyje mes at- 
gausime viltį: globok mus ir nešk mus. Tu neši, tu neši, 
mažus savo vaikus iki pat senatvės, nes mūsų stiprybė esi 
tu; kai stiprybė yra tik mūsų, ji — silpnybė. Mūsų gėris vi- 
sada yra pas tave, ir kai mes nusigręžiame nuo jo, pasukame 
į klystkelius. Grįšime pas tave, Viešpatie, ir neiškrypsi- 
me, nes pas tave visas mūsų gėris, kuriuo esi tu pats; mes 
nebijome, kad mums nebus kur grįžti, nes mes kritome 
žemyn, ir mums nesant nesugriuvo mūsų namai, tavo 


amžinybė“". 

I 1. Priimk mano išpažinimų auką iš mano liežuvio, 
kuriam suteikei pavidalą ir kurį paskatinai išpažinti tavo 
vardą, ir išgydyk visus mano kaulus, idant sakytų: „Vieš- 
patie, kas panašus į tave“!. Juk tas, kuris išpažįsta tau, 
neatskleidžia tau, kas vyksta jame, nes užsklęsta širdis nesu- 
laiko tavo akies, o žmonių atšiaurumas neatstumia tavo 
rankos, bet tu panorėjęs atleidi ją pasigailėdamas arba baus- 
damas, ir nėra nė vieno, galinčio „pasislėpti nuo tavo karš- 
čio“. Ber tešlovina tave mano siela, idant mylėtų tave, ir 
teišpažįsta tau tavo gailestingumo darbus, idant šlovintų 
tave. Nesiliauja ir nenuryla šlovinusi tave visa tavo kūrinija: 
nei jokia dvasia savo burna, atgręžta į tave, nei gyvi pa- 
darai, nei negyvi kūnai burna tų, kurie stebi juos, idant 
pakiltų tavyje iš nuovargio mūsų siela, atsirėmusi į tai, ką 
sutvėrėi, ir perėjusi pas tave, kuris tai sutvėrei nuostabiu 
būdu: ten atgaiva ir tikroji stiprybė. 


II 2. Teeina ir tebėga nuo tavęs neturintys ramybės ne- 
dorėliai. Tu juos regi ir atskiri šešėlius, ir štai — visa gražu 
ir kartu su jais, nors jie ir koktūs?. Ir kuo jie tau pakenkė? 
Arba kaip suteršė tavo valdas, teisingas ir vientisas nuo dan- 
gaus iki pat [pasaulio] pakraščių? Iš tiesų, kur gi jie bėgo, 
bėgdami nuo tavo veido? Arba kur tu jų nerastum? Bet jie 
bėgo, idant neregėtų tavęs, reginčio juos, ir apakę susidurtų 
su tavimi — juk tu neapleidi nieko iš to, ką sutvėrei — susi- 
durtų su tavimi neteisieji ir būtų teisingai sudrebinti: išsi- 


sukę nuo tavo švelnumo jie atsimuša į tavo tiesumą bei 

įpuola į tavo griežtumą. Žinoma, jie nežino, kad visur kur 
esi tu, kurio neriboja jokia erdvė, ir tu vienintelis esi šalia 
net ir tų, kurie nutolo nuo tavęs. Tad teatsigręžia ir teieš- 
ko tavęs, nes tu neapleidai savo kūrinijos taip, kaip jie aplei- 
do savo kūrėją. Teatsigręžia patys, ir štai tu esi ten, jų širdyje, 
širdyje išpažįstančių tau, puolančių prie tavęs ir po savo 
sunkių kelionių beraudančių tavo glėbyje: ir tu malonin- 
gas šluostai jiems ašaras, o jie dar labiau rauda ir džiūgauja 
raudodami, nes tu, Viešpatie, o ne koks žmogus, kūnas ir 
kraujas, bet tu, Viešpatie, kuris sukūrei, atnaujini juos ir 
paguodi. Ir kurgi aš buvau, kai ieškojau tavęs? Tu buvai 
priešais mane, o aš buvau nutolęs ir nuo savęs ir negalėjau 
surasti savęs: juo labiau tavęs! 


III 3. Savo Dievo akivaizdoje papasakosiu apie tuos dvi- 
dešimt devintuosius savo gyvenimo metus. Į Kartaginą jau 
buvo atvykęs toks vienas manichėjų vyskupas, vardu Faus- 
tas, didelės „velnio žabangos““, ir daugybė žmonių, sužavėti 
saldžiakalbystės, įsipainiodavo į jas. Nors aš tą saldžiakal- 
bystę ir gyriau, tačiau skyriau nuo dalykų, kuriuos godžiai 
troškau išmokti, tiesos, ir stebėjau, ne kokiame kalbos inde, 
bet kokio mokslo man siūlo užkrimsti tasai pagarsėjęs tarp 
jų Faustas. Mat gandai man apie jį jau buvo pranešę, kad 
jis esąs didis visų gerbtinų mokslų žinovas ir ypač išmanąs 
laisvuosius menus. Ir kadangi aš buvau perskaitęs daugybę 
filosofų raštų ir laikiau juos sudėtus atmintyje, kai kuriuos 
iš jų [paimtus] dalykus lygindavau su tomis ilgomis mani- 
chėjų pasakomis ir man įtikimesni atrodė [teiginiai] tų, 


kurie „tiek įstengė žinoti, kad galėjo vertinti pasaulį ', nors 

„visiškai neatrado jo Viešpaties'?. Nes didis esi, Viešpatie, 
ir dėmiesi nusižeminusius, o iškilusius atpažįsti iš tolo, ir 
prisiartini tik prie sutrintų širdyje“, ir neranda tavęs išpui- 
kėliai, net jei iš savo smalsaus mokslingumo būtų suskaičiavę 
žvaigždes bei smėlio smiltis, būtų išmatavę žvaigždynų 
plotus ir ištyrę dangaus šviesulių kelius. 

4, Jie tai tyrinėja savo proto ir gabumų, kuriuos tu jiems 
davei, deka ir daug dalykų atrado bei prieš daugybę metų 
paskelbė, kokią dieną, kurią valandą, daliniai ar pilni bus 
saulės ir mėnulio užtemimai. Ir apskaičiavimai jų neapga- 
vo. Įvyko taip, kaip jie buvo numatę. Jie surašė atrastus 
dėsnius, o šie skaitomi ir šiandien, ir jais remiantis iš anksto 
pranešama, kuriais metais, kurį metų mėnesį, kurią mėne- 
sio dieną, kurią dienos valandą ir kokia dalimi užtems 
mėnulis ar saulė: ir įvyks taip, kaip numatoma. Žmonės 
stebisi šiais dalykais, neišmanantys jų nustėrsta, o išmanan- 
tys džiūgauja ir puikuojasi, savo bedievišku pasipūtimu 
traukdamiesi ir toldami nuo tavo šviesos, prieš tiek laiko 
iš anksto numato būsimą saulės užtemimą ir nemato, kad 
patys temsta jau dabar — juk jie neklausia dievobaimingai, 
iš kur turi gebėjimą, kurio deka tai tyrinėja — o ir atradę, 
kad juos sutvėrei tu, neatsiduoda tau, idant galėtum išsau- 
goti tai, ką sutvėrei, nepaaukoja tau savęs tokių, kokiais 
patys yra save padarę, ir nenudeda savo puikybės kaip 
„paukščių“ ir kaip „jūros žuvų “savo smalsavimų, dėl kurių 
„apvaikšto slaptus gelmės takus“, ir savo pasileidimo kaip 
„lauko galvijų“, idant tu, Dieve, ėdrioji ugnie, sunaikin- 
tum jų mirtingas aistras atkurdamas juos nemirtingumui. 


5. Bet jie nepažįsta kelio, tavo žodžio, per kurį sutvėrei 

tai, ką jie skaičiuoja, juos pačius, kurie skaičiuoja, juslę, 
kurios dėka mato tai, ką skaičiuoja, ir protą, kurio dėka 
skaičiuoja; o „tavo išminčiai nėra saiko“*. Pats Vienatinis 
tavo Sūnus „tapo mums išmintimi, teisumu ir pašventi- 
mu“?, buvo priskaičiuotas tarp mūsų ir mokėjo ciesoriui 
mokesčius. Jie nepažįsta šio kelio, kuriuo nusileistų nuo 
savęs prie jo ir per jį pakiltų pas jį. Nepažįsta šio kelio ir 
manosi esą iškilę ir šviečiantys kartu su žvaigždynais, bet 
štai nugarmėjo žemėn ir „aptemo neišmani jų širdis“!?. Jie 
pasako daug teisingų dalykų apie kūriniją, tačiau neieško 
dievobaimingai tiesos, kūrinijos kūrėjos, ir dėl to neranda; 
arba jei randa, tai, kad ir pažinę Dievą, negarbina jo „kaip 
Dievo“ ir nedėkoja jam, bet „tuščiai svarstydami paklysta“ 
ir sakosi esą išminčiai, sau priskirdami tai, kas priklauso 
tau, ir del to siekia su savo didžiai iškrypusiu aklumu ir 
tau priskirti tai, kas yra jų, tai yra primeta melagystes tau, 
kuris esi tiesa, „nenykstančio Dievo šlovę išmaino į nyks- 
tančio žmogaus, paukščių, keturkojų bei šliužų atvaiz- 
dus“!', tavo „tiesą iškeičia į melą“ ir lenkiasi bei tarnauja 
„veikiau kūrinijai nei kūrėjui“. 

G. Tačiau iš jų buvau išmokęs daugybę tiesų, kurias jie 
atskleidė [tyrinėdami] kūriniją, ir jas man pagrįsdavo skai- 
čiai, metų laikų tvarkinga kaita ir regimi žvaigždynų pa- 
tvirtinimai. Aš jas lygindavau su Manio teiginiais, kurių 
jis daugybę surašė apie šiuos dalykus didžiai svaičiodamas, 
ir neaptikdavau jokio pagrįsto nei saulėgrąžos bei lygiadie- 
nio, nei šviesulių užtemimo, nei kitų tokio pobūdžio da- 
lykų, kuriuos buvau išmokęs iš pasaulietinės išminties 


knygų, paaiškinimo. Ten man buvo liepiama tikėti, bet 

tai neatitiko apskaičiavimais ir akimis patikrintų įrodymų 
ir buvo didžiai skirtinga. 


IV 7. Nejau, „Viešpatie, tiesos Dieve“!“, kas tik pažįsta 
šiuos dalykus, jau ir patinka tau? Juk nelaimingas žmogus, 
kuris žino visa tai, tačiau nepažįsta tavęs; o laimingas tas, 
kuris pažįsta tave, net jei visų tų dalykų ir nežino; o tasai, 
kuris pažįsta ir tave, ir tuos dalykus, nėra dėl jų laiminges- 
nis, o laimingas tik dėl tavęs vieno, jei pažinęs tave garbina 
kaip tave ir dėkoja, ir nepaklysta tuščiai svarstydamas. Juk 
kaip tas, kuris žino, [ką reiškia] turėti medį, ir dėkoja tau 
už tai, kad naudojasi juo, nors ir nežino, kelių uolekčių jis 
aukštumo arba kaip plačiai išsišakojęs, yra geresnis už tą, 
kuris jį išmatuoja ir suskaičiuoja visas jo šakas, tačiau nei jį 
turi, nei pažįsta arba myli jo kūrėją, taip kvaila abejoti, 
kad tikintis žmogus, kuriam priklauso viso pasaulio turtai 
ir kuris lyg ir nieko neturėdamas, tačiau glausdamasis prie 
tavęs, kuriam tarnauja visa kas, turi visa, net jei nežino, 
kaip sukasi Didieji Grįžulo Ratai, žinoma, yra geresnis už 
dangaus matuotoją, žvaigždynų skaičiuotoją ir elementų 
svėriką, nepaisantį tavęs, kuris sutvarkei visa, [žiūrėdamas] 
saiko, skaičiaus ir svorio. 


V 8. Tačiau kas prašė nežinia kokį manichėją rašyti ir 
apie tuos dalykus, kurių nežinant galima buvo išmokti 
dievotumo? Juk tu pasakei žmogui: „Štai, dievotumas yra 
išmintis *?. Jis būtų galėjęs jo nežinoti, net jei ir būtų to- 
bulai išmanęs anuos dalykus: tačiau kadangi neišmanė nė 


jų, nors ir drįso begėdiškai jų mokyti, visiškai negalėjo 

pažinti jo. Juk tuštybė yra garsinti tuos pasaulietinius, net 
jei ir žinomus, dalykus, o dievorumas - išpažinti tave. Iškly- 
dęs iš tokio kelio, jis tiek daug kalbėjo apie tuos dalykus, 
kad jį sudirbo tie, kurie tikrai juos išmanė, ir [taip] tapo 
aišku, koks jo išprusimas kituose, paslaptingesniuose, da- 
lykuose. Jis nenorėjo būti menkai vertinamas, bet stengė- 
si įtikinti, kad jame asmeniškai visa savo galia esanti Šven- 
toji Dvasia, tavo tikinčiųjų guodėja ir turtintoja. Taigi kai 
buvo atskleista, kad jis apie dangų ir žvaigždes, apie saulės 
ir mėnulio judėjimą prikalbėjo klaidingų dalykų, nors tai 
ir nera susiję su religijos mokymu, vis tiek turėtų būti pa- 
kankamai aišku, kad jo užmačios buvo šventvagiškos, ka- 
dangi jis skelbė ne tik jam nežinomus, bet ir iškreiptus 
dalykus su tokia beprotiška puikybės tuštybe, kad stengė- 
si juos priskirti sau nelyginant dieviškam asmeniui. 

9. Kai aš girdžiu, jog vienas ar kitas brolis krikščionis 
neišmano tų klausimų ir vieną dalyką suvokia vietoj kito, 
su kantrumu žiūriu į jo nuomonę ir matau, kad jam neken- 
kia, jei jis kartais nenusimano apie kūniškos kūrinijos padėtį 
bei savybes: kad tik apie tave, „Viešpatie, visa ko sutvėrė- 


4, netikėtų nebūtais dalykais. Tačiau kenkia, jei mano, 


jau 

kad [kūniškos kūrinijos pažinimas] susijęs su pačiu tikėji- 
mo mokymo pavidalu, ir drįsta atkakliai tvirtinti tai, ko 
nežino. Ber ir tokį silpnumą tikėjimo lopšyje ramsto motina 
meilė tol, kol naujas žmogus išauga į „tobulą vyrą“! ir 
nebegali būti „nešiojamas bet kokio mokymo vėjo“ '*. Ta- 
čiau kas nemanytų, kad pasibjaurėtina ir sutramdytina yra 
baisi beprotybė to, kuris išdrįso tapti tokiu mokytoju, įkvė- 


pėju, vedliu ir vadovu tų, kuriuos įtikino tais dalykais, 

kad jo sekėjai mano, jog seka ne kokiu nors žmogumi, 
bet tavo Šventąja Dvasia, kartą nutvėrus jį kalbant iškreiptus 
dalykus? Aš vis dėlto dar nebuvau aiškiai patyręs, ar remiantis 
jo žodžiais galima paaiškinti ilgesnių ir trumpesnių dienų 
bei naktų kaitą, pačios nakties ir dienos kaitą, šviesulių 
užtemimus ir visus kitus tokio pobūdžio reiškinius, apie 
kuriuos buvau skaitęs kitose knygose, taip, kad jei kartais 
būtų buvę galima, man būtų likę neaišku, ar yra taip, ar 
kitaip, tačiau savo tikėjimui [sustiprinti] dėl jo šventumo, 
kuriuo tikėjau, būčiau teikęs pirmenybę jo autoritetui. 


VI 10. Ir beveik devynerius metus, kol klausiausi jų klai- 
džiojantis protu, perdėtai laukiau atvykstant šio Fausto. 
Mat kiti iš jų, su kuriais man teko susidurti, šalindamiesi 
mano užduotų klausimų apie tokius dalykus, žadėjo man 
tokį žmogų, kuriam atvykus ir su kuriuo pasikalbėjus vi- 
sai lengvai ir suprantamai bus išnarplioti ir šie, ir dar didesni, 
jei kartais juos užduočiau, mano kausimai. Taigi kai jis 
atvyko, patyriau, kad jis yra malonus, patraukliai kalban- 
tis žmogus, daug saldžiau čiauškiantis tuos pačius dalykus, 
kuriuos jie paprastai pasakoja. Bet ką gi mano troškuliui 
[numalšinti galėjo pasiūlyti] šis grakščiausias vertingų tau- 
rių pilstytojas? Mano ausys jau buvo sočios tokių kalbų, 
ir man neatrodė, kad jos geresnės dėl to, kad buvo geriau 
pasakytos, ir teisingos dėl to, kad iškalbingos, o jo siela 
išmintinga dėl to, kad jo veido išraiška prideranti, o kalba 
daili. Tie, kurie man jį pasiūlė, nebuvo geri vertintojai, ir 
jis jiems pasirodė protingas ir išmintingas, nes smagino 


juos kalbėdamas. Buvau pažinęs ir kitos rūšies žmonių, 


90 


IŠPAŽINIMAI V 

kurie įtarinėja net ir tiesą ir nenori patikėti ja, jei ji pateikia- 
ma sutvarkyta ir turtinga kalba. O mane, mano Dieve, tai 
tu stebėtinais ir slaptais keliais jau buvai pamokęs, ir tikiu, 
kad tu mane išmokei dėl to, kad [tai] yra tiesa, ir be tavęs 
nėra jokio kito tiesos mokytojo, kur ir iš kur ji benušvis- 
tų. Taigi aš iš tavęs jau buvau išmokęs, kad neturi atrody- 
ti, jog pasakoma kas nors teisingo dėl to, kad tai pasako- 
ma iškalbingai, ir pasakoma kas nors klaidingo dėl to, kad 
nedarniai skamba lūpomis tariami žodžiai; kita vertus, [ne- 
reikia manyti], kad kas nors teisingo pasakoma del to, kad 
neapdorota kalba, ir klaidingo dėl to, kad kalba nuostabi, 
bet [žinotina], jog išmintis ir kvailumas egzistuoja lygiai 
taip pat, kaip naudingas ir nenaudingas maistas, o pateikti 
juos galima tiek išdailintais, tiek nedailintais žodžiais taip, 
kaip ir vieną, ir kitą maistą tiek miestietiškuose, tiek kai- 
mietiškuose induose. 

11. Taigi mano godulį, su kuriuo tiek laiko laukiau to 
žmogaus, iš tiesų tenkino svarstančiojo susijaudinimas ir 
aistra bei tinkami žodžiai, kurie jam, [norinčiam] apvilkti 
mintis, nesunkiai ateidavo į galvą. Aš džiūgavau ir kartu 
su daugybe kitų arba net labiau už daugybę kitų šlovinau 
jį ir aukštinau; tačiau man buvo apmaudu, kad klausytojų 
minioje negaliu pateikti jam ir pasidalyti su juo mane jau- 
dinančiais klausimais draugiškame pokalbyje, išklausyda- 
mas [pašnekovo nuomonę] ir atsakydamas į ją. O kai galėjau 
[padaryti] tai, ir su mano bičiuliais tuo metu, kai toks abi- 
pusis svarstymas tiko, man pavyko patraukti jo dėmesį ir 
aš išdėsčiau kai kuriuos mane jaudinančius klausimus, 


pirmiausiai patyriau, kad šis žmogus neišmano laisvųjų 

menų, išskyrus gramatiką, o ir tą labai ribotai. Buvo skaitęs 
kelias Cicerono kalbas, vos kelias Senekos knygas ir kai 
kuriuos poezijos kūrinius bei tuos savo sektos veikalus, 
kurie buvo parašyti taisyklinga lotynų kalba. [Prie to] dar 
prisidėjo kasdienės kalbėjimo pratybos. Dėl to [jam] ir 
pakako iškalbos, kuri dėl mokėjimo valdyti savo gabu- 
mus ir kažkokio prigimtinio sąmojingumo tapdavo dar 
malonesnė ir dar labiau viliodavo. Ar taip yra, kaip atme- 
nu, Viešpatie, mano Dieve, mano sąžinės teisėjau? Mano 
širdis ir mano atmintis prieš tave, kuris tada vedei mane 
gilioje savo apvaizdos paslaptyje ir jau tada „gręžei prieš 
mano veidą “"' gėdingus mano paklydimus, idant juos re- 
gėčiau ir jų neapkęsčiau. 


VII 12. Nes po to, kai man tapo pakankamai aišku, 
kad jis neišmano tų menų, kuriuose, kaip maniau, yra pa- 
sižymėjęs, pradėjau netekti vilties, kad jis gali man paaiš- 
kinti ir išspręsti mane jaudinančius klausimus; žinoma, net 
ir jų neišmanydamas, jis būtų galėjęs būti tikrai dievobai- 
mingas, bet tik jei nebūtų buvęs manichėjas. Jų knygos 
išties pilnos nesibaigiančių pasakų apie dangų, žvaigždynus, 
saulę ir mėnulį: aš jau nebemaniau - ko didžiai troškau, — 
kad jis, palyginęs su skaitmeniniais įrodymais, kuriuos bu- 
vau perskaitęs kur kitur, gali tiksliai paaiškinti, ar veikiau 
yra taip, kaip rašoma Manio knygose, ar tos knygos yra 
bent jau tiek pat pagrįstos. Tačiau kai aš pasiūliau jam 
apmąstyti ir apsvarstyti tuos klausimus, jis labai kukliai 
neišdrįso net prisiimti tokios naštos. Mat jis žinojo, jog 


nežino tų dalykų, ir nesigėdijo prisipažinti. Jis nebuvo iš 

tų plepių, kokių daug teko iškęsti, kurie bandė man tai 
išaiškinti ir nepasakė nieko. Jo „širdis“!*, jei ir „nebuvo 
teisi !? tavo akivaizdoje, tai bent jau labai apdairi savo pa- 
čios atžvilgiu. Nebuvo visiškai nežinantis apie savo neži- 
nojimą ir nenorėjo neapgalvotai ginčydamasis įklimpti į 
tokią padėtį, iš kurios nei galėtų kaip nors išsisukti, nei 
nesunkiai grįžti atgal: dėl to jis man patiko dar labiau. Juk 
prisipažįstančio žmogaus drovumas gražesnis nei tai, ką aš 
norėjau sužinoti. Ir tokį aš jį aptikdavau visuose sudėtinges- 
niuose bei įmantresniuose klausimuose. 

13. Taigi įkaršus, su kuriuo ėmiausi Manio veikalų, 
atlėgo. Dar labiau nusivylęs kitais jų mokytojais po to, 
kai tas pagarsėjęs žmogus šitaip pasirodė daugybėje mane 
jaudinusių klausimų, ėmiau susitikinėti su juo dėl susido- 
mėjimo, kuriuo jis degė literatūrai, kurią aš jau dirbdamas 
retoriumi tuo metu dėsčiau Kartaginos jaunuomenei, ir 
skaityti su juo tiek tas [knygas], kurias jis norėjo, nes buvo 
girdėjęs [apie jas], tiek tas, kurias pats maniau esant tinka- 
mas tokių polinkių [žmogui]. Šiaip jau, pažinus šį žmogų, 
žlugo bet koks mano bandymas pažengti toje sektoje į 
priekį, kaip buvau nusprendęs pirma. Nenutiko taip, kad 
aš visiškai atsiskyriau nuo jų, bet lyg ir nerasdamas nieko 
geresnio, nusprendžiau kol kas taikytis su ta padėtimi, į 
kurią, kad ir kokiu būdu tai būtų atsitikę, buvau įklim- 
pęs, tol, kol nenušvis kas nors tokio, ką būtų labiau verta 
pasirinkti. Taip tasai Faustas, kuris daugeliui buvo tapęs 


20 nei norėdamas, nei žinodamas, bu- 


„mirties žabangomis“ 
vo pradėjęs narplioti manąsias, kurių buvau sučiuptas. Mat 


tavosios rankos, Dieve mano, tavo apvaizdos paslaptyje 

neapleido mano sielos, o iš mano motinos širdies kraujo 
per jos ašaras tau buvo aukojama dienomis ir naktimis, ir 
tu stebėtinai pasielgei su manimi. Tu taip pasielgei, Dieve 
mano. Nes Viešpaties „ištiesinami žmogaus žingsniai ir jis 
mėgs jo kelią“?!'. Arba kas pasirūpins išganymu, jei ne tavo 
ranka, atkurianti tai, ką sukūrei? 


VIII 14. Taigi tu pasielgei su manimi taip, kad aš bu- 
vau įtikintas vykti į Romą ir verčiau ten dėstyti tai, ką dės- 
čiau Kartaginai. Ir aš nepraeisiu prošal neišpažinęs tau to, 
kas mane įtikino, nes ir čia reikia apmąstyti bei pagarbinti 
giliausias tavo paslaptis ir nuolatinį tavo gailestingumą 
mums.Vykti į Romą norėjau ne dėl to, kad tikinantys tai 
[padaryti] draugai žadėjo man didesnes pajamas ir didesnę 
garbę, nors ir šie dalykai tada viliojo mano dvasią. Di- 
džiausia ir beveik vienintelė priežastis buvo ta, kad girdė- 
jau [kalbant], jog ten jaunuomenė mokosi ramiau ir griež- 
tesnė tvarka neleidžia jiems netvarkingai ir įžūliai įsiveržti 
į svetimo mokytojo pamoką, ir apskritai draudžiama [pa- 
sirodyti], jei mokytojas nėra davęs sutikimo. Kartaginoje, 
priešingai, mokinių savivalė yra šlykšti ir nesuvaldoma: 
įsiveržia begėdiškai ir beveik kaip pasiutę sujaukia tvarką, 
kurią kiekvienas [mokytojas] yra įvedęs mokinių labui. 
Dėl savo stebėtino bukumo jie pridaro daugybę neteisėtų 
dalykų, už kuriuos reikėtų bausti pagal įstatymus, jei jų 
neužtartų įpratimas, atskleidžiantis, jog jie yra dar labiau 
apgailėtini dėl to, kad daro, tarytum būtų leistina, ko tavo 
amžinasis įstatymas neleis niekada, ir mano, jog daro tai 


nebaudžiami, nors juos baudžia jau pars aklas elgesys, ir jų 

bausmės nepalyginamai sunkesnės už jų nusikaltimus. Taigi 
mokydamasis aš nenorėjau turėti tokių įpročių, o dėstyto- 
jaudamas buvau priverstas kęsti tai iš kitų. Todėl man no- 
rėjosi važiuoti ten, kur, kaip tvirtino visi tie, kurie žinojo, 
tokių dalykų neatsitinka. Tačiau iš tiesų tai tu, „mano viltie 
ir mano dalia gyvųjų žemėje“**, norėdamas, kad aš pakeis- 
čiau gyvenamąją vietą vardan savo sielos išganymo, plakei 
mane Kartaginoje, idant aš ištrūkčiau iš ten, ir išstatei Romos 
pagundas, idant jos mane patrauktų. Veikei tu per žmones, 
mylinčius mirusį gyvenimą, kurie vienur elgėsi beprotiškai, 
o kitur žadėjo tuščius dalykus, ir, idant „ištiesintum mano 


2, slapčia naudojaisi tiek jų, tiek mano sugedi- 


žingsnius“ 
mu. Nes tie, kurie drumstė mano ramybę, buvo apakinti 
bjauraus įsiūčio, o tie, kurie kvietė imtis ko kito, atsidavė 
žeme: o aš buvau tas, kuris čia bodėjausi tikra nelaime, o 
ten ieškojau netikros laimės. 

15. Tu žinojai, Dieve, kodėl aš išvykstu iš čia ir keliauju 
ten, bet neatskleidei to nei man, nei mano motinai, kuri 
karčiai apraudojo mane išvykstantį ir nulydėjo iki pat jūros. 
Ji tvirtai įsikibo į mane, norėdama arba grąžinti atgal, arba 
vykti kartu su manimi, o aš apgavau ją, apsimesdamas, 
jog nenoriu palikti bičiulio, kol šis neišplauks pakilus vėjui. 
Aš sumelavau motinai — ir kokiai motinai! — ir ištrūkau, 
nes tu man ir šitai gailestingai atleidai, saugodamas mane, 
pilną nelemto purvo, nuo jūros vandenų iki pat tavo malo- 
nės vandens, idant, man juo nusiprausus, išdžiūtų moti- 
nos akių upeliai, kuriais dėl manęs ji tau kasdien laistė žemę 
po savo veidu. Tačiau aš vos įtikinau ją, atsisakinėjančią 


grįžti be manęs, pasilikti tą naktį netoli mūsų laivo esan- 

čioje palaimintajam Kiprijonui pašvęstoje koplytėlėje. Bet 
tą naktį aš slapta išvykau, o ji ne: liko melsdamasi ir verk- 
dama. Ir ko gi ji tavęs prašė, Dieve mano, jei ne neleisti 
man išplaukti? Tačiau tu giliai nusprendęs ir išklausęs jos 
troškimo esmę nepasirūpinai tuo, ko ji prašė tada, idant 
padarytum mane tokį, kokio ji prašė visada. Papūtė vėjas, 
išpūtė mūsų bures ir paslėpė nuo mūsų akių krantą, ant 
kurio ji rytą šėlo iš skausmo ir tvindė tavo ausis skundais 
bei aimanomis, kurių jos nepaisė: tuo tarpu tu traukei mane 
mano aistromis, idant būtų padarytas galas toms aistroms, 
o jos kūniškas troškimas teisingai buvo plakamas kančių 
rimbo. Juk ji, kaip ir visos motinos, bet daug labiau už 
daugelį kitų, mėgo, kad aš būčiau šalia jos, ir nežinojo, 
kokių džiaugsmų jai ketini suteikti iš mano nebuvimo. 
Nežinojo ir dėl to verkė ir vaitojo, ir tos kančios parodė 
joje [esant] Ievos palikimą: aimanuodama ji ieškojo to, ką 
aimanuodama buvo pagimdžiusi. Tačiau apkaltinusi mane 
apgaulėmis ir žiaurumu, ji vėl ėmė melsti tave už mane ir 


grįžo prie įprastų darbų, o aš atvykau į Romą. 


IX 16. Ir štai užklupo ten mane kūno ligos rykštė, ir aš 
jau keliavau į „mirusiųjų buveinę“**, nešdamasis su savimi 
visas nuodėmes, kurias buvau padaręs prieš tave, prieš save 
ir prieš kitus, gausias ir sunkias nuodėmes, [nusėdusias] 
virš gimtosios nuodėmės grandinės, dėl kurios visi „mirš- 
tame Adome“*". Juk nebuvai nė vienos iš jų atleidęs man 
Kristuje, nei jis ant savo kryžiaus buvo sugriovęs priešišku- 
mą, kurį buvau sudaręs su tavimi per savo nuodėmes. Kaip 


gi jis galėjo sugriauti jį būdamas tuo, kuo tikėjau jį esant — 

šmėkla ant kryžiaus? Taigi kiek netikra man atrodė jo kū- 
no, tiek tikra buvo mano sielos mirtis, ir kiek tikra buvo 
jo kūno mirtis, tiek netikras mano sielos, kuri tuo netikė- 
jo, gyvenimas. Sunkėjant karštligei, aš keliavau pražūtin. 
Išties, kurgi aš būčiau nukeliavęs, jei būčiau tada iš čia iške- 
liavęs, jei ne „į ugnį *“ ir kančias, vertas mano darbų pagal 
teisingai nustatytą tavo tvarką? Mano motina apie tai 
nežinojo, tačiau ir nebūdama šalia meldėsi už mane. O tu, 
visur kur esantis, išklausydavai ją ten, kur ji būdavo, ir 
pasigailėdavai manęs ten, kur būdavau aš, taip, kad, vis 
dar nesveikas savo šventvagiškoje širdyje, aš atgavau kūno 
sveikatą. Nes net ir tokiame dideliame pavojuje netroškau 
tavo krikšto ir buvau geresnis būdamas vaikas, kai reikala- 
vau jo iš savo dievobaimingos motinos, kaip jau esu prisi- 
minęs ir išpažinęs. Buvau išaugęs savo gėdai ir beprotis 
šaipiausi iš tavo gydomųjų patarimų, bet tu neleidai man 
tokiam mirti dukart. Jei mano motinos širdis būtų buvusi 
pakirsta tokio smūgio, tai ji niekada nebūtų išgijusi. [Ne- 
moku] pakankamai išsakyti, kaip ji mane mylėjo ir su kiek 
didesniu susijaudinimu, nei jis buvo, kai ji gimdė kūnu, 
gimdė mane dvasia. 

17. Taigi nematau, kaip ji būtų galėjusi išgyti, jei jos 
meilės gelmes būtų perskrodusi tokia mano mirtis? O kur 
būtų galėjusios būti tokios gausios, dažnos ir nepaliaujamos 
maldos? Niekur kitur, tik į tave. O tu, gailestingumo Die- 
ve, ar būtum galėjęs paniekinti tyros ir kuklios našlės, uoliai 
duodančios išmaldą, paklūstančios ir tarnaujančios tavo 
šventiesiems, nė vienos dienos nepraleidžiančios be aukos 


prie tavo altoriaus, dukart per dieną, rytą ir vakare, nuolatos 

einančios į tavo bažnyčią ne dėl tuščių pasakų ir senių ple- 
palų, bet kad išgirstų tave tavo žodžiuose ir kad tu ją iš- 
girstumei jos maldose, „sutrintą ir nužemintą širdį '*/? Ne- 
jau būtum galėjęs paniekinti jos ašaras, kuriomis ji prašė 
tavęs ne aukso ir sidabro, ir ne kokio nors kito nepasto- 
vaus ir praeinančio gero, bet savo sūnaus sielos išganymo, 
ir atstumti ją nesuteikęs savo pagalbos, tu, per kurio malonę 
ji buvo tokia? Jokiu būdu ne, Viešpatie. Priešingai, tu buvai 
šalia, klauseisi jos ir darei [visa] pagal tvarką, pagal kurią, 
kaip buvai iš anksto nusprendęs, reikėjo daryti. Šalin mintis, 
kad tu būtum galėjęs apgaudinėti ją tais savo regėjimais ir 
atsakymais, kurių vienus jau minėjau, o kitų neminėjau, 
ir kuriuos ji saugojo savo tikinčioje širdyje ir nuolatos mal- 
dose pateikdavo tau tarsi kokius tavo pasirašytus pasiža- 
dėjimus. Nes tu, kadangi „tavo gailestingumas amžinas“, 
ir savo pažadais teikiesi tapti skolininku tų, kuriems aclei- 
di visas skolas. 


X 18. Taigi tu išgydei mane nuo tos ligos ir padarei 
sveiką savo „tarnaitės sūnų “?, tuomet kol kas kūnu, idant 
būtų kam galėtum duoti geresnę ir tikresnę sveikatą. Ir 
Romoje aš tada dėjausi prie tų apgautųjų ir apgaudinėjan- 
čių šventųjų: ne tik prie jų klausytojų, kurių skaičiui pri- 
klausė ir tas, kurio namuose [gyvendamas] buvau susirgęs 
ir pasveikau, bet ir prie tų, kuriuos vadina išrinktaisiais. 
Nes man vis dar atrodė, kad tai ne mes nusidedame, o mu- 
myse nusideda nežinia kokia kita prigimtis, o mano pui- 
kybę malonino tai, kad aš be kaltės, kad padaręs ką blogo, 


neišpažįstu, kad taip padariau, idant „išsgydytum mano 
pazį PP gy 

sielą, nes ji tau nusidėjo“?*: man malonu buvo pateisinti 
save ir apkaltinti nežinia ką kita, kas buvo manyje, bet 
nebuvau aš. O iš tiesų visa tai buvau aš, ir mano bedieviš- 
kumas buvo padalijęs mane prieš mane patį. Dar labiau 
nepagydoma nuodėmė buvo ta, kad aš nemaniau esąs nu- 
sidėjelis, ir pasibaisėtina neteisybė labiau norėti, kad tu, 
„visagalis Dieve'?!, būtum nugalėtas manyje mano pražū- 
čiai, negu kad aš būčiau tavo nugalėtas mano išganymui. 
Taigi dar nebuvai „pastatęs sargybos prie mano burnos ir 
susilaikymo vartų prie mano lūpų, kad mano širdis nepa- 
kryptų prie blogų žodžių, norėdama pateisinti nuodėmes, 
[padarytas] kartu su žmonėmis, kurie daro pikta“??, ir dėl 
to aš vis dar bendravau su jų išrinktaisiais, tačiau jau nebe- 
sitikėdamas, kad galiu pažengti į priekį tame klaidingame 
mokyme, ir dėl to jau tingiau bei abejingiau laikiausi tų 
dalykų, kuriais buvau nusprendęs tenkintis tol, kol nerasiu 
nieko geresnio. 

19. Iš tikrųjų man buvo kilusi ir mintis, kad protinges- 
ni už kitus buvę tie filosofai, kuriuos vadina akademikais, 
nes jie manė, kad viskuo reikia abejoti, ir buvo nutarę, 
kad žmogus negali suvokti jokios tiesos. Mat ir man atrodė, 
jog jų nuomonė yra tokia, kokią ją mano esant žmonės, 
nes aš dar nesupratau [tikro] jų siekio. Be to, nepraleidau 
progos suturėti tą patį mano šeimininką nuo pernelyg dide- 
lio pasitikėjimo, su kuriuo jis, kaip mačiau, žiūri į tuos 
pasakiškus dalykus, kurių pilnos manichėjų knygos. Tačiau 
su jais draugavau artimiau negu su kitais žmonėmis, nepri- 
klausiusiais tai eretikų sektai. Aš jos jau nebegyniau su 
ankstesniu įkarščiu, tačiau jos artumas — mat daug jų slėpė 

Roma — darė mane tingesnį ieškant ko kito, juolab kad aš 
nesitikėjau, jog tavo Bažnyčioje, „dangaus ir žemės Vieš- 
patie“??, visa ko, kas regima ir neregima, sutvėrėjau, gali- 
ma rasti tiesą, nuo kurios jie buvo mane atitolinę, ir man 
atrodė, kad didžiai gėdinga tikėti, jog tu turi žmogaus kūno 
pavidalą ir esi ribojamas mūsų narių kūniškų linijų. Ber 
kadangi, norėdamas mąstyti apie savo Dievą, nemokėjau 
įsivaizduoti jo niekaip kitaip, tik kaip kūnišką masę, — nes 
nemaniau, kad yra kas nors, kas nebūtų kūniška, — tai ir 
buvo didžiausia ir beveik vienintelė mano neišvengiamo 
paklydimo priežastis. 

20. Iš čia ir mano tikėjimas, kad yra ir kažkokia tokio 
pobūdžio blogio substancija ir kad ji turi savo tamsią ir 
bepavidalę masę: tai tirštą, kuri buvo vadinama žeme, tai 
skaidrią ir ploną, koks yra oro tirštis. Jie ją įsivaizduoja 
kaip šliaužiojančią žeme piktąją dvasią. O kadangi dievo 
baimė, kokia ji ten bebuvo, vertė mane tikėti, kad Dievas, 
būdamas geras, nesukūrė jokios blogos prigimties, aš nuta- 
riau, kad egzistuoja dvi viena kitai priešingos masės, abi 
beribės, tik blogoji siauriau, o geroji plačiau, o po šios 
pražūtingos pradžios man iš paskos vilkosi kitos šventvagiš- 
kos išvados. Kai mano dvasia bandydavo ieškoti prieglob- 
sčio katalikų tikėjime, aš būdavau nubloškiamas atgal, nes 
tikėjimas, kurį maniau esant katalikų, nebuvo katalikų 
tikėjimas. Ir man atrodė, kad esu labiau dievobaimingas 
tikėdamas, jog tu, Mano Dieve, kuriam aš išpažįstu „tavo 
gailestingumą “*“, esi beribis iš visų pusių, nors ir esu privers- 
tas pripažinti, kad esi ribotas iš tos pusės, kurioje tau buvo 


priešpriešinama blogio masė, negu manydamas, kad iš visų 

pusių esi ribojamas žmogaus kūno pavidalo. Be to, man 
atrodė, jog esu geresnis tikėdamas, kad tu nesukūrei jokio 
blogio — man, neišmanėliui, jis atrodė [esąs] ne tik tam 
tikra substancija, bet ir kūniška substancija, nes aš ir protą 
mokėjau įsivaizduoti tik kaip ploną, tačiau pasklidusį er- 
dvėje kūną, — negu tikėdamas, kad iš tavęs yra blogio prigim- 
tis, tokia, kokią maniau [ją esant]. Ir patį mūsų Išganyto- 
ją, vienatinį tavo Sūnų, maniau esant kilusį iš šviesiausiojo 
tavo kūno masės vardan mūsų išganymo. Taip, kad netikė- 
jau apie jį niekuo kitu, išskyrus tuo, ką įstengiau įsivaizduoti 
iš savo tuštybės. Taigi maniau, kad tokia jo prigimtis, 
nesusimaišydama su kūnu, negali gimti iš mergelės Mari- 
jos. Tačiau nemačiau, [kokiu būdu galėtų] susimaišyti ir 
nesusitepti [būdamas toks), kokį jį sau vaizdavausi. Todėl 
bijojau tikėti, kad jis gimė turėdamas kūną, idant nebūčiau 
priverstas tikėti, kad yra suteptas kūno. Dabar tavo dvasios 
vaikai švelniai ir meiliai pasijuoks iš manęs, jei skaitys šiuos 


mano išpažinimus; tačiau aš buvau toks. 


XI 21. Be to, nemaniau, kad galima apginti tai, ką jie 
buvo užsipuolę tavo raštuose, tačiau kartais tikrai norėjau 
aptarti su kuo nors, kas labai gerai išmano tas knygas, at- 
skirus klausimus ir patirti, ką jis apie tai mano. Mat jau 
Kartaginoje mane buvo ėmę dominti tokio vieno Elpidi- 
jaus, kuris viešai kalbėjo prieš tuos pačius manichėjus ir 
svarstė, kalbos, kadangi jis pateikdavo iš Raštų tokias vietas, 
prieš kurias nelengva būdavo atsilaikyti. O jų atsakymai 
man atrodydavo silpni; be to, jie nenoriai pateikdavo juos 
viešai, bet padarydavo tai atskirai mums, sakydami, kad 

Naujojo Testamento knygos buvusios suklastotos nežinia 
kokių žmonių, norėjusių Judėjų įstatymą įterpti į krikščio- 
nių tikėjimą, tačiau patys nepateikdami jokių nesuklas- 
totų pavyzdžių. Bet labiausiai mane, kažkokiu būdu sugautą 
ir prismaugtą, mąstantį tai, kas kūniška, slėgė tos masės, 
po kuriomis dusdamas negalėjau įkvėpti skaidraus ir tyro 
tavo tiesos Oro. 


XII 22. Taigi uoliai ėmiausi daryti tai, dėl ko buvau 
atvykęs, tai yra dėstyti Romoje retoriką. Pirmiausia surin- 
kau namie keletą [mokinių], kuriems ir kurių dėka ėmiau 
garsėti. Ir štai aš sužinojau, kad Romoje vyksta tai, ko Af- 
rikoje neteko patirti. Iš tiesų, man buvo pareikšta, kad čia 
iš pasileidusių jaunuolių pusės tokių tvarkos pažeidimų 
nebūna. „Tačiau atsitinka taip, - pasakojo, - kad, nenorėda- 
mi užmokėti mokytojui, daugybė jaunuolių susimoko ir 
staiga pereina pas kitą: žodžio jie nesilaiko, o palyginti su 
meile pinigams teisingumas jiems nereiškia nieko“. Mano 
širdis nekentė tokių, nors ir ne „pilna neapykanta". Tik- 
riausiai aš jų nekenčiau labiau del to, ką galėjau patirti iš 
jų, negu del to, kad jie neleistinai elgėsi su kitais. Tačiau iš 
tiesų tokie žmonės yra be gėdos, jie „paleistuvauja atsto- 
dami nuo tavęs“?“, tenkindami nepastovias ir apgaulingas 
užgaidas, mylėdami nešvarų pelną, kuris paimtas sutepa 
ranką, apglėbdami praeinantį pasaulį, paniekindami tave, 
pasiliekantį, šaukiantį argal ir atleidžiantį grįžtančiai pas 
tave paleistuvei žmogaus sielai. Aš ir dabar nekenčiu tokių 
sugadintų ir iškrypusių žmonių, nors ir myliu juos norėda- 
mas pataisyti juos taip, kad patį mokslą, kurio mokosi, 

labiau vertintų už pinigus, o už mokslą — tave, Dieve, — 
tiesą, tikro gėrio gausybę ir skaisčiausią ramybę. Tačiau 
tuomet labiau nenorėjau dėl savęs tverti tų nedorėlių, negu 
norėjau, kad jie taptų geri vardan tavęs. 


XIII 23. Taigi po to, kai iš Milano į Romą miesto prefek- 
tui buvo pasiųstas prašymas surasti tam miestui retorikos 
mokytoją, skiriant jam kelionę už valstybės lėšas, aš pats 
per tuos pačius [žmones], apsvaigusius nuo manichėjiškų 
tuštybių, — išvažiavau, idant išsivaduočiau iš jų, tačiau nei 
aš, nei jie to nežinojome — pasiekiau, kad tuometinis prefek- 
tas Simachas, po pasakytos kalbos pripažinęs tinkamu, 
[coms pareigoms] skirtų mane“. Atvykau į Milaną pas 
vyskupą Ambraziejų, žinomą pasaulyje kaip vieną geriausių 
žmonių, dievobaimingą tavo tarną, kurio kalbos tuo metu 
veikliai tiekė tavo tautai tavo kviečių taukus, aliejaus links- 
mybę ir blaivų vyno girtumą. Tu vedei mane pas jį man 
nežinant, idant jis mane atvestų pas tave man žinant. 
Teviškai priėmė mane tas „Dievo žmogus“** ir kaip tikras 
vyskupas pasidžiaugė mano atvykimu. Ir aš ėmiau mylėti 
jį, pirma, žinoma, ne kaip tiesos mokytoją, tiesos, kurią 
visiškai nesitikėjau [rasti] tavo Bažnyčioje, bet kaip palan- 
kų man žmogų. Susidomėjęs klausiausi, kaip jis kalbasi 
minioje, tačiau turėdamas ne tą tikslą, kurį privalėjau turėti, 
bet tarsi šnipinėdamas, ar jo iškalba atitinka garsą apie ją, 
ar liejasi sklandžiau ar prasčiau, nei buvo pasakojama. 
Įtremprai sekiau jo žodžius, tačiau klausiausi jų nesidomėda- 
mas turiniu ir nepaisydamas jo. Mėgavausi saldžia kalba, 
kuri nors ir buvo labiau mokyta, tačiau, kalbant apie kal- 

bėjimo būdą, ne tokia džiuginanti ir kerinti, kokia buvo 
Fausto. Tačiau nė iš tolo negalima lyginti turinio: mat 
anas buvo pasiklydęs tarp manichėjų prasimanymų, oO šis 
išganingai mokė, [kaip pasiekti] išganymą. Tačiau „toli 
nuo nusidėjėlių yra išganymas“??, nuo tokių, koks aš tada 
buvau. Tačiau pamažu ir pats to nežinodamas artinausi 


[prie jo). 


XIV 24. Mat nors aš ir nesistengiau išmokti to, ką jis 
kalbėjo, tik išgirsti, kaip tai kalbėjo — šis tuščias smalsu- 
mas man buvo likęs, kai aš jau nebesitikėjau, kad žmogui 
yra prieinamas kelias tavęs link, - į mano dvasią kartu su 
žodžiais, kuriuos branginau, skverbėsi ir turinys, kurio ne- 
paisiau; juk aš negalėjau atidalyti tų dalykų. Ir kai atver- 
davau širdį, idant [ji] išgirstų, kaip iškalbingai jis pasako- 
ja, drauge, nors ir pamažu, ją pasiekdavo ir jo išsakyta tiesa. 
Visų pirma man jau buvo pradėję atrodyti, kad ir jo teigi- 
nius galima apginti, ir aš nebemaniau, kad gėdinga ginti 
katalikų tikėjimą, kurio naudai, kaip buvau manęs, nieko 
negalima pasakyti atremiant manichėjų puolimus, ypač po 
to, kai išgirdau, kaip aiškinama tai viena, tai kita, tai vis 
daugiau mįslingų Senojo Testamento vietų, kuriose, jei 
suprasdavau pažodžiui, pražūdavau. Taigi dvasine prasme 
išaiškinus daugybę tų knygų vietų, ėmiau smerkti bent 
jau tą savo nusivylimą, kurio apimtas buvau patikėjęs, kad 
visiškai neįmanoma atsilaikyti prieš tuos, kurie nepripažįsta 
ir išjuokia Įstatymą ir Pranašus. Tačiau aš ir dabar nema- 
niau, kad turiu laikytis katalikiško kelio, nes ir jis galėjo 
turėti savo mokytų gynėjų, kurie sugebėtų iškalbingai ir 

protingai atremti puolimus, ir kad turiu pasmerkti tai, ko 
laikiausi, nes besiginančios pusės buvo vienodai pajėgios. 
Karalikų Bažnyčia man atrodė nenugalėta taip, kad dar 
nebuvo iškilusi kaip nugalėtoja. 

25. Tačiau tada aš stipriai įtrempiau jėgas, [norėdamas 
išbandyti], ar negalėčiau kaip nors kokiais nors patikimais 
įrodymais įrodyti manichėjus klystanc. Nes, jei būčiau ga- 
lėjęs įsivaizduoti dvasinę substanciją, visos tos gudrybės 
tuojau pat būtų buvę išnarpliotos ir išmestos iš mano gal- 
vos: bet aš to negalėjau. Tačiau vis daugiau svarstydamas 
ir lygindamas, pradėjau galvoti, kad daugybės filosofų 
nuomonės apie šio pasaulio sandarą ir visą gamtą, su kuria 
turi ryšį kūniniai jutimai, yra daug įtikimesnės. Taigi abe- 
jodamas visa kuo ir blaškydamasis visame kame, kaip tai 
daro akademikai (manoma, kad jie taip daro), nusprendžiau, 
kad reikia palikti manichėjus. Nemaniau, kad tuo mano 
svyravimų laikotarpiu turiu pasilikti toje sektoje, už kurią 
jau labiau vertinau kai kuriuos filosofus, filosofus, kuriems 
vis delto atsisakiau patikėti nusilpusios savo sielos gydymą, 
nes jie buvo be išganingo Kristaus vardo. Tad nusprendžiau 
likti karechumenu man tėvų skirtoje katalikų Bažnyčioje 
tol, kol nenušvis kas nors patikimo, į ką galėčiau pakreip- 
ti savo kelią. 


105 


ŠEŠTA KNYGA 


I 1. „Mano viltie nuo pat mano jaunystės“!, kur man 
buvai ir kur buvai nutolęs? Ar ne tu buvai sutvėręs mane, 
atskyręs nuo keturkojų ir padaręs išmintingesnį už dan- 
gaus sparnuočius? O aš klaidžiojau tamsybėse slidžiais ke- 
liais ir ieškojau tavęs už savęs ir neradau savo širdies Die- 
vo; buvau pasiekęs jūros gelmę ir nebesitikėjau bei neturėjau 
vilties rasti tiesą. Pas mane jau buvo atvykusi [mano] mo- 
tina, stipri savo dievobaimingumu, kuri lydėjo mane sau- 
sumoje ir jūroje ir visuose pavojuose kliovėsi tavimi. Net 
ir pavojingiausiomis akimirkomis jūroje ji guosdavo pačius 
jūrininkus, kurie paprastai guodžia nepratusius prie [jūros] 
gelmių įsibaiminusius keleivius, žadėdama jiems sėkmingą 
kelionės pabaigą, nes tu jai tai buvai žadėjęs regėjime. Ji 
rado mane išties dideliame pavojuje, nes buvau praradęs 
viltį rasti tiesą. Tačiau kai pasakiau jai, kad jau nesu man- 
ichėjas, bet nesu ir krikščionis katalikas, ji nepašoko iš 
džiaugsmo, tarsi būtų išgirdusi kažką nelaukto, nes jau bu- 
vo nurimusi dėl tos mano nelaimės dalies, dėl kurios ji 
raudojo prieš tave, tarytum būčiau miręs, bet turėčiau būti 
prikeltas, ir nešė mane savo minties neštuvuose, idant tu 
pasakytum našlės sūnui: „Jaunuoli, sakau tau, kelkis“, ir 
šis prisikeltų ir pradėtų kalbėti, ir tu atiduotum jį jo moti- 
nai. Todėl jos širdis nė kiek nesuvirpėjo nuo audringo 
džiūgavimo, kai ji išgirdo, kad didele dalimi jau įvyko tai, 
dėl ko ji tau kasdien raudodavo, kad įvyktų: aš dar nebu- 
vau pasiekęs tiesos, bet jau išvaduotas iš klaidos. Maža to, 
kadangi buvo tikra, kad tu, kuris buvai pažadėjęs visa, duosi 

ir tai, kas liko, ji labai ramiai ir pasitikėjimo pilna širdimi 
atsakė man, kad tiki Kristuje, jog pirma, nei pasitrauks iš 
šio gyvenimo, pamatys mane tikrą kataliką. Tai buvo skirta 
man. O tau, gailestingumo šaltini, — vis gausesnės maldos 
ir ašaros, idant pagreitintum savo pagalbą ir „apšviestum 
mano tamsybes'?. Ir dar uoliau vaikščiojo į bažnyčią ir 
įdėmiai klausėsi Ambraziejaus žodžių — „vandens, trykš- 
tančio į amžinąjį gyvenimą versmės“*. O mylėjo tą vyrą 
kaip „Dievo pasiuntinį ?, nes buvo patyrusi, kad tai jis mane 
privedė kol kas prie abejonių ir svyravimų; ji tvirtai tikė- 
jo, kad jų dėka, išgyvenęs dar didesnį pavojų ir tarsi pa- 
tyręs paūmėjimą, kurį gydytojai vadina kritiniu, pakilsiu 
iš ligos ir pasveiksiu. 


II 2. Taigi ji, kaip buvo pratusi Afrikoje, nunešė prie 
šventųjų kapų putros, duonos ir vyno, ir buvo suturėta 
vartininko. Sužinojusi, kad tai uždraudė vyskupas, ji priėmė 
tai taip dievobaimingai ir klusniai, kad aš pats stebėjausi, 
kaip lengvai ji veikiau ėmė peikti savo įprotį negu svarsty- 
ti jo draudimą. Mat jos dvasios nebuvo apsėdęs polinkis į 
girtuoklystę, o meilė vynui nekurstė jos nekęsti tiesos, kaip 
[kurstė] daugelį vyrų ir moterų, kurie, kaip girtuokliai nuo 
praskiesto gėralo, jaučia šleikštulį nuo blaivystės giesmės: 
ji, atnešusi pintinę su šventiniais valgiais, kurie turėdavo 
būti pirma paragaujami, o po to išdalijami, pastatydavo 
ne daugiau kaip vieną taurelę, atskiestą pagal jos visiškai 
blaivų gomurį, iš kurios [gerdama] galėtų parodyti pagar- 
bą, o jei mirusiųjų kapų, kurie, kaip atrodė, turėjo būti 
pagerbti tokiu būdu, būdavo daug, nešiodavo aplink vie- 

ną ir tą pačią [taurelę], kurią pastatydavo prie kiekvieno iš 
jų. Taigi vynas, kuriuo ji mažais sriūbsniais dalijosi su šalia 
esančiais saviškiais, buvo ne tik visiškai atskiestas, bet ir 
labai šiltas, nes tame ji ieškojo dievobaimingumo, o ne 
malonumo. Tad sužinojusi, kad garsusis pamokslininkas 
ir dievobaimingumo mokytojas uždraudė tai atlikinėti net 
ir tiems, kurie darydavo tai blaiviai, idant girtuokliams 
nebūtų duota jokia proga nusigerti, ir kadangi tos [apei- 
gos] nelyginant kokios parentalijos didžiai panėšėjo į pago- 
nių prietarą, ji labai noriai susiturėjo ir vietoj pilnos žemiškų 
vaisių pintinės išmoko prie kankinių kapų atnešti skais- 
tesnių įžadų pripildytą širdį. Tokiu būdu dalijo varguo- 
liams tai, ką galėjo, o ten buvo švenčiamas bendravimas 
Viešpaties kūno, kurio kančios pavyzdžiu buvo nužudyti 
ir vainikuoti kankiniai. Bet vis delto man regis, Viešpatie 
mano Dieve, — ir taip „tavo akyse““ [aš manau] apie tai 
savo širdyje — kad mano motina tikriausiai nelengvai būtų 
sutikusi mesti šį įprotį, jei būtų uždraudęs kas nors kitas, 
kurio ji nemylėjo taip, kaip mylėjo Ambraziejų. Ji jį mylėjo 
labiausiai už mano išganymą, o jis ją — už dievobaimingą 
gyvenimo būdą ir užsidegimą dvasioje geriems darbams, 
su kuriuo ji vaikščiojo į bažnyčią, taip, kad jis dažnai, mane 
pamatęs, staiga prapliupdavo ją girti, sveikindamas mane 
už tai, kad turiu tokią motiną, ir nežinodamas, kokį sūnų 
turi ji: abejojantį visais tais dalykais ir nemanantį, kad gali- 
ma rasti „gyvenimo kelią“. 


III 3. Aš dar nedūsavau melsdamas, kad ateitum man į 


pagalbą, tačiau mano dvasia buvo pasirengusi ieškoti ir 

nerimo svarstyti, o patį Ambraziejų pasaulio požiūriu lai- 
kiau laimingu žmogumi, kadangi jam rodė tokią pagarbą 
daug galingų žmonių: tik jo celibatas man atrodė slegian- 
tis. Tačiau nei įstengiau nuspėti, nei buvau patyręs, kokias 
viltis puoselėjo, kaip priešinosi savo paties didybės pagun- 
doms bei kas jį guodė negandose ir kokiais gardžiais 
džiaugsmais kramtydama tavo duoną [mėgavosi] jo slapra 
burna, buvusi jo širdyje. Bet ir jis nežinojo apie manąsias 
audras ir apie manęs [tykančio] pavojaus spąstus. Mat nega- 
lėjau, kaip norėjau, paklausti jo to, ko norėjau, nes nuo jo 
ausies ir nuo jo burnos mane atokiai laikė minios užsiė- 
musių žmonių, kurių negaliomis jis rūpinosi; kai nebūda- 
vo su jais — O tai truko visiškai trumpai, — stiprino arba 
kūną būtinu maistu, arba sielą skairymu. O kai skaityda- 
vo, akimis slinkdavo per puslapius, o širdis išskeldavo pras- 
mę, tačiau balsas ir liežuvis tylėdavo. Dažnai būdami ten — 
mat niekam nebuvo draudžiama įeiti ir nebuvo papročio 
pranešti jam apie atėjusįjį, —- regėdavome jį šitaip skaitantį, 
tyliai ir niekada kitu būdu, ir prasėdėję ilgoje tyloje — kas 
būtų išdrįsęs blaškyti taip susikaupusį? — pasišalindavome, 
spėdami, kad jis per tą trumpą laiką, kurio rasdavo savo 
proto atgaivai, laisvas nuo svetimų rūpesčių ūžesio nenori 
būti atitrauktas prie ko kito ir galbūt netgi saugosi, kad 
netektų, jei tekste, kurį skaitė, pasitaikytų tamsesnė vieta, 
aiškinti jos įdėmiam ir atsidėjusiam klausytojui arba apra- 
rinėti kokių nors sudėtingesnių klausimų ir kad paaukojęs 
laiką šiam darbui neperskaitytų mažiau negu buvo norėjęs. 
Nors dar labiau pagrįsta tylaus skaitymo priežastimi galėjęs 


būti balso, kuris jam labai greitai nuslopdavo, tausojimas. 

Tačiau kad ir ko siekdamas tai darė, toks vyras, be abejo, 
tai darė siekdamas gera. 

4. Žinoma, aš neturėjau jokios galimybės paklausti apie 
tai, ko man norėjosi, tokio švento tavo orakulo — jo šir- 
dies, — nebent kelių trumpų klausimų. O tos mano audros 
ieškojo jo, turinčio nemaža laisvo laiko, kuriam galėtų iš- 
silieti, tačiau niekada jo tokio nerasdavo. Tačiau kiekvi- 
eną sekmadienį klausiausi jo „be iškraipymų skelbiant 
žmonėse tiesos žodį'“, ir vis labiau stiprėjo mano įsitikin- 
imas, kad visi klastingų kaltinimų mazgai, kuriuos anie 
mūsų mulkintojai mezgė prieš dieviškąsias knygas, gali būti 
atrišti. O dar kai patyriau, kad žmogų, kurį „tu sutvėrei 
pagal savo paveikslą“?, tavo dvasiniai vaikai , kuriuos per 
savo malonę atkūrei iš motinos Bažnyčios, supranta ne 
taip, kad tikėtų ir manytų tave esant apribotą kūno pavi- 
dalo, nors aš nei menkiausiai, nei miglotai nenuspėjau, ko- 
kia yra dvasinė substancija, susigėdau, tačiau džiūgaudamas, 
kad tiek metų lojau ne prieš katalikų tikėjimą, o prieš 
kūniškų vaizdinių prasimanymus. Žinoma, buvau lengva- 
būdis ir nedoras, nes apkaltinęs paskelbiau tai, ką privalė- 
jau ieškodamas išmokti. O tu, aukščiausias ir artimiau- 
sias, slapčiausias ir visai čia pat esantis, kuris neturi vienų 
didesnių, o kitų mažesnių narių, bet visas esi visur ir nesi 
jokioje vietoje, iš tiesų nesi tas kūniškas pavidalas, tačiau 
sutverei žmogų pagal savo paveikslą, ir štai jis nuo galvos 
iki kojų yra [tam tikroje] vietoje. 


IV 5. Taigi, kadangi nežinojau, iš ko susideda šis tavo 
paveikslas, būčiau turėjęs belstis ir klausinėti, kaip reikia 

manyti, o ne šokinėti ir priešintis, tarytum būtent taip ir 
reikia manyti. Tad juo aštresnis rūpestis [sužinoti], ką 
turėčiau laikyti tikru, graužė mane viduje, juo labiau gėdi- 
jausi, kad iš manęs taip ilgai šaipėsi ir apgaudinėjo tikrų 
dalykų pažadais, ir aš vaikiškai klysdamas atkakliai tauškiau 
tiek daug netikrų dalykų, tarytum jie būtų buvę tikri. O 
kad jie buvo klaidingi, man paaiškėjo vėliau. Tačiau buvo 
tikra, kad tie dalykai buvo netikri ir kad aš juos kažkada 
laikiau tikrais, kai puoliau aklais kaltinimais tavo katalikų 
Bažnyčią, kuri, jei dar ir nebuvo atrasta mokanti tiesos, 
tačiau nemokė to, ką aš smarkiai puoliau. Taigi aš glumau, 
gręžiausi ir džiūgavau, Dieve mano, kad vienatinė Bažnyčia, 
kurioje man vaikui buvo duotas Kristaus vardas, vienatinio 
tavo Sūnaus kūnas, neturėjo vaikiškų nesąmonių kvapo ir 
savo išmintingame mokyme neįstūmė tavęs, visa ko kūrė- 
jo, į [tam tikrą], nors ir didingą bei plačią, tačiau iš visų 
pusių ribojamą žmogaus narių pavidalo, erdvę. 

G. Taip par džiaugiausi, kad senieji Įstatymo ir Pranašų 
raštai man siūlomi skaityti jau nebe ta akimi, kuria [skai- 
tant] anksčiau jie atrodė esą paiki, kai kaltinau tavo šven- 
tuosius, tarytum jie būtų manę taip, [kaip iš tiesų visai 
nemanė. Ir dažnai su džiaugsmu klausydavausi, kaip Am- 
braziejus savo pamoksluose žmonėms it kokią taisyklę 
skelbia: „Raidė užmuša, o Dvasia teikia gyvybę“, kai nu- 
traukęs mistinį uždangalą aiškindavo dvasine prasme tai, 
kas suprasta pažodžiui, atrodė, mokė klaidingų dalykų, 
nesakydamas nieko, kas mane žeistų, nors ir kalbėdamas 
tokius dalykus, kurie, aš dar nežinojau, ar yra teisingi. Var- 


žiau savo širdį nuo bet kokio pritarimo bijodamas pragar- 

mės ir [toks] susiturėjimas žudė mane dar labiau. Mar 
norėjau tapti tikras dėl tų dalykų, kurių nemačiau, taip, 
kaip buvau tikras, kad septyni ir trys yra dešimt. Nebuvau 
toks beprotis, kad būčiau manęs, kad net ir to negalima 
suvokti, tačiau taip, kaip šitai, norėjau [suvokti] ir kitus 
dalykus: tiek kūniškus, kurie nepasiekdavo mano juslių, 
tiek dvasinius, apie kuriuos įstengiau mąstyti tik kūniškai. 
Tikėdamas būčiau galėjęs išgyti taip, kad nuskaistėjęs mano 
proto žvilgsnis būtų kaip nors pakrypęs tavo tiesos, kuri 
visada buvoja ir niekur nemąžta, link; bet kaip paprastai 
nutinka taip, kad [žmogus], susidūręs su blogu gydytoju, 
bijo patikėti save ir geram, tokia buvo ir mano sielos liga, 
sielos, kuri, be abejo, galėjo išgyti tik tikėdama, tačiau iš 
baimės patikėti tuo, kas klaidinga, atsisakinėjo būti gydoma, 
priešindamasi tavo rankoms, rankoms to, kuris paruošei 
tikėjimo vaistus, apšlakstei jais visas pasaulio ligas ir suteikei 


jiems didelę galią. 


V 7. Vis dėlto nuo to laiko pradėjau labiau vertinti karali- 
kišką mokymą, supratęs, kad jame liepiama tikėti tuo, kas 
neįrodoma - arba įrodoma, bet galbūt ne kiekvienam, arba 
visiškai neįrodoma — nuosaikiau ir nuoširdžiau, nei tai darė 
manichėjai, kurie lengvabūdiškai žadėdami žinojimą, iš- 
juokdavo patiklumą, o po to įsakydavo tikėti tokia daugybe 
pasakiškiausių ir paikiausių dalykų būtent dėl to, kad jų 
negalima buvo įrodyti. Paskui tu, Viešpatie, pamažu savo 
švelniausios ir gailestingiausios rankos prisilietimais lip- 
dydamas mano širdį, mane, svarstantį, kokia daugybe daly- 
kų tikiu, dalykų, kurių neregėjau ir kuriems vykstant neda- 

lyvavau ir kuriais jei nebūtų tikima, nieko negalėtume 
daryti šiame gyvenime, pavyzdžiui, daugybe tų, kurie su- 
siję su tautų istorija, su vietovėmis ir miestais, kurių nesu 
matęs, daugybe tų, kuriuos [esu girėjęs] iš draugų, iš gy- 
dytojų, iš vienų ar kitų žmonių, pagaliau kaip tvirtai ir 
nepajudinamai esu įsitikinęs tuo, iš kokių tėvų esu gimęs — 
tuo, ko negalėčiau žinoti, jei nebūčiau patikėjęs tuo, ką 
girdėjau — įtikinai, kad ne tuos, kurie tiki tavo knygomis, 
kurias padarei tokias autoritetingas beveik visose tautose, 
bet tuos, kurie netiki, reikia smerkti ir jų neklausyti, jei 
kartais man sakytų: „Iš kur žinai, kad tos knygos žmonių 
giminei buvo įduotos vienintelio tikro ir teisingiausio Die- 
vo dvasios?“ Juk būtent tuo ir reikėjo labiausiai tikėti, nes 
joks klastingų klausimų, kuriuos [buvau sutikęs] skaity- 
damas tarpusavyje besiginčijančių filosofų veikalus, kovin- 
gumas neįstengė priversti manęs kitą kartą patikėti, kad 
tavęs nėra — kad ir kas tu būtum (juk to aš nežinojau) — 
arba kad žmogiškų reikalų tvarkymas priklauso ne tau. 

8. Aš tikėjau tuo kartais stipriau, kartais silpniau, tačiau 
visada tikėjau, kad esi ir kad rūpiniesi mumis, net jei ir 
nežinojau nei to, ką reikia manyti apie tavo substanciją, 
nei to, koks kelias veda arba grąžina pas tave. Kadangi bu- 
vome nepajėgūs skaidriu protu rasti tiesą ir todėl mums 
reikėjo Šventojo Rašto autoriteto, jau buvau pradėjęs tikėti, 
kad tu jokiu būdu nebūtum suteikęs tokiam Raštui tokio 
iškilaus visuose kraštuose autoriteto, jei nebūtum norėjęs, 
kad per jį ir tikima būtų tavimi, ir ieškoma tavęs. Išgirdęs 
įtikinamai aiškinant daugybę to [Rašto] vietų, beprasmybę, 


kuri mane tose knygose paprastai žeisdavo, susiejau su 

paslapčių gilumu ir jo autoritetas man atrodė labiau gerb- 
tinas ir labiau vertas didžiai švento tikėjimo ir dėl to, kad, 
viena vertus, jis visiems buvo prieinamas skaityti, kita ver- 
tus, savo paslapties didybę išlaikė gilesniam protui, siūly- 
damasis visiems aiškiausiais žodžiais bei visiškai paprastu 
kalbėjimo būdu, bet kartu lavindamas dėmesingumą tų, 


“I, idant priglaustų vie- 


kurie nėra „lengvabūdžiai širdyje 
nos tautos glėbyje visus ir perkeltų pas tave pro ankštas 
angas tik nedaugelį, tačiau daug daugiau, negu jų būtų buvę, 
jei jis nebūtų pasižymėjęs tokiu iškiliu autoritetu ir nebūtų 
susėmęs minių švento nusižeminimo prieglobstin. Mąs- 
čiau apie tai, ir tu buvai šalia manęs, dūsavau, ir tu girdėjai 
mane, supausi tarp bangų, ir tu vairavai mane, ėjau plačiu 
gyvenimo keliu, ir tu neapleidai manęs. 


VI 9. Godžiai siekiau garbingų pareigų, turto, santuokos, 
ir tu juokeisi iš manęs. Tuose geiduliuose patirdavau kar- 
čiausių sunkumų, nes tu buvai juo palankesnis, juo mažiau 
leidai, kad man saldu atrodytų tai, kas nebuvai tu. Pažvelk 
į mano širdį, Viešpatie, tu, kuris panorėjai, kad prisiminčiau 
šitai ir išpažinčiau tau. Dabar tesiglaudžia prie tavęs mano 
siela, kurią ištraukei iš tokio klampaus mirties jauko. Ko- 
kia apgailėtina ji buvo! Tu durstei žaizdos gyvuonį, idant 
ji, visa ką palikusi, atsigręžtų į tave, kuris „viešpatauji vi- 


“e ir be kurio visa ko nebūtų, idant atsigręžtų ir iš- 


siems 
gytų. Taigi koks aš buvau apgailėtinas, ir kokiu būdu tu 
padarei taip, kad aš pajutau savo menkumą tą dieną, kai 
ruošiausi sakyti imperatoriui pagiriamąją kalbą, kurioje 


turėjau daug meluoti, o dėl to man meluojančiam turėjo 

parodyti prielankumą žinantys tai. Mano širdis daužėsi iš 
susijaudinimo ir liepsnojo nuo alinančių minčių kaitros, 
kai eidamas viena Milano gatve pastebėjau suvargusį elgetą, 
jau, manau, prisilupusį, kuris juokavo ir buvo linksmas. 
Aš atsidusau ir prašnekau su šalia manęs buvusiais draugais 
apie mūsų beprotybių [sukeliamas] kančias: dėdami visas 
tokio pobūdžio pastangas, kokias aš dėjau tuomet, geidu- 
liams pliekiant traukdamas savo nelaimės naštą ir vis didin- 
damas ją, mes nenorime nieko kito, tik pasiekti patikimą 
linksmybę. Čia mus tas elgeta jau buvo aplenkęs, mus, 
kurie iki ten galbūt niekada neateisime. To, ką jis jau buvo 
įsigijęs už kelis iškaulytus pinigėlius, aš siekiau tokiais seki- 
nančiais vingiais ir aplinkiniais keliais, tai yra laikinos laimės 
teikiamos linksmybės. Tiesa, jo džiaugsmas nebuvo tikras: 
tačiau aš, vedamas to tuščiagarbiškumo, ieškojau daug ne- 
tikresnio. Ir jis, be abejo, linksminosi, o aš nerimavau, jis 
buvo ramus, o aš drebėjau. Ir jei kas būtų pasiteiravęs manęs, 
ko labiau norėčiau: džiūgauti ar bijoti, būčiau atsakęs: 
„Džiūgauti'; bet jei vėl manęs būtų paklausę, koks labiau 
norėčiau būti: toks, kaip jis, ar toks, koks buvau tuo metu 
aš, būčiau pasirinkęs save patį, išsekintą rūpesčių ir baimės, 
ir būčiau pasirinkęs klaidingai: o gal teisingai? Išties neturė- 
jau savęs vertinti labiau už jį dėl to, kad buvau labiau 
mokytas, nes iš to aš džiaugsmo nesisėmiau, bet stengiausi 
dėka to patikti žmonėms, ir ne todėl, kad juos išmokyčiau, 
bet tik kad patikčiau. Dėl to tu savo mokymo lazda „laužei 
mano kaulus“. 

10. Tad tepasitraukia nuo mano sielos tie, kurie jai sako: 
„Svarbu, kokia yra džiaugsmo priežastis. Tasai elgeta 

džiaugėsi iš girtumo, o tu troškai džiaugtis šlove . Kokia 
šlove, Viešpatie? Ta, kurios nėra tavyje. Mat kaip nebuvo 
tikras džiaugsmas, taip nebuvo tikra ir toji šlovė: ji tik dar 
labiau suko man galvą. Tam elgetai tą pačią naktį bus lemta 
atsikratyti girtumo, o aš su savuoju buvau miegojęs, buvau 
atsikėlęs, man bus lemta miegoti ir atsikelti, pažiūrėk, kiek 
dar dienų! Žinau, kad svarbu, kokia yra džiaugsmo prie- 
žastis, ir tikinčiojo vilties teikiamas džiaugsmas nepalygi- 
namai skiriasi nuo tos tuštybės. Bet jau ir tada tarp mūsų 
buvo skirtumas: be abejo jis buvo laimingesnis, ir ne tik 
dėl to, kad buvo apimtas smagumo tuo metu, kai aš buvau 
ardomas rūpesčių, bet ir dėl to, kad jis buvo prasimanęs 
vyno linkėdamas [kitiems] gera, o aš siekiau tuščios šlovės 
meluodamas. Daug tokio pobūdžio dalykų tada išsakiau 
savo bičiuliams ir dažnai tokiomis aplinkybėmis pasidomė- 
davau, kokia yra mano padėtis, ir rasdavau, kad ji sunki ir 
krimtausi, ir dvigubinau savo nelaimę, o jei nusišypsodavo 
kokia sėkmė, man nuobodu buvo jos vaikytis, nes ji nu- 


skrisdavo beveik prieš pat ją nutveriant. 


VII 11. Mes, gyvenę draugiškai kartu, dūsavome dėl 
šių dalykų, o daugiausia ir atviriausiai aš apie tai kalbė- 
davausi su Alipijumi ir Nebridijumi. Iš jųdviejų Alipijus 
buvo gimęs toje pačioje municipijoje kaip ir aš. Jo tėvai 
buvo tarp pirmųjų miesto žmonių. Jis buvo jaunesnis už 
mane. Mokėsi pas mane, kai aš ėmiau mokytojauti mūsų 
mieste, o vėliau Kartaginoje, ir labai mane mylėjo, nes at- 
rodžiau jam esąs geras ir mokytas. O aš mylėjau jį už jo 


didelį palinkimą į dorybę, palinkimą, kuris buvo pakanka- 

mai pastebimas dar jauname jo amžiuje. Tačiau Kartagi- 
nos gyvenimo verpetas, kuris knibždėjo paikų reginių, buvo 
panardinęs jį į cirko žaidynių beprotybę. Bet tuomet, kai 
jis apgailėtinai sukosi tame verpete, o aš dirbdamas valsty- 
binėje mokykloje dėsčiau ten retoriką, jis dar nesimokė 
pas mane dėl kažkokios tarp manęs ir jo tėvo kilusios ne- 
santaikos. Aš buvau sužinojęs, kad jis pragaištingai mėgsta 
cirką ir didžiai baiminausi, nes man atrodė, kad jis buvo 
bepražudąs arba net jau ir pražudė tokius lūkesčius. Tačiau 
nebuvo jokios galimybės jį sudrausti ir kaip nors suturėjus 
grąžinti atgal arba geranoriškos draugystės dingstim, arba 
pasinaudojus mokytojo teisėmis. Mat maniau, kad jo po- 
žiūris į mane toks, kaip jo tėvo, tačiau jis galvojo kitaip. 
Todėl, nepaisydamas šiuo klausimu tėvo valios, pradėjo 
sveikintis su manimi ir užeidavo į mano pamokas: pasiklau- 
sydavo šiek tiek ir išeidavo. 

12. Ber man buvo iškritę iš atminties pasikalbėti su juo, 
idant jis akla ir pragaištinga aistra tuščioms žaidynėms 
nepražudytų tokių puikių gabumų. Tačiau tu, Viešpatie, 
kuris stovi prie visa ko, ką sutvėrei, vairo, neužmiršai jo, 
būsimo tarp tavo sūnų tavo sakramento vykdytojo, ir, idant 
aiškiai tau būtų priskirtas jo pataisymas, per mane jį patai- 
sei, bet aš to nežinojau. Mar vieną dieną, kai aš sėdėjau 
įprastoje vietoje, o priešais mane buvo mokiniai, jis atėjo, 
pasisveikino, atsisėdo ir įsigilino į tai, apie ką buvo kalba- 
ma. Atsitiktinai mano rankose buvo vienas tekstas. Jį aiški- 
nant man pasirodė esą tinkama pateikti palyginimą apie 
cirko žaidynes, idant kandžiai išjuokiant tuos, kuriuos buvo 
apėmusi ta beprotybė, malonesne ir aiškesnė taptų mintis, 

kurią norėjau įteigti. Tu žinai, mūsų Dieve, kad aš tą aki- 
mirką negalvojau apie tai, kad reikia išgydyti Alipijų nuo 
to maro. O jis [tuos žodžius] pritaikė sau ir pamanė, kad 
aš juos pasakiau tik del jo, ir tai, kas kitam būtų buvę 
dingstimi supykti ant manęs, doram jaunuoliui buvo dings- 
timi supykti ant savęs ir dar karščiau pamilti mane. Mar 
tu jau kartą buvai pasakęs ir įdėjęs į savo Raštą: „Pabark 
išmintingą, o jis mylės tave“'“. Bet aš jo nebuvau pabaręs, 
tačiau tu, kuris naudojiesi visais, ir žinančiais tai, ir nežinan- 
čiais, pagal tvarką, kurią išmanai, — ir toji tvarka yra teisin- 
ga — iš mano širdies ir mano liežuvio padarei degančias 
anglis, kuriomis galėtum prideginti gerų vilčių teikusio 
proto puvinį ir išgydyti jį. Tenuryli pašlovinimus tau tasai, 
kuris neįžiūri tavo gailestingumo, tau išpažįstamo iš pat 
mano širdies gelmių. Ir tikrai jis po tų žodžių ištrūko iš 
tokios gilios duobės, kurioje noriai tūnojo ir su stebėtinu 
malonumu ako, sudrebino dvasią tvirtu susilaikymu, ir 
nuo jos nubyrėjo visi cirko žaidynių purvai, ir jis prie jų 
daugiau nebeprisiartino. Paskui, norėdamas mokytis pas 
mane, įveikė besipriešinantį tėvą: anas nusileido ir sutiko. 
Pradėjęs vėl klausytis mano paskaitų, kartu su manimi 
įsipainiojo į tuos prietarus, mylėdamas manichėjuose viešai 
rodomą susilaikymą, kurį manė esant tikrą ir nekeliantį 
abejonių. O buvo jis beprotiškas ir gundantis, medžiojantis 
vertingas sielas, dar nemokančias pasiekti dorybės gelmės 
ir lengvai apgaunamas jos išorinio vaizdo — tačiau toji dory- 
bė buvo tariama ir apsimestinė. 


VIII 13. Nepalikdamas, žinoma, jam tėvų apdainuoto 

žemiškojo kelio, pirma manęs atvyko į Romą mokytis 
teisės, ir ten jį nepaprastai apėmė neįtikėtina aistra gladia- 
torių vaidinimams. Mat nors jis gręžėsi ir niekino tokius 
dalykus, kažkokie jo draugai ir bendramoksliai, kuriuos 
buvo atsitiktinai susitikęs grįžtančius iš pietų, žiaurių ir 
suteptų krauju žaidynių dienomis švelnia prievarta nusivedė 
jį į amfiteatrą, nors jis smarkiai atsisakinėjo ir priešinosi. 
Alipijus kalbėjo: „Jei ir tempiate į tą vietą mano kūną ir 
ten jį pasodinsite, nejau įstengsite nukreipti į tuos vaidi- 
nimus ir mano dvasią bei mano akis? Taigi būsiu aš ten 
nebūdamas ir šitaip nugalėsiu ir jus, ir juos“. Tai išgirdę 
jie vis tiek nusivedė jį su savimi, tikriausiai trokšdami pa- 
tikrinti, ar jis įstengs tai įvykdyti. Kai ten nuvyko ir įsita- 
isė tose vietose, kur galėjo, viskas jau virė nuo nežmoniškų 
aistrų. Jis, uždaręs akių vartus, užgynė dvasiai įžengti į tokias 
baisybes. O kad būtų užsikimšęs ir ausis! Mat tam tikrą 
kovos akimirką, kai jį smarkiai sukrėtė milžiniškas visos 
minios klyksmas, nugalėtas smalsumo ir beveik pasiruošęs 
paniekinti ir nugalėti bet kokį vaizdą, kad ir koks jis būtų, 
atmerkė akis ir buvo smarkiau sužeistas sieloje nei tas, į 
kurį įsigeidė pasižiūrėti, kūne ir krito nelaimingiau nei tas, 
kuriam krentant kilo klyksmas: tasai klyksmas prasiskver- 
bė pro jo ausis ir atvėrė akis, idant būtų vieta, pro kurią 
galėtų būti sužeista ir priblokšta veikiau vis dar įžūli nei 
tvirta dvasia, ir dar silpnesnė dėl to, kad savimi pasitikėjo 
tas, kuris turėjo pasitikėti tavimi. Nes kai tik pamatė tą 
kraują, prisipildė kartu ir žiaurumo ir nenusigręžė, bet įs- 
meigė žvilgsnį ir, to nežinodamas, sėmėsi įniršį ir mėgavo- 


si nusikalstama kova, ir svaigo nuo kruvino malonumo. 

Ir jau nebebuvo tas, kuris atėjo, bet vienas iš daugelio, pas 
kuriuos atėjo, ir tikras bendras tų, kurių buvo atvestas. Ką 
dar pridėti? Žiūrėjo, klykė, degė ir išsinešė iš ten su savimi 
beprotybę, kuri jį skatino sugrįžti ten ne tik su tais, kurie 
jį pirmieji atsitempė, bet net pirma jų ir pritraukiant ki- 
tus. Tačiau tu ištraukei jį iš ten tvirčiausia ir gailestingiau- 
sia ranka, tu ir išmokei pasikliauti ne savimi, o tavimi, bet 
tai įvyko daug vėliau. 


IX 14. Tačiau tai buvo atidedama jo atmintin kaip vaistas 
ateičiai. O taip pat ir kitas nutikimas, kai jis dar mokėsi ir 
jau klausėsi mano paskaitų Kartaginoje. Vidurdienį forume 
jam įsivaizduojat kalbą, kurią ketino pasakyti, kaip papras- 
tai lavindamiesi daro mokiniai, tu leidai, jog jis kaip vagis 
būtų sučiuptas forumo prižiūrėtojų, ir manau, kad tai tu 
leidai ne dėl kokios kitos priežasties, mūsų Dieve, o tik 
tam, kad tas vyras, ateityje būsiąs tokiu [žmogumi], pradėtų 
suprasti, jog tiriant bylą žmogus neturi be vargo ir su leng- 
vabūdišku patiklumu nuteisti kitą žmogų. Mat jis vaikš- 
tinėjo vienas priešais tribunolą su lentelėmis ir stiliumi, 
kai štai kažkoks jaunuolis, vienas iš studentų, tikrasis vagis, 
slapčia nešdamasis kirvį jam negirdint priėjo prie švininių 
grotų, kurios dengė sidabrakalių kvartalą, ir ėmė kapoti 
šviną. Tačiau išgirdę kirvio keliamą triukšmą, bankininkai, 
kurie buvo apačioje, ėmė kuždėtis ir pasiuntė žmones su- 
čiupti to, kurį pavyktų užklupti. Anas, išgirdęs jų balsus, 
paliko įrankį ir paspruko, bijodamas, kad nebūtų sulaiky- 
tas su juo. O Alypijus, kuris nebuvo matęs jo įeinant, paste- 


bėjo jį išeinant ir pamatė jį skubiai tolinantis, ir norėda- 


120 


IŠPAŽINIMAI VI 

mas sužinoti priežastį nuėjo į tą vietą. Stovėjo sau ir stebė- 
damasis apžiūrinėjo rastą kirvį, kai štai tie, kurie buvo pasiųs- 
ti, rado jį vieną su metaliniu įrankiu, kurio garso sukelti 
buvo čion atėję: jie jį sulaiko, nusitempia, giriasi prieš su- 
sirinkusius forumo gyventojus, tarytum būtų sugavę nu- 
sikaltimo vietoje vagį, ir po to veda jį atiduoti teismui. 

15. Tačiau jis buvo mokomas iki šios vietos. Mat tuojau 
pat, Viešpatie, tu atėjai į pagalbą nekalrumui, kurio liudyto- 
ju buvai tu vienas. Nes kai jis buvo vedamas ar į daboklę, 
ar apklausti, susitinka juos vienas architektas, kurio pagrin- 
dinė pareiga buvo rūpintis visuomeniniais pastatais. Anie 
didžiai apsidžiaugia susitikę kaip tik tą, kuris paprastai įtar- 
davo juos pavogus dingusius iš forumo daiktus: tegul paga- 
liau ir jis sužino, kieno tai būdavo darbas. Tačiau tas žmogus 
daug kartų buvo matęs Alipijų vieno senatoriaus, pas kurį 
jis lankydavosi, namuose. Jį tuoj pat pažino, paėmęs už 
rankos, nusivedė į šalį nuo minios ir, pasiteiravęs apie tokio 
nusikaltimo priežastį, išgirdo, kas nutiko, ir liepė visiems 
ten esantiems, kurie triukšmavo ir grėsmingai murmėjo, 
eiti kartu su juo. Atėjo jie prie to jaunuolio namų, kuris 
buvo padaręs nusikaltimą. Priešais įėjimą stovėjo tarnas. 
Jis buvo toks jaunas, kad lengvai galėjo viską išpasakoti, 
nė nebijodamas tuo [pakenkti] savo šeimininkui; mat kaip 
tik jis jį lydėjo forme. Alypijus atpažino jį ir pranešė apie 
tai architektui. O šis parodė mažajam tarnui kirvį ir pa- 
klausė, kieno jis. Anas nedelsdamas atsakė: „Mūsų“. Po to 
kvočiamas atskleidė ir visa kita. Šitaip kaltinimas buvo 
perkeltas į tuos namus, žmonių minia, kur jau buvo pra- 


dėjusi švęsti pergalę prieš Alipijų, liko sutrikusi. O būsima- 

sis tavo žodžio skirstytojas bei daugybės bylų tavo Baž- 
nyčioje tyrėjas pasišalino labiau patyręs ir išmintingesnis. 


X 16. Taigi radau jį Romoje. Jis labai prisirišo prie ma- 
nęs ir išvyko su manimi į Milaną, idant nepaliktų manęs 
ir, veikiau paklusdamas tėvų nei savo norui, kaip nors prak- 
tiškai panaudotų įgytas teisės žinias . Jau tris kartus buvo 
patarėju, stebindamas kitus savo nuosaikumu, tuo tarpu 
pats jis labiau stebėjosi tais, kurie auksą labiau vertino už 
sąžiningumą. Be to, jo prigimtis buvo išbandyta ne tik 
pagundų pasipelnyti, bet ir baimės akstino. Romoje jis 
dirbo imperatoriaus fondo Italijai tvarkytojo padėjėju. Tuo 
metu buvo toks vienas labai galingas senatorius. Daugybė 
žmonių buvo prie jo prisirišę dėl jo malonių arba klusnūs 
jam iš baimės. Kaip paprastai naudodamasis savo įtaka, 
tas senatorius norėjo, kad jam būtų leistas nežinia koks 
įstatymų uždraustas dalykas. Alypijus pasipriešino tam. 
Buvo pažadėtas apdovanojimas; jis pasijuokė iš širdies. Pa- 
grasinta; pamynė grasinimus, visiems besistebint neįpras- 
ta siela, kuri nepanoro kaip draugo ir nepabūgo kaip priešo 
tokio galingo ir plačiai pagarsėjusio nesuskaičiuojamomis 
galimybėmis,pagelbėti ir pakenkti žmogaus. O pats teisė- 
jas, kurio patarėju buvo, nors ir pats nenorėjo, kad taip 
įvyktų, neprieštaravo atvirai, tačiau visą kaltę suvertęs Aly- 
pijui, tvirtino, kad šis neleidžiąs jam [veikti], nes — ir tai 
buvo tiesa — jei jis būtų tai padaręs, Alypijus būtų pasišali- 
nęs. Tik vienu dalyku jau buvo beveik susigundęs iš savo 
meilės knygoms: buvo bepasirūpinąs, kad už teismo lėšas 
jam būtų perrašyti rankraščiai. Tačiau, atsižvelgęs į teisingu- 


122 


IŠPAŽINIMAI VI 


mą, pakreipė savo sprendimą geresne linkme, nutaręs, kad 
naudingesnis yra nešališkumas, kuris draudžia, nei valdžia, 
kuri leidžia. Tai nereikšmingas dalykas; bet „kas ištikimas 
mažmožiuose, tas ištikimas ir didžiuose dalykuose“"?, ir 
nieku būdu nepasirodys tuščia tai, kas išėjo iš tavo tiesos 
burnos: „Jei tad jūs nepasirodėte patikimi tvarkydami apgau- 
lingą Mamoną, tai kas patikės jums tikrąsias gėrybes? Ir 
jeigu nebuvote patikimi su svetimu daiktu, tai kas jums 
duos tai, kas jūsų? Toks jis tada buvo prisirišęs prie manęs 
ir kartu su manimi nesiryžo apsispręsti, kokį gyvenimo 
būdą reikia pasirinkti. 

17. Taip pat ir Nebridijus, kuris, palikęs netoli Kartagi- 
nos esančią tėvynę ir pačią Kartaginą, kur labai dažnai lanky- 
davosi, palikęs turtingą gimtąjį sodžių, palikęs namus ir 
motiną, kuri nesirengė vykti pakui jį, buvo atvykęs į Milaną 
ne dėl kokios kitos priežasties, o tik tam, kad gyvendamas 
su manimi aistringai siektų tiesos ir išminties, lygiai taip 
pat dūsavo ir lygiai taip pat dvejojo, jis, karštas palaimin- 
go gyvenimo ieškotojas ir sudėtingiausių klausimų aršiau- 
sias tyrinėtojas. Taigi tai buvo trijų vargstančių, paeiliui į 
save savo skurdą traukiančių ir laukiančių iš tavęs, kad „tu 
duotum jiems savo metu maisto“!“, burnos. Kiekvieno 
kartėlio, kuris tavo gailestingumo dėka lydėjo mūsų pasau- 
lietiškus darbus, akimirką mus, ieškančius tikslo, dėl kurio 
visa tai kentėjome, pasitikdavo tamsybės ir mes nusigręž- 
davome dūsaudami ir sakydavome: „Kiek tai tęsis?“. Dažnai 
tai sakydavome ir, kad ir sakydavome, nepalikdavome 
[tokio gyvenimo], nes nebuvo nušvitę kas nors tokio, ko, 
jį palikę, būtume galėję nusitverti. 

XI 18. Ir aš didžiai stebėjausi su nerimu prisiminda- 
mas, kiek daug laiko praėjo nuo devynioliktųjų mano gy- 
venimo metų, kai ėmiau degti meile išminčiai, nusprendęs, 
jei ją surasiu, pamesti visas beprasmių troškimų tuščias viltis 
ir apgaulingas beprotystes. Ir štai man jau buvo trisdešimt, 
o aš vis dar skendėjau tame pačiame purve, godžiai trokš- 
damas mėgautis esamais prabėgančiais ir blaškančiais mane 
dalykais, ir tuo tarpu kalbėjau: „Rytoj surasiu; štai aiškiai 
atsiskleis ir sulaikysiu; štai atvyks Faustas ir paaiškins visa. 
O didieji akademikai! Negalima apčiuopti nieko aiškaus, 
kas [gelbėrų] gyvenant? Bet ne, ieškokime uoliau ir nepra- 
raskime vilties. Štai tai, kas Bažnyčios knygose atrodė kvaila, 
jau nebėra kvaila ir gali būti suprantama kitaip ir su pagar- 
ba. Prikaustysiu koją prie to laiptelio, ant kurio mažą mane 
buvo pastatę tėvai, kol nebus rasta permatoma tiesa. Bet 
kur jos ieškoti? Kada ieškoti? Ambraziejus užsiėmęs, o 
mums nėra laiko skaityti. Kur mums ieškoti pačių kny- 
gų? Iš kur ir kada mums jų įsigyti? Iš ko paimti? Nustatyti 
laiką, paskirti valandas sielos išganymui? Gimė didelė viltis: 
katalikų tikėjimas nemoko to, ką manėme ir dėl ko tuščiai 
kaltinome. Išmanantys jį laiko nusikaltimu tikėti, kad 
Dievas yra apribotas žmogaus kūno pavidalo. O mes ne- 
siryžtame pabelsti, kad būtų atverta ir kita? Valandos iki 
pietų skirtos mokiniams; o ką veikiame kitomis? Kodėl 
neužsiimti tuo? Bet kada gi lankyti įtakingus draugus, kurių 
užtarimas mums reikalingas? Kada gi rengti tai, ką galėtų 
nusipirkti mokiniai? Kada gi atpalaidavus dvasią nuo įtemp- 
tų rūpesčių atsigauti patiems? 


19. Teprasmenga visa, palikime šiuos tuščius ir bepras- 

mius dalykus: atsidėkime tik tiesos ieškojimui. Gyvenimas 
yra apgailėtinas, o mirtis neaiški; užklups netikėtai: kaip 
mes iš čia išeisime? Ir kur mums mokytis to, ką čia apleido- 
me? Ir ar nereikės veikiau sumokėti bausmėmis už šį ap- 
sileidimą? O kas, jei pati mirtis nupjaus ir užbaigs kartu 
su juslumu ir bet kokį rūpestį? Reikia ir tai ištirti. Bet 
šalin mintis, kad yra taip. Ne tuščiai, ne bergždžiai po visą 
pasaulį pačioje savo viršūnėje plinta krikščionių tikėjimo 
autoritetas. Niekada vardan mūsų dievo valia nebūtų at- 
likta tiek daug ir tokių didingų dalykų, jei su kūno mirtimi 
pasibaigtų ir sielos gyvenimas. Tad kodėl delsiame palikę 
pasaulio viltį visiškai atsidėti Dievo ir palaimingo gyveni- 
mo ieškojimui? Bet palauk: malonūs ir [šio pasaulio] daly- 
kai, juose yra nemaža savo saldumo; nereikia lengvabūdi- 
škai nukirsti nuo jų savo polinkius, nes gėdinga būtų vėl 
sugrįžti prie jų. Štai, kiek čia reikia, kad gaučiau kokias 
nors garbingas pareigas. Ir ko čia norėti daugiau? Pakanka 
turėti pulką įtakingų draugų, kad nereikėtų vargintis dėl 
nieko kito ir nieko daugiau, ir gali būti skirta bent jau 
provincijos valdytojo vieta. Reikėtų vesti žmoną su šiokiu 
tokiu turtu, kad nepadidintų mūsų išlaidų, ir tai bus visi 
mano troškimai. Daug didžių ir vertų sekti vyrų buvo atsi- 
dėję išminties siekimui, nors ir turėjo žmonas . 

20. Kol aš taip kalbėjau, kol kaitaliojosi šie vėjai ir blaškė 
šen bei ten mano širdį, laikas ėjo, o aš „vėlinausi gręžtis į 
Viešparį | ir atidėliojau diena iš dienos gyventi tavyje, bet 
neatidėliojau kasdien mirti savyje pačiame: mylėdamas 
palaimingą gyvenimą, bijojau jo buveinėje ir ieškojau jo 


bėgdamas nuo jo. Mat maniau būsiąs pernelyg nelaimingas, 

jei neteksiu moters glamonių, ir neįsivaizdavau, kad tavo 
gailestingumo vaistai gali išgydyti tą pačią negalią, nes ne- 
buvau patyręs, ir tikėjau, kad susilaikymas priklauso nuo 
[mūsų] pačių jėgų, kurių savyje aš nejaučiau, kadangi bu- 
vau toks kvailas, jog nežinojau, kad, kaip yra parašyta, nė 
vienas negali būti susilaikantis, jei tu to neduosi. Tu, žino- 
ma, būtum davęs, jei aš vidinėmis dejonėmis būčiau bel- 
dęsis į tavo ausis ir tvirtu tikėjimu savo rūpestį būčiau 
perkėlęs ant tavęs. 


XII 21. Alypijus, žinoma, atkalbinėjo mane nuo vedy- 
bų, kaldamas man, kad, jei tai padaryčiau, mes nieku būdu 
negalėtume gyventi kartu be rūpesčių ramybėje mylėdami 
išmintį, ko jau ilgai troškome. Mat jis pats jau tada buvo 
visiškai skaistus šia prasme taip, kad kėlė nuostabą, nes 
savo jaunystės pradžioje jis be abejonės buvo patyręs kūnišką 
meilę, tačiau neprisirišo prie jos. Greičiau pajuto skausmą 
bei panieką ir nuo to laiko jau gyveno visiškai susilaikyda- 
mas. O aš priešinausi jam, [pateikdamas] pavyzdžius tų, 
kurie, nors ir vedę, puoselėjo išmintį, patiko Dievui ir 
ištikimai išlaikė bei mylėjo draugus. Aš, žinoma, buvau 
toli nuo jų didžiadvasiškumo ir, sukaustytas kūno negalios, 
su pragaištingu malonumu vilkau savo grandinę, bijodamas 
išsilaisvinti [iš jos] ir tarsi nuo išjudintos žaizdos atstum- 
damas nelyginant atlaisvinančio tą [grandinę] ranką gera 
man patariančiojo žodžius. Be to, per mane žaltys kalbėjo 
ir pačiam Alypijui, jį raizgė ir mano lūpomis barstė jo ke- 
lyje saldžias žabangas, idant į jas įsipainiotų tos garbingos 
ir laisvos kojos. 

22. Mai nors jis ir stebėjosi, kad aš, kurį jis didžiai verti- 
no, taip įklimpęs į to malonumo jauką, jog kiekvieną kartą, 
kai tarpusavyje svarstome apie tai, tvirtinu nieku būdu 
negalįs gyventi viengungiško gyvenimo ir matydamas jį 
nustebusį save pateisinu tuo, kad sakau, jog esama didelio 
skirtumo tarp to, ką jis patyrė paskubomis ir vogčiomis ir 
ko beveik jau net ir nebearmena ir dėl to be jokio vargo 
lengvai niekina, ir mano įpročiu tapusių malonumų, prie 
kurių jei prisidėtų garbingas santuokos vardas, jam nerei- 
kėtų stebėtis, kodėl aš neįstengiu atsisakyti tokio gyveni- 
mo, ėmė ir pats trokšti santuokos, nugalėtas jokiu būdu ne 
tokio malonumo siekimo, o smalsumo. Sakėsi norįs suži- 
noti, kas gi yra tai, be ko mano gyvenimas, kuris jam taip 
patiko, man atrodo esąs ne gyvenimas, o kančia. Laisva 
nuo to ryšio dvasia stebėjosi mano vergyste, o jai besiste- 
bint joje augo troškimas patirti [tai]: patirs, o po to galbūt 
įpuls į tą vergystę, kuria stebėjosi, nes norėjo sudaryti „san- 


"8 ir „kas mėgsta pavojų, tas žus jame ?. 


dorą su mirtimi“ 
Mat nė vieno iš mūsų, jei ir esama kokio santuokos kilnumo 
pareigoje gyventi susituokus ir turėti vaikų, tai netraukė, 
nebent tik menkai. Tačiau didžiąja dalimi ir įnirtingai 
mane, belaisvį, kankino įprotis pasotinti nepasotinamą 
geismą, O jį vergystėn traukė nuostaba. Tokie mes buvome 
tol, kol tu, Aukščiausiasis, kuris nepalieki mūsų žemės, 
pasigailėjęs mūsų vargšų, atėjai mums į pagalbą nuosta- 
biais ir slėpiningais keliais. 


XIII 23. Buvo nepaliaujamai prašoma, kad aš vesčiau. 


Jau buvau pasipiršęs, jau buvo pažadėta. Ypač pastangas 

dėjo mano motina, [tikėdamasi], kad kartą vedusį mane 
nuplaus išganingas krikštas. Ji džiūgavo, kad aš diena iš 
dienos [vis labiau] linkstu prie jo ir matė, kad mano tikėjime 
pildosi jos maldavimai ir tavo pažadai. Nors ji kasdien ir 
mano prašoma, ir savo noru galingu širdies šauksmu meldė 
tavęs parodyti jai regėjime ką nors, kas susiję su mano vedy- 
bomis, tu niekada to nepanorėjai. Ji matė kažkokius tuščius 
ir pramanytus vaizdinius, prie kurių vedė žmogaus dvasios, 
užsiėmusios šiais dalykais, įkarštis, ir ji man apie [juos] 
pasakojo ne su tuo pasitikėjimu, su kuriuo paprastai tai 
darydavo, kuomet tu jai parodydavai, bet su panieka. Mat 
ji sakėsi atskirianti nežinia pagal kokį skonį, kurio negalėjo 
paaiškinti žodžiais, koks esąs skirtumas tarp to, ką apreiški 
tu, ir to, ką susapnuoja jos siela. Tačiau buvo prašoma: 
buvo pasipiršta mergaitei, kuriai iki santuokinio amžiaus 
trūko dvejų metų, bet, kadangi ji patiko, buvo laukiama. 


XIV 24. Dideliame draugų rate buvome suplanavę ir, 
besikalbėdami bei rodydami neapykantą audringoms 
žmogaus gyvenimo negandoms, beveik jau tvirtai nu- 
sprendę gyventi ramybėje pasitraukus nuo minios. Tą gy- 
venimą ramybėje buvome sumanę tokį: mums prieinamą 
nuosavybę sudedame bendrai ir iš visų padarome vieną turtą 
taip, kad nuoširdžios draugystės dėka vienas dalykas nebūtų 
vieno, o kitas kito, bet visa [nuosavybė], kuri iš visų tapo 
viena, priklausytų ir kiekvienam atskirai ir visiems kartu. 
Pasirodė, kad toje draugijoje mūsų gali būti apie dešimt 
žmonių. Tarp mūsų buvo ir labai turtingų, o ypač Roma- 


nijonas, mūsų bendrapilietis ir nuo pat jaunų dienų mano 

labai artimas bičiulis, kurį tuo metu didelės permainos 
reikaluose buvo atvedusios į dvaro palydą. Šio sumanymo 
jis ėmėsi atkakliausiai ir turėjo didelę galią įtikinėjant, ka- 
dangi gausus jo turtas buvo daug didesnis nei kitų. Nu- 
sprendėme, kad kasmet du iš mūsų, nelyginant pareigūnai, 
rūpinsis visais būtinais dalykais, o kiti liks ilsėtis. Bet po 
to, kai buvo pradėta galvoti, ar taip pasielgti leis žmonelės, 
kurias vieni iš mūsų jau turėjo, o mes norėjome turėti, vi- 
sas tas mūsų gerai parengtas sumanymas subyrėjo rankose, 
sudužo ir buvo išmestas [iš galvos]. Taigi grįžome prie 
atodūsių, prie dejonių ir žingsnių, vedančių plačiais ir 
pramintais pasaulio keliais, nes „daug minčių buvo mūsų 
širdyje, o tavo sumanymas pasilieka amžinai“*?. Laikyda- 
masis to sumanymo, juokeisi iš mūsų [užmojų] ir ruošei 
savuosius, ketindamas „duoti mums maisto savo metu“*!, 
„atgniaužti ranką“ ir pripildyti mūsų sielas „palaimos“. 


XV 25. Tuo tarpu mano nuodėmių daugėjo. Ir kai man 
iš pašonės, kaip kliūtis santuokai, buvo išplėšta ta, su kuria 
buvau pratęs dalintis lova, mano širdis, kuri buvo prie jos 
prisirišusi, liko sudraskyta ir kraujavo. Ji, palikusi man jos 
pagimdytą nesantuokinį mano sūnų, grįžo į Afriką ir davė 
tau įžadą, kad nepažins jokio kito vyro. O aš, nelaimin- 
gas, [neįstengdamas] pamėgdžioti moters ir nepakeldamas 
laukimo — mat tą, kuriai buvau pasipiršęs, galėjau vesti tik 
po dvejų metų, - kadangi buvau ne santuokos mylėtojas, 
o aistros vergas, susiradau sau kitą, žinoma, ne į žmonas, 
kad tokiu būdu, lydima įsisenėjusio įpročio, laikytųsi ir 


tęstųsi nepakitusi arba net paūmėjusi mano sielos liga tol, 

kol pareksiu žmonos valdžion. Negijo toji mano žaizda, 
atsiradusi atplėšus nuo manęs pirmąją [moterį]. Po karščia- 
vimo ir aštriausio skausmo ji puvo ir man ją skaudėjo lyg 
ir silpniau, bet dar beviltiškiau. 


XVI 26. Šlovė tau, garbė tau, gailestingumo šaltini! Aš 
dariausi vis labiau apgailėtinas, o tu vis labiau artinaisi. Jau 
buvo čia pat tavo dešinė, ketinanti ištraukti mane iš purvo 
ir nuplauti, o aš nežinojau. Nuo gilesnio kūniškų malonu- 
mų verpeto mane sulaikė tik mirties ir tavo būsimo teismo 
baimė, kuri per visą tą nuomonių įvairovę niekada nepasi- 
traukė iš mano krūtinės. Svarsčiau su savo draugais Aly- 
pijumi ir Nebridijumi apie gero ir blogo ribas: Epikūras 
būtų gavęs palmės šakelę mano dvasioje, jei aš nebūčiau 
tikėjęs, kad po mirties sielos gyvena toliau ir išlieka nuopel- 
nų pėdsakai, kuo Epikūras tikėti nenorėjo. Klausiau, kodėl 
nebūtume laimingi arba ko kito ieškotume, jei būtume 
nemirtingi ir gyventume nuolatiniame kūniškame malo- 
nume, visiškai nebijodami jo prarasti, nežinodamas, kad 
apie didelę nelaimę liudijo kaip tik tai, kad aš, taip [giliai] 
nugrimzdęs ir aklas, negaliu įsivaizduoti dorybės ir grožio, 
kurį reikia apglėbti patį savaime ir kurio nemato kūno 
akis ir kuris matyti vidine [akimi], šviesos. Ir nesusimąsty- 
davau, nelaimingas, iš kokio šaltinio man plūsta tas saldu- 
mas svarstant su draugais nors ir gėdingus dalykus ir kodėl, 
kad ir kokioje kūniškoje malonumų gausybėje, negalėjau 
būti be draugų laimingas net ir ta prasme, kurią tuomet 
teikiau tam žodžiui. Tuos draugus, be abejo, mylėjau neieš- 


kodamas naudos, ir jaučiau, kad savo ruožtu neieškodami 

naudos jie myli mane. O painūs keliai! „Vargas“ įžūliai 
„sielai *?, kuri vylėsi turėsianti ką geresnio, jei nutoltų nuo 
tavęs! Vartosi pirmyn atgal ant nugaros, ant šonų, ant pil- 
vo, viskas kieta, ir tik tu esi atilsis. Ir štai esi čia, išvaduoji 
mus nuo mūsų apgailėtinų paklydimų, pastatai mus savo 
kelyje, guodi ir sakai: „Bekite, aš jus palaikysiu, atvesiu ir 
ten palaikysiu“?. 


131 


SEPTINTA KNYGA 


I 1. Jau mirusi buvo mano paauglystė, nedora ir nusi- 
kalstama, ir aš artinausi prie jaunystės juo vyresnis amžiu- 
mi, juo gėdingesnis dėl tuštybės, negalėdamas įsivaizduoti 
kokios kitos substancijos, išskyrus tokią, kokia paprastai 
matoma šių akių dėka. Neįsivaizdavau tavęs, Dieve, žmo- 
gaus kūno pavidalu — nuo to laiko, kai ėmiau girdėti kai 
ką, ką [kalbėjo] išmintis, visada nuo to bėgau - ir džiūgavau 
šitai atradęs dvasinės mūsų motinos, tavo Katalikų Baž- 
nyčios, tikėjime, tačiau man neateidavo į galvą, kaip kitaip 
galėčiau tave įsivaizduoti. Ir aš, žmogus — ir koks žmo- 
gus!, — bandžiau įsivaizduoti tave aukščiausią, vienintelį ir 
tikrąjį Dievą, ir iki širdies gelmių tikėjau, kad tu nesuga- 
dinamas, nesužeidžiamas ir nekintamas, kadangi, nors ir 
nežinojau, iš kur ir kokiu būdu, aiškiai mačiau ir buvau 
tikras, kad tai, ką galima sugadinti, yra blogiau už tai, ko 
negalima, tai, ko negalima sužeisti, nedelsdamas vertinau 
labiau už tai, kas sužeidžiama, ir [buvau įsitikinęs], kad 
tai, kas nepatiria jokio pasikeitimo, yra geriau už tai, kas 
gali kisti. Mano širdis garsiai šaukė prieš visas mano šmėk- 
las, ir taip vienu smūgiu bandžiau nuvyti nuo savo proto 
skvarbaus žvilgsnio ratu skriejant; nešvarų būrį: bet vos 
tik nugintas, štai akimirksniu susirinkęs jis būdavo čia pat, 
verždavosi prie mano žvilgsnio ir apremdydavo jį taip, kad 
būdavau priverstas įsivaizduoti, nors ir ne žmogaus kūno 
pavidalu, vis dėlto kaip kažką kūniško, kas [išsidėstę] erdvė- 
je: arba kaip [kažką] pasklidusio pasaulyje, arba netgi iš- 


sklidusio už pasaulio beribėje erdvėje, net ir tai, kas nesu- 

gadinama, nesužeidžiama ir nekintama, tai, ką vertinau 
labiau už sugadinama, sužeidžiama ir kintama, kadangi visa, 
ką tik aš išlaisvindavau iš tokių erdvių, man atrodydavo 
esą niekas, visiškai niekas, o ne tuštuma, kokia būna, jei iš 
kokios nors vietos pašalinamas kūnas ir ta vieta lieka ištuš- 
tinta nuo bet kokio kūno, tiek žemės, tiek vandens, tiek 
oro, tiek dangaus kūno: vis dėlto tai tuščia vieta nelygi- 
nant erdvinis niekas. 

2. Taigi aš, „aptukęs širdyje“! ir net ir pats nematomas 
sau pačiam, maniau, kad visiškai nesama to, kas tik nenu- 
sitęsia tam tikroje erdvėje arba neišsilieja, arba nesusitelkia, 
arba neišsipučia, arba neįgyja kokios nors tokios [savybės] 
ar negali [jos] įgyti. Po kokius pavidalus buvo įpratusios 
klajoti mano akys, po tokius klajojo ir mano širdis, ir 
nemačiau, kad ta pat [proto] galia, kurios dėka kūriau tuos 
vaizdinius, nėra kažkas panašaus [į juos]: juk ji nebūtų jų 
sukūrusi, jei nebūtų buvusi kažkas didinga. Taip įsivaizda- 
vau ir tave, mano gyvenimo gyvenime. Įsivaizdavau, kad 
tu, didingas, iš visur kur begalinėje erdvėje prasiskverbi į 
visą pasaulio masę ir už jos visomis kryptimis beribėje platy- 
bėje taip, kad tave turi žemė, turi dangus, visa tave turi ir 
baigiasi tavyje, o tu nesibaigi niekur. Ir kaip oro, to oro, 
kuris yra viršum žemės, tirštis nesutrukdo saulės šviesai 
pereiti per jį persmelkiant, tačiau nesuardant arba nesu- 
raižant, o pripildant jį visą, taip, maniau, ne tik dangaus, 
oro ir jūros, bet ir žemės tirštis tau yra pereinamas ir visose 
didžiausiose bei mažiausiose dalyse pralaidus priimti tavo 
buvimą, kuris slaptu dvelkimu viduje ir išorėje valdo visa, 


ką sutvėrei. Taip spėjau, nes ką kita įsivaizduoti neįstengiau: 

ir tai buvo netiesa. Mat tokiu būdu didesnioji žemės dalis 
būtų turėjusi didesnę tavęs dalį, o mažesnioji — mažesnę, 
ir visa tavęs būtų buvę pilna taip, kad dramblio kūnas būtų 
sutalpinęs tavęs daugiau už žvirblio, nes yra didesnis už 
pastarąjį ir užima daugiau vietos, ir taip, pasidalijęs į gabalus, 
tu savo dalis būtum išdalijęs pasaulio dalims: stambioms 
stambias, o smulkioms smulkias. Tačiau nėra taip. Bet tu 
dar nebuvai apšvietęs „mano tamsybių *. 


II 3. Užteko man, Viešpatie, prieš tuos apgautus apga- 
vikus ir nebylius plepius, mat ne iš jų skambėjo tavo žodis, 
taigi man užteko to [klausimo], kurį jau seniai, nuo pat 
Kartaginos laikų, paprastai keldavo Nebridijus. Mes visi 
jį išgirdusieji suglumdavome. „Ką tau būtų galėjusi pada- 
ryti nežinia, kas per tamsybių padermė, kurią jie paprastai 
priešpriešina tau kaip [susidedančią] iš skirtingos masės, 
jei tu nebūtum panorėjęs kovoti su ja?“ Juk jei jie būtų 
atsakę, kad būtų kuo nors pakenkusi, tai tu būtum buvęs 
sužeidžiamas ir sugadinamas. O jei būtų sakę, kad ji niekuo 
nebūtų galėjusi tau pakenkti, tai nebūtų atsiradusios jokios 
priežasties kovoti ir kovoti taip, kad tam tikra tavo dalis, 
tavo narys ar iš pačios tavo substancijos atsiradęs tvarinys 
būtų susimaišęs su priešiškomis jėgomis ir ne tavo sutverto- 
mis prigimtimis ir būtų buvęs taip jų sugadintas bei pa- 
blogintas, kad iš palaimos būtų atsidūręs nelaimėje ir jam 
būtų reikėję pagalbos, kurios dėka būtų galėjęs ištrūkti ir 
apsivalyti. Šis tvarinys yra siela, kuriai tavo žodis būtų atėjęs 
į pagalbą, jis laisvas jai vergaujančiai, tyras suteptai, nepalies- 
tas sugadintai, tačiau ir pats sugadinamas, nes yra iš vienos 

ir tos pačios substancijos. Taigi jei jie būtų sakę, kad tu, 
kad ir kas tu būtum, tai yra tavo substancija, kurios dėka 
esi, yra nesugadinama, tai visi tie [teiginiai] klaidingi ir 
pasibjaurėtini; o jei būtų sakę, kad sugadinama, tai jau pati 
tokia mintis yra klaidinga ir sulig pirmu žodžiu atmesti- 
na. Taigi šito pakako prieš tuos, kuriuos bet kokiu būdu 
reikėjo išvemti, [išlaisvinant] krūtinę nuo [jų] spaudimo, 
nes galvodami taip apie tave ir kalbėdami, jie negalėjo iš- 
sisukti be pasibaisėtinos širdies ir liežuvio šventvagystės. 


III 4. Tačiau, nors aš ir skelbiau bei buvau tvirtai įsiti- 
kinęs, kad visiškai nesuteršiamas ir nemainus yra mūsų 
Dievas, tikrasis Dievas, tu, kuris sutvėrei ne tik mūsų sielas, 
bet ir kūnus, ir ne tik mūsų sielas bei kūnus, bet ir visus ir 
visa, tačiau vis dar nemaniau, kad yra išdėstyta ir išaiškinta 
blogio priežastis. Vis dėlto kad ir kokia ji būtų buvusi, 
mačiau, jog jos reikia ieškoti taip, kad nebūčiau priverstas 
tikėti nekintamą Dievą esant kintamą, idant pats netapčiau 
tuo, ko ieškojau. Taigi aš jos ieškojau ramus ir tikras, kad 
netiesa yra tai, ką sakė tie, nuo kurių bėgau visomis savo 
jėgomis, nes mačiau, kad ieškodami, iš kur yra blogis, jie 
pripildyti pagiežos, del kurios linkę manyti, kad veikiau 
tavo substancija patiria bloga, negu kad jųjų daro bloga. 

5. Ir stengiausi suprasti tai, ką girdėjau, tai yra kad lais- 
vas valios apsisprendimas yra priežastis to, kad mes darome 
bloga, o „tiesus tavo teismas“? — priežastis to, ką kenčia- 
me, tačiau neįstengiau aiškiai tos priežasties suprasti. Tai- 
gi pabandęs iškelti iš gelmės aštrų proto žvilgsnį, vėl nu- 


grimzdavau; dažnai bandydavau, bet ir vėl nugrimzdavau. 

Į tavo šviesą mane kėlė tai, jog aš žinojau, kad turiu valią, 
taip, kaip žinojau, kad gyvenu. Todėl kai ko nors norėjau 
arba nenorėjau, buvau visiškai tikras, kad ne kas kitas, o aš 
noriu ir nenoriu, ir jau buvau beįžvelgiąs, kad ten yra mano 
nuodėmės priežastis. O tai, ką dariau nenoromis, mačiau, 
kad veikiau tai kenčiu, negu darau, ir laikiau tai ne kalte, o 
bausme, kuria, įsivaizduodamas tave teisingą, tuoj pat pri- 
pažindavau, kad esu baudžiamas teisingai. Bet ir vėl klau- 
siau: „Kas sutvėrė mane? Ar ne mano Dievas, kuris yra ne 
tik geras, bet ir pats gėris? Tad iš kur man kyla noras bloga 
ir nenoras gera? Kad būtų priežasus, dėl kurios būčiau tei- 
singai nubaustas? Kas įdėjo ir pasėjo manyje tą kartumo 
daigyną, kai aš visas esu atsiradęs iš saldžiausiojo savo Die- 
vo? Jei tai sumanė šėtonas, iš kur atsirado pats šėtonas? O 
jei jis ir pats velniu iš gero angelo tapo dėl blogos valios, iš 
kur jame bloga valia, dėl kurios tapo šėtonu, kai geriausiojo 
kūrėjo jis visas buvo sutvertas angelu?“ Vel buvau slegiamas 
ir smaugiamas šių minčių, bet nenusileidau iki pat to pakly- 
dimo pragaro, kur nė vienas tau neišpažįsta, mat manoma, 


jog veikiau tu patiri bloga negu žmogus daro bloga. 


IV G. Taigi stengiausi atrasti ir kita taip, kaip jau buvau 
atradęs, kad nesugadinama yra geriau už sugadinama, ir 
dėl to pripažinau tave, kad ir kas tu būtum, esant nesuga- 
dinamu. Išties jokia siela niekada negalėjo ir negalės įsi- 
vaizduoti ko nors, kas būtų geriau už tave, tave, kuris esi 
aukščiausias ir tobuliausias gėris. O kadangi visai teisingai 
ir ryžtingai nesugadinama labiau vertinama už sugadina- 


ma, kaip tai jau dariau ir aš, jau būčiau galėjęs mintyse 

prisiliesti prie ko nors, kas būtų buvę geriau už mano Die- 
vą, jei tu nebūtum buvęs nesugadinamas. Taigi kur mačiau, 
kad nesugadinama reikia labiau vertinti už sugadinama, 
ten privalėjau ieškoti tavęs ir iš ten stebėti, kur yra blogis, 
tai yra iš kur atsiranda pats sugedimas, kurio tavo substan- 
cija nieku būdu negali būti sužalota. Mat sugedimas visiš- 
kai jokiu būdu nežaloja mūsų Dievo: nei jokia valia, nei 
dėl jokios būtinybės, nei jokiu nenumatytu atveju, nes jis 
yra Dievas ir tai, ko sau nori, yra gėris ir pats jis yra tas pats 
gėris: o būti sugadinamam nėra gėris. Nesi prispiriamas 
prie ko nors prieš savo valią, nes tavo valia nėra didesnė už 
tavo galią. Būtų didesnė, jei tu pars būtum didesnis už 
save patį: juk Dievo valia ir galia yra pats Dievas. Ir kas 
galėtų būti netikėta tau, kuris pažįsti visa ką? Ir nėra nė 
vienos prigimties, kuri būtų ne tik del to, kad tu ją pažįsti. 
Bet kam tiek daug aiškinamės, kodėl nėra sugadinama 
substancija, kuri yra Dievas, kuomet, jei taip būtų, nebū- 
tų Dievas? 


V 7. Ieškojau, iš kur blogis, bet ieškojau blogai ir ne- 
mačiau blogio pačiame mano ieškojime. Savo dvasios aki- 
vaizdoje aš išdėsčiau visą tvariniją, visa, ką tik joje galime 
įžiūrėti, pavyzdžiui, žemę, jūrą, orą, žvaigždes, medžius, 
mirtingus gyvius ir visa, ko tik joje nematome, pavyzdžiui, 
viršutinę dangaus tvirtumą, visus angelus ir visas jos dvasines 
esybes, bet ir jas mano vaizduotė sustatė į tam tikras vietas, 
tarytum jos turėtų kūnus; iš tavo tvarinijos padariau vieną 
didelę masę, suskirstytą pagal kūnų, kurie arba iš tiesų buvo 


kūnai, arba mano paties buvo pramanyti dvasių vietoje, 

rūšis. Aš ją įsivaizdavau didelę ne tiek, kiek ji buvo, nes to 
žinoti negalėjau, bet tiek, kiek man paciko, ir, be abejo, iš 
visų pusių ribotą, o tave, Viešpatie, iš visų pusių ją supantį 
ir į ją prasiskverbiantį, tačiau visur kur beribį, nelyginant 
jei visur būtų jūra ir iš visų pusių per neaprėpiamus plotus 
tęstųsi vien beribė jūra ir turėtų savyje kad ir kokią didelę, 
tačiau ribotą kempinę, tai toji kempinė, žinoma, kiekvie- 
na savo dalimi būtų pripildyta neaprėpiamos jūros: lygiai 
taip, maniau, yra ribota ir pilna tavęs beribio tavo tvari- 
nija, ir kalbėjau: „Štai Dievas ir štai tai, ką surverė Dievas, 
geras Dievas ir, be abejo, daug viršesnis už šiuos tvarinius; 
tačiau būdamas geras, jis sutvėrė juos gerus: ir štai kaip 
juos supa bei pripildo: tad kur gi blogis, iš kur ir kokiu 
keliu čion atšliaužė? Kokia jo šaknis ir kokia jo sėkla? O 
gal jo visai nėra? Tad kodėl bijome ir saugomės to, ko 
nėra? Arba, jei tuščiai bijome, tai, be abejonės, pati baimė 
yra blogis, kuris veltui akstina ir kankina širdį, ir tuo didesnis 
blogis dėl to, kad nėra ko bijoti, o mes vis tiek bijome. Tai- 
gi iš kur jis, jei Dievas sukūrė visa tai, sukūrė geras gera? 
Didesnis ir didžiausias gėris sukūrė žemesnius gerus kūri- 
nius, tačiau ir kuriantysis, ir visi kūriniai yra geri. Iš kur yra 
blogis? Gal tai, iš ko jis juos sukūrė, buvo kokia nors bloga 
medžiaga, kuriai jis suteikė pavidalą ir kurią sutvarkė, tačiau 
paliko joje kažką, ko nepavertė į gera? Ber kodėl taip? Gal, 
not ir visagalis, buvo nepajėgus paversti ir pakeisti ją visą 
taip, kad neliktų nieko bloga? Pagaliau kodėl panorėjo 
sukurti iš jos ką nors, o ne veikiau tos pačios visagalybės 
dėka padarė taip, kad jos iš viso nebūtų? O gal ji galėjo 


egzistuoti prieš jo valią? Arba, jei ji buvo amžina, kodėl jis 

jai leido išbūti šitaip ilgai, begalinius nuo amžių laiko tar- 
pus ir tik po to nusprendė iš jos ką nors sukurti? Arba 
jeigu jau panorėjo staiga ką nors sukurti, tai ar negeriau 
jam visagaliui [derėjo] padaryti taip, kad jos nebūtų ir jis 
vienas būtų, visas tikras, aukščiausias ir begalinis gėris? Arba 
jei buvo negerai, kad tas, kuris buvo geras, nebūtų sumanęs 
ir sukūręs ir ką nors gera, tai ar [nereikėjo] sunaikinus ir 
pavertus į nieką tą medžiagą, kuri buvo bloga, jam pačiam 
sukurti gerą, iš kurios visa būtų sutvėręs? Juk jis nebūtų 
buvęs visagalis, jei nebūtų galėjęs sukurti ką nors gera be 
tos medžiagos, kurios jis pats nėra sukūręs, pagalbos“. Tokie 
klausimai sukosi mano nelaimingoje krūtinėje, prislėgto- 
je varginančių rūpesčių, kurių priežastis buvo mirties baimė 
ir neatrasta tiesa; tačiau tvirtai mano širdyje laikėsi Kara- 
likų Bažnyčios tikėjimas tavo Kristumi, mūsų Viešpačiu 
ir išganytoju, tiesa, daugelyje dalykų vis dar neturintis pavi- 
dalo ir svyruojantis, bet mano dvasia jo nepaliko, priešingai, 
diena iš dienos vis labiau ir labiau gėrė jį į save. 


VI 8. Jau buvau atmetęs ir melagingas astrologų pra- 
našystes bei bedieviškus kliedesius. Ir už tai „tešlovina“ tave 
iš pačių mano sielos gelmių „tavo gailestingumo darbai““, 
mano Dieve! Juk tu, tiktai tu — mar kas kitas mus pašau- 
kia nuo kiekvieną paklydimą lydinčios mirties, jei ne mirties 
nepažįstantis gyvenimas ir jokios šviesos nestokojanti iš- 
mintis, apšviečianti stokojančius jos protus, išmintis, kuri 
valdo pasaulį iki pat skrajojančių medžių lapų? - pasirūpi- 
nai mano užsispyrimu, su kuriuo priešinausi Vindicijonui, 


sumaniam senukui, ir Nebridijui, nuostabios sielos jau- 

nuoliui: anam įnirtingai tvirtinančiam, o šiam, nors ir su 
tam tikra abejone, tačiau dažnai kartojančiam, kad nesama 
to ateities numatymo mokslo, o žmonių spėjimai dažnai 
turi lemties galią ir daug kalbant pasakoma ir nemažai įvyk- 
siančių dalykų; tačiau ne todėl, kad tas, kuris juos nusako, 
žino, bet todėl, kad kalbėdamas netyčia pataiko; taigi tu 
parūpinai man į draugus žmogų, uoliai klausinėjusį astro- 
logų patarimų. Nors pats jis neišmanė gerai jų raštų, tačiau, 
kaip sakiau, iš smalsumo lankėsi pas juos. Jis žinojo vieną 
istoriją, kurią sakėsi girdėjęs iš savo tėvo: tačiau nežinojo, 
kokią galią ji turi gandams apie tą meną sugriauti. Taigi 
tas vyras, vardu Firminas, gavęs laisvųjų menų išsilavini- 
mą ir iškalbingas žmogus, [pasakodamas] apie savo daug 
pasaulietinių vilčių kėlusius sumanymus, pasiteiravo manęs 
kaip brangiausio draugo, ką aš apie juos manau pagal jo 
taip vadinamas žvaigždžių padėtis. Aš, kuris šiuo klausimu 
jau buvau ėmęs linkti prie Nebridijaus nuomonės, nors ir 
neatsisakiau paspėlioti ir išsakyti to, kas abejojančiam atėjo 
į galvą, tačiau pridėjau, kad jau esu beveik įsitikinęs, jog 
tie [spėjimai] esą juokingi ir tušti. Tada jis man papasakojo, 
kad jo tėvas buvęs didžiai susidomėjęs tokio pobūdžio kny- 
gomis ir turėjęs draugą, lygiai taip pat kartu su juo įnikusį 
į tuos dalykus. Jie su vienodu įkarščiu bei rūpestingumu 
kurstė savo širdyse susidomėjimo tomis nesąmonėmis ugnį 
taip, kad stebėjo net ir nebylių gyvūnų gimimo akimirką, 
jei pasitaikydavo, kad jie gimdavo namuose, ir žymėjo 
žvaigždžių padėtį tą akimirką, kad tokiu būdu surinktų to 
neva meno duomenis. Taigi jis sakėsi girdėjęs iš tėvo, kad 


kai jį, Firminą, nešiojusi jo motina, nėščia buvusi ir tėvo 

draugo viena tarnaitė. To negalėjo nepastebėti šeimininkas, 
kuris stengėsi labai stropiai ir uoliai ištirti net savo kalių 
gimdymus; ir atsitiko taip, kad, kai vienas su akyliausiu 
pastabumu suskaičiavo žmonos, o kitas — tarnaitės dienas, 
valandas ir mažiausias valandų daleles, abi jos pagimdė tuo 
pačiu metu taip, kad jie buvo priversti abiem naujagimiams 
sudaryti vienodus iki mažiausių smulkmenų horoskopus: 
vienas — sūnui, kitas — mažajam tarnui. Mat kai tik moterys 
pradėjo gimdyti, abu pranešė vienas kitam, kas vyko kiek- 
vieno jų namuose, ir paskyrė žmones, kuriuos siųs vienas 
pas kirą, kai tik kiekvienam bus pranešta, kad kūdikis gimė: 
o kad tai nedelsiant būtų pranešta, jiems nebuvo sunku 
pasiekti, nes kiekvienas buvo savo valdų šeimininkas. Ir pa- 
sakojo, jog ir vieno, ir kito pasiųsti žmonės susitiko nuto- 
lę nuo namų tokiu vienodu atstumu, kad nė vienas iš jų 
negalėjo pažymėti kitos žvaigždžių padėties ir skirtingų 
laiko dalelių. Tačiau Firminas, gimęs pasiturinčioje šei- 
moje, mynė baltesnius šio pasaulio takus, jo turtai augo, 
jis pats vis kilo pareigose, o anas tarnas, niekaip nenusimetęs 
savo padeties jungo, tarnavo šeimininkams, kaip pasakojo 
tas, kuris jį pažinojo. 

9. Taigi kai išgirdau šį pasakojimą ir patikėjau juo — juk 
toks žmogus pasakojo, — bet koks mano priešinimasis at- 
slūgo ir žlugo, ir visų pirma pabandžiau patį Firminą at- 
kalbėti nuo to smalsumo, sakydamas, kad, ištyrinėjęs 
žvaigždžių išsidėstymą, idant atskleisčiau teisingus dalykus, 
būčiau turėjęs ten taip pat įžiūrėti, kad jo tėvai yra įtakingi 
tarp saviškių, įžiūrėti kilmingą jų miesto šeimą, gimimą 


laisvu žmogumi, tinkamą išsilavinimą bei laisvuosius moks- 

lus; o jei į mane būtų kreipęsis anas tarnas, idant ir jam 
atskleisčiau tiesą, remdamasis tuo pačiu žvaigždžių išsidėsty- 
mu — juk ir jis gimė, esant tai žvaigždžių padėčiai, — priešin- 
gai, būčiau turėjęs ten įžiūrėti tarno padėtį ir kitus dalykus, 
labai skirtingus ir didžiai nutolusius nuo pirmųjų. Tačiau 
būtų atsitikę taip, kad aš, ištyręs tą patį, būčiau atsakęs 
skirtingai, jei būčiau sakęs tiesą, o jei būčiau atsakęs taip 
pat, tai — netiesą. Iš to aš padariau aiškią išvadą, kad teisin- 
gi atsakymai, ištyrinėjus žvaigždžių išsidėstymą, duodami 
ne meno, bet atsitiktinumo dėka; o neteisingi — ne dėl 
neįgudimo mene, bet dėl atsitiktinio apsigavimo. 

10. Čia radęs kelio pradžią, pats savyje krimsdamas tuos 
dalykus, idant nė vienas iš tų pačių pamišėlių, kurie užsiima 
tokiu amatu ir kuriuos aš štai troškau užpulti ir išjuoktus 
nuginčyti, negalėtų man pasipriešinti, [sakydami], kad arba 
Firminas man, arba tėvas jam pasakojo netiesą, nukreipiau 
savo mintis į tuos, kurie gimsta dvyniais. Dauguma jų gim- 
sta iš įsčių vienas po kito taip, kad tas mažas laiko skirtu- 
mas, kad ir kokią reikšmę, astrologų tvirtinimu, jis turi 
gamtoje, negali būti nustatytas žmogaus pastabumo ir 
nieku būdu negali būti pažymėtas ženklais, kuriuos astro- 
logas ketina ištyrinėti, kad atskleistų tiesą. Ir tai nebus tie- 
sa, nes ištyręs tuos pačius ženklus, [astrologas] tą patį turė- 
jo pasakyti apie Ezavą ir Jokūbą; bet ne tie patys dalykai 
nutiko ir vienam, ir kitam. Taigi jis būtų sakęs netiesą 
arba, jei būtų sakęs tiesą, būtų pasakęs ne tą patį: o tyrinėjęs 
būtų tą patį. Taigi tiesą būtų pasakęs ne meno, o atsitiktinu- 
mo dėka. O tu, Viešpatie, teisingiausias visatos tvarkyto- 


jau, tiems, kurie klausia ir gauna atsakymą, nežinant, slap- 

tu įkvėpimu padarai taip, kad kas tik klausia, iš tavo teisingo 
teismo gelmės išgirsta tai, ką jam dera išgirsti pagal slėpinin- 
gus sielų nuopelnus. Tenesako tau žmogus: „Kas tai?“, 
„Kodėl tai?“ Tenesako; juk jis [tik] žmogus. 


«5 


VII 11. Taigi, „mano pagalbininke“?, iš tų grandinių 
jau buvai išlaisvinęs mane, ir aš ieškojau, iš kur yra blogis, 
ir nebuvo išeities. Bet tu neleidai, kad kokios nors minčių 
bangos nuneštų mane nuo to tikėjimo, kurio dėka tikėjau, 
ir kad tu esi, ir kad nekintama yra tavo substancija, ir kad 
yra rūpestis dėl žmonių bei tavo teismas, ir kad Kristuje, 
tavo Sūnuje, mūsų Viešparyje, ir Šventuosiuose Raštuose, 
kuriuos perduoda tavo Katalikų Bažnyčios autoritetas, nu- 
tiesei žmogaus išganymo kelią, vedantį į tą gyvenimą, kuris 
bus po mirties. Taigi likus sveikam ir nepajudinamai sus- 
tiprėjus mano dvasioje šiam tikėjimui, audringai ieško- 
jau, iš kur yra blogis. Kokios tos mano gimdančios širdies 
kančios, kokios dejonės, Dieve mano! Ir, nors aš ir nežino- 
jau, tavo ausys buvo ten. Ir kai aš tyloje įnirtingai ieško- 
jau, garsūs šauksmai siekė tavo gailestingumą, tylūs mano 
dvasios skausmai. Tu žinojai, ką aš kenčiau, o iš žmonių 
to nežinojo niekas. Juk tik nedidelė viso to dalis per mano 
liežuvį buvo skiriama pačių artimiausių man žmonių 
ausims! Nejau visas mano sielos sąmyšis, kuriam [apsaky- 
ti] neužteko nei laiko, nei mano burnos, galėjo būti jiems 
girdimas? Tačiau visas tavo klausą pasiekdavo „kriokimas 


“, ir „tavo akivaizdoje buvo 


dėl mano širdies vaitojimo“ 
mano troškimas ir mano akių šviesa nebuvo su manimi“. 


Žinoma, buvo manyje, o aš už savęs; bet tai nebuvo kokioje 

nors vietoje. Tačiau aš dairiausi tų dalykų, kurie talpina- 
mi vietos, ir neradau ten vietos poilsiui. Jie nepriėmė manęs 
taip, kad išrarčiau: „Gana“ ir „Gerai“, ir neleido grįžti ten, 
kur man būtų buvę pakankamai gera. Aš, žinoma, buvau 
aukštesnis už juos, tačiau žemesnis už tave, o tu esi tikrasis 
mano džiaugsmas, jei esu paklusnus tau, ir padarei pavaldžią 
man po manimi sukurtą tvariniją. Toks buvo teisingas 
santykis ir mano išganymo vidurio riba: likti „pagal tavo 
paveikslą“? ir tau tarnaujant valdyti kūną. Bet kadangi 
išdidžiai kilau prieš tave ir bėgau prieš Viešpatį „apsiginkla- 
vęs riebiu sprandu“, net ir tai, kas žemiausia, iškilo viršum 
manęs ir slėgė mane, ir niekur nebuvo atvangos ir atokvė- 
pio. Jei žiūrėjau, iš visur kur pulkais ir būriais stojosi prieš 
mane, o jei galvojau, mane puolė patys kūnų vaizdiniai, 
tarytum man, grįžtančiam, sakytų: „Kur eini, be gėdos ir 
susitepęs?“ Ir visa tai buvo išaugę iš mano žaizdos, nes „tarsi 
perdurtą sumindei išpuikėlį *, o mano puikybė skyrė mane 
nuo tavęs ir pernelyg išpūstas veidas merkė mano akis. 


VIII 12. O tu, Viešpatie, „pasilieki per amžius“ ir ne 
„per amžius rūstinsies mumis“?, nes pasigailėjai žemės ir 
pelenų ir tau patiko „tavo akyse“!? grąžinti pavidalą visam 
kam, kas manyje be pavidalo. Vidiniais akstinais kurstei 
mane, kad nenustigčiau tol, kol mano vidinio regėjimo 
dėka nearsiskleisi man su tikrumu. Ir ssko mano puikybė 
nuo slėpiningo tavo vaistų veikimo, o sudrumstas ir užtem- 
dytas mano proto regėjimas kasdien sveiko nuo aitraus 


gydančių kančių tepalo. 

IX 13. Pirmiausia, norėdamas parodyti man, kaip „prie- 
šiniesi išpuikėliams, o nuolankiesiems duodi malonę“! ir 
su kokiu gailestingumu parodei žmonėms nusižeminimo 
kelią, nes „tavo Žodis tapo kūnu ir gyveno“!? tarp žmonių, 
parūpinai man per vieną žmogų, išsipūtusį nuo milžiniškos 
puikybės, kai kurių platonikų knygų, išverstų iš graikų 
kalbos į lotynų. Aš perskaičiau ten, nors ir ne šiais žodžiais, 
tačiau visiškai tą patį — ir tai buvo pagrįsta daugybe įvairių 
įrodymų — kad „pradžioje buvo Žodis. Tas Žodis buvo 
pas Dievą ir Žodis buvo Dievas. Jis pradžioje buvo pas 
Dievą. Visa per jį atsirado ir be jo neatsirado nieko, kas tik 
yra atsiradę. Jame buvo gyvybė ir ta gyvybė buvo žmonių 
šviesa. Šviesa spindi tamsoje ir tamsa jos neužgožė“"; ir 
kad žmogaus siela, nors „liudija apie šviesą“, pati ji nėra 
„šviesa“, bet Žodis, Dievas, jis yra „tikroji šviesa, kuri apšvie- 
čia kiekvieną žmogų, ateinantį į šį pasaulį ; ir kad „jis buvo 
pasaulyje, ir pasaulis per jį atsiradęs, bet pasaulis jo nepa- 
žino“. O kad „pas savuosius atėjo, o savieji jo nepriėmė. 
Visiems, kurie jį priemė, jis davė galią tapti Dievo vaikais — 
tiems, kurie tiki jo vardą, to ten neperskaičiau. 

14. Taip par perskaičiau ten, kad Žodis, Dievas, „gimė 
ne iš kūno, ne iš kraujo, ne iš vyro norų, ne iš kūno norų, 
bet iš Dievo“!“; bet kad „Žodis tapo kūnu ir gyveno tarp 
mūsų“, to ten neperskaičiau. Žinoma, ištyriau, jog tuose 
raštuose įvairiai ir daugybe būdu pasakyta, kad Sūnus „tu- 
rėdamas Dievo prigimtį, godžiai nesilaikė savo lygybės su 


Dievu“, nes iš prigimties yra tas pats, bet kad „apiplėšė 
pats save, priimdamas tarno išvaizdą ir tapdamas panašus į 


žmones. Jis ir išore tapo kaip visi žmonės; jis nusižemino, 

tapdamas klusnus iki mirties, iki kryžiaus mirties. Todėl 
ir Dievas jį prikėlė“ iš mirusiųjų „ir padovanojo jam var- 
dą, kilniausią iš visų vardų, kad Jėzaus vardui priklauptų 
kiekvienas kelis danguje, žemėje ir po žeme ir kiekvienos 
lūpos išpažintų, kad viešpats Jėzus yra Dievo tėvo šlovėje“, 
to tose knygose nebuvo. Kad prieš visus laikus ir virš visų 
laikų esti nekintamas tavo vienatinis Sūnus, amžinas kaip 


6 sielos semiasi, kad būtų lai- 


ir tu, ir kad „iš jo pilnatvės“ 
mingos, ir atsinaujina, dalyvaudamos savyje pasiliekančioje 
išmintyje, kad būtų išmintingos, ten yra; tačiau kad „skir- 
tu metu numirė už bedievius ir kad nepagailėjai nė savo 


“V, ten to nėra. Juk tu 


„paslėpei tai nuo išmintingųjų ir apreiškei mažutėliams'!š, 


Sūnaus, bet atidavei jį už mus visus 


idant ateitų pas jį „vargstantys ir prislėgtieji ir jis juos at- 
gaivintų !?, nes „yra romus ir nuolankios širdies“, „veda 
nuolankius teisybėje, moko žemuosius savo kelio“*, regė- 
damas „mūsų nusižeminimą ir mūsų vargą ir atleisdamas 
visus mūsų nusikaltimus“*!. Tačiau tie, kurie, iškelti neva 
kilnesnio mokymo koturno, negirdi jo sakant: „mokykitės 
iš manęs, nes aš romus ir nuolankios širdies, ir jūs rasite 
savo sieloms atgaivą ““, net jei ir pažįsta Dievą, „negarbina 
jo kaip Dievo ir jam nedėkoja, bet tuščiai svarstydami klys- 
ta, ir neišmani jų širdis aptemsta: girdamiesi esą išmintin- 
gi, tampa kvaili“. 

15. Ir todėl ten taip pat skaičiau apie „tavo nenykstančią 
šlovę“, išmainytą į stabus ir įvairias statulas, „pagal nyks- 
tančio žmogaus, paukščių, keturkojų ir šliužų atvaizdo“ 
panašumą, tai yra apie Egipto maistą, dėl kurio Ezavas pra- 


rado savo pirmgimystę, nes pirmagimė tauta, „širdimi 

atsigręžusi į Egiptą“ ir lenkdama tavo paveikslą, savo sie- 
lą, prieš šienu mintančio veršio atvaizdą, vietoje tavęs gar- 
bino keturkojo galvą. Šitai radau ten, bet tuo nemitau. 
Mar tau, Viešpatie, patiko nuimti nuo Jokūbo sumenki- 
nimo pajuoką, idant „vyresnis tarnautų jaunesniam“?, ir 
pašaukei pagonis į savo tėvonystę. Ir aš buvau atėjęs pas 
tave iš tų pagonių ir įsistebeilijau į auksą, kurį norėjai, kad 


26, nes kad ir kur jis buvo, 


tavo tauta išneštų „iš Egipto“ 
buvo tavo. Ir pasakei atėniečiams per savo apaštalą, kad 
„tavyje gyvename, judame ir esame““', kaip pasakė ir kai 
kurie iš jų [autorių]. Iš ten, žinoma, buvo ir tos knygos. Ir 
nesusidomėjau egiptiečių stabais, kuriems tarnavo [auko- 
dami] tavo auksą tie, kurie „Dievo tiesą iškeitė į melą ir 


lenkėsi bei tarnavo kūriniams, o ne kūrėjui 2. 


X LG. Ir [tų knygų] pastūmėtas grįžti į save patį, įžengiau 
tavo vedamas į patį savo vidų. Įstengiau tai, nes „tu tapai 
mano padėjėju'*. Įžengiau ir pamačiau savo sielos akimi, 
kad ir kokia ji būtų buvusi, virš tos pačios savo sielos akies, 
virš dvasios, nekintamą šviesą, ne šią įprastą ir regimą kiek- 
vienam kūnui. Ir nebuvo ji lyg ir tos pačios rūšies, tik 
didesnė, tarytum jei ši šviesa šviestų daug skaisčiau ir apimtų 
savo didybe visa ką. Ji nebuvo tokia, bet kitokia, visiškai 
kitokia nei visos tos [šviesos]. Ji buvo viršum mano dvasios 
ne taip, kaip alyva virš vandens, ir ne taip, kaip dangus virš 
žemės, bet buvo aukščiau, nes sukūrė mane, o aš buvau 
žemiau, nes buvau sukurtas jos. Kas pažįsta tiesą, pažįsta 
ją, ir kas pažįsta ją, pažįsta amžinybę. Meilė ją pažįsta. O 


amžinoji tiesa, teisinga meile ir meilingoji amžinybe, tu 

esi mano Dievas, tau kvėpuoju „dieną ir naktį“*?. Ir kai 
tave pažinau pirmąkart, tu pasiėmei mane, kad regėčiau, 
jog yra, ką galiu regėti, ir kad aš dar nesu tas, kuris galiu 
regėti. Tu apakinai silpnas mano akis, leisdamas į mane 
galingus spindulius, ir aš sudrebėjau iš meilės ir iš siaubo: 
radau save esant toli nuo tavęs nepanašumo šalyje, tary- 
tum būčiau girdėjęs tavo balsą iš aukštybės: „Aš esu suau- 
gusiųjų maistas: užauk ir maitinsies manimi. Ir tu manęs, 
kaip kūno maisto, savyje nepakeisi, bet tu pasikeisi many- 
je ?!. Ir aš perpratau, kad „dėl neteisybės pamokai žmogų 
ir priverti išnykti kaip voratinklį mano sielą“?*. Ir tariau: 
„Nejau tiesa yra niekas, nes nėra pasklidusi nei ribotoje, 
nei neribotoje erdvėje?“ Ir tu sušukai iš tolo: „Priešingai, 
aš esu, kursai esu“??. Išgirdau taip, kaip girdima širdyje, ir 
visiškai nebuvo, dėl ko turėjau abejoti, ir lengviau būčiau 
suabejojęs tuo, kad gyvenu, negu tuo, kad yra tiesa, „suvo- 
kiama protu iš to, kas sukurta“*“. 


XI 17. Pažvelgiau į kitus daiktus, esančius po tavimi, ir 
pamačiau, kad jie nei visiškai yra, nei visiškai nėra: yra, nes 
yra iš tavęs, o nėra, nes jie nėra tai, kas esi tu. Mat tikrai 
yra tik tai, kas pasilieka nekintamai. „Man gi yra gera būti 
arti Dievo *?, nes jei nepasiliksiu jame, neįstengsiu ir savyje. 


36 


oo R . [1 r] uti Vi [4 -1 2 [] - 
O jis „pasilikdamas savyje atnaujina visa“*“: ir „mano Vieš 


pats esi, nes tau nereikia manųjų gėrybių". 


XII 18. Man paaiškėjo, kad dalykai, kurie genda, yra 
geri. Jie negalėtų gesti nei jei būtų geresni, nei jei nebūtų 


geri, nes jei būtų geresni, būtų nesugadinami, o jei visiškai 

nebūtų geri, tai juose nebūtų nieko, kas galėtų sugesti. Juk 
gedimas daro žalą ir jei jis nemažintų gėrio, nedarytų žalos. 
Vadinasi, arba gedimas nedaro jokios žalos — o to būti 
negali, - arba — ir tai yra visiškai aišku — visi dalykai, kurie 
genda, netenka gėrio. Tačiau jei neteks viso gėrio, tai jų 
visiškai nebus. Mat jei bus ir jau nebegalės pagesti, tai bus 
geresni, nes pasiliks nesugadinami. Bet ar yra kas baisesnio 
už tvirtinimą, kad netekę viso gėrio jie tapo geresni? Taigi 
jei neteks viso gėrio, visiškai nebus: tad kol yra, yra geri. 
Taigi kad ir kokie tie dalykai būtų, jie yra geri, ir tas blo- 
gis, kurio kilmės ieškojau, nėra substancija, nes jei jis būtų 
substancija, būtų geras. Juk arba būtų nesugadinama 
substancija, šiaip ar taip didis gėris, arba būtų sugadinama 
substancija, kuri, jei nebūtų gera, negalėtų sugesti. Taigi 
išvydau ir man paaiškėjo, kad visa, kas gera, tu sutvėrei, ir 
visiškai nėra jokių substancijų, kurių tu nebūtum sutvėręs. 
Ir kadangi nesutvėrei visų dalykų vienodų, visi jie yra geri 
pavieniui ir didžiai geri visi kartu, nes „mūsų Dievas pa- 
darė visa didžiai gera ?*. 

XIII 19. Tavyje visiškai nėra blogio, ne tik tavyje, bet 
ir visoje tavo tvarinijoje, nes už [tavęs] nėra nieko, kas 
galėtų įsiveržti ir suardyti tvarką, kurią jai paskyrei. O tarp 
jos dalių kai kurie dalykai nedera prie tam tikrų kitų, ir 
dėl to jie laikomi blogais; tačiau tie patys dalykai dera prie 
kitų ir dėl to jie yra geri ir yra geri savyje. Ir visi tie dalykai, 
kurie nedera vieni su kitais, dera prie žemesnės pasaulio 
dalies, kurią vadiname žeme, turinčia savo debesuotą ir 


vėjuotą dangų, kuris tinka jai. Tegul man jau nebeateina 

mintis pasakyti: „O, kad tų dalykų nebūtų“, nes jei žiūrė- 
čiau tik į juos vienus, trokščiau geresnių, bet privalėčiau 
šlovinti tave jau vien už juos, nes tai, kad esi šlovintinas, 
rodo „nuo žemės banginiai ir visos jūros gelmės, ugnis, 
kruša, sniegas, ledas, audros vėjas, kurs vykdo tavo žodį, 
kalnai ir visi kauburiai, vaismedžiai ir visi kedrai, žvėrys ir 
visi gyvuliai, šliužai ir sparnuoti paukščiai; žemės karaliai 
ir visos tautos, kunigaikščiai ir visi žemės teisėjai, jaunikaičiai 
ir mergaitės, seniai kartu su vaikais tešlovina tavo vardą ??. 
O kadangi ir nuo dangaus tave šlovina, šlovina tave, mūsų 
Dieve, „aukštybėse visi tavo angelai, visos tavo kareivijos, 
saulė ir mėnulis, visos žvaigždės ir šviesa, dangų dangūs ir 
vandenys, kurie yra viršum dangaus, šlovina tavo vardą“*?: 
jau nebetroškau geresnių dalykų, nes mąsčiau apie visa ką 
ir pasvėręs sveikesniu sprendimu aukštesnius dalykus lai- 
kiau geresniais už žemesnius, bet visus kartu geresniais už 
vien tik aukštesnius. 


XIV 20. „Nėra sveiki“*! tie, kuriems kas nors nepatinka 
tavo kūrinijoje, kaip nebuvau sveikas aš pars, kai man nepa- 
tiko daugybė tavo sutvertų dalykų. Ir kadangi mano siela 
nedrįso būti nepatenkinta mano Dievu, nenorėjo, kad tau 
priklausytų tai, kas tik jai nepatiko. Ir dėl to ji ėmė ma- 
nyti, kad yra dvi substancijos, ir nerado ramybės, ir kalbė- 
jo tai, kas [jai] svetima. Paskui, grįžusi atgal, ji buvo 
susikūrusi sau dievą, pasklidusį visur kur po neribotą erd- 
vę, ir buvo maniusi, kad tai tu, ir buvo patalpinusi savo 
širdyje ir vėl buvo tapusi savo stabo, atgrasaus tau, šventykla. 


Bet po to, kai man nežinant sušildei mano galvą ir už- 

merkei „mano akis, kad nematytų tuštybės““?, aš pailsėjau 
šiek tiek nuo savęs ir mano beprotybė buvo užmigdyta; 
nubudau tavyje ir išvydau tave beribį kitokiu būdu, ir tas 
regėjimas kilo ne iš kūno. 


XV 21. Pažvelgiau į kitus dalykus ir pamačiau, kad tau 
jie turi dėkoti už tai, kad yra, ir kad visa yra ribota tavyje, 
tačiau kitokiu būdu, ne taip, kaip erdvėje, bet kadangi tu 
savo tiesa laikai visa ką rankoje ir visa yra teisinga, nes yra, 
ir nėra nieko klaidingo, išskyrus tada, kai manoma esant 
tai, ko nėra. Be to, pamačiau, kad visi dalykai atitinka ne 
tik savo vietą, bet ir laiką, ir kad tu, kuris vienintelis esi 
amžinas, nepradėjai darbuotis po nesuskaičiuojamų laiko 
tarpų, nes visi laiko tarpai, ir tie, kurie praėjo, ir tie, kurie 
praeis, negalėtų nei nueiti, nei ateiti, jei tu nesidarbuotum 
ir nuolatos nebūtum. 


XVI 22. Ir kadangi buvau patyręs, supratau, jog nenuos- 
tabu, kad nesveikam gomuriui kančia yra net ir duona, 
kuri maloni sveikam, o ligotoms akims nepakenčiama švie- 
sa, kuri miela skaidrioms. Taip pat tavo teisingumas nepa- 
tinka nedorėliams, ir juo labiau angis bei kirmėlaitė, kurias 
sutverei geras, tinkamas žemesnėms tavo kūrinijos dalims, 
kurioms juo labiau tinka ir patys nedorėliai, juo yra nepana- 
šesni į tave, tačiau juo labiau tinka aukštesnėms dalims, 
juo panašesni tampa į tave. Ir ieškojau, kas yra nedorybė, ir 
radau, kad tai ne substancija, o atsiskyrusios nuo aukščiau- 
sios substancijos, tavęs, Dievo, to, kas žemiausia, link valios, 
4 


kuri „išmeta savo vidurius“* ir tinsta į išorę, iškrypimas. 

XVII 23. Stebėjausi, kad myliu jau tave, ne šmėklą vie- 
toje tavęs, tačiau nesigėrėjau nuolatos savo Dievu, bet vos 
tik mane patraukdavo prie tavęs tavo grožis, mano našta 
atplėšdavo mane nuo tavęs, ir aš dejuodamas krisdavau į 
[žemai] esančius dalykus; o ši našta buvo kūno įprotis. 
Tačiau manyje likdavo prisiminimas apie tave, ir aš nieku 
būdu neabejojau, kad yra [ras], prie kurio turiu prisiglaus- 
ti, tačiau aš dar nesu tas, kuris gali prisiglausti, nes „gendąs 
kūnas apsunkina sielą, o žemiška buveinė slegia daug ma- 
nančią dvasią““, ir buvau visiškai tikras, kad „tavo neregi- 
mosios ypatybės — tavo amžinoji galybė ir dievystė — nuo 
pat pasaulio sukūrimo aiškiai suvokiamos protu iš tavo 
kūrinių“*?. Mar ieškodamas, kodel aš galiu įvertinti ir dan- 
giškų, ir žemiškų kūnų grožį ir kas man padeda nešališkai 
spręsti apie kintamus dalykus ir tvirtinti: „Šitai turi būti 
taip, o ana tai — ne taip“, taigi ieškodamas, kokiu pagrindu 
sprendžiu, kai taip sprendžiu, buvau virš savo kintamos 
dvasios radęs nekintamą ir tikrą tiesos amžinybę. Ir taip 
laipsniškai nuo kūnų prie suvokiančios per kūną sielos, o 
nuo ten prie jos vidinės jėgos, kuriai kūno juslės praneša 
tai, kas [vyksta] išorėje — iki čia gali ir gyvūnai, — o nuo 
ten velgi prie gebėjimo protauti, kuriam spręsti atiduo- 
dama tai, ką paima kūno juslės; šis, savo ruožtu patyręs 
save esant kintamu manyje, pakilo iki savo supratimo ir 
atitraukė mąstymą nuo įpratimo, ištrūkdamas iš prieštarau- 
jančių šmeklų būrio, idant rastų, kokios šviesos buvo ap- 
šlakstytas, kai nė kiek nedvejodamas skelbė, kad nekinta- 
ma labiau vertintina už kintama, iš kur turi patį nekintamą 


supratimą — juk jei to nebūtų kokiu nors būdu pažinęs, 

nieku būdu nebūtų galėjęs su tokiu tikrumu labiau vertinti 
už kintama, — ir sutviskus virpančiam regėjimui, pasiekė 
tai, kas yra. Tada išvydau, kad „tavo neregimosios ypaty- 
bės aiškiai suvokiamos protu iš tavo kūrinių“““, tačiau 
neįstengiau prikaustyti aštraus žvilgsnio ir, atsispindėjusio 
silpnumo grąžintas prie to, kas įprasta, nešiojausi savyje 
tik mylintį prisiminimą, tarytum trokštantį to, ko kvapą 
aš užuodžiau, tačiau valgyti dar neįstengiau. 


XVIII 24. Ir ieškojau kelio, kuriuo įgyjama stiprybė, 
prideranti [siekiant] gėrėtis tavimi, bet neradau tol, kol 
neapkabinau „Dievo ir žmonių tarpininko, žmogaus Jėzaus 
Kristaus, kuris yra virš visa ko palaimintas Dievas per am- 
žius“*', kuris kviečia ir sako: „Aš esu kelias, tiesa ir gyveni- 
mas“*š ir kuris sumaišo su kūnu maistą, kurio dar neįsten- 
giau priimti, nes „Žodis tapo kūnu“? idant tavo išmintis, 
per kurią sutvėrei visa ką, pavirstų pienu mūsų kūdikys- 
tei. Mat aš, [kadangi nebuvau] nusižeminęs, neturėjau nu- 
sižeminusio Jėzaus, savo Dievo, ir nebuvau pažinęs, ko 
moko jo silpnumas. Juk tavo Žodis, amžinoji tiesa, būda- 
ma aukštesnė už aukštesniąsias tavo kūrinijos dalis, iškelia 
iki savęs klusniuosius, tačiau žemesniosiose dalyse pasistatė 
sau iš mūsų purvo nusižeminusį būstą, per kurį galėtų ati- 
traukti nuo jų pačių ir perkelti pas save tuos, kuriuos rei- 
kia padaryti klusnius, gydydama puikybę ir penėdama 
meilę, idant, pasitikėdami savimi, nenueitų toliau, bet vei- 
kiau nusilptų, išvydę prie savo kojų bejėgį dieviškumą, 
mat šis pasidalijo su mumis „kailiniu apdaru“?“, ir išsekę 


pultų prie jo, o ji keldamasi pakeltų ir juos. 

XIX 25. Tačiau aš galvojau kitaip ir laikiau savo vieš- 
patį Kristų tik išskirtinės išminties vyru, kuriam niekas 
negalėtų prilygti, ypač dėl to, kad, stebėtinu būdu gimęs 
iš Mergelės būti pavyzdžiu, kaip reikia paniekinti tai, kas 
laikina, siekiant pasiekti nemirtingumą, dieviško rūpesčio 
mumis dėka atrodė pelnęsis kaip mokytojas tokį didelį 
autoritetą. Tačiau kokią paslaptį turi „Žodis tapęs kūnu“?!, 
neįstengiau nė įtarti. Iš to, kas apie jį Raštuose pasakojama, 
sužinojau tik tiek, kad jis valgė ir gėrė, miegojo, vaikščio- 
jo, džiūgavo ir liūdėjo, kalbėjo ir kad jis galėjo prisiglausti 
prie tavo žodžio tik su žmogaus siela ir protu. Tai pažino 
kiekvienas, kuris pažino tavo Žodžio nekintamumą, kurį 
aš jau buvau pažinęs, kiek įstengiau, ir visiškai tuo neabejo- 
jau. Juk čia judinti kūno narius valingai, čia nejudinti, čia 
būti jaudinamam kokio nors jausmo, čia nebūti, čia reikš- 
ti žodžiais protingas mintis, čia tylėti būdinga kintamai 
sielai ir protui. Jei šie dalykai apie jį būtų parašyti meluo- 
jant, tai visa būtų įtariama melagyste, ir tuose raštuose žmo- 
nių giminei neliktų jokio tikėjimo nešamo išganymo. Taigi 
kadangi tai, kas parašyta, tiesa, pažinau Kristuje visą žmogų, 
ne tik žmogaus kūną arba tik dvasią, su kūnu, bet be pro- 
to, tačiau maniau, kad pats žmogus pranoksta kitus ne 
todel, kad yra tiesos jasmeninimas, bet del kažkokio dide- 
lio žmogiškos prigimties taurumo bei tobulesnio dalyvavi- 
mo išmintyje. Tuo tarpu Alypijus manė, kad katalikai tiki 
Dievą vilkint kūnu taip, tarytum Kristuje būtų tik Dievas 
ir kūnas, ir nemanė, kad jie skelbia jame esant žmogaus 
sielą ir protą. Ir kadangi buvo tvirtai įsitikinęs, kad tai, kas 
apie jį sudėta atmintin, nebuvo atlikta be gyvos ir protin- 

gos būtybės, tingiau judėjo paties krikščioniško tikėjimo 
link. Tačiau vėliau, suvokęs, kad tai apolinaristų eretikų 
paklydimas, su džiaugsmu dėjosi prie katalikų tikėjimo. 
O aš, prisipažįstu, tik šiek tiek vėliau išmokau žodžiuose 
„Žodis tapo kūnu“?? atskirti katalikišką tiesą nuo Fotino 
klaidingos nuomonės. Juk eretikų pasmerkimas leidžia atsi- 
skleisti tavo Bažnyčios nuomonei ir jos sveiko mokymo 
turiniui. „Išties reikėjo, kad būtų atskalų, idant tarp silp- 
nųjų išaiškėtų išmėgintieji'??. 

XX 26. Bet tada, kai, perskaitęs tas platonikų knygas ir 
išmokęs iš jų ieškoti nekūniškos tiesos, išvydau „tavo ne- 
regimąsias ypatybes aiškiai suvoktas protu iš tavo kūri- 
nių *“, ir, nublokštas atgal, pamačiau, kad mano sielos tam- 
sybės neleidžia man kontempliuoti, buvau tikras, kad tu 
esi ir esi beribis, tačiau taip, kad nesi pasklidęs po ribotas 
arba beribes erdves, buvau tikras, kad tikrai esi, tu, kuris 
visada esi tas pats ir nė viena dalimi bei nė vienu judesiu 
kitoks ar skirtingas, kad visa kita yra iš tavęs — tvirčiausias 
to įrodymas yra tai, kad visa tai yra, — būtent dėl šių daly- 
kų buvau tikras, tačiau pernelyg silpnas, kad galėčiau gėrėtis 
tavimi. Plepėjau tarytum būčiau didžiai nusimanęs, ir jei 
nebūčiau ieškojęs tavo kelio „Kristuje, mūsų išganytoju- 
je", būčiau buvęs ne išmanėlis, o pražuvėlis. Mat jau bu- 
vau pradėjęs norėti atrodyti esąs išmintingas, nors buvau 
pilnas savo bausmės, ir neverkiau. Maža to, didžiavausi 
savo išmanymu. Išties, kur buvo ta meilė, kuri stato ant 
nusižeminimo pamato, kuris yra Jėzus Kristus? Ir kada gi 
tos knygos mane išmokė jos? Tikiu, tu norėjai, jog aš, 

prieš apmąstydamas tavo Raštus, su jomis susidurčiau tam, 
kad mano atmintin įstrigtų jų paliktas įspūdis, o paskui, 
kai būsiu prijunkęs prie tavo knygų, o tavo gydantys pirš- 
tai bus palytėję mano žaizdas, įžvelgčiau ir suvokčiau, koks 
skirtumas tarp spėjimo ir išpažinimo, tarp matančių, kur 
reikia eiti, bet nematančių, kokiu keliu, ir kelio, vedančio 
į palaimingą tėvynę, kurią reikia ne tik pamatyt, bet ir 
apgyventi. Mat jei aš iš pat pradžių būčiau ugdomas Šventų 
tavo Raštų ir, artimai su jais susipažinęs, būčiau pajutęs 
tavo saldumą, ir tik po to būčiau susidūręs su tomis knygo- 
mis, tai tikriausiai jos būtų mane arplėšę nuo dievobaimin- 
gumo pamato arba, jei ir būčiau išsaugojęs tuos išganin- 
gus jausmus, kuriuos buvau sugėręs, būčiau pamanęs, kad 
ir iš tų knygų jų galima pasisemti, jei kas ir išstudijuos tik 
jas vienas. 


XXI 27. Taigi labai godžiai ėmiausi garbingų tavo Dva- 
sios raštų ir visų pirma apaštalo Pauliaus. Dingo visi klausi- 
mai, kuriais, kaip man kažkada atrodė, jis prieštaravo sau 
ir kuriais jo kalbos tekstas nesutapo su Įstatymo ir Pranašų 
liudijimais, man atsiskleidė vienas tų tyrų iškalbų veidas, 
ir aš išmokau „džiūgauti su drebėjimu“*“. Pradėjau [jas 
skaityti] ir aptikau, kad visa, ką teisingo buvau skaitęs anose 
knygose, čia pasakyta su tavo malonės pritarimu, idant 
tas, kuris regi, „nesididžiuotų, lyg nebūtų gavęs“ ne tik 
to, ką regi, bet ir paties gebėjimo regėti — iš tiesų, „ką gi 
turi, ko nebūtų gavęs'**? — ir ne tik išmoktų regėti tave, 
kuris esi visada tas pats, bet ir išgytų, kad galėtų tave turėti, 
o tas, kuris, būdamas toli, negali tavęs regėti, eitų tuo keliu, 

kuriuo tave pasiektų, pamatytų ir turėtų, nes, nors žmogus 
ir džiaugiasi Dievo įstatymu „kaip vidinis žmogus“??, kaip 
jis pasielgs su kitu „įstatymu, jo kūno nariuose kovojančiu 
su jo proto įstatymu ir paverčiančiu jį belaisviu nuodėmės 
įstatymo, glūdinčio jo nariuose“? Kadangi „tu teisus“““, 
Viešpatie, o „mes nusidėjome ir elgėmės neteisingai“, ir 
gyvenome nedorai, „sunkiai nusileido ant mūsų tavo ran- 
ka““!, ir mes pelnytai buvome atiduoti senam nusidėjėliui, 
mirties valdovui, nes jis įtikino mūsų valią supanašėti su 
jo valia, dėl kurios „nesilaikė tavo tiesos““?. Ką daryti „varg- 
šui žmogui““*? „Kas jį išvaduos iš širo mirtingo kūno, jei 
ne tavo malonė per mūsų Viešpatį Jėzų Kristų“, kurį pa- 
gimdei amžiną kaip ir tu ir sukūrei savo „kelių pradžioje““ 


“65 nerado nieko, kas 


ir kuriame „šio pasaulio kunigaikštis 
būtų verta mirties, tačiau nužudė jį: „ir taip buvo ištrintas 
mus kaltinantis raštas“““? Anose knygose šito nėra. Tuose 
puslapiuose nesama tavo gailestingumo veido, išpažinimo 
ašarų, „tavo aukos, prislėgtos dvasios, sutrintos ir nužemin- 


“', tautos išganymo, „pažadėtojo miesto, Sven- 


8 


tos širdies“ 
tosios Dvasios laido“““, mūsų atpirkimo taurės. Niekas 
ten negieda: „Nejau nebus klusni Dievui mano siela? Juk 
iš jo eina mano išganymas: juk jis yra mano Dievas ir mano 
išganymas, mano ramstis: daugiau nebesvyruosiu“?. Nie- 
kas ten negirdi kviečiant: „Ateikite pas mane, kurie vargsta- 
te““". Jie mano, kad neverta mokytis iš jo, nes „yra romus 
ir nuolankios širdies“. Juk tu „paslėpei tai nuo išmintingųjų 
ir gudriųjų ir apreiškei mažutėliams“!. Viena yra nuo miš- 
kingos viršūnės regėti ramybės tėvynę, nerasti kelio į ją ir 


veltui bandyti [prasibrauti] pro nepereinamas vietoves 

aplinkui tykojant ir lūkuriuojant bėgliams persimetėliams, 
vadovaujamiems „liūto ir drakono“““, ir kita — laikytis ten 
vedančio dangiškojo imperatoriaus rūpesčiu sutvirtinto 
kelio, kur neplėšikauja tie, kurie atsimetė nuo dangiškos 
kareivijos; jie jos vengia kaip bausmės. Šie dalykai stebėti- 
nais būdais buvo man įkvepiami, kai skaičiau „mažiausiąjį 
iš tavo apaštalų“'?. Aš apmąsčiau tavo darbus ir išsigandau. 

I 1. Mano Dieve, dėkodamas tau, teprisiminsiu ir teiš- 
pažinsiu man parodytą tavo gailestingumą. Teprisisunkia 
mano kaulai tavo meilės ir tesako: „Viešpatie, kas panašus 
į tave '? „Tu atrišai mano pančius: paaukosiu tau pašlovi- 
nimo auką“*. Papasakosiu, kaip juos atrišai, ir visi, kurie 
garbina tave, išgirdę tai sakys: „Palaimintas Viešpats danguje 
ir žemėje; didis ir nuostabus jo vardas'?. Įsitvirtino mano 
prieširdžiuose tavo žodžiai, ir tu iš visų pusių supai mane. 
Buvau tikras dėl tavo amžino gyvenimo, nors jį ir buvau 
matęs „mįslingu pavidalu ir lyg veidrodyje“*; vis dėlto bet 
kokia su tavo nesugadinama substancija, iš kurios atsiran- 
da kiekviena kita substancija, susijusi abejonė dingo, ir aš 
troškau būti ne tikresnis dėl tavęs, bet pastovesnis tavyje. 
O apie mano laikinąjį gyvenimą, tai visa svyravo. Mano 
širdį reikėjo išvalyti nuo „senojo raugo“?. Man patiko 
kelias, pats Išganytojas, tačiau vis dar buvo apmaudu eiti 
per jo siaurumas. Tu įkvėpei man mintį, kuri „mano aki- 
vaizdoje““ atrodė gera, keliauti pas Simplicijoną. Jis man 
atrodė esąs geras tavo tarnas, ir jame skleidė šviesą tavo 
malonė. Be to, buvau girdėjęs, kad nuo pat jaunumės 
gyveno visiškai pasišventęs tau; tuo metu jis jau buvo su- 
senęs, ir man atrodė, kad, nugyvenęs ilgą amžių ir uoliai 
stengęsis eiti tavo keliu, buvo daug patyręs ir daug ko iš- 
mokęs. Išties taip ir buvo. Todėl ir norėjau, kad jis man, 
pasidalijusiam su juo savo nerimu, nurodytų, kaip turi elgtis 
taip prislėgtas, kaip kad buvau aš, žmogus, idant galėtų 


eiti tavo keliu. 

2. Mačiau pilną tavo bažnyčią, bet vienas ten ateidavo 
vienaip, o kitas — kitaip. Tačiau man nepatiko mano pa- 
saulietinė veikla, tai didžiai mane slėgė, nes aistros, garbės 
ir pinigų viltis manęs jau nebekurstė pakęsti tokią sunkią 
vergovę. Mat tie dalykai manęs jau nebedžiugino palyginti 
su tavo saldybe ir tavo namų, kuriuos pamilau, grožiu, 
tačiau vis dar buvau tvirtai susaistytas moters. Apaštalas 
nedraudė man susituokti, nors ir ragino [pasirinkti] tai, 
kas geriau, kuo labiausiai trokšdamas, kad visi žmonės būtų 
tokie, kaip jis. Tačiau aš, būdamas silpnesnis, rinkausi pa- 
togesnę vietą ir tik dėl to suglebęs ir nykstantis nuo seki- 
nančių rūpesčių blaškiausi likusiuose dalykuose, kad buvau 
verčiamas ir viskuo kitu, ko nenorėjau patirti, derintis prie 
šeimyninio gyvenimo, kuriam buvau atsidavęs ir prie ku- 
rio buvau prisirišęs. Buvau girdėjęs iš teisybės burnos, kad 
„esama eunuchų, kurie patys save tokius padarė dėl dan- 
gaus karalystės“', tačiau, sako, „kas pajėgia išmanyti, teiš- 
mano“. „Tušti visi žmonės, kuriuose nėra žinojimo Dievo 
ir kurie iš matomų gėrybių negalėjo suprasti to, kurs yra'Š. 
Tačiau aš jau nebeskendėjau toje tuštybėje; buvau ją per- 
žengęs ir, liudijant visai kūrinijai, buvau radęs tave, mūsų 
sutvėrėją, ir tavo Žodį, Dievą pas tave ir kartu sau tavimi 
vieną Dievą, per kurį sukūrei visa ką. Yra ir kita rūšis be- 
dievių, kurie, „pažinę Dievą, negarbino jo kaip Dievo ir 
jam nedekojo'?. Buvau įpuolęs ir čionai, bet „tavo dešinė 


| 


palaikė mane“"“, ir tu, ištraukęs mane iš ten, pastatei ten, 


kur galėčiau pasveikti, nes pasakei žmogui: „Stai Viešpa- 
ties baimė tai yra išmintis“! 
1 


ir „nenorėk atrodyti išmin- 


tingas!“, nes „girdamiesi esą išmintingi, tapo kvaili“ ?. Aš 

jau buvau radęs brangųjį perlą ir, pardavęs visa, kas man 
priklausė, turėjau jį nusipirkti, tačiau dvejojau. 


II 3. Taigi nuėjau pas Simplicijoną, kuris, tuometiniam 
vyskupui Ambraziejui priimant malonę, buvo jo tėvas ir 
kurį Ambraziejus iš tiesų mylėjo kaip tėvą. Papasakojau 
jam apie savo klystkelius. Tačiau kai užsiminiau, jog esu 
skaitęs kai kurias platonikų knygas, kurias į lotynų kalbą 
buvo išvertęs Viktorinas, kitados Romos oratorius, kurį 
girdėjau mirus krikščionimi, pasveikino mane, kad susidū- 
riau ne su kitų filosofų raštais, pilnais apgavysčių ir melo 


“4, tuo tarpu šiose knygose 


„pagal šio pasaulio pradmenis 
visokiausiais būdais iškyla Dievas ir jo Žodis. Vėliau, idant 
paskatintų mane prie Kristaus nusižeminimo, paslėpto nuo 
išmintingųjų ir apreikšto mažutėliams, prisiminė ir patį 
Viktoriną, kurį būdamas Romoje labai artimai pažinojo, 
ir papasakojo man apie jį tai, ko nepraleisiu tylomis. Reikia 
didžiai tave šlovinti už tavo malonę, nes tas mokyčiausias 
ir visus laisvuosius mokslus puikiai išmanantis senolis, kuris 
buvo perskaitęs ir apsvarstęs tiek filosofinių veikalų, dauge- 
lio kilmingų senatorių mokytojas, kuris už savo išskirtinį ir 
garsų mokymą pelnėsi ir sutiko priimti statulą Romos foru- 
me - tai šio pasaulio piliečiai laiko ypatinga garbe, - iki to 
laiko garbinęs stabus ir dalyvavęs šventvagiškose apeigose, 
kurių pritvinkusi tuo metu beveik visa Romos aukštuo- 
menė skleidė tarp paprastų žmonių kultą visokio plauko 
dievybių, monstrų ir lojiko Anubio, kurie kitados priešais 
Neptūną, Venerą ir priešais Minervą!? pakėlė ginklą ir prieš 
kuriuos, pati juos nugalėjusi, keliaklupsčiavo Roma, [rai- 

gi] tasai senolis Viktorinas, tiek metų gynęs juos grėsmin- 
gai skambančiomis kalbomis, nesidrovėjo, palenkęs kaklą 
prie nusižeminimo jungo ir nuleidęs kaktą prieš kryžiaus 
gėdą, tapti tavojo Kristaus tarnu ir tavojo šaltinio kūdikiu. 

4. O Viešpatie, „Viešpatie, kuris palenkei dangų ir nu- 
žengei, palietei kalnus ir jie pradėjo smilkti“!“, kokiais bū- 
dais prasiskverbei į tą širdį? Skaitė, kaip minėjo Simplici- 
jonas, Šventąjį Raštą, su didžiausiu įkarščiu ieškojo visokių 
krikščioniškų veikalų, tyrinėjo juos ir kalbėjo Simplicijo- 
nui, kalbėjo ne viešai, bet slapta kaip draugui: „Žinok, kad 
jau esu krikščionis“. O anas sakydavo: „Nepatikėsiu ir ne- 
laikysiu tavęs krikščionimi, jei nebūsiu pamatęs Kristaus 
bažnyčioje“. O anas pasišaipydavo sakydamas: „Vadinasi, 
sienos daro krikščionimis?“ Jis dažnai sakydavo jau esąs 
krikščionis, Simplicijonas dažnai atsakydavo tą patį, ir daž- 
nai jo būdavo pakartojamas pokštas apie sienas. Mat jis 
bijojo įžeisti savo draugus, išdidžius demonų garbintojus: 
manė, kad iš babiloniško orumo aukštybės nelyginant iš 
Libano kedrų, kurių Viešpats dar nebuvo sulaužęs, jį grės- 
mingai užgrius jų priešiškumas. Bet po to, kai godžiai skai- 
tydamas pasisėmė stiprybės ir pabijojo, kad Kristus atstums 
jį šventųjų angelų akivaizdoje, jei jis bijos išpažinti jį žmo- 
nių akivaizdoje, ir pasirodė sau esąs baisus nusikaltėlis, nes 
gėdinosi tavo nusižeminusio Žodžio paslapčių ir — nesigė- 
dijo šventvagiškų išdidžių demonų apeigų, kuriose sutiko 
[dalyvauti] tapęs išdidžiu anų sekėju, jis susigėdo tuštybės 
ir nuraudo tiesos akivaizdoje ir staiga netikėtai, kaip pasa- 
kojo pats Simplicijonas, tarė jam: „Eime į bažnyčią: noriu 
tapti krikščionimi“. Anas, nesitverdamas džiaugsmu, nuė- 

jo su juo. Ten jis gavo pirmuosius pamokymus apie sakra- 
mentus ir netrukus po to Romos nuostabai ir Bažnyčios 
džiaugsmui pasisakė norįs atgimti per Krikštą. „Išdidieji 


1 


matė ir pyko, griežė savo dantimis ir nyko“ !': o tavo tarnui 


Viešpats Dievas buvo jo viltis, ir jis nesižvalgė į tuštybes 
bei apgaulingas beprotybes“!*. 

5. Pagaliau atėjus laikui išpažinti tikėjimą, kurį paprastai 
tie, kurie ketina priartėti prie tavo malonės, išpažįsta tar- 
dami tam tikrus mintinai išmoktus formulės žodžius Ro- 
moje, nuo iškilesnės vietos, tikinčiųjų tautos akivaizdoje, 
Viktorinui, kaip pasakojo Simplicijonas, presbiteriai pasiūlė 
atlikti tai nuošalesnėje vietoje, kaip tai paprastai būdavo 
siūloma kai kuriems žmonėms, kurie, kaip atrodė, iš drovu- 
mo [gali] sutrikti; tačiau jis bevelijo išpažinti savo išganymą 
šventosios minios akivaizdoje. Juk išganymas, apie kurį 
aiškino [dėstydamas] retoriką, nebuvo išganymas, tačiau jį 
buvo išpažinęs viešai. Tad kiek mažiau turėjo gėdytis ro- 
mios tavo kaimenės garsindamas tavo žodį tas, kuris nesi- 
gėdijo dėl savo žodžių bepročių minių? Taigi, kai pakilo 
išpažinti, visi, kurie jį pažinojo, triukšmingai sveikindami, 
vienas po kito šūktelėjo jo vardą. O kas jo ten nepažinojo? 
Ir nuskambėjo pusbalsiu visų džiūgaujančių lūpomis: „Vik- 
torinas, Viktorinas“. Pamatę jį tuojau pat suklego iš džiaugs- 
mo ir tuojau pat nutilo norėdami išgirsti jį. Jis išpažino 
savo tikrą tikėjimą su aiškiu tikrumu, ir visi norėjo pasi- 
grobti jį vidun, į savo širdį. Ir pasigrobė su meile ir džiaugs- 
mu: tai buvo grobėjų rankos. 


III 6. Gerasis Dieve, kas darosi žmoguje, kad jis labiau 

džiaugiasi [pirma] nusivylusios, o [po to] išgelbėtos nuo 
didesnio pavojaus sielos išganymu nei tuomet, jei ji visada 
būtų turėjusi viltį arba jei būtų grėsęs mažesnis pavojus? 
Bet juk ir tu, gailestingasis Tėve, labiau džiaugiesi „vienu 
atgailaujančiu nei devyniasdešimt devyniais teisiaisiais, 
kuriems nereikia atgailauti“. Ir mes su dideliu linksmumu 
klausomės girdėdami, su kokiu džiaugsmu piemuo ant 
pečių parsineša paklydusią avį, girdėdami apie drachmą, 
kuri, kaimynams džiūgaujant kartu su radusia ją moteri- 
mi, grąžinama į tavo lobyną. Ašaras išspaudžia šventės „tavo 
namuose“ džiaugsmas, kai skaitome tavo namuose apie 
jaunėlį sūnų, kuris „buvo miręs ir vėl atgijo, buvo pražuvęs 
ir atsirado“ "?. Nes tu džiaugiesi mumyse ir savo angeluo- 
se, šventuose iš šventos meilės. Mat tu visada tas pars, [tas], 
kuris visada tuo pačiu būdu pažįsti visa, kas yra ne visada 
ir ne tuo pačiu būdu. 

7. Taigi kas darosi sieloje, kad ji labiau džiaugiasi rastais 
arba grąžintais dalykais, kuriuos myli, nei tuomet, jei juos 
visada būtų turėjusi? Juk tai liudija ir kiti dalykai, ir visa 
yra pilna liudijimų, kurie skelbia: „Taip yra“. Triumfuoja 
nugalėtojas imperatorius ir nebūtų nugalėjęs, jei nebūtų 
kovojęs, ir kuo didesnis pavojus tykojo mūšyje, tuo didesnis 
džiaugsmas triumfuojant. Audra blaško jūreivius ir grasi- 
na sudaužyti laivą, visi išbąla nuo būsimos mirties: nurims- 
ta dangus ir jūra, jie džiūgauja nepaprastai, nes nepaprastai 
bijojo. Serga brangus [žmogus], ir jo pulsas žada nelaimę; 
visi, trokštantys, kad jis pasveiktų, serga kartu su juo šir- 
dyje: jam pagerėja, jis dar nevaikšto su ankstesniu pajėgu- 
mu, tačiau kyla toks džiaugsmas, kokio nebuvo, kai jis 


164 


IŠPAŽINIMAI VIII 

vaikščiojo sveikas ir stiprus. Ir pačių žmogiškojo gyvenimo 
malonumų Žmonės pasiekia ne tik per nelauktus ir prieš 
valią užgriūvančius nemalonumus, bet ir per sugalvotus 
bei tyčinius. Nepariri jokio malonumo valgydamas ir gerda- 
mas, jei prieš tai nekankino alkis ir troškulys. Girtuokliai 
valgo kažkokį sūrstelėjusį maistą, kad tokiu būdu dirbti- 
nai sukeltų troškulį. Pasitenkinimas atsiranda malšinant jį 
gėrimu. Be to, įprasta, kad jau sulygtos sužadėtinės neati- 
duodamos iš karto, kad vyras nelaikytų jos pigiu daiktu, 
nes gavo ją prieš tai nedūsavęs dėl jos, tolimos, kaip su- 
žadėtinis. 

8. Taip yra su gėdingu ir pasibjaurėtinu džiaugsmu, taip 
su leistinu ir teisėtu džiaugsmu, taip yra su nuoširdžiausiu 
draugystės kilnumu, taip yra su tuo, kuris „buvo miręs ir 
vėl atgijo, buvo pražuvęs ir atsirado“*?: visais atvejais prieš 
didesnį džiaugmą būna didesnis sunkumas. Kodėl taip yra, 
Viešpatie Dieve mano, jei tu, amžinas pats sau, pats esi 
džiaugsmas, ir kas tik yra aplink tave, visada džiaugiasi tavi- 
mi? Kodel šioje pasaulio dalyje kaitaliojasi nykimas ir augi- 
mas, susikirtimai ir susitaikymai? Gal tai yra jo ribos ir 
tiek tu jam skyrei, kai nuo dangaus aukštumų iki pat žemės 
gelmių, nuo pradžios iki pat amžių pabaigos, nuo angelo 
iki pat kirmėlaitės, nuo pirmojo judesio iki pat paskutinio 
visas gerų dalykų rūšis ir visus teisingus savo darbus, visa 
sudėliojai į savo vietas ir atlikai savo laiku? Vargas man, 
kaip aukštai esi aukštybėse ir kaip giliai gelmėse! Ir niekur 


nepasitrauki, bet mes sunkiai sugrįžtame pas tave. 


IV 9. Na, Viešpatie, darbuokis, išjudink mus ir pasišauk, 

uždek ir pagrobk, liepsnok ir būk saldus: tepamilstame 
tave ir teatbėgame. Argi nedaug [žmonių] grįžta pas tave iš 
dar gilesnės, nei grįžo Viktorinas, aklybės bedugnės, prisiar- 
tina ir nušvinta sugerdami šviesą, kurią sugeriantys gauna 
iš tavęs galią tapti tavo vaikais? Bet jei jie mažiau žinomi 
žmonėms, mažiau dėl jų džiaugiasi ir tie, kurie juos pažįsta. 
Mar kai džiaugiamasi kartu su daugeliu [žmonių], džiaugs- 
mas didesnis ir pavieniuose žmonėse, nes patys įkaista ir 
užsiliepsnoja vienas nuo kito. Be to, kadangi daugeliui yra 
žinomi, daugeliui daro įtaką siekiant išganymo ir vadovauja 
daugeliui jais paseksiančių. Todėl didžiai dėl jų džiūgauja 
ir tie, kurie ėjo pirma jų, nes džiūgauja ne tik dėl jų vienų. 
Tenebūna taip, kad po tavo padangte pirma neturtėlių bū- 
tų priimami turtuoliai arba pirma prasčiokų kilmingieji, 
nes mieliau „pasirinkai, kas pasauliui silpna, kad sugėdin- 
tum galiūnus, kas pasaulio akims žemos kilmės, kas panie- 
kinta, ko nėra, tarytum būtų, kad niekais paverstum tai, 
kas yra“. Ir vis delto tas pats „mažiausias iš tavo apašta- 
lų'*!, kurio lūpomis ištarei šiuos savo žodžius, kai kovoje 
įveikęs prokonsulo Pauliaus puikybę parbloškė jį po leng- 
vu tavojo Kristaus jungu ir jis tapo didžiojo karaliaus 
pavaldiniu, jis ir pats tokios didingos pergalės ženklan pano- 
ro būti vadinamas ne Sauliumi, kaip anksčiau, o Pauliumi. 
Juk didesnė pergalė prieš priešą pasiekiama tame, kurį jis 
tvirčiau laiko [savo valdžioje] ir per kurį laiko daugelį kitų. 
O stipriau jis laiko [savo valdžioje] kilmingumo vardu iš- 
puikelius ir per juos daugelį kitų autoriteto vardu. Taigi 
su juo didesniu dėkingumu buvo galvojama apie Viktorino 


širdį, kurią nelyginant neįveikiamą tvirtovę buvo užėmęs 

šėtonas, apie Viktorino liežuvį, kuriuo kaip galinga ir ašt- 
ria ietimi buvo persmeigęs daugybę [žmonių], [juo] gausiau 
turėjo džiūgauti tavo vaikai, nes mūsų karalius „surišo ga- 
liūną“, jie matė šveičiamus ir rengiamus tavo garbei iš jo 
išpleštus indus, idant jie taptų tinkamais Viešpačiui kiek- 
vienam geram darbui. 


V 10. Kai tavo tarnas Simplicijonas papasakojo man tai 
apie Viktoriną, užsidegiau troškimu sekti juo: juk tam jis 
ir papasakojo. O po to, kai dar atsitiko ir taip, kad impera- 
toriaus Julijono laikais išleistu įstatymu buvo uždrausta 
krikščionims dėstyti literatūrą ir retoriką — tam įstatymui 
paklusęs jis bevelijo palikti plepių mokyklą, o ne tavo Žodį, 
kurio dėka „padarai iškalbingus kūdikių liežuvius“*, — jis 
man pasirodė ne tiek narsus, kiek lydimas sėkmės, nes rado 
galimybę atsidėti tau. Tai, ko aš didžiai troškau, sukaustytas 
ne kitų geležies, o savo geležinės valios. Mano valia buvo 
pavaldi priešui: jis buvo padaręs iš jos man grandinę ir su- 
rišęs mane. Mat iš pasileidusios valios randasi geismas, tar- 
naujant geismui randasi įprotis, o nesipriešijant įpročiui 
randasi būtinybė. Šiais tarytum sunertais vienas su kitu 
žiedais — dėl to ir pavadinau grandine —- mane laikė surakintą 
žiauri vergystė. Tačiau naujasis manyje pradėjęs rastis pa- 
siryžimas trokšti veltui garbinti tave ir gėrėtis tavimi, Dieve, 
vienintele tikra palaima, dar nebuvo pasirengęs nugalėti 
ankstesniojo, laiko užgrūdinto nusistatymo. Taip dvi mano 
valios, viena senoji, o kita naujoji, viena kūniška, o kita dva- 
siška, grūmėsi tarpusavyje ir savo nesantarve alino mano sielą. 

11. Šitaip aš supratau, tyrinėdamas save patį, tai, ką buvau 

perskaitęs: kaip „kūno geismai priešingi dvasiai, o dvasios — 
kūnui“*, o aš esu abiejuose, tačiau labiau esu tame, kam 
aš pritariu savyje, negu tame, ką peikiu savyje. Čia manęs 
jau nebebuvo, nes didele dalimi tai kenčiau nenoromis nei 
dariau norėdamas. Ir vis dėlto įprotis buvo tapęs karin- 
giau nusiteikęs prieš mane, ir tai buvo mano kaltė, nes no- 
romis buvau pasiekęs tai, ko nebūčiau norėjęs. Ir kas galėtų 
pagrįstai prieštarauti, kai nusidėjėlį lydi teisinga bausmė? 
Aš buvau įpratęs manyti, jog tau dar netarnauju paniekinęs 
pasaulį dėl to, kad neaiški man tiesos sąvoka. Tai jau nebe- 
buvo pasiteisinimas: jau ir ji buvo aiški. Tačiau aš vis dar 
prisirišęs prie žemės atsisakinėjau tapti tavo kariu ir taip 
bijojau išsivaduoti iš visų kliūčių, kaip reikia bijoti įsi- 
painioti [į jas]. 

12. Taigi saldžiai, kaip paprastai būna sapne, buvau sle- 
giamas pasaulietinio gyvenimo naštos, o mintys, kuriomis 
mintijau apie tave, buvo panašios į pastangas tų, kurie nori 
pabusti, tačiau nugalėti gilaus miego, pasineria atgal [į sap- 
ną]. Ir kaip nėra nė vieno, kuris norėtų visąlaik miegoti, ir 
visų sveika nuomone geriau yra nemiegoti, tačiau Žmogus 
paprastai atidėlioja išsiblaškyti iš miegų, kai kūno narius 
apėmęs gilus sąstingis, ir, nors ir atėjo laikas keltis, jis su 
dar didesniu malonumu mėgaujasi miegu, nors šis jau daro- 
si koktus, taip ir aš buvau tikras, kad geriau yra atsidėti 
tavo meilei nei paklusti savo aistrai; bet viena man patiko 
ir buvo mane įtikinę, o kita man buvo malonu ir buvo mane 
susaistę. Išties neturėjau ką atsakyti tau, kuris sakei man: 
„Pabusk, kuris miegi, kelkis iš numirusių, ir apšvies tave 
Kristus“, ir visur kur rodei, kad sakai tiesą. Nors ir įsiti- 

kinęs tiesa, visiškai neturėjau ką atsakyti. Nebent tik ištarti 
lėtai ir mieguistai žodžius: „Tuojau“, „Štai jau tuoj“, „Leisk 
dar truputį“. Tačiau „tuojau ir tuojau“ neturėjo pabaigos 
ir „leisk dar truputį tęsėsi ilgai. Veltui žavėjausi „tavo įstaty- 
mu kaip vidinis žmogus“*“, kai „kitas įstatymas mano na- 
riuose kovojo su mano proto įstatymu ir pavertė mane 
belaisviu nuodėmės įstatymo, glūdinčio mano nariuose“. 
Išties nuodėmės įstatymas yra įpročio jėga, kuri traukia ir 
laiko sielą, net jei ši ir nenori, dėl to, kad siela pasiduoda 
jai noromis. Tad kas gi būtų galėjęs išvaduoti mane „iš to 


2 


mirtingo kūno'“?, jei ne tavo malonė „per mūsų Viešpatį 


Jėzų Kristų ? 


VI 13. Papasakosiu ir „išpažinsiu tavo vardo garbei, 
Viešpatie, mano palaikytojau ir mano atpirkėjau *, kaip 
išlaisvinai mane iš tvirtai mane laikiusių kūniškos meilės 
geismo grandinių ir pasaulietinių reikalų vergystės. Dirbau 
įprastus darbus su vis augančiu nerimu ir kasdien ilgėjausi 
tavęs, lankiausi tavo bažnyčioje, kai tik leisdavo reikalai, 
kurių slegiamas aš dejavau. Su manimi buvo Alypijus, ku- 
ris, tris kartus dirbęs patarėju, buvo laisvas nuo teisinės 
veiklos ir laukė, kam galėtų vėl parduoti savo patarimus 
taip, kaip aš pardavinėjau kalbėjimo įgūdžius, jei tik juos 
galima perduoti mokymu. O Nebridijus buvo paklausęs 
mūsų draugiškų patarimų tapti padėjėju Verekundo, Mi- 
lano piliečio ir gramatiko, artimiausio visų mūsų bičiulio, 
kuris didžiai troško ir draugystės vardu atkakliai prašė iš 
mūsų tarpo ištikimo pagalbininko, kurio jam labai reikė- 
jo. Taigi Nebridijų ten patraukė ne naudos vaikymasis — 

juk būtų galėjęs, jei būtų norėjęs, daugiau gauti dėstyda- 
mas literatūrą. Jis, saldžiausias ir švelniausias draugas, iš 
geranoriškos pareigos nepanoro atmesti mūsų prašymą. O 
elgėsi jis labai įžvalgiai: saugojosi išgarsėti tarp galingesnių 
„pagal šį pasaulį '*? asmenų ir tokiu būdu išvengė bet kokios 
dvasios, kurią norėjo turėti laisvą ir kaip galima ilgesnį 
laiką pasišventusią kokiam nors ieškojimui, skaitymui arba 
išminties klausymuisi, sumaišties. 

14. Taigi, vieną dieną — neprisimenu, del kokios prie- 
žasties nebuvo tada Nebridijaus — pas mane ir Alypijų į 
namus užėjo toks vienas Ponticijonas, mūsų bendrapilie- 
tis (mat buvo afrikietis), aukštai iškilęs dvare. Nežinau, ko 
norėjo iš mūsų. Prisėdome pasikalbėti. Atsitiktinai ant prieš 
mus stovėjusio žaidimų stalo jis pastebėjo knygą: paėmė 
ją, atsivertė ir visai netikėtai — mat buvo pamanęs, kad tai 
viena iš knygų, kurias kankinausi aiškindamas [mokyklo- 
je] — rado apaštalą Paulių. Tada nusišypsojo, pažvelgė į 
mane ir džiaugsmingai nusistebėjo nelauktai radęs prieš 
mano akis tuos ir tik tuos raštus. Juk jis buvo tikras krikš- 
čionis ir dažnai bažnyčioje puldavo tau, mūsų Dievui, po 
kojų gausiai ir ilgai melsdamasis. Kai aš jam prisipažinau, 
kad tiems raštams skiriu didžiausią dėmesį, prasidėjo pokal- 
bis. Jis papasakojo apie Antaną, vienuolį egiptietį, kurio 
vardas kilniai spindėjo tarp tavo tarnų, o mums iki pat tos 
akimirkos buvo nežinomas. Kai jis tai sužinojo, apsistojo 
ties tuo pasakojimu, supažindindamas mus, nežinančius, 
su tokiu žmogumi ir stebėdamasis pačiu mūsų nežinojimu. 
O mes stebėjomės girdėdami apie taip neseniai, beveik 
mūsų laikais, aiškiai paliudytus tiesiu tikėjimu ir Katalikų 

Bažnyčioje tavo stebuklus. Visi stebėjomės: ir mes, kadangi 
jie buvo tokie didingi, ir jis, kadangi buvo mums negirdėti. 

15. Paskui perėjo prie pasakojimo apie gausius vienuo- 
lynus, apie [įkvėptą] tavo gardaus kvapo gyvenimo būdą, 
apie derlingus eremo tyrus, apie kuriuos mes nieko nežino- 
jome. Ir Milane, už miesto sienų, buvo vienuolynas, pilnas 
to nebuvome žinoję. Jis užsidegęs pasakojo toliau, o mes 
įtemptai klausėmės. Po to atsitiko taip, kad jis papasako- 
jo, kaip, nepamenu kada, bet tikrai tai įvyko Treviruose, 
jis ir kiti trys jo bičiuliai, imperatoriaus dėmesį prikausčius 
popietiniam cirko vaidinimui, išėjo pasivaikščioti po miesto 
sienas siekiančius sodus ir ten, vaikštinėdami atsitiktinai 
susiporavę, vienas kartu su juo, kiti du taip pat skyrium, 
nutolo vieni nuo kitų; tiedu klajodami užklydo į kažkokį 
namelį, kuriame gyveno kažkokie tavo tarnai, „turintys 
vargdienio dvasią, kurių yra dangaus karalystė“, ir apti- 
ko ten knygą, kurioje buvo surašytas Antano gyvenimas. 
Vienas jų pradėjo ją skaityti, stebėtis, liepsnoti ir, vis dar ska- 
itydamas, ruoštis apglėbti tokį gyvenimą ir, palikus pasau- 
lietinę tarnystę, tarnauti tau. O buvo jie iš tų, kuriuos vadina 
slaptosios tarnybos agentais. Tada, staiga prisipildęs šven- 
tosios meilės ir iš blaivios gėdos supykęs ant savęs, metė 
akis į draugą ir tarė jam: „Pasakyk, prašau tavęs, ką sten- 
giamės pasiekti visais tais mūsų vargais? Ko ieškome? Del 
ko atliekame tarnybą? Argi galime tikėtis rūmuose ko nors 
daugiau nei tapti imperatoriaus draugais? O ir čia, ar yra 
kas nors, kas nebūtų trapu ir pilna pavojų? Ir kiek pavojų 
patiriama siekiant dar didesnio pavojaus? Ir kada tai įvyks? 

O Dievo draugu, jei panorėsiu, štai tampu tuojau pat“. 
Pasakė tai ir naujo gyvenimo gimdymo kančiose grįžo aki- 
mis prie knygos: skaite ir keitėsi viduje, kur tu matei, o jo 
protas, kaip greitai paaiškėjo, rėmėsi šiuo pasauliu. Nes 
skaitydamas ir ritinėdamas širdyje bangas, staiga sudejavo, 
atidalijo ir pasirinko tai, kas geriau, ir jau būdamas tavo 
tarė savo draugui: „Aš jau atsikračiau tos mūsų vilties ir nu- 
sprendžiau tarnauti Dievui. To aš imuosi nuo šios akimir- 
kos ir šioje vietoje. Jei tau gėda pasekti manimi, tai [bent 
jau] neprieštarauk“. Anas atsakė, kad dedasi draugėn kaip 
tokio atlygio ir tokios tarnystės dalininkas. Ir abu, jau bū- 
dami tavo, statė bokštą užmokėję prieinamą kainą — pali- 
kę visą savo turtą ir sekdami tavimi. Tada Ponticijonas ir 
tasai, kuris su juo vaikštinėjo kitoje sodo pusėje, ieško- 
dami jų atėjo į tą pačią vietą ir radę ragino juos grįžti, nes 
diena jau krypo vakarop. O anie, papasakoję apie savo 
sprendimą ir siekį, apie tai, kaip juose kilo ir įsitvirtino 
toks noras, prašė nesudaryti jiems sunkumų, jei atsisakytų 
prisijungti. O šie, nors ir nė kiek nepasikeitę ir likę to- 
kie, kokie buvo, apraudojo save, kaip pasakojo Ponticijo- 
nas, nuoširdžiai juos pasveikino, patikėjo save jų maldoms 
ir nusileidę širdimi ant žemės nuėjo į rūmus. O anie, pri- 
rakinę savo širdį prie dangaus, pasiliko namelyje. Abu jie 
buvo susižadėję: tai išgirdę sužadėtinės ir pačios paskyrė 
tau savo skaistybę. 


VII 16. Šitaip pasakojo Ponticijonas. O tu, Viešpatie, 
jam kalbant gręžei mane į mane patį, nukreipdamas [mano 


žvilgsnį] nuo mano nugaros, į kurią buvau atsisukęs, nes 

nenorėjau regėti savęs, ir pastatei mane priešais mano vei- 
dą, idant pamatyčiau, koks esu pasibjaurėtinas, koks suluo- 
šintas ir purvinas, gėdingas ir žaizdotas. Aš mačiau ir šiur- 
pau, ir nebuvo man kur pabėgti nuo savęs. Ir jei bandydavau 
nukreipti nuo savęs žvilgsnį, jis [vis toliau] pasakojo tai, 
ką pasakojo, ir tu vėl pastatydavai mane priešais mane ir 
prikaustydavai mane prie mano akių, idant įžiūrėčiau savo 
ydingumą ir pradėčiau nekęsti jo. Aš jau pažinojau jį, tačiau 
dangsčiau, gožiau ir laikiau užmaršryje. 

17. Tačiau dabar, juo karščiau mylėjau tuos, apie kuriuos 
buvau girdėjęs, kad [degdami] išganinga meile visiškai at- 
sidavė tau, idant tu juos išgydytum, su juo didesne panie- 
ka, palyginęs su jais, nekenčiau savęs, kadangi daugybė ma- 
no metų buvo nutekėję kartu su manimi — turbūt dvylika 
metų — nuo to laiko, kai aš, devynioliktaisiais savo gyveni- 
mo metais perskaitęs Cicerono „Hortenzijų“, buvau para- 
gintas siekti tiesos, o aš vis atidėliojau pametęs žemišką 
laimę atsidėti jos ieškojimui, ieškojimui tiesos, kurios — 
nekalbu apie atskleidimą - jau vien ieškojimas buvo labiau 
vertintinas už net ir atrastus lobius, už šio pasaulio karalystes 
ir už kūno malonumus, kurie, tik užsigeidus, pasklisdavo 
apie mane. Tačiau aš, didžiai apgailėtinas jaunuolis, ap- 
gailėtinas nuo pat jaunystės pradžios, vis dėlto paprašiau iš 
tavęs tyrumo sakydamas: „Suteik man tyrumo ir susilaiky- 
mo, bet ne tuojau pat“. Mat aš bijojau, kad tu mane grei- 
tai išklausysi ir greitai išgydysi nuo geismo, kurį aš beveli- 
jau patenkinti negu nuslopinti, ligos. Ir ėjau „kreivais 


<63] 


keliais“?!, [laikydamasis] šventvagiškų prietarų; nebuvau 


tikras dėl jų, bet tarytum labiau vertinau juos už kitus 

mokymus, kuriuos ne tyrinėjau dievobaimingai, bet puo- 
liau priešiškai. 

18. Maniau, jog diena iš dienos atidėlioju pametęs pa- 
saulietišką viltį sekti tik tavimi dėl to, kad nemačiau nieko 
tikra, ko link būčiau galėjęs nukreipti savo kelią. Bet atėjo 
diena, kai aš apsinuoginau prieš save ir manyje prabudo 
sąžinė: „Kur tavo liežuvis? Rodos, tu sakeisi nenorįs vardan 
neaiškios tiesos atsikratyti tuštybės naštos. Štai, ana jau 
aiški, o ši tave vis dar slegia. Tuo tarpu sparnus ant laisves- 
nių pečių užsiaugino tie, kurie nei taip išseko beieškodami, 
nei svarstė apie tuos dalykus dešimt ar daugiau metų“. Taip 
krimtausi viduje ir didžiai glumau iš baisios gėdos, Ponti- 
cijonui pasakojant tuos dalykus. Pabaigęs pasakojimą ir 
sutvarkęs reikalus, dėl kurių buvo atėjęs, jis išėjo, o aš puo- 
liau prie savęs. Ko tik aš nepasakiau prieš save? Kokiomis 
tik minčių rykštėmis neplakiau savo sielos, idant ji paklustų 
man, bandančiam eiti paskui tave? Bet ji spyriojosi, prieš- 
taravo ir nesiteisino. Visi įrodymai buvo panaudoti ir su- 
triuškinti: buvo likęs tik nebylus drebėjimas, ir ji kaip mir- 
ties bijojo būti atitraukta nuo įpročio, kuris ją mirtinai 


sekino, tėkmės. 


VIII 19. Tuomer, to didelio vidinių mano namų ginčo, 
kurį įnirtingai pradėjau su savo siela slapčiausioje mūsų 
kertelėje, mano širdyje, metu, susijaudinusiu veidu ir pro- 
tu įsiveržiu pas Alypijų ir sušunku: „Ką man daryti? Ką 
reiškia tai, ką girdėjai? Neišsimokslinę pakyla ir užima 
dangų, o mes su mūsų bedvasiais mokslais štai kur - volio- 


jamės kūne ir kraujuje! Ar dėl to, kad jie buvo pirmesni, 

mums gėda pasekti jais ir negėda net ir nepasekti?“ Pasa- 
kiau nežinia ką tokio, ir mano susijaudinims atplėšė mane 
nuo jo. Jis tuo tarpu tylėjo pritrenktas ir žiūrėjo į mane. 
Juk neįprastai kalbėjau. Juk labiau nei žodžiai, kuriuos ta- 
riau, apie mano dvasinę būseną liudijo mano kakta, skruos- 
tai, akys, veido spalva, balso tembras. Toje vietoje, kur 
mes buvome apsistoję, buvo toks nedidelis sodelis, kuriuo 
mes naudojomės kaip ir visais namais: mat mus priglaudęs 
namų šeimininkas juose negyveno. Ten mane nuvedė įsi- 
audrinusi širdis, kur niekas negalėtų nutraukti karšto ginčo, 
kurį buvau pradėjęs su savimi pačiu tol, kol jis nebus pasi- 
baigęs taip, kaip tu žinojai, o aš ne: aš tik išganingai kraus- 
čiausi iš proto ir gyvybingai miriau, suvokdamas, koks esu 
blogis ir nesuvokdamas, kokiu gėriu tapsiu netrukus. Taigi 
aš pasitraukiau į sodą, o Alypijus neatsilikdamas iš paskos. 
Tačiau ten, kur buvo jis, aš nesijaučiau esąs nevienas. Kita 
vertus, argi jis būtų galėjęs palikti mane tokį susijaudinu- 
sį? Prisėdome kaip galėjome toliau nuo namų. Aš šėlau 
dvasioje, apmaudaudamas audringu apmaudu, kad nėjau 
sudaryti sutarties ir sandoros su tavimi, Dieve mano. O 
kad jų link reikia eiti, skelbė visi mano kaulai ir šlovino 
jas iki pat dangaus. Ten nenukankama laivais, kvadrigomis 
arba kojomis, nereikia nueiti nė tiek, kiek buvau nuėjęs iš 
namų iki tos vietos, kur sėdėjome. Nes ne tik eiti, bet ir 
ateiti ten reiškė ne ką kita, kaip norėti eiti, tačiau norėti nar- 
siai ir pilnutinai, o ne tai šen, tai ten tampyti ir svaidyti sa- 
vo pusiau sužeistą valią, besigrumiančią savyje, vienai daliai 
paimant viršų, o kitai nusileidžiant. 


20. Pagaliau, kankindamasis dėl neryžtingumo, atlikau 

labai daug kūno [judesių], kuriuos žmonės kai kada nori 
atlikti, bet neįstengia, arba dėl to, kad neturi pačių narių, 
arba del to, kad arba jie sukaustyti grandinėmis, arba nusilpę 
nuo ligos, arba kokiu nors būdu suvaržyti. Jei išroviau plau- 
ką, jei susitrenkiau kaktą, jei sunėręs pirštus apkabinau 
kelius, tai padariau, kadangi norėjau. O būčiau galėjęs norėti 
ir nepadaryti, jei narių paslankumas nebūtų to leidęs. Tai- 
gi aš atlikau labai daug [tokių judesių], kuriuos atliekant 
norėti nebuvo tas pat, kas galėti: ir nedariau to, kas man 
patiko nepalyginamai labiau ir ką tuojau pat, kai tik būčiau 
panorėjęs, būčiau galėjęs padaryti, nes, kai tik būčiau pano- 
rėjęs, būčiau panorėjęs galutinai. Juk ten gebėjimas buvo 
tas pat, kas norėjimas, ir jau pats noras reiškė atlikimą; 
tačiau tai nebuvo daroma, ir kūnui lengviau buvo paklusti 
menkiausiai sielos užgaidai judinti, jai davus ženklą, narius, 
nei sielai pačiai sau, kai didysis jos troškimas galėjo išsipil- 
dyti tik vienos valios pastangomis. 


IX 21. Iš kur šis baisus reiškinys? Ir kodėl taip yra? Teap- 
šviečia mane tavo gailestingumas, ir aš tepaklausiu, jei tik 
gali man atsakyti žmogaus kančių slaptavietės ir Adomo 
vaikų tamsiausias nusiminimas. Iš kur šis baisus reiškinys? 
Ir kodėl taip yra? Siela įsako kūnui, ir jai tuojau pat paklūs- 
tama: siela įsako sau, ir jai pasipriešinama. Siela įsako rankai 
judintis, ir yra taip paprasta, kad sunkiai galima atskirti 
įsakymą nuo jo vykdymo: siela yra siela, o ranka yra kūnas. 
Siela įsako sielai norėti: ji nėra kas kita, tačiau nevykdo 
[įsakymo]. Iš kur šis pabaisus reiškinys? Ir kodėl taip yra? 
Įsako, kartoju, norėti ta, kuri neįsakytų, jei nenorėtų, o 

įsakymas nevykdomas. Bet ji nori nepilnutinai: tad ir įsa- 
ko nepilnutinai. Nes ji įsako tiek, kiek nori, ir įsakymas 
nevykdomas tiek, kiek ji nenori, nes valia įsako, kad būtų 
valia, ir ne kokia kita, o ji pati. Vadinasi, ji įsako ne visa; ir 
dėl to įsakymas nevykdomas. Juk jei ji būtų visa, neįsakytų 
būti, nes jau būtų. Vadinasi, baisus reiškinys yra ne iš dalies 
norėti ir iš dalies nenorėti, bet sielos liga, kadangi pakylėta 
tiesos ji pakyla ne visa, nes ją slegia žemyn įprotis. Todėl 
esama dviejų valių, nes nė viena jų nėra visa ir tai, ko trūksta 
vienai, turi kita. 


X 22. „Težūna prieš tavo veidą“??, Dieve, kaip ir žūna, 
„tuščiakalbiai ir dvasios gundytojai“*?, kurie, pastebėję, jog 
sprendžiant dalyvauja dvi valios, tvirtina, kad yra dviejų 
dvasių dvi prigimtys: viena gera, o kita bloga. Tiesa, jie, 
yra blogi, nes turi tokių blogų minčių, ir bus geri tik tada, 
jei galvos teisingai ir sutiks su tiesa. Taip, kad tavo Apašta- 
las galėtų jiems pasakyti: „Juk kadaise jūs buvote tamsa, o 
dabar esate šviesa Viešpatyje“?*. Mat jie, norėdami būti 
šviesa ne Viešpatyje, o savyje, nes mano, jog sielos prigim- 
tis yra tai, kas yra Dievas, tapo tirštesnėmis tamsybėmis, 
kadangi dėl savo šiurpinančios puikybės dar labiau nutolo 
nuo tavęs, „tikrosios šviesos, apšviečiančios kiekvieną žmo- 
gų, kuris ateina į šį pasaulį *?. Pagalvokite, ką sakote, „nu- 
rauskite, prisiartinkite prie jo ir leiskitės apšviečiami, ir 
jūsų veidai neraus“?*. Svarstydamas, ar man jau „tarnauti 


*, mano Dievui, ką padaryti buvau seniai nu- 


Viešpačiui“ 
sprendęs, buvau aš, kuris norėjau, ir aš, kuris nenorėjau: tai 


buvau aš, aš. Ir nei norėjau pilnai, ir nei nenorėjau pilnai. 

Dėl to kovojau su savimi ir pats save ardžiau, o patsai ardy- 
mas, tiesa, vyko prieš mano norą, tačiau liudijo ne apie 
svetimos dvasios prigimtį, o apie manosios bausmę. Todėl 
jau nebe aš tai dariau, o „manyje gyvenanti nuodėmė“**, 
kuri buvo kaip bausmė už laisva valia padarytą nuodėmę, 
nes buvau Adomo sūnus. 

23. Mat jei priešingų prigimčių yra tiek, kiek viena kitai 
prieštaraujančių valių, tai jų jau bus ne dvi, bet daugybė. 
Jei kas nors svarsto, kur jam patraukti: ar į jų susirinkimą, 
ar į teatrą, tai jie tuojau šaukia: „Štai dvi prigimtys, viena, 
geroji, veda vienur, o kita, blogoji, veda kitur. Kitaip iš 
kur šis viena kitai prieštaraujančių valių neryžtingumas?“ 
O aš sakau, kad jos abi blogos: ir ta, kuri veda pas juos, ir 
ta, kuri veda į teatrą. Tačiau jie mano, kad ta, dėl kurios 
einama pas juos, gali būti tik gera. Kaip tai? Jeigu kuris iš 
mūsų svarstytų ir, besiginčijant tarpusavyje dviem valioms, 
abejotų, kur jam patraukti: ar į teatrą, ar į mūsų bažnyčią, 
tai ar neabejos, ką atsakyti, ir jie? Juk arba pripažins, o to 
jie nenori, kad dėl geros valios einama į mūsų bažnyčią, 
nes į ją eina tie, kurie yra priėmę jos sakramentus ir laiko- 
si jų, arba manys, kad viename žmoguje susiremia dvi 
blogos prigimtys ir dvi blogos dvasios, ir tada nebebus tiesa 
tai, ką jie paprastai sako, tai yra, kad viena yra gera, o kita 
bloga, arba atsivers į tiesą ir nebeneigs, kad, kai kas nors 
svarsto, viena siela blaškosi tarp skirtingų norų. 

24. Taigi tegul daugiau nebesako, kad tuomet, kai jie 
jaučia viename žmoguje prieštaraujant vienas kitam du no- 
rus, kovoja dvi priešingos dvasios, viena gera, o kita bloga, 
[kilusios] iš dviejų priešingų substancijų ir iš dviejų prie- 

šingų pradų. Nes tu, „tikrasis Dieve“??, peiki juos, įrodai 
meluojant ir klystant, kaip ir abiejų blogų valių atveju, 
kai kas nors svarsto kaip nužudyti žmogų — nuodais ar 
kardu, kurias žemes pasisavinti — tas ar anas, kai negali ir 
vienų, ir kitų, kai svarsto, ar pasidaryti malonumą iš pra- 
bangos, ar išsaugoti pinigus godumo dėka, ar eiti į cirką, 
ar į teatrą, jei renginiai vyksta tą pačią dieną; pridedu ir 
trečią [galimybę] — ar neapvogus svetimų namų, jei pasitai- 
ko proga; pridedu ir ketvirtą — ar nepasvetimoteriavus, jei 
tuo pat metu atsiranda ir tokia galimybė. Jei visos galimy- 
bės pasitaikys tą pačią akimirką ir visa bus vienodai trokš- 
tama, tačiau neįmanoma įvykdyti tuo pat metu, tai, esant 
tokiai siekiamų dalykų daugybei, siela bus draskoma ketu- 
rių ar net ir daugiau viena kitai prieštaraujančių valių, tačiau 
paprastai jie nekalba apie tokią priešingų substancijų dau- 
gybę. Tas pats galioja ir gerų norų atveju. Aš jų klausiu, ar 
gerai yra patirti džiaugsmą skaitant Apaštalą, ar gerai yra 
žavėtis tyra psalme ir ar gerai yra aptarinėti evangeliją. Į 
kiekvieną klausimą atsakys: „Gerai“. Tad jei visi užsiėmimai 
teikia džiaugsmą vienodai ir tuo pačiu metu, tai ar nesuskal- 
do žmogaus širdies skirtingos valios tuo metu, kai svarsto- 
ma, ko greičiausiai [turėtume] imtis? Visos jos yra geros ir 
kovoja tarpusavyje tol, kol nebus pasirinkta viena galimy- 
bė, prie kurios palinktų viena tapusi visa valia, kuri buvo 
suskilusi į daugybę. Lygiai taip, kai amžinybė teikia palai- 
mą aukštybėse, o laikinų gėrybių teikiamas malonumas su- 
laiko prie žemės, ta pati siela nori viena ar kita ne iš visos 
valios ir dėl to yra draskoma gilaus sielvarto, nes viena beve- 


lija, [liepiama] tiesos, o kita neatsisako dėl senos draugystės. 

XI 25. Taip aš sirgau ir kankinausi, kaltindamas save 
daug aršiau nei paprastai, sukiodamasis ir raičiodamasis savo 
grandinėje tol, kol ji visai nenutrūko, nes mane jau vos be- 
laikė. Tačiau vis dar laikė. Ir tu persekiojai mane mano slap- 
tavietėse, Viešpatie, rūsčiu gailestingumu dvejindamas 
baimės ir gėdos kirčius, idant vėl nepradėčiau vilkinti ir 
nutrūkusi ta silpna ir plona grandinė, kuri buvo likusi, vėl 
nesutvirtėtų ir dar stipriau nesukaustytų manęs. Išties kal- 
bėjau sau viduje: „Štai jau tuoj, jau tuoj“, ir sulig tais žodžiais 
jau artėjau prie pasiryžimo. Jau buvau bedarąs ir nedariau, 
tačiau nepuoliau atgal į ten, kur buvau anksčiau, bet stovė- 
jau šalimais ir gaudžiau kvapą. Ir vel bandžiau, dar truputį 
ir buvau ten, dar truputį ir jau jau siekiau ir laikiau: bet ne- 
buvau, nesiekiau ir nelaikiau, svyruodamas, ar mirti, kad 
mirčiau, ar gyventi, kad gyvenčiau, ir man galios daugiau 
turėjo įsisenėjęs blogis nei neįprastas gėris, ir juo arčiau buvo 
ta akimirka, kai turėjau tapti kitas, juo didesnį kėlė siaubą; 
tačiau nebloškė manęs atgal ir nevertė, bet laikė prikaustytą. 

26. Laikė mane niekų niekai ir tuštybių tyštybės, senos 
mano draugės, jos purtė mano kūninį drabužį ir šnibždėjo: 
„Nori atsikratyti mūsų?“ ir „Nuo šios akimirkos daugiau 
nebebūsime su tavimi amžinai“, ir „Nuo šios akimirkos 
tau amžinai nebebus leidžiama nei šitai, nei anai“. Ir ko 
tik man nesiūlė tuo, ką įvardijau „šitai ir anai“, ko tik nesiūlė, 
Dieve mano? Tenutolina tai tavo gailestingumas nuo tavo 
tarno sielos! Kokių tik šlykštynių nesiūlė, kokių tik begė- 
dysčių! Jas išgirsdavo jau daug mažiau nei pusė mangs: jos 
tarsi ne nevaržomai prieštaravo man stodamos priešais, bet 


tarytum iš nugaros murmėjo ir mane tolstantį tartum gnai- 

bė slapta, [norėdamos], kad aš atsigręžčiau. Ir vis dėlto jos 
gaišino mane, delsiantį atsiplėšti ir atsikratyti nuo jų ir 
persikelti ten, kur buvau kviečiamas, nes įtūžęs įprotis man 
kalbėjo: „Manai be jų išrversiąs?“ 

27. Tačiau sakė tai jau visai abejingu balsu. O iš tos 
pusės, kurios link buvau pasukęs veidą ir į kurią baiminausi 
pereiti, vėrėsi tyras susilaikymo taurumas, giedras ir nepa- 
sileidusiai linksmas, garbingai viliodamas mane ateiti ir ne- 
dvejoti ir tiesdamas į mane pamaldžias rankas, pilnas susi- 
spietusių gerų pavyzdžių, kuriomis norėjo mane paimti ir 
apkabinti. Ten tiek berniukų ir mergaičių, ten daug jau- 
nimo ir visokio amžiaus žmonių, rimtos našlės ir senutės, 
iki šiol mergelės, ir visuose juose susilaikymas, visai ne 
bergždžia, o vaisinga motina vaikų, džiaugsmų, kurie yra 
iš vyro, iš tavęs, Viešpatie. Ir šaipėsi iš manęs kurstančia pa- 
šaipa, tarytum norėtų pasakyti: „Nejau nepajėgsi to, ką 
pajėgė šie vyrai ir šios moterys? O gal šie vyrai ir šios mo- 
terys įstengia savo pačių dėka ir ne Viešpatyje, savo Dieve? 
Viešpats, jų Dievas, jiems davė mane. Kodėl, stovėdamas 
savo deka, nestovi? Pulk prie jo, nebijok; jis nepasitrauks, 
kad tu nukristum: pulk ramus, jis tave priims ir išgydys ". 
Aš smarkiai raudau, nes vis dar girdėjau tų niekų murmė- 
jimą, ir delsdamas stovėjau vietoje. O ana ir vėl, tarytum 
sakytų: „Pasidaryk kurčias prieš tuos nešvarius tavo narius 
žemėje, idant jie būtų numarinti. Jie pasakoja apie malonu- 

us, „bet ne pagal tavo Viešpaties Dievo, įstatymą“. Šis 
ginčas mano širdyje tik iš manęs paties prieš mane patį. O 
Alypijus, prilipęs prie mano šono, tyliai laukė neįprasto 


mano susijaudinimo pabaigos. 

XII 28. O kai iš slėpiningos gelmės gilus apmąstymas 


' visą mano 


ištraukė ir sutelkė mano širdies „akivaizdoje““ 
apgailėtiną stovį, kilo galinga audra, atnešusi galingą ašarų 
lietų. Norėdamas savo dejonėmis išlieti jį visą, pakilęs [pa- 
likau] Alypijų — vienatvė man atrodė tinkamesnė lieti aša- 
roms — ir pasitraukiau toliau nuo tos vietos, kur ir jo bu- 
vimas šalia būtų galėjęs būti man našta. Buvau tokios 
būsenos, ir jis tai pajuto: turbūt pasakiau kažką, iš ko buvo 
aišku, kad mano balso skambesys buvo apsunkęs nuo verks- 
mo, ir būdamas tokios būsenos atsistojau. Taigi jis, smar- 
kiai nusteręs, pasiliko ten, kur sėdėjome. O aš nežinia kokiu 
būdu parkritau ant žemės po kažkokiu figmedžiu ir atlei- 
dau ašarų vadžias. Iš mano akių prasiveržė upės, tau malo- 
ni auka, ir aš ilgai kalbėjau tau, nors ir ne tokiais žodžiais, 
bet tokia buvo jų prasmė: „Bet tu, Viešpatie, iki kolei? Iki 
kolei,Viešpatie, rūstausi iki pabaigos? Neatsimink mūsų 
kadaise padarytų neteisybių “**. Jaučiau, kad jos mane sais- 
to. Pasigailėtinu balsu šaukiau: „Kaip ilgai, kaip ilgai, ry- 
toj ir rytoj? Kodėl ne tuojau pat? Kodėl ne dabar mano 
bjaurasties galas?“ 

29. Kalbėjau taip ir raudojau visiškai apkartusia ir pri- 
slėgta širdimi. Ir štai girdžiu iš šalimais esančių namų sklin- 
dant tarytum berniuko ar mergaitės, nežinau kieno, balsą, 
kuris dainuodamas sako ir vis kartoja: „Imk, skaityk, imk, 
skaityk“. Akimirksniu pasikeitusiu veidu ėmiau labai 
įtemptai galvoti, ar vaikai, žaisdami kokį nors žaidimą, 
paprastai nedainuoja kažko panašaus, tačiau visiškai nepri- 
siminiau, kad būčiau tai kur nors girdėjęs. Nuslopinęs ašarų 


antplūdį, pakilau, aiškindamas sau, kad dieviška valia lie- 

pia man ne ką kita, kaip atsiversti knygą ir skaityti pirmą 
pasitaikiusį skyrių. Mat buvau girdėjęs apie Antaną, kad jį 
paskatino Evangelijos ištraukų, kurių atsitiktinai ėmėsi, 
skaitymas, tarytum jam būtų buvę sakoma tai, kas buvo 
skaitoma: „Eik, parduok, ką turi, išdalyk vargšams, tai turėsi 
lobį danguje; tuomet ateik ir sek paskui mane““?, ir po 
tokios ištarmės tuojau pat atsivertė į tave. Taigi aš susijau- 
dinęs grįžau į tą vietą, kur sėdėjo Alypijus: išties, pakilda- 
mas iš ten, buvau palikęs Apaštalo knygą. Nusitvėriau, 
atsiverčiau ir tylomis perskaičiau pastraipą, ties kuria pirmą- 
ja užkliuvo mano akys: „Saugokitės apsirijimo ir girtavi- 
mo, palaidumo ir neskaistumo, nesantaikos ir pavydulia- 
vimo, apsivilkite Viešpačiu Jėzumi Kristumi ir nelepinkite 
savo kūno, netenkinkite jo geidulių““*. Toliau skaityti nei 
norėjau, nei buvo reikalas. Nes tuojau pat, sulig šio sakinio 
pabaiga, tarytum tikrumo šviesai įsiskverbus į mano širdį, 
išsisklaidė visos abejonių tamsybės. 

30. Tuomet, įkišęs pirštą ar, nepamenu, kokį kitą žy- 
meklį, užverčiau knygą ir jau ramiu veidu papasakojau viską 
Alypijui. O jis savo ruožtu papasakojo, kas dėjosi jame — 
tai, ko aš nežinojau. Paprašė pasižiūrėti tai, ką perskaičiau: 
parodžiau, ir jis pradėjo skaityti toliau, nei buvau skaitęs 
aš. Nežinojau, kas buvo rašoma toliau. O buvo: „Silpno 
tikėjimo žmogų priimkite“*". Jis tai pritaikė sau ir atsklei- 
dė man. Toks paraginimas sustiprino jį, ir jis be jokio sąmy- 
šio bei dvejojimo savo apsisprendimu bei siekiu, geru ir 
visai atitinkančiu jo gyvenimo būdą, kuriuo jau kadaise, 
palinkęs į gera, labai skyrėsi nuo manęs, dėjosi draugėn. 


Po to einame pas mano motiną, išklojame jai, ši džiaugiasi. 

Pasakojame, kaip tai įvyko: ji džiūgauja, triumfuoja ir lai- 
mina tave, „kuris gali nepalyginti daugiau, negu mes pra- 
šome ar išmanome“““, nes ji matė, kad, kas link manęs, jai 
davei daug daugiau, nei ji buvo pratusi prašyti savo pasi- 
gailėjimo vertomis raudomis ir dejonėmis. Išties, tu atvertei 
mane į save taip, kad aš nesivaikiau nei žmonos, nei kokios 
kitos šio pasaulio vilties, laikydamasis tų tikėjimo nuostatų, 
kurių besilaikantį mane buvai jai apreiškęs prieš tiek metų, 
„pavertei jos raudojimą džiaugsmu““", daug didesniu, nei 
ji troško, ir daug brangesniu bei tyresniu už tą, kurio ieš- 


kojo mano kūno vaikaičiuose. 

I 1. „O Viešpatie, aš esu tavo tarnas, aš tavo tarnas ir tavo 
tarnaitės sūnus. Tu atrišai mano pančius; tau aš aukosiu šlo- 
vinimo auką.“' Tešlovina tave mano širdis ir mano liežuvis, 
visi mano kaulai tesako: „Viešpatie, kas tau lygus?'* Tesa- 
ko, o tu atsakyk man ir tark mano sielai: „Aš esu tavo išgany- 
mas'?. Kas aš ir koks aš? Ar buvo kuo nors, kas nėra bloga, 
mano darbai arba, jei ne darbai, tai mano žodžiai arba, jei ne 
žodžiai, tai mano valia? Tačiau tu, Viešpatie, geras ir gailes- 
tingas, savo dešiniąja pažvelgei į mano mirties gilybę ir nuo 
mano širdies dugno išsėmei sugedimo gelmę. Ir tai reiškė 
nenorėti viso to, ko norėjau aš, ir norėti to, ko norėjai tu. 
Bet kur buvo visais tais metais ir iš kokios tolimos bei gilios 
slaptavietės akimirksniu buvo iškviestas mano laisvas apsi- 
sprendimas palenkti kaklą po švelniu tavo jungu, o pečius — 
po lengvu tavo nešuliu, Jėzau Kristau, „mano pagelbetojau 
ir mano atpirkėjau“*? Koks saldus man tuojau pat tapo nie- 
kingų saldybių stygius, ir tų, kurių netekti baiminausi, jau 
džiaugiausi atsisakydamas. Juk jas metei lauk iš manęs tu, 
tikroji ir aukščiausioji saldybė, jas metei ir žengei jų vieton 
saldesnis už bet kokį malonumą, bet ne „kūnui ir kraujui“, 
skaistesnis už bet kokią šviesą, bet slaptesnis už bet kokią 
slaptavietę, prakilnesnis už bet kokią garbingą vietą, bet ne 
tiems, kurie išpuikę savyje. Mano dvasia jau buvo laisva 
nuo graužiančių rūpesčių, [su kuriais susidurdavau] ieško- 
damas vietos, siekdamas uždarbio, nenustigdamas vietoje ir 
kasydamasis aistrų niežulį, aš tauškiau tau, savo šviesybei, 


savo turtui ir savo išganymui, Viešpačiui savo Dievui. 

II 2. Nusprendžiau „tavo akivaizdoje““ ne triukšmingai 
atsiplėšti, o palengva atsisakyti tarnystės savo liežuviu ple- 
palų turguje, idant berniukai, „besigėrintys ne tavo įstaty- 
mu“", ne tavo ramybe, bet apgaulingomis beprotybėmis ir 
ginčais teismuose, daugiau nebepirktų iš mano burnos gink- 
lų savo įniršiui. Kaip tik buvo likusios tik kelios dienos 
iki derliaus nuėmimo atostogų, ir aš nusprendžiau iškentėti 
jas, idant galėčiau, kaip įprasta, išeiti atostogų ir tavo išpirk- 
tas jau nebegrįžti pardavinėti save. Taigi mūsų apsispren- 
dimas buvo žinomas tau, o žmonėms, išskyrus mūsiškius, 
ne. Buvo sutarta tarp mūsų niekur ir niekam apie jį ne- 
prasitarti, nors tu mums, kopiantiems „iš ašarų slėnio'“ ir 
giedantiems „pakilimo giesmę“, buvai davęs „aštrias vilyčias 
ir naikinančias žarijas prieš klastingą liežuvį ?, kuris patar- 
damas sako priešinga, o myledamas, kaip paprastai būna 
su maistu, suėda. 

3. „Paleidai į mūsų širdį savo meilės vilyčią |“, ir nešio- 
jomės į mūsų įsčias įsmigusius tavo žodžius, o tavo tarnų, 
kuriuos iš tamsių buvai padaręs spindinčius ir iš mirusių 
gyvus, pavyzdžiai, surinkti į mūsų minčių užutekį, degino 
ir naikino gilų sąstingį, idant mes nepalinktume į tai, kas 
žemiausia, ir kaitino mus smarkiai, idant bet koks iš „klastin- 
go liežuvio“!! ateinantis prieštaravimo dvelksmas galėtų už- 
degti mumyse ryškesnę liepsną, bet ne užgesinti ją. Tačiau, 
kadangi dėl tavo vardo, kurį padarei šventą visoje žemėje, 
mūsų įžadas ir ketinimas būtinai būtų susilaukę liaupsin- 
tojų, nepalaukti visai greitai prasidėsiančio atostogų meto, 
bet anksčiau laiko pasitraukti iš visuomeninių pareigų, ku- 


rios buvo visiems prieš akis, atrodė panašu į puikavimąsi: 

visų pastebėjusių, kad noriu užbėgti už akių jau visai čia 
pat esančiai derliaus nuėmimo dienai, dėmesys būtų nukrypęs 
į mano poelgį ir daugelis būtų sakę, kad aš tarytum siekiu 
išgarsėti. Ir kas gi man iš to, kad žmonės vertintų ir aptarinėtų 
mano dvasią ir „piktžodžiautų del to, ką gerai darome“? 

4. Juolab kad tą vasarą mano plaučiai pradėjo nebeat- 
laikyti pernelyg įtempto darbo mokykloje, sunkiai kvėpuo- 
ti, skausmais krūtinėje rodyti, kad yra pažeisti, ir neleisti 
man kalbėti aiškiu bei netrūkinėjančiu balsu. Iš pradžių 
tai mane suerzino, nes bemaž būtinybė mane vertė nusimes- 
ti to mokytojavimo naštą arba, jei būčiau pajėgęs išgyti ir 
atsigauti, bent jau [kuriam laikui] nutraukti jį. Tačiau kai 
tik manyje gimė ir sustiprėjo pilnas noras turėti laiko ir 


“15 —- tu tai žinai, mano Die- 


pamatyti, „kad tu esi Viešpats 
ve, - ėmiau net ir džiūgauti, kad čia slypi ir nemelagingas 
pasiteisinimas, galėsiantis sušvelninti nuoskaudą žmonių, 
kurie vardan savo vaikų nieku būdu nenorėjo, kad aš at- 
silaisvinčiau. Taigi pilnas tokio džiaugsmo kenčiau tą laiko 
tarpą, kol jis pasibaigs — rodos, apie dvidešimt dienų, — vis 
dėlto sunku buvo ištverti, nes uždarbio siekimas, kuris pa- 
prastai padėdavo man pakelti slogų darbą, buvo arslūgęs, 
ir aš būčiau likęs prislėgtas, jei to siekimo nebūtų pakeitusi 
kantrybė. Kuris nors iš tavo tarnų, mano brolių, galėtų sa- 
kyti, kad čia aš nusidėjau, nes jau pilna [troškimo] tarnau- 
ti tau širdimi leidau sau sėdėti ant apgaulės krėslo kad ir 
vieną valandą. Nesiginčiju. Tačiau tu, gailestingiausiasis 
Viešpatie, kartu su kitomis siaubingomis ir pragaištingo- 
mis nuodėmėmis ar nedovanojai ir neatleidai šventajame 


vandenyje ir šios? 

III 5. Graužėsi dėl mūsų laimės nerimo apimtas Vere- 
kundijus, nes matė, kad dėl savo grandinių, kurios kuo 
stipriausiai jį laikė, yra paliekamas mūsų bendruomenės. 
Jis dar nebuvo krikščionis, nors jo žmona buvo tikinti, ta- 
čiau kaip tik ji, labiau už kitas įtempta grandinė, jam ir 
trukdė eiti keliu, kuriuo buvome pradėję eiti mes, o jis pats 
sakėsi norįs tapti krikščionimi ne kokiu kitu būdu kaip 
tik tuo, kuriuo negalėjo. Jis labai maloniai pasiūlė mums 
gyventi jo sodyboje, kol būsime ten. Atlyginsi jam, Viešpa- 
tie, kai prisikels teisieji, nes skyrei jam jau pačią [teisiojo) 
dalią. Nors mūsų ir nebuvo, nes buvome jau Romoje, su- 
griebtas kūno ligos jis tapo krikščionimi ir tikinčiuoju ir 
pasitraukė iš šio gyvenimo. Taip tu pasigailėjai ne tik jo, 
bet ir mūsų, kad, galvodami apie mums parodytą išskirtinį 
draugo žmogiškumą ir [negalėdami] priskirti jo prie tavo 
kaimenės, nebūtume draskomi nepakeliamo skausmo. Dė- 
kojame tau, mūsų Dieve! Esame tavo. Tavo paraginimai ir 
paguoda atskleidžia tai: ištikimas pažaduose tu skiri Vere- 
kundui už tą jo sodžių Kasicijake, kur mes nuo pasaulio 
siautulio ilsėjomės tavyje, amžinai žydinčio savo rojaus gro- 
žybę, nes atleidai jam nuodėmes žemėje, „ant turtingo sū- 
riais kalno, ant tavo kalno, ant derlingo kalno“. 

G. Taigi jis tuo metu kamavosi, o Nebridijus džiūgavo 
kartu su mumis. Nors ir jis, dar ne krikščionis, buvo įkritęs 
į tą pražūtingiausio paklydimo duobę - tikėjo, kad tikras 
tavo Sūnaus kūnas yra tik kūniška šmėkla, — tačiau jau 
buvo beišsikapstąs iš ten ir, nors dar nebuvo priėmęs jokių 
tavosios Bažnyčios sakramentų, aistringai ieškojo tiesos. 


Netrukus po mūsų atsivertimo ir atsinaujinimo per tavo 

krikštą tu jį, taipogi tikrą kataliką, tobuloje skaistybėje ir 
susilaikyme tarnaujantį tau Afrikoje pas savuosius, kadan- 
gi visi jo namai jo dėka tapo krikščioniški, išlaisvinai iš 
kūno. Ir dabar jis gyvena „Abraomo prieglobsryje“'*. Kad 
ir kas būtų tai, kas išreiškiama tuo prieglobsčiu, ten gyvena 
mano Nebridijus, saldusis mano draugas, o tavo, Viešpatie, 
įsūnis, buvęs atleistinis: ten jis gyvena. Kokia gi kita vieta 
tiktų tokiai sielai? Gyvena toje vietoje, apie kurią tiek daug 
klausinėjo manęs, nepatyrusio žmogiūkščio. Jau nebepri- 
kiša ausies prie mano burnos, bet prikiša savo dvasios burną 
prie tavo šaltinio ir godžiai geria, kiek pajėgia, išminų be 
galo laimingas. Ir nemanau, kad jis taip apsvaigsta nuo jos, 
kad pamiršta mane, nes tu, Viešpatie, kurį jis siurbiasi, at- 
meni mus. Taigi taip mes gyvenome: guodėme nusiminusį 
dėl tokio mūsų atsivertimo, tačiau išsaugojusį draugystę, 
Verekundą ir raginome jį būti ištikimą savo padėčiai, tai 
yra vedybiniam gyvenimui, tačiau laukėme, kada mumis 
paseks Nebridijus: visai nedaug trūko, kad būtų galėjęs tai 
padaryti, ir jis jau buvo bedarąs. Bet štai pagaliau prabėgo 
tos dienos: jos atrodė ilgos ir skaitlingos laisvės troškimo 
akivaizdoje, laisvės, kuri mums leistų be rūpesčių, iš visų 
kaulų smegenų giedoti: „Tau pasakė mano širdis; ieškojau 
tavo veido; Viešpatie, aš ieškosiu tavo veido“ "?. 


IV 7. Atėjo diena, kai aš ir iš tiesų išsivadavau nuo reto- 
riaus darbo, nuo kurio jau buvau išsivadavęs mintimis. 
Tai įvyko: tu išplėšei mano liežuvį iš ten, iš kur jau buvai 
išplėšęs mano širdį, ir aš, išvykdamas į kaimą su visais saviš- 


kiais, džiaugsmingai laiminau tave. Apie tai, ką aš nuvei- 


189 


IŠPAŽINIMAI IX 


kiau ten literatūros srityje — mano darbai, tiesa, jau tarna- 
vo tau, tačiau vis dar sunkiai kvėpavo mokykline puikybe — 
taip būna, kai kovoje sustojama atgauti kvapo, - liudija 
knygos, [gimusios] svarstant su ten esančiais arba su pačiu 
savimi tavo akivaizdoje; o apie tai, ką aptariau su šalia ne- 
buvusiu Nebridijumi, liudija laiškai. Ir kada gi turėsiu pa- 
kankamai laiko prisiminti visas tuo metu tavo mums pada- 
rytas geradarybes, ypač kai aš skubu pereiti prie dar didesnių? 
Mano atmintis grąžina mane atgal, ir man malonu, Viešpa- 
tie, išpažinti tau, kokiais vidiniais akstinais sutramdei mane 
ir kaip nulyginai mane, nužeminęs mano minčių kalnus ir 
kalvas, ištiesinai kreivus mano kelius ir nugludinai aštru- 
mas ir kokiu būdu patį Alypijų, mano širdies brolį, par- 
klupdei po savo vienatinio Sūnaus, mūsų Viešpaties ir iš- 
ganytojo Jėzaus Kristaus, vardu, kurio iš pradžių jis nelaikė 
vertu būti įtrauktu į mūsų raštus. Mat jis norėjo, kad jie 
labiau kvepėtų mokykliniais „kedrais“'“, kuriuos Viešpats 
jau „buvo sulaužęs“, nei gydančiomis bažnytinėmis žolėmis, 
[naudojamomis] prieš gyvates. 

8. Kaip aš šaukiausi tavęs, mano Dieve, skaitydamas Do- 
vydo psalmes, tikėjimo giesmes, dievobaimingus žodžius, 
neprisileidžiančius puikybės dvasios, aš, nepratęs prie tikros 
tavo meilės, katechumenas, kuris ilsėjosi kaime kartu su 
karechumenu Alypijumi. Šalia mūsų buvo mano moti- 
na — moteris išore, vyras tikėjimu, senutė dvasios ramybe, 
motina meile ir krikščionė maldingumu! Kaip šaukiausi 
tavęs tose psalmėse, kaip užsiliepsnodavau nuo jų meile 
tau ir užsidegdavau troškimu skaityti jas, jei tik būčiau 


galėjęs, visam pasauliui, prieš žmonių giminės puikybę. 

Bet jos ir giedamos visame pasaulyje, ir „nėra nė vieno, 
kuris galėtų pasislėpti nuo tavo karščio“. Su kokiu galin- 
gu ir aštriu skausmu aš piktinausi manichėjais. Tačiau, kita 
vertus, gailėjau jų, nes jie nežinojo tų paslapčių, tų vaistų 
ir, būdami bepročiai, priešinosi priešnuodžiams, kurių dėka 
būtų galėję būti sveiki! Būčiau norėjęs, kad jie tuo metu 
būtų buvę kur nors šalia ir, man nežinant, kad jie šalia, 
būtų stebėję mano veidą ir būtų girdėję mano šauksmus 
tada, kai aš tuometinėje ramumoje skaičiau ketvirtąją psal- 
mę, šauksmus, kurie [bylojo] apie tai, kaip mane buvo 
paveikusi toji psalmė: „Kai aš šaukiausi, išklausė man mano 
teisumo Dievas; sielvarte pakėlei mane. Pasigailėk manęs, 
Viešpatie, ir išklausyk mano maldą“!*. Būčiau norėjęs, kad 
būtų išgirdę, man nežinant, ar girdi, idant nebūtų pamanę, 
kad tai, ką sakiau tarp šių žodžių, sakau dėl jų, nes, jei 
būčiau supratęs, kad jie mane girdi ir mato, tikrai nei būčiau 
sakęs juos, nei sakęs širokiu būdu, nei, jei ir būčiau sakęs, 
jie būtų supratę taip, kaip [sakiau] juos su savimi ir sau 
priešais tave iš pačių savo širdies gelmių. 

9. Buvau pašiurpęs iš baimės, bet kartu užviriau viltimi 
ir džiaugsmu „dėl tavo gailestingumo“"?, Tėve. Ir visa tai 
sklido iš mano akių ir mano balso, kai atsigręžusi į mus 
geroji tavo dvasia, sako mums: „Žmonės, iki kolei jūs būsite 
sunkios širdies? Kodėl jūs mėgstate tuštybę ir ieškote me- 
lo?“? Iš tiesų aš buvau pamėgęs tuštybę ir ieškojęs melo. 
O tu, Viešpatie, „jau buvai išaukštinęs savo šventąjį, priža- 
dindamas jį iš numirusių ir pasodindamas savo dešinėje““", 
kad atsiųstų iš aukštybių tai, ką yra pažadėjęs, „Globėją, 


tiesos dvasią **. Buvo jau atsiuntęs ją, tačiau aš nežinojau. 

Buvo atsiuntęs ją, nes buvo jau išaukštintas prisikeldamas 
iš numirusių ir įžengdamas į dangų. O prieš tai „dvasia dar 
nebuvo duota, nes jis dar nebuvo pašlovintas“?. Pranašas 
šaukia: „Iki kolei jūs būsite sunkios širdies? Kodėl jūs mėgs- 
tate tuštybę ir ieškote melo? Žinokite, kad Viešpats išaukš- 
tino savo šventąjį“. Šaukia „iki kolei“, šaukia „žinokite“, 
o aš taip ilgai nežinojau ir mėgau tuštybę bei ieškojau melo 
ir dėl to išgirdęs sudrebėjau, nes žodžiai skirti tokiems, 
koks, kaip pamenu, buvau aš. Juk šmėklose, kurias laikiau 
tikromis, slypėjo tuštybė ir melas. Aš šaukiau ilgai, dusliai 
ir galingai, kankinamas savo atminties. O kad mano šauks- 
mus būtų išgirdę tie, kurie iki šiol mėgsta tuštybę ir ieško 
melo! Galbūt būtų sunerimę ir išvėmę jį, o tu juos, besišau- 
kiančius tavęs, būtum išklausęs, nes tikra kūno mirtimi 
„mirė“*? vardan mūsų tas, kuris „užtaria mus prieš tave“. 
10. Aš skaičiau: „Supykite ir nenusidėkite““, ir kaip tai 
audrino, mano Dieve, mane, kuris jau buvau išmokęs pykti 
ant savęs už praeitį, idant likusiame gyvenime nenusidėčiau, 
ir pykti pelnytai, nes per mane darė nuodėmes ne kitokios 
prigimties tamsybių padermė, kaip sako tie, kurie nepyksta 
ant savęs ir „kaupia rūstybę rūstybės ir teisingo tavo teismo 
apreiškimo dienai“! Nei mano gėrybės buvo už manęs, 
nei jų buvo ieškoma šioje saulėje kūno akimis. Nes tie, 
kurie nori džiūgauti ne savyje, lengvai sunyksta ir pasklinda 
po tai, kas yra regima ir laikina, ir alkana vaizduote laižo 
tų daiktų pavidalus. O, jei jie išsekinti bado tartų: „Kas 
parodys mums gėrybių?“?* Mes atsakytume, ir jie išgirstų: 
„Įspausta mumyse tavojo veido, Viešpatie, šviesa“. Juk ne 


mes esame ta šviesa, „kuri apšviečia kiekvieną žmogų““, 

bet tu mus apšvieti, idant mes, kurie kadaise buvome „tam- 
sybės*?, taprume „šviesa tavyje“. O, jei jie išvystų amžiną 
vidujybę, kurios paragavęs aš griežiau [dantimis], nes nega- 
lėjau atskleisti jiems, jei savo akyse atneštų man širdį, kryp- 
stančią nuo tavęs, ir tartų: „Kas parodys mums gėrybių?'?! 
Juk jos ten, kur buvau supykęs ant savęs, vidinėje kertelėje, 
kurioje jaučiau sąžinės graužatį, kurioje nudėjęs paauko- 
jau savo praeitį ir, pradėjęs galvoti apie savo atsinaujini- 
mą, vyliausi tavyje, ten pradėjai darytis man saldus ir „davei 
linksmybės į mano širdį“32. Šaukiau skaitydamas tuos žo- 
džius lauke, o suprasdamas viduje, ir, kadangi turėjau amži- 
najame paprastume kitokių „kviečių, vyno ir alyvos'*?, ne- 
norėjau išsidalyti po žemiškas gėrybes, prarydamas laiką ir 
prarytas laiko. 

11. Skaitydamas kitą eilutę, šaukiau giluminiu savo širdies 
šauksmu: „O ramybėje, o prie jo paties! O tai, ką sako: 
„Užsnūsiu ir užmigsiu?“** Juk kas pasipriešins mums, kai 
išsipildys parašytieji žodžiai: „Pergalė sunaikino mirtį??? 
O tu išties esi tas pats, kuris nesikeiti, ir tavyje atilsis, pa- 
mirštantis visus rūpesčius, nes nieko kito nėra su tavimi, 
ir [man] nereikia prasimanyti daugybės kitų dalykų, kurie 
nėra tai, kas esi tu, bet „tu, Viešpatie, vienas suteikei man 
viltį **. Skaičiau ir liepsnojau ir neįstengiau sugalvoti, ką 
galėčiau padaryti tiems kurtiems, tiems mirusiems, kuriems 
buvau priklausęs ir aš, aš, maras, piktai ir aklai lojantis 
prieš Raštą, pateptą dangaus medumi ir šviesų nuo tavo 
šviesos, ir „bodėjausi“ tokio Rašto „priešais“??. 

12. Kada prisiminsiu visus tų šventinių dienų įvykius? 
Tačiau nei juos pamiršau, nei nutylėsiu [nepapasakojęs] 


193 


IŠPAŽINIMAI IX 
apie tavo botago šaižumą ir tavo gailestingumo stebėtiną 
greitumą. Tuo metu kankinai mane dantų skausmu, ir kai 
jis sustiprėjo tiek, kad nepajėgiau kalbėti, „atėjo man į min- 
tį? paraginti visus šalia esančius saviškius melsti už mane 
tave, visokios sveikatos Dievą. Užrašiau tai vaško lentelėje 
ir padaviau, kad jiems būtų perskaityta. Ir kai tik pamal- 
džiai parpuolėme ant kelių, tas skausmas praėjo. Bet koks 
skausmas? Arba kaip praėjo? Išsigandau, prisipažįstu, „mano 
Viešpatie ir mano Dieve“*?: nieko panašaus nebuvau paty- 
ręs nuo pat gimimo. Įsiskverbė į mano gelmę tavo valios 
ženklai, ir džiūgaudamas tikėjime aš šlovinau tavo vardą, 
tačiau tas tikėjimas neleido man likti ramiam dėl savo praeities 
nuodėmių, kurios man per tavo krikštą dar nebuvo adleistos. 


V 13. Pasibaigus derliaus nuėmimo atostogoms, prane- 
šiau milaniečiams, kad šie savo mokiniams parūpintų kitą 
prekiautoją žodžiais, nes, viena vertus, pasirinkau tarnystę 
tau, ir, kita vertus, dėl sunkumų kvėpuojant ir skausmo 
krūtinėje nepajėgiau dirbti šio darbo. Papasakojau laiške 
tavo vyskupui, šventajam Ambraziejui, apie ankstesnius 
savo paklydimus ir apie dabartinį savo įžadą, norėdamas, 
kad jis patartų, ką man būtiniausiai reikėtų perskaityti iš 
tavo knygų, idant tapčiau labiau pasirengęs ir tinkamas pri- 
imti tokią didžią tavo malonę. Jis nurodė man pranašą 
Izaiją. Mano manymu, dėl to, kad šis atviriau nei kiti skelbia 
Evangeliją ir pagonių pašaukimą. Tačiau aš, nesupratęs 
pirmojo jo skaitinio ir pamanęs, kad jis visas toks, atidė- 
jau jį į šalį, ketindamas grįžti prie jo labiau išlavėjęs Vieš- 
paties iškalboje. 

VI 14. Po to, atėjus laikui, kai man reikėjo įrašyti savo 
vardą, palikę kaimą grįžome į Milaną. Kartu su manimi 
atgimti tavyje nutarė ir Alypijus, kuris jau buvo apsigaubęs 
nusižeminimu, derančiu prie tavo sakramentų, ir taip nar- 
siai tramdė savo kūną, kad su neįprasta drąsa basas galėjo 
minti apledėjusią Italijos žemę. Paėmėme kartu su savimi 
ir Adeodarą, kūniškai gimusį iš manęs, iš mano nuodėmės. 
Gražų jį buvai sukūręs. Teturėjo vos penkiolika metų, o 
savo protu lenkė daugybę rimtų ir mokytų vyrų. Išpažįstu 
tau tavo dovanas, Viešpatie Dieve mano, visa ko kūrėjau, 
turintis daug galios suteikti pavidalą tam, kas mumyse be 
pavidalo: mat aš tame berniuke be nuodėmės neturėjau nie- 
ko. Jei mes auginome jį tavo mokyme, tai darėme del to, 
kad tu mums tai buvai įkvėpęs: išpažįstu tau tavo dovanas. 
Esama mano knygos, kuri vadinasi „Apie mokytoją: jis 
ten kalbasi su manimi. Tu žinai, kad visos mintys, kurios 
pateikiamos ten mano pašnekovo vardu, yra jo, kai jis buvo 
šešiolikmetis. Patyriau jame ir daug dar nuostabesnių da- 
lykų. Tas jo protas kėlė man siaubą: ir kas be tavęs gali būti 
šių nuostabių dalykų meistru? Greitai nutraukei žemėje jo 
gyvenimą, ir aš prisimenu jį su didesne ramybe, nes nejau- 
čiu jokios baimės nei dėl jo vaikystės, nei dėl paauglystės, 
nei apskritai dėl jo kaip žmogaus. Padarėme jį, savo bendra- 
amžį tavo malonėje, savo bendražygiu, kad išauklėtume jį 
tavo mokyme: buvome pakrikštyti ir išnyko iš mūsų neri- 
mas dėl praėjusio gyvenimo. Aš neįstengiau atsivalgyti tomis 
dienomis stebėtinos saldybės, mąstydamas apie tavo suma- 
nymo, kaip išganyti žmonių giminę, gilumą. Kiek verkiau, 


[girdėdamas] tavo himnus ir giesmes, smarkiai sukrėstas 

saldžiai skambančių tavo bažnyčioje balsų! Tie balsai sruvo 
į mano ausis, tiesa sunkėsi į mano širdį, ir dėl to kilo dievo- 
baimingi jausmai, tekėjo ašaros, ir gera man buvo su jomis. 


VII 15. Visai neseniai Milano bažnyčia buvo pradėjusi 
taikyti tokį paguodos ir paraginimo būdą liturgijoje, bro- 
liams su dideliu įkarščiu sutartinai giedant balsais ir širdi- 
mis. Išties jau buvo praėję metai ar šiek tiek daugiau, kai 
Justina, mažamečio imperatoriaus Valentinijono motina, 
dėl savo erezijos, kuria ją buvo suvilioję arijonai, persekio- 
jo tavo žmogų Ambraziejų. Dievobaiminga tauta budėjo 
bažnyčioje, pasiruošusi mirti kartu su savo vyskupu, tavo 
tarnu. Ten mano motina, tavo tarnaitė, pirmose susijaudi- 
nusių ir budinčių eilėse, gyveno maldomis. Mes, nors vis 
dar buvome abejingi tavo dvasios karščiui, vis dėlto sudre- 
bintame ir sunerimusiame mieste pradėjome kilti ant kojų. 
Tada buvo nuspręsta Rytų kraštų papročiu giedoti him- 
nus ir psalmes, idant tauta neišsikvėptų apimta atgrasaus 
liūdesio, ir nuo to laiko šis paprotys išsaugotas iki šiandien 
ir juo seka daugybė, [ne], beveik visos tavo kaimenės ir li- 
kusiuose pasaulio kraštuose. 

16. Kaip tik tuo metu tu atskleidei regėjime minėtajam 
vyskupui, kur yra palaidoti kankinių Protazo ir Gervazo 
kūnai, kuriuos tiek metų slėpei nesugadintus savo slėptu- 
vės lobyne, iš kurio laiku juos išėmei, norėdamas numal- 
šinti įsiūtį, tiesa, moterišką, bet karališką. Nes kai jie, rasti 
ir iškasti, su derama pagarba buvo gabenami į Ambraziejaus 
baziliką, išgijo ne tik tie, kuriuos kamavo netyros dvasios, 


(ir tai pripažino tie patys demonai), bet ir vienas jau daug 


196 


IŠPAŽINIMAI IX 

metų aklas ir miestui labai gerai pažįstamas pilietis. Pasitei- 
ravęs, kodėl audringai džiūgauja žmonės, ir sužinojęs prie- 
žastį, pašoko ir paprašė savo vedlio nuvesti jį ton vieton. 
Ten atvestas išprašė, kad jam būtų leista per skepetaitę pa- 
liesti „brangios tavo akyse tavo šventųjų mirties“*? neštu- 
vus. Kai jis tai padarė ir pridėjo skepetaitę prie akių, jos 
akimirksniu atsimerkė. Apie tai sklido garsas, už tai tave 
šlovino karštai ir spindulingai, dėl to tos neprietelės dva- 
sia, jei ir neatsigręžė į tikėjimo teikiamą išganymą, tai buvo 
suturėta nuo persekiojimo įniršio. „Dekoju tau, mano Die- 
ve!“*! Iš kur atvedei ir kur nuvedei mano prisiminimus, 
kad tau išpažinčiau ir tai, kas, nors ir didinga, bet mano 
buvo pamiršta ir praleista? Tačiau tada, nors taip sklido 
„tavo kvepalų kvapas“*?, mes nebėgome „paskui tave“; dėl 
to aš dar labiau verkiau girdėdamas giedant tavo himnus. 
Kadaise dūsavau dėl tavęs, o [dabar] alsavau tavimi tiek, 
kiek vėjelis yra pasklidęs po sausos žolės namus. 


VIII 17. „Tu, kuris rengi namus vienminčiams““?, pa- 
darei mūsų bendražygiu ir Euodijų, jaunuolį iš mūsų 
municipijos. Jis, tarnaudamas slaptojoje tarnyboje, anks- 
čiau už mus atsivertė į tave, apsikrikštijo ir, palikęs pasau- 
lietinę tarnybą, pasirengė tavajai. Gyvenome kartu ir pa- 
gal šventą susitarimą kartu gyventi ketinome ir ateityje. 
Ieškojome, kuri vieta leistų mums naudingiau tarnauti tau: 
visi kartu grįžome į Afriką. Kai buvome Tiberio Ostijoje, 
mirė mano motina. Daug ką praleidžiu, nes labai skubu. 
Priimk mano išpažinimus ir padėkas, mano Dieve, už 


nesuskaičiuojamus dalykus, nors aš apie juos ir nutyliu. 

Tačiau nepraleisiu nepapasakojęs viso to, ką mano siela 
pagimdo tavo tarnaitės atžvilgiu, tos tarnaitės, kuri mane 
pagimdė ir kūnu, idant aš gimčiau šiai laikinai šviesai, ir 
širdimi, idant gimčiau amžinajai šviesai. Apsakysiu ne jos, 
bet tavo jai dovanotas dovanas. Juk ne pati ji save sutvėrė 
ir ne pati save išauklėjo: tu ją sukūrei, ir nei tėvas, nei motina 
nežinojo, koks jiems vaikas gims. Išauklėjo ją „tavo 
baimėje““* tavojo Kristaus rykštė, tavo vienatinio Sūnaus 
mokymas tikėjimo buveinėje, kuri buvo gera tavosios 
Bažnyčios narė. Tačiau ji gyrė ne tiek motinos rūpestin- 
gumą auklėjant ją, kiek rūpestingumą vienos nukaršusios 
tarnaitės, kuri nešiojo dar kūdikį jos tėvą taip, kaip pa- 
prastai mažylius ant nugaros nešioja ūgtelėjusios mergaitės. 
Del tos priežasties ir dėl senyvo amžiaus bei geriausių 
krikščioniškuose namuose esančių papročių į ją šeimininkai 
žiūrėjo visai pagarbiai. Del to jai buvo pavesta rūpintis ir 
šeimininkų dukterimis, ir ji uoliai dirbo šį darbą. Esant 
reikalui jas suvaldyti, ji būdavo ryžtinga savo šventu 
griežtumu, o mokydama jas, pasižymėjo blaiviu įžvalgu- 
mu. Nes ji joms, išskyrus tas valandas, kai jos labai saikin- 
gai valgydavo už stalo kartu su tevais, iš anksto apsaugo- 
dama nuo blogo įpročio, neleisdavo atsigerti net vandens, 
nors jos ir degdavo troškuliu. Be to, pridėdavo ir išmin- 
tingą žodį: „Dabar geriate vandenį, nes jums uždrausta ger- 
ti vyną; tačiau kai nutekėsite pas vyrus ir tapsite maisto 
sandėlių ir vyno rūsių šeimininkėmis, vanduo jums kels 
panieką, tačiau įprotis gerti bus stipresnis“. Taip protingais 
pamokymais ir valdingais įsakymais ji tramdė lepesnio am- 


žiaus godumą ir patį mergaičių troškulį pratino prie tokio 

pagirtino saiko: jei kas draudžiama, tai net ir nepatinka. 

18. Tačiau nemačiom įsimetė, kaip pasakojo man, savo 
sūnui, tavo tarnaitė, įsimetė jon potraukis vynui. Mat tė- 
vai jai, kaip santūriai mergaitei, paprastai liepdavo pasem- 
ti iš statinės vyno. Panardinusi taurę pro viršuje plytinčią 
kiaurymę, ji, prieš įpildama nearmieštą vyną į buteliuką, 
lūpų krašteliu siurbtelėdavo lašelį, daugiau neįstengdama, 
nes jautė koktumą. Ji tai darė ne del kokio polinkio girtau- 
ti, bet dėl kažkokio besiliejančių per kraštus tame amžiuje 
jėgų antplūdžio, kuris pratrūksta išdaigomis ir kurį vaikiš- 
kose sielose paprastai užgniaužia suaugusiųjų rūstumas. 
Taigi prie to nedidelio kiekio kasdien pridėdama dar tru- 
putį, - nes „tas, kuris nieku laiko mažus dalykus, pamažu 
nupuola““?, — ji taip įprato, kad godžiai siurbė beveik jau 
pilnas nearmiešto vyno taureles. Kur tada buvo išmintingoji 
senutė ir jos griežti draudimai? Argi kas nors būtų turėjęs 
galios prieš slaptą ligą, jei tavo vaistai, Viešpatie, nebūtų 
budriai saugoję mūsų? Nesant tėvui, motinai ir maitinto- 
jams, šalia buvai tu, kuris sutvėrei, kuris pašauki ir kuris 
net ir per įtakingus žmones darai ką nors gera sielų išgany- 
mo vardan. Ką tu tada darei, mano Dieve? Kaip tu ja pasi- 
rūpinai? Kaip išgydei? Argi tu neištraukei iš kitos sielos 
kieto ir aštraus priekaišto nelyginant medicininio peilio iš 
slaptų savo saugyklų ir vienu kirčiu nepašalinai to puvinio? 
Mat tarnaitė, su kuria ji paprastai eidavo pas statinę, besi- 
vaidydama viena prieš vieną, kaip nutinka, su savo jaunėle 
šeimininke, prikišo jai šį nusižengimą, su karčiausiu pasi- 
tyčiojimu pavadindama ją girtuokle. Sukrėsta tokio smū- 


gio, šioji pažvelgė į savo bjaurastį, tuojau pat pasmerkė ją 

ir atsikratė jos. Kaip draugų meilikavimai sugadina, taip 
priešų įžeidimai dažniausiai pataiso. Tačiau tu jiems atly- 
gini ne už tai, ką per juos darai, bet už jų pačių ketinimus. 
Juk toji supykusi norėjo jaunėlę šeimininkę paerzinti, o 
ne išgydyti, ir tai darė slapčia arba dėl to, kad tokia joms 
pasitaikė ginčo vieta ir laikas, arba dėl to, kad ir pati kar- 
tais neatsidurtų pavojuje už tai, kad taip vėlai prasitarė 
apie tai. Ber tu, Viešpatie, dangiška ir žemiška valdytojau, 
kuris palenki savo tikslams srovės gelmes, tvarkingai aud- 
ringą amžių tėkmę, vienos sielos negalia išgydei kitą sielą, 
idant ne vienas, kuris savo žodžiu ištiesino kokį nors kitą 
žmogų, kurį norėjo ištiesinti, girdėdamas šį pasakojimą, 
nepriskirtų to savo galiai. 


IX 19. Taigi išauklėta drovi ir santūri ir veikiau tavo 
padaryta klusni tėvams nei tėvų tau, kai sulaukė tinkamo 
tekėti amžiaus, buvo ištekinta už vyro ir tarnavo jam tary- 
tum viešpačiui, ir stengėsi laimeti jį tau, kalbėdama jam 
apie tave savo elgsena, kurios dėka darei ją gražią, pagarbiai 
mylimą ir nuostabos vertą vyrui. Ji taip pakeldavo santuo- 
kinę neištikimybę, kad tuo klausimu su vyru niekada nėra 
turėjusi jokių ginčų. Mat ji laukė, kada virš jo [nusileis] 
tavo gailestingumas, idant jis tikėdamas į tave, taptų skais- 
tus. Be to, jis buvo, kaip nepaprastas savo geranoriškumu, 
taip kunkuliuojantis pykčiu. Tačiau ji mokėjo nesipriešinti 
įpykusiam vyrui ne tik veiksmais, bet net ir žodžiais. Tačiau 
kai pamatydavo, kad jis jau palūžo ir nurimo ir yra linkęs 
[išklausyti], paaiškindavo savo poelgio priežastis [ruo arve- 
ju], jei jis kartais neapgalvotai buvo pernelyg įsisiautėjęs. 

Pagaliau, kai daugybė moterų, kurių vyrai buvo sukalba- 
mesni, vaikščiojo su kirčių žymėmis net ant subjaurotų 
veidų ir draugiškai besišnekučiuodamos skundėsi vedybi- 
niu gyvenimu, ji kaltino jų liežuvį, tarytum juokais tačiau 
visai rimtai joms primindama, kad nuo tos akimirkos, kai 
jos išgirdo skaitant tą sutartį, kuri vadinama santuokine, 
turėjo laikyti ją dokumentu, pagal kurį jos tapo tarnaitėmis; 
taigi, atmindamos savo padėtį, jos neturi pūstis prieš savo 
viešpačius. Ir kai jos, žinodamos, kokį žiaurų vyrą jai tenka 
kentėti, stebėjosi, kad niekada neteko girdėti arba iš kokios 
nors žymės aiškiai matyti, jog Patricijus būtų primušęs 
žmoną arba kad jie bent vienai dienai būtų susipykę kilus 
naminiam ginčui, ir draugiškai klausinėjo to priežasties, ji 
mokė jas savo nusistatymo, apie kurį kalbėjau anksčiau. 
Tos, kurios jo laikėsi, išbandžiusios jį, dėkojo jai; o tos, ku- 
rios nesilaikė, ir toliau buvo žeminamos bei stumdomos. 

20. Ir savo anytą, kuri, paveikta nedorų tarnaičių kuž- 
desių, iš pradžių buvo nusiteikusi prieš ją, taip palenkė 
savo klusnumu, nuolatine kantrybe bei prielankumu, kad 
ji savaime išpasakojo savo sūnui tarnaičių puse lūpų sklei- 
džiamas apkalbas, kurios drumstė namuose santarvę tarp 
jos ir marčios, ir paprašė už jas nubausti. Taigi po to, kai 
jis, būdamas klusnus motinai, besirūpindamas tvarka na- 
muose ir puoselėjantis santarvę tarp saviškių, kaltintojos 
valia išplakęs rykštėmis užčiaupė kaltinamąsias, ji pažadėjo, 
kad iš jos tokio atlygio turi tikėtis kiekviena, kuri, norėda- 
ma įsiteikti, papasakos jai ką nors bloga apie jos marčią. 
Nė viena nebedrįso to daryti, ir jiedvi sugyveno, rodyda- 


mos viena kitai saldų ir atmintiną prielankumą. 

21. Tai gerajai savo vergei, kurios įsčiose sutvėrei mane, 
„mano Dieve, mano gailestingume“““, buvai davęs ir šią 
didžią dovaną: ten, kur galėjo, stojosi kaip taikdarė tarp 
nesutariančių ir priešiškų sielų taip, kad, išklausiusi abiejų 
skaitlingus ir pilnus kartėlio vienos apie kitą pasakytus žo- 
džius, tokius, kokius paprastai išvemia išsipūtęs ir nesu- 
tramdytas priešiškumas, kai žiauri neapykanta prasiveržia 
kandžiomis kalbomis apie šalia nesančią draugę šalia esan- 
čiai, ji nieko nepasakojo vienai apie kitą, išskyrus tai, kas 
galėjo jas sutaikyti. Man ši dorybė atrodytų nedidelė, jei 
nebūčiau su liūdesiu patyręs, kad nesuskaičiuojamos žmo- 
nių minios, plačiai plintant nežinia kokiam siaubingam 
nuodėmių marui, ne tik išpasakoja įrtūžusiems priešams 
tai, ką prišnekėjo įtūžę priešai, bet ir prideda tai, kas nebu- 
vo pasakyta. Tuo tarpu humaniškam žmogui, priešingai, 
turėtų nepakakti vien tik nesukelti ir nesustiprinti priešiš- 
kumo tarp žmonių savo blogomis kalbomis, jei jis nesi- 
stengtų ir užgesinti jo geromis kalbomis. Ji tokia ir buvo, 
pamokyta tavo, slapčiausio mokytojo, širdies mokykloje. 

22. Galiausiai jau laikino jo gyvenimo pabaigoje ji pelnė 
tau ir savo vyrą ir, jam tapus tikinčiuoju, ji neberaudojo 
dėl to, ką tekdavo patirti jam dar netikint. Be to, ji buvo 
tavo vergų vergė. Kuris tik iš jų ją pažinojo, didžiai tave 
šlovino, garbino ir mylėjo joje, nes jautė jos širdyje tavo 
buvimą, kurį liudijo šventos elgsenos „vaisiai “". Ji buvo 
„vieno vyro žmona, deramai atsilygino gimdytojams, die- 
vobaimingai tvarkė savo namus, pasižymėjo gerais dar- 
bais“**. Buvo užauginusi savo vaikus, gimdžiusi juos tiek 


kartų, kai buvo mačiusi, kad jie tolsta nuo tavęs. Galiausiai 

mumis, Viešpatie, visais — kadangi iš savo malonės leidi 
kalbėti savo tarnams, — kurie, prieš jai užmiegant, gavę 
krikšto malonę gyvenome suvienyti tavyje, ji rūpinosi taip, 
tarsi būtų pagimdžiusi mus visus, ir tarnavo visiems taip, 
tarsi visų mūsų būtų buvusi pagimdyta. 


X 23. Artinantis dienai, kai ji turėjo išeiti iš šio gyveni- 
mo, — tu žinojai, kuri tai diena, o mes nežinojome, — atsi- 
tiko, manau, tavo rūpesčiu pagal slėpiningą tavo planą taip, 
kad aš. ir ji pasilikome vieni palinkę prie kažkokio lango, 
pro kurį buvo matyti namo, kuriame gyvenome, vidury 
esantis sodas. Tai buvo Tiberio Ostijoje, kur pasišalinę 
nuo minių po ilgo ir varginančio kelio sšmėmės jėgų kelio- 
nei laivu. Taigi labai maloniai šnekučiavomės vieni ir, „pa- 


“92 tiesos, kuri 


miršę, kas už mūsų ir besiverždami pirmyn 
esi tu, akivaizdoje klausinėjome vienas kito, koks bus amži- 
nas šventųjų gyvenimas, kurio „akis neregėjo, ausis negirdė- 
jo, kuris žmogui į minų neatėjo““?. Bet mes siekėme godžiai 
širdies burna tavo „šaltinio, gyvybės šaltinio, kuris yra 
tavyje“?!, dangiškos srovės, idant, jos apšlakstyti pagal savo 
išgales, kaip nors pajėgtume apmąstyti tokį didingą dalyką. 

24. Taigi, kai mūsų pokalbis baigėsi išvada, jog kūniškų 
pojūčių teikiamas malonumas, kad ir koks didelis jis būtų 
ir kad ir kokioje ryškioje kūniškoje šviesoje jis skendėtų, 
ano gyvenimo palaimos akivaizdoje atrodo nesąs vertas ne 
tik palyginimo, bet ir paminėjimo, su vis didesniu įkarščiu 
kildami prie to paties, mes žingsnis po žingsnio perėjome 
visa, kas laikina, ir patį dangų, iš kurio saulė, mėnuo ir 


žvaigždės skleidžia šviesą virš žemės. Ir bridome dar giliau, 

mąstydami, garsindami tavo kūrinius ir stebėdamiesi jais, 
ir priėjome savo dvasią. Peržengėme ją, idant pasiektume 
neišsenkančios gausybės kraštą, kur tu amžinai peni Izraelį 
tiesa [nelyginant] pašaru. Ten gyvenimas yra išmintis, per 
kurią atsiranda visa, kas yra, ir kas buvo, ir kas bus, o ji pati 
neatsiranda, bet yra tokia, kokia buvo, ir tokia ji bus visa- 
da. Teisingiau, joje nėra praeities ir ateiteis, o tik dabartis, 
nes ji yra amžina: juk būti buvusiam ir būti būsimam nėra 
amžinybė. Ir kol mes kalbamės ir godžiai siekiame jos, prisi- 
liečiame prie jos šiek tiek visu širdies tvinktelėjimu; atsi- 
dusome, palikome ten pririštus „dvasios pradmenis“?? ir 
grįžome prie mūsų burnos švokštimo, kur žodis praside- 
da ir baigiasi. Ir kas gi panašu į tavo Žodį, mūsų Viešpatie, 
kuris nepasendamas buvoja savyje ir atnaujina visa ką? 
25. Taigi mes sakėme: „Jei kame nors nutiltų kūno su- 
judimas, nutiltų žemės, vandenų ir oro vaizdiniai, nutiltų 
dangūs ir pati siela nutltų sau ir peržengtų save nebemąsty- 
dama savęs, nutiltų sapnai ir įsivaizduojami apreiškimai, 
bet kokia kalba ir bet koks ženklas ir jei visa, kas randasi 
praeinant, kame nors nutiltų - kadangi kiekvienam, kuris 
girdi, visa tai sako: „ne patys save padarėme, bet tas, kuris 
gyvena amžinai — jei, tai tarę, pagaliau nuciltų, nes ištempė 
ausį į tą, kuris sutvėrė juos, ir tik jis kalbėtų, kalbėtų ne 
per juos, bet pats, idant išgirstume jo žodį, išgirstume ne 
per kūno kalbą, ne per angelo balsą, ne per debesies griau- 
dėjimą ir ne per panašumo paslaptį, bet jį patį, kurį myli- 
me juose, išgirstume jį patį be jų taip, kaip kad dabar 
įsitempėme ir veržlia mintimi prisilietėme prie amžinosios 


išminties, pasiliekančios viršum visa ko, jei tai tęstųsi ir 

išnyktų kiti, didžiai skirtingi regėjimai ir tik šis vienas pasi- 
grobrų, sugertų ir panardintų į vidinius džiaugsmus savo 
stebėtoją taip, kad amžinasis gyvenimas būtų toks, kokia 
buvo toji suvokimo akimirka, kurios mes ilgėjomės, argi 
tai nebūtų: „Eikš į savo šeimininko džiaugsmą“??? Kada 
tai įvyks? Gal tada, kai „visi prisikelsime, bet ne visi būsime 
pakeisti“?*? 

26. Reiškiau tokias mintis, net jei ir ne tokiu būdu ir ne 
šiais žodžiai, tačiau, Viešpatie, tu žinai, kad tą dieną, kai 
kalbėjomės apie tai ir šis pasaulis su visais savo malonu- 
mais bekalbant darėsi mums vis pigesnis, ji tarė: „Sūnau, 
kas link manęs, tai manęs šiame gyvenime nebedžiugina 
niekas. Ką aš čia vis dar veikiu ir kodėl čia esu, kai šio pa- 
saulio viltis jau išseko, nežinau. Buvo viena priežastis, dėl 
kurios troškau šiek tiek užsibūti šiame gyvenime: pirma 
nei mirsiu, pamatyti tave krikščionį kataliką. Mano Dievas 
davė man gausiau: matau, kad tu, paniekinęs žemišką laimę, 
tapai jo tarnu. Ką aš čia veikiu?“ 


XI 27. Nearmenu gerai, ką jai į tai atsakiau, tačiau ne- 
praėjus nė penkioms dienoms ar šiek tiek daugiau, ji atgu- 
lė [kamuojama] karštligės. Sirgdama vieną dieną ji apalpo 
ir kuriam laikui liko be sąmonės. Mes subėgome, tačiau ji 
greitai atsipeikėjo ir pažvelgus: į šalia stovinčius mane ir 
mano brolį paklausė mūsų tarytum ieškodama ko: „Kur 
aš buvau?“ Po to matydama mus prislėgtus liūdesio tarė: 
„Palaidokite čia savo motiną“. Aš tylėjau ir tramdžiau ašaras. 
O mano brolis pasakė kažką, linkėdamas, tarytum tai būtų 


geresnė dalia, numirti ne svetur, o tėvynėje. Tai išgirdusi, 

ji sunerimusiu veidu pervėrė jį akimis už tai, kad jis buvo 
tokios nuomonės, ir tuomet, pažvelgusi į mane, tarė: „Pa- 
žiūrėk, ką sako“. Ir tuojau pat kreipėsi į abu: „Palaidokite 
šį kūną bet kur: tenevargina jūsų rūpestis dėl jo; prašau 
jūsų tik tiek: kad ir kur būtumėte, prisiminti prie Viešpa- 
ties altoriaus mane“. Išsakiusi šį savo norą tais žodžiais, 
kuriais įstengė, nutilo ir ėmė galuotis vis sunkėjančia liga. 

28. O aš, mąstydamas apie tavo dovanas, neregimasis 
Dieve, kurias tu pasiunti į savo tikinčiųjų širdis ir iš kurių 
užsimezga nuostabiausi vaisiai, džiūgavau ir dėkojau tau 
atmindamas, kadangi žinojau, kaip labai ji visą laiką rūpi- 
nosi ir nerimavo dėl savo kapo, kurį buvo numačiusi ir pa- 
ruošusi šalia savo vyro kūno. Išties, kadangi jie gyveno di- 
džioje santarvėje, ji norėjo, kad ir tai - juk žmogaus dvasia 
menkai perpranta dieviškus planus - prisidėtų prie tos lai- 
mės ir būtų atmenama žmonių: kad jai buvo leista perplauk- 
ti jūrą, idant abiejų sutuoktinių žemę dengtų viena žemė. 
Nežinojau, kada ši tuštybė tavo gerumo pilnatvės dėka 
pradėjo tirpti jos širdyje, ir džiaugiausi, nustebęs, kad mano 
motina pasirodė man esanti tokia, nors ir iš to mūsų pokal- 
bio prie lango, kuomet pasakė: „Ir ką aš čia veikiu? ', near- 
rodė, kad ji trokšta mirti tėvynėje. Be to, vėliau sužinojau, 
kad mums jau būnant Oscijoje, ji vieną dieną su motinišku 
pasitikėjimu kalbėjosi su kai kuriais mano draugais, man 
nedalyvaujant pokalbyje, apie panieką šiam pasauliui ir mir- 
ties teikiamą palaimą. Kai jie, pritrenkti moters drąsos — 
kadangi tu buvai jai davęs ją, - paklausė, ar ji nebijanti pa- 
likti kūno taip toli nuo tėvynės, ji atsakė: „Nieko nėra coli 


Dievui, ir nereikia baimintis, kad jis pasaulio pabaigoje 

neprisimins, iš kur mane prikelti“. Taigi devintąją savo li- 
gos dieną, penkiasdešimt šeštaisiais savo ir trisdešimt trečiai- 
siais mano gyvenimo metais ši pamaldi ir dievobaiminga 


siela išsivadavo iš kūno. 


XII 29. Užmerkiau jai akis, į mano prieširdžius plūstelėjo 
milžiniškas liūdesys, beišsiliejęs ašaromis; tuo pat metu ma- 
no akys valdingu dvasios įsakymu iki sausumo siurbė į 
save savo šaltinį, ir toje kovoje man buvo labai bloga. O kai 
ji išleido paskutinį atodūsį, Adeodatas, vaikas, pratrūko 
raudodamas, tačiau visų mūsų suturėtas nutilo. Lygiai taip 
ir tai, kas manyje buvo vaikiško ir linko į ašaras, buvo tram- 
doma jaunuoliško širdies balso ir tylėjo. Nemanėme, kad 
dera lydėti šią mirusiąją su ašaringais skundais ir dejonėmis, 
nes taip paprastai apraudamas apgailėtinas mirusiųjų liki- 
mas arba jų išnykimas, tarytum jis būtų visiškas. O ji nei 
mirė nelaimingai, nei mirė visiškai. Mes buvome tuo tikri, 
nes ne apie tai liudijo jos gyvenimas, „nuoširdus tikėji- 
mas ?? ir tvirti įsitikinimai. 

30. Taigi kas buvo tai, ką man viduje labai skaudėjo, 
jei ne šviežia žaizda, atsiradusi staiga sulaužius saldžiausią 
ir brangiausią įprotį gyventi drauge? Žinoma, man teikė 
džiaugsmo jos liudijimas, kai ji, tos pačios paskutiniosios 
ligos metu meiliai atsakydama į mano paslaugumą, vadino 
mane klusniu sūnumi ir apimta karšto meilės jausmo kar- 
tojo, kad niekada nėra girdėjusi iš mano burnos mesto jai 
kokio aštraus ar žeidžiančio žodžio. Tačiau, Dieve mano, 
kuris sutvėrei mus, ar galima buvo lyginti mano parodytą 


jai pagarbą ir jos tarnystę man? Taigi kadangi buvau netekęs 

tokios didelės jos paguodos, mano siela liko sužeista, o 
mano gyvenimas, kuris kartu su josios buvo tapęs vienu, 
tarytum išdraskytas. 

31. Taigi suturėjus berniuką nuo ašarų, Euodijus paėmė 
psalmyną ir pradėjo giedoti psalmę. Jam atsakinėjome visi, 
kurie buvome namuose: „Apie malonę ir teisybę aš giedo- 
siu tau, Viešpatie“?“. Išgirdę, kas vyksta, susirinko dau- 
gybė brolių ir pamaldžių moterų. Kol tie, kurių tai buvo 
darbas, pagal paprotį tvarkė kūną, aš nuošaly, kur tinkamai 
tai galėjau [padaryri], su tais, kurie manė, kad nereikia manęs 
palikti vieno, svarsčiau derančius tokiomis aplinkybėmis 
klausimus ir tuo tiesos tvarsčiu švelninau kančias, apie kurias 
tu žinojai, o jie ne: jie įdėmiai klausėsi ir manė, kad aš ne- 
jaučiu skausmo. O aš tavo ausyse, kur nė vienas iš jų manęs 
negirdėjo, plūdau savo jausmų ištižimą ir tramdžiau srū- 
vantį sielvartą. Jis man šiek tiek arslūgdavo: tačiau ir vėl 
prasiverždavo [visa] savo jėga, ir, nors neišsiliejo ašaromis 
ir nepakeitė mano veido išraiškos, aš žinojau, ką slopinu 
širdyje. Ir kadangi labai krimtausi, kad man tiek galios 
turi šie žmogiški dalykai, kurie neišvengiamai įvyksta pagal 
privalomą tvarką ir mums likimo skirtą dalią, greta skaus- 
mo, kurį kentėjau, buvo kitas skausmas, ir mane graužė 
dvigubas liūdesys. 

32. Kai kūnas buvo išneštas, mes nuėjome ir grįžome 
be ašarų. Nei tose maldose, kurias tau išliejome, kuomet 
prieš palaidojant, kaip įprasta tose vietose, kūnas buvo 
padėtas šalia kapo ir už ją buvo aukojama mūsų atpirki- 
mo auka, taigi neverkiau nei tose maldose, bet visą dieną 


slapčia buvau didžiai nusiminęs ir sudrumsta dvasia pra- 

šiau tave, kaip galėjau, išgydyti mano skausmą, bet tu to 
nepadarei, mano manymu, [norėdamas], jog aš, kad ir šio 
vieno įrodymo dėka, atminčiau, kokios galios turi bet kokio 
įpročio grandinės net ir dvasiai, kuri jau minta neapgau- 
lingu žodžiu. Man netgi atėjo mintis nueiti išsimaudyti, 
nes buvau girdėjęs, kad pirtys (balneae) tokį vardą gavo 
todel, kad graikai jas vadino „balanion“, tai yra tai, kas 
išveja iš dvasios nerimą. Štai ir tai išpažįstu tavo gailestingu- 
mui, našlaičių Tėve, nes išsimaudžiau ir likau toks, koks 
buvau prieš maudydamasis. Ir neišprakaitavo iš mano širdies 
sielvarto kartelis. Paskui užmigau, o prabudęs aptikau, kad 
mano skausmas nemaža dalimi sušvelnėjęs, ir, kaip buvau 
vienas savo lovoje, prisiminiau tiesakalbius tavo Ambra- 
ziejaus žodžius: tu išties esi. 

33. Po to pamažu grįžau prie ankstesnių minčių apie 
tavo tarnaitę, apie jos elgseną, dievobaimingą tavo atžvilgiu 
ir šventai švelnią bei nuolankią mūsų, kurios staiga buvau 
netekęs, ir malonu man buvo verkti „tavo akivaizdoje“?“ dėl 
jos ir už ją, dėl savęs ir už save. Ir aš leidau lietis ašaroms, ku- 
rias tramdžiau, tiek, kiek jos norėjo, paklodamas jas [tartum 
guolį] savo širdžiai: ji nurimo jose, nes ten buvo tavo ausys, 
ne kokio žmogaus, kuris su panieka būtų paaiškinęs mano 
raudą. Ir dabar, Viešpatie, išpažįstu tau tai rašydamas. Te- 
skaito, kas nori, ir tesupranta, kaip nori, ir jei ras, kad aš 
nusidėjau, apraudodamas savo motiną nedidelę valandos dalį, 
motiną, tuo tarpu mirusią mano akyse, kuri tiek metų rau- 
dojo del manęs, idant aš būčiau gyvas tavo akyse, tene sijuo- 
kia, bet veikiau, jei yra didžiai meilingas, dėl mano nuodė- 
mių teverkia ir jis prieš tave, visų tavo Kristaus brolių Tėvą. 

XIII 34. O dabar, mano širdžiai išgijus nuo tos žaizdos, 
dėl kurios galima buvo priekaištauti kūno meilei, lieju tau, 
mūsų Dieve, už tą tavo tarnaitę, visai kitokios prigimties 
ašaras, kurios plūsta iš dvasios, sudrebintos apmąstymų 
apie kiekvienos sielos, mirštančios Adome, pavojus. Nors 
ji, atgimusi Kristuje dar tada, kai nebuvo išsivadavusi iš 
kūno, gyveno taip, kad tavo vardas šlovinamas už jos tikė- 
jimą ir elgseną, vis dėlto nedrįstu teigti, kad nuo to laiko, 
kai ją atnaujinai per krikštą, iš jos burnos neišsprūdo nė 
vienas žodis prieš tavo įsakymą. Yra pasakyta tiesos, tavo 
Sūnaus: „Jei kas pasakys savo broliui: „Beproti“, tas bus 
smerktinas į pragaro ugnį ?*; vargas net ir pagirtinam žmo- 
nių gyvenimui, jei atitolinęs gailestingumą sudaužytum 
jį! Bet kadangi tu netyrinėji griežtai mūsų prasižengimų, 
patikliai tikimės kokios nors vietos pas tave. Bet kuris tik 
vardija tau tikrus savo nuopelnus, ką kita tau vardija, jei 
ne tavo dovanas? O, jei žmonės suprastų, kad jie žmonės, 
ir „tas, kuris giriasi, girtųsi Viešpačiu '??! 

35. Taigi aš, „mano šlove“ ir mano gyvenime, „mano 
širdies Dieve““!, trumpam atidėjęs į šalį gerus jos darbus, 
už kuriuos tau su džiaugsmu dėkoju, dabar meldžiu tave 
už savo motinos nuodėmes; išklausyk mane per mūsų žaiz- 
dų vaistą, kuris kabojo ant medinio [kryžiaus] ir sėdėdamas 
„tavo dešinėje““* užtaria mus prieš tave. Žinau, kad ji elgėsi 
gailestingai ir iš širdies atleido kaltes savo kaltininkams: 
atleisk ir tu jai jos kaltes, jei tik kokių sukaupė per tiek me- 
tų, praėjusių po [apšlakstymo)] išganymo vandeniu. Atleisk, 
Viešpatie, atleisk, meldžiu, „nešauk jos į teismą““?. „Tesi- 


di ys . . . "m . “64 “ "— 
idžiuoja gailestingumas prieš teismą“, nes tavo žodžiai 

yra tiesa ir tu pažadėjai gailestingumą gailestingiems. To- 
kiais būti jiems leidai tu, kuris „pasigailėsi to, kurio norėsi 
pasigailėti, ir būsi gailestingas tam, kuriam norėsi būti 
gailestingas““?. 

36. Manau, jau padarei tai, ko prašau, bet „priimk, Vieš- 
patie, mano burnos atnašas““. Artinantis jos atsisveikini- 
mo dienai, ji nesirūpino, kad jos kūnas būtų palaidotas 
ištaigingai arba būtų išbalzamuotas gardžiais kvapais, ne- 
troško išskirtinio paminklo ir nesisielojo, kad būtų palai- 
dota tėvynėje: ne tokius nurodymus ji mums davė: tetroško 
būti minima prie tavo altoriaus, kuriam tarnavo nepra- 
leisdama nė vienos dienos, nes žinojo, kad nuo jo dalijama 
šventoji auka, kurios dėka „buvo ištrintas mus kaltinantis 
skolos raštas““", kurios dėka buvo švenčiama pergalė prieš 
priešą, kuris skaičiuoja mūsų prasižengimus ir ieško, kuo 
galėtų mus apkaltinti, ir nieko neranda tame, kuriame nu- 
galime. Kas grąžins jam nekaltą kraują? Kas užmokės tą 
kainą, kuria mus išpirko, norėdamas išplėšti mus iš priešo? 
Prie to mūsų atpirkimo paslapties tavo tarnaitė tikėjimo 
grandine prirakino savo sielą. Niekas teneartplėšia jos nuo 
tavo globos. Teneįsibrauna nei jėga, nei klasta „liūtas ir 
slibinas““*: ji neatsakys, kad nieko nėra skolinga, idant jos 
neapkaltintų ir nepasiglemžtų apsukrus kaltintojas, bet 
atsakys, kad jos kaltes atleido tas, kuriam niekas negrąžins 
to, ką jis nebūdamas skolingas grąžino už mus. 

37. Taigi ji ilsisi ramybėje kartu su vyru, prieš kurį ir 
po kurio neištekėjo už nieko kito, kuriam tarnavo, „nešda- 
ma tau vaisių kantrumu““?, kad laimėtų tau ir jį. Ir įkvėpk, 


mano Viešpatie, mano Dieve, įkvėpk savo tarnams, mano 

broliams, savo vaikams, mano šeimininkams, kuriems tar- 
nauju širdimi, balsu ir plunksna, kad kiekvieną sykį skaity- 
dami tai jie prisimintų prie tavo altoriaus Moniką, tavo 
tarnaitę, su Patricijumi, kadaise jos vyru, per kurių kūną 
man nežinomu būdu įvedei mane į šį gyvenimą. Su dievo- 
baiminga meile teprisimena mano tėvus šioje praeinančioje 
šviesoje, mano brolius po tavimi, Tėvu, Katalikų Bažnyčio- 
je, mūsų motinoje, mano bendrapiliečius amžinojoje Jeru- 
zalėje, kurios nuo išėjimo iki pat sugrįžimo ilgisi keliaujanti 
tavo tauta, idant to, ko ji prašė manęs mirdama, jai būtų 
duota gausiau daugelio maldose per mano išpažinimus nei 
per mano maldas. 

I 1. „Pažinsiu tave“, mano pažinėjau, „pažinsiu taip, kaip 
pats esu pažintas“!. Mano sielos stiprybe, įeik į ją ir pri- 
derink prie savęs, idant turėtum ją ir veldėtum „be dėmės 
ir raukšlės“*. Tai yra mano viltis, todel kalbu ir džiūgauju 
toje viltyje, kai džiūgauju sveiku džiugesiu. O dėl kitų šio 
gyvenimo dalykų, juo daugiau verkiama, juo mažiau reikia 
verkti ir, juo mažiau verkiama, juo daugiau reikia verkti. 
„Štai tu pamilai tiesą“, nes tas, „kas ją vykdo, eina į šviesą“*. 
Noriu ją vykdyti savo širdyje tavo akivaizdoje savo išpažin- 
timi, o savo plunksna daugybės liudytojų akivaizdoje. 


II 2. Bet nuo tavęs, Viešpatie, „kurio akims“? nuoga 
yra žmogaus sąžinės gelmė, kas liktų paslėpta manyje, net 
jei aš ir nenorėčiau išpažinti tau? Juk tai tave paslėpčiau 
nuo savęs, o ne save nuo tavęs. O dabar, kai mano dūsavi- 
mas liudija, kad esu sau koktus, tu spindi ir esi malonus, 
esi mylimas ir trokštamas, idant aš parausčiau del savęs, 
atstumčiau save ir pasirinkčiau tave, ir būčiau malonus tiek 
tau, tiek sau tik tuo, kas ateina iš tavęs. Taigi, Viešpatie, 
kad ir koks būčiau, esu tau matomas. Ir dėl kokių vaisių 
išpažįstu tau, pasakiau. Tai aš darau ne kūno žodžiais ir 
garsais, bet sielos žodžiais ir minties šauksmu, kurį pažįsta 
tavo ausis. Kai esu nedoras, išpažinti tau yra ne kas kita, 
kaip bodėtis savimi; o kai esu doras, išpažinti tau yra ne kas 
kita, kaip priskirti tai ne sau, „nes tu“, Viešpatie, „laimini 
teisųjį *, bet prieš tai jį „nuteisini bedievį". Taigi mano 


išpažintis, mano Dieve, „tavo akivaizdoje“*, atliekama tau 

tylomis ir netylomis. Tyli balsu, bet šaukia meile. Juk aš 
nieko teisinga nesakau žmonėms, ko tu anksčiau iš manęs 
nesi girdėjęs, be to, neišgirsti iš manęs nieko teisinga, ko 
pats man anksčiau nebūtum sakęs. 


III 3. Tad ką bendra turiu su žmonėmis, kad jie klausytųsi 
mano išpažinimų taip, tarytum patys rengtųsi išgydyti „visas 
mano negalias“?? Tai padermė, smalsaujanti pažinti kitų 
gyvenimą, bet tinginti ištaisyti savąjį. Kodėl stengiasi išgirsti 
iš manęs, kas esu, tie, kurie nenori išgirsti iš tavęs, kas yra 
jie patys? Ir iš kur žino, girdėdami mane pasakojant apie 
save patį, ar sakau tiesą, jei „nė vienas iš žmonių nežino, 
kas vyksta žmoguje, ir tai žino tik paties žmogaus dva- 
sia “'*? Tačiau, jei išgirstų apie save pačius iš tavęs, negalėtų 
pasakyti: „Viešpats meluoja“. Juk ką reiškia išgirsti iš tavęs 
apie save jei ne pažinti save? Kita vertus, kas, pats nemeluo- 
damas, pažįsta ir sako: „Melas“? Ber kadangi „meilė visa 
tiki“!!, bent jau tarp tų, kuriuos sujungusi tarpusavyje daro 
vienu, aš, Viešpatie, tau išpažįstu ir taip, kad girdėtų ir žmo- 
nės, kuriems negaliu įrodyti, ar išpažįstu tiesą; tačiau tie, 
kuriems meilė atvėrė ausis manęs klausyti, tiki manimi. 

4. Tačiau tu, slapčiausias mano gydytojau, paaiškink 
man, dėl kokių vaisių aš tai darau. Nes mano praėjusių 
nuodėmių, kurias atleidai ir uždengei, idant padarytum 
mane laimingą tavyje, savo tikėjimu ir sakramentu pakeitęs 
mano sielą, išpažinimai, kuomet yra skaitomi ir jų klau- 
somasi, sužadina širdį, kad ji neužmigtų neviltyje ir netartų: 
„Neįstengiu“, bet būtų budri tavo gailestingumo meilėje 
ir tavo malonės saldybėje, kurios dėka galingas yra kiek- 

vienas bejėgis, pradedantis per ją susivokti esąs silpnas. Ir 
džiugu geriems girdėti apie praėjusias nuodėmes tų, kurie 
jų atsikratė, ir ne dėl to džiugu, kad tai nuodėmės, bet dėl 
to, kad jos buvo, o dabar jų nebera. Tad dėl kokių vaisių, 
mano Dieve, kuriam kasdien išpažįsta mano sąžinė, ramesnė 
del tavo gailestingumo nei dėl savo nekaltumo, dėl kokių 
vaisių, klausiu, išpažįstu ir žmonėms tavo akivaizdoje dar 
ir šiais rašmenimis, kas esu ir ne kas buvau? Juk vaisius, [su- 
sijusius su praeitimi], pamačiau ir paminėjau. Bet kas esu 
dabar, štai šią akimirką, kai rašau išpažinimus, trokšta su- 
žinoti ir daugybė žmonių, kurie mane pažįsta ir kurie nepa- 
žįsta, bet iš manęs arba apie mane kažką yra girdėję. Tačiau 
jų ausis nėra prigludusi prie mano širdies, kur aš esu toks, 
koks tik esu. Taigi jie nori išgirsti mane išpažįstant, koks 
esu viduje, kur link negali įtempti nei akies, nei ausies, nei 
proto; ir nori to, ketindami patikėti, bet nejau ir pažinti? 
Meile, kurios deka jie yra geri, sako jiems, kad išpažindamas 


apie save aš nemeluoju, ir ji pati juose tiki manimi. 


IV 5. Ber del kokių vaisių nori to? Gal nori pasveikinti 
mane, išgirdę, kiek priartėju prie tavęs tavo malonės dėka, 
ir melsti už mane, išgirdę, kiek mane gaišina mano našta? 
Aš atsiversiu tokiems žmonėms. Juk nemenki yra vaisiai, 
Viešpatie mano Dieve, jei „daugelis dėkotų!* tau už mus, 
ir daugelis prašytų tave už mus. Tepamilsta manyje bro- 
liška dvasia tai, ką mokai mylėti, ir tesikremta dėl to, dėl 
ko mokai krimstis. Tai galėtų padaryti tik broliška dvasia, 
ne svetima, ne „sūnų svetimtaučių, kurių burna kalba melą, 
o dešinė prisiekia neteisybę“, bet toji broliška, kuri pritar- 

dama man džiūgauja dėl manęs, o peikdama liūdi dėl ma- 
nęs, nes ar pritartų, ar peiktų, myli mane. Aš atsiversiu 
tokiems: teatsikvepia dėl mano dorybių, tedūsauja dėl ma- 
no ydų. Mano dorybės yra tavo parėdymai ir tavo dovanos, 
mano ydos yra mano kaltės ir tavo pasmerkimai. Teatsi- 
kvėpia del anų ir tedūsauja del šių, o himnas ir verksmas 
tekyla iki tavo veido iš broliškų širdžių, tavo smilkyklių. 
O tu,Viešpatie, pamalonintas savosios šventovės kvapsnio, 
„pasigailėk manęs dėl savo didžio gailestingumo“'* vardan 
savo vardo, ir, kadangi niekada nepameti to, ką pradėjai, 
padaryk tobula tai, kas manyje netobula. 

6. Štai tokie mano išpažinimų vaisiai: ne koks buvau, o 
koks esu, išpažinti ne tik prieš tave „su baime“"? sumišusia- 
me slaptame džiugesyje ir su viltimi sumišusiame slapta- 
me sielvarte, bet ir ausyse tikinčių žmonių vaikų, mano 
džiaugsmo dalyvių, mano mirtingumo bendradalių, mano 
bendrapiliečių ir mano pakeleivių, tiek einančių pirma 
manęs, tiek už manęs, tiek esančių šalia manęs mano kely- 
je. Tai tavo tarnai, mano broliai: tu norėjai, kad jie, tavo 
vaikai, būtų mano šeimininkai, kuriems įsakei, kad aš tar- 
naučiau, jei noriu su tavimi gyventi tavimi. Bet man šio 
tavo žodžio būtų buvę maža, jei jis man būtų prisakęs tik 
balsu, ir nebūtų parodęs kelio darbais. Ir aš tai vykdau 
darbais ir žodžiais, tai vykdau po tavo sparnais, ir būčiau 
pernelyg dideliame pavojuje, jei mano siela nebūtų klusni 
tau po tavo sparnais ir jei tau nebūtų žinomas mano silp- 
numas. Esu mažutėlis, bet visada gyvas yra mano Tėvas 
ir tinkamas man mano globėjas; juk tas pats yra tas, kuris 
pagimdė mane ir kuris globoja mane, ir tu pats esi kiek- 


216 


IŠPAŽINIMAI X 


vienas mano gėris, tu visagalis, kuris su manimi esi pirma, 
nei aš esu su tavimi. Taigi atversiu tiems, kuriems įsakai, 
kad aš tarnaučiau, ne kas aš buvau, bet kas pagaliau ir kas 
vis dar esu; bet „aš pats savęs neteisiu“'“. Tad tebūsiu išklau- 


sytas šitokiu būdu. 


V7. Tu, Viešpatie, teisi mane, nes, nors „nė vienas žmo- 
nių nežino to, kas yra žmogaus, ir tai žino tik paties žmo- 


"/, vis dėlto žmoguje esama kažko, ko nežino 


gaus dvasia“ 
nė pati žmogaus dvasia, esanti jame, o tu, Viešpatie, žinai 
visa, kas jo, kadangi sutvėrei jį. O aš, nors tavo akivaizdo- 
je ir niekinu save ir laikau save žeme ir pelenais, vis dėlto 
žinau apie tave kai ką, ko nežinau apie save. Ir tikrai „dabar 
regime lyg veidrodyje, mįslingu pavidalu“!*, dar ne „akis į 
akį; ir todel, kol klajoju toli nuo tavęs, esu arčiau savęs 
nei tavęs, tačiau žinau, kad prieš tave nieku būdu negalima 
pavartoti prievartos; vis dėlto, kokioms pagundoms įsteng- 
čiau atsispirti, o kokioms neįstengčiau, nežinau. Tačiau 
yra viltis, nes esi „ištikimas ir neleidi mūsų mėginti virš mūsų 
jėgų, bet padarai, kad galėtume aclaikyti išmėginimą"?. 
Taigi teišpažinsiu tai, ką Žinau apie save, teišpažinsiu ir tai, 
ko nežinau, nes ir tai, ką Žinau apie save, žinau, kadangi ap- 
švieti man, o tai, ko nežinau apie save, nežinosiu tol, kol 


„mano tamsybės'*? netaps nelyginant vidurdieniu tavo akyse. 


VI 8. Ne abejotinai, bet tvirtai suvokdamas, Viešpatie, 
myliu tave. Sudrebinai mano širdį savo žodžiu, ir aš pami- 
lau tave. Tačiau ir dangus, ir žemė, ir visa, kas yra juose, 


štai, iš visur kur liepia man mylėti tave ir nesiliauja kartoję 

visiems, „idant būtų nepateisinami'*!. O tu labiau pasi- 
gailėsi to, kurio būsi pasigailėjęs, ir didesnį gailestingumą 
parodysi tam, kuriam būsi buvęs gailestingas: kitaip dan- 
gus ir žemė šlovina tave kurtiems. Bet ką gi aš myliu mylėda- 
mas tave? Ne kūno dailumą ir ne laikiną grožį, ne šviesos 
spindėjimą, tokį brangų štai šioms akims, ne saldžias viso- 
kiausių dainų melodijas, ne žiedų, tepalų ir smilkalų gardų 
kvapą, ne maną ir medų, ne narius, malonius apglėbti kū- 
nu: ne tai myliu, mylėdamas savo Dievą. Ir vis dėlto, mylė- 
damas savo Dievą, myliu tam tikrą šviesą, tam tikrą balsą, 
tam tikrą kvapą, tam tikrą maistą ir tam tikrą apglėbimą: 
šviesą, balsą, kvapą, maistą, apglėbimą savo vidinio žmo- 
gaus, kur mano sielai spindi tai, ko netalpina vieta, kur 
skamba tai, ko nesunaikina laikas, kur gardžiai kvepia tai, 
ko neišsklaido vėjo dvelksmas, kur juntamas skonis, kurio 
nenustelbia persivalgymas ir kur tvirtai prigludę tai, ko ne- 
atplėšia persisotinimas. Štai ką myliu mylėdamas savo Dievą. 

9. Ir „kas tai yra“**? Paklausiau, žemės, ir ji tarė: „Tai 
nesu aš ; ir visa, kas tik yra joje, pripažino tą patį. Paklau- 


623 * 
„Ir man 


siau jūros, gelmių, „plaukiojančių gyvų esybių 
atsakė: „Nesame tavo Dievas; ieškok viršum mūsų“. Paklau- 
siau dvelkiančių vėjų, ir visas oras kartu su savo gyventojais 
man pasakė: „Klysta Anaksimenas; aš nesu Dievas“. Paklau- 
siau dangaus, saulės, mėnulio, žvaigždžių, ir jie atsakė: „Ir 
mes nesame Dievas, kurio tu ieškai“. Tada aš kreipiausi į 
visa tai, kas supa mano kūno vartus: „Pasakykite man apie 
mano Dievą, kuriuo jūs nesate, pasakykite man ką nors 
apie jį. Ir visa garsiai sušuko: „Jis mus sutvėrė“. Mano 


klausimas buvo mano įsižiūrėjimas, o jų atsakymas buvo 

jų grožis. Tada aš atsigręžiau į save ir paklausiau savęs: „Kas 
tu esi?“ Ir atsakiau: „Žmogus“. Štai čia pat mano kūnas ir 
mano siela: vienas išorėje, o kita viduje. Kurio iš jų turėčiau 
klausti apie savo Dievą, apie kurį jau buvau klausinėjęs 
kūnu nuo žemės iki pat dangaus, iki pat ten, iki kur galėjau 
išsiųsti pasiuntiniais savo akių spindulius? Tačiau geriau 
yra tai, kas viduje. Juk jai, vadovaujančiai ir sprendžiančiai 
[mano sielai], visi kūno pasiuntiniai pranešinėjo atsakymus 
dangaus, žemės ir visa ko, kas yra juose ir kas sakė: „Nesa- 
me Dievas“ ir „Jis mus sutvėrė“. Vidinis žmogus sužinojo 
tai iš tarnaujančio jam išorinio; aš vidinis, aš, aš dvasia, 
sužinojau tai per savo kūno jusles. Paklausiau pasaulio didy- 
bės apie savo Dievą, ir ji man atsakė: „Tai nesu aš, bet jis 
mane sutvėrė. 

10. Bet argi ne visiems, kurie turi nepažeistas jusles, iškyla 
šis grožis? Tad kodėl ne visiems byloja tą patį? Maži ir 
dideli gyviai regi jį, bet nėra pajėgūs paklausti. Nėra juose 
vertinančio proto, kuriam pavesta vadovauti juslėms pra- 
nešėjoms. O žmonės gali klausinėti, „idant neregimąsias 
Dievo ypatybes aiškiai suvoktų protu iš jo kūrinių““, ta- 
čiau jie, pamilę tuos kūrinius, tampa jų vergais, o būdami 
vergais negali spręsti. Tie kūriniai atsako tik tiems klausian- 
tiems, kurie [gali] spręsti, ir nekeičia savo balso, tai yra 
savo grožio, jei vienas tik mato juos, o kitas matydamas ir 
klausinėja, taip, kad vienam jis iškiltų vienaip, o kitam — 
kitaip, bet abiem iškilęs tuo pat būdu vienam yra nebylus, 
o kitam kalba: arba veikiau kalba visiems, bet supranta tik 
tie, kurie, išgirdę jo balsą išorėje, palygina jį viduje su tiesa. 


Juk tiesa sako man: „Tavo Dievas nėra nei žemė, nei dan- 


219 


IŠPAŽINIMAI X 
gus, nei joks kūnas“. Tai sako jų prigimtis. Jie mato: tai 
masė, kuri mažesnė savo dalyje nei visumoje. Tu jau esi ge- 
resnė, sakau tau, siela, nes tu atgaivini savo kūno masę, su- 
teikdama jai gyvybę, o to joks kūnas nesuteikia kitam kū- 
nui. O tavo Dievas ir tau tavo gyvenimo gyvenimas. 


VII 11. Tad ką gi aš myliu mylėdamas savo Dievą? Kas 
yra tasai, kuris yra viršum mano sielos galvos? Pačios savo 
sielos dėka pakilsiu iki jo. Peržengsiu tą jėgą, kurios dėka 
esu sujungtas su kūnu ir gyvybe pripildau jo sąrangą. Ne 
tąja jėga randu savo Dievą: kitaip rastų ir „arklys, ir asilė- 
nas, kurie neturi proto“??, bet turi tą pačią jėgą, kurios 
dėka yra gyvi ir jų kūnai. Esama kitos jėgos, kurios dėka 
padarau savo kūną ne tik gyvą, bet ir juslų. Ją man sukūrė 
Viešpats, liepęs akiai ne girdėti ir ausiai ne regėti, bet vienai 
suteikti man galią regėti, o kitai suteikti man galią girdėti, 
ir taip kiekvienai kitai juslei pagal jos vietą ir paskirtį skyręs 
tai, kas jai priklauso: skirtingus veiksmus, kuriuos aš, vie- 
ninga dvasia, atlieku jų dėka. Peržengsiu ir šią savo jėgą; 
nes ir ją turi „arklys ir asilėnas“: juk ir jie jaučia per kūną. 


VIII 12. Taigi peržengsiu ir šią savo prigimties jėgą, 
laipsniškai kildamas prie to, kuris sutvėrė mane. Ir prieinu 
atminties laukus ir erdvius rūmus, kur yra visokio pobūdžio 
dalykų nesuskaičiuojamų vaizdinių, suneštų pažinus tuos 
dalykus jusliškai, lobynai. Ten sukrauta ir visa tai, ką mąs- 
tome, padidindami arba sumažindami arba kaip nors pa- 
keisdami tai, ką užčiuopė juslės, ir visa kita, kas buvo pa- 


tikėta ir atidėta ir ko dar neprarijo ir nepalaidojo užmarštis. 

Kai atsiduriu ten, pareikalauju, kad man būtų pristatyta 
tai, ko tik užsinoriu; kai kurie vaizdiniai iškyla tuojau pat, 
kai kurių ieškoma ilgiau ir jie tarsi ištraukiami iš kažkokių 
nuošalesnių saugyklų, o kai kurie prasiveržia būriais ir, kol 
klausinėju ir ieškau ko kito, sugriūva į vidurį, tarytum 
klausdami: „Kartais esame ne mes?“ Veju juos širdies ranka 
nuo savo atminties veido tol, kol tai, ko noriu, nenušvin- 
ta ir neiškyla iš slėptuvės prieš akis. Kiti vaizdiniai prisista- 
to lengvai ir tvarkinga greta taip, kaip pareikalaujama, ir 
pirma einantys užleidžia vietą einantiems iš paskos, ir už- 
leidę pasislepia, pasiruošę pasirodyti iš naujo, kai tik pano- 
rėsiu. Visa tai vyksta, kai aš pasakoju ką iš atminties. 

13. Ten atskirai rūšimis saugoma visa, kas sunešta — 
kiekvienas dalykas savo keliu, kaip antai, per akis šviesa ir 
visos spalvos bei kūnų pavidalai, o per ausis visos garsų 
rūšys, per šnervių angas visi kvapai, per burnos angą visi 
skoniai, o viso kūno juslumo dėka tai, kas kieta, kas minkš- 
ta, kas karšta ar šalta, švelnu ar aštru, sunku ar lengva kūnui 
tiek išorėje, tiek viduje. Visa tai priglaudžia milžiniška at- 
minties slėptuvė ir nežinia kokie slėpiningi bei nenusako- 
mi jos užutekiai, kad, kai reikia, atgaivintų tai ir perdirbtų: 
visi tie dalykai prasiskverbia į ją kiekvienas pro savo duris 
ir nusėda joje. Tačiau įžengia ne jie patys, bet jusliškai pa- 
tirtos tikrovės vaizdiniai, pasiruošę ten tarnauti prisimenan- 
čiam juos protui. Bet kas galėtų pasakyti, kokiu būdu jie 
buvo sukurti, nors ir yra aišku, kokios juslės juos sugavo 
ir paslėpė viduje? Nes ir tuomet, kai esu tamsoje ir tyloje, 
atgaivinu savo atmintyje, jei noriu, spalvas ir atskiriu baltą 


nuo juodos ir bet kurios kitos, kurios tik noriu; garsai 

neįsiveržia ir nesujaukia to, ką stebiu pasemta akimis, nors 
ir jie yra ten, tačiau slepiasi tarytum atidėti skyrium. Nes 
ir juos pasišaukiu, jei man patinka, ir jie bemat yra čia, ir, 
nors liežuvis ilsisi, o gerklė tyli, aš dainuoju, kiek tik noriu, 
ir tie spalvų vaizdiniai, kurie nė kiek ne mažiau yra ten, 
neįsiterpia ir nepertraukia, kuomet tvarkomas kitas turtas, 
turtas, įplaukęs per ausis. Taip aš pagal savo norą prisi- 
menu ir visus kitus vaizdinius, kurie yra įvesti ir sukaupti 
visų kitų juslių pagalba ir nieko neužuosdamas atskiriu 
lelijų kvapą nuo žibuoklių ir nieko tuo metu neskanauda- 
mas bei nelyrėdamas, o tik prisimindamas labiau mėgstu 
medų nei jauną vynuogių vyną ir tai, kas švelnu, labiau 
nei tai, kas aštru. 

14. Tai aš darau viduje, milžiniškoje savo atminties me- 
nėje. Juk ten man po ranka yra dangus, žemė, jūra kartu 
su visu tuo, ką įstengiau patirti jusliškai juose, išskyrus tai, 
ką užmiršau. Ten aš susitinku ir pats su savimi ir prisi- 
menu, ką, kada ir kur dariau ir kaip buvau nusiteikęs, kai 
dariau. Ten yra visa, ką armenu: tai, ką patyriau, arba tai, 
kuo patikėjau. Naudodamasis tokia gausybe, aš išvedu vis 
naujus ir naujus vaizdinius, panašius į tai, ką patyriau, arba 
į tai, kuo patikėjau remdamasis tuo, ką patyriau, ir pats 
susieju juos su praeities dalykais ir iš jų nuaudžiu būsimus 
veiksmus, įvykius bei viltis, ir visus šiuos dalykus vėlgi 
mąstau tarsi dabar esančius. „Padarysiu tai ir tai sakau sau 
tame milžiniškame savo dvasios užutekyje, pilname tokios 
daugybės ir tokių didingų dalykų vaizdinių, ir tai arba tai 
įvyksta. „O kad atsitiktų taip arba taip!“, „Tenutolina Die- 
vas tai arba tai!“: sakau sau tai, ir, kuomet tai sakau, čia pat 

yra vaizdiniai viso to, ką sakau, iškilę iš to paties atminties 
lobyno, ir aš apskritai negalėčiau pasakyti nieko iš viso šito, 
jei jų nebūtų. 

15. Didelė yra ši atminties galia, pernelyg didelė, mano 
Dieve, erdvi ir beribė šventovė. Kas pasiekė jos dugną? Tai 
yra mano dvasios galia. Ji susijusi su mano prigimtimi, 
tačiau aš pats nesutalpinu viso to, kas esu. Taigi dvasia yra 
per ankšta, kad galėtų apimti save, tad kur yra toji jos da- 
lis, kurios ji nesutalpina? Nejau už jos ir ne joje pačioje? Ir 
kaip ji nesutalpina? Tai man kelia didelę nuostabą, sustin- 
gimas apima mane. Žmonės eina žavėtis kalnų viršūnėmis, 
milžiniškomis jūros bangomis, plačiai tekančiomis upėmis, 
[žemę] juosiančiu vandenynu ir ratu besisukančiomis 
žvaigždėmis, palikdami save pačius nuošaly, ir nesistebi, 
kad aš, kalbėdamas apie visa tai, nematau to akimis, o aš 
ir negalėčiau apie tai kalbėti, jei kalnų, bangų, upių ir 
žvaigždynų, kuriuos mačiau, bei vandenyno, pasakojimu 
apie kurį patikėjau, neregėčiau viduje, savo atmintyje, iš- 
sidėsčiusių plačiai erdvėje raip, tarsi regėčiau juos už savęs. 
Tačiau ne juos aš prarijau matydamas juos, kai mačiau 
juos akimis, ir ne jie yra manyje, o jų vaizdiniai, ir aš žinau, 
kas kokia kūno jusle įspausta man. 


IX 16. Bet ne tik rai nešioja ši neišmatuojama mano 
atminties talpykla. Čia yra ir visi tie dalykai, kuriuos aš 
sužinojau iš laisvųjų mokslų ir kurie dar neiškrito [iš atmin- 
ties]: jie tarsi nuošalėje, dar gilesnėje vietoje, kuri nėra vie- 
ta; ir aš nešiojuosi ne jų vaizdinius, bet juos pačius. Nes, 
kas yra literatūra, kas yra dialektika, kiek yra klausimų rūšių, 

visa, ką tik žinau apie tai, yra mano atmintyje ne taip, 
tarytum aš, išlaikęs vaizdinį, patį dalyką būčiau palikęs už 
savęs ir jis būtų nuskambėjęs ir išnykęs, kaip balsas, įspau- 
dęs per ausis pėdsaką, kurio dėka prisimenamas taip, tarsi 
skambėtų, nors jau nebeskamba, arba kaip kvapas, kuris, 
kol sklinda ir pamažu vadėjasi su vėju, užgauna uoslę ir 
tokiu būdu perkelia į atmintį savo vaizdinį, kurį prisimin- 
dami susigrąžiname, arba kaip maistas, kuris būdamas pilve 
tikrai nebeturi skonio, tačiau tarytum turi skonį atmintyje, 
arba kaip tai, kas pajuntama prisilietus kūnu ir ką atmintis 
įsivaizduoja net ir atskirta nuo mūsų. Mat pastarieji daly- 
kai neįleidžiami į atmintį: vien tik jų vaizdiniai stebėtinai 
greitai sugaunami, sudedami tarsi į kokius stebėtinus sandė- 
lius ir prisimenant stebėtinu būdu iškeliami į paviršių. 


X 17. O kai girdžiu sakant, kad yra trijų rūšių klausimai: 
ar egzistuoja? kas egzistuoja? kokias savybes turi?, aš išlaikau 
garsų, iš kurių sudaryti šie žodžiai, vaizdinius ir žinau, kad 
tie garsai skambesiu perskrodė orą ir kad jų jau nebėra. O 
prie pačių dalykų, kurie nusakomi tais garsais, nei prisilie- 
čiau jokia kūno jusle, nei juos mačiau kur kitur išskyrus 
savo dvasią ir atmintyje paslėpiau ne jų vaizdinius, o juos 
pačius: iš kur jie įėjo į mane, tepasako, jei gali. Aš perbėgu 
visas savo kūno duris ir nerandu, pro kurias iš jų jie įėjo. 
Akys sako: „Jei jie yra spalvoti, mes apie juos pranešėme“; 
ausys sako: „Jei skambėjo, tai mūsų yra pažymėti“; šner- 
vės sako: „Jei skleidė kvapą, tai per mus įėjo“; ir skonio 
juslė sako: „Jei neturi skonio, nieko manęs neklausinėk“; 


lytos juslė sako: „Jei nėra kūningas, aš nelytėjau, o jei ne- 

lytėjau, tai ir nepažymėjau“. Iš kur ir per kur įėjo į mano 
atmintį? Nežinau, kokiu būdu; nes kai aš juos išmokau, 
ne kito protu patikėjau, bet savajame atpažinau, patvirti- 
nau, kad jie teisingi, ir patikėjau jam tarytum atidėdamas, 
kad panorėjęs galėčiau iš ten paimti. Taigi jie ten buvo ir 
prieš man išmokstant juos, tačiau jų nebuvo mano atmin- 
tyje. Tad kur ir kodel, kai apie juos buvo kalbama, aš juos 
pažinau ir tariau: „Taip yra, tai tiesa“, jei ne todel, kad jie 
jau buvo atmintyje, bet buvo taip nustumti ir nugrūsti tar- 
si į nuošalesnius urvus, kad aš apie juos turbūt nė nebū- 
čiau pagalvojęs, jei kažkas nebūtų pamokęs ir jie nebūtų 
buvę atkapsryti. 


XI 18. Taigi mes atskleidėme, kad išmokti tuos daly- 
kus, kurių vaizdinių mes nesukaupiame per jusles, bet ku- 
riuos stebime viduje pačius savaime tokius, kokie jie yra, 
be vaizdinių, yra ne kas kita, kaip tarsi surinkti mintimis 
tai, ką atmintis laikė savyje sumišai ir netvarkingai, ir su- 
telkus dėmesį sutvarkyti taip, kad tie dalykai atmintyje, 
kur pirma slapstėsi išsibarstę ir apleisti, būtų tarytum po 
ranka ir nesunkiai iškiltų, paklusę įprastoms proto pastan- 
goms. Ir kiek daug tokio pobūdžio dalykų nešiojasi mano 
atmintis, dalykų, kurie jau yra atrasti ir, kaip minėjau, tary- 
tum padeti po ranka ir kuriuos mes sakomės esą išmokę ir 
pažinę. Tačiau jei gana nedidelį laiko tarpą liaujuosi apie 
juos galvojęs, jie vėl nugrimzta ir tarytum pasklinda po 
dar atokesnes kerteles taip, kad juos vėl nelyginant naujus 
reikia mintimis ištraukti iš ten pat — juk jie neturi kitos 


buveinės — ir iš naujo sukaupti, kad galima būtų juos žinoti, 

tai yra juos reikia surinkti tarytum jie būtų išsibarstę. Iš 
čia kilęs žodis cogitare (mąstyti). Juk tarp žodžių cogo (su- 
kaupiu) ir cogito (mąstau) yra toks ryšys, koks tarp žodžių 
ago (varau)ir agito (varinėju) bei facio (darau) ir factito (dari- 
nėju). Tačiau šį veiksmažodį protas pasisavino sau asmeniš- 
kai taip, kad ne apie tai, kas kur nors kitur, bet tik apie tai, 
kas galvoje surenkama, tai yra, kaupiama, galima tiesiogi- 
ne prasme sakyti, kad tai cogitari (mąstoma). 


XII 19. Lygiai taip atmintis laiko savyje nesuskaičiuo- 
jamus skaičių ir matmenų santykius bei dėsnius, kurių nė 
vieno neįspaudė kūno juslė, nes jie neturi nei spalvos, nei 
skambesio, nei kvapo, nėra nei ragaujami, nei lytėjami. Aš 
girdėjau žodžių, kuriais jie išreiškiami, kalbant apie juos, 
skambesį, bet tai yra viena, o šie dalykai — kas kita. Juk tie 
žodžiai vienaip skamba graikiškai, o kitaip lotyniškai; o 
šie dalykai nėra nei graikiški, nei lotyniški, nei priklauso 
kokiai kitai kalbai. Mačiau meistrų išvestas linijas, net ir 
pačias ploniausias, kurios buvo nelyginant voratinklio siūlai; 
tačiau [atmintyje esančios] linijos yra kitokios, tai nėra 
vaizdiniai tų, apie kurias man pranešė kūno akis: jas pažįsta 
kiekvienas, kuris atpažįsta jas viduje visai negalvodamas 
apie nieką, kas kūniška. Juk aš visomis savo juslėmis suvo- 
kiau ir skaičius, kuriuos skaičiuojame; bet tie, kuriais skai- 
čiuojame, yra kitokie: jie nėra vaizdiniai pirmųjų ir dėl to 
yra absoliučiai. Tepasijuokia iš manęs taip kalbančio tas, 
kas jų nemato, ir man bus liūdna dėl jo, išjuokiančio mane. 


XIII 20. Visa tai laikau atmintyje, laikau atmintyje ir 

tai, kaip visa tai išmokau. Be to, girdėjau ir laikau atmintyje 
tai, kas visiškai klaidingai pateikiama prieš šiuos dalykus; 
tačiau, nors tai ir klaidinga, nera klaidinga tai, kad aš tai 
prisimenu; prisimenu ir tai, kad atskyriau teisingus teiginius 
ir klaidingus, kuriais prieštaraujama aniems, ir matau, kad 
dabar aš juos atskiriu vienaip, tačiau prisimenu, kad dažnai, 
mąstydamas dažnai apie juos, atskirdavau kitaip. Taigi aš 
armenu, kad dažnai suprasdavau šiuos dalykus, ir išsaugo- 
ju atmintyje tai, ką atskiriu ir suprantu dabar, idant vėliau 
galėčiau prisiminti, kad supratau dabar. Vadinasi, aš prisi- 
menu ir tai, kad prisimenu, ir jei ateityje prisiminsiu, kad 
dabar galėjau tai prisiminti, prisiminsiu, be abejo, savo at- 


minties galios dėka. 


XIV 21. Ta pati atmintis laiko savyje ir mano dvasios 
būsenas. Ne taip, kaip jas patirdama turi pati dvasia, bet 
kitu, labai skirtingu būdu, taip, kaip save turi atminties 
galia. Juk aš nebūdamas linksmas prisimenu, kad buvau 
linksmas, nebūdamas nuliūdęs prisimenu savo praėjusį 
liūdesį, nejusdamas baimės prisimenu, kad kadaise bijojau, 
ir neturėdamas troškimų prisimenu ankstesnius troškimus. 
Kartais, priešingai, su džiaugsmu prisimenu praėjusį liūdesį 
ir su liūdesiu džiaugsmą. Tuo nereikėtų stebėtis kalbant 
apie kūną: tačiau dvasia yra viena, o kūnas - kita. Taigi jei 
su džiaugsmu prisimenu praėjusį kūno skausmą, ne taip 
jau stebėtina. O čia, kadangi dvasia yra pati atmintis — juk 
mes, kai liepiame išlaikyti ką nors atmintyje, sakome: „Žiū- 
rėk, kad turėtum tai galvoje“, o kai užmirštame, sakome: 


„Neturėjau galvoje“ ir „Iškrito iš galvos“, vadindami dva- 

sia pačią atmintį — taigi, kadangi taip yra, kaip čia atsitinka, 
kad, kuomet su džiaugsmu prisimenu savo praėjusį liūdesį, 
dvasia džiūgauja, o atmintyje yra liūdesys, ir dvasia yra links- 
ma dėl to, kad joje džiaugsmas, o atmintis dėl to, kad joje 
liūdesys, nėra liūdna? Tai gal atmintis nesusijusi su dvasia? 
Bet kas galėtų tai tvirtinti? Taigi, be abejo, atmintis yra 
nelyginant dvasios pilvas, o džiaugsmas ir liūdesys tarytum 
saldus ir kartus maistas: perduoti atminčiai, tarytum per- 
kelti į pilvą, jie gali ten nusėsti, bet negali išlaikyti skonio. 
Juokinga yra manyti, kad viena ir kita yra panašu, tačiau 
nėra ir visiškai nepanašu. 

22. Bet štai, sakydamas, kad dvasią sukrečiantys jausmai 
yra keturi: geismas, džiaugsmas, baimė ir liūdesys, aš paimu 
tai iš atminties ir, ką tik galiu svarstyti šiuo klausimu, suskir- 
stydamas kiekvieną į kiekvieno jų pobūdį atitinkančias rūšis 
ir apibrėždamas kiekvieną, būtent ten randu ką pasakyti ir 
iš ten paimu, tačiau, kuomet kalbu apie tuos jausmus pri- 
simindamas juos, nė vieno iš jų nesu jaudinamas; bet dar 
prieš tai, nei aš juos prisiminiau ir aptariau, jie buvo ten; 
dėl to ir galima buvo ištraukti juos iš ten prisiminimu. 
Taigi gal, kaip maistas atrajojant grįžta atgal iš pilvo, taip 
šie dalykai prisimenant grįžta iš atminties. Tad kodel tas, 
kuris juos svarsto, tai yra prisimena, minčių burnoje ne- 
junta džiaugsmo saldybės arba liūdesio kartėlio? O gal tuo 
ir skiriasi tai, kas nėra visiškai panašu? Juk kas noromis 
kalbėtų apie tokius dalykus, jei kiekvieną kartą, minėdami 
liūdesį ar baimę, būtume priversti liūdėti arba bijoti? Ir 
vis delto mes apie tai nekalbėtume, jei savo atmintyje neras- 


tume ne tik žodžių, atitinkančių kūno juslių įspaustus 


228 


IŠPAŽINIMAI X 
vaizdinius, skambesio, bet ir pačių dalykų sąvokų, kurių 
neįgijome nė per vienas kūno duris: pati dvasia, pažinusi 
jas savo aistrų patyrimo dėka, perdavė jas atminčiai arba 
atmintis pati tai, net ir neperduota, išlaikė sau. 


XV 23. Ber kas be vargo galėtų pasakyti, ar per vaizdinius, 
ar ne? Juk aš įvardiju akmenį, įvardiju saulę, nors patys 
dalykai ir nėra prieinami mano juslėms; žinoma, jų vaizdi- 
niai yra čia pat atmintyje. Įvardiju kūno skausmą, nejus- 
damas jo, nes nieko neskauda; tačiau jei jo vaizdinio nebūtų 
mano atmintyje, nežinočiau, ką sakyti, ir svarstydamas ne- 
galėčiau atskirti jo nuo malonumo. Įvardiju kūno sveikatą 
būdamas sveikas kūnu; manyje, žinoma, yra pats dalykas; 
tačiau jei mano atmintyje nebūtų ir jo vaizdinio, aš nieku 
būdu neprisiminčiau, ką reiškia šio žodžio skambėjimas, 
ir ligoniai, paminėjus sveikatą, neatpažintų, apie ką kalba- 
ma, jei pats tas vaizdinys nebūtų išlaikytas atminties galios, 
nors paties dalyko kūne ir nėra. Įvardiju skaičius, kuriais 
skaičiuojame; štai mano atmintyje yra ne jų vaizdiniai, bet 
jie patys. Įvardiju saulės vaizdinį, ir jis yra mano atmintyje; 
ir aš prisimenu ne jos vaizdinio vaizdinį, o patį vaizdinį: jis 
man prisimenančiam yra čia pat po ranka. Įvardiju atmintį 
ir atpažįstu tai, ką įvardiju. Ir kur atpažįstu, jei ne pačioje 
atmintyje? Nejau ir ji sau prieinama per savo vaizdinį, o 


ne pati savaime? 


XVI 24. Na, o kai įvardiju užmaršų ir taip pat atpažįstu 
tai, ką įvardiju, iš kur atpažinčiau, jei neprisiminčiau? Turiu 


galvoje ne žodžio skambesį, bet juo išreiškiamą dalyką; jei 

jį būčiau užmiršęs, žinoma, neįstengčiau atpažinti, ką tas 
garsas reiškia. Taigi, kai prisimenu atmintį, pati atmintis 
yra sau prieinama pati savaime; o kai prisimenu užmaršų, 
čia pat yra ir atmintis, ir užmarštis: atmintis, kurios dėka 
prisimenu, užmarštis, kurią prisimenu. Bet kas yra užmarš- 
tis, jei ne atminties nebuvimas? Tad kaip ji gali būti ma- 
nyje, idant aš ją prisiminčiau, jei, kuomet ji yra manyje, aš 
negaliu prisiminti? Bet jei tai, ką prisimename, laikome 
atmintyje, ir, kita vertus, jei neprisimintume užmaršties, 
niekada negalėtume išgirdę šį žodį atpažinti tai, kas juo 
išreiškiama, užmarštis laikoma atmintyje. Vadinasi, mu- 
myse yra, idant nepamirštume, tai, kam esant, pamirštame. 
Ar iš čia neplaukia išvada, kad, kuomet prisimename už- 
marštį, ji iškyla atmintyje ne pati savaime, bet per savo 
vaizdinį, nes, jei užmarštis iškiltų pati savaime, ji padarytų 
taip, kad mes ne prisimintume, bet užmirštume? Ir kas pa- 
galiau tai ištirs? Kas supras, kaip yra iš tiesų? 

25. Tikrai, Viešpatie, vargstu ties tuo ir vargstu su savi- 
mi pačiu: tapau sau sunkiai įdirbama ir daug prakaito reika- 
laujančia žeme. Juk mes dabar tyrinėjame ne dangaus kraš- 
tus, matuojame ne atstumus tarp žvaigždžių, aiškinamės 
ne žemės pusiausvyrą: tai aš prisimenu, aš, dvasia. Ne taip 
jau nuostabu, jei visa tai, kas aš nesu, yra toli nuo manęs: 
bet kas man gali būti arčiau už mane patį? O štai aš nesu- 
vokiu savo atminties galios, nors be jos neįstengčiau nė pa- 
vadinti savęs. Ką gi man sakyti, jei man aišku, kad prisimenu 
užmarštį? Ar tai, kad mano atmintyje nėra to, ką prisime- 
nu? Ar kad užmarštis mano atmintyje slypi tam, kad neuž- 
mirščiau? Ir viena, ir kita yra niekam tikę. Koks trečias 

kelias? Kaip aš galėčiau teigti, kad, kuomet prisimenu už- 
marštį, mano atmintyje laikoma ne ji pati, bet jos vaizdinys? 
Kaip galėčiau tai tvirtinti, jei, įspaudžiant atmintyje bet 
kokio dalyko vaizdinį, yra būtina, kad pirma būtų pats 
dalykas, iš kur galima būtų įspausti tą vaizdinį? Juk taip aš 
prisimenu Kartaginą, visas vietas, kuriose lankiausi, taip 
prisimenu matytus žmonių veidus ir tai, apie ką pranešė 
kitos juslės, taip prisimenu ir paties kūno sveikatą bei 
skausmą: kai jie buvo šalia, atmintis paėmė iš jų vaizdinius, 
kad, nors jų ir nebūtų šalia, prisiminęs juos galėčiau stebė- 
ti tarytum šalia esančius ir peržiūrinėti galvoje. Tad jei at- 
mintyje laikoma ne užmarštis pati savaime, bet jos vaizdi- 
nys, tai, be abejo, ji buvo, idant būtų sugautas jos vaizdinys. 
O jei buvo, tai kaip įrašė atmintyje savo vaizdinį, jei už- 
marštis savo buvimu ištrina ir tai, ką randa jau pažymėta? 
Vienok kažkokiu būdu, nors tas būdas ir nesuvokiamas 
bei nepaaiškinamas, esu tikras, kad prisimenu ir pačią už- 
marštį, kuri palaidoja tai, ką prisimename. 


XVII 26. Didelė yra atminties jėga, kažkas šiurpinančio, 
Viešpatie, gili ir beribė įvairovė; ir tai yra dvasia, tai esu aš 
pats. Tad kas aš esu, mano Dieve? Kokia mano prigimtis? 
Įvairus, daugialypis ir visiškai neaprėpiamas gyvenimas. Štai 
savo atminties laukuose, urvuose ir nesuskaičiuojamose įdu- 
bose, kurios be skaičiaus pilnos nesuskaičiuojamų rūšių 
dalykų, kurie ten yra arba per vaizdinius, kaip antai visa, 
kas kūniška, arba patys, kaip antai laisvieji menai, arba per 
nežinia kokias sąvokas ar žymes, kaip antai dvasios būse- 


nos - jas atmintis išlaiko ir tuomet, kai dvasia jų nepati- 

ria, nors dvasioje yra visa, kas tik yra atmintyje — aš per- 
bėgu visa tai, nulėkdamas tai šen, tai ten, skverbiuosi, kiek 
galiu, giliau, ir niekur nėra pabaigos: tokia yra atminties 
galia, tokia yra gyvybės jėga žmoguje, gyvenančiame mir- 
čiai! Tad ką gi man daryti, tikrasis mano gyvenime, mano 
Dieve? Peržengti ir šią savo galią, kuri vadinasi atmintis, 
peržengti ją, kad priartėčiau prie tavęs, saldžios šviesos? Ką 
man pasakysi? Štai aš kildamas per savo dvasia prie tavęs, 
kuris pasilieki viršum manęs, peržengsiu ir šią savo galią, 
kuri vadinasi atmintis, nes noriu prisiliesti prie tavęs ten, 
kur prie tavęs galima prisiliesti, ir priglusti prie tavęs ten, 
kur prie tavęs galima priglusti. Juk atminųį turi ir gyvuliai, 
ir paukščiai: antraip nesurastų savo urvų ir lizdų, nei dau- 
gybės priprastų jiems dalykų; o ir priprasti prie ko nors jie 
gali tik atminties dėka. Taigi peržengsiu ir atminų, kad 
priartėčiau prie to, kuris „atskyrė mane nuo keturkojų ir 
padarė išmintingesnį už dangaus skrajūnus“ (Job 35, 11), 
peržengsiu ir atmintį, kad surasčiau tave. Kur, tikrasis gėri, 
užtikrinta saldybe, kur surasčiau tave? Jei randu tave už 
savo atminties, tai neatsimenu tavęs. Bet kaipgi galiu rasti 


tave, jei neatsimenu tavęs? 


XVIII 27. Pametė moteris drachmą ir ieškojo jos su ži- 
buriu. Jei ji nebūtų jos prisiminusi, nebūtų jos radusi. Juk 
radusi drachmą iš kur ji būtų žinojusi, ar tai ta, jei nebūtų 
jos prisiminusi? Prisimenu, kad ieškojau ir radau daugybę 
pamestų dalykų. Iš to aš žinau, kad, kai, man beieškant ku- 
rio nors iš jų, manęs buvo klausiama: „Gal tai šitai?“, „Gal 


tai anai?“, aš tol kartojau, kad ne, kol man nebuvo parodyta 

tai, ko ieškojau. Jei, kad ir kas tai būtų, aš nebūčiau pri- 
siminęs, net jei man ir būtų parodyta, nebūčiau radęs, nes 
nebūčiau atpažinęs. Ir visada taip būna, kai ieškome ir ran- 
dame ką nors pamesta. Jei kartais kas nors, pavyzdžiui, 
bet koks regimas kūnas, dingsta iš akių, bet ne iš atminties, 
viduje laikomas jo vaizdinys ir jo ieškoma tol, kol jis ne- 
grįžta į akiratį. O kai jis surandamas, atpažįstamas iš vaiz- 
dinio, kuris yra [mumyse]. Be to, mes nesakome, kad ra- 
dome tai, kas buvo dingę, jei neatpažįstame, o atpažinti 
negalime, jei neprisimename: tai, kas buvo dingę iš akių, 
buvo laikoma atmintyje. 


XIX 28. Na? O kai pati atmintis pameta ką nors, kaip 
tai atsitinka, kuomet pamirštame ir stengiamės prisimin- 
ti, kur tada mes ieškome, jei ne pačioje atmintyje? Ir čia, 
jei kartais viena pasirodo vietoj kita, mes atmetinėjame 
tol, kol nepasirodo tai, ko ieškome. O kai pasirodo, sako- 
me: „Šitai“; to mes nesakytume, jei neatpažintume, ir ne- 
atpažintume, jei neprisimintume. Taigi tikrai buvome už- 
miršę. O gal ne visiškai buvo iškritę [iš atminties), ir 
remiantis ta dalimi, kuri išliko, buvo ieškoma kitos, nes 
atmintis jautė, kad ne kartu atvynioja tai, ką buvo įpratusi 
kartu, ir tarsi šlubuodama pakirstu įpročiu reikalavo, kad 
būtų grąžinta tai, ko trūko? Taip yra, kai matome akyse ar- 
ba mintyse kokį nors pažįstamą žmogų ir stengiamės [pri- 
siminti] jo vardą, kurį užmiršome. Koks kitas vardas be- 
ateitų į galvą, mes jo nesurišame su [tuo žmogumi), nes 
yra įprasta galvoti apie jį nes su tuo vardu, ir dėl to armeti- 


nėjame jį tol, kol neiškyla tas, ties kuriuo tuojau pat pa- 


233 


IŠPAŽINIMAI X 


grįstai nurimsta įprastas žinojimas. Ir iš kur tas vardas iškyla, 
jei ne iš pačios atminties? Nes ir tuomet, kai prisimename 
priminus kam nors kitam, jis iškyla iš ten. Juk mes juo 
nepatikime nelyginant kuo nauju, bet prisiminę patvirtina- 
me, kad tai būtent tas, kuris buvo ištartas. O jei būtų vi- 
siškai ištrintas iš galvos, tai mes neprisimintume, net jei 
mums būtų priminta. Juk mes dar ne visiškai pamiršome, 
nes prisimename bent jau tai, kad užmiršome. Taigi mes 
negalėtume net ieškoti tokio pamesto daikto, kurį būtume 
visiškai pamiršę. 


XX 29. Tad kaip man tavęs ieškoti, Viešpatie? Juk ieško- 
damas tavęs, savo Dievo, ieškau palaimingo gyvenimo. 
Ieškosiu tavęs, idant gyva būtų mano siela. Juk mano kūnas 
yra gyvas mano siela, o mano siela yra gyva tavimi. Tad 
kaip man ieškoti palaimingo gyvenimo? Nes nėra man to 
gyvenimo, kol aš neištarsiu: „Gana, čia jis“. Tačiau turėčiau 
pasakyti, kokiu būdu jo ieškau: ar per prisiminimą, lyg 
būčiau jį užmiršęs, bet vis dar prisiminčiau, kad užmiršau, 
ar siekdamas patirtį jį kaip nepažintą — tokį, kurio nieka- 
da nežinojau, arba tokį, kurį taip užmiršau, kad net nepri- 
simenu, jog pamiršau. Bet argi pats palaimingas gyveni- 
mas nėra tai, ko visi nori, ir nėra visiškai nė vieno, kuris 
nenorėtų? Kur pažino jį, kad taip nori jo? Kur regėjo, kad 
būtų galėję pamilti? Nežinia kaip, bet mes jį tikrai turi- 
me. Yra kelias, kuriuo kiekvienas yra laimingas, kai turi jį, 
o yra tokių, kurie laimingi vildamiesi pasiekti jį. Šie yra 
mažiau laimingi už tuos, kurie iš tiesų yra laimingi, bet 


jiems geriau nei tiems, kurie nėra laimingi nei iš tiesų, nei 

viltimi. Ber ir šie taip labai nenorėtų būti laimingi, jei kokiu 
nors būdu jo neturėtų: o kad jie nori, yra visiškai aišku. 
Nežinau, kaip jį pažino, ir dėl to nežinau, kokį turi apie jį 
supratimą, dėl kurio vargstu, klausdamas, ar jis yra atmin- 
tyje, nes, jei jis ten, tai kitados jau buvome laimingi, - ar 
kiekvienas atskirai, ar tame žmoguje, kuris pirmasis nusidė- 
jo, kuriame visi mirėme ir iš kurio visi gimėme nelaimėje, 
dabar neklausiu, klausiu tik, ar atmintyje yra palaimingas 
gyvenimas. Juk mes jo nemylėtume, jei nepažinotume. 
Girdėjome šiuos žodžius ir visi pripažįstame, kad siekiame 
paties [jais įvardijamo] dalyko; ne garsu gi mėgaujamės. 
Juk kai graikas išgirsta juos lotyniškai, nepatiria jokio ma- 
lonumo, nes nežino to, kas pasakyta; o mes patiriame, 
kaip patirtų ir graikas, jei išgirstų juos graikiškai, kadangi 
pats [jais įvardijamas] dalykas yra nei graikiškas, nei loty- 
niškas, ir jį pasiekti trokšta tiek graikai, tiek lotynai, tiek 
visomis kitomis kalbomis kalbantys žmonės. Taigi palai- 
mingas gyvenimas yra žinomas visiems, ir, jei galima būtų 
iš karto paklausti visų, ar jie nori būti laimingi, visi nedvejo- 
dami atsakytų, kad nori. O taip nebūtų, jei jie neturėtų 
atmintyje paties šiais žodžiais įvardijamo dalyko. 


XXI 30. Nejau [jį prisimename] taip, kaip prisimena 
Kartaginą tas, kuris ją matė? Ne: palaimingas gyvenimas 
nėra matomas akims, nes nėra kūnas. Gal taip, kaip prisi- 
mename skaičius? Ne: tas, kuris turi apie juos supratimą, 
nesistengia dar ir įsigyti juos; o apie laimingą gyvenimą tu- 
rime supratimą ir dėl to jį mylime, bet norime dar ir pa- 


siekti, idant būtume laimingi. Gal taip, kaip prisimename 

iškalbą? Ne: nors, išgirdę šį žodį, prisimena patį dalyką ir 
tie, kurie dar nėra iškalbingi (o daugelis norėtų būti) — iš 
čia matyti, kad jie turi supratimą apie iškalbą, — vis dėlto 
jie per kūno jusles pažino kitus, kurie yra iškalbingi, pa- 
tyrė malonumą ir trokšta būti tokiais — nors nebūtų pa- 
tyrę malonumo, jei nebūtų viduje turėję supratimo, ir 
nebūtų panorėję tokiais tapti, jei nebūtų patyrę malonu- 
mo, — o palaimingo gyvenimo jokia kūno jusle negalime 
kituose patirti. Gal taip, kaip prisimename džiaugsmą? Tik- 
riausiai taip. Juk aš prisimenu savo džiaugsmą ir būdamas 
liūdnas, kaip prisimenu palaimingą gyvenimą būdamas 
nelaimingas, nors nei kada nors savo džiaugsmą mačiau, 
nei girdėjau, nei užuodžiau, nei ragavau, nei lytėjau kūno 
jusle, bet patyriau savo dvasioje, kai buvau linksmas, ir jo 
supratimas įstrigo mano atmintyje, idant galėčiau jį prisi- 
minti, kartais su panieka, kartais su ilgesiu, atsižvelgdamas 
į skirtingas priežastis, dėl kurių, pamenu, džiaugiausi. Juk 
aš prisipildydavau džiaugsmu ir dėl gėdingų dalykų, kuo 
aš prisimindamas dabar šlykščiuosi ir ką keikiu, o kartais 
dėl gerų ir garbingų, ką prisimenu su ilgesiu, net jeigu tų da- 
lykų dabar nėra, su liūdesiu prisimenu ankstesnį džiaugsmą. 

31. Tad kur ir kada aš patyriau savo palaimingą gyve- 
nimą, kad galėčiau jį prisiminti, mylėti ir ilgėtis? Ir ne tik 
aš vienas arba drauge su kai kuriais, bet visiškai visi norime 
būti laimingi. Bet jei mes neturėtume apie tai aiškaus su- 
pratimo, nenorėtume tokiu tvirtu noru. Bet „kas tai yra“**? 
Jei dviejų žmonių būtų paklausta, ar jie nori tarnauti kariuo- 
menėje, galėtų atsitikti taip, kad vienas iš jų atsakytų norįs, 


o kitas nenorįs: tačiau jei jų būtų paklausta, ar jie nori būti 

laimingi, abu bemat nedvejodami atsakytų, kad nori, ir 
ne del skirtingų priežasčių vienas norėtų tarnauti kariuo- 
menėje, o kitas nenorėtų, o tik dėl to, kad būtų laimingi. 
Gal dėl to, kad vienas džiaugiasi vienu, o kitas — kitu? 
Taigi visi sutartinai tvirtina, kad nori būti laimingi, taip, 
kaip sutartinai atsakytų, jeigu jų būtų paklausta, kad nori 
džiaugtis ir kad tą džiaugsmą vadina palaimingu gyveni- 
mu. Ir net jei vienas semiasi jį iš vienur, o kitas iš kitur, 
vienas yra tikslas, kurį visi stengiasi pasiekti, - džiaugsmas. 
O kadangi džiaugsmas yra toks dalykas, kurio nė vienas 
negali teigti nesąs patyręs, išgirdus minint palaimingą gy- 
venimą, jis aptinkamas atmintyje ir atpažįstamas. 


XXII 32. Šalin, Viešparie, šalin, nuo tavo tarno, kuris 
išpažįsta tau, širdies, šalin mintį, kad esu laimingas, kokiu 
tik džiaugsmu besidžiaugčiau. Juk yra džiaugsmas, kuris 
neduodamas bedieviams, o duodamas tiems, kurie tave gar- 
bina be atlygio ir kurių džiaugsmas esi tu pats. O patsai 
palaimingas gyvenimas yra džiaugtis tavyje, dėl tavęs, var- 
dan tavęs: štai jis ir nėra jokio kito. O tie, kurie mano, kad 
jis yra kitoks, vaikosi kito džiaugsmo, bet ne to tikrojo. Ir vis 
delto jų valia nenutolsta nuo tam tikro džiaugsmo vaizdinio. 


XXIII 33. Vadinasi, nėra neabejotina, kad visi nori būti 
laimingi, nes tie, kurie nenori džiaugtis tavimi, kuris vie- 
nintelis esi palaimingas gyvenimas, nenori, žinoma, palai- 
mingo gyvenimo. O gal visi to nori, bet, kadangi „kūno 
geismai priešingi dvasiai, o dvasios - kūnui, jie nedaro, kaip 


2 


nori *“, o puola prie to, ką įstengia, ir tuo pasitenkina, nes 

to, ko neįstengia, nenori tiek, kiek pakanka, kad įstengtų? 
Klausiu jų visų, kuo jie labiau nori džiaugtis: tiesa ar melu: 
jie nedvejoja atsakyti, kad labiau nori džiaugtis tiesa, taip, 
kaip nedvejoja atsakyti, kad nori būti laimingi. Nes palai- 
mingas gyvenimas yra džiaugsmas tiesa, tai yra džiaugsmas 
tavimi, „kuris esi tiesa“?, Dieve, „mano šviesa ir mano 
akių išganymas '?, Dieve mano. Visi nori šio palaimingo 
gyvenimo, visi nori šio gyvenimo, kuris vienintelis yra palai- 
mingas, visi nori džiaugtis tiesa. Daug mačiau tokių, kurie 
nori apgauti, bet nė vieno, kuris norėtų būti apgautas. Tad 
kur jie pažino šį palaimingą gyvenimą, jei ne ten, kur pažino 
ir tiesą? Myli jie ir tiesą, nes nenori būti apgauti, ir, mylėda- 
mi palaimingą gyvenimą, kuris yra ne kas kita, kaip džiaugs- 
mas tiesa, be abejo, myli ir tiesą, tačiau jos nemylėtų, jei jų 
atmintyje nebūtų kokio nors supratimo apie ją. Tad kodėl 
jie nesidžiaugia ja? Kodėl nėra laimingi? Todel, kad smar- 
kiau įnikę į tai, kas padaro juos nelaimingus greičiau nei 
laimingus juos padaro tai, ką jie menkai teprisimena. „Dar 
žmonėse yra šiek tiek šviesos *?: tevaikšto, tevaikšto, „kad 
neužkluptų jų tamsa“. 

34. Bet kodel tiesa gimdo neapykantą, o tiesą skelbian- 
tis tavo Žmogus tapo jiems priešu, nors ir mylimas palai- 
mingas gyvenimas, kuris yra ne kas kita, kaip džiaugsmas 
tiesa, jei ne todėl, kad tiesa mylima taip, kad, ką tik kita 
jie myli, nori, kad tai, ką myli, būtų tiesa ir, kadangi nenori 
būti apgauti, nenori būti įtikinti, kad klysta? Vadinasi, jie 
nekenčia tiesos del to, ką myli vietoj tiesos. Jie myli ją, kai 
ji šviečia, ir nekenčia, kai įrodo juos klystant. O kadangi 
jie nenori būti apgauti, bet nori apgauti, myli ją, kai ji 

atsiveria pati, ir nekenčia, kai ji atveria juos. Dėl to ji atly- 
gins jiems taip, kad tuos, kurie nenori būti jos atskleisti, 
atskleis prieš jų norą ir pati liks jiems neatsiskleidusi. To- 
kia, tokia, tokia, žmogaus dvasia, tokia akla ir suglebusi, 
gėdinga ir niekinga nori likti paslepty, bet nenori, kad kas 
nors būtų paslėpta nuo jos. O atlyginama jai priešingai. 
Taip, kad ji nepasislepia nuo tiesos, o tiesa slepiasi nuo 
jos. Ir vis dėlto, kad ir būdama tokia apgailėtina, ji labiau 
nori džiaugtis teisingais nei klaidingais dalykais. Taigi ji 
bus laiminga, jei nekliudoma be jokio vargo džiaugsis vien 
tik tiesa, kurios dėka visa kas yra teisinga. 


XXIV 35. Štai kiek aš klaidžiojau savo atmintyje ieško- 
damas tavęs, Viešpatie, ir neradau tavęs už jos. Ir neradau 
apie tave nieko, ko neprisiminčiau nuo tada, kai pažinau 
tave. Mat nuo tada, kai pažinau tave, nebuvau užmiršęs 
tavęs. Juk ten, kur radau tiesą, radau ir savo Dievą, pačią 
tiesą, kurios nuo tada, kai pažinau, nebuvau užmiršęs. Taigi 
nuo to laiko, kai pažinau tave, buvoji mano atmintyje, ir 
ten aš tave randu, kai prisimenu tave ir džiūgauju tavyje. 
Tai yra šventi mano džiaugsmai, kuriuos, regėdamas mano 
neturtą, padovanojai man iš savo gailestingumo. 


XXV 36. Ber kur gi tu buvoji mano atmintyje, Viešpa- 
tie, kur tu ten buvoji? Kokią kertelę ten sau įsitaisei? Ko- 
kią šventovę sau pasistatei? Tu suteikei mano atminčiai tą 
garbę buvoti joje, bet kurioje jos dalyje buvoji, štai ką svars- 
tau. Prisimindamas tave aš peržengiau tas jos dalis, kurias 


turi gyvūnai, nes negalėjau rasti ten tavęs tarp kūniškų 

dalykų vaizdinių, ir priėjau tas jos dalis, kurioms patikė- 
jau savo dvasios būsenas, bet neradau tavęs ir ten. Ir į;žengiau 
į pačios savo dvasios buveinę, kurią ji turi mano atmintyje, 
nes dvasia prisimena ir save pačią, bet ir ten tavęs nebuvo, 
nes kaip tu nesi nei kūniškas vaizdinys, nei gyvo [sutvėrimo) 
būsena, tokia, kokia ji būna, kai mes džiaugiamės, liūdime, 
geidžiame, trokštame, bijome, prisimename, užmirštame 
ar patiriame visus kitus tokio pobūdžio dalykus, taip nesi 
ir pati siela, nes esi sielos Viešpats Dievas, ir visa tai kinta, 
o tu lieki nekintamas viršum visa ko ir teikeisi apsigyventi 
mano atmintyje nuo tada, kai pažinau tave. Ir kodėl aš 
ieškau, kurioje jos vietoje tu gyveni, tarsi ten išties būtų 
vietų? Tikrai gyveni joje, nes prisimenu tave nuo tada, kai 
pažinau tave, ir randu tave joje, kai prisimenu tave. 


XXVI 37. Tad kur aš tave radau, kad pažinčiau tave? 
Juk pirma, nei pažinau tave, tavęs dar nebuvo mano atmin- 
tyje. Tad kur radau tave, kad pažinčiau tave, jei ne tavyje 
viršum manęs? Ir niekur nėra jokios erdvės, mes nutolsta- 
me ir priartėjame, ir niekur nėra jokios erdvės. Tiesa, visur 
tu sėdi priešaky visų tų, kurie klausinėja tavęs, ir atsakai 
visiems tuo pačiu metu, nors jie ir klausia skirtingų daly- 
kų. Aiškiai atsakai, bet ne visi aiškiai išgirsta. Visi klausia 
to, ko nori, bet ne visada girdi tai, ką nori. Geriausias tavo 
tarnas yra tas, kuris ne tiek žiūri, kad išgirstų iš tavęs tai, 
ką pats nori, bet veikiau žiūri, kad nori, bet ne visada girdi 
tai, ką nori. Geriausias tavo tarnas yra tas, kuris ne tiek 
žiūri, kad išgirstų iš tavęs tai, ką nori pats, bet veikiau žiūri, 
kad norėtų to, ką išgirsta iš tavęs. 

XXVII 38. Vėlai pamilau tave, groži, toks senovinis ir 
toks naujas, vėlai pamilau tave! Ir štai, tu buvai viduje, o 
aš lauke ir ten tavęs ieškojau ir sudarkytas broviausi į tas 
grožybes, kurias sukūrei. Tu buvai su manimi, o aš su tavimi 
nebuvau. Toli nuo tavęs mane laikė tai, ko, jei nebūtų ta- 
vyje, [visai] nebūtų. Pakvietei, sušukai ir suskaldei mano 
kurtybę, suspindėjai, sublyksėjai ir nuvijai mano aklybę, 
paskleidei savo kvapą, aš įkvėpiau ir ilgiuosiu tavęs, para- 
gavau ir alkstu ir trokštu, tu palietei mane ir aš užsidegiau 
tavo ramybės troškimu. 


XXVIII 39. Kai aš priglusiu prie tavęs visu savimi, niekur 
man nebebus nei skausmo, nei vargo, ir gyvas bus mano 
gyvenimas, visas pilnas tavęs. O dabar, kadangi tu pakylėji 
tą, kurį pripildai, o aš nesu pilnas tavęs, esu sau našta. Mano 
džiaugsmai, dėl kurių turėčiau verkti, varžosi su mano liū- 
desiais, dėl kurių turėčiau džiaugtis, ir nežinau, kurioje 
pusėje stovi pergalė. Mano blogi liūdesiai Varžosi su gerais 
džiaugsmais, ir nežinau, kurioje pusėje stovi pergalė. Var- 
gas man! „Viešpatie, pasigailėk manęs!“*! Vargas man! Štai 
mano žaizdos, neslepiu jų: tu esi gydytojas, o aš ligonis; tu 
esi gailestingas, o aš pasigailėtinas. Nejau „žmogaus gyve- 
nimas žemėje nera išbandymas **? Kas gali norėti vargų ir 
sunkumų? Tu įsakai juos pakęsti, ne mėgti. Niekas nemėgs- 
ta to, ką pakenčia, net jei ir mėgsta pakęsti. Juk nors džiau- 
giasi, kad pakenčia, vis dėlto bevelija, kad nebūtų ką pa- 
kęsti. Negandose trokštu sėkmės, sėkmėse bijau negandų. 
Koks yra tarp jų vidurys, kur žmogaus gyvenimas nebūtų 
išbandymas? Vargas pasaulio gerovei, vargas ir dar kartą 

vargas, dėl nesėkmių baimės ir dėl džiaugsmo netvarumo! 
Vargas pasaulio nesėkmėms, vargas ir dar kartą vargas ir 
dar, dėl gerovės troškimo, dėl to, kad pačios nesėkmės yra 
atšiaurios, ir dėl to, kad [baisu], jog nesulaužytų kantry- 
bės! Nejau „Žmogaus gyvenimas žemėje nėra išbandymas“ 
be atvangos? 


XXIX 40. Ir visa mano viltis tik be galo dideliame tavo 
gailestingume. Duok tai, ką įsakai, ir įsakyk, ką nori. Lie- 
pi mums susilaikyti. Kažkas pasakė: „Ir kadangi žinojau, 
kad niekas negali susilaikyti, jei neduos Dievas, ir tai jau 
buvo išminties ženklas žinoti, kieno tai dovana'?*. Juk susi- 
laikymo dėka mes susikaupiame ir sugrįžtame ton vieny- 
bėn, iš kurios pasklidome į įvairias puses. Mažiau myli 
tave tas, kuris kartu su tavimi myli dar kažką, ką myli ne 
dėl tavęs. O meile, kuri visada liepsnoji ir niekada negęsti, 
bičiulyste, mano Dieve, uždek mane! Įsakai susilaikyti: 
duok tai, ką įsakai, ir įsakyk, ką nori. 


XXX 41. Žinoma, tu man įsakai susilaikyti „nuo kūno 
geismo, nuo akių geismo ir nuo pasaulio puikybės“**. Įsakei 
susilaikyti nuo sanguliavimo, bet ir kas pačios santuokos 
link, patarei [pasirinkti] kai ką geresnio nei [tai, ką] leidai. 
Ir kadangi tu davei, tai įvyko dar anksčiau, nei tapau tavo 
paslapties tvarkytoju. Ber mano atmintyje, apie kurią daug 
kalbėjau, vis dar gyvena tokių dalykų vaizdiniai, kuriuos 
ten įspaudė mano įprotis. Kai esu budrus, jie pripuola prie 
manęs bejėgiai, tačiau mieguose jie ne tik [suteikia] malo- 


numą, bet ir [susilaukia] pritarimo, ir tai yra labai panašu 

į tikrovę. Apgaulingi vaizdiniai turi tokią galią mano sielai, 
mano kūnui, kad netikri reginiai mane miegantį įtikina 
tuo, kuo budinčio įtikinti negali tikri. Nejau tuomet aš 
nebesu aš, Viešpatie mano Dieve? Ir vis dėlto didelis skir- 
tumas yra tarp manęs pirma ir manęs po to tą akimirką, 
kai aš iš šios būsenos pereinu prie miego arba iš miego 
grįžtu čion! Kur tada yra protas, kurio dėka tas, kuris budi, 
pasipriešina tokiems apžavams ir lieka nepajudinamas [net 
ir tada], kai pasiūloma tai iš tiesų? Nejau užsimerkia kartu 
su akimis? Nejau užsnūsta kartu su kūno juslėmis? Bet 
kodėl tada dažnai priešinamės ir mieguose ir, atmindami 
savo tikslą bei kuo tyriausiai laikydamiesi jo, neparodome 
jokio pritarimo tokioms pagundoms? Ir vis dėlto skirtu- 
mas yra toks didelis, kad ir tada, kai atsitinka kitaip, pabudę 
atgauname sąžinės ramybę ir paties skirtingumo dėka su- 
vokiame, kad nepadarėme to, dėl ko kremtamės, kad tai 
kažkokiu būdu mumyse įvyko. 

42. Nejau tavo ranka neturi galios, visagali Dieve, išgy- 
dyti visas mano sielos negalias ir gausesne tavo malone už- 
gesinti geidulingą mano miego jaudulį? Gausinsi, Viešpa- 
tie, vis labiau ir labiau manyje savo dovanas, idant mano 
siela, išsivadavusi iš geismo jauko, lydėtų mane iki par tavęs, 
idant nemaištautų prieš pačią save ir idant mieguose, paveik- 
ta gyvuliškų vaizdinių, ne tik kad nedarytų šių ištvirkėliškų 
begėdysčių, [įsisiautėjančių tiek], kad kūną užlieja [pasiten- 
kinimo] banga, bet net ir nepritartų joms. Juk tau, visaga- 
liui, kuris „gali nepalyginti daugiau, negu mes prašome ar 
išmanome“?? nėra sunku [padaryti taip], kad tokio pobū- 
džio dalykai man nereiktų jokio malonumo arba teiktų 

tik tiek, kiek galima vienu mostelėjimu pažaboti ir tyruo- 
se miegančio jausmuose ne tik šiame gyvenime, bet ir šia- 
me [mano] amžiuje. Tačiau dabar pasakiau savo gerajam 
Viešpačiui, kiek dar skendėju tokio pobūdžio blogyje, „su 
drebėjimu džiūgaudamas“** dėl to, ką dovanojai man, rau- 
dodamas del to, kad esu netobulas, ir vildamasis, kad tu 
parodysi man savo gailestingumą iki pat ramybės pilnatvės, 
kurią turės kartu su tavimi tai, kas mano viduje ir mano 
išorėje, „kai pergalė sunaikins mirtį ??. 

XXXI 43. Diena turi kitą vargą: o kad „jai jo būtų ga- 
na“*. Juk mes gerdami ir valgydami atstatinėjame kas- 
dien griūvant kūną tol, kol tu „nesunaikinsi valgio ir 
pilvo“??, užmušęs nepasitenkinimą nepaprastu sotumu ir 
„apvilkęs šį marų [kūną] amžina nemarybe““*. O dabar 
saldi man ši būtinybė, ir aš kovoju prieš tą saldybę, kad ji 
manęs neįveiktų, ir kasdien kariauju su ja, pasninkais vis 
dažniau „darydamas klusnų savo kūną“*!, ir mano kančias 
išveja malonumas. Mat alkis ir troškulys yra tam tikros 
kančios, jie degina ir žudo nelyginant karštligė, jei nepa- 
gelbėja maisto vaistai. O kadangi tavo dovanų, kuriomis 
mūsų silpnumui tarnauja žemė, vanduo ir dangus, teikia- 
mos paguodos dėka jie yra po ranka, nelaimė vadinama 
džiaugsmais. 

44. Tu mane išmokei artintis prie maisto jį vartotų taip, 
kaip prie vaistų. Bet tuomet, kai aš pereinu nuo slogaus 
stygiaus prie sotumo teikiamos ramybės, pačiame perėjime 
manęs ir tyko godumo žabangos. Juk pats perėjimas yra 
malonumas, ir nėra jokio kito [būdo], kuriuo galima būtų 

pereiti ten, kur pereiti verčia būtinybė. Ir kadangi sveikata 
yra valgymo ir gėrimo priežastis, prisijungia [prie jos] kaip 
palydovas pavojingas pasitenkinimas ir dažnai stengiasi eiti 
priekyje, idant vardan jo būtų daroma tai, ką aš tvirtinu 
darąs ar noriu daryti vardan sveikatos. Ir ne tą patį saiką 
juodu turi: mat tai, ko pakanka sveikatai, maža malonu- 
mui, ir dažnai neaišku, ar tai vis dar būtinas rūpestis kūnu 
prašo paramos, ar apgaulingas ir užgaidus godumas reika- 
lauja, kad jam būtų tarnaujama. Tuo neaiškumu džiaugiasi 
nelaiminga siela ir jo pagrindu ruošia ją ginantį pasiteisi- 
nimą, džiūgaudama, kad nėra aišku, ko pakanka saikingai 
gerovei, taip, kad ji sveikatos dingstimi gali pridengti ma- 
lonumų ieškojimą. Kasdien stengiuosi pasipriešinti šioms 
pagundoms, šaukiuosi tavo dešinės ir tau patikiu savo neri- 
mą, nes dar nesu apsisprendęs šiuo klausimu. 

45. Girdžiu savo Dievo, kuris man įsako, balsą: „Teneap- 
sunksta jūsų širdys nuo persivalgymo ir girtuoklystės“*?. 
Iki girtuoklystės man toli: būsi gailestingas [neleisdamas] 
jai prisiartinti prie manęs. Tačiau persivalgymas kai kada 
prisėlina prie tavo tarno: būsi gailestingas, [padarydamas 
taip], kad jis nutoltų nuo manęs. Juk „niekas negali susi- 
laikyti, jei tu neduodi“*". Daug ką mums maldaujantiems 
suteiki, ir visa, ką tik gero gavome pirma, nei maldavome, 
gavome iš tavęs; ir [galimybę] tai vėliau suprasti gavome iš 
tavęs. Girtuoklis niekada nebuvau, bet pažįstu girtuoklių, 
kuriuos padarei blaivininkais. Taigi padarei, kad tokiais 
netaptų tie, kurie niekada tokiais nebuvo, padarei, kad to- 
kiais niekada nebebūtų tie, kurie tokiais buvo, ir padarei 
taip, kad ir vieni, ir kiti žinotų, kas tai padarė. Girdėjau ir 

kitą tavo bylą: „Neik paskui savo geidulius ir nusigręžk 
nuo savo malonumo“““. Iš tavo malonės girdėjau ir šiuos 
žodžius, kuriuos labai pamėgau: „Ir kai valgysime, nieko 
nelaimėsime, ir kai nevalgysime, nieko neprarasime““?, tai 
yra, nei viena mane padarys turtingesnį, nei kita vargingesnį. 
Girdėjau ir dar kitus: „Išmokau būti patenkintas tuo, ką 
turiu. Aš moku gyventi turtingai ir kęsti nepriteklių. Aš 
visa galiu tame, kuris mane stiprina““. Štai kur dangiškų 
stovyklų karys, ne dulkė, kaip kad esame mes. Bet atmink, 
Viešpatie, „kad esame dulkės“*', kad iš dulkės sutvėrei žmo- 
gų ir kad jis „buvo pražuvęs ir atsirado“**. Bet savo jėgo- 
mis negalėjo ir tas, nes ir pats buvo dulke, kurį aš didžiai 
pamilau už šiuos tavo dvasios įkvėptus žodžius: „Aš visa 
galiu tame, kuris mane stiprina“*?. Sustiprink mane, kad 
galėčiau, duok, ką įsakai, ir įsakyk, ką nori. Jis prisipažįsta 
gavęs ir, jei kuo „giriasi, giriasi Viešpatyje ??. Girdėjau ir 
kitą, kuris prašė: „Atimk nuo manęs'?!, kalbėjo, „pilvo pa- 
geidimus“. Iš čia matyti, šventasis mano Dieve, kad tu duo- 
di, kai įvyksta tai, kam paliepi įvykti. 

46. Išmokei mane, gerasis Teve, kad „tyriems yra viskas 
tyra“, bet „bloga žmogui, kuris valgo piktindamas ki- 
tus“??; išmokei, kad „kiekvienas tavo tvarinys yra geras?“ 
ir „niekas neatmestina, kas priimama su padėka“, kad 
„Maistas nepriartina mūsų prie Dievo'?? ir „niekas tenesmer- 
kia mūsų dėl valgio ar gėrimo“?“, išmokei, kad tas, „kuris 
valgo, tegul neniekina nevalgančio, o kuris nevalgo, tegul 
neteisia valgančio'?'. Išmokau tai ir dėkoju tau, šlovinu 
tave, savo Dievą, savo mokytoją, kuris beldiesi į mano 


ausis, kuris apšvieti mano širdį: išvaduok mane nuo bet 

kokios pagundos. Aš bijau ne netyro maisto, bet netyro 
troškimo. Žinau, kad Nojui buvo leista [valgyti] bet kokią 
mėsą, kuri tik galėjo būti naudojama maistui, kad Elijas 
atgavo jėgas misdamas mėsa, kad Jonas, apdovanotas ste- 
bėtinu susilaikymu, nesusitepė gyviais, tai yra maistu virtu- 
siais skėriais: ir žinau, kad Ezavas buvo apgautas užsigeidęs 
lęšių, o Dovydas pats save pasmerkė, kad troško vandens, 
ir mūsų karalius buvo gundomas ne mėsa, o duona. Todėl 
ir tauta dykumoje nusipelnė priekaištų ne dėl to, kad troško 
mėsos, bet del to, kad trokšdama mėsos murmėjo prieš 
Viešpaų. 

47. Taigi supamas tokių pagundų, kasdien kovoju prieš 
godų troškimą valgyti ir gerti: juk tai nėra tai, prie ko aš 
galėčiau nuspręsti kartą nukirtęs daugiau nebeprisiliesti, 
kaip tai galėjau padaryti su sanguliavimu. Taigi gerklės 
vadžias reikia laikyti saikingai atleidžiant ir saikingai įtem- 
piant. Kas yra toks, Viešpatie, kuris nesiduoda nunešamas 
bent truputį už būtinybės ribų? Kad ir kas jis būtų, yra di- 
dis ir teaukština tavo vardą. O aš toks nesu, nes esu nusidėjė- 
lis žmogus. Tačiau ir aš aukštinu tavo vardą, ir „užtaria 


“8 tas, „kuris nugalėjo pasaulį ?? 


prieš tave mano nuodėmes 
priskirdamas mane prie silpnų savo kūno narių, nes „tavo 


akys matė jo netobulumą ir visi bus įrašyti tavo knygoje““?. 


XXXII 48. Dėl kvapų vilionių per daug nesirūpinu: kai 
jų nėra, aš jų neieškau, kai yra, nesikratau, pasiruošęs net ir 
visam laikui jų atsisakyti. Toks aš pats sau atrodau; galbūt 
klystu. Juk reikia raudoti ir dėl tų tamsybių, kuriose sle- 
piasi manyje glūdintys gebėjimai, taip, kad mano dvasia, 

klausdama savęs pačios apie savo jėgas, mano, kad nereikia 
lengvai pasitikėti savimi, kadangi tai, kas viduje, dažniausiai 
lieka paslėpta, jei neatskleidžia patirtis, be to, niekas neturi 
būti ramus šiame gyvenime, kuris visas pavadintas „išbandy- 
mu““!, kad tas, kuris iš blogesnio galėjo tapti geresnis, negali 
tapti ir iš geresnio blogesnis. Vienintelė viltis, vienintelis 
tikrumas, vienintelis tvirtas pažadas — tavo gailestingumas. 


XXXIII 49. Klausos malonumai buvo mane apraizgę 
ir pavergę stipriau, bet tu atrišai ir išlaisvinai mane. Dabar, 
prisipažįstu, [klausydamasis] giesmių, kurioms gyvybę įkve- 
pia tavo ištarmės, kai jos giedamos saldžiu ir įgudusiu balsu, 
aš šiek tiek nurimstu, tačiau ne taip, kad sustingstu, bet 
taip, kad galiu pakilti, kai noriu. Vis delto jos, idant būtų 
įleistos pas mane kartu su mintimis, kurių dėka yra gyvos, 
reikalauja mano širdyje šiokios tokios garbingos vietos, ir 
aš vargiai joms pasiūlau tinkamą. Kartais man atrodo, kad 
skiriu joms pagarbos daugiau nei dera, kai pajuntu, kad 
taip giedami šventi žodžiai mūsų dvasiose uždega šventes- 
nę ir kaitresnę pamaldumo ugnį nei, jei nebūtų taip gieda- 
mi, ir kad visi mūsų dvasios jausmai, atsižvelgiant į kiek- 
vieno jų skirtingumą, balse ir giedojime turi savo dermes, 
kurių nežinia kokios slaptos giminystės ir yra sužadinami. 
Tačiau mano kūno malonumas, kurio neturi leistis paraly- 
žiuojama dvasia, dažnai apgauna mane, kai jausmas lydi 
protą ne taip, kad kantriai eitų iš paskos, bet, kadangi jo 
dėka pelnėsi būti prileistas, tik ir stengiasi užbėgti į priekį 
ir vadovauti. Taigi tokiu būdu nusidedu nepastebėdamas 
to ir suprantu tai tik vėliau. 

50. Tačiau kartais aš, nesaikingai saugodamasis tos ap- 
gaulės, klystu dėl pernelyg didelio griežtumo (bet tai būna 
labai retai): noriu, kad bet koks saldžių priedainių, dažnai 
lydinčių Dovydo psalmes, skambesys būtų atitrauktas nuo 
mano ir pačios Bažnyčios ausų, ir man atrodo, kad saugiau 
yra tai, kas, pamenu, dažnai man buvo pasakojama apie 
Aleksandrijos vyskupą Atanazą, kuris liepdavo psalmės 
skaitovui skaityti taip saikingai moduliuojant balsą, kad 
tas skaitovas buvo panašesnis į garsiai skaitantį nei į giedanų. 
Tačiau kai prisimenu savo ašaras, kurias, ką tik atgavęs 
tikėjimą, liejau klausydamasis bažnytinių giesmių, ir kai 
būtent dabar esu jaudinamas ne giedojimo, bet to, kas gie- 
dama, kai giedama skaidriu balsu ir kuo tinkamiausiai 
moduliuojant, vėl pripažįstu didelę šio papročio naudą. 
Taip ir blaškausi tarp malonumo pavojaus ir išganingos pa- 
tirties ir, nors ir nepareikšdamas nepakeičiamos nuomonės, 
vis labiau linkstu pritarti papročiui giedoti bažnyčioje, idant 
silpnesnė siela ausimis patirto malonumo dėka pakiltų į 
pamaldumo būseną. Tačiau kai su manimi nutinka taip, 
kad mane labiau sujaudina giedojimas negu tai, kas giedama, 
prisipažįstu, kad nusidedu ir kad esu vertas bausmės, ir 
tada beveliju nesiklausyti giedančiojo. Štai kokia mano pa- 
dėtis! Verkite kartu su manimi ir už mane tie, kurie darote 
savo viduje kažką gera, iš kur gimsta darbai. Nes tie, kurie 
nedarote, tai jūsų nejaudina. O tu, „Viešpatie Dieve mano, 
išklausyk, pažvelk, pasigailėk ir išgydyk mane“““, tu, kurio 
akyse tapau sau paslaptimi, ir tai yra mano negalė. 


XXXIV 51. Belieka šių mano kūno akių malonumas, 

apie kurį bus mano išpažinimai. Teišgirsta juos tavo šven- 
tovės ausys, broliškos ir mylinčios ausys, kad galėtume baig- 
ti kalbą apie kūno geidulingumo pagundas, kurios vis dar 
beldžiasi į mane, nors aš ir dūsauju ir „trokštu ant viršaus 
apsivilkti savo buveinę iš dangaus““?. Akys myli gražius ir 
įvairius pavidalus, ryškias ir malonias spalvas. Teneprikausto 
tai mano sielos; tepadaro tai Dievas, kuris, be abejo, šiuos 
dalykus sukūrė didžiai gerus, tačiau mano gėris yra jis pats, 
o nejie. Jie jaudina mane kiekvieną dieną, kai aš esu budrus, 
ir neduoda man ramybės, kaip kad duoda nutilę giedantys 
balsai, o kartais ir visi balsai. Mat pati spalvų karalienė 
šviesa, persmelkdama visa tai, ką regime, kad ir kur aš bū- 
čiau dieną, įvairiais būdais prisėlina prie manęs ir masina 
mane, užsiėmusį kuo kitu ir nepaisantį jos. Tačiau įsiskver- 
bia taip stipriai, kad, jei staiga pasišalina, ieškau jos su ilge- 
siu; 0 jei ilgam dingsta, nuliūdina sielą. 

52. O šviesa, kurią regėjo Tobijas, kai užmerkęs šias 
akis mokė sūnų gyvenimo kelio ir ėjo pirma jo meilės ko- 
jomis niekada nepaklysdamas; arba ta, kurią regėjo Izaokas 
apsunkusiomis ir apsiblausiusiomis nuo senatvės akimis, 
kai nusipelnė ne atpažindamas sūnus palaiminti, bet palai- 
mindamas atpažinti; arba toji, kurią regėjo Jokūbas, kai ir 
jis dėl senyvo amžiaus netekęs regėjimo savo šviesia širdi- 
mi apšvietė būsimos tautos palikuonis, paženklintus jo sū- 
nuose, ir uždėjo ant savo iš Juozapo kilusių vaikaičių paslap- 
tingai sukryžiuotas rankas ne taip, kaip jų tėvas [bandė] 
nukreipti iš šalies, bet taip, kaip jis pats regėjo viduje. Tai 
yra šviesa, ji vienintelė, ir visi, kurie regi ir myli ją, yra viena. 


Tačiau ši kūniška šviesa, apie kurią kalbėjau, akliems pa- 

saulio mylėtojams pagardina gyvenimą gundančia ir pa- 
vojinga saldybe. O kai kurie moka šlovinti tave ir už ją, 
Dieve, visa ko kūrėjau“““ įtraukia ir ją į tavo himną ir nėra 
jos nesunaikini savo mieguose: toks noriu būti ir aš. Prieši- 
nuosi akių vilionėms, idant neįsipainiotų mano kojos, ku- 
riomis einu tavo keliu, ir kreipiu į tave nereginčias akis, 
idant tu „ištrauktum mano kojas iš slastų“?. Ir tu nuolat 
jas traukinėji, nes jos vis įsipainioja. Tu nesiliauji traukęs, 
o aš dažnai įkliūnu į visur kur išbarstytus spąstus, nes „ne- 
snausi ir nemiegosi tu, kuris sergi Izraelį“. 

53. Kiek nesuskaičiuojamų dalykų žmonės pridėjo prie 
akių vilionių įvairių menų ir amatų dėka drabužiuose, apave, 
vazose ir tokio pobūdžio dirbiniuose, taip pat paveiksluo- 
se ir įvairiuose atvaizduose, kurie visi smarkiai viršija būti- 
nus ir saikingus poreikius bei dievobaimingą prasmę. Jie 
seka tuo, ką daro išorėje, viduje palikdami tą, kuris juos 
sutvėrė, ir iškreipdami tai, kuo yra sukurti. O aš, mano 
Dieve ir mano pasididžiavime, ir už tai giedu tau himną ir 
aukoju pašlovinimo auką savo šventintojui, nes grožybės, 
kurios per sielas perduodamos į menininko rankas, kyla iš 
to grožio, kuris yra viršum sielų ir kurio mano siela ilgisi 
dieną naktų. Bet tie, kurie kuria išorines grožybes ir vaiko- 
si jų, traukia iš jo įvertinimo matą, tačiau netraukia varto- 
jimo mato. O jis ten yra, bet jie jo nemato, taip, kad nebeitų 
toliau ir „žiūrėtų savo stiprybės prie tavęs““" ir nešvaistytų 
jos sekinantiems malonumams. Tačiau ir aš, taip kalban- 
tis ir atskiriantis, įsipainioju kojomis į šias grožybes, bet 
tu ištrauki, Viešpatie, tu ištrauki, nes „tavo gailestingumas 


yra prieš mano akis““*. Aš apgailėtinai esu sugaunamas, o 

tu gailestingai ištrauki, kartais man to nejaučiant, jei esu 
vos įklimpęs, o kartais su skausmu, nes esu įsipainiojęs. 


XXXV 54. Prie to prisideda kita gundymo rūšis, pavo- 
jinga del daugiau priežasčių. Juk be kūno geidulingumo, 
susijusio su visų pojūčių ir malonumų teikiamu pasiten- 
kinimu, geidulingumo, kuriam tarnaudami žūsta tie, ku- 
rie nutolsta nuo tavęs, sieloje tų pačių juslių dėka esama 
kažkokio tuščio ir smalsaujančio, pažinimo ir mokslo vardu 
apsisiautusio troškimo ne suteikti sau malonumo kūne, 
bet tyrinėti kūno pagalba. Kadangi jis pasireiškia siekiant 
pažinti, o akys yra svarbiausios iš jutimo organų pažįstant, 
dieviška ištarmė pavadino jį „akių geismu“. Regėjimas yra 
akims būdinga savybė. Tačiau vartojame šį žodį ir kalbėda- 
mi apie kitas jusles, kuomet įrempiame jas, kad pažintume. 
Juk mes nesakome: „paklausyk, kaip šviečia raudoniu“ arba: 
„pauostyk, kaip žiba“ arba: „paragauk, kaip spindi“ arba 
„paliesk, kaip švyti. Visais šiais atvejais sakome „pažiūrėk“. 
Tačiau sakome ne tik: „pažiūrėk, kokia šviesa“, tai, ką tik 
akys gali apčiuopti, bet ir: „pažiūrėk, koks skambėjimas“, 
„pažiūrėk, koks kvapas“, „pažiūrėk, koks skonis“, „pažiū- 
rėk, kaip kieta“. Todėl bendra juslių patirtis, kaip jau saky- 
ta, vadinama „akių geismu“, nes gebėjimą regėti, kuris visų 
pirma priklauso akims, tyrinėdamos ką nors pažintina, pagal 
panašumą pasisavina ir kitos juslės. 

55. Remiantis tuo, aiškiau matyti, koks vaidmuo tenka 
malonumui ir koks smalsumui juslių veikloje, tai yra, kad 
malonumas vaikosi to, kas gražu, skambu, saldu, skanu, 


minkšta, o smalsumas išbandymo dingstimi net ir priešingų 


252 


IŠPAŽINIMAI X 


šiems dalykų, tačiau ne tam, kad patirtų nemalonumą, 
bet iš aistros patirti bei pažinti. Juk koks malonumas yra 
žiūrėti į sudarkytą lavoną, į kurį žiūrint ima šiurpas? Tačiau 
jei tik jis kur nors guli, žmonės subėga, norėdami nusiminti, 
pabalti. Bijo jį išvysti net sapnuose, tarsi juos budrius kas 
būtų privertęs žiūrėti arba koks gandas apie gražų reginį 
būtų įukinęs [tai padaryti]. Taip yra ir su kitomis juslėmis, 
kurias vardyti yra ilgu. Iš šios smalsumo ligos [atsiranda) 
ir visokiausios vaidinimuose rodomos keistenybės. Dėl tos 
pačios priežasties leidžiamasi tyrinėti gamtos, kuri yra už 
mūsų, paslapčių, kurių pažinimas neteikia jokios naudos, 
ir [iš kurių] žmonės netrokšta nieko kito, tik pažinti. Tai 
taip pat priežastis, jei tuo pačiu iškreipto žinojimo tikslu ieš- 
koma ko nors magiškų menų pagalba. Dėl tos priežasties 
net ir pačioje religijoje išbandomas Dievas, reikalaujant iš 
jo ženklų ir stebuklų, kurių trokštama ne dėl kokio išsigel- 
bėjimo, bet tik dėl [jų] patyrimo. 

56. Šiame beribiame, pilname spąstų ir pavojų miške 
štai jau daug ką būsiu nukapojęs ir išmėtęs iš savo širdies, 
kaip leidai man padaryti, „mano išgelbėjimo Dieve““?; ta- 
čiau kada išdrįsiu pasakyti, kai iš visų pusių apie kasdienį 
mūsų gyvenimą su triukšmu zuja tiek daug tokio pobūdžio 
dalykų [pagundų], kada išdrįsiu pasakyti, kad nė vienas 
tokio pobūdžio dalykas nedomina manęs taip, kad [eičiau] 
žiūrėti jo ir vaikyčiausi iš tuščio smalsumo? Teatras manęs 
jau tikrai nebetraukia, neberūpi man pažinti šviesulių judė- 
jimą, mano siela niekada neieškojo šešėlių atsakymų; bo- 
džiuosi visomis šventvagiškomis paslaptimis. Kokia dau- 
gybe įtaigių gudrybių priešas stengiasi, kad aš prašyčiau iš 

tavęs, Viešpatie mano Dieve, kuriam privalau nusižemi- 
nusiai ir paprastai tarnauti, kokio nors ženklo! Bet meldžiu 
tavęs per mūsų karalių ir paprastą bei tyrą tėvynę Jeruzalę, 
kad, kaip toli man [dabar] iki pritarimo tiems dalykams, 
taip būtų vis toliau ir toliau. Bet kai prašau tavęs dėl kieno 
nors išganymo, mano prašymo tikslas yra labai skirtingas, 
ir tu man duodi ir duosi noriai sekti tavimi, kuris darai 
tai, ką nori. 

57. Tačiau kas galėtų suskaičiuoti, kiek daug menkiau- 
sių ir niekingų dalykų kasdien bando mūsų smalsumą ir 
kaip dažnai mes puolame? Kiek kartų iš pradžių tarsi tik 
pakenčiame tuos, kurie pasakoja tuščius dalykus, idant ne- 
įžeistume silpnų žmonių, o paskui pamažu [pradedame 
klausytis su malonumu. Aš jau nebeinu žiūrėti, kaip šuo 
vejasi kiškį, kai tai vyksta cirke; bet kai tai atsitinka lauke, 
jei netyčia einu juo, tokia medžioklė gali atitraukti mane 
nuo kokių nors gilių minčių ir sudominti pati, priversdama 
nukrypti nuo kelio ne pasukant vežimą, bet palenkiant 
[kita kryptimi] širdį, ir jei tu, atskleidęs mano silpnumą, 
tuojau pat neparagintum manęs arba kokiu nors apmąsty- 
mu pakilti nuo to reginio prie tavęs arba visiškai nekreipti 
dėmesio ir praeiti pro šalį, tai aš ten alpčiau iš tuščio smal- 
sumo. Ką [jau kalbėti apie tai], kai mano, sėdinčio namie, 
dėmesį dažnai patraukia muses medžiojantis žvaigždėtasis 
driežas arba voras, apraizgantis tas, kurios įsipainioja į jo 
tinklus? Gal dėl to, kad šie gyviai yra maži, atliekamas ne 
tas pats veiksmas? Iš ten pereinu prie to tavęs, įstabaus kūrėjo 
ar visa ko tvarkytojo, šlovinimo, bet ne tai visų pirma pa- 
traukia mano dėmesį. Viena yra greitai atsikelti, kita — 

nepulti. Mano gyvenimas yra pilnas tokių dalykų, ir vie- 
nintelė mano viltis yra labai didelis tavo gailestingumas. 
Kadangi mūsų širdis tampa tokio pobūdžio dalykų talpykla 
ir nešioja skaitlingas tuštybės krūvas, dėl to dažnai per- 
traukiamos ir sudrumsčiamos mūsų maldos, ir tavo aki- 
vaizdoje, mums bekreipiant širdies balsą į tavo ausis, nežinia 
iš kur įsibrovusios kvailos mintys nutraukia tokį rimtą 


užsiėmimą. 


XXXVI 58. Nejau ir tai priskirime prie nepaisytinų 
dalykų? Arba kas grąžins mums viltį, jei ne žinomas tavo 
gailestingumas, nes esi pradėjęs mus keisti? Ir žinai, kiek 
mane pakeitei, tu, kuris pirmiausia išgydai mane nuo po- 
linkio teisintis, idant „atleistum ir visas kitas mano kaltes, 
išgydytum visas mano negalias“'?, išpirktum „mano gyvy- 
bę nuo žuvimo, apvainikuotum mane malone ir pasigailė- 
jimu ir pasotintum gėrybėmis mano troškimą“, tu, kuris 
[privertęs] bijoti tavęs numalšinai mano puikybę ir pripra- 
tinai prie savo jungo mano sprandą. Ir dabar aš jį nešioju, 
ir jis man lengvas, nes tu taip pažadėjai ir įvykdei; toks jis 
išties ir buvo, bet aš nežinojau, kai bijojau užsidėti jį. 

59. Bet nejau, Viešpatie, kuris vienas viešpatauji be pui- 
kybės, nes tu „vienas esi tikras Viešpats“!, neturintis vieš- 
paties, nejau mane paliko arba iš viso gali palikti visame 
šiame gyvenime ir trečioji pagundos rūšis, pagundos norė- 
ti, kad žmonės bijotų manęs ir mylėtų mane ne dėl ko 
kito, bet tam, kad man iš to būtų džiaugsmas, kuris nėra 
džiaugsmas? Pasigailėtinas yra gyvenimas, ir gėdingas pui- 


kavimasis. Tai yra pagrindinė priežastis, dėl kurios nesi 

mylimas ir tavęs nėra bijomasi tyrai, ir dėl to tu „priešiniesi 
išpuikėliams, o nuolankiesiems teiki malonę“ ir „griau- 
di“? viršum pasaulio puikybės, ir dreba „kalnų pamatai“. 
Taigi, kadangi dėl tam tikrų žmonių bendrijos pareigų 
yra būtina, kad žmonės mus mylėtų ir mūsų bijotų, mus 
persekioja tikrosios mūsų palaimos priešas, visur kur barsty- 
damas [kaip masalą] spąstuose „puiku, nuostabu!“, kad 
godžiai rankiodami tai įkliūtume dėl neapdairumo, atsietu- 
me savo džiaugsmą nuo tavo tiesos ir susietume su žmonių 
melagystėmis, kad mums būtų smagu, jog mus myli ir 
mūsų bijo ne del tavęs, bet vietoje tavęs, ir kad tokiu būdu, 
padaręs mus panašius į save, laikytų prie savęs ne santarvei 
meilėje, o bendrystei bausmėje tas, kuris nusprendė „pasta- 
tyti savo sostą šiaurėje“'?, idant jam, iškreiptai ir kreivai 
mėgdžiojančiam tave, [žmonės] tarnautų paskendę tamsoje 
ir šaltyje. O mes štai, Viešpatie, esame tavo „mažoji kaime- 
nė““, veldėk mus. Išskleisk savo sparnus, terasime po jais 
prieglobstį. Būk mūsų šlove; tegul mus myli dėl tavęs, ir 
tebijo tavo žodžio mumyse. Tas, kuris nori būti šlovinamas 
žmonių, kai tu priekaištauji, nebus ginamas žmonių, kai 
tu teisi, nei gelbėjamas, kai tu smerksi. O kai „ne nusidėjėlis 
šlovinamas už jo sielos troškimus" ir „ne tas, kuris daro 
neteisybes, laiminamas“, bet šlovinamas žmogus dėl kokios 
nors dovanos, kurią davei jam, tačiau jis labiau džiaugiasi 
del to, kad yra šlovinamas, nei dėl to, kad turi tą dovaną, 
del kurios yra šlovinamas, tada ir jis yra šlovinamas tau 
priekaištaujant, ir tada jau geresnis tas, kuris šlovina, už tą, 
kuris yra pašlovintas. Mat anam žmoguje patiko Dievo 


dovana, o šiam labiau patiko žmogaus nei Dievo dovana. 

XXXVII 60. Kasdien esame bandomi šių pagundų, 


Viešpatie, nepaliaujamai bandomi. Žmogaus liežuvis yra 
kasdienis mūsų žaizdras. Liepi mums susilaikyti ir tokios 
rūšies dalykuose: duok, ką įsakai, ir įsakyk, ką nori. Tu 
pažįsti mano širdies dejonę dėl šių dalykų ir mano akių 
upelius. Man sunku suprasti, kiek esu apsivalęs nuo šito 
maro, ir labai bijau to, kas paslėpta manyje: tai pažįsta 
tavo akys, o mano ne. Juk kitų rūšių pagundų atveju turiu 
galimybę, kad ir kokia ji būtų, ištirti save, o šios — beveik 
jokios. Marau, kiek man pavyko pažaboti savo dvasią ir 
nuo kūno malonumų, ir nuo smalsumo pažinti tai, kas 
nereikalinga, kai aš neturiu tų dalykų arba savo valia, arba 
dėl to, kad jų nėra. Tada aš klausiu savęs, kiek man, daugiau 
ar mažiau, sunku jų neturint. Turtų, kurių siekiama dėl 
to, kad jie tarnautų kuriam nors vienam iš šių trijų geismų 
arba dviem, arba visiems, jei dvasia negali aiškiai suvokti, 
ar juos turėdama niekina juos, galima ir atsisakyti, kad 
dvasia išbandytų save. O kad nesusilauktume pagyrimų ir 
tokiu būdu patirtume, kiek galime, nejaugi reikia gyventi 
netikusiai ir taip nedorai bei atgrasiai, kad mūsų nepažinotų 
nė vienas, kuris nesibodėtų mumis? Kokią didesnę kvai- 
lystę galima pasakyti ar sugalvoti? O jei pagyrimai paprastai 
yra ir privalo būti doro gyvenimo bei gerų darbų palydovai, 
tai taip nedera atsisakyti jų palydos, kaip paties doro gyve- 
nimo. Tačiau aš suprantu, be ko galiu apseiti ramia širdimi 
arba sunkiai, tik tada, jei to [dalyko] nėra. 

61. Tad ką gi tau, Viešpatie, išpažinti apie šios rūšies 
pagundą? Ką, jei ne tai, kad pagyrimai man yra malonūs? 
Bet pati tiesa labiau nei pagyrimai. Nes jei manęs paklaustų, 

kas man labiau patiktų: ar kad mane, pamišusį arba visame 
kame klystantį, girtų visi žmonės, ar kad tvirtą ir visiškai 
neabejojantį tiesa, visi niekintų, žinau, ką pasirinkčiau. Ta- 
čiau aš nenorėčiau, kad svetimos burnos pritarimas net pa- 
didintų mano džiaugsmą bet kokiu manyje esančiu gėriu. 
Bet padidina, prisipažįstu, ir ne tik tai - pasmerkimas su- 
mažina. Ir kai ši mano nelaimė drumsčia mane, man į galvą 
ateina pasiteisinimas, kuris žinai, koks yra, Dieve; mat ma- 
ne jis trikdo. Juk kadangi tu mums įsakei ne tik susilaiky- 
ti, tai yra, [nurodei] nuo kokių dalykų turime suturėti savo 
meilę, bet ir būti teisingais, tai yra, [nurodei], kur link ją 
turime nukreipti, ir norėjai, kad mes mylėtume ne tik tave, 
bet ir artimą, dažnai man atrodo, kad aš džiaugiuosi arti- 
mo pažanga arba viltimi tada, kai džiaugiuosi pagyrimais 
to, kuris mane gerai supranta, ir, priešingai, esu liūdnas 
dėl jo trūkumų, kai girdžiu jį smerkiant tai, ko neišmano, 
arba tai, kas yra gerai. O kai kada mane liūdina man skirti 
pagyrimai, kai manyje giriama tai, dėl ko pats sau nepatin- 
ku, arba kai labiau vertinamos, nei dera, ir mažesnės bei 
paviršutiniškos gėrybės. Bet velgi, iš kur aš žinau, ar esu 
taip paveikiamas del to, kad nenoriu, jog giriantis mane 
nesutiktų su manimi dėl manęs, ne todėl, kad mane jaudina 
jo gerove, bet todėl, kad tos pačios gėrybės kurios man 
patinka manyje, yra man malonesnės tada, kai jos patinka 
ir kitam? Juk tam tikra prasme nesu giriamas, jei nėra giria- 
ma mano nuomonė apie save, kadangi arba giriama tai, 
kas man nepatinka, arba labiau giriama tai, kas man patinka 
mažiau. Taigi šiuo klausimu nesu tikras dėl savęs? 


62. Stai tavyje, tiesa, matau, kad man skirti pagyrimai 

turi jaudinti mane ne dėl manęs, bet dėl artimo gerovės. 
Bet ar toks ir esu, nežinau. Čia aš esu sau žinomas mažiau 
nei tu. Meldžiu tave, mano Dieve, atskleisti man ir mane 
patį, idant išpažinčiau savo broliams, kurie melsis už mane, 
savyje aptiktas žaizdas. Vėl turėčiau uoliau klausinėti savęs. 
Jei giriamas jaudinuosi dėl artimo gerovės, kodėl, jei netei- 
singai smerkiamas yra kas nors kitas, jaudinuosi mažiau 
nei jei tai vyksta su manimi? Kodėl mane labiau ėda tas 
įžeidimas, kuris skiriamas man, nei tas, kuris lygiai taip pat 
neteisingai mano akivaizdoje skiriamas kitam? Ar ir to ne- 
žinau? Ir belieka tik „pačiam save apgaudinėti““* ir tavo 
akivaizdoje „nevykdyri tiesos““? savo širdimi ir liežuviu? Vieš- 
patie, atitolink nuo manęs šią beprotybę, „kad mano burna 
nebūtų man nusidėjėlio aliejus mano galvai ištepti. 
XXXVIII 63. „Esu nelaimingas ir vargšas?! ir geresnis 
tada, kai slapčia dejuodamas esu nepatenkintas savimi ir 
ieškau tavo gailestingumo, kol bus pataisyti mano trūkumai 
ir ištobulinti iki tos ramybės, kurios nepažįsta pasipūtėlio 
akis, mano trūkumai. Tačiau iš burnos sklindanti kalba ir 
darbai, kurie tampa žinomi žmonėms, turi savyje pavojin- 
giausią pagundą del meilės pagyrimams, kuri vardan kaž- 
kokio asmeninio šaunumo surinkinėja iškaulytus balsus: 
gundo ir tada, kai aš pats sau del jos priekaištauju, kaip tik 
dėl to, kad priekaištauju, ir dažnai dėl pačios paniekos tuščiai 
garbei didžiuojamasi tuščiau ir dėl to didžiuojamasi jau 
nebe pačia panieka garbei: juk jos neniekina, jei didžiuojasi. 


XXXIX 64. Be to, [mūs] viduje, viduje yra kita bloga 

pagunda, dėl kurios į tuštybę pasineria tie, kurie yra paren- 
kinti savimi, nors kitiems jie arba nepatinka, arba yra ne- 
malonūs ir nesistengia patikti. Tačiau savimi patenkinti 
tau nepatinka ne tik dėl to, kad gėrybėmis laiko tai, kas 
nėra dorybės, bet ir dėl to, kad tavo gėrybes laiko savomis 
arba, jei ir laiko tavomis, tai tarytum sukurtomis jų nuopel- 
nais, arba, jei ir mano, kad tavo malonės dėka, tai nesidžiau- 
gia ja kartu su kitais, bet pavydi jos kitiems. Visuose šiuo- 
se ir panašiuose pavojuose ir varguose matai mano širdies 
virpulį, ir aš labiau jaučiu, kad tu tuojau pat išgydai mano 
žaizdas, nei tai, kad nesu sužeidžiamas. 


XL 65. Kur tik tu nėjai kartu su manimi, tiesa, aiškin- 
dama, ko turėčiau vengti ir ko siekti, kuomet dėsčiau tau 
niekingus savo vaizduotės vaisius, kuriuos galėjau, ir klau- 
siau tavo patarimo? Juslėmis apkeliavau išorinį pasaulį ten, 
kur galėjau, ir stebėjau nuo savęs savo kūno gyvenimą bei 
pačias savo jusles. Iš ten įžengiau į savo atminties slėptu- 
ves, įvairias platybes, stebėtinais būdais pilnas nesuskaičiuo- 
jamų išteklių, apžiūrėjau ir išsigandau, ir nieko iš tų da- 
lykų neįstengiau atskirti be tavęs, ir radau, kad tu nesi nė 
vienas iš jų. Ir ne aš pats tai radau, nors peržvelgiau visa ką 
ir pabandžiau atskirti ir įvertinti visus dalykus pagal kiekvie- 
no jų vertę: vienus jų įgijau ir apklausiau, kai apie juos 
man pranešė juslės, kitus suvokiau esant sumišusius su mani- 
mi, atidalinau ir suskirsčiau ir pačius pranešėjus, galiausiai 
erdviuose atminties lobynuose viena peržiūrėjau, kita paslė- 
piau, dar kita iškėliau į paviršių. Bet nė aš pats, tai daryda- 


mas, tai yra, toji mano jėga, kurios dėka tai dariau, nė ji 

nebuvai tu, nes tu esi pasiliekanti šviesa, kurios aš klausi- 
nėjau apie visa ką: ar tai yra, kas tai yra, kiek tai verta. Ir 
klausiausi tavęs aiškinančio ir įsakinėjančio. Ir dažnai taip 
darau; tai teikia man džiaugsmo, ir vos tik galiu atsiplėšti 
nuo būtinų reikalų, ieškau prieglobsčio tame malonume. 
Ir visuose šiuose dalykuose, kuriuos peržvelgiu, klausdamas 
tavo patarimo, nerandu kitos saugios vietos savo sielai, iš- 
skyrus tave, kur susirenka išsibarsčiusios mano [dalys] ir 
niekas iš manęs nenutolsta nuo tavęs. Kartais leidi man pa- 
tirti viduje labai neįprastą jausmą, [kurio apimtas patiriu] 
nežinia kokią saldybę. Jei ji tobulai išsiskleistų manyje, 
nežinau, kas būtų, [bet] tai nebūtų šis gyvenimas. Bet aš ir 
vel puolu į čia, slegiamas varginančios naštos, mane įsi- 
traukia ir susaisto įprasti dalykai, ir aš ilgai verkiu, bet [vis 
tiek] esu stipriai susaistytas. Štai ką reiškia įpročio našta! 
Įstengiu čia būti ir nenoriu, ten noriu ir neįstengiu: ir čia, 
ir ten esu apgailėtinas. 


XLI 66. Štai kodėl peržiūrėjau savo nuodėmių nega- 
lias, susijusias su trimis geidulingumo pavidalais ir šaukiausi 
tavo dešinės vardan savo išganymo. Išvydau sužeista širdi- 
mi tavo spindesį ir apakintas tariau: kas tai išgali? „Aš esu 
atkirstas nuo tavo akivaizdos **. Tu esi tiesa, viešpataujanti 
viršum visa ko. Ir aš iš savo godumo nenorėjau netekti tavęs, 
bet norėjau kartu su tavimi turėti ir melą, kaip niekas neno- 
ri meluoti taip, kad pars nebežinotų, kas yra tiesa. Taigi ne- 
tekau tavęs, nes nesi nusipelnęs, kad tave turėtų kartu su melu. 


XLII 67. Ką gi aš galėjau rasti tokį, kuris būtų sutaikęs 

mane su tavimi? Reikėjo man meilikaujant kreiptis į an- 
gelus? Kokia malda? Kokiomis apeigomis? Daugelis, kurie 
stengėsi sugrįžti pas tave ir neįstengė to savo jėgomis, kaip 
girdžiu pasakojant, pabandė šitai, ir juos apėmė neįprastų 
regėjimų aistra ir pelnytai juos užvaldė apgaulingi vaizdai. 
Išpuikę jie ieškojo tavęs, veikiau pūsdami savo krūtines iš 
pasididžiavimo savo mokytumu nei daužydami į jas, ir dėl 
savo širdies panašumo pritraukė prie savęs „šio oro jėgas“*?, 
bendrininkes ir jų puikybės sąjungininkes, kurios magiškų 
galių dėka apgaudinėjo juos, ieškančius tarpininko, per kurį 
būtų apvalyti, bet tai buvo ne jis. Tai buvo „šviesos ange- 
lu apsimetęs šėtonas“**. Išpuikusį kūną didžiai viliojo tai, 
kad jis neturėjo [mūsų] žemiško kūno. Jie buvo mirtingi 
ir nusidėjėliai, o tu, Viešpatie, su kuriuo jie išdidžiai stengėsi 
susitaikyti, nemirtingas ir be nuodėmės. O tarpininkas tarp 
Dievo ir žmonių turėjo turėti panašaus į Dievą ir kažką 
panašaus į žmones, idant nebūtų taip, kad būdamas pana- 
šus ir vienu, ir kitu į žmones būtų toli nuo Dievo arba būda- 
mas panašus ir vienu, ir kitu į Dievą būtų toli nuo žmonių 
ir tokiu būdu nebebūtų tarpininkas. Taigi tas tariamas tar- 
pininkas, kuriuo vilkėti tavo slaptais sprendimais yra nusi- 
pelniusi puikybė, turi vieną bendrą dalyką su žmonėmis, tai 
yra, nuodėmę, ir nori atrodyti turįs kitą dalyką, bendrą su 
Dievu: kadangi jo nedengia mirtingas kūnas, dedasi nemir- 
tingu. Ber kadangi „atpildas už nuodėmę — mirūs“*?, turi bend- 


rai su žmonėmis tai, dėl ko jie kartu pasmerkiami mirčiai. 


XLIII 68. O tikrasis tarpininkas, kurį slaptu savo gai- 


lestingumu apreiškei žmonėms ir pasiuntei, kad sekdami 

jo pavyzdžiu išmoktų nusižeminimo, tasai „Dievo ir žmo- 
nių tarpininkas, žmogus Jėzus Kristus“*“, apsireiškė tarp 
mirtingų nusidėjėlių ir nemirtingo teisiojo, būdamas mir- 
tingas kartu su žmonėmis ir teisus su Dievu, idant, kadan- 
gi atpildas už teisingumą yra gyvenimas ir ramybė, per su 
Dievu sujungtą teisingumą sunaikintų išteisintų nusidėjėlių 
mirtį, kurią norėjo turėti bendrai su jais. Jis buvo apreikš- 
tas senovės šventiesiems, idant jie, tikėdami būsima kančia, 
būtų išganyti taip, kaip mes, tikėdami buvusia. Kaip žmo- 
gus jis yra tarpininkas, o kaip žodis nestovi vidury, nes yra 
lygus Dievui ir Dievas pas Dievą ir kartu vienas Dievas. 

69. Kaip tu mus mylėjai, gerasis Tėve, „kuris nepagai- 
lėjai nė savo vienatinio Sūnaus, bet atidavei jį už mus be- 
dieviams“! Kaip mylėjai mus, už kuriuos, „nelaikydamas 
plėšimu savo lygybės su Dievu, jis nusižemino tapdamas 
klusnus iki kryžiaus mirties“*", jis, vienintelis „laisvas tarp 
mirusiųjų “*, turintis „galią atiduoti *? savo gyvybę ir „galią 
vėl ją atsiimti“, už mus tau nugalėtojas ir auka, ir nugalė- 
tojas del to, kad auka, už mus tau šventikas ir atnaša, ir 
šventikas dėl to, kad atnaša, gimdamas iš tavęs ir tarnauda- 
mas mums padarė mus tau iš vergų vaikais. Pagrįstai yra 
stipri jame mano viltis, kad išgydysi per jį visas mano ne- 
galias??, per jį, kuris sėdi „tavo dešinėje“ ir „užtaria mus?! 
prieš tave: kitaip netekčiau vilties. Juk gausios ir, be to, 
didelės negalios, gausios ir didelės; bet dar galingesnis tavo 
gydymas. Būtume galėję manyti, kad tavo žodis yra toli 
nuo sąjungos su žmogumi, ir netekti vilties dėl savęs, jei jis 


«92 ; 


nebūtų tapęs „kūnu“?“ ir gyvenęs „tarp mūsų . 


70. Išgasdintas savo nuodėmių ir savo nelaimės didy- 

bės, buvau sumanęs širdyje ir nutaręs pabėgti vienumon, 
bet tu suturėjai mane ir sustiprinai, tardamas: „Kristus mirė 
už visus dėl to, kad gyvieji nebe sau gyventų, bet tam, 
kuris už juos numirė“?3. Štai, Viešpatie, tau pavedu savo 
rūpestį tuo, kad gyvenčiau, ir „žiūrėsiu į tavo įstatymo ste- 
buklus“?*. Tu žinai mano neparyrimą ir silpnumą: „pamo- 
kyk mane ir išgydyk“??. Tas tavo vienatinis, „kuriame slypi 
visi išminties ir pažinimo lobiai“?“, išpirko mane savo krau- 
ju. Tenešmeižia manęs išpuikėliai, nes galvoju apie savo 
išpirkos kainą, valgau ją ir geriu, ir dalinu, ir, būdamas 
vargšas, noriu pasisotinti ja kartu su tais, kurie ja maitinasi 
ir pasisotina: „šlovins Viešpatį, kurie jo ieško *?. 

I 1. Nejaugi, Viešpatie, tu, kurio yra amžinybė, nežinai 
to, ką aš tau kalbu; o gal tai, kas vyksta laike, tu matai tam 
tikru metu? Kodėl aš tau tiek dalykų taip smulkiai pasako- 
ju? Ne tam, kad iš manęs tai sužinotum, o tam, kad sužadin- 
čiau savo ir tų, kurie tai skaito, jausmus tavo atžvilgiu, kad 
visi sakytume: „Didis yra Viešpats, vertas garbės begalinės'!. 
Aš jau sakiau ir dar pasakysiu: aš tai darau iš meilės tavo 
meilei. Juk mes meldžiamės, nors tiesa sako: „Jūsų tėvas ži- 
nojo, ko jums reikia, dar jums nepaprašius“*. Savo jausmus 
tau parodome, pasakodami tau apie savo nelaimes ir apie 
tavo gailestingumą mums?, kad visai mus išlaisvintum, ką 
jau pradėjai daryti, kad nustorume būti vargšai savyje, o 
taptume palaiminti tavyje. Juk pašaukei mus būti dvasin- 
gais vargdieniais, švelniais ir liūdinčiais, alkstančiais ir trokš- 
tančiais teisybės, gailestingais, tyraširdžiais, taikiais. Štai pa- 
sakojau tau daug dalykų, - ką galėjau ir ką norėjau. Juk tu 
pirmas panorėjai, kad aš tai išpažinčiau tau, „Viešpačiui, mano 
Dievui, nes tu esi geras, esi maloningas per amžius“. 


II 2. Kada gi aš liausiuos plunksnos kalba pasakoti apie 
visus tavo raginimus, visus tavo bauginimus, paguodimus 
ir vadovavimus, kuriais atvedei mane skelbti savo žodį ir 
dalinti žmonėms tavo paslapų? O jei ir liausiuos pasakoti 
apie viską iš eilės, brangiai man kainuos laiko lašai. Jau se- 
niai degu noru pamąstyti apie tavo įstatymą ir čia parodyti 
savo žinojimą ir savo nepatyrimą, pirmuosius tavo šviesos 


blykstelėjimus ir mano tamsos likučius, kol mano silpnu- 

mo neįveiks tavo stiprybė. Nenoriu kam nors kitam eikvo- 
ti valandų, laisvų liekančių nuo būtinos kūno priežiūros, 
dvasios veiklos, tarnavimo žmonėms, — privalomo ir nepri- 
valomo, tačiau daromo. 

3. Viešpatie, mano „Dieve, išklausyk mano maldą“?, ir 
tavo gailestingumas tegu išgirsta mano troškimą: jis dega 
manyje ne tik dėl manęs paties, jis gali būti naudingas mūsų 
mylimiems broliams; juk matai mano širdyje, kad yra būtent 
taip. Noriu tarnauti tau savo mintimis ir žodžiais, ir leisk 
„man ką nors paaukoti tau: juk aš esu vargšas ir beturtis, o 


6. neturėdamas rū- 


tu turtingas visiems, kurie tavęs šaukiasi“ 
pesčių, tu rūpiniesi mumis. Pašalink mano viduje ir mano 
išorėje esantį bet kokį lengvabūdiškumą ir bet kokią ap- 
gaulę, apvalyk mano lūpas. Tegu tavo raštas teikia man tyrą 
malonumą, tegu per jį neapsigausiu pats ir neapgausiu kitų. 
Viešpatie, išklausyk mane ir pasigailėk manęs“, Viešpatie, 
mano Dieve, aklųjų šviesa ir silpnųjų stiprybe ir nuolatos 
matančiųjų šviesa ir stipriųjų jėga. Išklausyk mano sielą ir 
išgirsk šaukiantį iš bedugnės. Jeigu nėra bedugnėje tavo ausų, 
kur mes tada eisime? Ko šauksimės? „Tavo yra diena ir tavo 
yra naktis *, pagal tavo linktelėjimą pralekia akimirkos. Dos- 
niai duok man laiko apmąstymams to, kas paslėpta tavo 
įstatyme ir neuždaryk jo prieš tuos, kurie beldžiasi. Juk ne 
veltui leidai prirašyti tiek puslapių, pilnų gilios paslapties. 
Argi neturi šitie miškai savų elnių, kurie juose slepiasi, ilsisi, 
vaikšto ir ganosi, guli ir atrajoja. O Viešpatie, padaryk mane 
tobulą ir atverk man tuos puslapius. Štai tavo balsas - mano 
džiaugsmas, tavo balsas malonesnis už visus malonumus. 


Duok tai, ką myliu: juk myliu. Ir tai tu davei. Neatsakyk 

savo dovanų, nepaniekink trokštančios savo žolelės. Išpažin- 
siu tau viską, ką rasiu tavo knygose, „išgirsiu tave šlovinantųį 
balsą“?, gersiu tave ir apmąstysiu „tavo įstatymo stebuklus“!?: 
nuo pat pradžių, kai tu sukūrei dangų ir žemę, iki amžinosios 
karalystės, kur būsiu su tavimi tavo šventajame mieste! 

4. „Viešpatie, pasigailėk manęs ir išgirskk mano troški- 
mą !!. Aš netrokštu nieko, kas yra žemiška: nei aukso, nei 
sidabro, nei brangakmenių, puošnių drabužių, nei garbingų 
pareigų, nei valdžios, nei kūno malonumų, nei to, kas būtina 
šioje mūsų gyvenimo kelionėje, — tai yra viso to, kas prideda- 
ma mums, „ieškantiems tavo karalystės ir tavo teisingu- 
mo“'*. Pažvelk, mano Dieve, iš kur šitas mano troškimas. 
„Man pasakojo neteisieji apie savo malonumus, bet jie ne- 
sielgia pagal tavo įstatymą, Viešpatie“. Štai iš kur mano 
troškimas, Viešpatie. Pažvelk, Tėve, pažiūrėk, pamartyk ir 
pritark: tebūna leista man tavo gailestingumo akivaizdoje!“ 
sulaukti tavo malonės, kad atsivertų man, beldžiančiam, 
tavo žodžių gelmė. Meldžiu vardan mūsų Viešpaties Jėzaus 
Kristaus, tavo Sūnaus, sėdinčio tavo dešinėje, žmogaus sū- 
naus, kurį tu padarei tarpininku tarp savęs ir mūsų", per 
kurį tu ieškojai mūsų, neieškančių tavęs, ieškojai tam, kad 
mes ieškotume tavęs; vardan tavo žodžio, per kurį tu viską 
sukūrei, o kartu ir mane; vardan tavo vienintelio, per kurį tu 
pašaukei ir įsūnijai tikinčiuosius, o kartu ir mane; meldžiu var- 
dan to, „kuris sėdi tavo dešinėje; vardan mūsų užtarėjo, kuriame 
slypi visi išminties ir pažinimo lobiai !*. Aš jų ieškau tavo 


knygose. Apie jį rašė Mozė: tai sako jis pats, tai sako tiesa. 


III 5. Leisk man išgirsti ir suprasti, kokiu būdu tu „pra- 

džioje sukūrei dangų ir žemę !'. Parašė tai Mozė, parašė ir 
Išėjo, perėjo iš Čia — nuo tavęs pas tave, ir dabar jo nėra prie- 
šais mane. Jei jis čia būtų, aš sulaikyčiau jį ir paprašyčiau, ir 
maldaučiau tavo vardu atverti man šituos žodžius, aš gaudy- 
čiau savo kūno ausimis garsus, besiliejančius iš jo burnos. 
Jeigu jis kalbėtų hebrajiškai, veltui belstųsi jo žodžių pras- 
mė: ji nepaliestų mano proto. Jeigu kalbėtų lotyniškai, aš 
suprasčiau, ką jis kalba. Ber iš kur aš žinočiau, ar jis kalba 
tiesą? O jeigu ir tai sužinočiau, ar iš jo sužinočiau? Ta tiesa 
slypi mano viduje, mano mąstymo buveinėje, kur nereikia 
nei hebrajų, nei graikų, nei lotynų, nei barbarų kalbos, ir ji 
be jokių garsų, be lūpų ir liežuvio pasakytų man: „Jis sako 
tiesą, o aš bemat visiškai pasitikėdamas pasakyčiau tam tavo 
žmogui: „Tu kalbi tiesą“. Kadangi jo negaliu paklaust, prašau 
tavęs, kurio kupinas jis kalbėjo Tiesą, prašau tavęs, mano 


«18 


Dieve, „atleisk mano nuodėmes“!* tu, kuris leidai tavo vergui 


tai pasakyti, leisk man visa tai suprasti. 


IV G. Štai dangus ir žemė; jie šaukia apie tai, kad yra 
sukurti, jie keičiasi ir įvairuoja. O tame, kas nėra sukurta, 
tačiau egzistuoja, tame nėra nieko, ko nebuvo anksčiau, 
būtent: nėra kitimo ir nėra įvairovės. Tie dalykai taip pat 
šaukia, kad ne patys sukūrė save: „Mes esame todel, kad 
mus sukūrė; taigi mūsų nebuvo anksčiau negu mes atsira- 
dome, todėl negalėjome atsirasti patys iš savęs“. Kalbančių- 
jų Žodžius patvirtina pats jų buvimas. Taigi tu, Viešpatie, 
sukūrei juos: tu esi gražus, nes jie yra gražūs, tu €si geras, nes 
jie yra geri; tu esi, nes jie yra. Palyginti su tavimi, jų kūrėju, 


jie nera nei gražūs, nei geri, nei yra. Mes tai žinome, ačiū 

tau, ir mūsų žinojimas, palyginti su tavuoju, yra nežinojimas. 


V 7. Kaipgi tu sukūrei dangų ir žemę ir kokie buvo 
tokio didelio darbo įrankiai? Juk tu darei ne taip, kaip 
daro meistras, vieną daiktą darydamas iš kito pagal savo 
sielos nuomonę, kuri liepia suteikti tam daiktui tokį pavi- 
dalą, kokį ji regi pačioje savyje savo vidine akimi. O kodėl 
ji gali tai padaryti? Todėl, kad tu ją sukūrei, ir ji suteikia 
pavidalą tam, kas jau kokiu nors pavidalu yra, pavyzdžiui, 
žemei, akmeniui, medžiui, auksui ir kitiems panašiems 
daiktams. Iš kur visa tai būtų atsiradę, jeigu tu nebūtum 
to sukūręs? Tu davei meistrui kūną; tu sukūrei sielą, 
valdančią tą kūną; tu sukūrei medžiagą, iš kurios jis ką 
nors daro; tu davei talentą, kurio dėka jis įvaldo savo meną 
ir mato vidiniu žvilgsniu, ką daro išorėje; tu davei kūno 
pojūtį, kuris aiškina ir perduoda dvasios nurodymus 
medžiagai, kas iš jos daroma, ir praneša dvasiai, kas jau yra 
padaryta, kad pasitartų su savo viduje esančia tiesa, ar gerai 
padaryta!?. Visi šie dalykai šlovina tave, kaip visko kūrėją. 
Bet kokiu būdu tu tai darai? Kokiu būdu, Dieve, tu sukū- 
rei dangų ir žemę? Juk ne danguje ir ne žemėje tu sukūrei 
dangų ir žemę, ne ore ir ne vandenyje, nors jie yra susiję su 
dangumi ir su žeme. Ir ne visatoje tu sukūrei visatą, nes jai 
nebuvo kur būti anksčiau negu atsirado, kur jai būti. Ir 
neturėjai rankoje nieko, iš ko sukūrei dangų ir žemę. Nes 
iš kur tu galėjai turėti tai, ko nebuvai sukūręs anksčiau, 
kad iš to sukurtum ką nors kita? Visa tai yra tik todėl, kad 


2 


tu esi. Taigi tu pasakei „ir tai pasidarė ““? ir sukūrei visa tai 


savo žodžiu. 

VI 8. Ber kokiu būdu pasakei? Ar taip, kaip tada, kai iš 
debesų pasigirdo balsas, sakantis: „šitas yra mano mylimasis 
sūnus“?!? Šitas balsas suskambėjo ir nuskambėjo, pasigirdo 
ir nutilo. Skiemenys suskambo ir išnyko: antras po pirmo, 
trečias po antro, ir taip iš eilės iki paskutinio, po kurio stojo 
tyla. Iš to paaiškėja ir pasirodo, kad tą balsą išspaudė savo 
judesiu tavo kūrinys, tarnaujantis tavo amžinai valiai, nors 
ir būdamas laikinas. Ir šituos tavo žodžius, pasakytus tam 
tikru metu, išorinė ausis pranešė protingai sielai, kurios vidinė 
ausis klausosi amžinojo tavo žodžio. Ir ji, palyginusi tuos 
laikinai skambančius žodžius su amžinuoju tavo žodžiu, 
esančiu tyloje, pasakė: „Tai visai kas kita, visai kas kita. Šitie 
žodžiai yra žemiau manęs, ir jų iš viso nėra, jie bėga ir išnyksta. 
O mano Dievo žodis yra aukščiau manęs, jis pasilieka per 
amžius “. Taigi jeigu skambančiais ir išnykstančiais žodžiais 
tu liepei, kad atsirastų dangus ir žemė, jeigu tokiu būdu 
sukūrei dangų ir žemę, vadinasi, jau anksčiau negu atsirado 
dangus ir žemė, buvo kažkoks kūniškas kūrinys, kurio bal- 
sas, sukeltas laikino judėjimo, skambėjo tam tikru metu. 
Tačiau jokio kūno nebuvo anksčiau negu atsirado dangus 
ir žemė, o jeigu buvo, tai tu buvai sukūręs jį nepraeinančiu 
balsu, kad iš jo padarytum praeinanų balsą, kuriuo ir pasa- 
kei, kad atsirastų dangus ir žemė. O koks tai kūrinys, kuris 
galėjo turėti tokį balsą; jeigu tu nebūtum jo sukūręs, jo iš 
viso nebūtų buvę. Kokį gi žodį tu pasakei, kad atsirastų 


kūnas, kuris ištartų šituos žodžius? 


VII 9. Taigi kvieti mus suprasti žodį — Dievą, esantį pas 


tave — Dievą“; jis nuo amžių sakomas ir jo dėka nuolatos 

viskas yra pasakoma. Tai, kas buvo pasakyta, nesibaigia; kad 
būtų galima pasakyti viską, nesakomas kitas žodis, bet vis- 
kas sakoma vienu metu ir nuolatos: kitaip jau būtų laikas ir 
kitimas, o ne tikra amžinybė ir tikras nemirtingumas. Aš tai 
žinau, mano Dieve, ir dėkoju. Aš tai žinau ir išpažįstu tau, 
mano Dieve, o su manimi žino ir laimina tave kiekvienas, 
kuris nėra nedėkingas, kai sužino tikrą tiesą. Mes žinome, 
Viešpatie, žinome, kad tiek, kiek kas nors nėra tuo, kuo 
buvo, ir yra tuo, kuo nebuvo, tiek jis miršta ir gimsta. O iš 
tavo žodžio niekas neiškrenta ir niekas jo nepakeičia, nes jis 
yra nemirtingas ir amžinas. Todėl amžinu kaip ir tu pats 
žodžiu tu vienu metu ir nuo amžių kalbi visa, kam tu liepi 
atsirasti. Tu viską sukuri ne kaip nors kitaip, o tik žodžiu, 
tačiau ne vienu metu ir ne nuo amžių atsiranda visa, ką tu 


žodžiu sukuri. 


VIII 10. Kodėl taip yra, klausiu, Viešpatie, mano Dieve? 
Nors matau, bet nežinau, kaip pasakyti. Galbūt visa, kas 
pradeda būti ir liaujasi būti, tada pradeda ir tada liaujasi, 
kada privalėjo prasidėti ir baigtis, ir tai yra žinoma amžinajam 
protui, kuriame niekas neprasideda ir nesibaigia. Tai ir yra 
pats tavo žodis, kuris yra pradžia ir kuris mums kalba evan- 
gelijoje; jis skambėjo išoriniame pasaulyje žmonių ausims, 
kad juo patikėtų, kad ieškotų jo savo viduje ir rastų amži- 
nojoje tiesoje, kur gerasis ir vienintelis mokytojas moko 
visus savo mokinius. Ten girdžiu tavo balsą, Viešpatie, kal- 
bantį man, nes tai jis kalba mums, tas, kuris moko mus; o 
tas, kuris nemoko, net jeigu kalba, kalba ne mums. O kas 


gi mus moko, jeigu ne pastovi tiesa? Net ir tada, kai mes 

esame mokomi kintančios būtybės, mes esame vedami prie 
nekintamos tiesos, kur mes iš tikrųjų ir mokomės, kai stovi- 
me ir klausome jo, ir „džiaugte džiaugiamės girdėdami su- 
žadėtinio balsą““, ir grįžtame ten, iš kur esame atėję. Todel 
jis ir yra pradžia, nes jeigu jo nebūtų, kol mes klaidžiojame, 
mes neturėtume kur grįžti. Kai mes grįžtame iš klaidžioji- 
mų, grįžtame todėl, kad supratome klaidas, o suprasti jas 
mus moko jis, nes jis yra pradžia, ir jis kalba mums. 


IX 11. Tos pradžios dėka tu, Dieve, ir sukūrei „dangų ir 


v [4 


žemę“, tavo žodžio dėka, tavo sūnaus dėka, tavo narsumo, 
tavo išminties ir tavo teisybės deka: įstabiai kalbėdamas ir 
įstabiai darydamas. Kas tai supras? Kas paaiškins? Kas yra 
tai, kas peršviečia mane ir perveria mano širdį, nesužeisda- 
mas manęs? Drebu ir degu“: drebu [matydamas], koks aš 
nepanašus į jį, degu [matydamas], koks aš panašus į jį. Iš- 
mintis, pati išmintis yra tai, kas peršviečia mane, perplėš- 
dama mano tamsumą, kuris vėl ima supti mane, įveiktą 
šitos tamsos ir mano kalčių naštos. „Skausme išseko mano 
Jėga“, taip, kad negaliu pakelti savojo gėrio, kol tu, Viešpa- 
tie, „būdamas maloningas visiems mano nusidėjimams“, 
neišgydysi „visų mano ligų“. Nes tada tu išgelbėsi nuo pra- 
žūties mano gyvybę, apvainikuosi mane gailesčiu ir malone, 
pasotinsi „gėrybėmis mano troškimą“, ir „mano jaunystė 
atsigaus tarsi erelio“. Mes esame išgelbėti viltimi ir lau- 
kiame ištvermingai tavo pažadų išsipildymo“?. Tegu klau- 
so, kas gali, savo širdyje tavo žodžių, o aš, tikėdamas tavo 
pranašavimu, šauksiu: „Viešpatie, kokia daugybė tavų su- 


tverimų! Juos išmintingai sukūrei, jų pilna žemė“. Toji 

išmintis ir yra pradžia, ir tos pradžios dėka tu sukūrei dan- 
gų ir žemę". 


X 12. Argi nėra visai nusenę?! tie, kurie mums sako: 
„Ką darė Dievas iki tol, kol sukūrė dangų ir žemę?“ „Jeigu 
jis niekuo nebuvo užimtas, sako kai kurie, ir nieko neda- 
rė, kodėl visam laikui nepasiliko tokioje būsenoje kaip anks- 
čiau, kai niekuo nebuvo užimtas ir nieko nedarė? O jeigu 
Dievui atsiranda naujas noras naujai veiklai, kad sukurtų 
kūrinį, kurio niekada anksčiau nebuvo sukūręs, tai kokia 
ta tikra amžinybė, kurioje atsiranda noras, kurio anksčiau 
nebuvo?“ Juk valia nėra Dievo kūrinys, ji egzistavo iki su- 
kūrimo, nes nieko negali būti sukurta, jeigu prieš kuriant 
neegzistuoja kūrėjo valia. Dievo valia priklauso pačiai jo 
substancijai. Ir jeigu Dievo substancijoje atsirado kas nors, 
ko anksčiau nebuvo, tai ta substancija visai teisingai negali 
būti vadinama amžina; o jeigu nuolatinė buvo Dievo valia 
kurti, kodėl ne nuolat esantys yra jo kūriniai? 


XI 13. Tie, kurie tai kalba, dar nesupranta tavęs, o die- 
viškoji išmintie, protų šviesa, jie dar nesupranta, kokiu 
būdu atsiranda tai, kas atsiranda per tave ir tavyje. Jie ban- 
do suprasti tai, kas amžina, bet jų širdis ligi šiol skraido tai 
praeityje, tai ateityje, ir ligi šiol ji yra tuščia. Kas sulaikys ją 
ir įtvirtins vietoje, kad sustotų ir pagautų atspindį niekada 
nejudančios amžinybės, kad palygintų ją su nuolat judančiu 
laiku ir pamatytų, jog tai yra nepalyginami dalykai; tegu 
pamato, kad ilgas laikas tampa ilgas tik tada, kai susideda 


iš daugybės praeinančių akimirkų, kurios vienu metu trukti 

negali. Amžinybėje niekas nepraeina, bet visada viskas yra 
dabartyje; o joks laikas negali būti visas dabartyje. Tegu 
pamato, jog visa praeitis yra išstumta ateities, O visa ateitis 
išplaukia iš praeities, o visa praeitis ir ateitis yra sukurta ir 
atsiranda iš to, kuris visada yra dabartyje. Kas sulaikys 
žmogaus širdį, kad ji sustotų ir pamatytų, kaip nejudanti 
amžinybė, neturinti nei ateities, nei praeities, liepia atsirasti 
ateities ir praeities laikui? Ar pajėgs mano ranka?? tai aprašyti, 
ar pajėgs mano liežuvis apsakyti tokį reikšmingą dalyką? 


XII 14. Štai kaip aš atsakau klausiančiam: „Ką darė Die- 
vas iki tol, kol sukūrė dangų ir žemę?“ Aš atsakau ne taip, 
kaip, kalbama, atsakė kažkas, juokais pašiepdamas įžūlų 
klausimą: „Ruošė pragarą klausinėjantiems apie aukštus da- 
lykus“. Viena — suprasti, kita — pajuokti. Aš atsakau ne taip. 
Mieliau atsakyčiau: „Aš nežinau to, ko nežinau“, negu kad 
leisčiau pašiepti klausiantį apie aukštus dalykus ir pagirti 
melagingai atsakantį. Vadinu tave, mūsų Dieve, visos kū- 
rinijos kūrėju, jeigu dangaus ir žemės vardu vadinama visa 
kūrinija, ir drąsiai sakau: iki tol, kol Dievas sukūrė dangų 
ir žemę, jis nedarė nieko. Nes jeigu jis ką nors darė, tai tik 
kūrė savo kūriniją. O, kad aš žinočiau visa, ką trokštu žinoti 
savo naudai, kaip žinau tai, kad nebuvo nieko sukurta anks- 


čiau negu buvo kažkas sukurta. 


XIII 15. Ir jeigu kieno nors lengvabūdiškas protas klai- 
džioja praėjusių laikų vaizdiniuose ir stebisi, kad tu, Visaga- 
li Dieve, visko kūrėjau ir valdytojau, dangaus ir žemės sukū- 
rėjau, ligi tol, kol visa tai sukūrei, nesiėmei šito darbo begalinę 

daugybę amžių. Tegu jie pabunda ir supranta, kad tuščiai 
stebisi. Nes kaip galėjo praeiti begalinė daugybė amžių, jeigu 
tu jų dar nebuvai sukūręs, tu, visų amžių kūrėjas ir sumany- 
tojas? Argi buvo koks nors laikas, kuris nebūtų tavo sukur- 
tas? Argi galėjo praeiti kas nors, ko niekada nebuvo? O kadan- 
gi tu esi visų laikų padarytojas, jeigu buvo koks nors laikas 
anksčiau negu tu sukūrei dangų ir žemę, kodėl sakoma, kad 
tu nieko neveikei? Juk tą laiką tu pats sukūrei, ir negalėjo 
laikas praeiti pirmiau negu tu sukūrei laiką. O jeigu prieš su- 
kuriant dangų ir žemę nebuvo jokio laiko, kam reikia klausti, 
ką tu tada darei? Nebuvo jokio „tada“, kai nebuvo laiko. 

16. Ne laike tu aplenkei laiką, kitaip tu negalėtum ap- 
lenku visų laikų. Tu aplenki praeių, iškildamas virš jos visada 
esančios dabartyje amžinybės dėka, ir tuo pačiu viršydamas 
ateitį: ateitis dar bus, o kai ateis, taps praeitimi, o „tu visada 
liksi tas pars, ir galo nebus tavo metams“??. Tavo metai nei 
ateina, nei praeina, o mūsų metai eina vieni po kitų, kad 
praeitų visi. Tavo metai visi stovi vietoje ir nejuda: vienų neiš- 
stumia kiti, nes jie nepraeina. O mūsų metai bus visi mūsų 
tada, kai jų jau nebebus. Tavo metai — viena diena, ir ta 
diena atsiranda ne kasdien, o visada yra šiandien, nes ši tavo 
diena neužleidžia vietos rytojaus dienai ir nepakeičia vakarykš- 
tes. Tavo šiandiena — amžinybė, todėl amžinas ir tavo Sūnus, 
kuriam tu pasakei: „Aš pagimdžiau tave šiandien“?*. Tu su- 
kūrei visą laiką, ir tu buvai anksčiau už bet kokį laiką, ir 
nebuvo tokio laiko, kai laiko visai nebuvo. 


XIV 17. Nebuvo laiko, kai tu ko nors nekūrei, nes tu su- 
kūrei ir patį laiką. Nėra laiko amžino kaip ir tu pats, nes tu 

niekada nesikeiti, o jeigu laikas nesikeistų, jis nebebūtų lai- 
kas. Kas gi yra laikas? Kas galėtų tai paprastai ir trumpai 
paaiškinti? Kas galėtų šį dalyką taip suvokti protu, kad su- 
prantamai pasakytų žodžiais? Argi apie ką nors kalbėdami 
mes kalbame paprasčiau ir suprantamiau negu apie laiką? Ir 
kai kalbame apie jį, mes suprantame, kas tai yra, ir kai kitą 
girdime apie jį kalbant, mes taip pat suprantame. Taigi kas 
yra laikas? Jeigu niekas manęs neklausia, aš žinau, kas tai 
yra, bet jei norėčiau klausiančiam paaiškinti, — nežinau. 
Tačiau aš tvirtai pareiškiu tai, ką tikrai žinau: jeigu niekas 
nepracitų, nebūtų praeities laiko, ir jei niekas neateitų, 
nebūtų ateities laiko, o jeigu nieko nebūtų, nebūtų ir da- 
barties laiko. O kaip gali būti šie du laikai — praeities ir 
ateities, — kai praeities jau nėra, o ateities dar nėra? O jeigu 
dabarties laikas visada būtų dabartyje ir niekada nenueitų į 
praeitį, tai jau būtų ne laikas, o amžinybė. O jei dabartis 
tampa laiku tik todel, kad nueina į praeitų, kodėl mes sa- 
kome, kad jis yra, jeigu jo atsiradimo priežastis yra ta, kad 
jo nebus? Argi ne teisingai sakome, kad laikas yra tik todėl, 
kad stengiasi nebūti? 


XV 18. Tačiau mes sakome „ilgas laikas“ ir „trumpas 
laikas“ ir sakome tai tik kalbėdami apie praeitį ir ateitį. Pa- 
vyzdžiui, ilgu vadiname tokį praeities laiką, kuris siekia 
šimtą metų, taip pat ir ateities laiką, o trumpa ir praeičiai, 
ir ateičiai laikome, sakykime, dešimties dienų trukmę. Bet 
kokiu būdu ilgu arba trumpu gali būti toks laikas, kurio 
nėra? Juk praeities jau nėra, o ateities dar nėra. Taigi nesa- 


kykime apie praeities laiką „ilgas“, o sakykime „buvo ilgas“; 

apie ateities laiką — „bus ilgas“. Mano Dieve, mano šviesa, 
ar ir čia tavo tiesa nepasijuoks iš žmogaus? Ar ilgas praei- 
ties laikas tapo ilgas tada, kai jau buvo praėjęs, ar anksčiau, 
kai dar buvo dabartyje? Jis galėjo būti ilgas tada, kai buvo 
tai, kas galėjo būti ilga; tačiau praeities jau nebuvo, tad 
kokiu būdu galėjo būti ilga tai, ko iš viso nebuvo? Taigi ne- 
sakykime: „praeities laikas buvo ilgas“. Juk nerasime, kas 
buvo ilga, nes to, kas jau praėjo, nebėra. Sakykime: „ilgas 
buvo šitas dabarties laikas“, nes jis buvo ilgas dėl to, kad bu- 
vo dabartyje. Jis dar nebuvo praėjęs, todėl galėjo būti, ir 
todel buvo tai, kas galėjo būti ilga; o praėjęs iš karto nustojo 
būti ilgas, nes nustojo būti iš viso. 

19. Taigi pažiūrėkime, žmogaus siela, ar gali dabarties 
laikas būti ilgas: tau juk duota pajausti laiko tarpus ir juos 
matuoti. Ką man atsakysi? Ar šimtas dabarties metų yra ilgas 
laikas? Pirmiau pažiūrėk, ar gali šimtas metų būti dabar- 
tyje? Jeigu eina pirmieji metai, tai jie ir yra dabartyje, o 
likę devyniasdešimt devyni — yra ateityje, ir todėl jų dar 
nera; jeigu eina antrieji metai, tai vieni metai — jau praeity- 
je, antri — dabartyje, o visi kiti — ateityje. Paimk kaip da- 
bartį ber kuriuos metus iš to šimto metų vidurio: buvę iki 
jų bus praeitis, esantys po jų — ateitis. Todėl visas šimtas 
metų negali būti dabartyje. Pažiūrėk dar: ar tie metai, kurie 
eina, gali visi būti dabartyje? Juk jeigu eina pirmas jų mė- 
nuo, tai visi kiti yra ateityje; jeigu eina antras, tai pirmas 
mėnuo — jau praeity, o kitų dar nėra. Taigi ir dabar einan- 
tys metai visi nėra dabartis. Metus sudaro dvylika mėnesių, 
iš kurių dabartis yra tas mėnuo, kuris eina, o visi kiti yra 


arba praeitis, arba ateitis. Nors ir einantis mėnuo ne visas 

yra dabartis, o tik viena diena: jei ji pirma, tai visos kitos 
yra ateitis; jei paskutinė — tai visos kitos — praeitis; jei esanti 
viduryje — tai dalis dienų yra praeitis, dalis — ateitis. 

20. Taigi aptikome, kad vien tik dabarties laiką galima 
vadinti ilgu, bet ir tai tik tą, kuris trunka vieną dieną. Bet 
išskirstykime jį, nes ir viena diena ne visa yra dabartis. Ją 
sudaro dvidešimt keturios dienos ir nakties valandos, iš ku- 
rių, palyginus su pirmąja, kitos — ateitis, o, palyginus su pas- 
kutiniąja, kitos — praeitis; palyginus su bet kuria viduriniąja, 
buvusios iki jos — praeitis, būsiančios - ateitis. Ir ta vienin- 
telė valanda susideda iš bėgančių dalelių: visa, kas iš jos nu- 
skrido, — yra praeitis, visa, kas liko, — ateitis. Jeigu kokį nors 
laiką galima pavadinti dabarties laiku, tai tik tokį, kurio 
negalima padalyti net į menkiausias daleles, tačiau ir šis 
taip greitai nulekia iš ateities į praeių, kad nelieka jokios, 
net ir mažiausios, trukmės. Jeigu [dabartis] tęstųsi, ji da- 
lytųsi į praeitį ir ateitį; dabartis neturi jokios trukmės. 

Taigi kur tas laikas, kurį mes vadiname ilgu? Gal tai 
ateitis? Bet juk mes nesakome: „jis yra ilgas“, kadangi dar 
nėra to, kas ilga; sakome: „jis bus ilgas“. Kada bus? Jeigu 
bus ateityje, tai kaip bus ilga tai, ko dar nėra dabartyje. Jeigu 
taps ilgas tada, kai pradės atsirasti iš ateities, kurios dar 
nėra, tai pirmiausia atsiras dabartis, kad galėtų būti tai, kas 
galėtų tapti ilgu; tačiau dabarties laikas jau anksčiau 
minėtais balsais šaukia, jog negali būti ilgas. 


XVI 21. Tačiau, Viešpatie, mes jaučiame laiko interva- 
lus ir lyginame juos vieną su kitu, ir sakome, kad vieni il- 


gesni, kiti trumpesni. Mes netgi matuojame, kiek vienas 

laikas ilgesnis ar trumpesnis už kitą ir sakome, jog; šis yra 
dvigubai ar trigubai ilgesnis, o anas — toks pat kaip šis. 
Tačiau mes matuojame tik praeinantį laiką, nes matuodami 
mes jį jaučiame. O kas gali išmatuoti praeitį, kurios jau 
nėra, arba ateitį, kurios dar nėra? Ar išdrįs kas nors pasaky- 
ti, kad galima išmatuoti tai, ko nėra? Kol laikas eina, jį gali- 
ma jausti ir matuoti, o kai praėjo, negalima, nes jo nebėra. 


XVII 22. Aš ieškau, Teve, o ne tvirtinu: mano Dieve, va- 
dovauk man ir valdyk mane“?. Kas galėtų pasakyt, kad 
nėra trijų laikų, kaip mes, būdami vaikai, mokėmės, ir kaip 
patys mokėme vaikus, tai yra praeities, dabarties ir atei- 
ties, kad yra tik dabartis, o kitų dviejų nėra? O gal ir anie 
yra? Kai iš ateities atsiranda dabartis, ji ateina tarsi iš ko- 
kios slaptavietės; ir kai iš dabarties atsiranda praeitis, ji vėl 
nueina į kokią nors slaptavietę. Kur matė ateitį tie, kurie 
ją išpranašavo, jeigu jos dar nėra? Ir tie, kurie pasakoja apie 
praeitį, nepasakotų apie ją tiesos, jeigu nematytų jos savo 
dvasios akimis: juk negali būti regima tai, ko nėra. Taigi 
1r ateitis, ir praeitis yra. 


XVIII 23. Leisk man, Viešpatie, mano viltie, ir toliau 
klausinėti, tegu nesutrikdo manęs mano ieškojimai. Jeigu 
yra ir ateitis, ir praeitis, aš noriu žinoti, kur jos yra. Jeigu 
dar nepajėgiu šito suprasti, tai visgi žinau, kad kur jos be- 
būtų, jos ten yra ne kaip ateitis ar praeitis, o kaip dabartis. 
Nes jeigu ir ten yra ateitis, tai jos dar ten nėra, ir jeigu ten 
yra praeitis, tai jos jau ten nebėra. Taigi, kad ir kur jos bū- 
tų, ir kad ir kokios būtų, jos yra tik kaip dabartis. Kai žmo- 

nės pasakoja apie praeitį kaip apie kažką tikra, jie iškelia iš 
atminties ne pačius dalykus, kurie jau praėjo, o žodžius, 
sukurtus pagal tų dalykų vaizdus, kurie, palietę jausmus, 
įspaudė sieloje tarsi savo pėdsakus. Sakysime, mano vaikys- 
te yra praeityje, kurios jau nebėra, tačiau kai ją atgaivinu ir 
apie ją pasakoju, matau dabartyje jos vaizdinį, nes ji ligi 
šiol gyva mano atmintyje. Ar ne dėl panašios priežasties 
pranašaujami ateities dalykai, kurių dar nėra, tačiau jų vaiz- 
diniai nujaučiami tarsi jau esantys? Prisipažįstu, mano Die- 
ve, nežinau. Tačiau žinau tikrai, jog mes dažnai iš anksto 
apmąstome savo būsimus veiksmus, ir tas apmąstymas 
vyksta dabartyje, o veiksmų, kuriuos apmąstome, dar nėra, 
nes jie bus ateityje. Kai mes ją pasieksime ir imsime vykdyti 
tai, ką buvome numatę, tada ir atsiras tas veiksmas, nes ta- 
da jau bus ne ateitis, o dabartis. 

24. Taigi kokiu būdu vyksta šis paslaptingas ateities nu- 
jautimas: juk to, ko nėra, pamatyti negalima, o tai, kas 
yra, — jau ne ateitis, o dabartis. Todėl kai sakoma, kad ateitis 
matoma, tai tikriausiai matoma ne ateitis, kurios dar nėra, 
nes ji dar ateityje, o jos priežastys ir ženklai, kurie jau yra. 
Taigi ne ateitį, o dabartį mato žiūrintys ir pagal ją nusako 
ateitį, įsivaizduotą dvasioje. Tie vaizdiniai jau yra, ir juos, 
dabar esančius, mato tie, kurie nusako ateitį. Pasinaudosiu 
vienu pavyzdžiu, o jų daugybė. Aš matau aušrą ir pranešu, 
jog greitai patekės saulė. Tai, ką matau, yra dabartis, o tai, 
ką pranašauju, yra ateitis. Ateityje ne saulė, nes ji jau yra, o 
jos patekėjimas, kurio dar nėra. Tačiau jeigu aš dvasioje 
neįsivaizduočiau šito patekėjimo, kaip įsivaizduoju dabar, 
kai apie tai kalbu, aš negalėčiau jo išpranašauti. Aušra, kurią 

aš matau danguje, nėra saulės patekėjimas, nors ir eina pir- 
ma jo; nėra juo ir įsivaizdavimas, esąs mano dvasioje, tačiau 
ir viena, ir kita aš matau dabartyje ir iš anksto pranešu apie 
būsimą patekėjimą. Ateities dar nėra, o jei dar nėra, tai nė- 
ra iš viso, O jeigu nėra iš viso, tai jos negalima pamatyti, ta- 
čiau ją galima išpranašauti, remiantis dabartimi, kuri jau 
yra ir kurią aš matau. 


XIX 25. Taigi kokiu būdu tu, savo sukurto pasaulio val- 
dytojau, aiškini sieloms tai, kas bus ateityje? Juk aiškinai tai 
savo pranašams. Kokiu būdu aiškini apie ateių tu, kuriam 
nėra jokios ateities? Arba, teisingiau sakant, aiškini ateitį, 
remdamasis dabartimi? Nes to, ko nėra, jokiu būdu negali- 
ma paaiškinti. Mano akys nėra tokios aštrios, kad įžvelgtų 
tavo veiklos būdus; nepajėgiu to padaryri?“, tačiau pajėgsiu, 
jeigu padėsi tu, saldžioji mano vidinių akių šviesa. 


XX 26. Dabar visiškai aišku ir suprantama: nėra nei atei- 
ties, nei praeities, ir neteisingai sakoma, kad yra trys laikai: 
praeitis, dabartis ir ateitis. Teisingiau tikriausiai būtų sakyti 
taip: yra trys laikai — praeities dabartis, dabarties dabartis 
ir ateities dabartis. Šie trys laikai kažkaip yra mūsų sieloje, 
ir niekur kitur aš jų nematau. Praeities dabartis - yra atmin- 
tis, dabarties dabartis — stebėjimas, o ateities dabartis — 
laukimas. Jeigu leidžiama taip sakyti, tai aš sutinku ir pri- 
pažįstu, kad yra trys laikai. Tebūnie sakoma, kad yra trys 
laikai: praeitis, dabartis ir ateitis, nors tai ir neteisingas įpro- 
tis; tebūnie sakoma. Nesirūpinu, nesiginčiju, neprieštarauju, 


tegu tik žmonės supranta tai, ką sako, tegu žino, kad nėra 

nei ateities, nei praeities. Retai mūsų žodžiai tiksliai išreiš- 
kia tai, kas sakoma, dažniau kalbama netiksliai, tačiau juk 
kiti supranta tai, ką norime pasakyti. 


XXI 27. Trupuų anksčiau sakiau, jog mes matuojame 
praeinantį laiką ir galime pasakyti, jog šis yra dvigubai ilges- 
nis už aną, arba kad jie yra lygūs, arba dar ką nors pranešti 
apie mūsų matuojamo laiko dalis. Mes matuojame, kaip 
sakiau, praeinantį laiką, o jeigu kas nors man pasakytų: „Iš 
kur žinai?“, atsakyčiau: žinau, kadangi matuojame jį; nega- 
lime matuoti to, ko nėra, o praeities ir ateities nėra. O kaip 
mes matuojame dabarties laiką, kai jis neturi trukmės? Taigi 
jis matuojamas tol, kol eina, o kai praėjo, jau nebematuoja- 
mas, nes nebėra to, kas matuojama. Bet iš kur, per kur ir į 
kur eina laikas, kol jis yra matuojamas? Iš kur, jei ne iš atei- 
ties? Per kur, jei ne per dabartį? Į kur, jei ne į praeitį? Taigi 
iš to, ko nėra, per tai, kame nėra trukmės, į tai, ko nėra. 
Taigi ką mes matuojame, jeigu ne laiką tam tikrame tarpe? 
Jeigu sakome: paprastas, dvigubas, trigubas, lygus laiko tar- 
pas, tai kalbame ne apie ką kita, kaip apie tam tikrą laiko 
trukmę. Kokiame laiko tarpe matuojamas laikas, kol jis eina? 
Gal ateityje, iš kurios ateina? Tačiau negalime matuoti to, 
ko dar nera. Gal dabartyje, per kurią jis praeina? Tačiau ne- 
galime matuoti to, kas neturi trukmės. Gal praeityje, į kur 


jis nueina? Tačiau negalime matuoti to, ko jau nebėra. 


XXII 28. Mano siela dega troškimu suprasti šią nepa- 
prastai painią mįslę. Neslėpk, Viešpatie, mano Dieve, gerasis 


Tėve, maldauju tavęs vardan Kristaus, neslėpk nuo manęs, 

leisk išsipildyti mano troškimui, leisk prasiskverbti į tai, kas 
įprasta ir paslaptinga, tegu tai apšviečia tavo gailestingumo 
šviesa, Viešpatie. Ko man klausti apie tai? Kam aš su didesne 
nauda prisipažinsiu dėl savo neišmanymo, jeigu ne tau, ku- 
riam neatrodo sunkios mano ugningos pastangos bemat 
perprasti tavo raštus? Duok man tai, ką aš myliu. Aš juk 
myliu, ir tu tai davei. Duok, Tėve, juk tu iš tiesų moki 
duoti geras dovanas savo vaikams“, duok man suprasti 
tai, ką aš pradėjau, tačiau sunku man tai įžvelgti“, kol tu 
man to neatskleisi. Maldauju vardan Kristaus, dėl jo, šven- 
čiausio tarp šventųjų, vardo, tegu niekas man nekliudo. 
Tikiu, todel?? tai ir kalbu. Tai yra mano viltis; dėl jos aš 
gyvenu, kad išvysčiau Viešpaties grožį*?. Paskyrei man die- 
nų ligi senatvės“!, ir jos praeina, bet kaip, aš nežinau. Sako- 
me: „laikas ir laikas, laikai ir laikai“, „kaip ilgai jis tai kal- 
bėjo“, „kaip ilgai anas tai darė“, „kaip ilgai aš jo nemačiau“, 
„šitam skiemeniui ištarti reikia dvigubai daugiau laiko negu 
anam, trumpam“, mes tai sakome ir girdime, ir supranta- 
me, ir mus supranta. Tai aiškiau negu aišku ir paprasčiau 
negu paprasta, o kartu labai neaišku, ir suprasti tai — vadi- 


nasi, Iš naujo atrasti. 


XXIII 29. Girdėjau iš vieno mokyto žmogaus, kad saulės, 
mėnulio ir žvaigždžių judėjimas ir yra laikas, bet aš su tuo 
nesutinku. Kodėl tada visų kūnų judėjimo nevadiname 
laiku? Argi, jei visi dangaus kūnai nustotų judėti ir jei puo- 
džiaus ratas sustotų, neliktų laiko, kuriuo mes galėtume 
matuoti jų apsisukimus, ir argi mes negalėtume sakyti, 
kad jie sukasi lygiais laiko tarpais, arba lėčiau, arba greičiau, 

ir kad vieni apsisukimai buvo ilgesni, kiti — trumpesni? 
Argi, kalbėdami tai, mes nekalbame laike ir argi nėra mūsų 
žodžiuose ilgų ir trumpų skiemenų, nes juk vieni skambėjo 
ilgesnį laiką, kiti — trumpesnį. Dieve, leisk žmonėms ma- 
žame pastebėti dėsnius, bendrus mažiems ir dideliems da- 
lykams. Yra žvaigždynai ir dangaus šviesuliai dienų ir metų 
žymėms ir laikui žymėti. Iš tiesų yra, bet nei aš galėsiu pa- 
sakyti, kad šio medinio rato apsisukimas yra diena, nei 
anas galės pasakyti, kad tai nėra laikas. 

30. Aš noriu žinoti esmę ir prigimtį laiko, kuriuo mes 
matuojame kūnų judėjimą ir sakome, pavyzdžiui, kad anas 
judėjimas yra dvigubai ilgesnis negu šitas. Aš klausiu: juk 
diena vadinasi ne tik tas laiko tarpas, kai saulė yra virš že- 
mės — pagal tai skiriama diena ir naktis, — bet ir tas laikas, 
per kurį ji apeina visą ratą nuo patekėjimo iki patekėjimo; 
kuo remdamiesi mes sakome: „praėjo tiek ir tiek dienų“, 
įtraukdami į „tiek ir tiek dienų“ sąvoką ir naktis, neskai- 
čiuodami nakties laiko atskirai. Taigi dienos laikas apima 
saulės judėjimą ir visą jos ratą nuo patekėjimo iki patekėji- 
mo, todel ir klausiu, kas yra diena: ar pats judėjimas, ar 
[laiko] tarpas, per kurį saulė praeina savo kelią, ar ir viena, 
ir kita. Pirmuoju atveju diena reiktų vadinti ir vieną valandą, 
jeigu per ją saulė praeitų savo kelią. Antruoju atveju die- 
nos iš viso nebūtų, jeigu vieną saulės patekėjimą nuo kito 
skirtų toks trumpas vienos valandos tarpas; kad užpildytų 
visą dienos trukmę, saulė turėtų apsisukti dvidešimt ketu- 
ris kartus. Trečiuoju atveju negalima diena vadinti nei va- 
landos trukmės, jeigu per ją saulė apeitų visą savo ratą, nei 


to laiko tarpo — tarkim, jei saulė sustotų — per kurį ji pa- 

prastai apeina visą ratą, nuo ryto ligi ryto. Taigi aš neklau- 
siu dabar, kas yra diena, bet kas yra laikas, kuriuo matuo- 
dami saulės apsisukimus galime pasakyti, jog ji praėjo savo 
kelią per dvigubai trumpesnį laiką negu paprastai, jeigu, 
sakykim, ji apsisuko per dvylika valandų. Lygindami abu 
laiko tarpus, galime sakyti, jog vienas yra dvigubai ilgesnis 
už kitą, ir kartais saulė praeina savo kelią nuo patekėjimo 
ligi patekėjimo per trumpą laiko tarpą, o kartais per dvigubai 
ilgesnį. Taigi tegu niekas man nesako, kad dangaus kūnų ju- 
dėjimas ir yra laikas: kai sykį vienas žmogus savo maldomis 
sustabdė saulę, kad pergalingai užbaigtų mūšį, saulė stovė- 
jo, o laikas ėjo. Mūšis tęsėsi ir baigėsi per tiek laiko, kiek jo 
reikėjo*?. Taigi matau, kad laikas yra tam tikras ištįsimas. 
Ar matau? Ar man tik atrodo, kad matau? Tu parodysi man, 
mano Šviesa ir Tiesa. 


XXIV 31. Ar tu liepi man patvirtinti, kad laikas — tai 
kūnų judėjimas? Neliepi. Girdžiu sakant, kad kiekvienas 
kūnas gali judėti tiktai laike: tu tai sakai. Tačiau negirdžiu 
sakant, kad pats kūno judėjimas yra laikas: tu to nesakai. 
Kai kūnas juda, aš matuoju, kaip ilgai jis juda nuo savo 
judėjimo pradžios iki pabaigos. Ir jeigu aš nepamačiau, 
kada jis pradėjo judėti, o jis judėjo toliau, ir aš nepamačiau, 
kada nustojo judėti, tai aš negaliu išmatuoti to judėjimo 
trukmės, nebent matuočiau nuo tada, kai jį pastebėjau ir 
iki tol, kol nustojau matyti. Ir jeigu aš matau jį ilgai, tai 
galiu pasakyti tik tiek, kad praėjo daug laiko, tačiau nega- 
liu pasakyti kiek, nes pasakyti „kiek“ tegalima lyginant, 
pavyzdžiui: „šis laiko tarpas yra toks pat kaip ir anas“ arba: 

„šis laiko tarpas yra dvigubai ilgesnis negu anas“ ir panašiai. 
Jeigu mes galime pažymėti vietas, nuo kurios kūnas ar jo 
dalys pradėjo judėti ir kur baigė — jeigu jis juda taip, tarsi 
būtų ant tekinimo staklių, — tada galime pasakyti, kiek 
laiko nuo vienos iki kitos vietos judėjo kūnas ar jo dalys. 
O kadangi kūno judėjimas — viena, o tai, kuo matuojame 
jo judėjimo trukmę, - kita, kas nesupranta, ką geriau vadin- 
ti laiku? Ir jeigu kartais kūnas juda nevienodai, o kartais 
sustoja, mes galime išmatuoti laiku ne tik jo judėjimo, bet 
ir stovėjimo trukmę ir pasakyti: „jis stovėjo tiek pat laiko, 
kiek judėjo“ arba: „stovėjo dvigubai ar trigubai ilgiau negu 
judėjo“ ir panašiai, priklausomai nuo to, ar mūsų matavimas 
yra tikslus, ar apytikris, nusakomas žodžiais „daugiau“, „ma- 
žiau“. Taigi laikas nėra kūno judėjimas. 


XXV 32. Prisipažįstu tau, Viešpatie, kad aš ligi šiol 
nežinau, kas yra laikas, ir dar prisipažįstu tau, Viešpatie, 
jog aš žinau, kad visa tai kalbu laike ir kad pasakymas „il- 
gai yra ne kas kita, kaip tam tikra laiko trukmė. Taigi kokiu 
būdu tai žinau, jeigu nežinau, kas yra laikas? O galbūt aš 
nežinau, kaip pasakyti tai, ką žinau? O, vargas man; aš ne- 
žinau netgi, ko nežinau! štai, mano Dieve, aš esu tavo akivaiz- 
doje ir nemeluoju tau*?: kaip kalbu, taip ir yra, mano širdie. 
Tu uždegsi mano žiburį, Viešpatie, mano Dieve, tu apšviesi 


mano tamsybes““. 


XXVI 33. Argi ne teisingas yra mano sielos prisipažinimas 
tau, kad aš matuoju laiką? Taip, Viešpatie, mano Dieve, aš 


matuoju ir nežinau, ką matuoju. Aš matuoju kūno judėjimą 


286 


IŠPAŽINIMAI XI 

laiku. Tai argi aš nematuoju ir paties laiko? Kai matuoju 
kūno judėjimą, kiek ilgai jis trunka, kiek juda kūnas nuo 
vieno iki kito taško, — ką kita aš tada matuoju, jeigu ne 
laiką, kurio metu kūnas juda? O kaip man išmatuoti patį 
laiką? Gal trumpesniu laiku matuot ilgesnį, taip, kaip uolek- 
timi matuojame rąstą? Taip pat matome, jog trumpu skie- 
meniu matuojamas ilgas skiemuo ir sakoma, kad jis yra 
dvigubai ilgesnis. Eilėraščių ilgį matuojame eilučių skaičiu- 
mi, eilučių ilgį - pėdų ilgumu, pėdų ilgį - skiemenų ilgumu, 
o ilgų skiemenų tarimo trukmę — trumpais skiemenimis. 
Tą ilgumą nusako ne puslapiai (tuo atveju matuotume vie- 
tą, o ne laiką); priklausomai nuo to, kaip išnyksta tariami 
žodžiai, sakome: „ilgas eilėraštis, nes susideda iš tiek daug 
eilučių; ilgos eilutės, nes susideda iš tiek pėdų; ilgos pėdos, 
nes tęsiasi per tiek skiemenų; ilgas skiemuo, nes yra dvigu- 
bai ilgesnis už trumpą“. Bet net ir tokiu būdu nepateikia- 
mas tikslus laiko išmatavimas; juk gali kartais atsitikti, kad 
trumpesnė eilutė, lėtai tariama, gali skambėti ilgesnį laiko 
tarpą negu ilgesnė eilutė, tariama greitai. Taip yra ir su visu 
eilėraščiu, ir su pėda, ir su skiemeniu. Todėl man atrodo, 
kad laikas yra ne kas kita, kaip ištįsimas; tačiau ko? Nežinau, 
bet nustebčiau, jeigu tai nebūtų pačios sielos [ištįsimas]. Ką 
gi aš, Viešpatie, matuoju ir sakau — arba neapibrėžtai: „šitas 
laikas yra ilgesnis už aną“, arba apibrėžtai: „šitas laikas yra 
dvigubai ilgesnis už aną ? Žinau, kad matuoju laiką, tačiau 
nesugebu išmatuoti ateities, nes jos dar nėra, ir negaliu išma- 
tuoti dabarties, nes ji neturi trukmės, ir negaliu išmatuoti 
praeities, nes jos jau nebėra. Ką gi aš matuoju? Laiką, kuris 
praeina, bet dar nepraėjo? Aš taip ir sakiau. 

XXVII 34. Būk atkakli, mano siela, ir drąsiai veržkis į 
priekį: Dievas mūsų pagalbininkas; jis sukūrė mus, o ne mes 
patys save“. Štai pažiūrėk, kur švyti šviesa. Įsivaizduok: 
žmogaus balsas pradeda skambėti ir skamba, ir dar skam- 
ba, ir štai nustoja skambėti, ir stoja tyla; balsas nuėjo ir jo 
jau nebėra. Jis buvo ateityje, kol dar nepradėjo skambėti, 
ir jo nebuvo galima išmatuoti, nes jo dar nebuvo, ir dabar 
negalima, nes jo jau nebėra. Buvo galima išmatuoti tada, 
kai skambėjo, kadangi tada buvo tai, ką galima buvo išma- 
tuoti. Bet ir tada jis nestovėjo vietoje: jis atėjo ir nuėjo. Ar 
dėl to labiau ir buvo galima išmatuoti? Iš tiesų, praeidamas 
jis tęsėsi tam tikrą laiko tarpą, kuriuo ir galima buvo jį iš- 
matuoti, tuo tarpu dabartis neturi trukmės. 

Taigi, jei buvo galima jį tada išmatuoti, įsivaizduok: štai 
ima skambėti kitas balsas ir skamba ligi šiol, be pertraukos 
ir vienodai. Išmatuokime jį, kol skamba, nes kai nustos 
skambėti, jau bus praėjęs ir nebebus to, ką galima išmatuoti. 
Išmatuokime tiksliai ir pasakykime, koks jo ilgumas. Bet 
kol jis skamba, negalima jo išmatuoti, nes matuoti galima 
tik nuo pradžios, kai jis pradėjo skambėti, iki pabaigos, 
kai nustojo skambėti. Taigi mes matuojame tam tikrą in- 
tervalą tarp kokios nors pradžios ir kokios nors pabaigos. 
Todėl garso, kuris dar nenustojo skambėti, negalima išma- 
tuoti ir pasakyti, ar jis ilgas, ar trumpas, ar lygus kam nors, 
ar dvigubai ilgesnis už ką nors ir panašiai. Kai jis nustos 
skambėti, jo jau nebebus. Tad kokiu būdu jį galima išmaruo- 
ti? Ir vis dėlto mes matuojame laiką — ne tą, kurio dar nėra, 
ir ne tą, kurio jau nebėra, ir ne tą, kuris iš viso netįsta, ir ne 


tą, kuris neturi ribų. Taigi mes matuojame ne būsimą, ne 

praėjusį ir ne dabartinį laiką, ir vis dėlto matuojame laiką. 

35. „Viešpats visko kūrėjas“** — ši eilėraščio eilutė susi- 
deda iš aštuonių skiemenų, ilgų ir trumpų, tarpusavy besi- 
kaitaliojančių. Iš jų keturi yra trumpi: pirmas, trečias, penk- 
tas, septintas, ir keturi ilgi: antras, ketvirtas, šeštas, aštuntas. 
Pastarieji tariami dvigubai ilgiau už pirmuosius; aš tai tvir- 
tinu, remdamasis jų tarimu: kadangi tai aiškiai jaučiama iš 
klausos, vadinasi, taip ir yra. Kaip rodo aiškus klausos po- 
jūtis, trumpu skiemeniu aš matuoju ilgąjį ir jaučiu, kad jis 
prilygsta dviem trumpiems. Bet kai vienas skamba po ki- 
to, pirmiau trumpas, paskui ilgas, kokiu būdu aš galiu su- 
laikyti trumpąjį, kaip pridėti jį, kaip marą, prie ilgojo, kad 
patvirtinčiau: ilgas skiemuo prilygsta dviem trumpiems? 
Juk ilgas nepradės skambėti anksčiau negu nustos skam- 
bėti trumpas? O ilgą skiemenį — ar aš galiu matuoti, kol 
jis skamba, ar tik tada, kai baigia skambėti? Bet juk baigęs 
skambėti jis išnyksta. Tai ką aš matuoju? Abu jie nu- 
skambėjo, nuskrido, išnyko ir jų jau nebėra, o aš matuoju 
ir pasitikėdamas atsakau (kiek galima pasitikėti išlavinta 
klausa), jog ilgas skiemuo laiko trukme yra dvigubai ilges- 
nis už trumpą. Ir aš galiu tai padaryti tik tada, kai jie jau 
nutolo, pasibaigė. Taigi aš matuoju ne juos pačius, nes jų 
nebėra, o tai, kas liko mano atminty, kas joje įsitvirtino. 

36. Tavyje, mano siela, aš matuoju savo laiką“. Neprieš- 
tarauk man: taip yra. Nekliudyk ir sau pačiai, sukeldama 
jausmų sąmyšį. Tavyje, sakau, aš matuoju laiką, įspūdį, 
kurį praeinantys dalykai palieka tavyje, kuris išlieka ir jiems 
praėjus, būtent jį, dabar nesantį, aš matuoju, o ne tai, kas 


praėjo. Būtent jį aš matuoju, kai matuoju laiką. Taigi arba 

tai ir yra laikas, arba aš matuoju ne laiką. Kaipgi? Kai mes 
matuojame tylą ir sakome, kad ta tyla tęsiasi tiek laiko, 
kiek tęsėsi šitas garsas, argi mes mintyse nesistengiame išma- 
tuoti šito garso, tarsi skambėjusio, kad tuo būdu galėtume 
ką nors pasakyti apie tylos intervalus laike? Tyliai, neatver- 
dami burnos, mes deklamuojame mintyse eilėraščius, atski- 
ras eilutes ir bet kokią kalbą; mes pranešame apie jų dydį, 
laiko trukmę, jo santykį taip, tarsi mes visa tai sakytume 
garsiai. Sakykime, jei kas nors panoro išleisti ilgą garsą ir 
mintyse nustatė, kiek jis turės tęstis, tai jis tylėdamas nu- 
brežė tą laiko tarpą ir jį įsiminė, o tada ėmė leisti tą garsą, 
kuris skamba jau nustatytą laiko tarpą; teisingiau, jis skam- 
bėjo ir skambės, nes tai, kas girdėjosi, jau skambėjo, o tai, 
kas liko, dar skambės, ir visa tai vyksta taip, kad dabarties 
pastangos ateitį perkelia į praeitį: mažėjant ateičiai — auga 
praeitis, kol ateitis visai išnyksta, ir viskas tampa praeitimi. 


XXVIII 37. Tačiau kokiu būdu mažėja ir išnyksta atei- 
tis, kurios dar nėra, arba: kokiu būdu auga praeitis, kurios 
jau nėra? Tik tokiu būdu, kad tai vyksta sieloje, kurioje ir 
yra trys laikai. Ji ir laukia, ir domisi, ir atmena: tai, ko ji 
laukia, pereina per tai, kuo ji domisi, ir nueina į tai, ką ji 
atmena. Taigi kas gali paneigti, kad ateities dar nėra? Juk 
sieloje yra ateities laukimas. Ir kas gali paneigti, kad praei- 
ties jau nėra? Juk sieloje ligi šiol yra jos prisiminimas. Ir 
kas gali paneigti, kad dabarties laikas neturi trukmės; juk 
jis praeina akimirksniu? Tačiau dėmesys išlieka, ir per jį 
keliauja į nebūtų tai, kas pasirodys. Ateities laikas nėra il- 


gas, nes jo nėra; ilga ateitis — tai ilgas ateities laukimas. Ir 

neilgas praeities laikas, kurio nėra: ilga praeitis — tai ilgas 
praeities prisiminimas. 

38. Aš ketinu dainuoti dainą, kurią moku. Kol dar ne- 
pradėjau, mano laukimas apima ją visą; kai pradėsiu, tai, 
priklausomai nuo to, kiek iš to laukimo pamažu pereis į 
praeitį, tiek tęsis ir mano atmintis. Šio mano veiksmo jėga 
pasidalija tarp prisiminimo to, ką aš pasakiau, ir laukimo 
to, ką pasakysiu. Tuo tarpu mano dėmesys sutelktas da- 
bartyje, per kurią pereina ateitis, kad taptų praeitimi. Juo 
ilgiau vyksta veiksmas, juo labiau trumpėja laukimas ir il- 
gėja prisiminimas, kol laukimo nelieka visai; veiksmo neli- 
ko, jis visas perėjo į atmintį. Ir tai, kas dedasi su visa daina, 
tas pat vyksta ir atskirose jos dalyse, ir atskiruose skieme- 
nyse, tas pat ir ilgesniame veiksme, kurio dalį galbūt sudaro 
ir ši daina; tas pat ir visame Žmogaus gyvenime, kurio at- 
skiras dalis sudaro visi žmogaus veiksmai; tas pat vyksta ir 
visais amžiais, kuriuos pragyvena žmonių sūnūs“, ir kurių 


atskiras dalis sudaro visų žmonių gyvenimai. 


XXIX 39. Ber kadangi „tavo malonė yra vertingesnė už 
gyvybę““?, tai štai mano gyvybė: ji yra išsibarstymas [ištįsi- 
mas); „bet tavo dešinioji sulaikė mane *? mano Viešpatyje, 
žmogaus sūnuje, tarpininke tarp tavęs, Vienintelio, ir mūsų, 
daugelio, gyvenančių daugelyje ir su daugeliu, kad per jį 


5 


„pagaučiau, nes jau esu jo pagautas *!'. Kad pasitraukčiau 
nuo senojo gyvenimo, susikaupčiau sekdamas vieną. Užmir- 
šęs praeitį, neišsibarstęs tame, kas bus ir praeis, o susikaupęs 
tame, kas priešais mane, ne išsibarstęs, o „susikaupęs eisiu į 


aukštesniojo pašaukimo pergalę, kad išgirsčiau pašlovini- 

mo balsą ir stebėčiau tavo grožį ?*, kuris neateina ir nepraei- 
na. O dabar „mano metai praeina dejonėse“??, ir mano 
paguoda esi tu, mano Viešpatie, mano amžinasis Tėve; aš 
juk nukritau į laiką, kurio tvarkos nežinau. Mano mintys, 
pati mano dvasios gelmė yra plėšomi to laiko neramių pa- 
sireiškimų, kol aš nesusiliesiu su tavim, apsivalęs ir išsily- 


dęs tavo meilės ugnyje. 


XXX 40. Tada aš atsistosiu ir įsitvirtinsiu tavyje, mano 
pavidale, tavo tiesoje. Aš neleisiu daugiau klausinėti žmo- 
nėms, kurie nubausti skausminga liga: jie trokšta gerti 
daugiau negu telpa. Jie sako: „Ką Dievas darė prieš sukur- 
damas dangų ir žemę?“ arba: „Kodėl jam atėjo į galvą daryti 
ką nors, jeigu anksčiau jis niekada nieko nedarė?“ Leisk 
jiems, Viešpatie, gerai suprasti, ką jie kalba, leisk padaryti 
atradimą, kad negalima sakyti „niekada“ ten, kur nėra laiko. 
Kai sakoma, kad kas nors ko nors niekada nedarė, sakoma 
tik tiek, kad jis to nedarė laike. Tegu jie pamato, kad ne- 
gali būti jokio laiko, jeigu nėra kūrinijos, ir tegu liaujasi 
šnekėję niekus?*. Tegu nukreipia savo dėmesį „į tai, kas 
yra anksčiau“??, ir tegu supranta, kad anksčiau bet kokio 
laiko esi tu, amžinasis visų laikų kūrėjas, ir kad nėra jokio 
laiko ir jokio kūrinio, esančio tiek pat laiko, kiek tu, net 


jeigu kokie nors kūriniai yra viršlaikiniai. 


XXXI 41. Viešpatie, mano Dieve, kokiose gilybėse sly- 
pi Tavo paslaptys ir kaip toli nuo jų mane nusviedė mano 
nuodėmių pasekmės? Išgydyk mano akis, tegu jos džiaugia- 


si tavo šviesa. Iš tikrųjų, jeigu yra dvasia, stipri žinojimu ir 

numatymu, kuriai visa, kas buvo ir bus, yra žinoma taip, 
kaip viena žinomiausia daina, tai tokia dvasia yra nuostabi, 
kelianti stingdančią baimę, nes nuo jos nepaslėpta nei tai, 
kas praėjo, nei tai, kas slypi dar liekančiuose amžiuose, 
kaip nuo manęs, dainuojančio šitą dainą, nepaslėpta, kas 
ir kiek iš jos jau sudainuota, ko ir kiek liko sudainuoti. 
Bet teneateina man į galvą, kad tu, visatos kūrėjas, sielų ir 
kūnų kūrėjas, kad tu lygiai taip pat žinai visa, kas bus ir 
kas buvo. Visa, kas susiję su tavimi, yra daug nuostabiau ir 
daug paslaptingiau. Dainuojantis žinomą dainą ir tos dai- 
nos besiklausantis gyvena laukdamas būsimų garsų ir pri- 
simindamas nuskambėjusius, ir, priklausomai nuo to, 
keičiasi jo nuotaika ir jausmai. Taip neatsitinka tau, nekin- 
tamai amžinam, iš tiesų amžinam protų kūrėjui. Taip, kaip 
žinojai savo nekintamu žinojimu „pradžioje esant dangų 
ir žemę“, taip ir sukūrei „visų pirma dangų ir žemę“ vie- 
ningu savo veiksmu. Kas tave supranta, tegu šlovina tave, ir 
kas tavęs nesupranta, tegu šlovina tave. O, kaip aukštai tu 
esi, ir nusižeminusių širdys yra tavo namai““. Tu „pakeli 
suklupusius'*", ir nebeklumpa tie, kuriuos tu išaukštini. 

I 1. Didžiai blaškosi mano širdis, Viešpatie, šiame mano 
gyvenimo neturte sukrėsta tavo Švento Rašto žodžių, ir 
dėl to paprastai turtingoje kalboje slypi žmogaus proto 
skurdas, nes ieškojimas yra iškalbingesnis už atradimą, sieki- 
mas yra ilgesnis už įgijimą ir darbštesnė yra ranka, kuri 
beldžia, už tą, kuri ima. Atmename tavo pažadą: kas jį 
sulaužys? „Jei Dievas su mumis, kas prieš mus?“! „Prašykite 
ir jums bus duota, ieškokite ir rasite, belskite ir jums bus 
atidaryta“*. Kiekvienas, kas prašo, gauna, kas ieško, randa, 
ir beldžiančiam atidaroma“. Tai tavo pažadai, ir kas gali 
bijoti likti apgautas, kai žada tiesa? 


II 2. Išpažįsta tavo aukštybei nusižeminęs mano liežuvis, 
nes tu „sutvėrei dangų ir žemę; šitą dangų, kurį regiu, ir 
žemę, kurią mindžioju ir iš kurios ši žemė, kurią nešioju, 
tu sutvėrei. Bet kur yra dangaus dangus, Viešpatie, apie 
kurį girdėjome Psalmės žodžiuose: „Dangaus dangus Vieš- 
pačiui, o žemę jis davė žmonių vaikams '?? Kur yra dangus, 
kurio nematome ir kuriam žemė yra visa tai, ką matome? 
Juk visa, kas kūniška ir kas nėra visur kur visa ir ko dugnas, 
yra žemė, tolimiausiose savo dalelėse įgijo tokiu būdu gražią 
išvaizdą, tačiau, palyginti su tuo „dangaus dangumi", net 
ir mūsų žemės dangus yra žemė. Ir abu šie dideli kūnai ne 
be pagrindo yra žemė, palyginti su tuo nežinia kokiu dan- 


gumi, kuris „yra Viešpačiui“, o ne „žmonių vaikams“. 


III 3. Ir išties ši „žemė buvo neregima ir nesutvarkyta“* 

nežinia kas per gelmių gilybė, virš kurios nebuvo šviesos, 
nes ji neturėjo jokio pavidalo: dėl to tu ir liepei parašyti, 
kad „tamsybės buvo viršum gelmių“: kas gi kita, jei ne 
šviesos nebuvimas? Juk kur šviesa būtų buvusi, jei būtų 
buvusi, jei ne viršuje, iškildama ir apšviesdama? Taigi kur 
šviesos dar nebuvo, ką reiškė tamsybių buvimas jei ne šviesos 
nebuvimą? Vadinasi, viršuje buvo tamsybės, nes šviesos 
viršuje nebuvo, taip, kaip ten, kur nėra garso, yra tyla. Ir 
ką reiškia tylos buvimas ten, jei ne garso nebuvimą ten? 
Nejau ne tu, Viešpatie, išmokei šią sielą, kuri išpažįsta tau? 
Nejau ne tu, Viešpatie, išmokei mane, kad, pirma nei su- 
teikei pavidalą šiai bepavidalei medžiagai ir atskyrei ją, ne- 
buvo nieko: nei spalvos, nei pavidalo?, nei kūno, nei dvasios? 
Tačiau ne visiškai nieko: buvo tam tikras bepavidališku- 
mas, neturintis jokios išvaizdos. 


IV 4. Tad kaip tai pavadinti, kad kokiu nors būdu 
pasiektų ir tuos, kurie vangesni protu, jei ne kokiu įprastu 
žodžiu? O ką artimesnio visokeriopam bepavidališkumui 
galima rasti visose pasaulio dalyse už žemę ir bedugnę? Sto- 
vėdamos ant paties žemiausio laiptelio, jos yra mažiau iš- 
vaizdžios už kitus, aukščiau esančius [kūnus], kurių visi 
labai šviesūs ir spindintys. Tad kodėl man nesutikti, kad 
medžiagos, kurią buvai sutvėręs be jokios išvaizdos, kad iš 
jos sutvertum gražų pasaulį, bepavidališkumas yra taip tinka- 
mai atskleistas žmonėms, kad buvo pavadintas „neregima 
ir nesutvarkyta žeme“. 


V 5. Taigi kai mąstymas ieško joje, ką galėtų suvokti, ir 

sako sau: „Tai nėra nei suprantamas pavidalas, kaip gyveni- 
mas, kaip teisingumas, nes ji yra kūnų medžiaga, nei ap- 
čiuopiamas pavidalas, nes neregimoje ir nesutvarkytoje nėra 
nieko, ką galima būtų regėti ir apčiuopti“, kai žmogaus 
mąstymas sako sau tai, stengiasi arba pažinti ją nežinodamas 
jos arba nežinoti jos, pažindamas. 


VI 6. O aš, Viešpatie, jei jau turiu išpažinti tau savo 
burna ir savo plunksna visa, ką išmokei mane apie tą me- 
džiagą, anksčiau, girdėdamas jos vardą ir nesuprasdamas, 
nes pasakojo man [apie ją] tie, kurie nesuprato, įsivaizda- 
vau ją nesuskaičiuojamais ir įvairiais pavidalais ir dėl to įsi- 
vaizdavau ne ją; dvasia ritinėjo pakrikusiomis eilėmis gė- 
dingus ir siaubingus pavidalus, bet vis dėlto pavidalus, ir 
bepavidaliu aš vadinau ne tai, kas neturėjo pavidalo, bet 
tai, kas turėjo tokį, kad, jei tai būtų pasirodę, [kaip] nuo 
neįprasta ir netinkama būtų nusigręžę mano juslės ir būtų 
sudrumstas žmogiškas silpnumas; tai, ką įsivaizdavau, be 
pavidalo buvo ne del bet kokio pavidalo neturėjimo, bet 
tik palyginus su gražesniais dalykais, ir sveikas protas įtikinė- 
jo mane pašalinti visus bet kokio pavidalo likučius, jei no- 
rėčiau įsivaizduoti ką nors visiškai bepavidalio, bet aš to 
negalėjau; greičiau maniau, kad nesama nieko, kas neturėtų 
jokio pavidalo, nei įsivaizdavau kažką tarp pavidalo ir nie- 
ko, nei įpavidalintą, nei nieką, beveik bepavidalį nieką. 
Nuo to laiko mano protas liovėsi klausinėjęs mano dvasios, 
pilnos įpavidalintų kūnų vaizdinių, kuriuos ji savo nuožiūra 
kaitaliojo ir įvairino, ir aš susidomėjau pačiais kūnais ir 


giliau įsižiūrėjau į jų kintamumą, dėl kurio liaujasi buvę 

tai, kas buvo, ir pradeda būti tai, ko nebuvo, ir įtariau, 
kad pats perėjimas nuo vieno pavidalo prie kito vyksta 
per kažką bepavidalio, ne per visišką nieką. Tačiau aš norėjau 
žinoti, o ne įtarti. Ir jei mano balsas ir mano plunksna 
išpažintų tau visa, ką tik išaiškinai man šiuo klausimu, 
kuris iš skaitančiųjų turėtų kantrybės suprasti? Tačiau dėl 
to mano širdis nesiliaus garbinusi tave ir šlovinusi giesmė- 
je už tai, ko nepajėgia išsakyti. Pats kintamų dalykų kin- 
tamumas yra gebantis sutalpinti visus pavidalus, į kuriuos 
keisdamiesi pereina kintami dalykai. Bet kas jis toks? Ne- 
jaugi dvasia? Nejau kūnas? Nejau dvasios arba kūno rūšis? 
Jei galima būtų sakyti „kažkas nieko“ ir „yra ir nėra“, tai 
taip jį ir apibūdinčiau; ir vis dėlto jis kažkaip jau buvo, 
kad įgytų šiuos regimus ir sutvarkytus pavidalus. 


VII 7. Ir kad ir kaip buvo, iš kur atsirado, jei ne iš tavęs, 
iš kurio yra visa, kadangi tai yra? Bet juo koks nors dalykas 
nepanašesnis į tave, juo toliau nuo tavęs: toliau ne erdvėje 
Taigi tu, Viešpatie, kuris nesi viena vienur, o kita kitur ir 
vienur vienaip, o kitur kitaip, bet visada tas pats, tas pats 
ir tas pats, „šventas, šventas, šventas, Viešpats Dievas“ visa- 
galis, pradžioje, kuri yra iš tavęs, savo išmintyje, kuri gimė 
iš tavo substancijos, survėrei kažką iš nieko. Sutvėrei „dangų 
ir žemę * bet ne iš savęs: juk prilygtų tavo Vienatiniam 
Sūnui, o dėl to ir tau, ir jokiu būdu nebūtų teisinga, kad 
tau prilygtų tai, kas nėra iš tavęs. Bet be tavęs nebuvo nie- 
ko kito, iš ko būtum survėręs tai, Dieve, viena trejybe ir 
trilype vienybe: todėl iš nieko survėrei „dangų ir žemę“, 
vieną didelį, o kitą mažą, nes esi visagalis ir geras tverti visa 

ką gera, didelį dangų ir mažą žemę. Buvai tu ir kažkas 
nieko, iš ko sutvėrei „dangų ir žemę“, kažkokius du [tvari- 
nius], vieną arti savęs, kitą arti nieko, vieną, už kurį aukš- 
čiau esi tu, kitą, už kurį žemiau nėra nieko. 


VIII 8. Ber tas „dangaus dangus'* tau, Viešpatie; o žemė, 
kurią davei „žmonių vaikams“, kad jie ją matytų ir liestų, 
nebuvo tokia, kokią ją matome ir liečiame dabar. Ji buvo 
neregima ir nesutvarkyta, buvo gelmė, viršum kurios nebu- 
vo šviesos, arba „tamsybės buvo viršum gelmės“?, tai yra 
jų buvo daugiau nei gelmėje. Mat ši jau regimais tapusių 
vandenų gelmė net pačioje savo gilumoje turi savo šviesos 
atvaizdą, kaip bebūtų juntamą žuvims ir jos dugnu plaukio- 
jantiems gyviams: o tai visa buvo beveik niekas, nes buvo 
dar visai be pavidalo; tačiau jau buvo tai, ką galima buvo 
įpavidalinti. Juk tu, Viešpatie, sutvėrei pasaulį iš bepavi- 
dalės medžiagos, kurią iš nieko sukūrei beveik nieku, iš 
kurio galėtum sukurti didingus dalykus, kuriais stebimės 
mes, žmonių vaikai. Išties didžiai stebėtinas šis kūniškas 
dangus, apie kurį, kaip apie tvirtumą tarp vandens ir van- 
dens, antrąją dieną po šviesos sukūrimo pasakei: „Iepasi- 
daro“!? ir pasidarė. Šią tvirtumą pavadinai dangumi, bet 
dangumi šios žemės ir jūros, kurias sukūrei trečiąją dieną, 
suteikdamas regimą pavidalą bepavidalei medžiagai, kurią 
sukūrei pirma, nei buvo bet kokia diena. Pirma, nei buvo 
bet kokia diena, jau buvai sutvėręs ir dangų, bet „dangų“ 
šio „dangaus“, nes pradžioje sutvėrei dangų ir žemę. O pati 
žemė, kurią buvai sutvėręs, buvo bepavidalė medžiaga, nes 


„buvo neregima ir nesutvarkyta, ir camsybės buvo viršum 

gelmės“: kad iš tos neregimos ir nesutvarkytos žemės, iš 
to bepavidališkumo, iš to beveik nieko galėtum sutverti 
visa tai, iš ko susideda ir nesusideda šis kintamas pasaulis, 
kuriame pasirodo šis kintamumas, kuriame galima suvokti 
ir suskaičiuoti laikus, nes laikai atsiranda kintant dalykams, 
kai kaitaliojasi ir mainosi pavidalai, kurių medžiaga yra 


anksčiau minėta neregima žemė. 


IX 9. Todėl Dvasia, tavo tarno mokytoja, kai prisime- 
na, kad tu pradžioje sutvėrei dangų ir žemę, nekalba apie 
laiką, tyli apie dienas. Mat dangaus dangus, kurį sutvėrei 
pradžioje, yra tam tikras proto tvarinys, kuris, nors ir nieku 
būdu ne amžinas kartu su tavimi, Trejybe, vis dėlto daly- 
vauja tavo amžinybėje. Palaiminčiausios tavo kontemplia- 
cijos saldybės dėka jis smarkiai pažaboja savo kintamumą 
ir be jokio nuopuolio nuo tada, kai buvo sutvertas, glausda- 
masis prie tavęs peržengia bet kokią kintamą laikų kaitą. 
O šis bepavidališkumas, „neregima ir nesutvarkyta žemės“, 
tai nė jis nėra paminėtas skaičiuojant dienas. Juk ten, kur 
nėra jokio pavidalo, jokios tvarkos, nieko, kas ateina, ir 
nieko, kas praeina, ir kur tai nevyksta, nėra, žinoma, nei 
dienų, nei laiko tarpsnių kaitos. 


X 10. O tiesa, mano širdies šviesybe, tegul nekalba man 
mano tamsybės! Nugarmėjau į tave ir apakau, bet ir iš čia, 
ir iš Čia tave mylėjau. „Aš klaidžiojau ir atminiau tave !'. 
„Išgirdau paskui save tavo balsą“ !*, kviečiant grįžti, tačiau 
vos išgirdau per nenumaldytų [aistrų] sąmyšį. Ir štai dabar, 
degdamas ir sunkiai kvėpuodamas, grįžtu prie tavo šalti- 

nio. Tenesulaikys manęs niekas: gersiu iš jo ir būsiu gyvas 
juo. Tenebūsiu aš savo gyvenimas: blogai gyvenau savo 
jegomis, buvau sau mirtimi: tavyje atgyju. Tu kreipkis į 
mane, tu pasakok man. Patikėjau tavo knygomis, jų žodžiai 
yra didžiai slėpiningi. 


XI 11. Jau sakei man, Viešpatie, stipriu balsu į vidinę 
ausį, kad esi amžinas, vienintelis turįs nemirtingumą, nes 
nesikeiti nei išvaizda, nei judesiu, nei tavo valia mainosi 
laike, kadangi nėra amžina ta valia, kuri yra tai vienokia, 
tai kitokia. Tai man aišku „tavo akivaizdoje“ "?, ir aš meldžiu 
tave, kad tai taptų vis aiškiau ir aiškiau ir kad aš išsilaikyčiau 
nuovokus toje atvertyje po tavo sparnais. Taip pat sakei 
man, Viešpatie, stipriu balsu į vidinę ausį, kad visas prigimtis 
ir substancijas, kurios nėra tai, kas esi tu, tačiau yra, tu su- 
tverei: ir tik tai nėra iš tavęs, ko nėra, taip pat valios judesys 
nuo tavęs, kuris esi, prie to, kas yra mažiau, nes toks jude- 
sys yra nusižengimas ir nuodėmė, ir kad nė vieno nuodė- 
mė nekenkia tau ir neardo tavo valdų tvarkos nei pačiame 
viršuje, nei pačioje apačioje. Tai man aišku „tavo akivaizdo- 
je“, ir aš meldžiu tave, kad tai taptų vis aiškiau ir aiškiau ir 
kad aš išsilaikyčiau nuovokus toje atvertyje po tavo sparnais. 

12. Taip pat sakei man tvirtu balsu į vidinę ausį, kad 
kartu su tavimi nėra amžina nė toji tvarinija, kuri randa 
malonumą tik tavyje, kuri su patvariausiu tyrumu semda- 
masi tave niekur ir niekada neapnuogina savo kintamumo 
ir kuri, visada šalia esant tau, prie kurio ji linksta visa savo 
meile, neturėdama ateities, kurios lauktų, nei praeitin per- 


keldama tai, ką prisimena, nėra mainoma jokios kaitos ir 

nenusidriekia laike. O palaiminta tvarinija, jei tik tokia 
yra, prisiglaudusi prie tavo palaimos, palaiminta, nes tu am- 
žinai gyveni joje ir apšvieti ją! Ir nerandu, ką mieliau lai- 
kyčiau esant vadintina „dangaus dangumi Viešpačiui“!* už 
tavo buveinę, be jokios silpnybės pasitraukti kur kitur kon- 
templiuojančią tavo džiaugsmą, gryną protą, kuo sutarti- 
niausiai vieningą įtvirtintą šventųjų dvasių, tavo miesto 
danguje virš šito dangaus piliečių, taikoje. 

13. Iš kur siela, kurios kelionė užsitęsė ilgai, galėtų su- 
prasti, ar jau trokšta tavęs, ar „jos ašaros jau pasidarė jos 
duona" kai „per visas dienas“ jos klausiama: „Kur yra ta- 
vo Dievas?“ , ar jau „prašo tavęs vieno dalyko ir jo vieno ieš- 
ko, kad galėtų gyventi tavo namuose per visas savo gyveni- 
mo dienas'?!“ Ir kas yra josios gyvenimas, jei ne tu? Ir kas 
tavo dienos, jei ne tavo amžinybė, kaip ir „tavo metai, ku- 


riems nėra galo, nes tu esi tas pats“! 


". Taigi iš čia galėtų 
suprasti siela, kuri tik gali, kaip aukštai viršum visų laikų 
esi amžinas, kai tavo buveinė, kuri nekeliavo, nors ir nėra 
amžina kartu su tavimi, vis dėlto nenutrūkstamai ir nepa- 
liaujamai glausdamasi prie tavęs nepatiria jokios laikų kai- 
tos. Tai man aišku „tavo akivaizdoje“, ir aš meldžiu tave, 
kad tai taptų vis aiškiau ir aiškiau ir kad aš išsilaikyčiau 
nuovokus toje atvertyje po tavo sparnais. 

14. Štai, tuose tolimiausių ir žemiausių dalykų kitimuose 
yra nežinia kas bepavidalio. Ir kas man pasakys, jei ne tas, 
kuris dėl savo širdies tuštybės klajoja ir blaškosi su savo 
šmėklomis, kas, jei ne toks, pasakys man, kad, sunaikinus 
ir nutrynus bet kokią išvaizdą, jei liktų tik bepavidališku- 


mas, per kurį dalykai keičiasi ir pereina nuo vienos išvaiz- 

dos prie kitos, tai jis galėtų išlaikyti laikų kaitą? Juk visiš- 
kai negali, nes be judesių įvairovės nėra laiko: o įvairovės 


nėra ten, kur nėra išvaizdos. 


XII 15. Tai apgalvojęs, kiek leidi, Dieve mano, kiek 
paragini mane belstis ir kiek beldžiančiam atidarai, aptinku 
du dalykus, kuriuos suvėrei laike, nors nė vienas nėra am- 
žinas kartu su tavimi: vienas įpavidalintas taip, kad jis, ne- 
paliaujamai kontempliuodamas ir niekada nekisdamas, nors 
ir būdamas kintamas, tačiau nepakitęs mėgaujasi tavo am- 
žinybe ir nekintamumu; kitas toks bepavidalis, kad neturė- 
jo kaip pasikeisti iš vieno pavidalo į kitą, arba judantį, 
arba pastovų, kad tokiu būdu taptų pavaldus laikui. Tačiau 
šiam tu neleidai likti bepavidaliu, nes pirma bet kokios 
dienos, „pradžioje survėrei dangų ir žemę !* tuos du, apie 
kuriuos kalbėjau. „O žemė buvo neregima ir nesutvarkyta, 
ir tamsybės buvo viršum gelmės“. Šių žodžių dėka peršasi 
bepavidališkumas, idant tie, kurie negali mąstyti bet kokios 
išvaizdos neturėjimo, tačiau nesančio nieku, galėtų palaips- 
niui suvokti, iš kur atsirado kitas dangus ir regima bei su- 
tvarkyta žemė, vandens grožybė ir visa kita, kas, minima, 
kad viena po kito buvo surverta kuriant šį pasaulį jau esant 
dienoms, nes šie dalykai yra tokie, kad dėl nustatytų judesių 
bei pavidalų mainymųsi juose vyksta laikų kaita. 


XIII 16. Kol kas taip suprantu, mano Dieve, kai girdžiu 
tavo Raštą sakant: „Pradžioje Dievas sutvėrė dangų ir žemę: 
o žemė buvo neregima ir nesutvarkyta, ir tamsybės buvo 


«19 . 


viršum gelmės“ ir neminint, kelintą dieną sutvėrei juos. 

Kol kas taip suprantu: kad kalbama apie tą „dangaus dan- 
gų“, proto dangų, kuriame protas gali pažinti visa kartu, 


€€20 


ne „iš dalies“? ne „mįslingu pavidalu“, ne „lyg veidrodyje“, 
bet pilnutinai atvertyje „akis į akį“, ir ne tai viena, tai kita, 
bet, kaip sakyta, pažinti visa kartu be jokios laikų kaitos, 
ir apie neregimą bei nesutvarkytą žemę be jokios laikų kai- 
tos, kuri paprastai su savimi turi tai viena, tai kita, nes ten, 
kur nėra jokio pavidalo, nieku būdu nėra viena ir kita: 
apie šiuos du, vieną nuo pat pradžių įpavidalintą, kitą vi- 
siškai be pavidalo, apie dangų, bet „dangaus dangų“ ir apie 
žemę, bet žemę neregimą ir nesutvarkytą, apie šiuos du, 
kaip kol kas suprantu, neminėdama dienų kalba tavo Raš- 
tas: „Pradžioje Dievas sutvėrė dangų ir žemę“?! Žinoma, 
tuojau pat pridėjo, apie kokią žemę kalba. Ir tai, kad mini- 
ma, jog antrąją dieną buvo sutverta „tvirtuma““* kuri buvo 
pavadinta dangumi, leidžia suprasti, apie kokį dangų buvo 
kalbama pirma, nenurodant dienų. 


XIV 17. Stebėtinas tavo ištarmių gilumas, ištarmių, kurių 
paviršius, besišypsantis mažutėliams, štai prieš mus: tačiau 
stebėtinas jų gilumas, mano Dieve, stebėtinas gilumas! 
Siaubas apima pažvelgus į jį, siaubas iš pagarbos ir drebu- 
lys iš meilės. Didžiai nekenčiu jo priešų: 0 jei tu juos nu- 
dobtum dviašmeniu kalaviju ir neliktų jo priešų! Taip no- 
riu, jog jie būtų nužudyti sau, kad gyventų tau. Bet štai 
kiti, ne šmeižikai, bet šlovintojai Pradžios knygos, sako: 
„Ne tai norėjo, kad būtų suprantama šiais žodžiais, Dievo 
dvasia, kuri surašė juos per Mozę, jo tarną, ne taip norėjo, 


kad būtų suprantama, kaip sakai tu, bet kitaip — taip, kaip 

sakome mes“. Tau teisėjaujant, visų mūsų Dieve, aš jiems 


atsakau taip. 


XV 18. Nejau sakysite, kad klaidinga yra tai, ką tiesa 
sako man stipriu balsu į vidinę ausį apie tikrą kūrėjo am- 
žinybę, tai yra, kad jo substancija nieku būdu nesimaino 
laike, o jo valia nėra už jo substancijos? Todėl jis nenori 
tai viena, tai kita, bet viso to, ko nori, nori iškart ir kartu 
ir visada, ne vėl ir vėl ir ne dabar šitai, po to anai, nei nori 
vėliau to, ko nenorėjo, arba nenori to, ko norėjo pirma, nes 
tokia valia yra kintama ir bet kas, kas yra kintama, nėra 
amžina; o mūsų Dievas yra amžinas. Taip pat, ir tai man 
sako į vidinę ausį, kad būsimų dalykų laukimas tampa ste- 
bėjimu, kai jie ateina, lygiai taip stebėjimas tampa atminti- 
mi, kai tie dalykai praeina: savo ruožtu kiekvienas palinki- 
mas, kuris šitaip mainosi, yra kintamas, o bet kas, kas yra 
kintama, nėra amžina: tačiau mūsų Dievas yra amžinas. 
Visa tai sudedu į vieną vietą, sujungiu ir randu, kad mano 
Dievas, amžinasis Dievas, sukūrė pasaulį ne kokiu nors 
nauju valios [judesiu] ir kad jo išmanymas nepatiria jokio 
pereinamumo. 

19. Tad ką pasakysite priešininkai? Kad tai klaidinga? 
„Ne“, sako. Na tai ką? Nejau yra klaidinga tai, kad kiekvie- 
na įpavidalinta prigimtis ar įpavidalintina medžiaga yra ne 
iš ko kito, kaip tik iš to, kuris yra aukščiausias gėris, nes 
yra aukščiausiai? „Ir šito neneigiame“, — sako. Tad kaip 
tuomet? Gal paneigsite tai, kad yra kažkokia tauri kūrini- 
ja, su tokia tyra meile besiglaudžianti prie tikro ir tikrai 


amžino Dievo, kad, nors ir nėra amžina kartu su juo, ne- 

atitrūksta nuo jo ir nepatenka į jokią laikų įvairovę bei 
kaitą, bet ilsisi pasinėrusi į tik jo tikriausią kontempliaci- 
ją? Kadangi tu, Dieve, jai, mylinčiai tave tiek, kiek įsakai, 
pasirodai ir esi pakankamas, ir dėl to ji nenukrypsta nei 


23 ne 


nuo tavęs, nei nuo savęs? Tai yra „Dievo buveinė“ 
žemiška ir ne iš kokios kūniškos dangaus masės, bet dva- 
siška ir dalyvaujanti tavo amžinybėje, nes yra be nuopuo- 
lio amžiams. Sukūrei ją „amžiams ir amžių amžiams“* 
„davei įsakymą ir jis nepraeis“. Tačiau ji nėra amžina kartu 
su tavimi, nes yra ne be pradžios: juk ji sutverta. 

20. Nes net jei ir nerandame laiko prieš ją — mat „pirma 


. k *v . . «25 
Visa KO sutverta ismintis 


, ne ta, žinoma, išmintis, mūsų 
Dieve, kuri yra tikrai amžina kartu su tavimi, savo Tėvu, ir 
lygi tau, per kurią visa kas buvo sutverta, pradžia, kurioje 
„sutverei dangų ir žemę“““, bet, be abejo, ta išmintis, kuri 
buvo sutverta, tai yra proto prigimtis, kuri šviesos kon- 
templiacijos dėka yra šviesa — nes ir ji vadinama išmintimi, 
nors ir yra sukurta; bet kiek skiriasi šviesa, kuri apšviečia, 
ir ta, kuri yra apšviečiama, tiek skiriasi išmintis, kuri tve- 
ria, ir toji, kuri yra sutverta, kaip skiriasi ir teisumas, kuris 
teisia, ir tas, kuris atsiranda teisiant; nes ir mes pavadinti 


*, juk vienas tavo tarnas sako: „Idant taptu- 


„tavo teisumu“ 
me Dievo teisumu jame“; — taigi, kadangi „pirma visa ko 
sutverta kažkokia išmintis“, kuri yra sutverta, mąstanti ir 
protinga tyro tavo miesto, mūsų motinos, kuri yra aukštai 
danguose, kuri yra laisva ir amžina, dvasia - kokiuose dan- 
guose, jei ne dangų danguje, kuris tave šlovina, nes tai yra 


628 
3 


ir „dangaus dangus Viešpačiui'*, — net jei ir nerandame 


laiko prieš ją, nes pirma laiko sukūrimo yra ta, kuri „sutverta 

pirma visa ko“, vis dėlto pirma jos yra amžinybė sutvėrė- 
jo, iš kurio ji, sukurta, gavo pradžią, nors ir ne laike, nes 
laiko dar nebuvo, bet savo sukūrimo pradžią. 

21. Todel yra iš tavęs, mūsų Dievo, taip, kad yra visiš- 
kai kas kita nei tu ir ne tas pats, nors ne tik prieš ją, bet ir 
joje neaptinkame laiko, nes ji yra verta visada regėti tavo 
veidą ir nieku būdu nenusigręžia nuo tavęs; dėl to atsitin- 
ka taip, kad ji nesimaino dėl jokios kaitos, tačiau joje yra 
pats kintamumas, dėl kurio ji imtų temti ir stingti, jei iš 
didelės meilės glausdamasi prie tavęs neskleistų šviesos ir 
neliepsnotų tavimi tarytum amžinas pusiaudienis. O švie- 
sioji ir dailioji buveine, pamilau tavo grožį ir savo Viešpaties, 
tavo kūrėjo ir valdytojo, „garbės padangtės vietą '*?. Tavęs 
ilgisi mano kelionė, ir aš prašau to, kuris sutvėrė tave, veldėti 
tavyje ir mane, nes jis sutvėrė ir mane. „Klaidžiojau kaip 
pamesta avis *“, bet ant savo ganytojo, tavo surentėjo, pečių 
tikiuosi būsiąs grąžintas tau. 

22. Ką pasakysite man, priešininkai, su kuriais kalbuosi 
ir kurie tikite, kad ir Mozė - dievobaimingas Dievo tarnas, 
ir jo knygos — Šventosios Dvasios ištarmės? Ar tai ne Die- 
vo buveinė, ne amžina kartu su juo, bet savuoju būdu „am- 
žina danguje *!, kur veltui ieškote laikų kaitos, nes nera- 
site? Išties peržengia bet kokią tąsą ir bet kokį kintamą 
laiko tarpsnį ta, kuriai „gera yra amžinai būti arti Dievo“““, 
„Taip ir yra“, sako. Tad ką iš to, ką „šaukė mano širdis į 
mano Dievą *?, girdėdama viduje „jo šlovės balsą“*“, ką pa- 
galiau tvirtinsite esant klaidinga? Ar tai, kad bepavidalė 
buvo medžiaga, kur dėl jokio pavidalo nebuvimo nebuvo 
jokios tvarkos? Tačiau ten, kur nebuvo jokios tvarkos, ne- 

galėjo būti jokios laikų kaitos; vis dėlto šis beveik niekas, 
kadangi nebuvo visiškai niekas, buvo, žinoma, iš to, iš kurio 
yra visa, kas tik yra, ir, kad ir kaip būtų, buvo kažkas. „Ir 


v. st [4 
šito neneigiame“, — sako. 


XVI 23. Noriu aptarti kai ką tavo akivaizdoje, mano 
Dieve, su tais, kurie sutinka, kad teisinga yra visa tai, apie 
ką mano viduje, mano dvasioje, netyli tavo tiesa. O kurie 
neigia tai, teskalija, kiek tik nori, perrėkdami save pačius: 
pabandysiu įtikinti juos, kad nusiramintų ir nutiestų kelią 
į save tavo žodžiui. Jei to nenorės ir pavarys mane, meldžiu, 
mano Dieve, „nebūk man kurčias“??. Kalbek teisingai „ma- 
no širdyje“, juk tu vienas taip kalbi; tepaliksiu juos lauke 
sunkiai kvėpuojančius dulkelėmis ir keliančius žemes sau į 
akis, teįžengsiu į savo guolį ir tegiedosiu tau meilės gies- 
mes, savo kelionėje dūsaudamas nenupasakojamais atodū- 
siais ir atmindamas Jeruzalę ištiesta į ją aukštyn širdimi, 
Jeruzalę, savo tėvynę, Jeruzalę, savo motiną, ir tave, viršum 
jos karalių ir apšvietėją, tėvą, globėją, vyrą, tyras ir audrin- 
gas linksmybes, stiprų džiaugsmą, visas nenusakomas gėry- 
bes, visa kartu, nes vienintelis [esi] aukščiausias ir tikras gėris: 
ir tenenusigręšiu, kol jos, brangiausios motinos, kur yra 
mano dvasios pradmenys ir iš kur man aiškūs šie dalykai, 
ramybėn nesurinksi viso to, kas esu, iš šio išsibarstymo ir 
bepavidališkumo, nesuteiksi pavidalo ir nesutvirtinsi „am- 
žiams, mano Dieve, mano gailestingume'*'. O su tais, kurie 
nesako, kad visa tai, kas yra teisinga, yra klaidinga, nes gerbia 
ir kartu su mumis sektino autoriteto viršūne laiko tavo Šventą 
Raštą, paskelbtą mums per šventąjį Mozę, tačiau kai kuo 

mums prieštarauja, kalbėsiu taip. Tu, mūsų Dieve, būk 
teisėju tarp mano išpažinimų ir jų prieštaravimų. 


XVII 24. Jie sako: „Nors tai ir teisinga, vis dėlto Mozė 
ne tuos du dalykus turėjo galvoje, kai Dvasiai apreiškiant 
kalbėjo: „Pradžioje Dievas sutvėrė dangų ir žemę **. Dan- 
gaus vardu jis išreiškė ne tą dvasinę ar proto tvariniją, 
amžinai kontempliuojančią Dievo veidą, o žemės vardu — 
ne bepavidalę medžiagą“. Tad ką rada? Sako: „Tas žmogus 
galvojo ir šiais žodžiais išsakė tai, apie ką kalbame mes“. 
Kas tai yra? „Dangaus ir žemės vardu“, sako, „norėjo pir- 
miausiai bendrai ir trumpai nusakyti visą šį regimą pasaulį, 
idant paskui, išskaičiuodamas dienas, tarytum papunkčiui 
išvardytų visa tai, ką Šventoji Dvasia nutarė paskelbti tokiu 
būdu. Mat tą netašytą ir kūnišką tautą, kuriai jis kalbėjo, 
sudarė tokie žmonės, kad jis nusprendė, jog jiems reikia 
patikėti tik regimus Dievo darbus“. Tačiau jie sutinka, kad 
„neregimą ir nesutvarkytą žemę *? bei tamsybių gelmę, iš 
kurių, kaip toliau atskleidžiama, per tas dienas buvo sutverti 
ir sutvarkyti visi šie visiems žinomi regimi dalykai, ne be 
pagrindo galima laikyti šia bepavidale medžiaga. 

25. Kaip taip yra? O jei kitas tvirtintų, kad pirmiausiai 
tas pats bepavidališkumas ir medžiagos sumaištis dangaus 
ir žemės vardu pristatyti dėl to, kad iš jų buvo sukurtas ir 
užbaigtas kartu su aiškiausiai jame atsiskleidžiančiomis pri- 
gimtimis šis regimas pasaulis, kuris paprastai vadinamas 
dangaus ir žemės vardu? Kaip taip? O jei dar kitas tvirtintų, 
kad dangumi ir žeme deramai pavadinta neregima ir regi- 


ma prigimtis ir dėl to šie du žodžiai apima visą tvariniją, 

kurią Dievas sutvėrė išmintyje, tai yra pradžioje; tačiau, 
kadangi visa kas buvo sutverta ne iš pačios Dievo substan- 
cijos, bet iš nieko, nes visa tai nera tas pats, kas Dievas, ir 
visame tame esama tam tikro kintamumo, ar tai pasilik- 
tų, kaip amžina Dievo buveinė, ar kistų kaip žmogaus sie- 
la ir kūnas, bendra visų neregimų ir regimų dalykų me- 
džiaga, dar bepavidalė, bet, be abejo, įpavidalintina, iš kurios 
atsiras dangus ir žemė, tai yra ir neregima, ir regima tvari- 
nija, ir viena, ir kita jau įpavidalinta, yra įvardyta šiais žo- 
džiais, kuriais vadinama „neregima ir nesutvarkyta žeme“ 
ir „camsybėmis viršum gelmės“, su tokiu skirtumu, kad „ne- 
regima ir nesutvarkyta žemė“ suprantama kaip kūniška me- 
džiaga prieš jai įgyjant pavidalo savybę, o „tamsybės vir- 
šum gelmės“ — kaip dvasinė medžiaga prieš pažabojant ją 
tarytum nesulaikomą tėkmę ir prieš apšviečiant ją išminčiai? 

26. Be to, jei kas nors kitas norėtų, galėtų sakyti, kad, 
kuomet skaitome: „Pradžioje Dievas sutvėrė dangų ir že- 
mę“*", dangaus ir žemės vardas reiškia ne jau užbaigtas ir 
įpavidalintas neregimas ir regimas prigimtis, bet šiais vardais 
pavadinta pati dar bepavidalė daiktų pradžia, įpavidalinti- 
na ir sutvertina medžiaga, nes joje jau yra sumišai, dar neat- 
skirta pagal savybes ir pavidalus, tai, kas dabar, jau suskirs- 
tyta į savo vietas, vadinama dangumi ir žeme, kurių vienas — 


dvasinis tvarinys, o kita kūniškas. 


XVIII 27. Išgirdęs ir apsvarstęs visas šias nuomones, ne- 


“L „iš to nebūna jokios naudos, 


noriu „kovoti žodžiais 
vien tik žala klausytojams“. O „jų pamokymui geras yra 


įstatymas, jei juo deramai naudojamasi, nes jo tikslas yra 

meilė iš tyros širdies, geros sąžinės ir nuoširdaus tikėjimo“**; 
ir žinojo mūsų mokytojas, kokiuose dviejuose prisaky- 
muose sutalpinti visą įstatymą ir pranašus. Kokia man, 
karštai išpažįstančiam tai, mano Dieve, „mano akių švie- 
sa“*? tamsoje, gali būti padaryta žala, jei šiais žodžiais gali- 
ma suprasti skirtingus dalykus, tačiau jie yra teisingi? Ko- 
kia, sakau, man žala, jei aš suprasiu kitaip, nei, kaip kitas 
mano, suprato tas, kuris parašė? Juk mes visi, kurie skai- 
tome, stengiamės prasiskverbti ir suvokti tai, ką norėjo 
[pasakyti] tas, kurį skaitome, ir kuomet tikime, kad jis 
yra tiesakalbis, nedrįstame pagalvoti, kad jis pasakė ką nors, 
ką žinome arba manome esant klaidinga. Tad kadangi 
kiekvienas stengiasi suprasti Šventajame Rašte tai, ką jame 
suprato tas, kuris užrašė, kas čia blogo, jei supranta tai, ką 
tu, visų tiesakalbių protų šviesa, parodai esant teisinga, net 
jei ne taip suprato tas, kurį skaito, nors ir jis suprato tiesą, 


tačiau ne taip? 


XIX 28. Juk tiesa, Viešpatie, kad tu „sutvėrei dangų ir 
žemę “*. Ir tiesa, kad „pradžia“ yra tavo išmintis, kurioje 
„sutverei visa ką““?. Lygiai taip pat tiesa, kad šis regimas 
pasaulis turi dideles savo dalis, dangų ir žemę, glaustai apglė- 
biančias visas sutvertas ir sukurtas prigimtis. Ir tiesa, kad 
visa, kas kintama, įteigia mūsų supratimui tam tikrą be- 
pavidališkumą, kurio dėka tai įgauna pavidalą arba kurio 
dėka kinta ir mainosi. Tiesa, kad nėra pavaldu laikui tai, 
kas prišliję prie nekintamo pavidalo taip, kad, nors ir yra 
kintama, nekinta. Tiesa, kad bepavidališkumas, kuris yra 
beveik niekas, negali patirti laikų kaitos. Tiesa, kad tai, iš 

ko kas nors atsiranda, gali tam tikro pobūdžio kalbėjime 
turėti vardą to dalyko, kuris atsiranda: dėl to galima buvo 
dangumi ir žeme pavadinti bet kokį bepavidališkumą, iš 
kurio buvo sutvertas dangus ir žemė. Tiesa, kad iš visų 
įpavidalintų dalykų nė vieno nėra artimesnio bepavidaliui 
už žemę ir gelmę. Tiesa, kad ne tik tai, kas sukurta ir įpa- 
vidalinta, bet ir visa tai, kas sukurtina ir įpavidalintina, 
sutvėrei tu, „iš kurio visa kas““. Tiesa, kad visa, kas įpavi- 
dalinama iš bepavidalio, pirma yra be pavidalo, o paskui 
yra įpavidalinta. 


XX 29. Iš visų šių tiesų, dėl kurių neabejoja tie, kurių 
vidinei akiai leidai regėti tokius dalykus ir kurie tvirtai tiki, 
kad Mozė, tavo tarnas, kalbėjo „tiesos dvasioje““, taigi iš 
visų jų vieną sau pasirenka tas, kuris sako: „Pradžioje Die- 
vas sutvėrė dangų ir žemę“ reiškia, kad kartu su juo am- 
žiname savo žodyje Dievas sutvėrė protu suvokiamą ir jun- 
tamą arba dvasinę ir kūnišką kūriniją; kitą tas, kuris sako: 
„Pradžioje Dievas sutvėrė dangų ir žemę““* reiškia, kad 
kartu su juo amžiname savo žodyje Dievas sutvėrė visą šio 
kūniško pasaulio masę kartu su visomis joje esančiomis 
aiškiomis ir žinomomis prigimtimis; dar kirą tas, kuris 
sako: „Pradžioje Dievas sutvėrė dangų ir žemę“ reiškia, kad 
kartu su juo amžiname savo žodyje Dievas sutvėrė dvasiš- 
kos ir kūniškos kūrinijos bepavidalę medžiagą; dar kita 
tas, kuris sako: „Pradžioje Dievas sutvėrė dangų ir žemę“ 
reiškia, kad kartu su juo amžiname žodyje Dievas sutvėrė 
kūniškos kūrinijos bepavidalę medžiagą, kur dar sumišęs 


buvo dangus ir žemė, kuriuos dabar šio pasaulio masėje 

regime jau atskirtus ir įpavidalintus; dar kitą tas, kuris sako: 
„Pradžioje Dievas sutvėrė dangų ir žemę“ reiškia, kad pačioje 
tvėrimo ir darbavimosi pradžioje Dievas sutvėrė bepavi- 
dalę medžiagą, sumišai turinčią dangų ir žemę, iš kur įpavi- 
dalinti dabar jie iškyla ir pasirodo kartu su visa kuo, kas 


juose yra. 


XXI 30. Lygiai tą patį galima pasakyti apie tai, kas susi- 
ję su toliau einančių žodžių supratimu. Iš visų tų tiesų vie- 
ną sau pasirenka tas, kuris sako: „Žemė buvo neregima ir 
nesutvarkyta, ir tamsybės buvo viršum gelmės““? reiškia, 
kad tai, kas Dievo sutverta kūniška, buvo dar bepavidalė 
kūniškų dalykų medžiaga be tvarkos, be šviesos; kitą tas, 
kuris sako: „Žemė buvo neregima ir nesutvarkyta, ir tamsy- 
bės buvo viršum gelmės“ reiškia, kad visa tai, kas pavadin- 
ta dangumi ir žeme, buvo dar bepavidalė ir tamsi medžiaga, 
iš kurios turėjo atsirasti kūniškas dangus ir kūniška žemė 
kartu su visu tuo, kas juose yra pažįstamo kūniškoms jus- 
lėms“; dar kitą tas, kuris sako: „Žemė buvo neregima ir 
nesutvarkyta, ir tamsybės buvo viršum gelmės“ reiškia, kad 
visa tai, kas pavadinta dangumi ir žeme, buvo dar bepavi- 
dalė ir tamsi medžiaga, iš kurios turėjo atsirasti protu suvo- 


kiamas dangus, kitur vadinamas „dangaus dangumi“ 


, 1r 
žemė, tai yra bet kokia kūniška prigimtis, šiuo vardu su- 
prantant ir šį kūnišką dangų, tai yra tai, iš ko turėjo atsi- 
rasti bet kokia neregima ir regima kūrinija; dar kitą tas, 
kuris sako: Raštas, sakydamas „Žemė buvo neregima ir ne- 
sutvarkyta, ir tamsybės buvo viršum gelmės“, ne tą bepavi- 


dališkumą pavadino dangaus ir žemės vardu, bet jau buvo, 

sako, pats bepavidališkumas, kurį įvardijo kaip neregimą 
ir nesutvarkytą žemę ir tamsią gelmę, iš kur, kaip nusakė 
iš anksto, Dievas sutvėrė dangų ir žemę, tai yra, dvasišką ir 
kūnišką kūriniją; dar kitą tas, kuris sako: „Žemė buvo ne- 
regima ir nesutvarkyta, ir tamsybės buvo viršum gelmės“ 
reiškia, kad tam tikras bepavidališkumas buvo jau medžiaga, 
iš kurios, kaip Raštas iš anksto nusakė, Dievas sutvėrė dangų 
ir žemę, tai yra visą kūnišką pasaulio masę, padalytą į dvi 
dideles dalis, viršutinę ir žemutinę, kartu su visais juose 


esančiais įprastais ir žinomais kūriniais. 


XXII 31. Kai dviem paskutiniams aiškinimams kas nors 
pabandys paprieštarauti taip: „Jei nenorite, kad atrodytų, 
jog dangaus ir žemės vardu yra pavadintas šis medžiagos 
bepavidališkumas, vadinasi, buvo kažkas, ko Dievas nesu- 
tverė ir iš ko turėjo sutverti dangų ir žemę; juk Raštas nepa- 
sakoja, kad Dievas būtų sukūręs tokią medžiagą, nebent 
mes suprastume, kad ji yra išreikšta dangaus ir žemės vardais 
arba tik žemės vardu, kai sakoma: „Pradžioje Dievas sutvėrė 
dangų ir žemę“?! taip, kad toliau einančiais žodžiais „Žemė 
buvo neregima ir nesutvarkyta??, nors jam ir būtų patikę 
taip pavadinti bepavidalę medžiagą, galime suprasti ją tik 
kaip tą, kurią Dievas sutvėrė ten, kur parašyta: „Sutvėrė 
dangų ir žemę '**; tai išgirdę, šių dviejų paskutiniais mūsų 
pateiktų aiškinimų, tiek vieno, tiek kito, šalininkai atsakys 
sakydami: „Išties neneigiame, kad ši bepavidalė medžiaga 
yra sutverta Dievo, Dievo, iš kurio „visa yra labai gera ?*, 
nes, kaip sakome, kad didesnis gėris yra tai, kas sukurta ir 


įpavidalinta, taip pripažįstame, kad mažesnis gėris yra tai, 

kas sutverta sukurtina ir įpavidalintina, bet vis tiek gėris: 
tačiau Raštas nepaminėjo, kad Dievas sutvėrė šį bepavi- 
dališkumą, kaip nepaminėjo ir daugybės kitų dalykų, kaip 
antai Cherubinų ir Serafimų, taip pat Sostų, Viešpatysčių, 
Kunigaikštysčių, Valdžios, kuriuos Apaštalas išvardija at- 
skirai ir kuriuos visus, kaip yra aišku, sutvėrė Dievas. O jei 
tai, kas pasakyta: „Sutvėrė dangų ir žemę“? apima visa ką, 
tai ką sakyti apie vandenis, „virš kurių sklendeno Dievo 
Dvasia“**? Juk jei žemės vardu suprantami kartu ir vande- 
nys, kaip galima sutikti, kad žemės vardas [žymi] bepavi- 
dalę žemę, kai regime tokius nuostabius vandenis? O jei 
sutinkama, tai kodėl parašyta, kad iš to paties bepavida- 
liškumo buvo sutverta tvirtuma ir pavadinta dangumi, ir 
neparašyta, kad buvo sutverti vandenys? Mar iki to laiko 
nėra bepavidaliai ir neregimi vandenys, kuriuos matome 
tekančius tokios gražios išvaizdos. O jei jie šią išvaizdą įgijo 
tada, kai Dievas tarė: „Tesusirenka vanduo, kuris yra po 
tvirtuma ** taip, kad susirinkimas yra pats pavidalo suteiki- 
mas, kas bus atsakyta apie tuos vandenis, kurie yra viršum 
tvirtumos, nes nei jie būdami bepavidaliai būtų pelnęsi to- 
kią garbingą buveinę, nei yra parašyta, kokiu Dievo žodžiu 
jie buvo įpavidalint? Todėl jei Pradžios knyga nutylėjo 
apie kažką, ką Dievas sutvėrė, tačiau, kad Dievas tai sutvėrė, 
neabejoja nei sveikas tikėjimas, nei tvirtas protas, ir dėl to 
joks nuovokus mokymas nedrįs tvirtinti, kad šie vandenys 
yra amžini kartu su Dievu todel, kad girdime juos minint 
Pradžios knygoje, tačiau nerandame, kada buvo sutverti, 
kodel vadovaujami tiesos nesuprantame, kad ir toji bepavi- 


dalė medžiaga, kurią Raštas vadina neregima ir nesutvar- 

kyta žeme ir tamsia gelme, Dievo yra sutverta iš nieko ir 
dėl to nėra amžina kartu su juo, nors šis pasakojimas ir pra- 
leido nepaminėjęs, kada buvo sutverta?“ 


XXIII 32. Taigi išklausęs ir išnagrinėjęs šiuos aiškini- 
mus pagal savo silpnumo, kurį išpažįstu tau, savo žinan- 
čiam Dievui, išgales, matau, kad gali kilti dviejų rūšių prieš- 
taravimai, kuomet patikimi skelbėjai paskelbia ką nors 
ženklų pagalba: vieni - jei ginčijamasi dėl įvykių tiesos, ki- 
ti — jei ginčijamasi dėl paties skelbėjo valios. Juk viena yra 
ieškoti, kas teisinga [pasakojime] apie kūrinijos sutvėrimą, 
kita — ieškoti, ką Mozė, išskirtinis tavo tikėjimo sergėtojas, 
norėjo, kad šiais žodžiais suprastų skaitytojas ir klausyto- 
jas. Pirmosios rūšies atveju tenutolsta nuo mangs visi, kurie 
manosi žiną tai, kas klaidinga. Šios antrosios rūšies atveju 
tenutolsta nuo manęs visi, kurie mano Mozę pasakius tai, 
kas klaidinga. Tačiau teprisijungsiu prie tų, Viešpatie, tavyje 
ir tesidžiaugsiu tavyje su tais, kurie penimi tavo tiesos meilės 
platybėje, ir teprisiartinsime drauge prie tavo knygos žodžių 
ir ieškosime juose tavo valios per valią tavo tarno, kurio 


plunksnai skyrei tuos žodžius. 


XXIV 33. Ber kuris iš mūsų rado tą valią tarp tokios 
daugybės tiesų, kurios iškyla ieškantiems tuose tai vienaip, 
tai kitaip suprastuose žodžiuose, taip, kad su tokiu pasiti- 
kėjimu tvirtintų, jog Mozė manė būtent taip ir norėjo, 
kad tame pasakojime būtų suprasta būtent šitai, su kokiu 
tvirtina, kad tai tiesa, [nesvarbu], ar Mozė būtų manęs taip, 


ar kitaip? Stai, mano Dieve, aš „tavo tarnas“?*, kuris pa- 

žadėjau tau šioje knygoje išpažinties auką, ir meldžiu, kad 


22 štai 


iš tavo gailestingumo „atitesėčiau tau savo įžadus“ 
aš, su tokiu pasitikėjimu tvirtinantis, kad tu savo nekinta- 
mame žodyje sutvėrei visa, neregima ir regima, nejau su 
tokiu pat pasitikėjimu tvirtinu, kad Mozė suprato ne ką 
kita, kaip šitai, kai rašė: „Pradžioje Dievas sutvėrė dangų ir 
žemę““, kadangi nematau jo galvoje taip, kaip aiškiai matau 
tavo tiesoje, kad jis rašydamas šiuose žodžius galvojo būtent 
tai? Juk jis galėjo galvoti apie pačią tvėrimo pradžią, saky- 
damas „pradžioje“, o galėjo norėti, kad dangus ir žemė toje 
vietoje būtų suprantami ne kaip jau įpavidalinta ir užbaigta 
prigimtis — ar ji būtų dvasiška, ar kūniška, — bet kaip ir 
viena, ir kita, abi pradėtos ir dar bepavidalės. Matau, jog, 
kad ir kuris iš šių dalykų būtų sakomas, teisingai galėjo 
būti sakomas [ir vienas, ir kitas], tačiau apie kurį iš šių 
dviejų jis galvojo [sakydamas] šiuos žodžius, nematau lygiai 
taip pat, nors, ar toks didingas žmogus būtų turėjęs galvo- 
je kurį nors iš šių dalykų, ar ką kita, ko aš nepaminėjau, 
neabejoju, kad, sakydamas šiuos žodžius, jis regėjo tiesą ir 
deramai ją išsakė. 


XXV 34. Tegul nė vienas nebebūna man atgrasus saky- 
damas: „Ne tai turėjo galvoje Mozė, apie ką kalbi tu, bet 
tai, apie ką kalbu aš“. Juk jei paklaustų manęs: „Iš kur 
žinai, kad Mozė galvojo būtent taip, kaip jo žodžius aiški- 
ni tu?, privalėčiau ramiai pakelti tai ir tikriausiai atsakyčiau 
taip, kaip atsakiau anksčiau, arba šiek tiek išsamiau, jei tas 
[žmogus] būtų atkaklesnis. Ber kai man sako: „Ne tai jis 


v 


turėjo galvoje, apie ką kalbi tu, bet tai, apie ką kalbu aš", 

tačiau neneigia, kad tai, ką kiekvienas iš mūsų sako, ir vie- 
na, ir kita, yra teisinga, o neturtėlių gyvenime, mano Die- 
ve, kurio glėbyje nėra prieštaravimo, prapliupk į mano širdį 
nusiraminimo lietumi, idant kantriai pakęsčiau tokius, 
kurie man sako tai ne dėl to, kad jie įkvėpti ir tai, ką sako, 
regėjo tavo tarno širdyje, bet dėl to, kad yra išpuikeėliai ir 
nežino Mozės minčių, bet myli savąsias — myli ne dėl to, 
kad yra teisingos, bet dėl to, kad yra jų. Priešingu atveju 
vienodai mylėtų ir svetimas teisingas mintis, kaip kad aš 
myliu tai, ką sako jie, kai sako tiesą, ne dėl to, kad tai yra 
jų, bet dėl to, kad tai tiesa: be to, tai jau nebėra jų dėl to, 
kad tai tiesa. O jei myli tai dėl to, kad tai tiesa, tai jau yra 
ir jų, ir mano, nes priklauso bendrai visiems tiesos mylėto- 
jams. Tačiau tai, kad jie tvirtina, jog Mozė turėjo galvoje 
ne tai, apie ką kalbu aš, bet tai, apie kalba jie, man nepatinka 
ir aš to nemėgstu, nes, net jei ir yra taip, toji drąsa yra ne iš 
išmanymo, o iš įžūlumo, ir ją pagimdė ne supratimas, o 
puikybė. Todel, Viešpatie, siaubą keliantys yra tavo spren- 
dimai, nes tavo tiesa nėra nei mano, nei to ar ano, bet yra 
mūsų visų, kuriuos kvieti bendrai dalyvauti joje, baugi- 
nančiai ragindamas mus nelaikyti jos nuosava, idant ji 
nebūtų nusavinta iš mūsų. Nes kiekvienas, kuris tik sau 
asmeniškai savinasi tai, ką tu suteiki visiems, kad visi 
gerėtųsi, ir nori, kad jo būtų tai, kas yra visų, nuo to, kas 
bendra, nubloškiamas prie to, kas yra jo, tai yra nuo tiesos 
prie melo. Juk tas, kuris „skleidžia melą, kalba apie tai, 
kas jam sava““!. 

35. „Pažvelk““*, geriausias teisėjau, Dieve, pati tiesa, „pa- 


žvelk“, ką atsakau šiam priešininkui, „pažvelk“; juk kalbu 

prieš tave ir prieš savo brolius, kurie „deramai naudojasi 
įstatymu meilės tikslu““?, „pažvelk“ ir „išvysk“, ką jam atsa- 
kau, jei tau patinka. Jam tariu šį brolišką ir taikų žodį: 
„Jei abu matome, kad teisinga yra tai, ką sakai tu, ir abu 
matome, kad teisinga tai, ką sakau aš, kur, klausiu, mes 
tai matome? Žinoma, nei aš tavyje, nei tu manyje, bet abu 
nekintamoje tiesoje, esančioje viršum mūsų protų. Tad 
kadangi nesiginčijame dėl pačios Viešpaties, savo Dievo, 
šviesos, kodėl ginčijamės dėl artimo minties, kurios nega- 
lime regėti taip, kaip regima nekintama tiesa, kai, jei pats 
Mozė pasirodytų mums ir tartų: „Tokios buvo mano min- 
tys“, net ir tokiu būdu neregėtume jo minčių, bet tikėtu- 
me jomis? Taigi „nieko daugiau, negu parašyta, ir tene- 
sipučia vienas dėl kito prieš kitus““. „Mylėkime Viešpatį, 
savo Dievą, visa širdimi, visa siela, visu savo protu, o savo 
artimą kaip save pačius““?. Jei netikėsime, kad Mozė visa 
tai, ką galvojo tose knygose, galvojo dėl šių dviejų prisa- 
kymų, padarysime Viešpatį „melagiu“““, priskirdami tarno 
kaip ir mes dvasiai ką kita, nei mokė Viešpats. Pažvelk gi, 
kaip kvaila tokioje teisingiausių aiškinimų, kuriuos galima 
išgauti iš tų žodžių, gausybėje, lengvabūdiškai įrodinėti, 
kurią iš jų Mozė veikiausiai turėjo galvoje, ir pražūtingais 
ginčais įžeidinėti pačią meilę, dėl kurios visa tai pasakė tas, 
kurio žodžius stengiamės paaiškinti“. 


XXVI 36. Ir vis delto aš, mano Dieve, mano nusižemi- 
nimo aukštybe ir mano triūso atilsi, kuris klausaisi mano 
išpažinimų ir atleidi mano nuodėmes, kadangi tu prisakai 
man mylėti savo artimą kaip save patį, negaliu patikėti, 

kad Mozei, ištikimiausiam savo tarnui, tu būtum davęs 
mažesnę dovaną už tą, kurios aš sau būčiau norėjęs ir troškęs, 
jei būčiau gimęs tuo laiku, kuriuo [gimė] jis, ir tu būtum 
pastatęs mane į tą pačią vietą — tarnaujant širdimi ir liežuviu 
išdalyti tuos raštus, kurie ir po tiek laiko bus naudingi 
visoms tautoms ir tokia autoriteto aukštybe nugalės visame 
pasaulyje visų klaidingų ir išdidžių mokymų mintis. Žino- 
ma, būčiau norėjęs, jei tada aš būčiau buvęs Mozė, — nes 
visi ateiname „iš to paties minkalo““" ir „kas gi yra žmogus, 
jei tu neatmeni jo?““*, — taigi būčiau norėjęs, jei tada aš bū- 
čiau tuo, kuo jis, ir tu man būtum pavedęs parašyti Pra- 
džios knygą, kad man būtų duotas toks gebėjimas dėstyti 
ir toks kalbos audimo būdas, kad net ir tie, kurie dar ne- 
įstengia suprasti, kaip Dievas kuria, nenusigręžtų nuo mano 
žodžių, tarsi jie viršytų jų jėgas, o tie, kurie jau įstengia tai, 
kad ir prie kokių teisingų minčių mąstydami prieitų, rastų, 
kad jos nėra praleistos negausiuose tavo tarno žodžiuose, 
ir, jei vienas regėtų vienas, o kitas tiesos šviesoje, tai ir jas ga- 
lima būtų įžiūrėti tuose pačiuose žodžiuose. 


XXVII 37. Juk kaip šaltinis nedideliame plote yra ap- 
stesnis ir, [išskydęs] į daugiau upelių, paskirsto savo srovę 
po didesnius plotus nei bet kuris iš tų upelių, ištekančių iš 
to paties šaltinio ir pasklindančių po daugybę vietų, taip 
tavo prievaizdo pasakojimas, kuris bus pravartus daugybei 
aiškintojų, negausiais žodžiais ištrykšta skaidrios tiesos sro- 
vėmis, iš kur kiekvienas pagal savo išgales ilgesniais žodžių 
vingiais išvedžioja savo tiesą — vienas vieną, kitas kitą. Juk 


vieni, skaitydami ar girdėdami šiuos žodžius, įsivaizduoja, 

kad Dievas, nelyginant žmogus arba kokia milžinišku dy- 
džiu apdovanota jėga, nauju ir netikėtu sprendimu sutvėrė 
už savęs ir tarsi esančius atstu dangų ir žemę, du didelius 
kūnus — vieną viršuje, kitą apačioje, — kurių visa kas yra 
talpinama. Ir kai jie girdi: „Dievas tarė: „Tepasidaro tai““? 
ir „tai pasidarė“, įsivaizduoja žodžius, turinčius pradžią ir 
pabaigą, kurie nuskamba laike ir praeina ir kuriems praėjus 
tuojau pat esti tai, kam buvo įsakyta būti, ir jei kartais 
kyla kitokių tokio pobūdžio minčių, tai tos mintys kyla iš 
kūno draugystės. Juose, dar mažose būtybėse, kol jų silp- 
numas nešiojamas paprasčiausio kalbėjimo būdo nelygi- 
nant motinos glėbio, išganingai auga tikėjimas, kurio dėka 
žino ir yra tikri, kad Dievas sutvėrė visas prigimtis, kurias 
jų juslės regi aplink stebėtinoje įvairovėje. Bet jei kuris iš 
jų, paniekinęs žodžius, tarytum jie būtų nieko verti, per- 
sisvers su savo pasipūtėlišku bejėgiškumu per kūdikišką 
lopšį, vargas!, kris nelaimingasis ir, „Viešpatie Dieve, pasi- 
gailek“"?, kad neapsiplunksnavusio viščiuko nesutryptų 
praeiviai, ir „pasiųsk savo angelą “|, kuris jį patupdytų at- 
gal į lizdą, kad gyventų ten tol, kol neskraido. 


XXVIII 38. O kiti, kuriems šie žodžiai yra jau nebe 
lizdas, bet ūksmingi krūmokšniai, regi juose paslėptus 
vaisius, skrajoja džiūgaudami, čiauška ieškodami ir raško 
juos. Išties jie regi, skaitydami ar girdėdami šiuos tavo 
žodžius, amžinasis Dieve, kad visi praėję ir būsimi laikai 
nugalimi tvirto pastovumo ir kad nėra jokio laikino kūri- 
nio, kurio tu nebūtum sutvėręs, tu, kurio valia, kadangi ji 
yra tai, kas esi tu, nieku būdu nepakitusi arba ne tokia, 

kuri gimė anksčiau nebuvusi, sutvėrė visa ką, [sukurda- 
ma] ne iš tavęs tavo panašumą, kaip visa ko pavidalą, bet 
iš nieko bepavidalį nepanašumą, kuris būtų įpavidalintas 
tavo panašumo dėka grįžęs į tave, vienatinį, pagal nustatytą 
matą, tiek, kiek duota kiekvienam dalykui, atsižvelgiant į 
jo rūšį, ir „visi dalykai“ taptų „didžiai geri '/*, ar jie pasilik- 
tų prie tavęs, ar pamažu šalindamiesi ir toldami laike ir 
erdvėje darytų ar patirtų gražius kitimus. Jie regi tai ir 
džiaugiasi tavo tiesos šviesoje tuo nedideliu [džiaugsmu], 
kuriuo įstengia čia. 

39. Vienas iš jų įsiklauso į žodžius: „Pradžioje Dievas 


sutvėrė“ ?? 


, ir „pradžią“ supranta kaip išmintį, nes ji pati ir 
kalba mums. Kitas taip pat įsiklauso į tuos pačius žodžius 
ir „pradžią“ supranta kaip sukurtų dalykų atsiradimą ir iš- 
girsta „pradžioje sutvėrė“ taip, tarsi būtų sakoma „pirmiau- 
sia sutverė . Tarp tų, kurie aiškina „pradžioje“ ta prasme, 
kad išmintyje „survėrei dangų ir žemę“, vienas mano, kad 
taip yra pavadintas pats dangus ir žemė, sukurtina dangaus 
ir žemės medžiaga, kitas, — kad jau įpavidalintos ir atskir- 
tos prigimtys, dar kitas mano, kad dangumi vadinama įpa- 
vidalinta ir dvasiška prigimtis, o žeme — bepavidalė kū- 
niškos medžiagos prigimtis. Nei tie, kurie supranta dangaus 
ir žemė vardus kaip dar bepavidalę medžiagą, iš kurios įpavi- 
dalinami dangus ir žemė, nesupranta to tokiu pat būdu, 
bet vienas [ją supranta kaip tokią], iš kurios buvo padary- 
ta protu suvokiama ir juntama kūrinija, kitas, iš kurios 
buvo padaryta tik ši juntama kūniška masė, dideliame 
glėbyje talpinanti permatomas ir akivaizdžias prigimtis. 


Nesupranta vienodai ner ir tie, kurie mano, jog šioje vietoje 

dangumi ir žeme vadinami jau sutvarkyti ir paskirstyti 
kūriniai, bet vienas mano, kad tai neregima ir regima [kūri- 
nija], kitas, kad tai tik regima, kurioje matome šviesų dan- 
gų, ūkanotą žemę ir visa, kas juose ya. 


XXIX 40. O tas, kuris išgirsta „pradžioje sutvėrė“"* ne 
kitaip, negu, jei būtų sakoma „pirmiausia sutvėrė“, neturi 
kito būdo, kuriuo galėtų teisingai suprasti dangų ir žemę, 
išskyrus tą, kuriuo tai supranta kaip dangaus ir žemės, tai 
yra visos, suvokiamos protu ir kūniškos, kūrinijos medžia- 
gą. Juk jei norėtų, kad tai būtų visa, jau įpavidalinta, kūri- 
nija, jo pagrįstai galima būtų paklausti, ką Dievas sutvėrė 
po to, jei pirma sutvėrė šitai. Jis po visatos neras nieko, ir 
dėl to jam nenoromis teks išgirsti: „Kokiu būdu tai pirma, 
jei nieko po to?'; o jei sako, kad pirma sutvėrė bepavidalę, 
o po to įpavidalintą medžiagą, nėra paikas, jei tik geba 
atskirti, kas yra pirmesnis amžinybės, laiko, pasirinkimo 
ir kilimo atžvilgiu: amžinybės, kaip Dievas yra pirmesnis 
už visa ką; laiko, kaip žiedas yra pirmesnis už vaisių; pasi- 
rinkimo, kaip vaisius yra pirmesnis už žiedą; kilimo, kaip 
garsas yra pirmesnis už giesmę. Iš šių keturių mano minėtų 
[atvejų] sunkiausia suprasti pirmą ir ketvirtą, o du viduri- 
niuosius visai lengva. Juk retas, Viešpatie, tavo amžinybės 
regėjimas, ir didžiai sunku stebeti tą, kuri nekintamai tve- 
ria kintamus dalykus ir dėl to yra pirmesnė. Pagaliau, kas 
turi tokią aštrią skiriamąją proto galią, kad be didelio vargo 
gali įžvelgti, kaip garsas yra pirmesnis už giesmę, kadangi 
giesmė yra įpavidalintas garsas ir, žinoma, gali egzistuoti 
kas nors neįpavidalinta, tačiau negalima įpavidalinti to, ko 

nėra? Taip medžiaga yra pirmesnė nei tai, kas iš jos atsi- 
randa, bet pirmesnė ne dėl to, kad ji pati tveria, kadangi 
veikiau ir pati atsiranda, be to, ji nėra pirmesnė laike. Ir 
nebūna taip, kad mes pirma išleidžiame be giesmės bepavi- 
dalius garsus, o po to suteikiame jiems arba pritaikome 
giesmės pavidalą, kaip būna su medžiu, iš kurio darome 
skrynią, arba su sidabru, iš kurio — vazą; be abejo, tokio 
pobūdžio medžiagos ir laike yra pirmesnės už daiktų, kurie 
atsiranda iš jų, pavidalus. O giesmėje yra ne taip. Juk kuo- 
met giedama, girdėti jos skambesys, ir nėra taip, kad pirma 
garsas skamba neturėdamas pavidalo, o po to įgauna gies- 
mės pavidalą. Pirmasis garsas, kad ir kaip jis būtų nuskam- 
bėjęs, praeina, ir iš jo neišgausi nieko, ką susigrąžinęs galė- 
tum meniškai sudėlioti; ir dėl to giesmė giesme virsta savo 
garse, ir jos garsas yra jos medžiaga. Tas pats garsas įpavi- 
dalinamas, kad atsirastų giesmė. Ir dėl to, kaip sakiau, garsi- 
nė medžiaga yra pirmesnė už giedojimo pavidalą: pirmes- 
nė ne dėl gebėjimo tverti; juk garsas nėra giedojimo kūrėjas, 
bet [išėjęs] iš kūno paklūsta giedančio sielai, idant ji sukurtų 
iš jo giesmę; be to, jis nėra pirmesnis laiko atžvilgiu: mac 
yra išleidžiamas kartu su giesme; nėra pirmesnis nė pasirin- 
kimo atžvilgiu: juk garsas nėra vertingesnis už giesmę, ka- 
dangi giesmė yra ne tik garsas, bet ir gražus garsas. Tačiau 
pirmesnis yra kilimo atžvilgiu, nes ne giesmė įpavidalina- 
ma, idant atsirastų garsas, bet garsas, idant atsirastų gies- 
mė. Iš šio pavyzdžio tesupranta tas, kuris gali, kad dalykų 
medžiaga buvo sutverta pirmiausia ir buvo pavadinta dan- 
gumi ir žeme, nes iš jos buvo sutvertas dangus ir žemė, ta- 


čiau nebuvo sutverta pirmiausiai laiko atžvilgiu, nes laiko 

atsiradimo priežastis yra dalykų pavidalai, o toji medžiaga 
buvo bepavidalė ir dabar ji suvokiama laike kartu su [rais 
pavidalais], ir vis dėlto apie ją negalima pasakyti nieko, 
išskyrus tai, kad ji yra tarsi pirmesnė laike, nors jai ir skiria- 
ma paskutinė vieta, kadangi be abejonės geresni yra įpavi- 
dalinti nei bepavidaliai dalykai, ir už ją pirmesnė yra kūrėjo 
amžinybė, idant iš nieko būtų tai, iš ko atsirastų kas nors. 


XXX 41. Šioje teisingų aiškinimų įvairovėje santarvę 
tepagimdo pati tiesa, o mūsų Dievas tepasigaili mūsų, kad 
deramai naudotumės įstatymu, prisakymo tikslu, tyra mei- 
le. Todėl jei kas klausia manęs, ką iš to turėjo galvoje Mozė, 
tas tavo tarnas, tai nėra mano išpažinimų pasakojimai, jei 
tau neįšpažįstu, kad nežinau. Tačiau žinau, kad tie aiškini- 
mai yra. Išskyrus susijusius su kūnu, apie kuriuos pasakiau 
tiek, kiek maniau [esant reikalinga). Tačiau tų geros vilties 
mažutėlių nebaugina šie tavo knygos žodžiai, aukšti nusi- 
žeminime ir negausūs gausybėje, ir mes visi, kurie, kaip 
pripažįstu, įžiūrime šiuose žodžiuose teisingus dalykus ir 
kalbame apie juos, mylėkime vieni kitus ir tuo pačiu tave, 
savo Dievą, tiesos šaltinį, jei esame ištroškę jo, o ne tuščių 
dalykų, o tą tavo tarną, šio Rašto prievaizdą, pilną tavo Dva- 
sios, pagerbkime taip, kad tikėtume, jog, tau apreiškiant 
rašydamas šiuos žodžius, buvo įsižiūrėjęs į tai, kas juose la- 
biausiai išsiskiria tiesos šviesa ir naudos vaisiais. 


XXXI 42. Taigi jei vienas sakys: „Suprato taip, kaip 


v“ 


aš“, o kitas: „Ne, taip, kaip aš“, mano manymu, dievobai- 
mingiau atsakysiu aš: „O kodėl veikiau ne ir taip, ir taip, 

jei ir viena, ir kita yra teisinga? Ir jei kas šiuose žodžiuose 
mato kokią nors trečią tiesą, ir jei kas ketvirtą, ir jei apskritai 
kokią nors kirą, kodėl nepatikėti, kad visas jas matė tas, 
per kurį vienatinis Dievas pritaikė Šventąjį Raštą prie dau- 
gelio protų, regėsiančių skirtingas tiesas? „Aš — ir tai nedre- 
bėdamas tvirtinu iš pačios savo širdies, - jei, įgijęs didžiausią 
autoritetą, rašyčiau ką nors, tikrai labiau norėčiau rašyti 
taip, kad mano žodžiuose aidėtų visa tai, ką teisingo kiekvie- 
nas galėjo suprasti apie šiuos dalykus, negu taip, kad šiuo 
klausimu aiškiai pateikčiau vieną teisingą aiškinimą ir at- 
mesčiau kitus, kurie negali manęs žeisti savo klaidingumu. 
Tad nenoriu, mano Dieve, būti toks beatodairiškas, kad 
netikėčiau, jog tas vyras nusipelnė iš tavęs šito. Apskritai 
rašydamas tuos žodžius jis suvokė juose ir įsivaizdavo visa 
tai, ką teisinga mes čia galėjome atrasti, ir visa tai, ko nega- 
lėjome arba dar negalėjome, bet ką galima atrasti juose. 


XXXII 43. Galiausiai, Viešpatie, kuris esi Dievas ir ne 
kūnas ir kraujas, jei žmogus ką ir regėjo mažiau, nejau nuo 
tavo „gerosios Dvasios, kuri nuves mane į teisingą žemę“, 
galėjo pasislėpti kas nors, ką tu tais žodžiais pats ketinai 
apreikšti būsimiems skaitytojams, net jei tas, per kurį jie 
buvo ištarti, iš šios daugybės teisingų aiškinimų gal ir teturė- 
jo galvoje tik vieną? Jei yra taip, tai tebūnie tas, kurį turėjo 
galvoje, iškilesnis už kitus. O mums, Viešpatie, parodyk 
šį ar kurį kitą teisingą, kuris tau patinka, idant, ar atskleis- 
tum mums tai, ką atskleidei ir tam savo žmogui, ar tų pa- 
čių žodžių atveju atskleistum ką kita, tu maitintum mus, o 


ne paklydimas tyčiotųsi iš mūsų. Stai, Viešpatie, mano Die- 

ve, meldžiu tave, kiek daug prirašėme apie kelis žodžius, 
kiek daug! Kokių mano jėgų, kokio laiko šitaip rašant 
pakaks visoms tavo knygoms? Tad leisk man trumpiau 
išpažinti tau apie jas ir pasirinkti kokią nors vieną tavo 
įkvėptą tiesą, tvirtą ir gerą, net jei jų ir daug iškiltų ten, 
kur gali daug iškilti, su tuo tikėjimu savo išpažintimi, kad, 
jei išdėstysiu tai, ką suprato tavo tarnas, [būsiu padaręs] 
teisingai ir labai gerai — juk tai ir turiu pabandyti padary- 
ti; — jei to nepasieksiu, išdėstysiu tai, ką man jo žodžiais 
norėjo pasakyti tavo tiesa, kuri ir jam pasakė tai, ką norėjo. 


TRYLIKTA KNYGA 


I 1. Šaukiuosi tavęs, „mano Dieve, mano gailestingu- 
me“!, kuris sukūrei mane ir neužmiršai manęs užmiršusio 
tave. Šaukiuosi tave į savo sielą, kurią rengi priimti tave iš 
ilgesio, kurį įkvepi jai: dabar neapleisk besišaukiančio tavęs 
tu, kuris atėjai pirmiau, nei aš pradėjau šauktis, ir privertei 
mane vis dažniau kreipdamasis įvairiais šauksmais išgirsti 
tave iš tolo, atsigręžti ir šauktis tavęs, šaukiančio mane. 
Juk tu, Viešpatie, ištrynei visus mano blogus darbus, kad 
neskirtum atpildo pagal mano rankų [darbus], kuriais iš- 
sižadėjau tavęs, ir aplenkei visus gerus mano darbus, kad 
skirtum arpildą pagal [darbus] savo rankų, kuriomis sutvėrei 
mane, kadangi tu buvai pirma, nei aš atsiradau, o aš nebu- 
vau tas, kuriam būtum suteikęs būtį, ir vis dėlto štai aš esu 
iš tavo gerumo, lenkiančio visa tai, kuo sutvėrei mane ir iš 
ko sutvėrei mane. Juk tau nereikėjo manęs, arba aš nesu 
toks gėris, kad galėčiau padėti tau, mano Viešpatie ir mano 
Dieve, nesu toks, kad galėčiau tarnauti tau taip, kad tarsi 
nebūtum vardijamas darbuose, nesu toks, kad tavo galia, 
stokodama mano klusnumo, būtų mažesnė, ir ne toks, kad 
įdirbčiau tave nelyginant žemę taip, kad liktum įdirbtas, 
jei neįdirbčiau tavęs, bet toks, kad tarnaučiau tau ir gar- 
binčiau tave, idant iš tavęs man būtų gera, iš tavęs, kurio 
dėka esu toks, kuriam gera. 


II 2. Juk iš tavo gerumo pilnatvės atsirado tavo kūrini- 
ja, idant netrūktų gėrio, kuris tau neteikia jokios naudos 
ir kuris, kilęs iš tavęs, nėra lygus tau, vis dėlto netrūktų dėl 

to, kad jis galėjo atsirasti iš tavęs. Juk kuo nusipelnė tau 
„dangus ir žemė“, kuriuos sutvėrei „pradžioje“? Tepasako, 
kuo nusipelnė tau dvasiška ir kūniška prigimtis, kurią 
„sutvėrei savo išmintyje“, kad nuo jos priklausytų ir tai, 
kas nebaigta ir neturi pavidalo, visa pagal savo rūšį, tiek 
dvasinę, tiek kūnišką, ir kas krypsta į nesaikingumą bei 
didelį nepanašumą į tave. Tai, kas dvasiška ir neturi pavida- 
lo, yra aukščiau už kūną, net jei jis būtų įpavidalintas, o 
tai, kas kūniška ir neturi pavidalo, yra aukščiau už, jei visiš- 
kai nieko nebūtų. Tie dalykai taip ir būtų likę bepavidaliai 
tavo žodyje, jei tas pats žodis nebūtų pašaukęs jų tavo vie- 
nybėn, nebūtų įpavidalinęs jų, ir jie nebūtų buvę tavo, vie- 
nintelio aukščiausio gėrio, dėka „visi labai geri ?. Kuo buvo 
nusipelnę tau, kad būtų bent jau bepavidaliais tie, kurie 
net ir tokie nebūtų, jei ne iš tavęs? 

3. Kuo nusipelnė tau kūniška medžiaga, kad būtų bent 
jau „neregima ir nesutvarkyta““, nes ji nė tokia nebūtų bu- 
vusi, jei ne dėka to, kad tu ją sutverei? O kadangi jos nebu- 
vo, ji negalėjo nusipelnyti būti. Arba kuo nusipelnė tau 
vos pradėta dvasinė kūrinija, kad ji bent jau sklendentų 
tamsi, panaši į gelmę ir nepanaši į tave, jei tas pats žodis 
nebūtų atgręžęs jos į tą, kurio buvo sutverta, ir jo apšvies- 
ta ji nebūtų tapusi šviesa, nors ir ne vienoda, bet vis dėlto 
atitinkančia tau lygų pavidalą? Juk kaip kūnui ne tą patį 
reiškia būti ir būti gražiam — kitaip negalėtų būti nieko 
negražaus, — taip ir sukurtai dvasiai ne tas pats yra gyventi 
ir gyventi išmintingai: kitaip ji nekintamai būtų išmintin- 
ga. Tačiau „gera jai yra visada būti arti Dievo“", idant nu- 


sigręžusi neprarastų šviesos, kurią įgijo atsigręžusi, ir nej- 

pultų į gyvenimą, panašų į tamsią gelmę. Nes ir mes, kurie 
pagal sielą esame dvasinė kūrinija, nusigręžę nuo tavęs, 
mūsų šviesos, buvome kitados tamsybėmis tame gyvenime 
ir [iki šiol] vargstame dėl savo tamsumos likučių, kol nebū- 
. . «6 . . . = . . . 
sime „tavo tiesumu “ vienatiniame tavo Sūnuje kaip „Dievo 
kalnai“", mat buvome „tavo teismais“ kaip „gili bedugnė“. 


III 4. Žodžius, kuriuos pasakei sukūrimo pradžioje: 
„Tepasidaro šviesa ir pasidarė šviesa“, ne pagrįstai suprantu 
kaip susijusius su dvasine kūrinija, nes jau buvo kažkoks, 
kad ir koks jis būtų, gyvenimas, kurį tu būtum galėjęs ap- 
šviesti. Ber kaip nebuvo nusipelnęs prieš tave, kad būtų 
toks gyvenimas, kurį galima būtų apšviesti, taip ir, jau tapęs 
toks, nenusipelnė prieš tave, kad būtų apšviestas. Tau ne- 
būtų patikęs jo bepavidališkumas, jei jis nebūtų tapęs šviesa, 
tapęs ne dėl to, kad buvo, bet dėl to, kad stebėjo apšvie- 
čiančią šviesą ir glaudėsi prie jos. Taip, kad ir už tai, kad 
gyvena kažkaip, ir už tai, kad gyvena laimingai, turi dėko- 
ti tik tavo malonei. Pasikeitęs į geresnį, jis atsigręžė į tą, 
kuris negali pasikeisti nei į geresnį, nei į blogesnį; ir tai esi 
tik tu, nes vienintelis esi paprastai, tu, kuriam gyventi yra 


tas pats kas gyventi laimingai, nes esi savo laimė. 


IV 5. Tad ko galėtų trūkti tavo gėriui, kuris pats sau 
esi, net jei arba visai nebūtų arba liktų bepavidaliai visi tie 
[kūriniai], kuriuos sutvėrei ne iš būtinybės, bet iš savo geru- 
mo pilnatvės, suturėdamas juos ir atgręždamas [priimti 
kokį nors] pavidalą, tačiau ne tam, kad tarytum jų dėka 


taptų pilnesnis tavo džiaugsmas? Išties tau, tobulam, nepa- 


329 


IŠPAŽINIMAI XIII 


tinka jų netobulumas taip, kad tavo dėka jie tobulėja ir 
patinka tau, tačiau [rai vyksta ne dėl to, kad tu būtum] 
netobulas ir jiems tobulėjant tarsi ir pats turėtum tapti 
tobulas. Juk „tavo geroji Dvasia sklendeno viršum vande- 
nų ?o ne buvo jų nešama, tarytum ilsėtųsi juose. Kai sako- 
ma, kad tavo Dvasia ilsisi kame nors, [tai reiškia], kad ji 
padarė taip, kad jis ilsėtųsi joje. Sklendeno nemari ir nekin- 
tama tavo valia, ta, kuri pakankama pati sau savyje, vir- 
šum to gyvenimo, kurį sutvėrei; jam gyventi nėra tas pats, 
kas gyventi laimingai, nes jis gyvena ir teliūskuodamas savo 
tamsybėje. Jam belieka tik atsigręžti į tą, kurio yra sutver- 
10 jo 


šviesoje“ regėti šviesą, būti jos tobulinamam, apšviečiamam, 


tas, gyventi vis arčiau ir arčiau „gyvenimo šaltinio“ 
daromam laimingu. 


V 6. Štai pasirodo man paslapryje Trejybė, kuri esi tu, 
mano Dieve, nes tu, Tėve, mūsų išminties, kuri yra iš tavęs 
gimusi, lygi tau ir kartu su tavimi amžina tavo išmintis, 
pradžioje, tai yra savo Sūnuje, sutvėrei „dangų ir žemę“. 


«11 


Daug dalykų pasakėme apie „dangaus dangų !!, apie „ne- 
regimą ir nesutvarkytą žemę“ ir apie „tamsią gelmę“ pagal 
dvasiškos kūrinijos netvarkingą susitelkimą, kūrinijos, kuri 
[tokia ir būtų likusi], jei nebūtų atsigręžusi į tą, iš kurio 
buvo gyvenimas, kad ir koks jis būtų, jei apšviestas tas gy- 
venimas nebūtų tapęs gražus ir nebūtų atsiradęs dangus to 
dangaus, kuris vėliau buvo sutvertas tarp vandens ir van- 
dens. Dievo varde aš jau mačiau Tėvą, kuris sutvėrė tai, 
pradžios varde - Sūnų, kuriame sutvėrė visa tai, ir tikėda- 


mas, kaip ir tikėjau, kad mano Dievas yra Trejybė, ieško- 


330 


IŠPAŽINIMAI XIII 


jau šventose jo ištarmėse ir štai „tavo Dvasia sklendeno 
viršum vandenų. Stai Trejybė, mano Dievas: Tėvas, Sū- 
nus ir Sventoji Dvasia — visos kūrinijos kūrėjas. 


VI 7. Bet kokia buvo priežastis, tiesakalbe šviesa, prie 
tavęs artinu savo širdį, kad nemokytum manęs tuščių da- 
lykų, išsklaidyk jos tamsumas ir pasakyk man, meldžiu 
tavęs motinos meilės vardu, pasakyk man, kokia buvo prie- 
žastis, dėl kurios tavo Raštas įvardijo tavo Dvasią tik po 
to, kai įvardijo dangų, neregimą ir nesutvarkytą žemę ir 
tamsumas viršum gelmės? Ar dėl to, kad reikėjo ją pristatyti 
taip, jog būtų pasakyta, kad ji „sklendena'? To nebūtų 
buvę galima pasakyti, jei pirma nebūtų buvę paminėta tai, 
viršum ko galima buvo suprasti, kad ji sklendena. Juk ji 
nesklendeno nei viršum Tėvo, nei viršum Sūnaus, be to, 
nebūtų buvę teisinga sakyti, kad ji sklendena, jei nebūtų 
buvę nieko, viršum ko ji sklendentų. Taigi pirma reikėjo 
pasakyti, viršum ko ji sklendena, o po to įvardyti tą, apie 
kurią nederėjo kalbėti kitaip, kaip tik sakant, jog ji sklen- 
dena. Ber kodėl nederėjo jos pristatyti kitaip, o tik taip, 
kad apie ją būtų sakoma, jog ji sklendena? 


VII 8. Iš čia dabar telydi mintimis, kas gali, tavo Apaš- 
talą, kuris sako, kad „tavo meilė yra išlieta mūsų širdyse 


«12 


Sventosios Dvasios, kuri mums duota'!*, moko apie „dva- 


sios dalykus“!?, rodo „aukštesnįjį '* meilės „kelią“ ir klau- 
piasi už mus prieš tave, idant mes pažintume „aukščiausią 
“15 


Kristaus meilės žinojimą“!?. Štai kodėl nuo pat pradžių 


iškilusi ji sklendeno viršum vandenų. Kam papasakosiu, 

kaip papasakosiu apie geismo svorį, tempiantį į stačią gel- 
mę, ir apie meilės pakylėjimą per tavo Dvasią, kuri „sklen- 
deno viršum vadenų“!“. Kam papasakosiu? Kaip papasa- 
kosiu? Juk [kalbama] ne apie vietas, į kurias paneriame ir 
išnyrame. Kas galėtų būti panašiau ir kas nepanašiau? Tai 
yra mūsų jausmai, mūsų aistros, mūsų dvasios nešvara, iš 
meilės rūpesčiams sėdanti vis žemiau, ir tavo šventumas, 
meile saugumui keliantis mus vis aukščiau, idant nukreiptu- 
me širdį aukštyn į tave, kur „tavo Dvasia sklendena viršum 
vandenų“, ir pasiektume aukščiausią ramybę, kai „mūsų 
siela bus perėjusi vandenis, kurie neturi substancijos“! 

VIII 9. Puolė angelas, puolė žmogaus siela ir atskleidė, 
visos dvasinės kūrinijos gelmę tamsioje gilybėje, jei tu nuo 
pat pradžios nebūtum pasakęs: „Tepasidaro šviesa'!*, ir 
šviesa nebūtų pasidariusi, ir jei nebūtų klusniai prisiglaudęs 
prie tavęs kiekvienas tavo dangiško miesto protingas [kūri- 
nys] ir nesilsėtų tavo Dvasioje, kuri sklendena nekintamai 
viršum visa ko, kas kintama. Kitaip ir pats „dangaus dan- 
gus“ būtų savyje tamsi gelmė; o dabar jis yra „šviesa Vieš- 
patyje“!?. Mat tu ir apgailėtinoje puolančių bei savo tam- 
sybes, nevilkinčias tavo šviesos rūbo, rodančių dvasių 
sumaištyje pakankamai atskleidi, kokią didingą sutvėrei 
protingą kūriniją, kuriai nieku būdu palaimingai ramybei 
nepakanka to, kas tik yra mažiau už tave, ir dėl to jai nepa- 
kanka ir savęs pačios. Juk tu, „mūsų Dieve““?, apšviesi 
„mūsų tamsybes“: iš tavęs kyla mūsų apdarai, ir „mūsų 
tamsybės '*! bus kaip „vidudienis“. Duok man save, mano 


Dieve, grąžink man save: štai myliu tave ir, jei maža, temylė- 

siu stipriau. Negaliu išmatuoti, kad žinočiau, kiek man 
trūksta meilės iki tiek, kad pakaktų, idant pultų mano 
gyvenimas į tavo glėbį ir neatsimestų tol, kol nepasislėps 
tavo veido paslėptyje. Žinau tik tai, kad blogai man be 
tavęs ne tik už manęs, bet ir pačiame manyje, ir bet kokia 


gausa, kuri nėra mano Dievas, yra man neturtas. 


IX 10. Bet nejau Tėvas arba Sūnus „nesklendeno vir- 
šum vandenų ? Jei nelyginant kūnas erdvėje, tai [nesklen- 
deno] nė Šventoji Dvasia; o jei nekintama dieviška didy- 
bė, [buvojanti] viršum visa ko, kas kintama, tai ir Tėvas, 


ir Sūnus, ir Sventoji Dvasia „sklendeno viršum vandenų 2. 


Tad kodėl tai pasakyta tik apie tavo Dvasią? Kodėl tik 
apie tą pasakyta — tarytum ten vieta būtų tai, kas nėra vie- 
ta, — apie kurią vieną pasakyta, jog ji yra „tavo dovana“. 
Ilsimės tavo dovanoje: ten gėrimės tavimi. Mūsų atilsis 
yra mūsų vieta. Meilė ten link mus iškelia, o tavo geroji 
Dvasia „iškelia mūsų nusižeminimą iš mirties vartų“. Ge- 
roje valioje mums ramybė. Kūnas dėl savo svorio krypsta į 
savo vietą. Svoris krypsta ne tik žemyn, bet į savo vietą. 
Ugnis krypsta aukštyn, akmuo - žemyn. Jie lenkiami savo 
svorio ir siekia savo vietos. Po vandeniu išlieta alyva, iškyla 
virš vandens, virš alyvos išlietas vanduo nugrimzta po alyva: 
jie lenkiami savo svorio ir ieško savo vietos. Tai, kas ma- 
žiau sutvarkyta, yra neramu: sutvarkoma ir nurimsta. Mano 
svoris yra mano meilė: jos esu nešamas, kur tik einu. Mus 
uždega tavo dovana ir mes kylame aukštyn; užsiliepsnoja- 
me ir einame. Kylame „kildami širdyje“ ir giedame „pa- 


kilimo giesmę“““. Užsiliepsnojame tavo ugnimi, tavo ge- 

rąja ugnimi, ir einame, kadangi kylame aukštyn „į Jeruza- 
lės taiką“, nes „man linksma buvo su tais, kurie man sakė: 
„Mes eisime į Viešpaties namus'*'. Ten mus apgyvendins 
gera valia, idant nenorėtume nieko kito kaip pasilikti ten 
„per amžius“. 


X 11. Palaiminta kūrinija, kuri nepažino ko kito, nors 
pati būtų buvusi kas kita, jei, kai tik ji buvo sutverta, tavo 
dovana, kuri sklendena viršum visa ko, kas kintama, nebūtų 
pakėlusi jos nepraėjus jokiam laiko tarpsniui tuo kvietimu, 
kuriuo pasakei: „Tepasidaro šviesa“? ir jei nebūtų „pasi- 
dariusi šviesa“. Juk mumyse atskiriama laike, kad buvome 
tamsybėmis ir tampame „šviesa“??, o apie ją pasakyta, kas 
ji būtų buvusi, jei nebūtų buvusi apšviesta, ir pasakyta taip, 
tarytum pirma ji būtų buvusi nepastovi ir tamsi, idant 
paaiškėtų priežastis, dėl kurios įvyko taip, kad ji tapo ki- 
tokia, tai yra atsigręžusi į neišsenkamą šviesą tapo šviesa. 
Kas gali, tesupranta tai, tepaklausia tavęs. Kam varginti 
mane, tarytum aš galėčiau apšviesti „kiekvieną į šį pasaulį 


ateinantį žmogų *!. 


XI 12. Kas supras visagalę Trejybę? Ir kas nekalba apie 
ją, jei apie ją kalba? Reta yra siela, kuri, kalbėdama apie ją, 
žino, apie ką kalba. Ginčijamasi, kovojama, ir nė vienas, 
nepasiekęs ramybės, neturi šio regėjimo. Norėčiau, kad 
žmonės pamąstytų apie šiuos tris dalykus savyje pačiuose. 
Didžiai kitokie nei toji Trejybė yra šie trys dalykai, bet aš 
nurodau tai, ties kuo žmonės galėtų pasimiklinti, ką galėtų 
patikrinti ir suvokti, kaip tai yra toli. O kalbu aš apie šiuos 

tris dalykus: būti, žinoti, norėti. Juk aš esu, žinau ir noriu: 
esu žinantis ir norintis, žinau, kad esu ir noriu, ir noriu būti 
ir žinoti. Tad temato, kas gali, koks šiuose trijuose daly- 
kuose yra nedalijamas gyvenimas, koks vienas gyvenimas, 
vienas protas, viena būtis, pagaliau, kokia nedalijama per- 
skyra, ir vis dėlto tai perskyra. Be abejo, [kiekvienas] yra 
prieš save: teįsižiūri į save, tepamato ir tepasako man. Bet 
kai suras apie juos ką nors ir įvardys, tenemano, kad jau 
rado tai, kas [yra] viršum šių dalykų ir yra nekintama, tai, 
kas nekintamai yra, nekintamai žino ir nekintamai nori: 
ar del šių trijų dalykų ir ten yra Trejybė, ar visi trys yra 
atskirai kiekviename asmenyje taip, kad visi trys yra būdingi 
kiekvienam atskirai, ar ir viena, ir kita [yra teisinga], mat 
[toji esybė] stebėtinais būdais yra ir paprasta, ir daugialypė 
ir, būdama beribė savyje, yra sau riba, ir dėl to ji yra ir yra 
žinoma sau, ir yra nekintamai pakankama sau gausios vie- 
nybės didybės dėka? Kas galėtų pamąstyti tai? Kas galėtų 
kokiu nors būdu atsakyti į tai? Kas bet kokiu atveju neap- 
galvorai galėtų kalbėti apie tai? 


XII 13. Tęsk išpažinų, mano tikėjime; pasakyk Vieš- 
pačiui, savo Dievui: „šventas, šventas, šventas, Viešpatie, 
mano Dieve, tavo vardu esame pakrikštyti “??, Tėve, Sūnau 
ir Šventoji Dvasia, tavo vardu krikštijame, Tėve, Sūnau ir 
Šventoji Dvasia, nes ir tarp mūsų savo Kristuje „Dievas 
sutvėrė dangų ir žemę“*?, tavo Bažnyčios dvasios ir kūno 
narius, ir mūsų žemė, prieš įgydama mokymo pavidalą, 
„buvo neregima ir nesutvarkyta“, o mus dengė nežinojimo 


tamsybės, nes „pamokei žmogų už jo neteisybę", o „tavo 

teismai kaip gili bedugnė“““. Ber kadangi „tavo Dvasia 
sklendeno viršum vandenų“, tavo gailestingumas neaplei- 
do mūsų nelaimėje, ir tu pasakei: „Tepasidaro šviesa; at- 
gailaukite, nes prisiartino dangaus karalystė, argailaukite; 
tepasidaro šviesa“??. Ir kadangi „mūsų siela buvo suneri- 


musi“?Š 


, mes prisiminėme tave, Viešpatie, „iš Jordano šalies 
ir nuo kalno“, kuris lygus tau, bet žemas dėl mūsų, ir pasi- 
darė kokčios mums mūsų tamsybės, ir mes atsigręžėme į 
tave, ir „pasidarė šviesa“??. Štai „kadaise buvome tamsybės, 


o dabar šviesa Viešpatyje“*". 


XIII 14. Tačiau vis dar esame „tikėjimu“, bet dar „ne 
regėjimu“*!. „Juk esame išgelbėti viltimi. Tačiau regima 
viltis nėra viltis“**. „Gelmė“ vis dar vejasi „gelmę““?, tačiau 
jau „ūžiant tavo kriokliams“. Ir tas, kuris sako: „Negalė- 
jau kalbėti jums kaip dvasios žmonėms, bet kaip kūno““*, 
vis dar mano, kad dar nesuprato, ir, „pamiršęs, kas už jo, 
veržiasi į priekį“*?, ir „dūsauja prislėgtas“, o jo siela „trokš- 
ta gyvojo dievo“““, kaip „elniai trokšta vandens šaltinių“, 
ir sako: „Kada pasieksiu?“, trokšdama „ant viršaus apsivilk- 
ti savo buveinę, kuri yra iš dangaus“*?, ir kviečia žemai ply- 
tinčią gelmę, sakydama: „Nesekite šiuo pasauliu, bet 


Š tr „nebūkite vaikai 


pasikeiskite atsinaujindami dvasia““ 
išmanymu, bet būkite kūdikiai piktybe, idant išmanymu 
būtumėte subrendę““?, ir „o neprotingi galatai, kas apke- 
rėjo jus??? Tačiau tai sako jau nebe savo balsu; tavo balsu, 
kuris pasiuntei iš aukštybių savo Dvasią per tą, kuris paki- 
lo aukštyn ir atidarė savo dovanų „krioklius“*!, idant „upės 


srovė linksmintų tavo miestą ?*. To miesto išties ilgisi „su- 

žadėtinio bičiulis“??, kuris jau turi „dvasios pradmenis“ 


jame, bet dar dejuoja savyje laukdamas „įsūnijimo“, „savo 
kūno išpirkimo; jis ilgisi jo — juk yra sužadėtinės narys — 
ir karštai myli jį — juk yra „sužadėtinio bičiulis“, — karštai 
myli jį, o ne save, nes ne savo balsu, bet tavo „krioklių 
balsu“ kviečia kitą „gelmę“, kurią karštai mylėdamas bijo, 
kad, kaip „angis savo gudrumu suvedžiojo Ievą“??, taip ir 
jų minčių kas nesugadintų [atitraukęs] nuo to tyrumo, 
kuris yra mūsų sužadėtinyje, tavo vienatiniame. Kokią šviesą 
regėsime, kai regėsime jį tokį, koks yra, ir praeis „ašaros, 
kurios tapo man duona dieną ir naktų, kuomet kasdien 


man sakoma: „Kur yra tavo Dievas?“?“ 


XIV 15. Ir aš sakau: „Dieve mano, kur tu esi?“ Štai kur 
tu esi. Atsikvepiu „truputį *' tavyje, kai išlieju viršum savęs 
savo sielą „džiūgavimo ir šlovinimo balsais“**, skelbiančiais 
linksmybę. Ber ji visa dar liūdna, nes vėl puola žemyn ir 
tampa gelme arba veikiau jaučia, kad ji vis dar gelmė. Mano 
tikėjimas, kurį uždegei naktį prieš mano kojas, sako jai: 
„Kodėl esi liūdna, siela, ir kodėl drumsti mane? Turėk 


*: jo „žodis — žiburys tavo kojoms““?. 


vilties Viešpatyje“ 
„Turek vilties“ ir tvirtai laikykis, kol nepraeis naktis, bedie- 
vių motina, kol nepraeis Viešpaties pyktis, kurio vaikais ir 
mes buvome kadaise, būdami „ramsybėmis““!, kurių nuo- 
sėdas nešiojamės „mariame dėl nuodėmės““* kūne, kol „ne- 


6. „Turėk vilties 


padvelks diena ir neišsisklaidys šešėliai“ 
Viešparyje“: pakilsiu rytą ir kontempliuosiu; visada šlo- 
vinsiu jį. Rytą pakilsiu ir regėsiu savo veido išganymą. Savo 


Dievą, kuris „atgaivins ir mūsų mirtingus kūnus Dvasia, 

kuri gyvena mumyse““, nes gailestingai „sklendeno vir- 
šum“ mūsų tamsaus ir nepastovaus vidaus. Iš ten šioje mūsų 
kelionėje „gavome laidą““?, kad jau esame „šviesa““, „kol 
vis dar esame išgelbėti viltimi ir esame šviesos vaikai ir 
dienos vaikai, o ne nakties ir tamsybių vaikai““', kokiais 
buvome. Tarp jų ir mūsų šiame vis dar [besitęsiančiame| 
žmogiško žinojimo netikrume skirtumą darai tik tu, kuris 
„tyrinėji mūsų širdis““ ir „vadini šviesą diena, o tamsybes 
naktimi““?. Iš tiesų, kas atskiria mus, jei ne tu? Bet „ką“? 
gi mes turime tokio, „ko nesame gavę iš tavęs“, mes, indai 
„garbei iš to paties minkalo“"!, iš kurio ir kiti indai, pa- 


daryti užgaulei? 


XV 16. Arba kas, jei ne tu, Viešpatie, savo dieviškame 
Rašte viršum mūsų sutvėrei autoriteto tvirtumą? Juk „dan- 
gus bus suvyniotas kaip knyga“, o dabar driekiasi viršum 
mūsų kaip kailis. Iš tiesų didesnio autoriteto yra tavo die- 
viškas Raštas nuo tada, kai mirė šia mirtimi tie mirtingie- 
ji, per kuriuos davei jį mums. Ir tu žinai, Viešpatie, tu 
žinai, kaip apvilkai kailiais žmones, kai dėl nuodėmės jie 
tapo mirtingi. Del to tu ištiesei „kaip dangalą“'? savo kny- 
gos tvirtumą, visada sutariančius savo žodžius, kuriuos 
sudėjai virš mūsų per mirtingųjų tarnystę. Nes ir jų mirties 
dėka autoriteto pagrindas per juos ištartose tavo ištarmėse 
nusidriekia didingai viršum visa ko, kas yra apačioje, pa- 
grindas, kuris, jiems gyvenant čia, nebuvo taip didingai 
nusidriekęs. Dar nebuvai „ištiesęs dangaus kaip dangalo“, 
dar nebuvai paskleidęs visur kur jų mirties šlovės. 


17. Tepamatysime, Viešpatie, „dangų, tavo pirštų dar- 


338 


IŠPAŽINIMAI XIII 

bą“'*: išsklaidyk nuo mūsų akių miglą, kuria aptraukei 
jas. Ten yra tavo liudijimas, „teikiantis išminų kūdikiams“. 
Padaryk tobulą, mano Dieve, „savo šlovinimą iš kūdikių 
ir žindomų burnos““?. Iš tiesų nežinome kitų knygų, ku- 
rios taip naikintų „puikybę“““, taip naikintų „priešą ir gy- 
nėją *, kuris gindamas savo nuodėmes priešinasi susitaiky- 
mui su tavimi. Nežinau, Viešpatie, nežinau kitų tokių tyrų 
ištarmių, kurios taip ragintų mane išpažinti, lenktų mano 
kaklą po tavo jungu ir kviestų garbinti tave be jokio atlygio. 
Tesuprasiu jas, gerasis Tėve, leisk man tai nusižeminusiam, 
nes nusižeminusiems tu sutvirtinai jas. 


18. Virš šios „tvirtumos“" 


“, manau, yra „vandenys“, ne- 
mirtingi ir atsiskyrę nuo žemiško sugedimo. Tešlovina „ta- 
vo vardą““?, tešlovina tave viršum dangaus esantys tavo 
angelų, kuriems nereikia žiūrėti iš apačios į šią tvirtumą ir 
skaitant pažinti tavo žodį, būriai. Juk jie visada „regi tavo 
veidą *? ir ten be laike išsidėstančių skiemenų skaito, ko 
nori amžina tavo valia. Skaito, pasirenka ir garbina; nepa- 
liaujamai skaito, ir tai, ką skaito, nepraeina niekada. Juk 
pasirinkdami ir garbindami skaito patį tavo sprendimo 
nekintamumą. Neužsiverčia jų knyga ir nesusivynioja jų 
ritinėlis, nes tu pats jiems tai esi ir esi „per amžius *!, ka- 
dangi išrikiavai juos viršum šios tvirtumos, kurią sutvirti- 
nai viršum apačioje esančių tautų silpnumo, idant jie pa- 
žvelgtų ir pažintų tavo gailestingumą, laike skelbiantį tave, 
kuris sukūrei laiką. Nes „danguje“““, Viešpatie, „tavo gai- 
lestingumas, ir tavo tiesa iki pat debesų . Debesys praeina, 
o dangus pasilieka. Pereina iš šio gyvenimo į kitą tavo 
žodžio skelbėjai, o tavo Raštas iki pat pasaulio pabaigos 

driekiasi viršum tautų. Bet praeis „ir dangus, ir žemė, o 


83 


tavo žodžiai nepraeis““?, nes ir kailis bus suvyniotas, ir žolė, 


viršum kurios jis buvo išskleistas, išnyks kartu su savo so- 
drumu, bet „tavo žodis pasilieka per amžius“**; jis pasiro- 
do mums dabar debesų „paslaptyje“?? ir lyg dangaus „veid- 
rodyje“, ne toks, koks yra, nes ir mes, nors ir esame mieli 
tavo Sūnui, „dar nepasirodė, kas būsime“**. Jis pažvelgė į 
mus pro kūno tinklus, paviliojo ir uždegė, ir mes bėgame 
„paskui jo kvapą *". Bet „kai pasirodys, būsime panašūs į 
jį, nes matysime jį tokį, koks jis yra“*8: matyti tokį, koks 
yra, Viešpatie, bus [leista] mums, ko kol kas dar negalime. 


XVI 19. Mar kaip absoliučiai tu esi, tu vienas žinai, tu, 
kuris nekintamai esi, nekintamai žinai ir nekintamai nori. 
Ir tavo būtis nekintamai žino ir nori, tavo žinojimas nekin- 
tamai yra ir nori, o tavo valia nekintamai yra ir žino. Ir 
neatrodo teisinga tavo akivaizdoje, kad, kaip pažįsta save 
nekintama šviesa, taip pažintų ją ir tai, kas kintama ir ap- 
šviesta. Dėl to „mano siela yra nelyginant žemė be vandens 
*, nes kaip ji negali apsišviesti iš savęs, taip negali pa- 


sisotinti iš savęs. Juk taip „tavyje yra gyvenimo šaltinis“, 


[4 
tau 
kaip „tavo šviesoje mes matome šviesą . 


XVII 20. Kas sutelkė kartinančius vandenis į viena? Juk 
jų laukia ta paci laikinos ir žemiškos laimės pabaiga, laimės, 
dėl kurios daro visa ką, nors ir blaškosi nesuskaičiuojamo- 
je rūpesčių įvairovėje. Kas, Viešpatie, jei ne tu, kuris pasakei, 
kad „vandenys susirinktų į vieną vietą“ ir pasidarytų „sau- 


«91 


suma“, kuri trokšta tavęs? Nes „tavo yra jūra *! ir tu „ją 


340 


IŠPAŽINIMAI XIII 


padarei“, ir „sausumą sutvėrė tavo rankos“. Ir ne troškimų 
kartybė, bet vandenų susirinkimas vadinamas jūra. Mat 
tu pažaboji ir nedoras sielų aistras ir nustatai ribas, iki kurių 
vandenims leidžiama pritekėti, idant jų bangos sudužtų 
susidūrę pačios su savimi. Ir taip tu padarai jūrą pagal savo 
valdų tvarką, kuri yra viršum visa ko. 

21. O sielas, kurios trokšta tavęs ir pasirodo tau kitu 
tikslu atskirtos nuo jūros bendrystės, girdai slaptu ir saldžiu 
šaltiniu, idant ir žemė duotų savo vaisių: duoda savo vaisių 
ir tavo, jos Viešpaties Dievo įsakymu, išželdina mūsų sie- 
la gailestingumo darbus „pagal savo rūšį **, mylėdama ar- 
timą ir ateidama į pagalbą jo kūniškiems poreikiams, 
„turėdama savyje sėklą pagal panašumą **, nes savo silpnu- 
mo dėka užjaučiame ir ateiname į pagalbą stokojantiems, 
pagelbėdami taip pat, kaip norėtume, kad būtų pagelbėta 
mums, jei lygiai taip pat stokotume, ir ne tik nesudėtingais 
dalykais, kurie nelyginant sėklinė žolė, bet taip pat tvirta 
globa ir parama, kurios kaip vaisius nešantis medis, tai yra 
geradarystė, padedanti išplėšti iš galingojo rankų tą, kuris 
kenčia neteisybę, ir teisingo nuosprendžio tvirta atrama 
suteikianti jam globojančią paūksmę. 


XVIII 22. Taip, Viešpatie, taip, meldžiu tave, „teže- 
lia“?“, kaip padarai, kaip duodi džiaugsmą ir galią, „teželia“ 
iš žemės tiesa, ir iš dangaus težiūri teisingumas", ir „tepasi- 
daro žiburiai tvirtumoje“??. Atlaužkime alkstančiam savo 
duonos, įsiveskime į savo namus „varguolį be pastogės“““, 
apdenkime „nuogą“ ir nepaniekinkime „savo sėklos šeimy- 


nykščių . Pažiūrėk, kad gerai yra, gimus žemėje tiems vai- 

siams, ir „teištrykšta mūsų savalaikė šviesa“, o mes, nuo 
šių prastesnių veiklos vaisių perėję prie kontempliacijos 
džiaugsmų ir pasiekę aukštesnį gyvenimo žodį, pasida- 
rykime kaip „žiburiai pasaulyje“?", prisiglaudę prie tavo 
Rašto „tvirtumos“. Juk ten svarstai su mumis, idant mes 
atskirtume tai, kas protu suvokiama, nuo to, kas juntama, 
kaip dieną nuo nakties arba sielas, atsidėjusias protu su- 
vokiamiems dalykams, nuo tų, kurios atsidėjusios jun- 
tamiems, taip, kad tu jau nebe vienas savo sprendimų pa- 
slėptyje taip, kaip buvo prieš atsirandant tvirtumai, atskiri 
šviesą nuo tamsybių, bet ir tavo dvasios [vaikai], padėti ir 
atskirti toje pačioje tvirtumoje apsireiškusios visame pasau- 
lyje tavo malonės deka, „šviečia viršum žemės“?š, „atskiria 
dieną nuo nakties ir pažymėtų laikus“: kad „seni jau praė- 
jo ir štai atsirado nauji *?, kad „mūsų išganymas yra arčiau 
negu tuomet, kai įtikėjome“!“, kad „naktis nuslinko, o 
diena prisiartino“ ir kad „laimini savo metų vainiką“!*!, 


“102. kurios [vaisiu] 


pasiųsdamas „darbininkų į savo pjūų 
sėjant „darbavosi kiti“!9?, bei pasiųsdamas ir į kitą sėją, 
kurios [vaisių] pjūtis yra pabaigoje. Taip išklausai prašymus 
to, kuris trokšta, ir laimini teisiojo metus, o „tu visada 


esi tas pats | 


6 savo metuose, kuriems „nėra galo“, ir rengi 
klėtį tiems, kurie praeina. Pagal savo amžiną sumanymą 
duodi žemei dangiškas gėrybes kiekvieną savo laiku. 

23. Mat „vienam Dvasia suteikia išminties žodį !*? ne- 
lyginant „didesnį žiburį“ tiems, kurie gėrisi permatomos 
tiesos šviesa taip, kaip dienos pradžioje, „kitam ta pati 
Dvasia — pažinimo žodį“ nelyginant „mažesnį žiburį“, „ki- 


tam — tikėjimą“, „kitam — gydymo dovaną“, „kitam — 

stebuklingus darbus“, „kitam — pranašavimą“, „kitam — 
dvasių atpažinimą“, „kitam — įvairių kalbų dovaną“, ir vi- 
sos šios [dovanos] kaip žvaigždės. „Ir visa tai veikia ta pati 
Dvasia, kuri dalija kiekvienam atskirai, kaip jai patinka“, 
ir priverčia atsirasti žvaigždes, „kurios reiškiasi bendram 
labui“. Tačiau „pažinimo žodis“, talpinantis visas paslaptis, 
kurios mainosi laike kaip mėnuo, ir supratimas apie kitas 
dovanas, kurios buvo paeiliui išvardytos kaip žvaigždės, 
kiek skiriasi nuo to išminties spindesio, kuriuo džiaugiasi 
anksčiau nurodyta diena, tiek yra nakties pradžioje. Mat 
jos yra reikalingos tiems, kuriems tas įžvalgiausiasis tavo 
tarnas „negalėjo kalbėti kaip dvasios žmonėms, bet kaip 
kūno“!“, tas, „kuris tobuliesiemes skelbia išmintį“!??. O 
„juslinis žmogus“!“*, kuris yra kaip „kūdikis Kristuje“!*? ir 
„Maitinasi pienu“ tol, kol nesutvirtės [tiek, kad galės valgy- 
ti] kietą maistą, ir nesustiprins savo regėjimo [tiek, kad 
galės] žiūrėti į saulę, tegul nelaiko savo nakties apleista, 
bet tegul būna patenkintas mėnulio ir žvaigždžių šviesa. 
Šitai su mumis svarstai, išmintingiausiasis (išmintingiau- 
siai?), mano Dieve, savo knygoje, savo tvirtumoje, idant 
mes skirtume stebėtinoje kontempliacijoje visa ką, nors 
dar tik per ženklus, laike, dienose ir metuose. 


XIX 24. Bet pirmiausiai „apsiplaukite, nusivalykite, 
atimkite iš savo sielų ir iš po mano akių savo veiksmų 


“0, idant atsivertų sausuma. „Išmokite daryti gera, 


piktumą 
darykite teisybę našlaičiui ir ginkite našlę“, idant žemė 
išželdintų ganyklų žolę ir vaisius nešantį medį, ir „ateikite, 


apsvarstykime, sako Viešpats, idant pasidarytų žiburiai 

| 


dangaus tvirtumoje ir šviestų viršum žemės“!!!. Turtuolis 


klausinėjo gerojo mokytojo, ką turėtų daryti, kad įgytų 


“12: teatsako jam gerasis mokytojas, 


„amžinąjį gyvenimą 
kurį jis manė esant žmogumi ir niekuo daugiau — o geras 
jis yra del to, kad yra Dievas, - teatsako jam, kad, jei nori 
„Įeiti į gyvenimą“, turi laikytis „įsakymų“, laikytis atstu 
nuo klastos ir piktumo kartybės, nežudyti, nesvetimauti, 
nevogti, melagingai neliudyti, idant atsivertų „sausuma“ 
ir išželdintų pagarbą motinai ir tėvui ir artimo meilę. Tasai 
atsakė: „Visa tai padariau“. Tad iš kur tiek erškėčių, jei 
žemė yra derlinga? „Eik“, išrauk vešlius godumo bruzgynus, 
„parduok, ką turi“ ir atiduodamas vargšams, prisipildyk 
vaisių ir „turėsi lobį danguje“, „sek“ Viešpačiu, „jei nori 
būti tobulas“, prisijungęs prie tų, kuriems „išmintį skel- 
bia“!!? tas, kuris žino, ką skirti dienai ir nakčiai, kad ir tu 
tai žinotum ir kad ir tau „pasidarytų žiburiai dangaus tvir- 
tumoje': tai nepasidarys, jei ten nebus tavo širdies; to taip 
pat nebus, jei ten nebus „tavo lobio“, kaip girdėjai iš gero- 
jo mokytojo. Bet nuliūdusi buvo nevaisinga žemė, ir „erš- 
kėčiai nustelbė žodį !|*. 

25. O jūs, „išrinktoji giminė, tai, kas pasauliui silpna“, 
jūs, kurie atsisakėte visa ko, kad sektumėte Kristumi, eikite 
paskui jį ir sugėdinkite „galiūnus“!!? 
«116 


, eikite paskui jį, 
„gražiosios kojos !!*, ir spindekite „tvirtumoje, idant dangūs 
pasakotų jo garbę“!!', atskirdami tobulų, bet dar ne tokių, 
kaip angelai, „šviesą“ nuo mažutėlių, bet nepraradusių vil- 
ties, „tamsybių : švieskite viršum visos žemės, ir suspindusi 


“118 


saule „diena tepagarsina dienai išminties žodį *!*, o nušvi- 


tusi mėnuliu „naktis tepaskelbia nakčiai pažinimo žodį“. 

Mėnuo ir žvaigždės šviečia nakčiai, bet naktis jų neuž- 
temdo, nes jie patys apšviečia ją pagal jos matą. Štai, kaip 
Dievui tariant: „Tepasidaro žiburiai dangaus tvirtumoje“, 
„staiga iš dangaus pasigirdo ūžesys, tarsi pūstų smarkus vėjas, 
ir pasirodė tarsi ugnies liežuviai, kurie pasidaliję nusileido 
“B, ir „dangaus tvirtumoje pasidarė 
| 


ant kiekvieno iš jų 
žiburiai“, turintys „gyvenimo“ !*? žodį. Išsisklaidykite visur 
kur, šventosios ugnys, gražiosios ugnys. Juk jūs esate „pa- 


saulio šviesa“!?! ir nesate „po indu“. Tas, prie kurio prisi- 
glaudėre, yra išaukštintas ir išaukštino jus. Išsisklaidykite 


ir pasidarykite žinomi visoms tautoms. 


XX 26. Teužmezga vaisių ir jūra ir tepagimdo jūsų dar- 
bus, o „vandenys teišduoda plaukiančias gyvas esybes'!**. 
„Atskyrę, kas brangu, nuo to, kas menka“!-?, tapote Dievo 
„burna“, kuria jis galėtų pasakyti: „Teišduoda vandenys“ 
ne gyvą esybę, kurią išduos žemė, bet „plaukiančias gyvas 
esybes ir sparnuočius viršum žemės . Išties, Dieve, per tavo 
šventųjų darbus tavo paslaptys plaukė tarp pasaulio pagundų 
bangų, idant tavo vardu prisodrintų pagonis tavo krikšto 


[vandeniu]. Tuo tarpu atsirado stebėtinos „didybės“!-* t 


ar- 
tum milžiniški banginiai, o tavo skelbėjų balsai skrajojo 
viršum žemės palei tavo knygos tvirtumą, knygos, kurią 
laikė sau autoritetu, idant, kad ir kur keliautų, skristų po 
ja. Iš tiesų nėra „šnekų ir kalbų, kuriose nesigirdėtų jų 
balsai“!??, kai „į visą žemę išėjo jų garsas ir jų žodžiai iki 
žemės pakraščių“, nes tu, Viešpatie, savo palaiminimu pa- 
dauginai juos. 


27. Nejau aš meluoju arba maišydamas painioju ir ne- 

skiriu aiškaus šių dalykų pažinimo dangaus tvirtumoje nuo 
kūniškų darbų banguotoje jūroje ir po dangaus tvirtuma? 
Tų pačių dalykų, kurių supratimas yra tvirtas ir apibrėžtas 
ir nedidėja iš kartos į kartą nelyginant išminties ir pažinimo 
žiburiai, kūniškų pavidalų yra daug ir įvairių. Jie vienas iš 
kito augdami dauginasi su tavo palaiminimu, Dieve, ku- 
ris numaldei bodėjimąsi kūniškomis juslėmis taip, kad 
tai, ką mūsų dvasia pažįsta tik vienu būdu, kūno judesių 
pagalba įsivaizduojama ir išreiškiama įvairiais būdais. 
„Vandenys tai pagamino“, bet tavo žodyje. Nutolusių nuo 
tavo tiesos amžinybės žmonių poreikiai tai pagamino, bet 
tavo Evangelijoje, nes patys vandenys išmetė tai, vande- 
nys, kurių kartus išglebimas buvo priežastis, kad tai at- 
sirastų tavo žodyje. 

28. Visa yra gražu, nes tu tai tveri, bet štai tu, kuris su- 
tverei visa ką, esi neapsakomai gražesnis: jei, [atsimetęs] 
nuo tavęs, nebūtų puolęs Adomas, iš jo įsčių nebūtų išsilie- 
jęs jūros sūrymas, [tai yra], giliai smalsi, pašėlusiai audrin- 
ga ir nepastoviai banguojanti žmonių giminė, ir tokiu būdu 
nebūtų reikėję, kad tavo prievaizdai plačiuose vandenyse 
kūniškai ir jusliškai vykdytų slėpiningus darbus ir žodžius. 
Taip man dabar iškilo „plaukiojančios esybės“ ir „sparnuo- 
čiai“, su kuriais susipažinę ir kuriais persisėmę Žmonės, 
atsidėję kūniškoms paslaptims, nepažengtų pirmyn, jei, 
palypėjusi aukščiau, dvasiškai neatgimtų jų siela ir po pra- 
džios žodžio nesižvalgytų į visišką tobulybę. 


XXI 29. Ir dėl to pagal tavo žodį ne jūros gilybė, bet 


nuo vandenų kartybės atsiskyrusi žemė išmetė ne plaukio- 

jančias gyvas esybes ir sparnuočius, o „gyvą esybę“!**. Ir jai 
jau nebereikia krikšto, kurio reikia pagonims taip, kaip 
reikėjo jai, kai ją dengė vandenys: kitaip neįžengiama į „dan- 
gaus karalystę“! nuo tada, kai tu nustatei, kad šitaip būtų 
įžengiama; ir neieško stebėtinų didybių, kurių dėka atsirastų 
tikėjimas: nėra taip, kad ji netiki, jei nėra mačiusi „ženklų 
ir stebuklų", nes jau atsiskyrusi nuo karčių netikėjimu 
jūros vandenų tikinti žemė, ir „kalbos yra ženklas ne tikin- 
tiems, bet netikintiems“"*?. Ir nė tos sparnuočių pader- 
mės, kurią pagal tavo žodį išvedė vandenys, nereikia žemei, 
kurią įtvirtinai viršum vandenų. Pasiųsk į ją savo žodį per 
savo skelbėjus. Mes pasakojame jų darbus, bet tai esi tu, 
kuris darbuojiesi juose, idant jie padarytų „gyvą esybę“. 
Žemė ją išveda, nes žemė yra priežastis, dėl kurios jie tai 
daro joje, kaip jūra buvo priežastis, dėl kurios padarė „plau- 
kiančias gyvas esybes ir sparnuočius po dangaus tvirtuma“; 
žemė jų jau nestokoja, nors ji ir maitinasi žuvimi, ištrauk- 
ta iš gelmių ant to „stalo, kurį patiesei?9 tikinčiųjų „aki- 
vaizdoje '; buvo ištraukta iš gelmės tam, kad maitintų sau- 
sumą. Ir paukščiai yra jūros palikuonys, tačiau dauginasi 
virš žemės. Išties priežastis, dėl kurios pirmieji balsai [pradė- 
jo] skelbti Evangeliją, buvo žmonių netikėjimas; bet ir 
tikinčiuosius jie įvairiai skatina bei laimina diena iš dienos. 
O gyva esybė pradžią gauna iš žemės, nes tik jau tikintiems 
naudinga susilaikyti nuo meilės šiam pasuliui, idant jų sie- 
“13, pra: 


žūtingais, Viešpatie, malonumais „buvo mirusi; nes tu gry- 


la gyventų tau, siela, kuri gyvendama „malonumais 


nos širdies gaivingas malonumas. 


30. Taigi tesidarbuoja jau žemėje tavo tarnai, ne taip, 

kaip netikėjimo vandenyse, skelbdami ir kalbėdami per ste- 
buklus, paslapus ir paslaptingus užkalbėjimus, kuriais iš 
baimės slėpiningiems ženklams susidomi nežinojimas, 
nuostabos motina — juk taip, užmiršę tave, Adomo vaikai 
eina į tikėjimą tol, kol slepiasi nuo tavo veido ir tampa 
gelme, — tačiau tesidarbuoja ir taip, kaip nuo gelmės sūkurių 
atsiskyrusioje sausumoje, ir tebūna pavyzdžiu tikintiesiems, 
gyvendami šalia jų ir skatindami juos sekti jais. Tokiu būdu 
juk ne tik kad girdėtų, bet ir kad vykdytų, jie girdi: „Ieš- 


“132 


kokite Dievo ir jūsų siela gyvens ?*, idant „išvestų žemė 


gyvą esybę“"??; „nesekite šiuo pasauliu“ "?*, susilaikykite nuo 
jo. Gyvena siela vengdama to, ko siekdama miršta. Susi- 
laikykite nuo didelio puikybės žvėriškumo, nuo sekinančio 
prabangos geismo ir nuo apgaulingo mokslo vardo, idant 
žvėrys būtų prijaukinti, galvijai nuramdyti, o gyvatės nepa- 
vojingos. Šie gyviai alegorijoje reiškia sielos judesius: tačiau 
pasipūtėliškas kėlimasis, mėgavimasis aistra ir smalsumo 
nuodai yra mirusios sielos judesiai, kadangi ji ne taip miršta, 
kad netektų bet kokio judesio, nes miršta toldama nuo 
gyvenimo šaltinio ir tokiu būdu priglobiama praeinančio 
pasaulio ir seka juo. 

31. O tavo žodis, Dieve, yra amžinojo gyvenimo šalti- 
nis ir nepraeina: del to tavo žodžio dėka sulaikoma nuo to 
nutolimo, kuomet mums sakoma: „Nesekite šiuo pasau- 
liu“!??, idant „žemė“ iš gyvenimo šaltinio „išvestų gyvą esy- 
bę“, sielą, kuri tavo žodyje per tavo evangelistus susilaiko 
sekdama tavo Kristaus sekėjais. Būtent tai ir reiškia „pagal 
savo rūšį **?, nes žmogus pamėgdžioja savo draugą: „Tap- 


kite tokie, kaip aš, nes ir aš esu kaip jūs“'?'. Tokiu būdu 

gyvoje esybėje geri bus žvėrys savo elgsenos romumu. Juk 
tu įsakei: „Atlik savo reikalus su romumu ir būsi mylimas 
kiekvieno žmogaus ?ė. Ir galvijai bus geri, nei pertekę, jei 
„ės'??, nei vargani, jei „neės“, ir gyvatės geros, ne pavojin- 
gos ir galinčios pakenkti, bet apdairiai besisaugančios, ir 
tyrinės laikiną prigimtį tiek, kiek pakanka, kad iš to kas 
sutverta, „aiškiai protu būtų suvokta“!*? amžinybė. Šie gy- 
viai tarnauja protui, kai, suturėti nuo pražūtingo ėjimo 


pirmyn, gyvena ir yra geri. 


XXII 32. Štai, Viešpatie, mano Dieve, mūsų kūrėjau, 
kai aistros, dėl kurių mirėme blogai gyvendami, bus sutu- 
rėtos nuo meilės pasauliui ir gyvoji „esybė“ pradės gyventi 
gyvendama gerai bei išsipildys tavo žodžiai, kuriais per sa- 


vo Apaštalą pasakei: „Nesekite šiuo pasauliu“!*! 


, po to eis 
ir kiti, kuriuos tuojau pat pridūrei sakydamas: „Pasikeiskite 
atsinaujindami dvasia“, jau nebe „pagal rūšį “'“*, tarytum 
pamėgdžiotume pirma mūsų einantį artimą, ir negyvenda- 
mi sekant geresnio žmogaus autoritetu. Juk tu nepasakei: 
„Tepasidaro žmogus pagal rūšį“, bet: „Padarykime žmogų, 


“143 idant mes su- 


pagal mūsų paveikslą ir mūsų panašumą 
voktume, kokia yra tavo valia. Del to tasai tavo prievaizdas, 
gimdydamas per Evangeliją vaikus, nenorėdamas visada 
turėti juos mažutėlius, kuriuos turėtų maitinti pienu ir glo- 
boti it žindyvė, pasakė: „Pasikeiskite atsinaujindami dva- 
sia, kad galėtumėte suvokti Dievo valią, - kas gera, tinkama 
ir tobula“!“*. Ir dėl to tu nesakai: „Tepasidaro žmogus“, 


bet: „Padarykime“, ir nesakai: „Pagal rūšį , bet: „Pagal mūsų 


. . = v < . . .- 
paveikslą ir mūsų panašumą“. Mat tam, kuris atsinaujino 

dvasia ir regi protu suvoktą tavo tiesą, nereikia žmogaus, 
kuris pamokytų, idant jis pamėgdžiotų savo rūšį, bet, tavo 
pamokytas, pats suvokia, „kokia yra tavo valia, kas gera, 
tinkama ir tobula“, ir tu jį mokai jau gebantį regėti vieny- 
bės trejybę arba trejybės vienybę. Ir dėl to po daugiskaitos: 


«145 


„Padarykime žmogų“? pavartojama vienaskaita: „Ir Die- 
vas sutvėrė žmogų“, o po daugiskaitos: „Pagal mūsų pa- 
veikslą“ vienaskaita: „Pagal Dievo paveikslą“. Tokiu būdu 
žmogus „atsinaujina Dievo pažinime pagal paveikslą to, 
kuris jį sukūrė!“ ir tapęs dvasinis „sprendžia apie viską“!*?, 
apie ką reikia spręsti, bet „niekas nesprendžia apie jį 


XXIII 33. O tai, kad „sprendžia apie viską“, reiškia, 


14 


kad turi galią „jūros“'“* žuvims, „dangaus“ sparnuočiams, 
visiems galvijams ir žvėrims, visai žemei ir visiems „viršum 
žemės krutantiems“ ropliams. Mat tai jis daro suvokiančio 
proto, per kurį „priima tai, kas ateina iš Dievo Dvasios“"*?, 
dėka. Antraip „žmogus, pakylėtas į tokią garbę, nesupra- 
to; jis susilygino su neprotingais gyvuliais ir tapo panašus 
į juos“. Taigi tavo Bažnyčioje, mūsų Dieve, pagal tavo 
malonę, kurią suteikei jai, nes „esame tavo kūrinys, sutverti 


15 


geriems darbams“!?!, ne tik tie, kurie vadovauja dvasiškai, 


bet ir tie, kurie dvasiškai paklūsta tiems, kurie vadovau- 
ja — juk šitaip tu survėrei žmogų, „vyriškį ir moteriškę P“, 
dvasinėje savo malonėje, kur nėra skirtumo tarp vyriškio 
ir moteriškės pagal kūno lytį, nes „nebėra nei žydo, nei 


graiko, nei vergo, nei laisvojo“ !?? 


„- taigi dvasios žmonės, 
tiek tie, kurie vadovauja, tiek tie, kurie paklūsta, sprendžia 


dvasiškai, tačiau ne apie dvasines sąvokas, kurios skleidžia 

šviesą „tvirtumoje“, — mat nedera spręsti apie tokį iškilų 
autoritetą — ir ne apie pačią tavo knygą, net jei ten yra kas 
neaiškaus, kadangi lenkiame prieš jį savo supratimą ir esa- 
me tikri, jog ir tai, kas užsklęsta nuo mūsų akių, pasakyta 
labai pagrįstai ir teisingai, — tad tokiu būdu žmogus, nors 
jau dvasinis ir „atsinaujinęs Dievo pažinime pagal paveikslą 
to, kuris jį sukūrė“"?*, privalo būti įstatymo vykdytoju, o 
ne teisėju — nesprendžia ir apie perskyrą tarp dvasios ir kūno 
žmonių, kurie yra žinomi, mūsų Dieve, tavo akims, bet 
mums dar neatsiskleidė jokiais darbais, kad galėtume pažinti 
juos „iš jų vaisių“!??, tačiau tu, Viešpatie, jau pažįsti juos, 
atskyrei juos ir pašaukei slapčia pirmiau, nei atsirado tvir- 
tuma. Žmogus, nors ir dvasinis, nesprendžia ir apie nera- 
mias šio pasaulio tautas. „Kam jam teisti tuos, kurie nuoša- 
ly“"?9, nežinančiam, kuris iš jų pasieks tavo malonės saldybę 
ir kuris pasiliks amžinoje bedievystės kartybėje. 

34. Todel žmogus, kurį sukūrei „pagal savo paveikslą“ ?“, 
negavo galios dangaus šviesuliams nei pačiam slėpiningam 
dangui, nei dienai ir nakčiai, kurias įvardijai prieš dangaus 
sukūrimą, nei vandenų susirinkimui, kuris yra jūra, tačiau 
gavo galią jūros žuvims, dangaus sparnuočiams, visiems gal- 
vijams, visai žemei ir visiems „viršum žemės krutantiems“ 
ropliams. Teisia ir pritaria tam, ką randa teisingo, bet ne- 
pritaria tam, ką randa neteisingo, tiek tame šventime sakra- 
mentų, kuriais įšventinami tie, kurių plačiuose vandenyse 
ieško tavo gailestingumas, tiek tame, kuriame patiekiama 
toji žuvis, kuria, ištraukta iš gelmių, maitinasi dievobai- 
minga žemė, tiek žodžių ženkluose ir balsuose, pavaldžiuose 


tavo autoritetui tarytum sparnuočiai po tvirtuma, aiškin- 

damas, dėstydamas, svarstydamas, ginčydamasis, laimin- 
damas ir šaukdamasis tavęs, iš burnos besiveržiant ir skam- 
bant ženklams, idant tauta atsakytų: „Amen“. To, kad visi 
šie žodžiai turi būti ištarti kūniškai, priežastis yra pasaulio 
gelmė ir kūno aklybė, dėl kurios negalima regėti minčių, 
taip, kad reikia, jog [jos] suskambėtų ausyse. Tokiu būdu, 
nors sparnuočiai ir dauginasi viršum žemės, pradžią gauna 
iš vandenų. „Dvasinis žmogus“ sprendžia, pritardamas tam, 
ką randa teisingo, ir nepritardamas tam, ką randa neteisin- 
go tikinčiųjų darbuose ir apsiėjime, išmaldose, kurios kaip 
vaisinga žemė sprendžia apie gyvą esybę, kurioje sutram- 
dytos aistros, sutramdytos „tyrumu, badavimais“ ?š, dievo- 
baimingomis mintimis apie tai, kas suvokiama kūno jus- 
lių dėka. Tarkime dabar, kad jis sprendžia apie tai, ką turi 
galios pataisyti. 


XXIV 35. Ber kas tai yra, ir kokia tai paslaptis? Štai, tu 
laimini žmones, Viešpatie, kad jie augtų, daugintųsi ir pri- 
pildytų žemę. Nejau neduodi tuo jokio ženklo, kad turi- 
me suprasti kažką? Kodėl taip nepalaiminai nei šviesos, 
kurią pavadinai diena, nei dangaus tvirtumos, nei šviesulių, 
nei žvaigždynų, nei žemės, nei jūros? Sakyčiau, kad tu, mūsų 
Dieve, kuris sutvėrei mus pagal savo paveikslą, sakyčiau, 
kad tu norėjai dosniai skirti šią palaiminimo dovaną tik 
žmogui, jei tokiu pat būdu nebūtum palaiminęs žuvų ir 
banginių, kad augtų, daugintųsi ir pripildytų jūros van- 
denis, ir sparnuočių, kad daugintųsi viršum žemės. Taip 
pat sakyčiau, kad šis palaiminimas susijęs su tomis rūšimis, 


kurios veisiasi gimdydamos iš savęs pačių, jei jį rasčiau 

[skirtą] ir medžiams, ir krūmynams, ir žemės galvijams. 
O dabar nei žolėms, nei medžiams ir nei žvėrims, nei gyva- 
tėms nėra pasakyta: „Aukite ir dauginkitės“, nors ir jie visi 
kaip žuvys, paukščiai ir žmonės auga gimdydami ir gim- 
dydami sergėja rūšį. 

36. Tad ką gi man atsakyti, mano šviesa, tiesa? Kad tai 
nieko nereiškia ir taip pasakyta be reikalo? Jokiu būdu ne, 
dievobaimingumo Tėve, tenebus taip, tavo žodžio tarnas 
pasakytų tai. Ir jei aš nesuprantu, ką nori išreikšti ta ištar- 
me, tesinaudoja ja geriau geresni, tai yra išmintingesni nei 
aš, tiek, kiek kiekvienam leidai suprasti. Tačiau tebūna 
maloni „tavo akyse“ !?? ir mano išpažintis, kurioje išpažįstu 
tau, Viešpatie, kad tikiu, jog ne veltui taip kalbėjai, ir ne- 
nutylėsiu, kokios mintys man peršasi skaitant šią vietą. 
Juk jos teisingos, ir nematau, kas galėtų sutrukdyti man 
šitaip suprasti tavo knygose perkeltine prasme pavartotus 
žodžius. Žinau, kad kūnu įvairiai išreiškiama tai, kas pro- 
tu suvokiama vienu būdu, ir protu įvairiai suvokiama tai, 
kas kūnu išreiškiama vienu būdu. Štai paprasta Dievo ir 
artimo meilė, kokiais įvairiais simboliais ir nesuskaičiuo- 
jamomis kalbomis ir kiekvienoje kalboje nesuskaičiuoja- 
mais pasakymų būdais ji išsakoma kūniškai! Taip auga ir 
dauginasi vandenų palikuonys. Be to, kiekvienas, kuris šitai 
skaitai, atkreipk dėmesį į štai ką: žodžiai „Pradžioje Die- 
vas sutvėrė dangų ir žemę“ !““, kuriuos tik vienu būdu patei- 
kia Raštas ir ištaria balsas, argi ne įvairiai yra suprantami, 
[nekalbu] apie apgaulingus paklydimus, bet apie įvairių 
rūšių teisingus aiškinimus? Taip auga ir dauginasi žmonių 


palikuonys. 

37. Taigi jei mąstome apie pačias dalykų prigimtis ne 
alegoriškai, bet tiesiogine prasme, tai žodžiai: „Aukite ir 
dauginkitės“ tinka visam kam, kas gimsta iš sėklos. O jei 
žiūrime į juos kaip pavartotus perkeltine prasme — mano 
manymu, toks veikiau ir buvo ketinimas Rašto, kuris ne 
be reikalo šį palaiminimą skyrė tik vandens gyvūnų ir žmo- 
nių palikuonims, — tai randame daugybes tiek dvasiškuo- 
se ir kūniškuose kūriniuose kaip danguje ir žemėje, tiek 
teisingose ir neteisingose sielose kaip šviesoje ir tamsybėse, 
tiek šventuose rašytojuose, per kuriuos buvo paskelbtas 
Įstatymas, kaip tvirtumoje, kuri buvo sutvirtinta tarp van- 
dens ir vandens, tiek apkartinančių tautų bendrijoje kaip 
jūroje, tiek dievobaimingų sielų siekyje kaip sausumoje, 
tiek gailestingumo darbuose pagal šį gyvenimą, kaip sekli- 
nėse žolėse ir vaisius nešančiuose medžiuose, tiek dvasinėse 
dovanose, pasireiškiančiose bendram labui, kaip dangaus 
šviesuliuose, tiek aistrose, apmaldytose iki susilaikymo, kaip 
gyvoje esybėje. Visuose šiuose dalykuose randame daugybes, 
gausybes ir prieauglius; bet, kad augtų ir daugintųsi taip, 
jog vienas dalykas būtų išreikštas įvairiais būdais, o viena 
išraiška būtų suprantama įvairiais būdais, randame tik kū- 
niškai išsakytuose ženkluose ir protu suvoktuose dalykuose. 
Vandenų veisimąsi supratome kaip kūniškai išsakytus 
ženklus dėl būtinų kūno gilybės priežasčių, o žmonių vei- 
simąsi — kaip protu suvoktus dalykus dėl proto vaisingumo. 
Dėl to, mūsų tikėjimu, tu, Viešpatie, abiem šioms rūšims 
pasakei: „Aukite ir dauginkitės“. Manau, kad šiuo palaimini- 
mu suteikei mums gebėjimą bei galią ir įvairiais būdais 


išreikšti tai, ką supratome ir suvokėme vienu būdu, ir įvai- 


354 


IŠPAŽINIMAI XIII 
riais būdais suprasti tai, ką perskaitėme slėpiningai išsaky- 
ta vienu būdu. Taip prisipildo jūros vandenys, kuriuos 
išjudina tik įvairios prasmės, taip žmogaus palikuonių 
prisipildo ir žemė, kurios sausuma iškyla siekyje, o valdo 


ją protas. 


XXV 38. Be to, noriu pasakyti, Viešpatie mano Dieve, 
kokias mintis man perša tolesnis tavo Raštas, pasakysiu ir 
nepabūgsiu. Juk pasakysiu tiesą, nes tu mane įkvepi pasa- 
kyti tai, ką norėjai, kad pasakyčiau apie tuos žodžius. Išties 
netikiu, kad sakau tiesą, įkvepiamas ko kito, išskyrus tave, 
nes tu esi „tiesa, o kiekvienas žmogus — melagis“!*!. Dėl 
to „skleidžiantis melą kalba, kas jam sava“!*?. Taigi, norėda- 
mas sakyti tiesą, kalbu, kas tava: štai tu mums davei „viso- 
kią sėklinę žolę, sėjančią sėklą, kuri yra viršum visos žemės, 
ir visokį medį, turintį savyje sėjamos sėklos vaisių, kad būtų 
mums maistas“!*?. Ir ne tik mums vieniems, bet ir visiems 
dangaus paukščiams, ir žemės žvėrims bei gyvatėms; o 
žuvims ir dideliems banginiams to nedavei. Juk sakėme, 
kad šie žemės vaisiai reiškia ir alegoriškai vaizduoja gailestin- 
gumo darbus, kuriuos vaisinga žemė duoda šio gyvenimo 
poreikiams. Tokia žemė buvo dievobaimingasis Onesifo- 
ras, kurio namams parodei „gailestingumą, nes jis dažnai 
stiprindavo tavo Paulių ir nesigėdijo jo grandinių“'“*. Tai 
darė ir tokius vaisius davė ir „broliai“, kurie „atvykę iš Ma- 
kedonijos sušelpė jį tuo, ko jam trūko“!“?. Ber kaip jis 
kremtasi dėl kai kurių medžių, kurie nedavė jam privalomo 
vaisiaus, sakydamas: „Mano pirmajame apsigynime nė vie- 


no nebuvo su manimi, visi mane paliko: tenebus jiems 

tatai palaikyta nusikaltimu“'“. Juk tie vaisiai privalomi 
tiems, kurie dieviškų slėpinių supratimo dėka skleidžia 
protingą mokymą, ir privalomi taip, kaip žmonėms. Tačiau 
privalomi ir kaip tiems, kurie duoda save gyvai esybei kaip 
bet kokio susilaikymo pavyzdį. Privalomi jiems taip pat 
kaip „sparnuočiams“ dėl jų palaiminimų, kurie dauginasi 


viršum žemės, nes „jų garsas išeina į visą žemę“ |". 


XXVI 39. O minta šiuo maistu tie, kurie džiaugiasi 
juo, ir nesidžiaugia juo tie, kurių „dievas yra pilvas“!**. O 
ir tiems, kurie jį teikia, vaisius yra ne tai, ką jie duoda, bet 
ketinimas, su kuriuo duoda. Taigi aiškiai matau, kuo džiau- 


160 matau ir svei- 


giasi tas, kuris „Dievui tarnavo, ne savo“ 
kinu jį didžiai. Jis gavo iš filipiečių tai, ką jie buvo pasiun- 
tę per Epafroditą; tačiau aš matau, kuo jis džiaugiasi. O 
kuo jis džiaugiasi, tuo ir minta, nes kalbėdamas tiesoje 
sako: „Aš labai apsidžiaugiau Viešpatyje, kad pagaliau pra- 
žydo jūsų rūpinimasis manimi. Jūs ir seniau rūpinotės; 
tačiau jums tai pabodo“!'?. Taigi jie ištežo nuo tokio ilgo 
nuobodulio ir juose beveik sunyko šis gero darbo vaisius, 
o [apaštalas] džiaugiasi dėl jų, nes jie pražydo, o ne dėl 
savęs, kad jie pagelbėjo jam stokojančiam. Todėl kalbėda- 
mas toliau sako: „Tai sakau ne dėl to, kad man trūksta 
kažko: išmokau pasitenkinti tuo, ką turiu. Moku turėti ir 
mažiau, moku turėti ir daugiau; visa ko visame kame esu 
ragavęs: buvau sotus ir alkanas, turtingas ir beturtis. Aš vi- 
sa galiu tame, kuris mane stiprina“. 

40. Tad kuo tu džiaugiesi, didysis Pauliau? Kuo džiau- 


giesi, kuo maitiniesi, žmogau, „atsinaujinęs Dievo pažini- 

me pagal paveikslą to, kuris tave sukūrė“!'!, gyva esybe, 
[gyvenanti] tokiame susilaikyme, sparnuotoji kalba, skel- 
bianti paslaptis? Žinoma, tokioms esybėms privalomas šis 
maistas. Kas yra tai, kas tave maitina? Džiaugsmas. Paklau- 
sysiu, kas eina toliau: „Vis delto“, sako, „jūs gerai padarėte 
bendraudami su manim varge“"'?. Štai kuo džiaugiasi, štai 
kuo maitinasi: kad jie gerai padarė, o ne kad buvo suma- 
žintas jo stygius, tas, kuris tau sako: „Sielvarte pakėlei ma- 
ne"?, nes išmoko jis ir gyventi pertekliuje, ir kęsti skurdą 
tavyje, kuris jį stiprini. „Jūs, filipiečiai, — sako, — ir patys 
žinote: kai pradėjęs skelbti Evangeliją išvykau iš Make- 
donijos, jokia bažnyčia neužmezgė su manimi davimo ir 
gavimo santykių, tik jūs vieni. Jūs mano reikalams pasiun- 
tėte aukų vieną ir kitą kartą į Tesaloniką“!"*. O dabar 
džiaugiasi, kad jie sugrįžo prie tų gerų darbų ir yra links- 
mas, kad jie pražydo, tarytum atgimstant lauko derlingumui. 

41. Nejau del savo reikalų jis pasake: „Mano reikalams 
pasiuntėte aukų“!'?, nejau del to džiaugiasi? Ne dėl to. Ir 
iš kur mes tai žinome? Todėl, kad jis pars kalbėdamas to- 
liau sako: „Aš netrokštu dovanos, bet ieškau vaisiaus“ !'*, 
Iš tavęs išmokau, mano Dieve, daryti skirtumą tarp dova- 
nos ir vaisiaus. Dovana yra tai, ką duoda tas, kuris skiria 
tokius būtinus dalykus, kaip pinigai, maistas, gėrimas, ap- 
daras, stogas, pagalba. O vaisius yra gera ir teisinga davėjo 
valia. Juk geras mokytojas nepasakė tik: „Kas priims pra- 


<Ą“177 


našą |“, bet ir pridėjo: „kadangi jis pranašas“; ir nepasakė 
tik: „Kas priims teisųjį“, bet ir pridėjo: „kadangi jis teisu- 
sis“; tokiu būdu anas gaus pranašo užmokestį, o šis teisiojo. 


Ir nepasakė tik: „Kas paduos bent taurę šalto vandens at- 

sigerti vienam iš mano žmonelių“, bet ir pridėjo: „tik del 
to, kad jis mokinys“, ir pridūrė: „Iš tiesų sakau jums, tasai 
nepraras savo užmokesčio“. Dovana yra priimti pranašą, 
priimti teisųjį, ištiesti šalto vandens taurę mokiniui; o vai- 
sius yra padaryti tai del to, kad tai „pranašas“, kad tai „tei- 
susis“, kad tai „mokinys“. Vaisiumi maitina Eliją našlė, 
žinanti, kad maitina Dievo žmogų, ir maitinanti dėl to; o 
varnas jį maitino dovana. Ir ne vidinis Elijas buvo maiti- 
namas, o išorinis, kuris, stokodamas tokio maisto, būtų 
galėjęs žūti. 


XXVII 42. Ir dėl to aš pasakysiu tai, kas teisinga tavo 
akyse, Viešpatie. Kai „pašaliniai ir netikintys“ žmonės, 
kuriems įšventinti ir laimėti reikalingos religinių apeigų 
paslaptys ir didingi stebuklai, kuriuos, mūsų įsitikinimu, 
ir reiškia „žuvų“ bei didelių banginių vardas, priima tavo 
vaikus, norėdami sustiprinti juos kūniškai arba pagelbėti 
jiems kokiame nors šio gyvenimo poreikyje, kadangi neži- 
no, kodel reikia daryti tai ir koks yra to tikslas, tai nei jie 
tuos vaikus maitina, nei tie vaikai yra jų maitinami, nes nei 
vieni darbuojasi iš šventos ir teisingos valios, nei kiti džiau- 
giasi jų dovanomis, kurių vaisių dar nemato. Juk dvasia 
maitinasi tuo, kuo džiaugiasi. Ir dėl to žuvys ir dideli bangi- 
niai neminta tuo maistu, kurį užaugina tik jau nuo jūros 


bangų kartybės atsiskyrusi ir nutolusi žemė. 


XXVIII 43. Ir tu išvydai, Dieve, visa tai, ką sutvėrei, ir 


«179 


štai „visa labai gera“''?, nes ir mes tai regime, ir štai visa 


labai gera. Tarp atskirų tavo kūrinių rūšių, kai tu pasakei, 

kad jie pasidarytų, ir jie pasidarė, pamatei, kad ir ta, ir ana 
yra geros. Suskaičiavau, kad septynis kartus parašyta, jog 
tu pamatei, kad gera tai, ką sutvėrei. Ir tai jau aštuntasis 
kartas, kai išvydai visa tai, ką sutvėrei, ir štai tai yra ne tik 
„gera“, bet ir „labai gera“, nes visa kartu. Mat pavienės rūšys 
buvo tik geros, o visos kartu ir geros, ir labai. Tai paliudi- 
ja ir gražūs kūnai, nes kūnas, susidedantis iš visų gražių 
narių, yra daug gražesnis už pačius pavienius narius, kurių 
tobula darna sudaro visumą, nors gražūs yra ir jie, kiek- 


vienas atskirai. 


XXIX 44. Aš stengiausi suprasti, septynis ar aštuonis 
kartus tu pamatei, kad tavo kūriniai yra geri, kai tau jie 
patiko, bet tavo regėjime neaptikau laikų [kaitos], kurios 
dėka suprasčiau, kad tiek kartų tu pamatei tai, ką sutvėrei, 
ir tariau: „O Viešpatie, nejau šis tavo Raštas nėra teisingas, 
kadangi davei jį tu, teisakalbis ir tiesa? Tad kodėl tu man 
sakai, kad tavo regėjime nėra laikų [kaitos], o šis tavo Raš- 
tas man sako, kad diena iš dienos tu matei, jog tai, ką 
sutvėrei, yra gera, ir aš tai skaičiuodamas radau, kiek kartų?“ 
Į tai man atsakai, kad esi mano Dievas, ir sakai savo tarnui 
stipriu balsu į vidinę ausį, perskrosdamas mano kurtybę ir 
šaukdamas: „O žmogau, žinoma, tai, ką sako mano Raš- 
tas, sakau aš, ir vis dėlto jis tai sako laike, o prie mano žo- 
džio laikas neprisiartina, nes jis buvoja toje pat amžinybėje 
kaip ir aš. Tokiu būdu tai, ką jūs matote per mano Dvasią, 
matau aš, kaip ir tai, ką jūs sakote per mano Dvasią, sakau 
aš. Tačiau kai jūs tai matote laike, aš matau ne laike, taip, 


kaip, kai jūs tai sakote laike, aš sakau ne laike“. 

XXX 45. Aš išgirdau, Viešpatie mano Dieve, ir iščiulpiau 
iš tavo tiesos saldybės lašą ir supratau, kad yra tokių, ku- 
riems nepatinka tavo kūriniai. Jie sako, kad daugelį jų tu 
sutvėrei verčiamas būtinybės, kaip antai dangaus rentinį ir 
žvaigždžių išsidėstymą. Be to, tai ne iš tavęs, bet jau buvo 
kažkur ir kažkieno sukurta: tu tai surinkai, sutvirtinai ir su- 
jungei, kai, nugalėjęs priešus, statei, pasitelkdamas juos, pa- 
saulio sienas, idant šio statymo pribaigti jie nebegalėtų vėl 
sukilti prieš tave; o visa kita tu nei sutvėrei, nei apskritai 
susiejai, kaip antai visų kūnų, visų mažiausių būtybių ir viso 
to, kas įsitvėrę į žemę šaknimis: priešiškas protas ir skirtinga 
prigimtis, ne tavo sukurta ir tau priešinga, tai gimdo ir kuria 
žemiausiose pasaulio vietose. Bepročiai taip kalba, nes nema- 
to tavo kūrinių per tavo Dvasią ir neatpažįsta tavęs juose. 


XXXI 46. O kurie juos mato per tavo dvasią, tai tu 
juose matai. Taigi, kai mato, kad yra geri, tu matai, kad 
yra geri, ir kas tik jiems patinka dėl tavęs, tu ten patinki, ir 
tai, kas mums patinka per tavo dvasią, tau patinka mumyse. 
„Kas iš žmonių pažįsta žmogaus mintis, jei ne paties žmo- 
gaus dvasia? Taip ir Dievo minčių nežino niekas, tik Die- 
vo Dvasia. O mes, - sako, - gavome ne pasaulio dvasią, 
bec iš Dievo einančią dvasią, kad pažintume mums suteik- 
tas Dievo dovanas“ '*?. Esu verčiamas sutikti: tikrai „niekas 
nežino Dievo minčių, tik Dievo Dvasia“. Tad kaip ir mes 
pažįstame „mums suteiktas Dievo dovanas“? Man atsako- 
ma, kad ir tai, ką žinome per jo Dvasią, „niekas nežino, tik 
Dievo Dvasia“. Kaip teisingai buvo pasakyta: „Tai ne jūs 
kalbate“'*! tiems, kurie kalbėjo Dievo Dvasioje, lygiai taip 

teisingai pasakyta: „Tai ne jūs žinote“ tiems, kurie žino 
Dievo Dvasioje. Taigi nė kiek ne mažiau teisingai sako- 
ma: „Tai ne jūs matote“ tiems, kurie mato Dievo Dvasioje: 
tokiu būdu ką tik mato Dievo Dvasioje, kad yra gera, ne 
jie patys, bet Dievas mato, kad yra gera. Taigi viena yra, 
kai kas nors mano, jo bloga yra tai, kas yra gera, kaip tai 
daro anksčiau minėti žmonės; kita, kai žmogus mato, kad 
gera yra tai, kas yra gera, kaip tai daro daugelis tų, kuriems 
patinka tavo kūrinija, nes ji yra gera, tačiau tu nepatinki 
joje, ir dėl to jie labiau nori džiaugtis ja nei tavimi; dar 
kita yra, kai, žmogui matant, kad kas nors yra gera, Dievas 
mato jame, kad tai yra gera, tai yra, kai Dievas mylimas ta- 
me, ką sutvėrė, Dievas, kuris nebūtų mylimas, jei ne Dva- 
sios, kurią pats suteike, dėka, nes „Dievo meilė yra išlieta 
mūsų širdyse Šventosios Dvasios, kuri mums duota“!š2; jos 
dėka matome, kad gera yra visa, kas tik kokiu nors būdu 
yra: mat eina iš to, kuris yra ne kokiu nors būdu, bet yra 
tasai, kuris yra. 


XXXII 47. „Dėkojame tau, Viešpacie!“'š? Matome dan- 
gų ir žemę, ar jie būtų aukštutinė ir žemutinė kūniška da- 
lis, ar dvasiška ir kūniška kūrinija, ir kaip šių dviejų dalių, 
iš kurių susideda visa pasaulio masė arba apskritai kūrini- 
ja, puošmeną matome šviesą, sukurtą ir atskirtą nuo tam- 
sybių. Matome dangaus tvirtumą, ar ji būtų [vieta] tarp 
dvasiškų aukštutinių vandenų ir kūniškų žemutinių, pir- 
minis pasaulio kūnas, ar ši oro erdvė, nes ir ji vadinama 
dangumi, kurioje sklando dangaus sparnuočiai tarp tų 


vandenų, kurie garų pavidalu sklendena virš jos ir giedromis 

naktimis iškrinta rasa, ir tų, kurie, būdami sunkūs, teka 
žemėje. Matome vandenų, susirinkusių į jūros lygumas, 
grožį ir sausumą, nuogą arba įpavidalintą, idant būtų regi- 
ma ir sutvarkyta žolių ir medžių motina. Matome, kad iš 
viršaus spindi žiburiai, kad dienai pakanka saulės, kad nak- 
tį guodžia menuo ir žvaigždės ir kad visa tai žymi ir reiškia 
laikų [kaitą]. Matome skystą prigimtį, visur kur pilną žuvų, 
didelių gyvūnų ir sparnuočių, nes oro tirštis, palaikantis 
paukščių skrydžius, susidaro garuojant vandenims. Matome 
žemės veidą, puošiamą žemės gyvių, ir žmogų, [sukurtą| 
pagal tavo paveikslą ir panašumą ir iškeltą viršum visų 
neprotingų būtybių to paties tavo paveikslo ir panašumo 
dėka, tai yra proto ir supratimo galia. Ir kaip jo sieloje yra 
viena [dalis], kuri svarstydama įsakinėja, ir kita, kuri atsi- 
duoda, idant būtų paklusni, taip kūniškai vyrui yra sutverta 
ir moteris, kuri, nors ir turi prote tokią pat racionalaus 
supratimo prigimtį, kūno lytimi yra taip pavaldi vyriškai 
lyčiai, kaip siekimas veikti yra pavaldus [proto sprendžia- 
majai galiai], idant iš jos išmoktų teisingai ir sumaniai elgtis. 
Taigi mes matome, kad šie dalykai yra geri kiekvienas at- 
skirai ir labai geri visi kartu. 


XXXIII 48. Šlovina tave tavo darbai, idant mes mylėtu- 
me tave, o mes mylime tave, idant šlovintų tave tavo dar- 
bai. Jie turi pradžią ir pabaigą laike, pakilimą ir nusilei- 
dimą, grožį ir [jo] nebuvimą. Taigi turi vienas po kito 
einančius rytą ir vakarą, iš dalies paslėptai, iš dalies aiškiai. 
Juk jie sutverti iš nieko, ne iš tavęs, ne iš kokios nors ne 


tavo arba anksčiau buvusios medžiagos, bet iš kartu sutver- 

tos, tai yra kartu su jais tavo sutvertos medžiagos, nes jos 
bepavidališkumui suteikei pavidalą nepraėjus jokiam laiko 
tarpsniui. Mat kadangi viena yra dangaus ir žemės medžia- 
ga, o kita — dangaus ir žemės atvaizdas, medžiagą tu su- 
kūrei iš visiškai nieko, o pasaulio atvaizdą iš bepavidalės 
medžiagos, tačiau ir viena, ir kita kartu taip, kad pavidalas 
po medžiagos ėjo be jokios pertraukos laike. 


XXXIV 49. Įžvelgėme taip pat, dėl kokios alegorinės 
prasmės norėjai, kad šie dalykai atsirastų tokia tvarka arba 
būtų aprašyti tokia tvarka, ir pamatėme, kad visi dalykai 
yra geri kiekvienas atskirai ir „labai geri“ visi kartu, tavo 
žodyje, vienatiniame tavo Sūnuje, pamatėme dangų ir žemę, 
Bažnyčios galvą ir kūną, nulemtus prieš bet kokį laiką, be 
ryto ir be vakaro. Bet kai pradėjai vykdyti laike tai, kas 
nulemta, norėdamas atskleisti savo paslaptis ir sutvarkyti 
tai, kas mūsų nesutvarkyta — mat virš mūsų buvo mūsų 
nuodėmės ir mes buvome nusileidę nuo tavęs į tamsybių 
gelmę, o tavo geroji Dvasia sklendeno viršum mūsų, kad 
pagelbėtų mums reikiamu metu, — išteisinai bedievius, at- 
skyrei juos nuo nedorėlių ir įtvirtinai savo knygos autoritetą 
tarp aukštesniųjų, kad jie būtų nuolankūs tau, ir žemes- 
niųjų, kad jie būtų klusnūs aniems, ir surinkai netikinčių 
bendriją į viena, kad pasireikštų tikinčiųjų siekiai, kad dary- 
tų tau gailestingumo darbus, net ir dalydami vargšams že- 
miškus turtus tam, kad pelnytųsi dangiškus. Ir dėl to įžiebei 
tvirtumoje tam tikrus žiburius, gyvenimo žodį turinčius 
ir dvasinių dovanų deka išskirtiniu ir didingu autoritetu 


spindinčius savo šventuosius; o tada, norėdamas įkvėpti 

netikinčias tautas, iš kūniškos medžiagos išvedei paslaptis, 
regimus stebuklus ir žodžių skambesį sulig tavo knygos 
tvirtuma, kuriais būtų palaiminui ir tikintieji; o po to per 
susilaikymo galios sutvarkytas aistras įpavidalinai gyvą 
tikinčiųjų esybę ir tokiu būdu atnaujinai pagal savo pa- 
veikslą ir panašumą protą, tik tau vienam atsidavusį ir ne- 
trokštantį jokio žmogiško autoriteto, idant galėtų juo sekti, 
ir padarei pavaldų, kaip moterį vyrui, protingą veikimą 
viršesniam supratimui, ir norėjai, kad visiems tavo tarnams, 
kurie reikalingi tikinčiųjų tobulinimui šiame gyvenime, 
tie patys tikintieji, tenkindami jų laikinus poreikius, dary- 
tų gerus darbus, duosiančius vaisius ateityje. Visa tai ma- 


tome, ir visa yra „labai gera“!** 


, nes tu tai matai mumyse, 
tu, kuris davei mums dvasią, idant mes ja tai matytume ir 


tame tave mylėtume. 


XXXV 50. „Viešpatie Dieve, duok mums ramybės "!*?, — 
nes visa mums davei: atilsio ramybę, šeštadienio ramybę, 
ramybę be vakaro. Juk visa ši labai gerų dalykų nuostabiau- 
sia tvarka, pasibaigus jų laikui, praeis: nes juose buvo su- 
kurtas ir rytas, ir vakaras. 


XXXVI 51. O septintoji diena yra be vakaro ir neturi 
nusileidimo, nes pašventinai ją tęstis amžinai, idant, ka- 
dangi tu po visų savo „labai gerų“ darbų ilsėjaisi septintą 
dieną, nors ir juos tu atlikai ilsėdamasis, mums tavo kny- 
gos balsas paskelbtų, kad ir mes po savo darbų, kurie „Ia- 
bai geri“, nes tu mums juos dovanojai, ilsėsimės tavyje 


amžinojo gyvenimo šeštadienį. 

XXXVII 52. Juk tada ir tu ilsėsies mumyse taip, kaip 


dabar veiki mumyse, ir tas atilsis bus taip per mus, kaip 
šie tavo darbai yra per mus. Bet tu, Viešpatie, visada dar- 
buojiesi ir visada ilsiesi. Ir nei matai laike, nei judi laike, 
nei ilsiesi laike, ir vis dėlto padarai ir matymą laike, ir patį 


laiką, ir atilsį pasibaigus laikui. 


XXXVIII 53. Taigi matome, kad yra tie dalykai, ku- 
riuos sutvėrei, tačiau jie yra del to, kad tu juos matai. Ir 
mes iš šalies matome, kad jie yra, ir iš vidaus, kad yra geri: 
o tu juos sutvertus matei tada, kai matei, kad juos reikia 
sutverti. Mes vėliau buvome paskatinti daryti gera, po to, 
kai mūsų širdis prasidėjo iš tavo dvasios; anksčiau, apleidę 
tave, buvome lenkiami daryti bloga: o tu, vienintelis gera- 
sis Dieve, niekada nesiliovei daręs gera. Ir kai kurie mūsų 
darbai yra geri, žinoma, iš tavo malonės, bet jie neamžini: 
tikimės, kad po jų ilsėsimės didingame tavo pašventini- 
me. O tu, gėris, nestokojantis jokio gėrio, visada ilsiesi, 
nes tavo atilsis esi tu pats. Kuris iš žmonių leis tai suprasti 
žmogui? Koks angelas angelui? Koks angelas žmogui? Te- 
būnie tavęs prašoma, tebūnie tavyje ieškoma, tebūnie į tave 
beldžiamasi'**: taip, taip bus gaunama, bus randama ir ati- 


daroma. 

I KNYGA 


! Plg. Ps47, 2 


tus tua Et sapientiae tuae non est 
numerus (Plg. lo. ev. tr. 39. 4: „pa- 
ter et filius et spiritus sanctus trini- 
tas. si tres, guid tres? deficit nume- 
rus. ita deus nec recedit a numero, 
nec capitur numero. gula tres sunt, 
tamguam est numerus; Si guaeris 
guid tres, non est numerus. unde dic- 
tum est, „Magnus dominus noster et 
magna virtus čius, et sapientiae eius 
non est numerus.“ ubi cogitare coe- 
peris, incipis numerare: ubi nume- 
raveris, guid numeraveris non potes 
respondere. “ Antrasis Švč. Trejybės 
asmuo — tai Žodis par excellence, 
Bet Augustinui jis yra ir Skaičius; 
žr. Conf. 5.4.7). 

3 2 Kor4, 10 


* 1 P+5, 5. Pirmoji nuodėmė buvo 
padaryta iš puikybės. 

> Augustinas malonumo (delecta- 
ti0) siekimą laiko pagrindiniu 
žmogaus veikimo šaltiniu. Plg. De 
doctr. chr. 1.33.37, „vicinissime di- 
citur frui „cum delectatione uti.“ 


Plg. Ciceronas or. 21.69. 

S Žr. Plotinas, En. 6, 7, 23, 4. 

" Plg. Ps 118, 34; 118, 73; 118, 
144. 

Š Plg. Rom 10,14 ?Plg. P+21, 27 
19 Veikiausiai šv. Ambraziejaus (žr. 
Conf. 5, 13); plg. Augsutino laišką 
147, 52. 

"Pr1,1 Plg. P: 138, 8 

5 Plg. Rom 11, 36 

4 Jer 23,24 5 Plg. J/3, 1 

16 P; 17, 32; plg. Išm 7, 22 

"7 Plg. Job 9, 5; „į senatvę vedan- 
tis — darantis silpnus, nužemi- 
nantis. 

'8 „Iškalbingaisiais“ — Augustinas 
dažniausiai vadina pagonių filo- 
sofus, krikščionybės kritikus arba 
manichėjus. Del kalbėjimo apie 
Dievą problemiškumo plg. Plotiną 
(En. 5, 3, 14). 

5 P,34, 3 

20 Žmogus negali pamaryti Dievo 
veido ir likti gyvas (/533, 20); kita 
vertus, dangiškoji vizija ir yra gy- 
venimas (plg. Augustinus, Serm. 
231, 3). 

2! Plg. Ps 18, 6; 31, 5 

2 Plg. Ps 115, 10 

3 Plg. P:68,6 * Plg. Ps31, 5 
25 Plg. P+26,12 * Plg. Ps 129, 3 
7 P-18,27 Plg. Jer 12, 15 
* Plg. Euripidas, cituojamas Pla- 
tono (Gorgijas 492e). 

* Plg. Ps 50, 3; 93, 19 

3! Plg. 2 Sam 23, 5 

2 Mr11, 25 

Plg. Plotinas, En. 3, 6, 6, 15 

* Rom11,36 > P101, 28 

35 Ten par. 7 Ši laiko ir amžiny- 
bės tema plėtojama XI knygoje. 


PAAIŠKINIMAI 


3 1516, 15 ? P$54,2 

* Plg. /z1,4 *! Plg. Job 14, 4-5 
2 Ciceronas (De finibus 5, 5) 
pastebi, kad filosofai naudojasi 
vaikų elgesio stebėjimu, idant su- 
prastų Žmogaus prigimtį. 

Seneka (De Constantia Sapien- 
411, 2) rašo apie vaikus, iš pykčio 
mušančius savo motinas. 

* P:91,2 * Plg. P:50, 7 

* Toliau, „Išpažinimų“ I-VI kny- 
gose, aptariami šeši žmogaus am- 
žiaus tarpsniai. 

* Plg. Terencijus, Ade/pboi 867 
3 Plg. P:93,22 ?Plg. P;21,3 
0 Plg. De Civ. Dei 21, 14 

1 Plg. 2 Tim 4, 34 

22 Turimos omenyje arklių lenk- 
tynės, gladiatorių kautynės, teat- 
ras. Apmokėti viešųjų pasilinksmi- 
nimų išlaidas buvo laikoma didele 
garbe Romos piliečiams; neretai 
būdavo parduodami dvarai, idant 
būtų galima apmokėti sąskaitas. 
* Ps 24, 16-18 

** Katechumenai būdavo pašven- 


tinami kryžiaus ženklu, malda, pra- 
šančia Dievo ir angelo sargo glo- 
bos, rankų uždėjimu ir druska, 
dedama ant liežuvio. 

> P.34,3 “Plg. Pr2,6 

37 M: 10,30 * P:77, 39 


2 P:72,27 

Plg. P; 34, 21; 39, 16 

“! Jok4, 4 

62 Vergilijus, Eneida 6, 457 
93 Vergilijus, Eneida 2, 772 
“ P:60, 2 


65 Plg. Ps 54, 2; Ps 83, 3; Ps 118, 
66 

6 Plg. Ps 17, 30 

9 Plg. P+5, 3; 43,5 

6 Ple. P:75,8 ? Plg. šm 14,7 
79 Cic. Tuskulo pokalbiai I, 26, 65 
7! Pagal imp. Graciano (376 m.) 
įstatymą mokytojams buvo moka- 
ma bazinė alga. 

72 Terencijus, Eunuchas, 585, 
589 eil. 

"3 Vergilijus, Eneida 1, 38 

74 Solecizmas — sintaksės klaida 
arba sintaksės barbarizmas. 

> Plg. Ps 102, 8; 85, 15; Iz42, 14 
"Plg. P:41,3 " Pr. 26, 8 

78 Plg. Lk 15, 11-32 

P M:7,12 [533,5 

8! Vietoj: „tarp žmonių“ (lot. inter 
omines, vietoj: inter homines). 

82 Plg. P+30, 23 

8 M: 19, 14; turima omenyje „ma- 
žutėliai“. 


8 Plg. P:2,11 


II KNYGA 


! Plg. Plotinas, Eneados G, 9, 1. 
* Plg. Dan 18, 8 
3 Plg. Vergilijus, Eneida 6, 422. 


* Plg. Vergilijus, Eneida 6, 558. 
> Kor 7, 1; 7, 28-3 
*M:19,12 7 Plg. Ps 93, 20 

PAAIŠKINIMAI 


Š Plg. sr. 32, 39 

? Augustinas viename laiškų 
(126, 7) mini, kad jo tėvas turėjęs 
nedidelį žemės sklypų kiekį; taip 
pat žr. Posidijus, Augustino gyve- 
nimas I, 1. 

10 Plg. 25 129, 1 

"Plg. Rom 10, 9 

12 Plg. J 2,27 B PS115, 16 
14 Simbolinis ištvirkavimo vietos 
pavadinimas. Augustino Tagastos 
vaizdą galima palyginti su jo am- 
žininko, pagonio istoriko Amiano 


Marcelino Romos pašlijusių pa- 
pročių aprašymu. 

5 Plg. Ps55,3 S Jer51, 6 

7 P72,7. “Plg. 520, 15 

5 Plg. Rom 2, 14 

20 Plg. Saliustijus, Katilinos są- 
mokslas, 16, 3. 

2! Plg. Ps 118, 142 

2 Plg. P:63,11 B Plg. Ps72, 27 
4 Plg. Ps 115, 2 (116, 12) 

25 Plg. Job 10, 15 

26 Plg. M: 25, 21 


10) KNYGA 


" Plg. Jon. 14, 11; Ps90, 3 

2 Žodžių žaismas: nelaimė ir gai- 
lestingumas lot. — 2iseria ir miseri- 
cordia. 

3 Plg. Dan 3, 52-55 

* 2 Kor, 2, 16 

> T. y. nuodėmė; Plg. Rom 7, 5 

“ Plg. P; 58, 18; 143, 2 

" „Vieno Cicerono“ — veikiausiai 
neturi neigiamo atspalvio, tai tie- 
siog to meto retorinė konvencija 
(/šp. 12 XV, 20 ji panaudota kal- 
bant apie apaštalą Paulių); tačiau 
Cicerono stiliaus ir dvasios (pectus) 
priešprieša aiškiai liudija Augusti- 
no požiūrį. 

Š Cicerono Hortenzijus, parašytas 
45 m. pr. Kr., visas neišliko. 

* Plg. Job 12, 13, 16 

19 Tai Cicerono Hortezijaus citata. 
" Plg. Kol2, 8-9 


12 Manichėjai teigė esą tikrieji 

krikščionys, mokė apie Trejybę, ta- 
čiau neigė Kristaus žmogiškumo 
realumą. 

13 Manichėjai gausiai puošdavę 
savo liturgines knygas. 

4 Plg. Jok 1, 17 

5 Plg. 2 Kor11, 10 

16 „Pašaras“ — tai pagonių literatū- 
ra (plg. Jeronimas Ep. 21, 13, 4), o 
„kiaulės“ — veikiausiai Augustino 
mokiniai. 

"/ Turimas omenyje manichėjiškas 
mitas apie penkis elementus, sly- 
pinčius penkiose tamsos, vandens, 
vėjo, ugnies ir dūmų olose (plg. 
Augustinas De moribus, 2, 9, 14). 
18 Plg. Par9, 17 

'? Manichėjai priekaištavo Pradžios 
knygai (jei žmogus sukurtas pagal 
Dievo paveikslą, ar jis turi žmogiš- 
kų bruožų); be kita ko, S7T' gyvulių 
aukojimus lygino su pagoniškomis 
apeigomis. 


PAAIŠKINIMAI 


20 Plg. Jon 4,24 21 Pr1,27 

2 Plg. I Kor4, 3 

3 Plg. Vergilijus, Eneida, 4, 569. 
4 Plg. m 15,9 

25 Manichėjai netikėję žydų pra- 
našais (plg. Contra Faustum 
12-13). 

2 Mr 22, 37; 22, 39 

7 Plg. P-19,5 Plg. /n2, 16 


2 Plg. 91,2 Plg. Rom 1, 26 
> Plg. Apd 9, 5; 26, 14 

32 Veikiausiai turimas omenyje Plo- 
tino mokymas apie vienį. 

33 Plg. P+101,21 >* Plg. P+74, 5 


3 Veikiausiai turimas omenyje 
Samsono savižudybė ar Izaoko au- 
kojimas. 

36 Plg. Ps 87, 3 


IV KNYGA 


! Laisvieji menai: literatūra, retori- 
ka, dialektika bei aricmetika, geo- 
metrija, muzika ir astronomija. 

Ž Pasak manichėjų tekstų, „iš- 
rinktieji“, misdavę vaisiais ir dar- 
žovėmis, specialiai paruoštais 
„klausytojų“ ar katechumenų, gau- 
davo šviesos daleles, esančias juose, 
tuo būdu pasiekdami maistą ruo- 
šiantiems atpirkti nuodėmes. 

3 Plg. P:105,47 + Ps26, 6 
>Jn6,27 “Plg. P,4, 3 

"Plg. P:72,26 * Plg. Par 10, 4 
> Plg. Ps 40, 5; 91, 2 

"0 Jn 5, 14 

"Plg. Mr 16, 27; Ps 50, 19 

2 Vindicijonas (žr. Ip. 7, VI), imp. 
Valentinijono I gydytojas, pro- 
konsulas 379-82 m. 

5BIP;5,5 6 RomS, S 

5 Plg. P:93, 1 

"6 Plg. P435, 7; Rom 11, 33 

'" Draugas veikiausiai buvo iš 
krikščionių šeimos, kuri ir pasirū- 
pinusi krikštu; manichėjai, savo 
ruožtu, laikė krikštą išoriniu be- 


prasmiu aktu. 

18 Plg. Ps41, 6, 12 

5 Plg. P: 138, 11 

20 Plg. Ciceronas, Apie draugystę 
7, 24. 

2! Plg. P; 24, 15 

22 Horacijus, Odės I, 3, 8. 

23 Vėliau komentuodamas šią vie- 
tą, Augustinas traktavo ją kaip re- 
torinį pareiškimą (plg. Retr. 2, 
G, 2). 

24 Plg. 2 Tim4, 34 

2 Plg. Mt5, 44 

26 Žr. Apie Dievo valstybę 11, 22; 
12, 2; plg. Jer 23, 24 

* Plg. P; 118, 142; Jn 14, 6 

2 Plg. P: 79, 8 

9 Žr. Ambraziejaus himną, Deus 
creatur omnium, kurį ir toliau ci- 
tuoja Augustinas (Žšp. 9, XII; 10, 
XXXV, 11 XVII); plg. Ps 145, 2 
0 Job38, 11 *! Plg. P:101, 13, 27 
32 Plg. /+46,8 > Plg. Ps 18, 6 
* 15468 > Jn1, 10 

3 I Tim1,15 >? Plg. P; 40, 5 

PAAIŠKINIMAI 


8 Plg. P4,3 ? Plg. Ps72, 9 
Plg. P:83,7 *! Ef4, 14 
* Plg. P+71, 8; 135, 4 


2 Ps 50, 10 
?! Viktorino vertimas (apie jį žr. /5p. 
8, II). 


5 I Kor8, G 22 Plg. Pr3, 18 
* Čia Augustinas naudojasi pita- ?? Plg. Ps 58, 10; LA 15, 13 
gorietiška terminologija. 5 Job 39, 26; P; 83, 4 
35 Plg. Ps 17, 20; Jn 1, 16 > Plg. P; 16, 8; 35, 8; 62, 8; Iš 
S Plg. /n1,9 * Me 16, 28 19, 4; Iz46, 4 
* Plg. 2 Pa5,5 *? Jn3, 29 

V KNYGA 
1 P:34,10 2 P18,7 5 Ef4,24 6 Ef4,134 
3 Augustino platoniškoje inter- ! Plg. P+49,21  "* P:77, 37 
pretacijoje nedorėliai yra tarsi 19 Apd8,21 Ps 17,6 


gražaus paveikslo šešėliai (plg. De 
civ. Dei 11, 23). 

* 1 Tim3, 7; Tuo pat metu, kaip ir 
Išpažinimus, Augustinas rašė trak- 
tatą Contra Faustum. Faustas savo 
raštuose dėl gyvulių aukų, žudymų 
ir kitų „nedorybių“ laikęs nepriim- 
tinu „tikriesiems krikščionims“, o 
NT laikė pilnu interpoliacijų ir, 
remdamasis Parakletu, siekęs „at- 
skirti“ autentiškas dalis. 

? In 13,9 

6 Plg. Ps 137, 6; 33, 19 

" P:8,8-9 * P:146,5 

> 1Kor1,30 !' Rom 1, 21-5 
!/214,6 e P,30, 6 


2 Plg. P+36,23 * P:141,6 
3 Plg. Ps 39, 3; Augustinui gauti 
Romoje vietą padėjo manichėjų 


8 Job7,9 5 I Kor1l5, 22 
8 M:25,41 " P50, 19 
8 P:117,1 P P85, 16 
2 P:40,5 3 P,17,1 

32 P: 140324 > P,24, 3 
* P: 106,8 * P;138, 22 
* P:72,27 


27 Simachas, pagonis, tapo Romos 
prefektu 384 m. rugsėjį; Augus- 
tinas atvyko į Milaną veikiausiai 


spalį. 


3 Plg. Job28,28 *2Makl,24 32Kar1,9 > P;118, 155 
VI KNYGA 

!P:70,5 2 LĘ7,12-5 " Ps 15, 11; Apd2, 28 

3P: 17,29 *Jn4,14 *2Tim2,15 ? Prl,26-7 

5 Gal4, 14 * P$18, 15 "2Kor3,6 "| Sr19,4 

PAAIŠKINIMAI 


2 Rom9,5 BB41,11 15 [52818 P Sir3, 27 

4 Pa9,8 5 Lk 16, 10-2 2 Pa19,21 2 P5144, 15-6 

6 P:144,15 V Sir5,8 2 I53,9 > 1 Kor9,24; Iz46,4 
VII KNYGA 

"M:13,15 2 P$17,29 > P; 148,7-12 *? P; 148, 1-5 

3 P:118, 137 + Ps106, 8 1 P37,4 *P118,37 

>Ps 17,3 * P+37,9-11 3 $r10,10 * Em9, 15 

"Pr1,26 * P:88,11 5 Rom 1,20 *“ Rom 1, 20 

POSIDIJUS 


AUGUSTINO 
GYVENIMAS 


APIE PIRMĄJĄ AUGUSTINO 
BIOGRAFIJĄ 


Posidijaus Augustino gyvenimas - vertingas didžiojo Hipono vyskupo ir 
gilaus krikščionių mąstytojo Augustino gyvenimo liudijimas natūraliai 
papildo jo paties špažinimų pasakojimą, tarsi siūlydamas skaitytojui 
pažvelgti į jį kito žmogaus akimis — mokinio, giliai persiėmusio savo 
mokytojo mokymo žvilgsniu. Ir Augustinas, ir Posidijus buvo Bažnyčios 
žmonės, gyvenę savo laikų sūkuryje, veikliai darbavęsi jos labui ir sie- 
kiams, tad šis Posidijaus veikalėlis taip pat leis išvysti, kas sudarė Bažnyčios 
ir visuomenės gyvenimą IV a. pabaigos — V a. pradžios Afrikoje. Paga- 
liau, ir tai svarbiausia, per Posidijaus ekleziologinių idėjų ir kasdienių 
darbų šydą skaitytojai išvys gyvą ir veržlų paties Augustino asmenį. „Ir 
iš tiesų šis Dievui malonus ir mielas vyskupas savo raštuose, kiek tik 
leista regėti šviečiant tiesai, visiškai teisingai ir akivaizdžiai pasirodo gy- 
venęs tikėjimu, viltimi ir meile katalikų Bažnyčiai. Tai pripažįsta visi, 
kurie įgyja naudos skaitydami jo raštus apie šventuosius dalykus. Tačiau 
aš manau, kad daugiau iš jo naudos įgijo tie, kas girdėjo ir savo akimis 
matė jį kalbant bažnyčioje, o ypač tie, kurie žino, kaip jis elgėsi tarp 
žmonių (Augustino gyvenimas, XXXI 9). Galime tik padėkoti Posidijui, 
kad jis nors truputį mums leido šitai pajusti. 

Posidijaus teksto vertimui imtas naujausias jo leidimas, parengtas A. A. 
R. Bastiaenseno (Possidio, Vita di Agostino. Testo critico e commento a 
cura di A. A. R. Bastiaensen, in: Vite dei santi, III. Fondazione Lorenzo 
Valla, Arnoldo Mondadori editore, Verone, 1975, p. 130—240), verčiant 
naudotasi kitais dviem paminėtais leidimais ir vertimais. „Augustino gy- 
venimo“ vertimo darbą nuveikė Tomas Vaičiulis, taip pat parašęs įvadą, 
skirtą Posidijui ir šiam jo veikalui. Paaiškinimus sudarė Darius Alekna. 

Palydėdami savo vertimą ir komentarus į skaitytojo rankas, džiaugiamės 
galėdami padėkoti ponioms Martine Dulaey, Annick Martin ir Jolantai 
Gelumbeckaitei už labai reikalingą paramą knygomis ir straipsniais. 


Tomas Vaičiulis, Darius Alekna 

|. APIE AUTORIŲ 


Vienintelis šaltinis, iš kurio galima sužinot apie Posidijų ir jo gyven- 
1mo kelią, yra šis jo veikalas „Augustino gyvenimas“ ir keli jo paminėji- 
mai Augustino laiškuose. Posidijus buvo ištikimas Augustino mokinys 
ir draugas apie keturiasdešimt metų!. Jis gimė, kaip manoma, tarp 360 
ir 370 metų, tačiau tai nėra labai aišku?. Kalamos miesto vyskupu jis 
tapo 397 metais. Posidijus, kaip ir kiti katalikų vyskupai, rengdavo 
susitikimus ir diskutuodavo su priešininkais bei bandydavo įrodyti, kad 
jų tikėjimas yra vienintelis tikrasis. 403 metais jis du kartus bandė or- 
ganizuoti viešus debatus su donatininkų vyskupu Krispinu, tačiau šis 
kiekvieną kartą atsisakydavo, o katalikų priešininkai donatininkai dėl 
Posidijaus aktyvios veiklos prieš juos šiam surengė nenusisekusią pasalą, 
kai šis keliavo į Kalamos dieceziją ir bandė jį nužudyti. Todel, kadangi 
Augustinas daugiau nebegalėjo toleruoti katalikų persekiojimų, buvo 
kreiptasi į imperatorių, ir per teismą donatininkai buvo viešai paskelbti 
eretikais?. Posidijus ir vėliau (408—410 m.) tarpininkavo katalikiškiems 
Bažnyčios ir imperatoriaus dvarui“. Kartu su kitais katalikų vyskupais jis 
dalyvavo debatuose (co/lationes) su donatininkų bažnyčios vyskupais". 

Taiką nutraukė 428 metais įvykęs vandalų įsiveržimas ir į Romos 
imperijos šiaurinės Afrikos dalį. Vienas iš pirmųjų užimtų miestų buvo 
Kalama, iš kurios Posidijui teko trauktis į Hiponą, kur tuo metu vysku- 
pavo Augustinas. Tačiau netrukus vandalai apsiautė ir šį miestą. Miesto 
apgultis, nesėkminga priešams, truko keturiolika mėnesių, o Posidijui 
teko dalia būti paskutiniųjų Augustino veikalų ir jo mirties jau trečią 
apgulties mėnesį liudytoju“. 

Po apgulties Posidijus galėjo grįžti į Kalamą bei toliau eiti savo parei- 
gas. Tačiau šioje Afrikos dalyje vis labiau įsigalintis arijonizmas pakeitė 
katalikybę, ir netrukus, po Geizeriko pasiekto susitarimo su imperato- 
riumi 435 metais, Posidijus buvo priverstas pasitraukti. Tai paskutinis 
vyskupo Posidijaus paminėjimas". 


! Posidijus, Augustino gyvenimas, 3 Posidijus, op. cit., XII, 8. 
XXXI, I. * Ortensie, Ray, op. cit., p. 5. 

* Ortensie, Ray, Saint Augustine > Posidijus, op. cir., XIII, 2-4. 
Anti-Heresy Writings Through the Eyes Š Ibid., XXVIII, 4-9 - XXIX.. 
of Possidius 5 Sancti Augustini Vita, p. 5. " Orensie, R., op. cit., p. 5. 

Daug abejonių kelia taip Posidijaus giriami santykiai tarp jo ir vyskupo 
Augustino. Jei iš tiesų jie buvo tokie idealūs ir tvirti, tai kodėl iš dau- 
gybės apie 270 išlikusių Augustino laiškų tik vienas, Ep. 245*, tėra 
adresuotas Posidijui? Mūsų veikalo autorius vyskupo Augustino iš viso 
tera minimas tik šešiuose iš visų jo laiškų (Ep. 95, 101, 104, 105, 177, 
183). Veikiausiai Posidijus nebuvo artimas Augustino draugas, o tie- 
siog jo pavaldinys vyskupas, ir tarp jų, matyt, buvo veikiau oficialūs 
santykiai, įprasti tarp tokių pareigybių. 

Apie Posidijaus mirties datą nežinoma nieko, paskutiniuose jo pami- 
nėjimuose kalbama apie jo išvykimą į Italiją 438—439 metais. 


II. APiE POSIDIJAUS VEIKALĄ 
„AUGUSTINO GYVENIMAS“ 


Posidijus savo veikalą „Augustino gyvenimas“ parašė nutraukus Hipo- 
no apgultį. Spėjama, kad tai galėjo būti tarp 432 ir 439 metų?. Ar šis 
kūrinys buvo parašytas iš karto, ar per keletą laikotarpių, nėra aišku, 
tačiau akivaizdžiai galima išskirti atskiras „Augustino gyvenimo“ dalis ir 
įžvelgti jo planą, nors tai nebūtinai liudytų, kad šios dalys buvo rašomos 
atskirai, ar taip iš anksto suplanavus. 

Kūrinys pradedamas įžanga, kurioje autorius nurodo, kaip jis rašys šį 
veikalą, kokiais šaltiniais naudosis („„...ką mačiau ir girdėjau iš jo paties“, 
„„.„ką iš jo girdėjau ir mačiau daugelį merų būdamas greta jo Švie- 
sybės )'* 1r kokiais ne („Ir nebandysiu minėti viso to, ką aprašė pats 
palaimintasis Augustinas savo „Išpažinimų“ knygose apie save patį )!", 
kad jis nesirengia įtraukti į savo veikalą Augustino gyvenimo iki krikšto 
ir iš karto po jo („„...koks jis buvo prieš gaudamas malonę, ir koks gyveno 
jau gavęs )!“. 

Tolesnis „Augustino gyvenimas“ susideda iš keturių dalių (H. T. 
Weiskotten, A. von Harnack!*): 


5 Parsons, Sister Wilfrid, Saint Au- |! Ibid, Praef. 5. 
gustine: Lerters. The Fathers of the 12 Ibid., Praef. 5. 
Church. Ed. Roy Joseph Deferrari, 5 Mohrmann, Chr., Introduzione, 
Washington: Catholic University of in: Vire dei sanai, III. Fondazione Loren- 
America Press, 1951. zo Valla, Arnoldo Mondadori editore, 
* Ortensie, Ray, op. cst., p. 5. Verone, 1975, p. XLIV. 


10 Posidijus, op. cir., Praef. 1; 3. 

a) Augustino gimimas, jaunystė ir išsilavinimas (I-V skyriai); 
b) Kovos, debatai su įvairiais eretikais (VI-XVIII skyriai); 
c)  Mores. elgesys, apranga, maistas, santykiai su žmonėmis (XIX- 
XXVII skyriai); 
d) Priešmirtinės valandos ir mirtis XXVIII-XXX skyriai). 


Kai kurie tyrinėtojai (M. Pellegrino!“) pirmą ir antrą dalis pamatuo- 
tai sujungia į vieną — chronologinį gyvenimo aprašymą. Antrosios dalies 
(b) gale Posidijus, tarsi viso kūrinio pabaigoje, kalba apie Augustino 
parašytų veikalų sąrašą, kurį jis prideda prie savo veikalo („...nu- 
sprendžiau, Dievui padedant, šio darbelio gale taip pat pridėti ir šių 
knygų, traktatų ir laiškų sąrašą )!?, tačiau visa tai organiškai įsipina į visą 
kūrinį ir, kadangi toliau autorius pradeda rašyti apie Augustino išorę ir 
elgseną, tai tą sąrašo paminėjimą galima suprasti kaip Augustino gyve- 
nimo aktyviojo laikotarpio aprašymo pabaigai tinkantį jo darbo rezul- 
tatą — gausybę pamokslų ir knygų, iš kurių „...galės kiekvienas išsirinkti 
sau perskaityti ir susipažinti su kuo tik norės“ !“. | 

Posidijus plačiai naudoja Šventąjį Raštą, tačiau įvairiais būdais. Jo 
veikale yra ir tikslių citatų iš B:6/ia vulgata, kartais nelabai tikslių, 
dažnos aliuzijos, o kartais įterpiami tik keli žodžiai. Nors, kaip autorius 
pats rašo įžangoje: „Ir nebandysiu minėti viso to, ką aprašė pats pa- 
laimintasis Augustinas savo „Išpažinimų“ knygose apie save patį !', tačiau 
šio veikalo lyginamieji tyrinėjimai su Augustino raštais!* parodė, kad kai 
kurios vietos primena, o kitos net ir ištisai parašytos naudojantis Au- 


gustino veikalais. 


4 Possidio, Vita di S. Agostino. In- "/ Ibid., Pracf. 5. 
troduzione, testo critico, versione e note 18 Courcelle, P., Emprunts et com- 
a cura di Michele Pellegrino, Verba Sen- = plėments de Possidius aux Conkssions, 
iorum IV, Alba, Edizioni Paoline, 1955, in: Pierre Courcelle, Les Confessions de 


p. 20-25. Saint Augustin dans la tradition litėrai- 
15 Posidijus, op. cit., XVIII 10. re. Antėcėdenis et Posteritė, Paris, Etudes 
16 Ibid. Augustiniennes, 1963, p. 609-621. 

[Pratarmė] 1. Įkvėpus visa ko kūrėjui ir valdovui Dievui, 
atmindamas savo pasiryžimą!, kai buvau nusprendęs, Išga- 
nytojo malonės dėka, tarnauti visagalei ir dieviškajai Trejy- 
bei tikėjimu ir anksčiau, pasaulietiniame gyvenime, ir da- 
bar, eidamas vyskupo pareigas, ir siekdamas gautu talentu, 
kad ir koks jis būtų, bei kalba būti naudingas šventos ir 
tikrosios Viešpaties Kristaus Visuotinės Bažnyčios staty- 
bai, aš noriu šiek tiek papasakoti apie Dievo nulemtojo“ ir 
savo laikais iškilusio puikaus vyskupo Augustino gyveni- 
mą ir jo įpročius, ką mačiau ir girdėjau iš jo paties. 2. Skai- 
tome bei matome, kad ir prieš mus pamaldūs šventosios 
motinos Visuotinės Bažnyčios vyrai, „paakinti Dievo Dva- 
sios“?, savo kalba ir stiliumi, raštu ir žodžiu panašių daly- 
kų pateikdavo smalsiųjų ausims ir akims tam, kad mokyti 
žmonės sužinotų, kiek ir kokių vyrų, visuotinės Viešpa- 
ties malonės žmogiškiesiems reikalams dėka, nusipelnė ir 
gyventi, ir ištverti* iki pat mirties akimirksnio?. 3. Todėl aš, 
„menkiausias iš visų, kas gavo malonę““, neapsimestu tikė- 
jimu“, kokiu tikintiesiems privalu tarnauti ir įtikti viešpačių 
Viešpačiui? ir visiems geriesiems [krikščionims], ėmiausi 
rašyti, ką Dievas duos?, apie minėto garbingojo vyro gimi- 
mą, gyvenimo eigą ir deramą pabaigą"? visa, ką iš jo girdė- 
jau ir mačiau daugelį metų džiaugdamasis jo meile. 

4. Aukščiausios Didenybės prašau, kad šią mano prisiim- 
tą naštą taip neščiau ir atlikčiau, kad neužgaučiau „šviesy- 


€€1] 


bių Tėvo“! tiesos ir nepasirodyčiau ką nors atimąs iš dorųjų 


Bažnyčios sūnų meilės. 5. Ir nebandysiu minėti viso to, ką 

aprašė pats palaimintasis Augustinas savo „Išpažinimų“ 
knygose apie save patį, koks jis buvo prieš gaudamas 
malonę!* ir koks gyveno jau gavęs!?. G. Mat jis šitai norėjo 
padaryti tam, kaip sako Apaštalas, kad „nė vienas žmogus 
nepamanytų ir nepagalvotų apie jį daugiau nei tai, ką jame 
matė ar iš jo girdėjo“!“, šventai nusižeminęs ir tikrai niekaip 
neklaidindamas ir siekdamas šlovės už išlaisvinimą ir 
malones, tai yra už tai, ką jau turėjo gavęs, ne sau, o savo 
Viešpačiui, ir prašydamas, kad broliai melstų malonių, 
kurių jis troško". 7. Taigi kaip angelų paskelbta: „Kara- 
liaus šventumą dera slėpti, o Dievo darbus atskleisti ir 
pripažinti — garbinga“ !“. 

I 1. Jis gimė!" Afrikos provincijoje, Tagastos mieste, 
garbingų!“ tėvų krikščionių", priklausiusių kurijai“, šei- 
moje. Maitintas ir žindytas jų rūpesčiu, stropiai ir negailint 
išlaidų, puikiai išlavintas pasaulietinėje literatūroje, tai yra 
išėjęs mokslus, kuriuos vadina laisvaisiais“!'. 2. Mat pirma 
savo gimtajame mieste dėstė gramatiką“, po to Afrikos sos- 
tinėje Kartaginoje“ — retoriką, kaip ir vėliau anapus jūros, 
Romos mieste?“ ir Milane?, kur tuo metu buvo įsikūręs 
imperatoriaus Valentiniano Jaunesniojo?“ dvaras. 3. Šiame 
mieste vyskupystei vadovavo mieliausias Dievui ir pats gar- 
siausias tarp puikiausių vyrų vyskupas Ambraziejus“. Tuo 
metu jis godžiai ir nesitraukdamas iš vietos klausydavosi 
stovėdamas bažnyčioje tarp žmonių šio Dievo pamoksli- 
ninko svarstymo pilnų žodžių. 4. Kadaise Kartaginoje dar 
jaunuolį jį suviliojo manichėjų“* paklydimas, todėl labiau 


už kitus įdėmiai klausydavosi, ar nėra kas sakoma jo labui 

ar prieš šią ereziją. 5. Ir Dievo Išlaisvintojo, paveikusio sa- 
vo vyskupo širdį, išmintis pasirūpino“?, kad būtų išnarp- 
lioti prieš šį paklydimą sukylantys Įstatymo klausimai““. 
Ir šitaip pamokius, pamažu ir po truputį ši erezija dieviško 
gailestingumo dėka iš jo sielos buvo išvyta. Ir iškart sutvir- 
tėjo jo katalikų tikėjimas, jame užgimė karštas troškimas 
kilti aukštyn šioje religijoje, todėl artinantis šventoms Vely- 
kų dienoms buvo panardintas į išsigelbėjimo vandenį. G. Ir 
dieviškai pagalbai pasirūpinus, įvyko taip, kad iš šio tokio 
nuostabaus ir aukšto vyskupo Ambraziejaus jis gavo ir išga- 
ningąjį katalikų Bažnyčios mokslą, ir dieviškuosius Sak- 


ramentus:?!. 


II 1. Netrukus jis iš pat širdies gelmės?* apleido bet kokį 
pasaulietinio gyvenimo troškimą“? ir jau nebesiekė nei žmo- 
nos, nei kraujo sūnų““, nei turto, nei pasaulio garbės, tačiau 
pasiryžo kartu su savaisiais tarnauti Dievui, trokšdamas 
gyventi toje mažoje kaimenėje ir būti iš jos, į kurią Vieš- 
pats kreipėsi tardamas: „Nebijok, mažoji kaimene, kadangi 
jūsų Tėvas panorėjo atiduoti jums karalystę. Išparduokite 
savo turtą ir išdalinkite išmaldai. Įsitaisykite sau piniginių, 
kurios nesusidėvi, kraukite nenykstanų lobį danguje“?, ir 
taip toliau. 2. Ir tai, ką vėl sako Viešpats, troško daryti šven- 
tasis vyras: „Jei nori būti tobulas, eik parduok, ką turi, iš- 
dalyk vargšams, tai turėsi lobį danguje. Tuomet ateik ir sek 
paskui mane'*“. Ir ant tikėjimo pamatų jis troško statyti 
pastatą „ne iš medžio, šieno ir šiaudų, tačiau iš aukso, sidab- 
ro ir brangakmenių **. 3. Ir tuo metu jis buvo jau vyresnis 


nei trisdešimt metų, dar esant gyvai tik motinai, neatsitrau- 

kiančiai nuo jo, kuri džiaugėsi jo priimtu sprendimu tar- 
nauti Dievui labiau nei kūno vaikaičiais?*. Mat jo tėvas 
jau anksčiau buvo miręs. 4. O mokiniams, kuriuos mokė 
retorikos, pranešė, kad susirastų sau kitą dėstytoją, kadan- 
gi jis nusprendė tarnauti Dievui?“. 


III 1. Patyręs malonę, jis nusprendė kartu su kitais tėvy- 
nainiais“ ir savo draugais, lygiai taip pat tarnaujančiais Die- 
vui, sugrįžti į Afriką ir savus namus bei žemes*!. 2. Čia 
atvykęs ir įsikūręs, bet pasitraukęs nuo jų“?, tris metus“? su 
tais, kurie prie jo prisidėjo, ištikimai gyveno Dievui““ 
pasninku, maldomis*? ir gerais darbais, dieną ir naktį skai- 
tydamas Viešpaties Įstatymą““. Ir apie tuos dalykus, kurių 
suvokimą jam, savyje mąstančiam ir besimeldžiančiam, 
Dievas atskleidė, mokydavo ir šalia esančius, ir nesančius 
pokalbiais ir knygomis*". 3. Ir tuo metu kartą nutiko taip, 
kad vienas iš tų žmonių, kuriuos vadina „sutvarkančiais 
reikalus““š, ir kuris buvo įsikūręs Karališkojo Hipono“? 
mieste, tikras ir dievobaimingas*? krikščionis, sužinojęs apie 
jo gerą vardą ir mokymą, labai panoro ir nusprendė jį 
pamatyti, pasižadėdamas paniekinti visus šio pasaulio ma- 
lonumus ir geismus?!, jei tik kada nors gautų malonę iš jo 
lūpų išgirsti Dievo žodį?*. 4. Kai šitai patikimais ryšiais 
Augustinui buvo pranešta, trokšdamas išvaduoti sielą iš 
šio gyvenimo pavojų ir amžinos mirties??, jis iš karto ir 
nedelsdamas atvyko į minėtą miestą ir, susitikęs su anuo 
žmogumi keletą kartų kalbėjosi ir jį ragino, kiek Dievas 
leido, kad tai, ką Dievui prižadėjo, sugrąžintų?*. 5. O anas 


diena iš dienos žadedavo pasikeisiąs, tačiau šito neįvykdė 

Augustinui tuo metu viešint. Tačiau šitai tikrai negalėjo 
būti tuščiai ir veltui??, kadangi per „tokį tyrą indą, skirtą 
garbei, tinkamą Viešpačiui ir pasiruošusį kiekvienam geram 
darbui “?* bet kokioje vietoje veikė Dievo apvaizda??. 


IV 1. Tuo metu Hipono miesto katalikų Bažnyčioje 
vyskupo pareigas ėjo šventasis?* Valerijus??. Kai jis bažnyčios 
reikmių verčiamas prakalbo į Dievo tautą ir paragino išsi- 
rinkti ir paskirti miestui kunigą, katalikai, jau pažindami 
švento Augustino pasiryžimą [vienuolystei] ir mokymą, 
uždėję rankas sugriebė jį (kadangi ir jis pats stovėjo min- 
ioje visiškai ramus ir nenutuokdamas, kas įvyks; mat būda- 
mas pasaulietis buvo pratęs, kaip jis pats mums pasakojo, 
nesilankyti tik tose bažnyčiose, kurios neturėjo vyskupų) 
[2.] ir, kaip tokiomis aplinkybėmis įprasta, atvedė jį vysku- 
pui, idant paskirtų“?. Kad tai įvyktų ir būtų padaryta, visi 
vieningai sutarė ir troško, prašė su dideliu užsidegimu ir 
triukšmu, o jis liejo gausias ašaras. Kai kurie, kaip jis pats 
mums pasakojo, tuomet palaikę jo ašaras puikybė“! ir puolę 
jį guosti sakydami, kad ir kunigo vieta, nors jis nusipelnąs 
aukštesnės, vis dėlto priartinanti prie vyskupystės. 3. Tuo 
tarpu anas Dievo žmogus, kaip mums pasakojo, labai gi- 
liai susimąstęs suprato ir suaimanavo matydamas, kiek daug 
bei kokių didelių pavojų jo gyvenimui gresia ir jau kyla iš 
vadovavimo Bažnyčiai bei jos valdymo, ir todėl pravirkęs““. 
Ir jų troškimas, kaip norėjo, buvo išpildytas“?. 


V 1. Taigi, tapęs kunigu, netrukus greta bažnyčios jis 


įkūrė vienuolyną“ ir pradėjo gyventi su Dievo tarnais pa- 

gal šventųjų Apaštalų nustatytą būdą ir taisykles: svarbiausia 
buvo, kad nė vienas toje bendruomenėje neturėtų nieko 
nuosava, bet visa, kas reikalinga, būtų bendra“, ir kiekvie- 
nam būtų padalyta pagal reikalą. Šitaip jis pats jau anks- 
čiau gyveno, kai iš užjūrio grįžo į savo tėviškę“. 2. O šven- 
tasis Valerijus, jį paskyręs, džiūgavo“, ir būdamas pamaldus 
ir dievobaimingas vyras, dėkojo Dievui, kad jo maldos 
dėl to, idant dangus jam dovanotų tokį žmogų, kuris galėtų 
statyti Viešpaties bažnyčią“ Dievo žodžio ir išganingojo 
mokymo pagalba, buvo Viešpaties išklausytos“?, kurias, kaip 
pasakojo““, liedavęs labai dažnai. Nes šis žmogus suprato, 
kad jis tam reikalui mažiau naudingas, būdamas graikas 
pagal tautybę ir mažiau išsilavinęs lotynų kalbos ir litera- 
tūros srityse. 3. Ir jis suteikė šiam kunigui leidimą jo aki- 
vaizdoje skelbti Evangeliją“! ir ją kuo plačiausiai aiškinti 
bažnyčioje (tiesa, tai prieštaravo Afrikos bažnyčių tradicijai 
ir papročiams, del ko kai kurie vyskupai jam netgi priekaiš- 
taudavo)'“. 4. Tačiau šis garbus ir įžvalgus vyras, žinodamas 
ir būdamas tikras, kad šitai yra pagal Rytų bažnyčių paprotį 
ir atsižvelgdamas į Bažnyčios reikmes, nesirūpino peikian- 
čiųjų kalbomis, kol kunigas dirbo tuos darbus, kuriuos 
atlikti suprato save vyskupą visai nesugebėsiant. 5. Dėl šios 
priežasties „įžiebtas ir degantis žiburys, įstatytas į žibintuvą, 


švietė visiems, kas buvo namuose “'? 


. O vėliau, garsui apie 
tai lekiant ir skriejant, ir matant gerą pradinį pavyzdį, gavę 
iš vyskupų leidimą, kai kurie kunigai taip pat pradėjo 


vyskupų akivaizdoje žmonėms aiškinti Dievo žodį. 


VI 1. Tame Hipono mieste tuomet nepaprastai daug 


390 


AUGUSTINO GYVENIMAS 
miestiečių ir svetimšalių užkrėtė ir į juos įsiskverbė mani- 
chėjų maras, vienam šios erezijos kunigui, vardu Fortūna- 
tas, kuris ten darbavosi ir gyveno, išvedant juos iš teisingo 
kelio ir apgaudinėjant. 2. Tada Hipono miesto gyventojai 
bei svetimšaliai krikščionys katalikai ir net donatininkai/* 
ateina pas kunigą Augustiną ir prašo, kad susitiktų su tuo 
manichėjų kunigu, kurį laikė mokytu, ir kad su juo pana- 
grinėtų Įstatymą. 3. Su šiuo pasiūlymu jis, kaip parašyta, 
„pasiruošęs atsakyti kiekvienam klausiančiam apie tikėjimą 
ir viltį“*?, kuri yra Dieve ir sugebąs „paraginti sveiku moky- 
mu ir atremti priešginas““, visiškai pritardamas sutiko. 
Tačiau pasiteiravo, ar ir anas taip pat norėtų šitai surengti. 
4. O šie tučtuojau tai pranešė pačiam Fortūnatui, prašy- 
dami, ragindami ir net reikalaudami, kad jis jokiu būdu 
neatsisakytų. O jis iš tiesų bijojo su juo susitikti, kadangi 
minėtasis Fortūnatas jau Kartaginoje pažinojo šventąjį 
Augustiną, kuris anuomet priklausė tam pačiam paklydi- 
mui, kaip ir jis pats. 5. Bet vis dėlto, priverstas didžiulio 
saviškių spaudimo ir bijodamas gėdos, prižadėjo ateisiąs į 
susitikimą ir dalyvausiąs disputų dvikovoje“". 6. Netrukus, 
sutarus dieną ir vietą'? ir susirinkus daugeliui mokytų bei 
minioms smalsių žmonių, o raštininkams atsivertus lenteles, 
jie abu susitiko. Svarstymas prasidėjo pirmą, o baigėsi kitą 
dieną. 7. Šiame pokalbyje anas manichėjas pamokslinin- 
kas, kaip liudija pokalbio aprašymas“?, nepajėgė nei paneigti 
katalikų tikėjimo, nei įrodyti, kad manichėjų sekta remia- 
si teisybe. Tačiau pritrūkęs atsakymų, galiausiai pripažino, 
kad aptars tuos dalykus, kurių nepajėgė apginti, su savo 
vyresniaisiais, ir jei kartais jie jo nepatenkintų dėl šių da- 

lykų, jis pasiklaus savo sielos. Ir šitokiu būdu visi, kurie jį 
laikė didžiu ir mokytu vyru, nusprendė, kad savo sektos 
mokyme jis nieko neišmano. 8. Todėl, paveiktas šio sąmy- 
šio ir pirmai progai pasitaikius, išvyko iš Hipono ir dau- 
giau į jį negrįžo. Ir taip, šlovingojo Dievo žmogaus dėka, 
visų, kurie arba dalyvavo, arba nežinojo, kas ten vyko, šir- 
dyse šis paklydimas buvo pašalintas, o tyroji katalikų reli- 
gija įsišaknijo ir pasiliko. 


VII 1. „Asmeniškai ir viešai, namuose ir bažnyčioje jis 
moke ir skelbė su visišku pasitikėjimu išsigelbėjimo žodį “*9 
prieš Afrikos erezijas, o labiausiai prieš donatininkus, mani- 
chėjus ir pagonis, rašydamas knygas ir be pasirengimo sa- 
kydamas kalbas, kuo krikščionys neapsakomai žavėjosi ir 
džiaugėsi, ir apie tai, kur galėdavo, ne nutylėdavo, o išpasa- 
kodavo. 2. Ir šitaip Afrikoje, padedant Dievui, Visuotinė 
Bažnyčia, kuri ilgą laiką ten kartu klestint eretikams ir ypač 
Donato sektai perkrikštijant didesniąją daugumą afrikiečių, 
gulėjo apvogta ir užspausta, pradėjo kelti galvą. 3. Ir šių jo 
knygų ir pamokslų, stebėtinos Dievo malonės dėka gims- 
tančių ir sklindančių, aprūpintų logikos pajėgomis ir Šven- 
tųjų Raštų autoritetu, net ir patys eretikai, susirinkę kartu 
su katalikais, klausydavosi su karščiausiu susidomėjimu. 
Ir kiekvienas, kai norėjo ar galėjo, pasikvietęs raštininkus 
netgi užrašydavo tai, kas buvo kalbama. 4. O tada jau 
šlovingas mokymas ir „gardžiausias Kristaus kvapas paskli- 
do ir paplito“?! po visą Afrikos kūną, be to kartu lygiai 
džiūgaujant ir Dievo Bažnyčiai užjūryje, kai šitai sužinojo. 


Kadangi panašiai kaip „tol, kol kenčia viena kūno dalis, 

kartu kenčia ir visos dalys, taip ir kol šlovinama viena da- 
82 


lis, kartu džiaugiasi visos“ 

VIII 1. O palaimintasis senolis Valerijus dėl jo džiaug- 
damasis daugiau už kitus ir dėkodamas Dievui dėl jam 
suteiktos ypatingos malonės, pradėjo bijoti, kaip žmogui 
būdinga, kad Augustinas nebūtų pakviestas į vyskupus kitos 
bažnyčios, neturinčios vyskupo, ir kad jis nebūtų iš jo atim- 
tas. Nes taip ir būtų įvykę, jei vyskupas, šitai žinodamas, 
nebūtų pasirūpinęs, kad šis persikeltų į slaptą vietą, ir jei 
nebūtų padaręs taip, kad taip paslėpto ieškantieji niekaip 
nebūtų galėję surasti. 2. Todėl garbingasis senolis, dar la- 
biau to paties baimindamasis ir suprasdamas, kad pats dėl 
kūno ir amžiaus yra visai nebetvirtas, slaptu laišku kreipė- 
si į primą Kartaginos vyskupą“?, nurodydamas savo kūno 
bejėgiškumą bei amžiaus naštą ir melsdamas, kad Augus- 
tinas būtų paskirtas vyskupu Hipono bažnyčiai, kur jis ne 
perimtų jo katedrą, bet vyskupautų kartu. Ir tai, ko troško 
ir atkakliai siekdamas prašė, gavo kartu su atsakymu““. 
3. Tad vėliau, pakvietus apsilankyti tuomet Numidijos 
pirmą“? vyskupą Megalijų?* iš Kalamos“" ir šiam atvykus į 
Hipono bažnyčią, vyskupas Valerijus vyskupams, kurie ten 
atsitiktinai buvo““ ir visiems Hipono kunigams bei tikin- 
čiųjų miniai tada atskleidė visiems netikėtą savo norą. 4. Vi- 
si girdėjusieji tam labai pritarė ir, nepaprastai to norėda- 
mi, šaukė reikalaudami, kad taip įvyktų ir būtų padaryta. 
Tačiau kunigas Augustinas nesutiko priimti vyskupystę 
prieš Bažnyčios paprotį — dar esant gyvam savo vyskupui. 
Ir kol jis visų buvo įtikinėjamas, kad taip jau įprasta daryti 

kitur, ir apie tai nenusimanančiam buvo įrodinėjama už- 
jūrio ir Afrikos Bažnyčios pavyzdžiais“?, užspaustas ir pri- 
verstas nusileido ir priėmė paskyrimą į aukštesnę vietą“. 
5. Apie tai, kad neturėjo įvykti tai, kas buvo padaryta jo 
atžvilgiu, tai yra, kad jis buvo paskirtas esant gyvam vietos 
vyskupui, nes tai draudė visuotinis susirinkimas, apie kurį 
sužinojo jau būdamas paskirtas, Augustinas vėliau ir kalbė- 
jo, ir rašė. Mat jis nenorėjo, kad kitiems įvyktų tai, kam 
jau įvykus gailėjosi?!. 6. Ir todėl jis dėjo visas pastangas, 
kad vyskupų susirinkimuose būtų nuspręsta, kad skiriantieji 
skiriamiems ar jau paskirtiems vyskupams susipažinimui 
pateiktų visų vyskupų statutus, kas ir buvo padaryta?*. 


IX 1. Ir nutiko šitaip, kad vyskupas daug arkakliau ir 
karščiau, turėdamas didesnį autoritetą, ne tik viename kraš- 
te, kaip iki šiol, tačiau visur, kur tik pakviestas atvyktų, 
žvaliai ir „uoliai skelbė amžinojo išganymo žodį “?? „ple- 
čiantis ir augant Viešpaties Bažnyčiai “?“, „visada pasiruošęs 
duoti paaiškinimą klausiantiems apie tikėjimą ir vilų", 
kuri yra Dieve. O jo pasakytus ir susirankiotus žodžius la- 
biausiai savo vyskupams skubėdavo pranešti donatininkai, 
gyvenantys tame pačiame Hipono ar kaimyniniuose 
miestuose. 2. Kai šie tuos žodžius išklausydavo ir kartais 
pasakydavo ką nors paneigdami, tai arba saviškiai įrody- 
davo juos klydus, arba tokie pat atsakymai būdavo prane- 
šami šventajam Augustinui. O jis, juos sužinojęs, kantriai 
ir iš lėto bei, kaip yra parašyta, „su baime ir drebėdamas 
darbavosi visų išganymui “?“, parodydamas, kaip anie nie- 
ko nesiteikia ar nesugeba atsakyti, nors teisinga ir akivaizdu, 

ką teigia ir sako Dievo Bažnyčios tikėjimas. Ir šitaip jis 
nuolatos darbavosi, dieną ir naktį. 3. Mat ir visiems šio 
paklydimo iškilesniems vyskupams ir net pasauliečiams 
rašė asmeninius laiškus, išdėstęs reikalą juos įspėdamas ir 
ragindamas, kad jie arba pasitrauktų nuo šio paklydimo, 
arba tikrai atvyktų pasiginčyu?'. 4. O anie, nepasitikėda- 
mi savo byla, niekada nesiteikė nieko parašyti atgal, bet 
įsiutę kalbėjo pasiutiškus žodžius ir apskelbė, privačiai ir 
viešai, kad Augustinas yra sielų suvedžiotojas ir mulkinto- 
jas. Ir sakė, kad jį reikia užmušti tarsi vilką dėl savo ban- 
dos apsaugos“, bei aiškino, kad tie, kurie šitai pajėgtų 
padaryti ir įvykdyti, neabejotinai gali tikėtis, kad Dievas 
atleis visas nuodėmes. Jie šitai kalbėjo nė Dievo nebijodami 
ir „neturėdami gėdos prieš žmones“*?. O Augustinas ne- 
gailėjo pastangų, kad jų nepasitikėjimas savo jėgomis šioje 
byloje taptų visiems žinomas. Ir anie, atėję į viešą susirin- 
kimą, neišdrįso susiremti. 


X 1. Donatininkai beveik visose savo bažnyčiose turėjo 
negirdėtai iškrypusių ir smurtingų žmonių, kurie vaikščio- 
davo apsirengę taip, tarsi būtų davę susilaikymo įžadus. 
Šie žmonės buvo vadinami cirkumcelionais!9?, jų buvo mil- 
žiniškas skaičius ir net minios beveik visuose Afrikos kraš- 
tuose. 2. Pamokyti netikusių mokytojų, būdami išdidžiai 
įžūlūs ir neleistinai karštakošiai, kartais nepasigailėdavo nei 
saviškių, nei svetimų. Jie įsikišdavo į žmonių bylas!*! prieš 
visus žmogiškus ir dieviškus įstatymus, ir jei šie nepaklus- 
davo, žiauriausiai plėšdavo ir žudydavo, - apsiginklavę įvai- 


riais ginklais, siausdami per kaimus ir vilas, nebijodami 

prieiti net iki kraujo praliejimo. 3. Tačiau kol uoliai buvo 
skelbiamas Dievo žodis!?, ir su tais, „kurie nekentė taikos, 
taikos laikytasi, o jie kalbomis puolė be jokios priežas- 
ties“'9?. 4. O kai pamažu išryškėjo tiesa prieš jų moky- 
mą!““, tie, kurie norėjo ir galėjo, iš ten arba ištrūko, arba 
pasitraukė ir prisijungė su saviškiais, su kuriais tik galėjo, 
prie Bažnyčios taikos ir vienybės!“?. 5. Vėliau anie, matyda- 
mi savo klaidingo tikėjimo gretas retėjant ir nekęsdami 
augančios Bažnyčios, įsiutę užsiliepsnojo didžiausiu pyk- 
čiu'““ ir susitarę pradėjo vykdyti negailestingus Bažnyčios 
vienybės persekiojimus. Dieną ir naktį jie rengdavo antpuo- 
lius prieš katalikų vyskupus ir kitus Bažnyčios tarnus plėš- 
dami jų turtą. 6. Daugelį Dievo tarnų jie suluošino, kai 


kuriems supildami į akis kalkių su actu!“", kitus nužudy- 
dami. Todėl net patys donatininkai perkrikštytojai ėmė 


šių saviškių nekęsti. 


XI 1. Padedant dieviškajam mokymui, švento Augustino 
prižiūrimus ir kartu su šventu Augustinu vienuolyne tarnau- 
jančius Dievui buvo pradėta skirti Hipono bažnyčios ku- 
nigais. 2. O vėliau, diena iš dienos brėkštant ir švintant 
Visuotinės Bažnyčios mokymo tiesai ir šventųjų Dievo 
tarnų gyvenimo siekiui — susilaikymui ir giliam skurdui, 
Bažnyčios taika ir vienybė iš pradžių pradėjo, o vėliau ir 
toliau su dideliu noru prašydavo ir priimdavo vyskupais ir 
kunigais vienuolius iš vienuolyno, kuris ano šlovingojo 
vyro dėka atsirado ir ėmė augti. 3. Nes veik dešimt, kuriuos 
aš pats pažinojau, šventų ir garbingų vyrų, susilaikančių ir 
labai mokytų, palaimintasis Augustinas prašomas atidavė 

įvairioms Bažnyčioms, kai kurioms ir žinomesnėms!“, 
4. Panašiai ir patys jie, laikydamiesi švento pasiryžimo, au- 
gančioms Viešpaties Bažnyčioms įsteigė vienuolynus. Ir 
didėjant pastangoms ugdyti Dievo žodžiu, parūpino išug- 
dytų brolių kitoms Bažnyčioms, kad priimtų vyskupo pa- 
reigas. 5. Todel per daugelį ir daugeliui žmonių sklindant 
Bažnyčios mokymui apie išganingą tikėjimą, vilųį ir meilę!" 
ir darantis žinomu minioms ne vien visose Afrikos dalyse, 
bet ir užjūryje, per leidžiamas ir į graikų kalbą verčiamas 
knygas!!9 


lio, — o per jį ir daugelio, - žmogaus dėka. 6. Ir dėl šios 


viskas, Dievui padedant, paaiškėjo šio vieninte- 


priežasties, kaip yra parašyta, „nusidėjėlis matydamas niršo, 
griežė savo dantimis ir nyko“!!!, o Dievo tarnai, kaip yra pasa- 
kyta, „su tais, kurie nekentė taikos, buvo taikūs, o kai ka- 


Ibėdavo, būdavo puolami be jokios priežasties“ !!*. 


XII 1. Apsiginklavę cirkumcelionai ne kartą netgi surengė 
pasalas keliuose, kėsindamiesi į Dievo tarną Augustiną, jei 
šis atsitiktinai važiuotų pakviestas apsilankyti, pamokyti 
ir padrąsinti katalikų parapijas, o šitai jis darydavo labai 
dažnai. 2. O kartą nutiko taip, kad aniems pasirišėliams 
užpuolimas sužlugo netikėtai: mat iš tiesų Dievo apvaizdos, 
bet žmogaus, rodžiusio kelią, klaidos dėka atsitiko taip, 
kad vyskupas su savo palyda ten, kur keliavo, nuvyko kitu 
keliu, ir dėl šio, kaip jis vėliau sužinojo, paklydimo išven- 


"2 ir kartu su visais dėkojo Dievui 


gė nusikaltėlių rankų 
išvaduotojui. O anie apskritai, kaip liudija dokumentai, 
savo papročiu nesigailėjo nei pasauliečių, nei dvasininkų. 


3. Be to, nereikia nutylėti to, kas buvo įvykdyta ir pa- 

daryta šio iškilaus Bažnyčios vyro uolumo ir įkarščio dėl 
Dievo namų!“ dėka prieš anksčiau minėtus perkrikštyto- 
jus donatininkus. 4. Kai kartą vienas!? iš tų, kuriuos jis 
buvo pasiūlęs iš savo vienuolyno ir klero Bažnyčios vyskupo 
pareigoms, aplankė savo globai priklausančią Kalamos baž- 
nyčios dieceziją ir, kaip buvo išmokytas, sakė kalbas už 
Bažnyčios vienybę ir prieš aną ereziją, nutiko taip, kad vidu- 
ry kelio įpuolė į jų pasalą, ir jį, taip įkliuvusį su visais savo 
palydovais, pagrobę gyvulius ir mantą, įžeidinėjo bei žiau- 
riai, iki kraujo, kankino!!“. 5. Dėl šio įvykio, kad Bažny- 
čios taikai nebūtų labiau trukdoma, Bažnyčios gynėjas!!/ 
teisme neberylėjo. Ir Krispinui, kuris tiems patiems dona- 
tininkams Kalamos mieste ir krašte buvo vyskupu, ilgą 
laiką šlovintam ir mokytam vyrui!!*, buvo liepta sumokėti 
didžiulę baudą auksu, viešųjų įstatymų nustatytą ereti- 
kams!!?. 6. Kai šis, priešindamasis įstatymams, atvykęs pas 
prokonsulą paneigė esąs eretikas, iškilo būtinybė, kad, 
pasitraukus Bažnyčios gynėjui'““, jo priešininku būtų kitas 
katalikų vyskupas, ir būtų įrodyta, kad jis yra tas, kas esąs 
neprisipažino"“!. Kadangi, jeigu jis apsimetinėtų, gali būti, 
kad jo nepažįstantys žmonės patikėtų, kad šis eretikas, kuris 
neigė juo esąs, yra katalikų vyskupas, ir taip dėl šio neaiš- 
kumo nesusigaudantiems kiltų papiktinimas!. 7. Ir šlovin- 
gajam vyskupui Augustinui kaip tik įmanoma reikalau- 
jant, abu Kalamos vyskupai susitiko viešam ginčui ir trečiąjį 
sykį ginčijosi dėl priešiškos bendruomenės, didžiulei daugy- 
bei krikščionių ir Kartaginos apylinkėse, ir visoje Afrikoje 
laukiant bylos baigties. Taigi Krispinas oficialiu prokon- 
sulo nuosprendžiu buvo paskelbtas eretiku. 8. Katalikų 

vyskupas paprašė teisėjo, kad nebūtų reikalaujama pinigi- 
nės baudos auksu. Ir ši malonė buvo jam suteikta. Vėliau, 
kai jis nepatenkintas kreipėsi į pamaldžiausiąjį valdovą'“?, 


122 vėliau buvo 


o imperatorius neigiamai atsakė į skundą 
laikomasi tokios tvarkos, kad ateity niekur nebeliktų ereti- 
kų — donatininkų, ir kad jiems visur būtų taikomi visi 
įstatymai, skirti eretikams. 9. Todėl ir teisėjas, ir teismo 
kolegija, ir Krispinas, kuris visai nebuvo verčiamas, sutarė 
įnešti dešimt svarų aukso mokestį teismui. Tačiau visi ka- 
talikų vyskupai tučtuojau ėmėsi siekti, o ypač švento atmi- 
nimo Augustinas, kad šis visiems galiojantis valdovo pa- 
smerkimas būtų pakeistas malone!*?. Ir, Dievui padedant, 
tai buvo pasiekta. Dėl tokio nuoseklumo ir švento uolumo 


Bažnyčia labai išaugo. 


XIII 1. Ir už visą tai, kas buvo nuveikta Bažnyčios taikos 
labui, Viešpats Augustinui ir šiame pasaulyje įteikė palmės 
šakelę!““, ir pas save jam paruošė teisumo vainiką!*". Ir vis 
daugiau ir daugiau, Kristui padedant, taikos vienybė ir 
Dievo Bažnyčios broliškumas „diena iš dienos augo ir plėtė- 
si“'28. 2. O labiausiai šis augimas sustiprėjo po susirinki- 
mo, kuris vėliau Kartaginoje buvo surengtas visiems kata- 
likų ir donatininkų vyskupams, šitai įsakius šlovingiausiam 
ir pamaldžiausiam imperatoriui Honorijui'??. Tam reika- 
lui atlikti jis teisėju buvo atsiuntęs į Afriką net savo dvaro 
tribūną ir sekretorių Marceliną!??. 3. Šiame teisiniame ginče 
anie buvo visiškai sutriuškinti, katalikai įrodė jų paklydi- 
mą ir teisėjo sprendimu jie buvo pripažinti neteisūs. O po 
jų apeliacijos, pamaldžiausiojo valdovo atsaku jie buvo 

nuteisti kaip eretikai. 4. Dėl šio nutarimo jų vyskupai ėmė 
dažniau nei įprastai bendrauti su savo dvasininkais ir para- 
pijomis ir, laikydamiesi visuotinės taikos, turėjo taikstytis 
su dažnais persekiojimais, kartais net iki narių nukirtimo 
ir mirties'?!. 5. Ir visas šis gėris, kaip sakiau, šio švento 
žmogaus, pritariant ir lygiai taip pat darbuojantis mūsų 
vyskupams, buvo pradėtas ir įvykdytas. 


XIV 1. Tačiau vėliau, po šio susirinkimo, kuris buvo 
surengtas su donatininkais, netrūko tokių, kurie sakė, kad 
jų vyskupams nebuvo leista valdžiai, kuri klausė bylos, pa- 
sakyti viską ginant savo šalininkus, kadangi katalikų bend- 
ruomenės teisėjas žiūrėjęs naudos savo Bažnyčiai'??. 2. Te- 
gul jie ir sako tai tik dabar, pralošę ir nugalėti, nors ir prieš 
susitikimą šie eretikai žinojo jį esant katalikų bendruomenės 
nariu, o kai jie jo buvo sušaukti į viešą sueigą, kur anas 
paskelbė, kad jie atvyktų į susirinkimą, šie žadėjo, kad 
dalyvaus, nors tikrai galėjo, laikydami jį įrartinu, atsisakyti 
susitikimo. 3. Tačiau Visagalio Dievo pagalba neapleido 
garbingo atminimo Augustino, kai vėliau šis buvo pasiųstas 
į Cezarėjos"?? miestą Mauritanijoje, kur atvykti su kitais 
savo kolegomis vyskupais įpareigojo Apaštalų Sosto laiškas, 
idant atliktų kitus Bažnyčiai būtinus darbus!'**. 4. Taigi jam 
čia atvykus, nutiko taip, kad jis susitiko Emeritą"?? — šių 
vietų donatininkų vyskupą, kuris aname susirinkime buvo 
pagrindinis savo sektos gynėjas ir viešai bažnyčioje, dalyvau- 
jant skirtingų bendruomenių žmonėms, su juo ginčijosi 
apie tuos pačius dalykus bei iškvietė jį bažnytinei diskusi- 
jai““, idant tai, ką, kaip sakė, būtų galėjęs išsakyti susirin- 

kime, bet jam nebuvo leista, šioje vietoje, be jokių valdžios 
draudimų ar jos galios, visiškai ramiai ne kiek nedvejotų 
pasakyti ir kad savo mieste, dalyvaujant visiems miesto 
gyventojams, neatsisakytų ištikimai ginti savo bendruome- 
nės. 5. O anas nenorėjo to daryti nei jo raginamas, nei 
savo tėvams ir miestiečiams atkakliai prašant, kurie jam 
pažadėjo, kad sugrįš į jo bendruomenę, net jei netektų 
paveldėjimo teisės ir dabartinės savo gerovės, jei tik perga- 
lėtų katalikų mokymą. 6. Tačiau anas nenorėjo ir nebuvo 
pajėgus pasakyti per tuos svarstymus ką nors daugiau, negu 
tik tiek: „Juk ir iš tų dokumentų, dalyvaujant vyskupams 
surašytų Kartaginoje, yra aišku, ar laimėjome, ar buvome 


| 378 


„7. Ir kai kitą sykį, raštininko paragintas at- 


138 


nugalėti 
sakyti, jis nepratarė nė žodžio“, ir jo nepasitikėjimas vi- 
siems tapo akivaizdus, „Dievo Bažnyčia išaugo ir sutvirtė- 
jo“??. 8. Todėl kiekvienas, kas norėtų plačiau sužinoti apie 
palaiminto atminimo Augustino uolumą ir triūsą ginant 
Dievo Bažnyčios padėtį, tegul peržiūri šiuos dokumen- 
tus'“? ir atras, ką ir kokius žodžius jis pasakė, kokiais aną 
mokyrą, iškalbingą ir vertinamą žmogų iškvietė ir paragi- 
no, kad sakytų viską, ką tik nori, savo pusės gynybai. Ir jis 


supras, kad anas buvo nugalėtas. 


XV 1. Taip pat žinau, ir ne aš vienas, bet taip pat ir kiti 
broliai bei Dievo tarnai, kurie kartu su mumis tada gyve- 
no Hipono miesto bažnyčioje su šiuo šventu vyru, kad jis, 
vos tik mums susėdus prie stalo, kartą pasakė: [2.] „Ar 
atkreipėte dėmesį šiandien bažnyčioje į mano pamokslą, 


kad jo pradžia ir galas buvo pasakyti ne taip, kaip aš esu 

pratęs, kadangi dalyko neišaiškinau iki galo, kaip buvau 
žadėjęs, tačiau palikau neatsakytą“. 3. Mes jam atsakėme: 
„Taip, žinome, kad tuo metu labai nustebome ir dar pri- 
simename tai“. O jis: „Man tikisi, kad „Viešpats, kurio ran- 
kose esame mes ir mūsų žodžiai“!*!, galbūt norėjo kažkokį 
žmogų, pasiklydusį erezijoje, mūsų užmaršumu ir suklydi- 
mu pamokyti ir išgydyti. 4. Nes kai ėmiau nagrinėti įvairias 
pradėtojo klausimo dalis, toliau pratęsiau, kalbą nukreipęs 
kita linkme. Todėl užbaigiau nagrinėjimą neišsprendęs ir 
nepaaiškinęs klausimo, o veikiau kalba, nukreipta prieš ma- 
nichėjų paklydimą, nors apie tai buvau nusprendęs, nagri- 
nėdamas klausimą, nekalbėti nieko, o tik pakalbėti apie 
tuos dalykus, kuriuos pats pasiūliau paaiškinti“. 5. Ir po 
šio pokalbio, jei neklystu, jau kitą ar po dviejų dienų atėjo 
vienas prekeivis, vardu Firmas ir vienuolyno viduje, kai 
šventas Augustinas sėdėjo, mūsų akyse puolęs ant kelių 
išsitiesė prie jo kojų liedamas ašaras ir maldaudamas, kad 
vyskupas su šventaisiais pasimelstų Dievui dėl jo nuodėmių, 
prisipažindamas, kad buvo prisidėjęs prie manichėjų sektos 
ir kad joje gyvenęs jau daug metų ir todel manichėjams 
arba tiems, kuriuos jie vadino išrinktaisiais, buvo tuščiai 
paaukojęs daug pinigų ir kad neseniai, Dievui pasigailėjus, 
bažnyčioje klausydamasis Augustino Šventojo Rašto aiški- 
nimų, jis ką tik pasitaisęs ir tapęs kataliku. G. Ir pats gar- 
bingasis Augustinas, ir mes, kurie tuo metu ten buvome, 
pradėjome išsamiau klausinėti, kuri aiškinimo dalis jį la- 
biausiai įtikino. Ir kai jis atsakė, o mes visi prisiminėme 
visą pamokslo eigą, apstulbę ir stebėdamiesi giliu Dievo 


sumanymu norint išgelbėti sielas, ėmėme „šlovinti šventą 

“142. Nesjis, kada tik nori, kuo tik nori, 


jo vardą ir garbinti 
kokiu tik būdu panori ir per suvokiančius, ir per nesuvo- 
kiančius veikia sielų išganymui!“?. 7. Ir nuo tos dienos anas 
žmogus, prisijungęs prie Dievo tarnų pasiryžimo, atsisakė 
prekiautojo veiklos ir, darydamas pažangą tarp Bažnyčios 
narių, taip pat Dievo valios dėka pakviestas būti kunigu 
kitame krašte, ir tik priverstas sutiko priimti pareigas, laiky- 
damasis ir sergėdamas pasiryžimo šventumą. Galbūt dar iki 
šiol tebegyvena žmogiškais rūpesčiais, paskirtas už jūrų!““. 


XVI 1. Kartaginoje!“?, vieno karaliaus rūmų vietininko, 
katalikų tikybos žmogaus, vardu Ursas, netikėtai buvo ap- 
lankyti kai kurie iš manichėjų, kurie buvo vadinami išrink- 
taisiais ar išrinktosiomis, ir jie jo buvo nuvesti bei palydėti 
į bažnyčią, tuomet juos apklausė vyskupai, surašant viską 
į lenteles. 2. Tarp šių vyskupų buvo ir švento atminimo 
Augustinas, kuris geriau už kitus pažinojo šią prakeikimo 
vertą sektą. Jis, parodydamas įvairias smerktinas švent- 
vagystes knygose, kurias anie manichėjai laiko savomis!““, 
pamažu privertė juos pripažinti šiuos piktžodžiavimus. O 
toms moterims (neva išrinktosioms) išdavus, tie niekingi 
ir šlykštūs dalykai, kuriuos jie tarpusavyje buvo pratę daryti 
pagal netikusį savo paprotį, iškilo į dienos šviesą!“?, ir jie 
buvo paviešinti minėtuose bažnytiniuose dokumentuose. 
3. Taigi šitaip ganytojų uolumo dėka prisidėjo prieauglis 
prie Viešpaties kaimenės ir kartu buvo pasirūpinta tinka- 
ma gynyba prieš vagis ir plėšikus!*. 

4. O taip pat kartą Hipono bažnyčioje, raštininkams 
fiksuojant, jis viešai, dalyvaujant liaudžiai, ginčijosi su kaž- 

kokiu Feliksu, vienu iš tų, kuriuos manichėjai vadina išrink- 
taisiais. Ir po antro ar trečio susirungimo anas manichėjas, 
nusivylęs savo sektos tuštybe ir klaidingumu, atsivertė į 
mūsų tikėjimą ir Bažnyčią, ką paliudyti gali raštai!*?, ap- 
rašantys šiuos įvykius. 


XVII 1. Beto, tarpininkaujant garbingiems!?“ ir kilmin- 
giems vyrams iškviestas į Kartaginą, jis ginče susirėmė"?! 
dar ir su vienu arijonu Pascencijumi, aukštu imperatoriaus 
dvaro didžiūnu"'?, kuris, naudodamasis savo asmens auto- 
ritetu (nes buvo iždo prižiūrėtojas), negailestingai ir be 
atvangos užsipuldinėdavo katalikų tikėjimą bei, šaipyda- 
masis ir naudodamasis valdžia, persekiojo ir trikdė daugelį 
Dievo vyskupų, gyvenančių paprastesniu tikėjimu. 2. Ta- 
čiau šis eretikas jokiu būdu nesutiko, kad būtų naudoja- 
mos lentelės ir rašiklis, ko reikalavo mūsų mokytojas ir 
prieš susirėmimą, ir jo metu. Ir kadangi jis to atsisakė, 
teigdamas nenorįs kelti sau pavojaus rašytinėmis lentelėmis, 
nes baiminąsis valstybės įstatymų, ir kad tai tikę tarpinin- 
kams, vyskupas Augustinas su savo kolegomis vyskupais, 
kurie ten buvo, pasirūpino, kad jie ginčytųsi asmeniškai, 
be jokio užrašymo. Augustinas, pradėdamas ginčą, iš anksto 
įspėjo, kad, nesant jokio rašytinio dokumento, vėliau gali 
atsitikti taip, kad susitikimui pasibaigus, kiekvienas galės 
sakyti, ką tik nori: kad jis sakė tai, ko nebuvo pasakęs, 
arba kad nesakė, ką buvo pasakęs!??. 3. Taigi jis užmezgė 
su šiuo žmogumi kalbą ir išdėstė tai, kuo tiki, bei išklausė 
jo, kokio tikėjimo laikosi, pateikė įrodymus, naudodama- 


sis teisingais svarstymais ir Raštų autoriteru“?“, atskleidė 


404 


AUGUSTINO GYVENIMAS 

nepajudinamą mūsų tikėjimo pagrįstumą ir griaudamas 
jo tikėjimą parodė, kad anas savo mokymą dėsto nežiūrė- 
damas tiesos ir nesiremdamas Šventaisiais Raštais. 4. Ir kai 
šalys išsiskyrė katra sau, šis, vis labiau pykdamas ir niršda- 
mas, savo neteisingam tikėjimui paremti skleidė daug išgal- 
votų melagysčių, skelbdamas nugalėjęs daugelio žmonių 
giriamą Augustiną. 5. Kadangi kalbos plačiai pasklido, 
Augustinas buvo priverstas parašyti Pascencijui, dėl šio 
būgšravimų praleidęs ginčo dalyvių vardus, ir šiame laiške"? 
kuo tiksliausiai aprašė viską, kas tarp abiejų ginčo pusių 
buvo pasakyta ar padaryta bei šitiems dalykams įrodyti, 
jei anas bandytų neigti, turėdamas didelę atsargą liudyto- 
jų — pačius garsiausius ir garbingiausius vyrus, kurie ten 
buvo. 6. O šis į du jam adresuotus laiškus atsiuntė vos 
vieną atsakymą, kuriame tesugebėjo veikiau užgaulioti nei 
išaiškinti savosios sektos pagrįstumą, kas gali būti įrodyta 
norintiems ir sugebantiems skaityti ?“. 

7. Taip pat Hipone viešame ginče Augustinas susirėmė 
su arijonų vyskupu, tokiu Maksiminu"?", atvykusiu į Afriką 
su gotais, dalyvaujant galybei trokštančių ir siekiančių 
pasiklausyti žmonių, ir tarpininkaujant įžymiems vyrams, 
o tai, ką tvirtino kiekviena iš ginčo pusių, yra užrašyta. 
8. Jei smalsūs vyrai pasistengs atidžiau tai perskaityti, be 
jokios abejonės pastebės tai, ką žada išmoninga ir nepa- 
grįsta erezija, idant atvestų Žmones savo pusėn ir juos ap- 
mulkintų, arba tai, ko laikosi ir ką skelbia katalikų Bažnyčia 
apie dieviškąją Trejybę. 9. Tačiau kadangi anas eretikas, 
sugrįžęs iš Hipono į Kartaginą, gyrėsi, kad jis pasitraukė iš 


šio susitikimo nugalėtoju dėl savo gausių tuščiažodžiavimų, 

pasakytų tame pačiame susitikime, ir skleidė melus, kurie, 
žinoma, negali būti lengvai išnagrinėti ir įvertinti neišma- 
nančių dieviškojo Įstatymo, garbingojo Augustino, laikan- 
tis laiko sekos, buvo parašyta santrauka apie atskirus ano 
pilnesnio viešo ginčo teiginius ir atsakymus, ir apie tai, kaip 
anas nesugebėjęs paprieštarauti tiems teiginiams, o, be to, 
dar pridėjus papildymus, buvo įrodyta, kas per trumpą su- 
sitikimo laiką niekaip negalėjo būti pateikta ir užrašyta!?ė. 
Mat žmogiškas aplaidumas netgi padarė taip, kad savo pa- 
čiu paskutiniu, žymiai ilgesniu papildymu jis užėmė visą 
dienos dalį, kuri dar buvo likusi!??. 


XVIII 1. Ir prieš pelagininkus!“? — mūsų laikų naujuo- 
sius eretikus ir apsukrius ginčininkus, rašančius veikiau 
subtiliai ir pražūtingai bei sakančius kalbas visur, kur tik 


“161 


galėdavo, „viešai ir vaikščiojant po namus“!*!, beveik dešimt 


metų!“2 


darbavosi kurdamas ir leisdamas daugybę knygų 
bei labai dažnai svarstydamas apie šį paklydimą žmonėms 
bažnyčioje. 2. Ir kadangi šie nusidėjėliai bandė Apaštalų 
Sostui įpiršti!“? šią klaidatikybę, buvo taip par kuo atkak- 
liausiai veikiama šventųjų Afrikos vyskupų susirinki- 
muose!“*, kad šventasis Romos popiežius (ir ankstesnis — 
garbingasis Inocentas!“?, ir vėliau po jo ėjęs — šventasis 
Zosimas!““) būtų įtikintas, kaip labai šios sektos katalikų 
tikėjimas turėtų saugotis ir jį pasmerkti. 3. O šie tokio 
aukšto sosto vyskupai, kiekvienas savo valdymo laikotar- 
piu juos pasmerkdami ir atskirdami nuo Bažnyčios narių, 
išleidę įsakus Afrikos, Vakarų ir Rytų kraštų Bažnyčioms, 


nutarė, kad anie turi būti atskirti nuo Bažnyčios ir vengia- 

mi visų katalikų!“". 4. Ir pats pamaldusis imperatorius Ho- 
norijus, išgirdęs ir sekdamas paskui tokį visuotinės Dievo 
Bažnyčios išleistą nuosprendį jų atžvilgiu, savo įstatymais 
nusprendė esant reikalinga juos skirti prie smerktinų ere- 
tikų'. 5. Dėl to kai kurie iš jų sugrįžo, o kiti ir iki šiol 
tebegrįžta į šventos motinos Bažnyčios, nuo kurios buvo 
atsimetę, glėbį, tikro tikėjimo teisingumui plintant ir 
pranokstant šį nekenčiamą paklydimą. 

6. Ir šis šlovingasis vyras, ypatingasis Viešpaties kūno 
narys, nuolatos buvo susirūpinęs ir budrus dėl to, kas nau- 
dinga visuotinei Bažnyčiai. 7. Ir Dievo valia jam buvo su- 
teikta malonė, kad dar šiame gyvenime tektų pasidžiaugti 
savo darbo vaisiais, iš pradžių, aišku, Hipono bažnyčios 
krašte, kuriam daugiausia vadovavo, įsivyraujant vienybei 
ir taikai, o vėliau ir kitose Afrikos dalyse, arba jo paties, 
arba kitų, ir tų, kuriuos jau pats buvo paskyręs vyskupais, 
darbo deka matydamas „Viešpaties Bažnyčią plintant ir 


102, bei kartu su visais džiūgaudamas, kad mani- 


gausėjant 
chėjai, pelagininkai ir pagonys''? didžiąja dalimi išnyko ir 
prisijungė prie Dievo Bažnyčios. 8. Jis palaikė ir džiaugėsi 
visų dorųjų pažanga ir pastangomis, pamaldžiai ir šventai 
pakentė brolių nedrausmingumą ir aimanavo dėl nedorųjų 
neteisybių, tų, kurie buvo Bažnyčios viduje, ar tų, kurie už 
jos ribų, visada džiaugdamasis, kaip minėjau, Viešpaties 
nauda ir liūdėdamas dėl žalos. 

9. Tiek daug jis padiktavo ir išleido knygų, ir tiek daug 
disputavo bažnyčioje, paruošė ištraukų ir ištaisė rašydamas 
prieš eretikus ar aiškindamas kanono knygas šventųjų Baž- 


nyčios sūnų lavinimui, kad visa tai vargiai pajėgtų perskai- 

tyti ir susipažinti net ir mokslingiausias vyras!'!. 10. Tačiau 
vis dėlto, kad neatrodyčiau kokiu nors būdu apgaudinėjąs 
labiausiai ištroškusių tiesos žodžio"'*, nusprendžiau, Die- 
vui padedant, šio darbelio gale taip pat pridėti ir šių kny- 
gų, Šventojo Rašto aiškinimų ir laiškų sąrašą"?. Iš šio rin- 
kinio tie, kurie labiau vertina Dievo tiesą nei nūdienius 
turtus, kiekvienas teišsirenka sau perskaityti ir susipažinti, 
ką tik norės, o persirašyti gali paprašyti arba iš Hipono 
bažnyčios bibliotekos, kur galbūt galės rasti pataisytų 
egzempliorių, arba tegul susiranda iš bet kur kitur, iš kur 
tik sugebės, o suradęs tenusirašo ir turi sau, bei ir pats be 
pavydo tesuteikia prašančiam persirašyti. 


XIX 1. Taip par, sekdamas Apaštalo žodžiais, kuris sako: 
„Kaipgi kai kurie iš jūsų drįsta bylinėtis vieni su kitais pas 
neteisiuosius, O ne pas šventuosius? Ar nežinote, kad šventie- 
ji teis pasaulį, o pasaulis yra teisiamas pagal mus? Ar jie yra 
neverti mažiausiųjų iš teisėjų? Ar nežinote, kad mes teisi- 
me angelus, tad juo labiau — kasdienius reikalus? Taigi kai 
turite bylų kasdieniniais reikalais, argi savo teisėjais paso- 
dinsite neturinčius balso bendruomenėje? Aš tai sakau, no- 
rėdamas jus sugėdinti. Nejaugi nebeturite išmintingo 
žmogaus, kuris sugebėtų išspręsti tarp brolių iškilusią bylą? 
Deja, brolis bylinėjasi su broliu ir, lyg tyčia, pas netikin- 
čiuosius“!**, [2.] ir krikščionims arba bet kurios iš sektų 
žmonėms kviečiant jį būti teisėju!“? atidžiai ir pagarbiai 
išklausydavo bylas, vadovaudamasis vieno žmogaus minti- 
mi, kuris sakė verčiau norįs klausytis nepažįstamųjų bylų 
nei draugų, kadangi iš nepažįstamų jis galėsiąs įgyti draugų, 

jei teis bešališku teismu, o iš draugų vieną tikrai prarasiąs — 
tą, prieš kurį bus priimtas nuosprendis. 3. Ir kartais iki pat 
pietų valandos, o kartais ir visą dieną nepavalgęs visada su 
jomis susipažindavo ir spręsdavo jose žiūrėdamas krikščion- 
ių sielų postūmių, kiek kiekviena pažengė tikėjime arba 
link dorų papročių, ar nuo jų atitolo"“. 4. Ir, sužinojęs 
reikalo aplinkybes, abi puses mokė dieviškojo Rašto tiesos, 
kurią jiems ir įteigdavo, be to, jas pamokydavo ir perspė- 
davo, kaip pasiekti amžinąjį gyvenimą". Nieko kita, išsky- 
rus tik krikščionišką paklusnumą ir dievobaimingumą, de- 
ramą Dievui ir žmonėms iš tų, kuriems skirdavo laiko šiam 
darbui, neprašydavo, o nuodėminguosius visų akivaizdoje 
pasmerkdavo, kad kiti įgautų baimės!"*, [5.] ir šitai atlikda- 
vo tarsi „Viešpaties skirtas prižiūrėtojas Izraelio namams“ !"?, 
skelbdamas „žodį ir tinkamu, ir netinkamu metu prieida- 
mas, įrodinėdamas, ragindamas, priekaištaudamas, su visa 
kantrybe ir mokymu !*?, ir ypač stengdamasis mokyti tuos, 
kurie „sugebėtų ir kitus pamokinti !*!. 6. Be to, kai kurių 
žmonių paprašytas patarti dėl jų laikinų bylų, visiems siųs- 
davo laiškus!*?, tačiau šį užsiėmimą, atitraukiantį nuo tinka- 
mesnių darbų, laikė tarsi privaloma pareiga, savo pamokslus 
ar bendrą broliškos ir namų draugijos pašnekesį apie dalykus, 


kurie yra Dievo, visuomet manydamas esant maloniais!š?, 


XX 1. Taip pat žinome, kad jis laiškuose savo brangiausių 
draugų prašomas tarpininkauti prašymų pasaulietinei 
valdžiai nerašydavo sakydamas, kad reikia laikytis vieno 
išminčiaus!“* nuomonės, apie kurį parašyta, esą, paisydamas 


savo reikšmingo vardo, draugus jis nedaug remdavęs, ir, 

be to, dar pats pridurdamas, kad valdžia prašoma dažniausiai 
griežtai reikalauja. 2. Kai jau tikrai matydavo, kad prašomas 
pagalbos privalo įsikišti, šitai darydavo taip oriai ir santūriai, 
kad ne tik kad neatrodydavo varginantis ar įkyrus, bet 
net ir keldavo susižavėjimą. Pavyzdžiui, kai, kilus būti- 
nybei, jis savo stiliumi kreipėsi laišku užtardamas prašyto- 
ją į vieną Afrikos valdytoją, vardu Makedonijus, anas su- 
tiko atsiųsdamas štai tokį atsakymą: [3.] „Aš esu nepaprastai 
sužavėtas tavo išminties ir tuose kūriniuose, kuriuos esi 
išleidęs, ir laiškuose, kuriuos, užstodamas suimtuosius, 
nesibodi siųsti. 4. Nes ir anie veikalai turi tiek įžvalgos, 
išmanymo, dievobaimingumo, kad nieko daugiau ir būti 
negali, ir šie laiškai tokio kuklumo, kad jei nepadaryčiau to, 
ko prašai, nuspręsčiau, kad kaltė dėl neveiklumo liks man, 
pone, pelnytai garbinamas ir gerbiamas tėve. 5. Mat tu pri- 
mygtinai nespaudi (kaip daro daugelis šių apylinkių žmo- 
nių), kad išgautum viską, ko tiktai panorėtų bėdos prispaus- 
tasis, tačiau tik paprašai to, kas atrodo tau pasiekiama iš 
teisėjo, varginamo daugybės rūpesčių, išsaugodamas kuklu- 
mą, kuris tarp dorų žmonių yra veiksmingiausi įveikiant 
sunkumus. Todel tučtuojau pareigūnams pavedžiau įvykdyti 


pageidavimą, nes jau anksčiau esu atradęs vilties kelią !*?. 


XXI 1. Šventųjų vyskupų susirinkimuose, rengiamuo- 
se įvairiose provincijose, apsilankydavo, kai tik galėdavo, 


186 ir tam, kad 


„siekdamas naudos ne sau, o Jėzui Kristui“ 
šventosios katalikų Bažnyčios tikėjimas išliktų nepažeistas, 
ar kad kai kurie ekskomunikuoti vyskupai ir dvasininkai, 


kalti jie buvo ar ne, būtų išteisinti arba pasmerkti. 2. O 


410 


AUGUSTINO GYVENIMAS 
skiriant vyskupus ir dvasininkus jis manė, kad reikia laikytis 
krikščionių balsų daugumos!*" ir Bažnyčios papročių. 


XXII 1. Jo drabužiai ir apavas ar patalai buvo kuklios ir 
deramos išvaizdos, nei pernelyg prašmatnūs, nei ypač pras- 
ti'*. Mat dažniausiai žmonės yra pratę jais nepaprastai 
didžiuotis arba nusižeminti, bet abiem atvejais jie „siekia 
naudos ne Jėzui Kristui, o sau“!*?. Bet jis, kaip minėjau, lai- 
kėsi vidurio, „nenukrypdamas nei į dešinę, nei į kairę pu- 
sę"?. 2. Valgydavo jis saikingai ir kukliai, o tiksliau — 
pakaitomis žalias ir džiovintas daržoves, taip pat kartais su 
svečiais ar su kokiais ligotais žmonėmis užkąsdavo mėsos, 
tačiau visada užgerdavo vynu"?!. Kadangi žinojo ir moky- 
davo, kaip sako Apaštalas, kad „Visi Dievo kūriniai yra 
geri, ir nereikia nieko atmesti, kas gaunama su dėkingu- 
mu, juk jie tampa šventais Dievo žodžio ir maldos dėka“ "*. 
3. Ir, kaip šventasis Augustinas savo „Išpažinimų“ kny- 
gose rašė, sakydamas: „Aš bijau ne valgių nešvaros, o troški- 
mo nešvaros. Žinau, kad Nojui buvo leista valgyti bet kokią 
mėsą“??, kuri yra naudojama maistui; kad Elijas valgė mėsiš- 
kus valgius!?*; kad Jonas, pasišventęs stebėtinam susilaiky- 
mui, nebuvo suterštas gyvūnų, tai yra krintančių maistui 
skėrių ??. Žinau, kad ir Ezavą apgavo lęšiukų troškimas'?“; 
ir kad Dovydas pars sau prikaišiojo vandens troškulį"; ir 
kad mūsų Karalius buvo bandomas net ne mėsa, o tik duo- 
na"ė. Todėl ir žmonės dykumoje buvo verti priekaištų ne 
todėl, kad troško mėsos, bet todėl, kad murmėjo prieš 
Dievą geisdami maisto'??. 4. O dėl vyno vartojimo yra iš- 


likusi Apaštalo mintis, kai rašydamas Timotiejui sa- 

ko: „Daugiau nebegerk vien tik vandens, bet įsipilk saikin- 
gai ir vyno dėl skrandžio ir tave dažnai aplankančių ligų '**. 
5. Jis naudojosi tik sidabriniais šaukštais, o kiti indai, ant 
kurių buvo patiekiamas valgis, buvo moliniai, mediniai ar 
marmuriniai, tačiau ne skurdo priverstas, o tam apsispren- 
dęs laisva valia. G. Tačiau visada parodydavo svetingumą““!. 
Per pačius pietus labiau mėgo skaitymą ar pokalbius, nei 
vien puotauti ar gerti“?*. O prieš nesveikus žmonių įpročius 
ant stalo buvo taip užrašyta: 


„Mėgstą gyvenimą nesančio čia paskalom apkramtyti 


Stalą šitą pajus esant nevertą savęs ?V, 


Ir todel kiekvieną stalabendrį įspėdavo, kad reikia susi- 
laikyti nuo pernelyg gausių ir žalingų apkalbų. 7. Mat kartą 
net ir kai kuriuos sau artimiausius kolegas vyskupus, pamir- 
šusius apie šį jo užrašą ir besikalbančius taip, kaip šis draudė, 
taip griežtai sudrausmino, kad susijaudinęs net pasakė, kad 
arba tas eilutes reikia pašalinti nuo stalo, arba jis per patį 
pietų vidurį išeisiąs į savo miegamąjį. Tai girdėjau aš ir 
kiti, kurie dalyvavome tuose pietuose. 


XXIII. 1. Jis iš tiesų niekada neužmiršdavo brolių var- 
guolių, tokių kaip ir jis pats, ir jiems dalydavo pinigus iš 
ten pat, iš kur ir sau bei visiems saviškiams, gyvenantiems 
kartu su juo, tai yra, arba iš Bažnyčios valdų pajamų, arba 
taip pat ir iš tikinčiųjų paaukojimų. 2. O kai dvasininkai 
kartą (kaip paprastai būna) ėmė pavydėti šių valdų, jis 
kreipėsi į Dievo tautą sakydamas, kad jis verčiau sutiktų 
gyventi iš Dievo tautos aukų, nei kęsti šių valdų rūpesčius 

ir valdymą, ir kad jis yra pasiruošęs jų atsisakyti“““, kad tik 
visi Dievo tarnai ir patarnautojai gyventų taip, kaip sako- 
ma Senajame Testamente, „uoliai tarnaudamas altoriui 
bendrai dalintis aukomis iš jo“*?. Tačiau pasauliečiai nie- 


kuomet nesutiko, kad jis taip padarytų. 


XXIV 1. Rūpesčius Bažnyčios namais?“ ir visu turtu 
vietoj savęs skirdavo ir patikėdavo šiam darbui labiau tinka- 


207 


miems dvasininkams??". Niekada rankose nenešiodavo nei 


208, tačiau viskas, kas buvo gaunama ir iš- 


rakto, nei žiedo 
leidžiama, anų šventovės tvarkytojų būdavo surašoma. Šios 
sąskaitos, metams pasibaigus, būdavo jam perskaitomos, 
kad žinotų, kiek buvo gauta, kiek išleista, ar pasiliko kiek 
nors išlaidoms. Ir daugelyje kitų pareigų labiau pasitikė- 
davo anuo šventovės tvarkytoju, nei pats žiūrėdavo, kiek 
buvo patvirtinama ir paskelbiama. 

2. Jis niekada negeidė nusipirkti namo, žemių ar vilos. 
Tačiau jei kartais kieno nors panašūs dalykai buvo bažnyčiai 
laisva valia dovanojami arba perduodami valdyti, nearmes- 
davo, o liepdavo priimti. 3. Bet žinojome, kad kai kurių 
palikimų jis ir atsisakė, ne todėl, kad šie galėjo būti nenau- 
dingi varguoliams, bet todėl, kad manydavo būsiant teisin- 
ga ir gera, kad verčiau jau mirusiųjų palikimas būtų atiduo- 
tas sūnų, tėvų ar susigiminiavusių vedybomis nuosavybėn, 
kuriems mirštantieji jo perleisti nenorėjo““?. 

4. Štai vienas garbingasis?!? Hipono miesrietis, gyvenan- 
tis Kartaginoje, panoro padovanoti Hipono bažnyčiai žemių 
valdas, ir savo valia nusiuntė sudarytus dokumentus pačiam 


švento atminimo Augustinui, pasilikdamas sau naudojimo- 

si ir pelno teisę. Jo paaukojimą šis mielai priėmė, sveikinda- 
mas jį, kad atsimena apie amžinąjį savo išganymą. 5. Tačiau 
po keleto metų, atsitiktinai mums būnant asmeniškai kartu 
su juo, anas aukotojas, atsiuntęs laišką per savo sūnų, papra- 
še, kad anie paaukojimų dokumentai būtų sugrąžinti jo 
sūnui, tiesa, vargšams išdalyti paskyrė šimtą solidų. 6. Širai 
sužinojęs, anas šventasis sudejavo, kad žmogus arba tik pa- 
vaizdavo aukojimą, arba jis ėmė apmaudauti dėl gero dar- 
bo ir, kiek tik galėjo, Dievui įkvėpus jį širdyje, su skaudama 
siela pasakė kalbą smerkdamas jo reikalavimą ir sugedi- 
mą, [7.] ir dokumentus, kuriuos anas laisva valia buvo 
atsiuntęs, nei geidautas, nei reikalautas, tučtuojau sugrąži- 
no, 0 tų pinigų atsisakė, o savo atsakyme jį, kaip pridera, 
išpeikė ir išbarė įspėdamas, kad dėl savo apsimetinėjimo 
ar neteisingumo nuolankiai nusižeminęs melstų Dievą atlei- 
dimo, idant neiškeliautų iš šio pasaulio su tokiu sunkiu 
nusikaltimu. 

8. Taip par labai dažnai sakydavo, kad Bažnyčia veikiau 
turėtų priimti patikimesnius ir saugesnius mirusiųjų pa- 
likimus nei kartais pasitaikančius ginčijamus ir nuostolin- 
gus paveldėjimus pagal įgaliojimą*!!, o palikimai turėtų 
būti patys veikiau siūlomi, nei prašomi. 9. Jis pats nepri- 
imdavo patikėto turto, tačiau norintiems priimti nedraus- 
davo. 10. Be to, turto, kurį Bažnyčia turėjo ir valdė, jis 
nebuvo įsimylėjęs ar prie jo prisirišęs, o labiau rūpinosi ir 
žiūrėjo aukštesnių ir dvasinių dalykų, kartais net sunkiai 
išsilaisvindavo ir nusileisdavo „nuo mąstymo apie amžinuo- 
sius dalykus prie šių laikinųjų“*'?. 11. O juos sutvarkęs ir 


atlikęs, jis, tarsi nuo kankinančių ir varginančių, sielą nu- 

kreipdavo į proto gelmėse esančius bei aukštesnius dalykus, 
idant galėtų mąstyti apie dieviškus dalykus, kuriuos dar 
reikia atrasti, ar ką nors padiktuoti apie jau atrastus, arba, 
aišku, ką nors ištaisyti jau padiktuotuose ir perrašytuose 
veikaluose*". Ir tai darydavo dirbdamas ir dieną, ir, pasiš- 
viesdamas lempa, naktį?!“. 12. Ir buvo jis tarsi ana pamal- 
džioji Marija, simbolizuojanti aukščiausiąją Bažnyčią, apie 
kurią parašyta, kad ji sėdėjo prie Viešpaties kojų ir įdėmiai 
klausėsi jo žodžio. Jos sesuo, papriekaištavusi, kad jai, 
užimtai daugybės darbų, ji visai nepadedanti, išgirdo: „Mor- 
ta, Marija renkasi geresnę dalį, kurios iš jos niekas negali 
atimti “?!?. 13. Mat jis niekada nesidomėjo naujomis staty- 
bomis*!*, vengdamas savo sielos, kurią jis visada norėdavo 
turėti laisvą nuo bet kokių žemiškųjų rūpesčių*!“, įsitrauki- 
mo į šiuos reikalus. Tačiau geidžiantiems ir jas vykdan- 
tiems nedrausdavo, išskyrus tik tiems, kurie nejausdavo 
saiko. 14. Kai Bažnyčiai trūkdavo pinigų, krikščionių tautai 
taip ir paskelbdavo, kad jie neturi ką dalyti beturčiams. 
15. Mar dėl kalinių ir daugybės vargšų“! net ir bažnyčios 
indus liepė sudaužyti ir išlydyti bei išdalyti vargšams. 16. 
Ko aš ir nebūčiau paminėjęs, jei nematyčiau, kad tai prie- 
štarauja kai kurių žmonių kūno jausmams. O kad taip ir 
reikia neabejotinai daryti, patekus į tokius nepriteklius, 
sakė ir rašė netgi pats šlovingos atminties Ambraziejus*!?. 
17. Tačiau kartą pamokslaudamas**? bažnyčioje papriekai- 
štavo dėl tikinčiųjų nesirūpinimo aukomis Bažnyčiai ir 
zakristija, iš kur buvo atnešami altoriaus reikmenys; apie 
tą patį, jam būnant bažnyčioje, kalbėjo ir palaimintasis 
Ambraziejus*“!, kaip kartą jis mums yra pasakojęs. 

XXV 1. Kunigai visada kartu su juo ir maitinosi, ir gy- 
veno vienuose namuose ir rengėsi iš bendrų lėšų“*. 2. Taip 
pat jis pamokslaudavo žmonėms bažnyčioje, kad niekas 
lengvabūdiškai duodamas priesaiką nenupultų iki jos su- 
laužymo bei mokydavo savuosius, kad niekas neprisieki- 
nėtų???, bent jau prie stalo. O jei kas prasižengdavo, praras- 
davo vieną vyno porciją, mat su juo bendrai gyvenantiems 
ir pietaujantiems taurių skaičius buvo tiksliai nustatytas. 
3. Taip pat smerkdavo saviškių nedrausmingumą ir nusi- 
žengimus teisingoms ir garbingoms taisyklėms bei, kiek 
derėdavo ir reikėdavo, šiuos pažeidimus pakęsdavo, ypač 
tokiais atvejais mokydamas, kad kieno nors „širdis nepa- 
kryptų prie piktų žodžių“??*, pasiteisinimais pateisinančių 
nuodėmę, [4.] ir kad, jei kas nors neštų savo auką prie alto- 
riaus, o ten prisimintų, kad jo brolis dėl ko nors pyksta 
ant jo, tuomet „paliktų auką prieš altorių ir eitų susitai- 
kyti su broliu, o tada sugrįžtų ir paaukotų auką ant alto- 
riaus“*??. 5. Tačiau „jei pats pyktų ant brolio, turi prieiti 
prie jo, ir jei anas jo išklausytų, jis atgautų savo brolį, o jeigu 
ne, reikia pasikviesti dar vieną ar du, bet jei ir šiuos panieki- 
na, reikia pasikviesti bažnyčią, tačiau jei ir šiai nepaklustų, 
būtų laikomas pagoniu ir viešu nusidėjėliu“?*. 6. Ir dar 
pridurdamas, kad „nusidedančiam ir prašančiam atleidimo 
broliui nusižengimas yra atleidžiamas ne septynis, bet septy- 
niasdešimt septynis kartus'**', kaip bet kuris žmogus kas- 
dien Viešpaties prašo jam atleisti“. 

XXVI 1. Ne viena moteris niekada nebuvo apsilankiusi 


jo namų viduje, nė viena negyveno juose, net ir tikra jo 

sesuo““?, kuri, tapusi našle, tarnaudama Dievui, gana ilgai, 
iki pat savo mirties, buvo Dievo tarnaičių viršininkė“, 
nebuvo apsilankiusios nei jo brolio*?! dukterys, kurios taip 
pat tarnavo Dievui, nors šiems asmenims šventųjų vyskupų 
susirinkimai buvo suteikę išskirtines teises???. 2. Jis tvirtin- 
davo, kad, nors ir negalėtų kilti jokių nedorovingų įtari- 
mų dėl sesers ir dukterėčių, jei jos gyventų kartu su juo, 
tačiau, kadangi šie asmenys negali gyventi be kitų joms 
reikalingų ir su jomis gyvensiančių moterų ir kadangi pas 
jas pro vartus taip pat vaikščiotų ir kitos, dėl jų ir gali kilti 
„užgaulė ar net papiktinimas tarp silpnesniųjų'??. Ir per 
visas bendrai gyvenančias ar ateinančias moteris dėl „žmo- 
giškų pagundų ?** arba kartais galėtų pražūti ir tie, kas gy- 
vena su vyskupu ar šiaip kokiu dvasininku, arba pikti žmo- 
nių įtarinėjimai labai apjuodintų jų vardą. 3. Taigi dėl viso 
to jis sakydavo, kad moterys niekada neturi kartu gyventi 
namuose su Dievo tarnais, nors ir pačiais skaisčiausiais, 
idant, kaip pasakyta, „toks pavyzdys netaptų papiktinimu 
ar užgaule silpnesniems“ *". Ir jei būdavo kokių nors mote- 
rų prašomas susitikti ar pasveikinti, jos niekada pas jį nejei- 
davo be dvasininkų liudytojų bei niekada su jomis nesi- 
šnekėdavo akis į akį, nebent reikalas liesdavo paslaptis. 


XXVII 1. O dėl apsilankymų jis laikėsi Apaštalo nusta- 
tytos taisyklės, kad lankytųsi vien tik „pas našlaičius ir naš- 
les, patekusias į nelaimes“?€. 2. O jei kartais būdavo papra- 
šomas sergančiųjų, kad čia pat pasimelstų už juos Viešpačiui 
ir „uždėtų ranką '“", to imdavosi nedelsdamas, [3.] tačiau 
moterų vienuolynus lankydavo vien tik esant neatidėlioti- 

noms aplinkybėms. 4. Taip pat primindavo, kad Dievo 
žmogaus gyvenime ir elgsenoje reikia puoselėti tai, ką jis 
buvo išmokęs iš švento atminimo Ambraziejaus nuostatų: 
niekada niekam nepiršti žmonos, nerekomenduoti į karo 
tarnybą trokštančio kariauti, kviečiamam neiti į puotą 
teviškėje*?š. 5. Visiems dalykams pateikdavo ir priežastis, 
tai yra, kad sutuoktiniai vienas su kitu nesivaidytų del liki- 
mo ir neminėtų blogu žodžiu to, kuris juos suvedė, tačiau 
aniems sutariant vyskupui teks įsivelti, kad sutvirtintų jų 


239 


susitarimus ir sprendimus**? arba palaimintų. Ir kad paim- 
tasis į kariuomenę ir nesėkmingai tarnaudamas savo kaltės 
nepriskirtų skatintojui. Ir kad lankydamasis tėviškės puo- 
tose pašvęstasis neprarastų saikingumo ribų. 

6. Taip pat mums jis pasakojo, kaip girdėjo?“? aukščiau 
minėto palaiminto atminimo vyro, bebaigiančio savo gy- 
venimo dienas, nuostabiai išmintingą ir dievišką atsakymą, 
ir labai jį gyrė bei dažnai kartodavo. 7. Mat kai anas vertas 
pagarbos žmogus gulėjo mirties patale, o garbingi tikintieji, 
stovintys šalia jo guolio ir matydami, kad jis iš šio pasau- 
lio jau persikels pas Dievą bei liūdėdami dėl to, kad Dievo 
patvarkymu Bažnyčia gali netekti tokio gerbiamo ir vertin- 
go vyskupo žodžių ir sakramentų, prašė jo verkdami, kad 
maldautų sau iš Viešpaties gyvenimo pratęsimo, jis jiems 
pasakė: „Ne taip gyvenau, kad man būtų gėda tarp jūsų 
gyventi, tačiau nebijau nė mirties, kadangi turime gerą 
Viešpatį. 8. Ir šiame atsakyme mūsų jau senas Augus- 
tinas žavėjosi išdailintais ir pasvertais žodžiais bei juos gyrė. 
Mat reikią suprasti, kad pirmiau anas pasakęs: „nebijau nė 
mirties, kadangi turime gerą Viešpatį“ todėl, kad per 

daug pasitikintis savimi nemanytų, esą bus pirmas net ir 
dėl tyriausio savo paties gyvenimo; o „ne taip gyvenau, 
kad man būtų gėda tarp jūsų gyventi“. Pasakęs todėl, 
kad žmonės galėtų spręsti apie žmogų. Nes dieviškame 
teisingume jis labiau pasikliovęs geruoju Viešpačiu, ku- 
riam sakydavo kasdienėje Viešpaties maldoje: „Atleisk 
mums mūsų kaltes“.?*! 

9. Taip pat labai dažnai kartodavo vieno kolegos vyskupo 
ir labai artimo draugo gyvenimo saulėlydyje pasakytus žo- 
džius apie šiuos dalykus. Kada atėjo apsilankydamas pas jį, 
jau artėjantį prie mirties, ir anas rankos mostu parodė, kad 
jau iškeliaus iš šio pasaulio, Augustinas jam atsakęs, kad 
jis, būdamas labai reikalingas Bažnyčiai, dar galėtų gyven- 
ti, tai šis, kad nebūtų apie jį galvojama, esą jį laiko šio 
gyvenimo geismas, atsakęs: „Jei niekada, — tai gerai, bet jei 
kada nors — kodėl ne dabar?“ 10. Ir jis žavėjosi ir gyrė, kad 
žmogus ištarė tokius žodžius: nors ir dievobaimingas, bet 
gimęs ir užaugęs kaime ir ypač nelavintas literatūros moksle. 

11. Štai taip kankinys Kiprijonas“, rašydamas laišką 
apie mirtį prieštaravo vieno mirštančio vyskupo minčiai: 
„Kai vienas iš mūsų kolegų ir kartu vyskupaujančių nualin- 
tas ligos ir artėjančios mirties kviečiamas meldė sau atito- 
linti mirtį, prie besimeldžiančio ir jau beveik mirštančio 
atsistojo jaunuolis, prakilnumu ir didingumu keliantis pa- 
garbą, aukšto stoto ir švytinčios išvaizdos; stovintį šalia 
žmogaus žvilgsnis kūno akimis vos tegalėtų įžiūrėti, tokį 
galėtų regėti nebent jau besitraukiantis iš šio pasaulio. Ir jis 
anam, ne be apmaudo sieloje ir balse, sugriaudėjo ir pasa- 


kė: „Kentėti bijote, išeiti nenorite. Ką su jumis daryti?“*? 

XXVIII 1. Artinantis mirties dienai dar kartą patikrino 
savo padiktuotas ir išleistas knygas, kurias buvo padiktavęs 
savo atsivertimo pradžioje, kol dar buvo pasaulietis, arba 
kurias, jau būdamas kunigas ar vyskupas, buvo padiktavęs. 
Ir ką tik jose pastebėjo padiktuota ir parašyta kitaip nei 
leidžia Bažnyčios tikėjimas, kadangi iki tol bažnytinę tvar- 
ką mažiau pažinojo ir mažiau į ją buvo įsigilinęs, jo paties 
buvo supeikta ir ištaisyta. Dėl to taip pat surašė du knygos 
tomus, kurių ir pavadinimas buvo „Apie knygų ištaisy- 
mą“**. 2. Taip pat jis skundėsi, kad kai kurie broliai pir- 
ma laiko iš jo paėmė knygas, dar prieš atidesnį ištaisymą, 
nors jau vėliau jas ir išraisė““?. Be to, aplenktas mirties, 
paliko kai kurias savo knygas nepabaigras?“. 3. Ir norėda- 
mas visiems padėti — ir pajėgiantiems perskaityti daugybę 
knygų, ir nepajėgiantiems, — iš abiejų dieviškųjų Testa- 
mentų, Senojo ir Naujojo, praleidus įžangą, išrinko tik 
dieviškuosius pamokymus ar draudimus, priklausančius 
gyvenimo taisyklėms ir iš jų sudarė vieną knygą, kad kiek- 
vienas, kuris tik norėtų, perskaitytų ir iš jos suprastų, kiek 
pakluso ar nepakluso Dievui, ir norėjo, kad šis veikalas 
vadintųsi „Veidrodis“*". 

4. Tačiau netrukus dieviškos valios ir galybės buvo nu- 
lemta, kad milžiniškas būrys, apginkluotas įvairiais gink- 
lais ir patyręs mūšiuose, be žiaurių priešų vandalų ir alanų 
dar turėdamas savo sudėtyje prisijungusią gotų tautą ir įvai- 
rių kitų tautų atstovus, iš užjūrio Ispanijos laivais atplaukė 
ir įsiveržė į Afriką?“*. 5. Ir per visas Mauritanijos žemes 
atkeliavęs taip pat ir į kitas mūsų provincijas ir kraštus, 


siautėdamas su visu žiaurumu ir šiurpumu, viską, ką tik 

galėjo, plėšikavimais, žudynėmis ir įvairiais kankinimais, 
gaisrais ir kitokiais nesuskaičiuojamais ir neapsakomais 
nusikaltimais nuniokojo nesigailėdamas jokios lyties, jokio 
amžiaus, nei Dievo vyskupų ar tarnų, nei bažnytinių papuo- 
šimų, įrankių ar pastatų. 6. Ir apie šiuos siaubingiausius 
priešų plėšikavimus ir niokojimus šis Dievo žmogus ir jau 
įvykdytus, ir dar tik vykdomus svarstė ir mąstė ne taip, kaip 
kiti žmonės, tačiau daug aukščiau ir giliau, ypač iš anksto 
matydamas juose pavojus ar mirtį sieloms, todėl daugiau 
nei įprastai „jam ašaros buvo duona dieną ir naktį “?*? (nes 
parašyta: „Kas turi daugiau žinojimo, tas daugiau turi ir 
skausmo?“ ir „Protinga širdis — kirminas kauluose“??!) bei 
karčiau ir nelaimingiau už kitas jau gyveno ir kentėjo beveik 
paskutines savo senatvės dienas. 7. Mat šis Dievo žmogus 
matė miestus sunaikintus išgriaunant, vienodai su pastatais 
ir vilų gyventojus vienus nugalabijant priešo žudynėmis, 
kitus pabėgant ir išsisklaidant; bažnyčias apleistas vyskupų 
ir kunigų, šventąsias mergeles ir kai kuriuos susilaikančio 
gyvenimo žmones į visas puses išblaškytus; 0 iš jų vienus 
kankynėmis nualintus, kitus kardu nužudytus, dar kitus pa- 
imtus į nelaisvę, praradus sielos ir kūno skaistumą ir tikė- 
jimą, tarnaujant priešams pagal jų nedorus ir rūsčius pa- 
pročius; [8.] Dievo himnus ir pašlovinimus išnykstant iš 
bažnyčių, o bažnyčių pastatus daugybėje vietų sudegintus 


. v . . v . . * 252 
ugnyje, šventes, kurias privalu „švęsti Dievo garbei 


nu- 
trauktas, pašventinimus ir šventuosius sakramentus nepra- 
šomus, arba prašančiam nelengvai surandant, kas galėtų 
juos suteikti; [9.] kad ieškantys išsigelbėjimo net pačiuose 


253 


kalnų miškuose, „uolų urvuose ir olose“??? arba kokiuose 

nors įtvirtinimuose vieni buvo įveikti ir nužudyti, o kiti, 
atėmus ir prie jų nepraleidus gyvybei palaikyti būtino ma- 
isto, sunykdavo iš bado; bažnyčių vyriausieji ir kunigai, 
kurie atsitiktinai, Dievo malonės dėka, su priešais nesusi- 
tikdavo ar susitikę pasprukdavo, apiplėšus ir išgrobus vi- 
sas vertybes, ėjo prašyti išmaldos, kaip patys vargingiaus- 
ieji, ir jiems visiems nebuvo įmanoma susirasti nieko, iš 
ko galėtų išsilaikyti; [10.] kad iš begalės buvusių išliko tik 
trys bažnyčios, tai yra: Kartaginos, Hipono ir Cirtos??“, 
kurios nebuvo nugriautos tik Dievo malonės dėka, bei taip 
pat išliko ir jų miestai, globojamos ir dieviškąja, ir žmo- 
giškąja apsauga, nors po jo mirties Hipono miestas, jau 
apleistas gyventojų, buvo sudegintas priešų“?. 11. Ir tarp 
visų šių nelaimių jis guodėsi vieno išminčiaus mintimi, sa- 
kančio: „Nebus didis tas, kas laiko dideliu dalyku, kad 
griūva medžiai ir akmenys bei miršta mirtingieji“?“. 

12. Taigi jis, kadangi buvo didžiai išmintingas, dėl visų 
šių dalykų kas dieną gausiai raudojo. Prie jo raudojimų ir 
aimanavimų prisidėjo dar ir tai, kad priešų buvo prisiartinta, 
kad apgultų vis dar tebestovinųį Karališkąjį Hiponą - hipo- 
niečių krašto miestą, kadangi tuo metu šio miesto gyny- 
bai buvo paskirtas kadaise imperatoriaus dvariškiu buvęs 
Bonifacijus“?" su sąjungininkų gotų kariuomene, o patį 
miestą apsiaustyje atskirtą nuo išorės laikytų pilnus ketu- 
riolika mėnesių, nes jie užėmė ir jūros pakrantę, atskyrę ją 
nuo miesto. 13. Ten buvome taip pat subėgę iš apylinkių 
ir mes patys““ su kitais mūsų kolegomis vyskupais ir jame 
buvome visą apsiausties laiką. Todėl labai dažnai kalbėda- 


vomės tarpusavyje ir mąstydavome apie prieš mūsų akis 

stojusį baisingą Dievo teismą sakydami: „Esi teisingas, Vieš- 
patie, ir teisingas tavo sprendimas'*?. Ir lygiai taip pat 
liūdėdami, dejuodami ir raudodami meldėme „gailestingu- 
mo Tėvą ir visokios paguodos Dievą“, kad jis teiktųsi pa- 
lengvinti mums skausmą šių negandų metu. 


XXIX 1. Kartą mums susėdus su juo prie stalo ir besi- 
kalbant, jis mums pasakė: „Žinokite, kad šiuo mūsų ne- 
laimių metu meldžiu Dievą, kad arba suteiktų malonę išlais- 
vindamas šį miestą nuo priešų, arba, jei jo mintyse būtų 
kitoks sumanymas, kad savo tarnus padarytų narsiais, idant 
ištvertų jo valią, arba tikrai pasiimtų mane pas save iš šio 
pasaulio“. 2. Jis pasakė šiuos žodžius pamokydamas mus, 
o po to su juo kartu mes ir sau, ir visiems mūsiškiams, ir 
tiems, kurie buvo šiame mieste, meldėme aukščiausiąjį Die- 
vą tų pačių dalykų. 3. Ir štai trečią apgulties mėnesį jam, 
nualintam karštinės, teko gultis į lovą ir kentėti nuo šios 
jau paskutinės ligos. Ir Viešpats tikrai neapvylė savo tarno 
išpildydamas jo maldą, nes ir jam pačiam, ir šiam miestui 
po kurio laiko įvykdė tai, ko jis, liedamas ašaras, karštai 
maldavo. 4. Taip pat žinojau, kad jis, dar kunigas ir vysku- 
pas, būdavo prašomas pasimelsti už kai kuriuos žmones, 
kenčiančius nuo apsėdimo, ir kad jis, savo maldoje melsda- 
vosi Dievui liedamas ašaras ir demonai nuo žmonių pasi- 
traukdavo. 5. O taip pat kartą kažkoks žmogus su savo 
ligoniu atėjo pas jį sergantį ir ištisą dieną gulintį lovoje ir 
paprašė, kad uždėtų ant jo ranką, dėl ko šis galėtų pasveik- 
ti. Jis atsakė, kad jei pajėgtų ką nors taip išgydyti, iš pradžių 
tikrai tai padarytų sau pačiam. Bet anas papasakojo, kad 

per sapną aplankę ir pasakę: „Eik pas vyskupą Augustiną, 
kad ant šio žmogaus uždėtų ranką, ir pasveiks“. Kai Augus- 
tinas apie tai išgirdo, neatsisakė to padaryti, ir Viešpats 
padarė taip, kad anas ligonis iš karto iš jo išėjo sveikas*“!. 


XXX 1. Be to, kuo mažiausiai reikia nutylėti, kad tuo 
metu, kai kėlė grėsmę jau minėti priešai, šventas vyras ir 
mūsų vyskupas Tiabės bažnyčioje Honoratas laišku paklau- 
sė jo patarimo, ar, šiems artinantis, bažnyčioms, vyskupams 
ir dvasininkams reikia pasitraukti, ar ne. O atsakyme jis 
plačiai išaiškino, ko veikiau reikia bijoti iš tų Romėnijos?“? 
griovėjų. 2. Šį jo laišką?“? norėjau prijungti prie šio veika- 
lo, nes yra labai naudingas ir reikalingas Dievo vyskupų ir 
patarnautojų papročiams: 

3. „Augustinas Dievuje sveikina šventąjį brolį ir kolegą 
vyskupą Honoratą“““. 

(1) Jūsų malonybei pasiuntęs laiško, kurį parašiau bro- 
liui Kvodvultdėjui*“?, mūsų kolegai vyskupui, nuorašą ma- 
niau atsikratysiąs naštos, kurią užkrovei man ant pečių 
klausdamas patarimo, ką turėtumėte daryti šių pavojų, ku- 
rie „užgriuvo mūsų laikus“*““, akivaizdoje. 4. Tačiau, nors 
tą laišką parašiau gana trumpą, vis dėlto nemanau, kad pra- 
leidau ką nors tokio, ko nepakaktų atsakančiam į šį klau- 
simą pasakyti, o klausiančiam išgirsti. Mat aš sakiau, kad 
nereikia nei sulaikyti tų, kurie, jei tik įmanoma, nori per- 
sikelti į tvirtoves, nei nutraukti mūsų tarnystės saitų, ku- 
riais mus prikaustė Kristaus meilė, kad nepaliktume Baž- 
nyčių, kurioms privalome tarnauti. 5. Štai kokius žodžius 
sudėjau į aną laišką: 

„Taigi vis dar tebėra taip, kad mes, kurių tarnavimas 
kad ir kokiai menkutei Dievo bendruomenei, pasiliekančiai 
ten, kur ir mes, yra toks būtinas, jog be jo ji nebegali išlik- 
ti, sakykime Viešpačiui: „Tebūna mums Dievas gynėjas ir 
tvirtovė“ **?. 

(2) G. Tačiau tau, kaip rašai, šio patarimo nepakanka, 
kad stengtumėmės nesielgti prieš Viešpaties pamokymą 
ar pavyzdį, kai jis moko, kad reikia „bėgti iš miesto į miestą . 
Prisimename jo žodžius: „Tačiau, kai jus šiame mieste perse- 
kioja, bėkite į kirą“?““. 7. Bet kas galėtų patikėti, kad Vieš- 
pats norėjo, kad įvyktų taip, kad „kaimenės, kurias jis su- 
vienijo savo krauju“?“?, būtų paliktos be būtinos tarnystės, 
be kurios negali gyventi? 8. Nejaugi jis pats taip padarė, 
kada dar kūdikis tėvų nešamas pabėgo į Egiprą“"“, kai dar 
nebuvo surinkęs Bažnyčių, kurias, kaip drįstame sakyti, 
jis jau tuomet paliko? 9. Nejaugi vietinė Bažnyčia, kada 
apaštalas Paulius, idant jo nesulaikytų nedraugas, buvo nu- 
leistas pro langą pintinėje ir išvengė jo rankų“"!, buvo palikta 
be būtinos tarnystės, ir nejau kitų brolių, ten pat gyvenan- 
čių, nebuvo vykdoma, kas privalu? Žinoma, Apaštalas, 
kurio persekiotojas ieškojo asmeniškai, tai padarė aniems 
broliams prašant, kad išsaugotų save Bažnyčiai. 10. Taigi 
tedaro Kristaus tarnai, jo Žodžio ir Sakramento patarnau- 
tojai, tai, ko jis mokė ir ką leido. „Tebėga iš miesto į mies- 
tą“, kai asmeniškai jų kas nors iš persekiotojų ieško, bet 
tenebūna Bažnyčia apleidžiama kitų, kurie nėra taip perse- 
kiojami, ir tesuteikia maisto kolegoms tarnams, kurie, kaip 
jie žino, išgyventi kitaip negalėtų. 


11. Tačiau tuo metu, kai pavojus bendras visiems, tai 

yra vyskupams, dvasininkams ir pasauliečiams, tie, kuriems 
reikia kitų, tenebūna apleidžiami jiems reikalingų žmonių. 
Taigi arba visi pereina į įtvirtinimus, arba tų, kuriems neiš- 
vengiamai tenka pasilikti, tegul nepalieka tie, kurių pa- 
galba yra vykdomos jų bažnytinės priedermės, kad arba 
vienodai išgyventų, arba vienodai kęstų tai, ką Šeiminin- 
kas*'* norėtų, kad jie iškentėtų. (3) 12. Jei atsitiktų, kad 
arba vieni mažiau, kiti daugiau, arba visi vienodai kentėtų 
ir pasirodytų, kad vieni kenčia už save, kiti — dėl kitų, tie, 
kurie galėtų pabėgdami ištrūkti, verčiau turėtų pasilikti, 
idant nepaliktų kitų žmonių nelaimės. Tuo geriausiai yra 
įrodoma meilė, kurią liepia apaštalas Jonas, sakydamas: 
„Taip, kaip Kristus savo sielą atidavė už mus, taip ir mes pri- 
valome sielas atiduoti už brolius“*?. 13. Nes tie, kurie 
bėga, negali nebėgti verčiami tik savo vargų, tikrai kenčia 
už save pačius, o ne už brolius. Kai tuo tarpu kenčia tie, 
kurie nenorėjo palikti brolių, kuriems jų reikėjo krikščio- 
niškajam išganymui, be abejo, šie „atiduoda savo sielas už 
brolius“. (4) 14. Apie tai girdėjome vieną vyskupą sakant: 
„Jei Viešpats mums liepė bėgti ir tuose persekiojimuose, 
kur gali būti kankinystės vaisius, tai kiek labiau turėtume 
bėgti nuo nevaisingų kančių, kada puola barbarai ir prie- 
šai!“ Žinoma, tai teisinga ir priimtina, bet tik tiems, kurių 
nelaiko bažnytinių pareigų saitai. Nes tas, kas nebėga, nors 
gali pabėgti nuo priešo pavojaus tam, kad nepaliktų Kris- 
taus tarnystės, be kurios žmonės negali tapti ar būti krikš- 
čionys, pasiekia didesnį meilės vaisių nei tas, kas ne dėl 
brolių, o dėl paties savęs bėgdamas ir sulaikytas neišsižada 
Kristaus ir prisiima kankinystę. 

(5) 16. Taigi ką teigei savo ankstesniajame laiške? Juk 
sakai: „Jei reikia atkakliai laikytis bažnyčiose, nesuprantu, 
kuo galėtume pagelbėti sau ar žmonėms, nebent tik mūsų 
akyse žus vyrai, bus prievartaujamos moterys, padeginėja- 
mos bažnyčios, o mes patys būsime kankinami, kai iš mūsų 
bus reikalaujama, ko neturime“. 17. Išties galingas yra 
Dievas išklausyti savo šeimos maldas ir nukreipti tai, ko 
baiminamasi. Ir todėl, vis dėlto, ne dėl tavo minėtų daly- 
kų, kurie dar nėra tikri, reikia tikrai apleisti mūsų tarnys- 
tę, be kurios tikintiesiems tikra pražūtis ne šio gyvenimo 
reikaluose, bet ano, kuriuo turi būti nepalyginamai stropiau 
ir uoliau rūpinamasi. 18. Nes jei tavo minėtosios nelaimės, 
dėl kurių bijomasi, kad kartais neatsitiktų tose vietovėse, 
kur esame, būtų tikros, tepabėga iš pradžių iš ten visi, dėl 
kurių reikėtų ten likti, ir tepadaro mus laisvus nuo būti- 
nybės pasilikti. Mat niekas nesako, kad tarnams reikia likti 
ten, kur jau nebūtų kam tarnauti. 19. Šitaip iš Ispanijos?“ 
pabėgo kai kurie šventieji vyskupai, prieš tai žmonėms 
dalinai žuvus pabėgimo metu, dalinai juos išžudžius, dalinai 
apsiaustyje mirus badu, dalinai išsibarsčius, paėmus juos 
nelaisvėn. Tačiau daug daugiau vyskupų pasiliko kartu su 
visais kęsti tuos pačius nesiliaujančius pavojus, ten dar pasili- 
kus tiems, dėl kurių jiems reikėjo likti. Ir jei kai kas paliko 
savo žmones, tai ir yra tai, ko, kaip sakome, daryti negalima. 

Mar nepamokė tokių dieviškieji Raštai, tačiau apgavo 
žmogiškasis paklydimas ar nugalėjo baimė. Kodėl gi jie 
mano, kad beatodairiškai turi paklusti pamokymui, kur 
mano, kad reikia „bėgti iš miesto į miestą“, o nebijo samdi- 
nio pavyzdžio, kuris, „pamatęs ateinanųį vilką pabėga, 

kadangi jam avys nerūpi“*"?? (6) 20. Kodėl šias dvi visai 
teisingas Viešpaties mintis (tai yra viena, kur bėgti leidžiama 
ir net liepiama, o kita, kur tai yra smerkiama ir kaltinama) 
jie nesistengia suprasti taip, kad jos pasirodytų nesančios 
priešingomis tarpusavyje, kaip ir nėra? 21. Ir kokiu kitu 
būdu tai galima suprasti, jei nėra atsižvelgiama į tai, apie 
ką jau svarsčiau aukščiau: Kristaus tarnams, gresiant perse- 
kiojimams, iš vietų, kur jie yra, reikia bėgti tada, kai ten 
arba nebėra Kristaus tautos, kuriai reikėtų tarnauti, arba, 
jei ji yra, būtiną tarnavimą galėtų vykdyti kiti asmenys, 
kuriems nebūtų tos pačios priežasties bėgti. 22. Taip, kaip 
įkištas į pintinę, ką anksčiau minėjau, pabėgo Apaštalas, 
kai persekiotojo buvo ieškomas asmeniškai, kitiems, kurių 
bažnyčios tarnystės ten stokotų tiek, kad ji būtų apleista, 
panašios būtinybės neturint. Taip, kaip pabėgo šventasis 
Aleksandrijos vyskupas Aranazas“"““, kai imperatorius Kon- 
stancijus liepė sulaikyti būtent jį, kitiems tarnams jokiu 
būdu neapleidžiant Aleksandrijoje likusios katalikų tau- 
tos. 23. Tačiau kai tauta pasilieka, o tarnai bėga ir apleidžia 
tarnystę, kas tai bus, jei ne anas vertas pasmerkimo „samdi- 
nių“ bėgimas, „kuriems avys visai nerūpi ? Juk ateis vilkas, 
ne žmogus, bet velnias, kuris daugelį tikinčiųjų, kuriems 
trūko kasdienės Viešpaties kūno tarnystės, įtikins būti at- 
skilėliais, ir „netvirtas brolis, už kurį numirė Kristus, žus ne 
dėl tavo pažinimo, bet dėl neišmanymo". 

(7) 24. O šitai liečia tuos, kurie šiame reikale nėra ap- 
gauti paklydimo, tačiau įveikti siaubo: kodėl verčiau jiems 
narsiai nekovoti su savo baime Viešpačiui jų gailintis ir 


padedant, kad nesusidurtų su nepalyginamai sunkesnėmis 

nelaimėmis, kurių žymiai labiau reikia bijoti? 25. Taip 
yra ten, kur Dievo meilė liepsnoja, o ne žemiškieji geidu- 
liai rūksta. Juk meilė sako: „Jei kas silpsta, ar aš nesilpstu? 
Jei kas pilnas pagundų, ar aš nedegu jomis? *"* Bet meilė 
iš Dievo. Taigi melskime, kad duotų tas, kuris ir įsako““, ir 
todėl šios meilės dėka veikiau bijokime, kad Kristaus avelės 
nebūtų pjaunamos „dvasinio ištižimo“**? kardu į širdį, nei 
geležimi į kūną, kadangi kada nors, kokiu nors mirties bū- 
du jos vis tiek mirs. 26. Labiau bijokime, kad palūžus vidi- 
niam jausmui, nepražūtų tikėjimo tyrumas, nei kad moterys 
būtų prievarta išniekinamos kūne, nes tyrumas prievarta 
nėra išniekinamas, jei jis saugomas mąstyme, ir net nėra 
išniekinamas kūne, kai kenčianti valia nepasinaudoja savo 
kūnu gėdingai, bet nepritardama iškenčia tai, ką daro ki- 
tas“*!. 27. Labiau bijokime, kad mums pabėgus neužgestų 
„gyvieji akmenys“**“, nei kad žemiškųjų pastatų akmenys 
ir sijos nebūtų padegami mums esant šalia. Labiau bijo- 


*82 sunyktų netekę dvasi- 


kime, kad „Kristaus kūno nariai“ 
nio maisto, nei būtų kankinami mūsų kūno nariai, slegiami 
priešo antpuolio. 28. Ne todėl, kad tavo minėtų dalykų 
nereikia vengti, kai įmanoma, bet kad verčiau juos iškentėti, 
kai nebeįmanoma jų išvengti nenusižengiant Dievui. Ne- 
bent kas nors tvirtintų, kad tarnas, kuris panaikina tarnys- 
tę, būtiną Dievui, būtent tada, kai ji yra labiau reikalinga, 
nenusižengia Dievui. 

(8) 29. Argi nepagalvojame, kai prieinama prie tokių 
baisiausių pavojų ir nėra jokios galimybės pabėgti, kokia 
didžiulė minia, abiejų lyčių ir visokio amžiaus žmonių, 


paprastai būna bažnyčioje: vieni trokšta krikšto, kiti — 

sutaikymo, dar kiti — atgailos, o visi - paguodos ir sakra- 
mentų, ir išmaldos? 30. Jeigu ten nėra tarnų, kokia gi mirtis 
laukia tų, kurie iš šio pasaulio išeina neatgimę arba supan- 
čioti nuodėmės?! Kaip liūdės tikintieji, neturėsiantys jų 
prie savęs amžinojo gyvenimo atilsyje?! Ir pagaliau, kaip 
graudžiai visi aimanuos, o kai kurie ir piktžodžiaus dėl 
tarnystės ir tarnų nebuvimo?! 31. Žiūrėk, ką daro baimė 
dėl žemiškųjų nelaimių ir kokias sukelia amžinąsias nelai- 
mes. Tačiau jei tarnai pasilieka šalia, kiek leidžia Dievo 
suteikiamos jėgos, visiems pagelbėja: vieni krikštijami, kiti 
sutaikomi, niekas nenusivilia gaudamas Viešpaties kūno 
komuniją, visi paguodžiami, mokomi ir raginami, kad 
melstųsi Dievui, kurio galioje yra nugręžti visa, ko yra bijo- 
ma; jie pasiruošę bet kokiam įvykių posūkiui, ir, jei „šioji 
taurė ir negali praeiti “**, tebūnie valia“*? to, kuris negali 
norėti ko nors blogo. 

(9) 32. Jau tikrai supranti, ko rašei nesuprantąs, kiek 
gero įgyja krikščionys, jei esamose nelaimėse nepasigenda 
šalia esančių Kristaus tarnų, ir kiek kenkia nebūdami, kol 


„jie ieško savo, o ne Jėzaus Kristaus naudos “*** ir neturi tos, 


*š, ir jei neseka 


apie kurią pasakyta: „Neieško naudos sau“ 
tuo, kuris sakė: „Neieškodamas, kas naudinga man, bet kas 
daugeliui, idant būtų išganyti ““**. 33. Apaštalas nebūtų 
bėgęs nuo ano svarbiausiojo savo persekiotojo pinklių, jei 
nebūtų norėjęs tarnauti kitiems, kuriems buvo reikalingas: 
todėl jis sako: „Esu priverstas rinktis iš dviejų: turėda- 
mas troškimą išsivaduoti iš kūno ir būti su Kristumi, kas 
man yra svarbiausia už viską, arba pasilikti kūne, kas bū- 


tina dėl jūsų“*?. 

(10) 34. Galbūt čia kas nors pasakytų, kad Dievo tar- 
nams reikia bėgti gresiant tokioms nelaimėms, idant išsau- 
gotų save dėl Bažnyčios naudos ramesniais laikais. Šitaip 
kai kas daro teisingai, kai netrūksta kitų, galinčių vykdyti 
Bažnyčios tarnystę, kad ji nebūtų visų apleista; taip pada- 
rė, kaip sakėm anksčiau, Atanazas. Nes koks jis buvo bū- 
tinas Bažnyčiai ir kiek pagelbėjo tai, kad šis vyras pasiliko 
kūne, žino katalikų tikėjimas, kuris jo kalbos prieš ereti- 
kus arijonus ir meilės buvo apgintas. 35. Tačiau kai kyla 
bendras pavojus ir labiau reikia baimintis, kad kas nors 
nemanytų šitaip daryti verčiamas ne sprendimo valios, bet 
mirties baimės, bei labiau pakenktų bėgimo pavyzdžiu, 
nei pasitarnautų likęs gyvas, jokiu būdu negalima to dary- 
ti. 36. Juk pagaliau ir šventas Dovydas, idant nestatytų 
savęs į mūšio pavojus, ir kad kartais „neužgestų Izraelio 
žiburys“*“?, kaip ten yra pasakyta, tam pasiryžo tik saviš- 
kių prašomas, o ne pats iš anksto nusprendė. Priešingu at- 
veju būtų pridaręs daugybę šio silpnadvasiškumo pamėg- 
džiotojų, manančių, kad jis taip pasielgė ne galvodamas 
apie kitų naudą, o paveiktas savo baimės. 

(11) 37. Antra vertus, iškyla kitas klausimas, kurio netu- 
rime niekinti. Juk jei negalima nepaisyti naudos, kad kai 
kurie tarnai, gresiant kokiam nors niokojimui, pabėgtų, 
idant išsaugotų save tarnauti tiems, kuriuos galės po žudynių 
rasti likusius gyvus, tai kas bus, kai atrodys, kad žus visi, 
jei kas nors nepabėgs? 38. O kas, jei šis naikinimas tiek 
siautėtų, kad būtų persekiojami tik Bažnyčios tarnai, ką 
tada sakysime? Ar Bažnyčia turi būti apleidžiama pabėgu- 


sių tarnų, kad nebūtų labiau apgailėtinai apleista mirusių? 

Tačiau jei pasauliečiai nėra ieškomi tam, kad juos nužudytų, 
jie gali kur nors paslėpti savo vyskupus ir kunigus, kiek 
padės tas, kurio valdžioje yra viskas, kuris sugeba savo ste- 
buklinga galia apsaugoti ir nesitraukiančius. 39. Bet tada 
klausiame, ką turime daryti, kad nebūtų apie mus mano- 
ma, kad visais atvejais tarsi „bandome Viešpatį *?!, lauk- 
dami dieviškų stebuklų. Juk ši audra nėra tokia, kai pavo- 
jus bendras pasauliečiams ir dvasininkams, kaip viename 
laive pavojus yra bendras pirkliams ir jūreiviams. Tikrai te- 
neatsitinka, kad šis mūsų laivas būtų tokioje grėsmėje, 
kad jūreiviai, o ypač vairininkas, turėtų jį, patekusį į pavojų, 
palikti, net jei galėtų peršokęs ar nuplaukęs pasiekti valtelę. 
40). Juk del jų bijome ne todėl, kad žūtų mums pasitraukus, 
bijome ne laikinosios mirties, kuri kada nors vis tiek ateis, 
tačiau amžinosios, kuri gali ateiti, jei nesisaugoma, bet gali 
ir neateiti, jei saugomasi. 41. Tačiau kodėl bendrame šio 
gyvenimo pavojuje mes manome, kad visur, kur puls prie- 
šai, mirs visi dvasininkai, bet ne visi pasauliečiai, kad kar- 
tu pabaigtų šį gyvenimą, kuriam dvasininkai yra būtini? Ir 
kodėl nesitikime, kad kaip kai kurie pasauliečiai, taip išliks 
ir kai kurie dvasininkai, sugebėsiantys suteikti būtiną pa- 
tarnavimą? 

(12) 42. O, kad tarp Dievo tarnų del šių dalykų kiltų 
ginčai, kuriems iš jų likti, kad Bažnyčia nebūtų palikta vi- 
siems pabėgus, o kuriems pasitraukti, kad to paties neįvyktų 
visiems mirus! Kaip tik toks bus tarp jų ginčas, kai vieni ir 
kiti dega meile, vieni ir kiti Meilei patinka. 43. Jei šis ginčas 
negalės pasibaigti kitaip, tuomet, man atrodo, liekantieji 


ir pasitraukiantys turi būti renkami burtais. Juk kas pasa- 

kys, kad verčiau turėtų bėgti, atrodys bailys, kadangi nenorė- 
jo pakelti gresiančios nelaimės, arba labai išpuikęs, kadan- 
gi save laiko labiau reikalingais Bažnyčiai, kad jai tarnau- 
tų. 44. Ir, pagaliau, tie, kurie yra geresni, tikriausiai pasirinktų 
„atiduoti sielas už brolius“, o pabėgimu save apsaugos tie, 
kurių gyvenimas yra mažiau naudingas, kadangi mažesnė 
vadovavimo ir valdymo patirtis. Tačiau dievobaimingai 
mąstantys imtų prieštarauti, sakydami, kad tie, kuriuos 
mato labiau reikalingus gyventi, nori verčiau mirti nei bėgti. 
45. Todel, kaip parašyta, „burtų metimas nutildo nesutari- 
mus ir išsprendžia ginčą tarp galingųjų ?*. Juk tokio pobū- 
džio dviprasmybėse geriau sprendžia Dievas nei žmonės, 
ar pakviesti kančios vaisiui geresnius, o silpnųjų pasigai- 
lėti, ar šiuos, kurių gyvenimas negali Bažnyčiai būti toks 
naudingas, kaip kad anų, padaryti stipresnius pakelti nelai- 
mes ir patraukti iš šio gyvenimo. Dalykas bus iš tiesų mažai 
įprastas, jei įvyktų toks burtų metimas, tačiau jei tai būtų 
padaryta, kas išdrįs jam priešgyniauti? Jo nepagirs kaip 
tinkamo išpranašavimo tik nepatyręs ar pavydus. 46. Bet 
jei nesutinka taip padaryti, nes neatsiranda šio veiksmo 
pavyzdžio, tegu nė vieno pasitraukimas nepadaro taip, kad 
neliktų Bažnyčios tarnystės, ypač būtinos ir privalomos 
tokiuose pavojuose. Ir niekas tenepritaria savo asmens iš- 
rinkimui, nes, jei atrodo iškilęs kokios nors malonės dėka, 
nesakytų, kad todėl jis yra vertesnis gyvenimo, tad ir bėgi- 
mo. Juk kiekvienas, kas taip mano, pernelyg sau patinka, 
tačiau kas šitai net ir pasako, niekam nebepatinka. 

(13) 47. Suprantama, yra manančių, kad vyskupai ir 
kunigai tokių pavojų akivaizdoje nebėgdami, o pasilikdami, 

verčia žmones apsigauti, nes anie nebėga todėl, kad mato 
jiems vadovaujančiuosius pasiliekant. 48. Tačiau šio 
priekaišto ar pavydo lengva išvengti į šiuos žmones kreip- 
iantis ir sakant: „Tegu jūsų neapgauna, kad mes nebėgame 
iš šių vietų. Juk ne dėl savęs, o veikiau dėl jūsų liekame 
čia, kad tikrai suteiktume jums viską, kas yra, kaip žinome, 
būtina jūsų išganymui, kuris yra Kristuje. Taigi jei norite 
bėgti, išlaisvinate ir mus nuo saitų, kurių esame laikomi. 
49. Šitai manau reikalinga pasakyti tuomet, kai tikrai atro- 
do naudinga persikelti į saugesnę vietą. Jei, šitai išklausę, 
arba visi, arba kai kurie sakytų: „Esame valdžioje to, nuo 
kurio pykčio nepabėga niekas, kad ir kur bėgtų, ir kurio 
„gailestingumą“, kad ir kur būtų, „gali atrasti *?? tas, kuris 
nenori niekur eiti, arba tikros būtinybės verčiamas, arba ne- 
norėdamas siekti nesaugaus prieglobsčio, ir ne pavojų pa- 
baigos, o tik pasikeitimo“, be abejo, jų negalima palikti 
be krikščioniško patarnavimo. Tačiau jei šitai išgirdę jie 
panorėtų pasitraukti, tai nereikia likti ir tiems, kurie būtų 
likę dėl jų, kadangi jau nėra tų, dėl kurių turėtų pasilikti. 

(14) 50. Taigi kiekvienas, kas pasitraukia tokiu būdu, 
kad būtinoji Bažnyčios tarnystė, jam pasitraukus, neišnyks- 
ta, daro tai, ko moko ar leidžia Viešpats. Tačiau kas pasi- 
traukia taip, kad iš Kristaus kaimenės atimamas penas, 
kuriuo ji gyvena dvasiškai, tas yra samdinys, kuris „mato 
artėjantį vilką ir pabėga, kadangi avys jam nerūpi“. 

51. Štai tokį atsakymą, mylimiausiasis broli, kadangi 
prašei patarimo, parašiau tau, mąstydamas su tiesa ir mei- 
le, — bet aš neliepiau, kad nesektum geresne, jei tik rastum, 
nuomone. Tačiau geresnio dalyko, ką daryti šių pavojų aki- 

vaizdoje, negalime rasti, kaip tik maldos į mūsų Viešpaų 
Dievą, kad „pasigailėrų mūsų“???. Kaip tik tai, tai yra nepalikti 
Bažnyčių, kai kurie išmintūngi ir šventi vyrai, Dievui dova- 
nojus, pelnė norėti ir padaryti ir net tarp niekintojų dantų nė 
per plauką nepasitraukė nuo savo pasiryžimo sumanymo“. 


XXXI 1. Šis šventasis per savo ilgą gyvenimą, Dievo 
valia atiduotą šventosios katalikų Bažnyčios gerovei ir sėk- 
mei (mat jis pragyveno septyniasdešimt šešeris metus, o 
būdamas kunigu ar vyskupu visus keturiasdešimt metų), 
buvo pratęs mums bičiuliškuose pokalbiuose sakyti, kad 
gavę krikštą net ir pagarsėję krikščionys ir vyskupai neturėtų 
pasitraukti iš kūno be vertos ir tinkamos atgailos. 2. Tai 
jis ir pats atliko kankinamas paskutiniosios ligos, nuo kurios 
ir mirė. Mat paliepė jam perrašyti Dovydo psalmes, kurių 
tik keletas yra apie atgailą?“, ir, gulėdamas lovoje, ištisas 
savo negalios dienas žvelgė į šiuos lapus, pakabintus ant 
sienos, juos skaitė bei nuolatos ir gausiai verkė. 3. O kad 
niekas netrukdytų jo susikaupimui, veik dešimt dienų prieš 
pasitraukdamas iš kūno pareikalavo iš mūsų, buvusių šalia, 
kad niekas nevaikščiotų pas jį, išskyrus tik tomis valando- 
mis, kai gydytojai ateina jo apžiūrėti ar kai jam atnešamas 
maistas. Šito taip ir buvo laikytasi ir vykdyta, o jis visą lai- 
ką skyrė maldai. 4. Iki pat savo paskutinės ligos bažnyčioje 
jis nenuilstamai skelbė Dievo žodį, uoliai ir tvirtai, sveiku 
protu ir sveiku mąstymu. 5. Visoms jo kūno dalims esant 
sveikoms, regai ir klausai išlikus nepaliestai bei mums sto- 
vint šalia, žiūrint į jį ir kartu besimeldžiant, jis, kaip yra 
parašyta, „užmigo su savo tėvais, sulaukęs gilios senatvės **". 

Mums esant prie velionio, buvo atnašauta auka Dievui už 
jo kūno palaidojimą, ir jis buvo palaidotas??*. 

6. Jis nepaliko jokio testamento, kadangi Dievo netur- 
telis neturėjo nieko, iš ko jį galėtų sudaryti. Nuolatos liep- 
davo bažnyčios biblioteką ir visas knygas stropiai išsau- 
goti vėlesnėms kartoms???. Jei bažnyčia ką nors turėjo iš 
pajamų ar brangenybių, jis patikėjo kunigui, kuris jo vado- 
vaujamas tvarkė bažnyčios reikalus. 7. Savo kraujo gimi- 
naičių, pasiryžusių [gyventi vienuolyne)?“ ar ne, atžvilgiu 
jis laikėsi paprastos liaudies papročių neatitinkančių nuos- 
tatų: jis jiems, kol dar buvo gyvas, išdalydavo, jei reikėda- 
vo, tą patį, ką ir kitiems, ne tam, kad turėtų turtų, bet kad 
nejaustų ar mažiau jaustų nepriteklius. 8. Gražų dvasininkų 
būrį ir vyrų bei moterų vienuolynus, pilnus besilaikančių 
susilaikymo su jų vyresniaisiais perdavė Bažnyčiai kartu su 
bibliotekomis, turinčiomis jo ar kitų šventųjų"?! knygų ir 
Šventojo Rašto aiškinimų, iš kurių sužinoma, koks, Die- 
vo dovana, svarbus ir reikšmingas jis buvo Bažnyčiai: jose 
tikintieji atranda jį visuomet gyvą. Šitai pastebėjęs vienas 
iš pasaulietinių poetų paliepęs, kad jam mirus kapą įrengtų 
bendrose kapinėse, sukūrė užrašą, sakydamas: 


„Mirusį gyvą poetą, keleivi, nori regėti? 
Štai, ką skaitai — sakau aš: tavo balsu mat kalbu“??2, 


9. Ir iš tiesų šis Dievui malonus ir mielas vyskupas savo 
raštuose, kiek tik leista regėti šviečiant tiesai, visiškai teisin- 
gai ir akivaizdžiai pasirodo gyvenęs „tikėjimu, viltimi ir mei- 
le“??? katalikų Bažnyčiai. Tai pripažįsta visi, kurie įgyja 
naudos skaitydami jo raštus apie šventuosius dalykus. Ta- 

čiau aš manau, kad daugiau iš jo naudos įgyjo tie, kas gir- 
dėjo ir savo akimis matę jį kalbant bažnyčioje, o ypač tie, 
kurie žino, kaip jis „elgėsi tarp žmonių“?“*. 10. Juk jis buvo 
ne vien tik išprusęs „Rašto aiškintojas dangaus karalystėje, 
iškeliantis iš savo lobyno naujų ir senų daiktų“?“?, ir vie- 
nas iš „pirklių, kuris atrastą brangų perlą išperka, pardavęs 
viską, ką tik turi “*““, tačiau ir vienas iš tų, kuriems parašy- 
ta: „Taip kalbėkite ir taip darykite“?“?, ir apie kuriuos Išga- 
nytojas sako: „Kas darys ir taip mokys žmones, tas bus va- 
dinamas didžiu dangaus karalystėje“?€ė. 

11. Labai prašau jūsų malonybės, kurie šį veikalą skaitote, 
kad kartu su manimi dėkotumėte Dievui ir „šlovintumėte 
Viešpatį, kuris davė patarimą“*?, kad norėčiau ir pajėgčiau 
šitai pateikti esančių ir nesančių dabarties ir ateities žmonių 
domėn. Ir melskitės su manimi ir už mane, kad aš šiuo 
vyru, su kuriuo kadaise bičiuliškai pragyvenau ištisus ke- 
turiasdešimt metų Dievo malonėje ir be jokios karčios ne- 
santaikos, sekčiau ir stengčiausi būti toks kaip jis šiame 
pasaulyje bei kartu su juo džiaugčiausi visagalio Dievo pa- 


žadais būsimajame. Amen. 

! Plg. De civ. Dei X, 32. 

Ž Praedestinati. Plg. 1 P+1, 20. 
Posidijus į Augustino gyvenimą 
žvelgia paties Augustino gyvenimo 
pabaigos ginčų su Pelagijumi ir pe- 
lagininkais dėl nulemties akimis. 

3 Plg. 2 P:1, 21 

+ berseverare, Plg. Mr 10, 22. Dar 
viena Augustino gyvenimo pabai- 
goje svarbi sąvoka. Ištverti, išlaikyti 
visus išbandymus — toks buvo iššūkis 
paskutiniais jo gyvenimo metais, kai 
katalikišką Afriką siaubė Geizeriko 
vedami aršūs arijonai vandalai. Kaip 
tūk apie tai kalba Posidijaus išūsai ci- 
tuojamas Augustino laiškas. 

> Garsių ir įtakingų Bažnyčios 
žmonių biografijos tuo metu jau 
buvo gana įprastas, krikščionių 
mėgstamas ir krikščionims reikalin- 
gas žanras. Pakanka prisiminti Je- 
ronimo De viris ilustribus (393 m.) 
ir paties Augustino prašymu Pau- 
lino Milaniečio parašytą Ambrazie- 
jaus gyvenimą (412/13 m.). 

“ Plg. 1 Kor 15, 9; Ef3, 8 

"Plg. I Tim 1,5 

Š I KorG, 15 

* Plg. De cv. Dei X, 32; XI, 1. 

10 gimimą (exortus), gyvenimo 
eigą (procursus) ir deramą pabaigą 
(debitus frnis). Posidijus užsimoja 
Augustino gyvenimo istoriją skirstyti 


tokiomis pačiomis sąvokomis, kaip 
Augustinas skirstė abiejų valstybių 
istoriją savo „Dievo valstybėje“: Plg. 
Deciv. Dei I, 35; X, 32; XI, 1; Plg. 
Retr. II, 43, 2. Visą pirmąją „Pra- 
tarmės“ pastraipą Posidijus konst- 
ruoja pakankamai artimai sekdamas 
Augustino Dievo valstybe. 

"Plg. Jok 1, 17 

12 T. y. krikštą, svarbiausią krikš- 
čionio gyvenimo įvykį. 

5 koks jis buvo prieš gaudamas 
malonę, ir koks gyveno jau gavęs ir 
toliau. Panašiai savo „Išpažinimus“ 
aprašo pats Augustinas: Plg. X, 3, 
4; 4,5. Posidijus sakosi nenorįs kar- 
toti „Išpažinimų“, bet iš tiesų, pasa- 
kodamas apie Augustino jaunystės 
kelią, įvairiai sutraukia autobiografinį 
jo veikalą. Tam skirtas įžvalgus Pier- 
re Courcelle straipsnis: Emprunts 
et complėments de Possidius aux 
Confessions, in: Pierre Courcelle, Les 
Confessions de Saint Augustin dans 
la tradition litėraire. Antėcėdenis et 
Posteritė, Paris, Etudes Augustini- 
ennes, 1963, p. 609-621. 

4 2 Kor12, 6 

I5.Dažnas Augustino prašymas 
„Išpažinimuose“: Plg. Conf. I, 1; 9- 
10; 12. II, 15; IV, 1; V, 1; VIII, 1; 
IX, 1, 33; X, 14; 61. 

16 Tob 12, 7 

"7 354 metų lapkričio 13 dieną. 

Iš barentibus bonestis. Tai socia- 
linė kategorija, reiškianu, kad Au- 
gustino tėvai priklausė viduriniajam 
sluoksniui (bonestiores), skirtingai 
nuo žemesniojo (humikores). 

1? Ar Augustino tėvas Patricijus 
buvo krikščionis? Adolf von Har- 
nack (Possidius, Augustins Leben, in: 
Abbandlungen der preussische Aka- 
demie der Wissenschaften, 1930, 
philosophische-historische Klasse, I, 
p. 28) mano, kad, žvelgiant į anų 
laikų praktiką, krikštas prieš mirtų 
yra visai įprastas dalykas, tad jį gli- 
ma drąsiai laikyti krikščioniu, kaip 
sako Posidijus. Vis dėlto P. Courcel- 
le (op. cit., p. 611) pastebi, kad Au- 
gustinas Con“ II, 3, 6 aiškiai pasako, 
kad jo tėvas katechumenu tapęs tik 
Augustinui einant šešioliktus me- 
tus, vadinasi, jam gimstant Patricijus 
nebuvęs krikščioniu net ir ex /nten- 
tione. Beje, savo senelio Augustinas 
nebuvo matęs: Plg. De rzusica, VI, 32. 

2 priklausiusių kurijai. Tai reiš- 
kia, kad Augustino tėvas turėjo 
nemažiau kaip 6 hektarus žemės 
(Konstantino II 342 m. įstatymas 
kurialais laikė 25 ir daugiau jugerių 
žemės savininkus). Afrikoje ir dvi- 
gubai didesnis plotas buvo labai 
mažas. Kurialai prie bendrų miesto 
reikmių turėjo prisidėti pinigais, 
skirtingai nuo bumiliores, kurių 
įnašas į bendruomenę buvo jų pačių 
rankų darbas. Augustino tėvas augi- 
no vynuoges, Plg. Conf. II, 4, 9. 

21 mokslus, kuriuos vadina lais- 
vaisiais, tai citata iš „Išpažinimų . 
Plg. Conf. IV, 16, 30. T. y. vertus 
laisvam žmogui išmokti ir prakūkuo- 
ti. Konkretus jų sąrašas įvairiais 
laikais buvo skirtingas. Augustino 
studijos gana gerai žinomos ir su- 
sidėjo iš įprastinės gramatikos ir ro- 
mėnų literatūros klasikos, specialių 
retorikos ir savarankiškų filosofijos 
studijų. Žr. ypač Hadot, Ilsetraut, 
Erziehung und Bildung bei Augus- 
tin, in: /nternationales Symposion 
ber den Stand der Augustinus-For- 
schung, Hgb von Cornelius Mayer 
und Karl Heinz Chelius, Augusti- 
nus-Verlag Wūrzburg, 1989, p. 
99-130. 

2 Tagastoje 369-370 m. 

23 Kartaginoje Augustinas stu- 
dijavo retoriką 370—374 m. ir ją 
dėstė 374—383 m. 

2 Romoje Augustinas dėstė 
383—384 m. 

2 Milane Augustinas dėstė 
384—386 m. Kiti Milano laikotar- 
pio įvykiai: 385 m. atvažiuoja Mo- 
nika, 386 m. pavasarį Augustinas 
skaito Zbri platonicorum, 386 m. 
liepą — Pauliaus laiškus; sodo sce- 
na - 386 m. rugpjūtis; Kasiciako 
vila ir pirmieji dialogai - 386 m. 
ruduo, 387 m. balandžio 24 d. 
Velykos - krikštas. 

26 Valentinianas II (Jaunesnysis, 
371-392), Valentiniano I sūnus, 
paskelbtas imperatoriumi būdamas 
ketverių metų. 

27 Šv. Ambraziejus (339-397), 
Milano vyskupas, vienas iš pačių di- 
džiausių IV a. Bažnyčios ir politikos 
veikėjų. Tapęs vyskupu Augustinas 
jį laikys vyskupo figūros pavyzdžiu. 

26 Augustinas manichėjų „klau- 
sytoju“ tapo turėdamas 19 metų ir 
studijuodamas Kartaginoje, iš jų 
galutinai išsivadavo tik Milane. 

2 Nelauktai krypų pakeitęs ir 
manichėjybės keliamus klausimus 
pradėjęs nagrinėti paties Augusti- 
no pamokslas panašiai į Bažnyčią 
sugrąžins verslininką Firmą: Plg. 
Augustino gyvenimas, XV, 1-7. 

30 Perso Manio (216-276) 
griežtai dualistinis mokymas buvo 
įtraukęs daug žydų ir krikščionių 
tikėjimo elementų, o manichėjų 
apaštalai sakėsi esą ukrieji krikščionys. 
Jų skelbiamas neįveikiamas gerojo 
ir blogojo pasaulių dualizmas ir 
griežtai asketinė moralė atrodė ne- 
sutaikomi su Senuoju Testamentu. 
(Gausiuose savo anumanichėjiniuose 
raštuose Augustinas kaip tk ir sieks 
įveikti šias prieštaras. 

31 Pasakodamas apie Milano 
laikotarpį, Posidijus beveik pažo- 
džiui cituoja Conf. V, 13, 23. Bet 
kalbėdamas apie Ambraziejaus po- 
veikį Augustinas sakė kitką. Tuo 
metu jis dar buvęs manichėju, o 
Ambraziejaus eidavęs pasiklausyti 
ne del jo sakomų dalykų, bet dėl 
iškalbos meistriškumo (Plg. Con. V, 
13, 23). Paradoksali deralė: Augus- 


tinas „Išpažinimuose“ nesako, kad 


jį pakrikštijo Ambraziejus. Vis del- 
to Augustinui būdinga savo gyve- 
nimo įvykiuose įžvelgti vedančią 
Dievo ranką, tad tokį sugretinimą 
Posidijus bus veikiausiai girdėjęs iš 
paties Augustino. 

32 Plg. Conf III, 6, 10. 

3 Plg. Conf IV, 11, 19; Serm. 
355, 2; Ep.177, 6; Retract. prol. 3. 

* Plg. Rom 9, 8. Plg. Conf VIII, 
12, 30. 

> LL 12, 32. Plg. Conf X, 36, 
59. Christine Mohrmann (/atro- 
duzione), p. L teisingai pastebi, kad 
ši citata, būdama bendriausiu ir 
tradiciniu raginimu vienuoliniam 
gyvenimui, nebūtinai įrodo „Išpaži- 
nimų“ įtaką, kaip manė P. Cour- 
celle (0p. ctt., p. 613). 

Mr 19, 21. Plg. Conf VIII, 
12,29: 

37 Plg. I Kor3, 12. Čia Posidijui 
įtakos padarė Augustino De fide et 
operibus 16, 27 (parašytas 413 m.). 

38 Plg. Conf, VIII, 12, 30. 

> Plg. Conf; IX, 5, 13. Posidi- 
jaus papasakoti Augustino atsiverti- 
mo žingsniai nesutampa su paties 
Augustino pasakojimu „Išpažini- 
muose . Anot Posidijaus, pirmiau- 
sia — Ambraziejaus pamokymai, 
paskui — krikštas, tada — pasiryžimas 
vienuoliniam gyvenimui. Bet „Išpa- 
žinimuose“ pasakojama kitaip: pirmi- 
ausia intelektualinis atsivertimas, 
kuriam didžiulės įrakos turėjo Po- 
sidijaus neminimi filosofas Teodo- 
ras ir kunigas Simplicijanas (V-VII 

kn.), paskui — asketinis ryžtas (VIII 
kn.) ir galiausiai krikštas (IX kn.). 
Panašią seką galima atkurti ir iš Kasi- 
ciako dialogų. P. Courcelle (0p. czt., 
p. 614) mano, kad, veikiausiai laiky- 
damasis hagiografinio štampo, Po- 
sidijus chronologiškai supainioja ir 
gerokai subanalina daug sudėtinges- 
nį ir neįprastesnį Augustino dvasios 
augimo vyksmą. Užtardama Posi- 
dijų, Ch. Mohrmann (07. at., p. 
XLIX-L) sako, kad jo formuluotės 
leidžia suderinti abi chronologijas, be 
to, Posidijaus tikslas čia buvęs pa- 
minėti formalius gyvenimo tėkmės 
dalykus, o ne Augustino vidinės rai- 
dos įvykius, todėl čia ne uk nemini- 
ma Milano sodo scena su z0/e lege, 
bet ir Ostijos vizija ar Monikos mir- 
tis. Apie Augustino atsisakymo tęsti 
retoriaus darbą aplinkybes žr. Alek- 
na D., Šv. Augustino De doctrina 
christiana UI, 41, 62: autobiogra- 
nė egzegezė, Lirerarūra, 2000, 42 
(3), p. 68-80. 

* Augustino būrelyje buvo jo 
sūnus Adeodatas bei draugai Alypi- 
jus ir Evodijus. 

*! Augustino namuose nebebu- 
vo vyresniosios kartos — tėvas Patri- 
cijus ir motina Monika jau buvo 
mirę, juose turėjo šeimininkauti bro- 
lis Navigijus. 

*2 Pasitraukti nuo savo šeimos ir 
turto, jų išsižadėti — vienuolinio gy- 
venimo siekis ir būtinybė, tad „ha- 
giografinę“ biografiją (Serge Lancel, 
Saint Augustin, Paris, Fayard, 

1999, p. 189) rašantis Posidijus 
kaip tik taip regi Augustino poelgį. 
Teisinėmis to meto sąvokomis kal- 
bant, Augustinas savo žemes užrašė 
vietos bažnyčiai, pasilikdamas sau 
usufructum, tai yra turto teikiamas 
pajamas. Žinia, Augustinas turėjo 
brolį Navigijų ir seserį, vėliau tap- 
siančią vienuole. Ar jie pasidalijo 
turtą tarpusavyje, ar ne? Iš menkų 
Augustino užuominų sunku nu- 
spėti, bet S. Lancel (op. cit., p. 189) 
mano, kad ne. 

*5 Sugrįžęs iš Italijos, kur palai- 
dojo mouną, Augustinas Tagastoje 
gyvena 388-390 m. Tuo metu 
miršta Augustino sūnus Adeodatas 
ir senas artimas draugas Nebridijus. 

* Plg. Rom 6, 11 

45 Plg. LA 2, 37 

*“ Plg. Ps 1, 2. Tagastoje Augus- 
tinas buvo subūręs neformalią vie- 
nuolių bendruomenę, dauguma jos 
bruožų veliau bus perkelti ir į Hipo- 
no Sodo vienuolyną. Kita vertus, 
Posidijus Tagastos būrelio gyveni- 
mą apibūdina pačiomis bendriau- 
siomis vienuolinio gyvenimo sąvo- 
komis, per kurias sunku įžvelgti 
aiškesnį Augustino ratelio profilį. 

*7 Dauguma to laikotarpio Au- 
gustino raštų skiriami kovai su ma- 
nichėjais. 

48 agens in rebus. Taip vadinti 
ypatingosios Imperijos policijos tar- 
nautojai, valstybės prievartos vyk- 
dytojai. „Išpažinimuose“ (IX, 17) 
Augustinas pasakoja apie kitus du 


PAAIŠKINIMAI 


agentes in rebus, atsisakiusius savo 
tarnybos ir pasirinkusius tarnystę 
Dievui. 

? Hippo Regius - Viduržemio 
jūros uostas (dab. Anaba, Alžyre), 
antrasis dydžiu ir svarba Šiaurės 
Afrikos miestas. Atstumas nuo Ta- 
gastos iki Hipono buvo apie 80 km 
(kitaip nei rašo Brown P., Augusti- 
nas iš Hipono. Biografija, Vilnius, 
Taura, 1997, p. 14. Klaidą pataiso 
Madec, Goulven, Augustin prėtre: 
Ouelgues notes pour la cėlėbration 
d'un 16e centenaire, in: Goulven 
Madec; Lectures Augustiniennes, 
Paris, Institut d'Etudes Augustini- 
ennes 2001, p. 61, n.11). 

* Plg. 518, 21; Jib1, 1; Tob2, 
2; Apd 10, 2 

2! Plg. I Jn 2, 17 

32 Plg. Lk5, 1; Apd 13, 7; 13, 
44; 15, 17; 19, 10 

2 Plg. Jok 5, 20; Job 33, 28; Ps 
119, 2; /z44, 20 

* Plg. Koh 5, 4 

2 Plg. Conf, VI, 11, 19. 

* 2 Tim 2, 21 

?7 Savo atvykimo į Hiponą ap- 
linkybes Augustinas pasakoja Ser. 
355, 2, iš kurio be Posidijaus papa- 
sakorų aplinkybių sužinome, kad 
greta noro laimėti bičiulį vienuo- 
liniam gyvenimui jis „ieškojęs vie- 
tos, kur galėtų įkurti vienuolyną, 
kuriame gyventų kartu su broliais“. 
Kodėl Augustinas nepasiliko savo 
gimtojoje Tagastoje, kur jau buvo 
jo vienuolių bendruomenė? Neb- 


ridijaus laiškas Augustinui (Ep. 5) 
ir jo atsakymas (E2.10, 1, abu da- 
tuojami 389 m.) siūlo spėti, kad 
Tagastos piliečiai užvertę Augustiną 
įvairiais reikalais. Kas pasikeitė per 
kitus 390 metus, neaišku. Žr. Ma- 
dec G., op. cit., p. 61-62. 

28 Sanctus tuo metu reiškė gar- 
bės titulą, kuriuo Imperijos kan- 
celiarija kreipdavosi į Bažnyčios 
žmones ir ypač vyskupus. 

* Apie Hipono vyskupą Valeri- 
jų (vardas, beje, lotyniškas; mirė vei- 
kiausiai 396 m. arba 397 m.) ži- 
noma labai nedaug. Augustiną 
išrenkant kunigu, jis jau buvo se- 
nas žmogus. Jis buvo graikas, prastai 
kalbėjo lotyniškai, visai nemokėjo 
punų kalbos, naudingos susikalbant 
su menkai lotynizuotais nemiesto 
gyventojais punais. Vis dėlto jis bu- 
vo drąsus ir pagaulus Bažnyčios tvar- 
kytojas. Jis greitai ir unkamai įverti- 
no Augustino asmenį, leido jam 
sakyti pamokslus (greitai prigijusi 
naujovė Afrikos Bažnyčioje), pasky- 
rė jį vyskupu pagalbininku galbūt 
395 m. vasarą (taip pat nestandar- 
tinis ir su tradicija nesiderinantis 
žingsnis), leido jam kurti Sodo vie- 
nuolyną prie bažnyčios, dar kunigui 
kreipus į Hipono Susirinkiman 
susirinkusius Afrikos vyskupus 
(393 m. spalio 8). 

90 Augustinas kunigo šventimus 
gavo 391 m. keli mėnesiai prieš 
Velykas (tais metais balandžio 6 d. 
Plg. Madec G., op. at., p. 62). Toks 

paskyrimo būdas senojoje Bažny- 
čioje buvo neretas. Pats Augustinas, 
žinodamas ir Ambraziejaus istoriją 
(jis Milano vyskupu buvo išrinktas 
dar net nekrikštytas), kaip matome, 
vengė lankytis miestuose be vysku- 
pų ir manė, kad Hipone jam grės- 
mės nėra. Bet Dievo valia buvo kita. 

6! Kai kurie... tuomet palaikę jo 
ašaras puikybe. Panašiai Augustinas 
pasakoja apie savo ašaras mirus Mo- 
nikai (Conf. IX, 12, 32.), tad gali- 
ma sakytu, kad Posidijus Augusunui 
pritaiko paties Augustino kita pro- 
ga pasakytus žodžius. Bet čia kyla 
dvi problemos: pirmiausia, aprašo- 
mų įvykių metu „Išpažinimai“ dar 
nebuvo parašyt. Tad galbūt šiuos 
žodžius Augustinas vėliau įdės ko- 
mentuodamas kitų požiūrį į jo 
raudą mirus motinai? P. Courcelle 
(op. cit., p. 616) mano, kad Posid- 
ijus, veik mintinai mokėdamas 
„Išpažinimus“, galbūt pusiau nesą- 
moningai įrašė šiuos žodžius. Kita 
vertus, kaip tuomet paaiškinti Po- 
sidijaus žodžius kaip jis pats mums 
pasakojo (ut nobis ipse retulit)? P. 
Courcelle (0p. cit., p. 616-617), 
siūlydamas paralelę su Augustino 
De cura pro mortuis gerenda 17,21, 
kur pristatant žodžiais retulit mibi 
vir gravis pateikiamas pasakojimas 
apie vienuolį Joną iš Rufino Hfisto- 
ia monachorum, | siūlo manyt, kad 
ir Posidijaus atveju reikėtų veikiau 
galvoti apie rašytinį šaltinį. Vis dėlto 


manytume, kad pastarasis argu- 

mentas nėra labai tvirtas: nors Rufi- 
nas ir Augustinas nebuvo niekuo- 
met susitikę, vis dėlto būtų galima 
manyti, kad koks nors kitas Rufino 
veikalą skaitęs „rimtas vyras“ galėjo 
Augustinui papasakot, ką skaitęs. 
Nematytume didelių keblumų 
įvadinius Posidijaus žodžius laikyti 
nelabai tikslia „Išpažinimų“ citata, 
o patį paaiškinimo turinį skirti ne 
kokiam nors papildomam šaltiniui, 
o paties Augustino pasakojimui. 

$2 Šis naujas žingsnis Augustino 
gyvenime be kita ko reiškė, kad nuo 
šiol jis turės daug mažiau laiko jo 
taip mėgiamam kontempliatyviam 
ir kūrybingam gyvenimui. Serm. 
339, 4: Nieko nėra geriau, nieko 
mieliau, kaip niekam netriukšmau- 
jant skverbtis į dieviškuosius loby- 
nus. Saldu, gera. Bet pamokslauti, 
barti, priekaištauti, mokyti, kiekvie- 
nu rūpintis — didelis darbus, didele 
našta, didelis vargas. Antra vertus, 
kaip netrukus po išrinkimo, bet dar 
prieš šventimus Augustinas laiške 
(Ep. 21, 2) prisipažins vyskupui 
Valerijui, kad galbūt Viešpats jį 
tokiu būdu norėjęs pataisyti, nes 
anksčiau jis drįsęs priekaištauti ku- 
nigams, tarsi pats daugiau už juos 
išmanytų. Tame pačiame laiške 
Augustinas kalba ir apie sunkią va- 
dovavimo Bažnyčiai atsakomybės 
naštą. Be to, kunigystė gilaus mąsty- 
mo ir jausenos krikščioniui Augus- 
tinui po krikšto galėjo būti antrasis 
lemiamos svarbos žingsnis krikščio- 

niškame jo gyvenimo kelyje. 

93 Šią istoriją Augustinas prisi- 
mins viename savo senatvės pa- 
mokslų Serm. 355, 2. 

€* Augustinas Hipone buvo įkū- 
ręs 2 vienuolynus. Pirmiausia vadi- 
namąjį Sodo vienuolyną, apie kurį 
čia ir kalba Posidijus. Jis buvo skir- 
tas broliams pasauliečiams. Augus- 
tinas gyveno kartu su broliais iki 
396/7 m., kai, mirus senajam Vale- 
rijui (galbūt po 397 m.), jis tapo 
tituliniu Hipono vyskupu. Senasis 
Valerijus Augustinui buvo skyręs 
sodą visai greta bažnyčios, kur ir 
buvo pastatytas vienuolyno pasta- 
tas (Plg. Serm. 355, 2). Persikrausty- 
damas į Vyskupo rūmus, Augusti- 
nas Sodo bendruomenei paliko 
vadinamąją Augustino Regulą. Iš 
tiesų tai dvi regulos: Ordo monaste- 
rii (veikiausiai parašytos didžiausio 
Augustino draugo Alypijaus, kuris 
tuo metu jau buvo Tagastos vysku- 
pas) ir Praeceptum, Alypijaus pavyz- 
džiu parašytas paties Augustino. Į 
vieną kodeksą juodvi sudėjo Alypi- 
jus, o šiauriniame Viduržemio jūros 
krante jos pasklido Paulino iš No- 
los dėka. 

95 Plg. Apd 4, 32; 4, 35. Sujung- 
damas šias dvi Apd vietas, Posidijus 
laikosi Praeceptum, Augustino vie- 
nuolyno tvarkos nurodymų. Smul- 
kiau žr. Verheijen, Luc, La Rėgle de 
saint Augustin II, Rechberches bisto- 
rigues, Institut des Etudes Augusti- 
niennes, Paris, 1967, p. 90-93. 


€6 Tagastos laikotarpis 388—390 
m. Plg. Augustino gyvenimas, III. 

“ Plg. Ps9, 3; 149, 2; Lk 1, 47 

6 Plg. Mr 16, 18; Apd9, 31 

9 Plg. Tob 3, 24 

"9 Ar Posidijus pats tai girdėjo iš 
senojo vyskupo Valerijaus? Sunku 
pasakyti, kada Posidijus atsirado 
Hipone ir susitiko su Augustinu ar 
Valerijumi. Žinoma, kad 397 m. 
paskirtas Kalamos vyskupu jis išsi- 
kėlė iš Hipono. 

"Plg. Mk 16, 15; I Kor9, 18 

72 Valerijaus sumanymas buvo 
greitai palaikytas paties Afrikos Baž- 
nyčios primo Kartaginos vyskupo 
Aurelijaus (Ep. 41, 1). 

2 MS, 15 

7 Donatininkai (Casae Nigrae 
vyskupo Donato vadovaujamos 
schizmos sekėjai) — Afrikos krikščio- 
nis išūsus 100 merų skaldžiusios 
Bažnyčios nariai ir šalininkai. Šis 
skilimas prasidėjo po 303—304 m. 
Afrikoje žiauriai vykdytų Diokle- 
ciano ir Maksimino persekiojimų. 
Imperatoriaus reikalavimu (303 m. 
pavasaris) krikščionių kunigai ir 
vyskupai miestų savivaldybėms tu- 
rėjo perduoti ŠR knygas ir liturgi- 
nius reikmenis. Atsisakymo atveju, 
savivaldybių pareigūnai turėjo pra- 
nešti valdytojui, kuris nepaklusu- 
siuosius baudė mirtimi — nustatytoji 
diena vėliau bus pavadinta dies tra- 
ditionis — „perdavimo“ , bet taip pat 
dėl natūralaus prasmių žaismo — „iš- 


davystės“ diena, o ediktui paklusę 

vyskupai — traditores „perdavėliai/ 
išdavikai. Afrikos vyskupai elgėsi 
įvairiai: Kartaginos vyskupas Men- 
surijus ŠR paslėpė ir leido išsinešti 
eretikų knygas — išmoninga, bet ne 
ypač garbinga išeitis greitai užtraukė 
jam priekaištų, Cirtos vyskupas Pau- 
lius liturginius reikmenis atidavė 
nedvejodamas, o Thibiucos vysku- 
pas Feliksas atsisakė įvykdyti nuro- 
dymą ir netrukus buvo nukirsdin- 
tas inoje. Panašūs įvykiai vyko 
visuose Afrikos miestuose, persekio- 
jimų banga nuslūgo 305 m. pra- 
džioje, ir Afrikos Bažnyčioje kilo ne- 
santaika: gyvi likę (tai jau galėjo kelti 
įtarimų) confessores „išpažinėjai“, 
„tyrieji“ dar kalėjimuose pasmerkė 
ir prakeikė tikrus ar nekaltai apkal- 
tintus :7aditores, „perdavėlius/išda- 
vikus“, be to, priešiškumą kurstė ir 
seni numidų ir kartaginiečių nesu- 
tarimai. Formaliai schizma įgavo 
pavidalą 308/309 m., kai Kartagi- 
noje po vyskupo Mensurijaus mir- 
ties vyskupu išrinkus ir konsekra- 
vus Cecilijaną, grupė Numidijos 
vyskupų užginčijo jo konsekravimo 
šventumą (vienas iš trijų jį konsekra- 
vusių vyskupų Feliksas buvo me- 
lagingai apkaltintas „išdavyste“ ) ir 
Kartaginos vyskupu konsekravo 
Mauoriną. Nors imperatoriai, pir- 
miausia Konstantinas, pripažino tik 
„Cecilijano bažnyčią“ (mokesčių 
lengvatos 313 m. skirtos tik jiems), 
Romos popiežiai taip pat (313 m. 


spalio 2 d. Bažnyčios tribunolo 

sprendimas Romoje), nepaisant pir- 
mųjų žiaurių donatininkų persekio- 
jimų, nuo 321 m. jie Afrikoje teisi- 
niu požiūriu tapo toleruojami, o 
skaičiumi — vyraujantys: 336 m. 
Kartaginoje sušauktame donati- 
ninkų susirinkime dalyvauja 270 
vyskupų. Panaši padėtis išliks iki 
IV a. pabaigos — V a. pradžios, kai 
pakitusi poliūnė aplinka ir Augusti- 
no veikla svarstykles persvers į kitą 
pusę. Katalikus ir donatininkus la- 
biausiai skyrė jų požiūris į Bažnyčią 
pasaulyje: giluminiu donauninkų 
įsiukinimu, Bažnyčia jau čia, žemėje, 
esanti tyra šventųjų bendruomenė, 
todel jos negalima sutepti įsileidžiant 
kad ir argailaujančius „išdavikus“, 
juos galima uk vel padaryti krikščio- 
niais iš naujo pakrikštijus (perkrikš- 
tijimą įsakmiai draudė 314 m. Ar- 
lio susirinkimas, poleminėje to meto 
literatūroje donatininkai dažnai va- 
dinami rebaptizatores „perkrikštė- 
liais“). Tuo tarpu Augustino požiū- 
riu Bažnyčia šiame pasaulyje esanti 
corpus mixtumn, mišri bendruomenė, 
o tobulai tyra ji būsianti tik anapu- 
siniame pasaulyje, tik tuomet ji yra 
tyroji Kristaus sužadėtinė. Apie do- 
natininkus ir Augustiną smulkiau 
žr. P. Brown, op. cit., p. 237—277. 

2 L PE3,15 

6 Tir 1, 9 

"" Vieši disputai buvo mėgiama 
manichėjų apaštalavimo forma. 

7 Augustino ir Fortunato vie- 
šas disputas vyko 392 m. rugpjūčio 

28 ir 29 dienomis Sosijaus termose. 
Kai kurie archeologai šias termas ta- 
patina su rastomis pajūrio kvartalo 
termomis. Plg. Lancel S., 0p. ct., p. 
691, n. 19. 

"8 Šio disputo stenogramos yra 
išlikusios ir mums, Contra Fortuna- 
tum disputatio, t. p. žr. Retractationes 
I, 16. 

8 Plg. Apd 4, 29; 4, 31; 13, 
26; 19, 8; 20, 20 

8! Plg, 2 Kor 2, 14-15 

8 I Kor 12, 26 

53 Vyskupas Valerijus kreipiasi į 
Afrikos primą Kartaginos vyskupą 
Aurelijų (391—430 m.) apeidamas 
tiesioginį savo viršininką Numidi- 
jos primą Megalijų. 

Apytikriai tuo pačiu metu 
būrelis Augustino bičiulių ir moki- 
nių dar iš Italijos ir Kartaginos laikų 
tampa vyskupais įvairiuose Afrikos 
miestuose: Alypijus Tagastoje, Pro- 
futūras Cirtoje, Severas - Milevyje. 

55 Kitaip nei prokonsulinėje Af- 
rikoje (Africa proconsularis), kurios 
Bažnyčios primas buvo Kartaginos 
vyskupas, Numidijos provincijoje 
primu, „dekanu“ (senex) buvo ski- 
riamas seniausiai vyskupo pareigas 
einantis vyskupas, tad vadovavimas 
provincijos Bažnyčiai nebuvo susie- 
tas su kokiu nors vienu miestu: žr. 
Lancel S., op. cit., p. 696, n. 21. 

$6 Nors Posidijus tyli, bet Mega- 
lijus Augustino istorijoje pasirodo 
ne kartą. Pirmiausia, jis priešinosi 


Augustino paskyrimui kunigu, savo 


prieštaravimus buvo išdėstęs laiške, 
dar ilgai vėliau cirkuliavusiame tarp 
donatininkų (Plg. Conzra Cresc. III, 
92). Augustinas sako, kad Megali- 
jus jį parašė supykęs (Contra Ira. 
Per. II, 19). Laiškas nėra išlikęs, tad 
apie jo argumentus galima tik spė- 
liou. Augustino priešai nebūtinai 
turėjo būti anapus manichėjų — 
donatininkų linijos. Ar jam prikai- 
šiota buvus manichėju? Galbūt jo 
talentas metė perdėm didelį šešėlį? 
Pridurkim Valerijaus tarimąsi su Kar- 
taginos vyskupu Aurelijumi apei- 
nant savo tiesioginį vyresnįjį Mega- 
lijų. Bet vėliau Megalijus Bažnyčios 
susirinkimo metu garbingai atsiprašė 
Augustino (Plg. Contra lit. Pet. UI, 

19: a sancto concilio de boc guod in 
nos ita pečcavit, veniam petivit et 
meruit) ir konsekravo jį vyskupu. 
Žr. Lancel S., op. cšt., p. 264. 

5 Calama (dab. Gelma, Alžy- 
re) — miestas šiaurės Afrikoje, kur 
po Megalijaus mirties (cz 397 m.) 
gyvens ir vyskupaus „Augustino gy- 
venimo“ autorius Posidijus. 

88 Šiandien linkstama abejoti šio 
Posidijaus pasakojimo tikslumu. 
Pirmiausia, sunku patikėti, kad 
vyskupai, o jų pagal to meto tvarką 
konsekruojant turėjo būti nemažiau 
kaip trys su specialiomis primo in- 
strukcijomis (Plg. Breviarium Hlip- 
ponense, c. 12), Hipone buvo „at- 
sitiktinai“ (forte), kad Numidijos 
primas Megalijus buvo pasikvies- 
tas melaginga dingstimi (petito ad 

visitandum... Megalio), o Augus- 
tinas priešinosi turėdamas tikrai 
rimtą priežastį (tai draudė Nikėjos 
susirinkimo kanonai (c. 8), nors 
praktikoje ši taisyklė buvo gana 
dažnai laužoma). S. Lancel, (op. cit., 
p. 263) mano, kad Posidijus čia 
pusiau sąmoningai laikosi „netikė- 
to ir priverstinio paskyrimo“ sche- 
mos, primenančios Augustino 
išrinkimą kunigu prieš keletą metų, 
tad labiau pabrėžia improvizaciją ir 
Augustino priešinimąsi. 

8? Šiuos argumentus Augusti- 
nas mini laiške Paulinui iš Nolos, 
Ep. 31, 4. 

* Augustinas ir prieš įšventina- 
mas į vyskupus de facto buvo pir- 
masis Valerijaus pagalbininkas ir 
savo darbais vyskupas, tad veikiau- 
siai priešinosi nekanoniniam pasky- 
rimui, o ne vyskupo ūtului. Tyrinė- 
tojai nesutaria, kada Augustinas 
buvo konsekruotas vyskupu, svars- 
tomos dvi datos: 395 m. vasara 
(daugiau šalininkų) arba 396 m. 
vasara. Žr. Lancel S., op. cit., p. 264— 
265. Argumentus už vieną ar kitą 
datą aptaria Madec G., Augustin 
čvėgue: Pour un renouvellement de 
la problėmacigue doctrinale, in: 
Madec G., Lecturos Augustiniennes, 
Paris, Institut d Etudes Augustini- 
ennes 2001, p. 76-77, kuris šiame 
straipsnyje išmintingai Augustino 
kunigystę ir vyskupo pareigas kviečia 
suvokti kaip esmingiausius jo gy- 
venimo žingsnius po krikšto. 

*! Augustinas 426 m. savo įpė- 
diniu po mirties paskyrė kunigą 
Eraklijų, bet, skrupulingai laikyda- 
masis kanonų, būdamas gyvas ne- 
siekė jam vyskupo šventimų, neno- 
redamas pakartoti savo ir Valerijaus 
klaidos. Plg. Ep. 213, 4 apie Erakli- 
jaus išrinkimo protokolą. Šio laiško 
žodžius molo de illo fieri, guod de me 
factum estčia pakartoja Posidijus. 

?2 III Kartaginos susirinkimas 
(397 m.), c. 3. 

>> Plg. Apd4, 29; 4,31; 13, 26 

** Plg. Apd 6, 7; 5, 14; 12, 24 

> 1 Pr 3, 15 

* Fil2, 12 

*/ Vieną iš daugelio panašių is- 
torijų galime atkurti remdamiesi 
Augustino Ep. 23. Ką tik tapęs vys- 
kupu, Augustinas sužinojo, kad vie- 
nas katalikų diakonas persikrikštijo 
pas donatininkų vyskupą Maksi- 
miną. Tad Augustinas kreipiasi į jį 
kviesdamas susitikti viešam dispu- 
tui. Ar jis įvyko, ar ne, nežinia, bet 
vėliau Maksiminas taps katalikų 
vyskupu. 

* Plg. Mr9, 4; Jn 10, 12-13 

> Plg. LA 18, 4 

100 Circumcelliones — savotiškas 
asketinis donatininkų sąjūdis: cir- 
kumcelionai dėvėdavo vienuolių 
rūbus, būdavo persijuosę ypatingu 
diržu (iš čia ir jų pavadinimas czrcel- 
liones, nors Augustinas, pabrėždamas 
jų klajones ir plėšikavimus, pavadi- 
nimą kildina iš guia cireum cellas ua- 
gantur (En. in ps. 132, 3; c. Gaud I, 

32). Socialiniu požiūriu jie dažniau- 
siai būdavo darbininkai, keliaudavę 
po Afrikos ūkius dirbu įvairių sezoni- 
nių darbų. Jų sąjūdis turėjo socialinės 
kovos pavidalų, nes buvo nukreip- 
tas prieš stambius žemės savininkus. 
Kaip ir donatininkų, daugiausia cir- 
kumcelionų buvo Numidijoje, pir- 
mieji jų būriai atsirado apie 340 m. 
ir toli gražu ne visuomet paklusdavo 
donatininkų vyskupams, kune prieš 
juos kartais prašydavo ir pasaulieti- 
nės valdžios paramos. Taip arkum- 
celionai turėjo ir savo kankinių. Vis 
dėlto IV a. pabaigoje donatininkų 
vyskupas Opraras iš Timgado dažnai 
naudojosi ir rėmėsi jų teroru. Cir- 
kumcelionų sąjūdis išnyko kartu su 
donatininkais V a. pradžioje. 

10! Cirkumcelionai reikalauda- 
vo skolintojus atsisakyti už skolas 
atimamų ūkių. 

1 Plg. Apd 13, 5; 15, 36; 18, 11 

193 Plg. Ps 119, 7. 401 m. rug- 
sėjo 13 d. Kartaginoje susirinkę Af- 
rikos katalikų Bažnyčios vyskupai 
nusprendė donatininkus kviesti 
„taikių debatų . 

104 Posidijus veikiausiai galvoje 
turi 405 m. kovo 5 d. imperatoriaus 
edictum de unitate, kuriame donati- 
ninkai paskelbiami schizmatikais ir 
eretikais ir reikalaujama jiems taiky- 
ti visus griežtus nuo Konstantino ir 
jo sūnų laikų išleistus prieš eretikus 
nukreiptus Imperijos įstatymus. Jau 
tada imperatoriai šią bylą buvo iš- 
sprendę donatininkų nenaudai, iš- 


leistas ne vienas juos persekioti lie- 
piantis įstatymas. Vis dėlto būda- 
mi giliai jaugę į Afrikos visuomenę 
ir susipynę su politiniu provincijos 
elitu, donatininkai gyveno saugiai 
ir kai kuriose vietose, pavyzdžiui, 
Hipone, kai Augustinas jame tapo 
kunigu, sudarė krikščionių dau- 
gumą. Padėtis pasikeitė ūk apie 405 
metus Augustino ir Afrikos primo 
Aurelijaus kryptingos veiklos bei 
pokyčių politiniame Afrikos gyve- 
nime dėka. 

105 Pax et unitas Ecclesiae (Plg. 
XI 2; XIII 1; XVIII 7). Bažnyčios 
taiką ir Bažnyčios vienybę sieja jau 
šv. Kiprijonas, apie tai dažnai kalba 
Augustinas. 

106 I valstybės persekiojimus do- 
natininkai atsiliepė dar didesniu 
smurtu, beviltiškoje padėtyje jį la- 
bai dažnai nukreipdami prieš savo 
gyvybę 

107 


iuos žiaurumus mini ir Au- 
gustinas, Ep. 88, 8; 111, L, c. Cresc. 
III, 46. 

108 Augustino bičiulių vienuolių 
ratas tikrai įspūdingas. Iš Hipono 
vienuolyno išėję vyskupais tapo pats 
Posidijus (397/8 m., Kalama), Evo- 
dijus (397/8, Uzalis), Profutūras 
(395/7 m., Cirta), Severas (395/7 
m., Milevis), vėliau Urbonas Sikoje, 
Privatas ir Servilijus (vieta neaiški), 
Paulius Katakoje, Antanas Fusaloje. 

10 Plg. I Kor 13, 13 

10 I iteratūros istorikams šis Po- 
sidijaus teiginys kelia nuostabą, nes 

graikai niekuomet nesijautė €są rei- 
kalingi lotynų mokslo (tų laikų ir 
vėlesnioji graikų patristinė litera- 
tūra nerodo jokių Augustino pėd- 
sakų). Kai kurie šaltiniai rodo, kad 
į graikų kalbą galbūt buvo išversta 
De gestis Pelagii, ir veikiausiai šį 
veikalą turi omenyje Posidijus, nors 
tyrinėtojai vieningos nuomonės 
šiuo klausimu neturi. 

UP 111, 10 

2 Pr 119, 7 

"13 Augustinas saugiai galėjo 
jaustis tik pačiame Hipone, o lanky- 
damas savo vyskupijos parapijas 
galėjo susidurti su dideliais pavojais. 
Šią istoriją pasakoja ir pats Augus- 
tinas, Encbiridion, 17, 19. Naujai 
Francois Dolbeau surasti pamokslai 
leidžia datuoti šį įvykį 403 m. vasa- 
ra - rudeniu (Plg. Serm. 26 D, 45). 
Bet didžiausias pavojus grėsė kai- 
mo parapijų kunigams, ypač jei jie 
palikdavo donatininkus ir sugrįž- 
davo į katalikų Bažnyčią. Augusti- 
nas įvairiomis progomis mini ne vie- 
ną tokią kruviną istoriją. Plg. 
Contra Cresc. UI, 53; Ep. 88, 6; 
Contra Cresc. III, 47; Ep.185, 27. 

13 Plg. /n 2, 17 (Ps 68, 10) 

15 Šis „vienas“ — pats Posidijus, 
Kalamos vyskupu tapęs 397 m. 
Toliau pasakojamos istorijos priešis- 
torė tokia. 401 m. rugsėjo 13 d. 
Kartaginoje susirinkę Afrikos kara- 
likų Bažnyčios vyskupai nusprendė 
donatininkus kviesti „taikių deba- 
tų . Beje, taip buvo apibendrinta 

ir visiems rekomenduojama Augus- 
tino sekmingai pieš manichėjus nau- 
dota taktika. Po susirinkimo Kar- 
taginos vyskupo Aurelijaus rūpesčiu 
Afrikos prokonsulas Septiminas iš- 
leido potvarkį, reikalaujanų, kad 
donatininkai į kvietimą atsakytų 
raštu, o atiinkamo miesto magistra- 
tūra patvirtintų a savo ants- 
paudu. Donatinikai, pasitarę savo 
vyskupų susirinkime, šiuose deba- 
tuose dalyvauti atsisakė. Bet, turėda- 
mi pasaulietinės valdžios paramą, 
katalikų vyskupai kviesdavo to pa- 
ties miesto donatininkų vyskupus į 
miesto tarybą, reikalaudami oficia- 
liai atsakyti į jų kvietimą. Kaip tik 
tai ir padarė Posidijus, užsitraukęs 
Kalamos donatininkų vyskupo Kris- 
pino įtūžį. Žr. Contra Cresc. III, 50. 

"16 Augustinas šią istoriją pasa- 
koja su detalėmis, Plg. Ep. 105, 4. 
Puolimui vadovavo donatininkų 
kunigas, kurio vardas taip pat buvo 
Krispinas. Kalamoje tikėtasi, kad 
vyskupas Krispinas kaip nors nu- 
baus savo kunigą Krispiną už tokį 
žygį, bet vyskupas tylėjo. 

Wu Defėnsor (arba advocatus) 
Ecclesiae — tuo metu vyskupijoms 
vyskupo siūlymu imperatoriaus ski- 
riamas pareigūnas pasaulietis, įga- 
liotas rūpintis Bažnyčios ir Imperi- 
jos administracijos santykiais, 
atstovauti Bažnyčią teismuose. 

"18 Su donatininkų vyskupu 
Krispinu Augustinas buvo susitikęs 
399 m. pavasarį Kartaginoje, kuris 

jam pasirodė atviras ir pasirengęs 
diskusijai, bent jau tokia buvo viešoji 
nuomonė (Plg. Ep. 51, 1). Bet Au- 
gustinas, galbūt numanydamas 
Krispino nenuoširdumą, pasitenki- 
no tik pasikeitimu laiškais ir nepa- 
siūlė jam viešų debatų. Netrukus 
Krispinas perkrikštijo nedidelio kai- 
melio valstiečius, už ką jam grėsė 
10 svarų aukso bauda. Augustinas 
tuomet jam pasiūlė viešus debatus, 
kurie būtų v verčiami į punų kalbą, 
kuriai bendruomenei Sus 
(Plg. Ep. 66, 2), bet Krispinas de- 
barų atsisakė. 

119 Toks įstatymas buvo pa- 
skelbtas 392 m. birželio 15 d. Plg. 
Cod. Theod. 16, 5, 21. 

120 Pasauliečiui, kuris negalėjo 
svarstyti doktrinos klausimų. 

121 Iškviestas pas prokonsulą 
vyskupas Krispinas viską neigė, bet 
Posidijus jį apkaltino teisme. 

122 Plg. 1 Kor 8, 9; Rom 14, 13 

2 pamaldžiausiąjį valdovą - 
imperatorius Honorijus (384—423, 
valdė 393—423), Teodozijaus I sū- 
nus, valdęs vakarinę imperijos dalį. 
Krispinas manėsi pajėgsiąs apskųsti 
prokonsulo sprendimą imperatoriui. 

128 Atsakymas buvo pasirašytas 
405 m. gruodžio 8 d. ir yra išlikęs: 
Codex Theodosianus XVI, 5, 39. 

125 Eina kalba apie imperatori- 
aus Teodozijaus įsakymą visus ere- 
tikus nubausti 10 svarų aukso bau- 
da (392 m. birželio 15 d. įstatymas 


(Plg. Contra ktt. Pet. UI, 184). Suma 
tuo metu tikrai nemenka. Sutikda- 
mas mokėti baudą Krispinas, kaip 
sako Augustinas, siekė nusipirkti 
kankinio šlovę, bet katalikų vys- 
kupai jam tokio malonumo nesu- 
teikė. Kaip pastebėjo Augustinas, 
ne bausmė, o byla daro kankiniu. 
Cf. Contra Cresc. UI, 51. 
126 Plg. I Kor9, 24; Fil3, 14 
127 Plg. 2 Tim4, 8; I Kor9, 25 
128 Plg. Apd6G, 7; 5, 14; 12, 24 
129 Šis Kartaginos susirinkimas 
vyko 411 m. birželio 1-8 d., ir Au- 
gustino vaidmuo šioje konferenci- 
joje buvo lemiamas. Pasikeitus dau- 
geliui Afrikos visuomenės ir poliūkos 
elementų, donatininkai nusprendė 
būsiant jiems naudinga dalyvauti 
šiame susirinkime, nors anksčiau at- 
sisakydavo dalyvauti debatuose su 
katalikų vyskupais. Šio susirinkimo 
stenogramos yra išlikusios. Beje, 
ypatingoje katalikų vyskupų pa- 
siuntinybėje pas imperatorių Ho- 
norijų į Raveną prašant surengti šį 
susirinkimą buvo ir pars Posidijus. 
150 Flavijus Marcelinas buvo la- 
bai aukštas imperatoriaus dvaro pa- 
reigūnas, garbingas ir sąžiningas 
žmogus. Jo pirmininkavimas Kar- 
taginos konferencijoje donatininkų 
pripažinimu buvo labai korekuškas. 
Arvykęs į Afrika, Marcelinas per savo 
brolį 411 m. Afrikos prokonsulą 
Apringijų tapo artimas Augustino 
draugas. Šis aukštas valdininkas, pa- 
sirodo, buvo reiklaus tikėjimo krikš- 

čionis, domėjosi teologija ir filosofija. 
Jis perskaitė kai kuriuos Augustino 
veikalus, Marcelino klausimai ir 
mintys paskatino Augustiną parašy- 
ti De spiritu et littera (dedikuota 
Marcelinui), De civitate Dei (pir- 
mosios 6 knygos taip pat dedikuo- 
tos jam). Marcelino ir jo brolio gy- 
venimai baigėsi tragiškai, jų žūtis 
giliai sukrėtė Augustiną. Galingiau- 
sias Afrikos politikas Afrikos kariuo- 
menės vadas Heraklijanas pamėgi- 
no nuversti imperatorių Honorijų 
413 m. pavasarį savo kariuomenę 
išlaipinęs Italijoje, bet buvo sumuš- 
tas ir pasitraukė į Afriką. Įkandin 
atvykęs kariuomenės vadas Marinas 
pradėjo žiaurius uzurpatoriaus šali- 
ninkų persekiojimus. Kodėl buvo 
suimti broliai Flavijai, sunku nusta- 
tyti, esama užuominų, kad įskųsti 
galėjo kerštaujantys donatininkai. 
Augustinas darė ką įmanydamas, 
kad išgelbėtų savo draugus, bet jam 
trūko Ambraziejaus politinio lanks- 
tumo ir kietumo. Išvakarėse paža- 
dėjus amnestiją šv. Kiprijono dienos 
proga, 413 m. rugsėjo 14 d. Marce- 
linas buvo nukirsdintas, o Augus- 
tinas skubiai paliko Kartaginą ir į ją 
sugrįš tik po ketverių metų. 

5! Po Kartaginos konferencijos 
donatininkai dar mėgino skystis im- 
peratoriui Honorijui, bet atsakymas 
buvo 412 m. sausio 30 d. įsakymas 
Afrikos pretorijos prefektui visus 
donatininkus, priklausomai nuo 
turto, bausti didelėmis piniginėmis 

baudomis, o donatininkų vyskupai 
ir kunigai buvo įpareigoti katedras 
ir bažnyčias perduoti katalikų Baž- 
nyčiai. Pakartotinis įsakas paskelbtas 
414 m. sausio 17 d. Verta pastebė- 
ti, kad pirmą kartą tokio pobūdžio 
įsakuose Imperijos kanceliarija nebe- 
grasino mirties bausmėmis. Vis del- 
to dar daug kur cirkumcelionų ir 
donatininkų kunigų smurto galia 
liko nepaliesta sunkiai vykdomų 
Imperijos įstatymų. Net ir Hipono 
apylinkėse iš miesto ištremtas bu- 
vęs donatininkų vyskupas Makro- 
bijus siautėjo po apylinkes lydimas 
ginkluotų cirkumcelionų ir jėga at- 
siiminėjo konfiskuotas bažnyčias 
(Ep. 139, 2). Kai kurie donatininkai 
žudėsi (pvz., kunigas Donatas iš 
Mutugennos šoko į šulinį, bet vie- 
nas katalikas jį išgelbėjo: šitaip atsi- 
rado ilgas Donatui skirtas Augusti- 
no laiškas Ep. 173), bet dažniausiai 
jie imdavosi teroristinių veiksmų 
prieš Augustino aplinką (nužudytas 
kunigas Restitutas (£2.133, 1), ku- 
nigas Inocentas suluošintas, išdurtos 
akys (Ep. 134, 2)). Bet labiausiai 
buvo taikomasi į donatininkų schiz- 
mą palikusiuosius: toks buvo Assuro 
vyskupas Rogatas, kuriam cirkum- 
celionai nupjovė liežuvį ir nukirto 
ranką (Gesta cum Emerito 9, Ep. 28*, 
7). Vienintelis atsakymas į tokį do- 
natininkų terorą galėjo būti represi- 
jos. Vis dėlto Augustinas buvo prieš 
mirties bausmę, nepaliekančią ga- 
limybės argailai. 411/12 m. jis rašo 

laiškus Marcelinui prašydamas jos 
netaikyti jo kunigų Resūtuto ir Ino- 
cento žudikams ir luošintojams 
(Ep.133, 1). Tačiau gyvenimas pri- 
vertė Augustiną pradėti kitaip ver- 
tinti jėgos politiką: pirma jis manė, 
kad nereikia prievarta versti donati- 
ninkų vienyus su Bažnyčia, nes tuo- 
met vietoje aiškiai atskiriamų 
schizmatikų reikalą teks turėti su 
apsimestiniais katalikais, tad geriau- 
sia būrų veikti įūkinėjimais ir argu- 
mentavimu žodžiu (Ep. 93, 17). 
Vėliau Augustinas taikliai pastebės, 
kad didžioji donauninkų dauguma — 
schizma jau egzistavo per šimtą 
metų — yra donatininkai todėl, kad 
gimė donatininkais (Ep. 93, 17). 
Vadinasi, įstatymais juos galima ir 
reikia pastūmėti, bet būtinai kartu ir 
mokant. Išsamiausiai savo pažiūras į 
religinius persekiojimus Augustinas 
išdėsto ilgame 417 m. parašytame 
laiške E7.185 tuomet pietines Afri- 
kos sienas saugojusiam ir karinėse 
akcijose prieš donatininkus dalyva- 
vusiam karininkui Bonifacijui, kurį 
dar turėsime progos sutikti. 

152 Plg. Gesta c. Emer. 2. Drau- 
giški Marcelino ir Augustino san- 
tykiai niekam nebuvo paslaptis. 
Beje, imperatoriaus Honorijaus 
410 m. spalio 14 d. įsakas surengti 
karalikų prašomus debatus dona- 
tininkus ir be jokių diskusijų vadi- 
no eretikais. Atvykęs į Afriką Marce- 
linas savo įsaką apie susirinkimą 


suformulavo daug taktiškiau, be to, 


iki konferencijos sprendimo donau- 
ninkams grąžino ankstesniu impe- 
ratoriaus įsaku katalikams perduo- 
tas bažnyčias. Smulkiau žr. Lancel 
S., 0p. cit., p. 417. 

133 Cezarėja — Mauritanijos sos- 
tinė (dab. Jolas), į vakarus nuo Al- 
žyro miesto Alžyre. Čia Posidijus 
buvo atvykęs kartu su Augustinu. 

133 Cezarėjoje vyko vyskupų pa- 
sitarimas, sušauktas 3 popiežiaus 
įgaliotinių - Augustino, Alypijaus 
ir Posidijaus ir Mauritanijos primo 
Cezarėjos vyskupo Deuterijaus. 
Keletas Mauritanijos vyskupų, nu- 
bausti įvairiomis sankcijomis, pasi- 
skundė Romai, kuri ir įgaliojo minė- 
tuosius tris vyskupus ištirti reikalą. 
Mauritanijos vyskupų nusižengi- 
mas nėra gerai žinomas: galbūt ne- 
veiklus donatininkų įtraukimas į 
Bažnyčią, galbūt vyskupijų ribų 
problemos. Sudėtingą padėų liudijo 
tai, kad nė vienas iš jų nedalyvavo 
418 m. gegužės 1 d. vykusiame Afri- 
kos vyskupų susirinkime. Smulkiau 
žr. Lancel S., op. cit., p. 491—492. 

135 Augustinas Emeritą miesto 
aikštėje susitiko 418 m. rugsėjo 
18 d. ir viešai pakvietė eiti su juo į 
bažnyčią, kur sakydamas pamokslą 
kvietė jį viešiems debatams. 

136 Šis viešas disputas įvyko 418 
m. rugsėjo 20 d. 

157 Plg. Gesta cum Emerito, 3. 
Augustinas patarė kolegoms vysku- 
pams Kartaginos konferencijos 2cta 
skaityti bažnyčioje per gavėnią. Plg. 

Gesta cum Emerito 4, Ep 28*, 2 
Alypijus kartą buvo surengęs kata- 
likų vyskupų laiško, atsiliepiančio į 
Marcelino kvietimą susirinkimui, 
skaitymus, Plg. Ep.128. 

158 Debatų stenograma liudija, 
kad Emeritas, Augustino klausia- 
mas, kodel atėjęs į debatus, laukian- 
čiam atsakymo raštininkui tepasa- 
kęs fac, t. y. „daryk savo, užrašyk 
Augustino kalbas“. Plg. Gesta cum 
Emerito 3. Emerito elgesys labiau 
suprantamas prisiminus griežtą do- 
natininkų atsisakymą bendrauti su 
„Susitepusiais išdavikais“ katalikais, 
kurie dar kartą, šį sykį Kartaginos 
konferencijoje, griebėsi prievartos ir 
šališkumo. Augustino „...pedagogį- 
ka kartais slėgdavo kaip volas. Eme- 
ritas, be abejo, nebuvo lengvas pa- 
šnekovas, bet toks būdas siekti jo 
sielos išganymo buvo pats tikriau- 
siais kelias nustumti jį į išorinę tam- 
są, Lancel S., 0p. cit., p. 497. 

5? Emeritas veikliai dalyvavo 
Kartaginos konferencijoje, bet po 
jos pasitraukė „tyliai rezistencijai “. 
Beje, kai kurie donatininkai, pvz., 
Timgado vyskupas Gaudencijus 
pasirinko „herojinės kovos rezisten- 
ciją . Sunku nuspėti, kodėl Emeri- 
tas pasirodė viešumoje Augustino 
vizito Cezarėjoje metu — jis turėjo 
žinoti, kad Hipono vyskupas ieškos 
jo viešam disputui. 

140 Šio disputo stenogramos 
mums yra išlikusios, tai Gesta cum 
Emerito. 

4 Plg. In 7, 16 

142 Ple. P5 85, 12; 103, 1; Dan 
3, 51 

143 Plg. Conf VI, 12. 

144 Dėl Eirmo asmens nesutaria- 
ma: Firmas buvo Augustino bičiu- 
lis, rūpinęsis De civitate Dei leidi- 
mu, Plg. Ep. 2“, 3. Taip pat žinoma, 
įspėjęs apie pelagininko Julijano iš 
Eklano veikimą Italijoje, Plg. Ep. 
200. Ar a) Posidijaus minimas Fir- 
mas, b) Augustino leidėjas ir c) laiš- 
kanešys yra vienas ir tas pat asmuo, 
ar du, o gal trys skirtingi? P. Brown 
(op. cit., p. 431 n. 3) mano, kad vi- 
sur kalbama apie vieną asmenį, S. 
Lancel (0p. cit. p. 561, 580, 761) 
mano, kad Augustinas kalba apie 
du skirtingus asmenis ir nė vieno iš 
jų nesieja su Posidijaus minimuoju. 

45 Toliau pasakojamas epizodas 
vyko Kartaginoje 421 m., kai kurios 
jo detalės Augusuno smulkiau apra- 
šytos De baer. 46, o Posidijus gal- 
būt naudojosi šiuo aprašymu. 

146 Manis savo apreiškimą bu- 
vo užrašęs pats, manichėjui šios 
knygos buvo didelė šventenybė. 
Šiandien iš svarbiausiųjų Manio 
knygų - „Gyvoji evangelija“, 
„Gyvenimo lobis“, „Pragmateia“, 
Paslapčių knyga“, „Gigantų kny- 
ga“ —turime išlikusius tik fragmen- 
tus, bet gana neblogai yra žinomi 
svarbūs Manio „apaštalų“ (jų taip 
pat buvo 12) ir jų epigonų raštai 
(„Steigimo laiškas“ (plačiai cituoja 

Augustinas), Kepbalaia („Skirsniai“, 
rasti Fajume, Egipte) „Maldų ir 
psalmių knyga“ (daug žinių apie 
manichėjų liturgiją) bei įvairūs teks- 
tai iš Vidurinės Azijos ir Kinijos. 

47 Manichėjų „išrinktieji“ turė- 
jo laikytis labai griežtos askezės, bet 
savo antimanichėjiniuose veikaluo- 
se Augustinas nepraleidžia progos, 
jei tik gali, parodyti, kad jie tai darė 
nelabai stropiai. Plg. De moribus eccl 
catbol. et manich., II, 68. Tačiau 
čia kalbama apie manichėjų įsitiki- 
nimą, kad „išrinktųjų“ sperma jau 
esanti geroji dalelė, tad suvalgius ją 
galima įkurdinti savo kūne. Plg. De 
baer. 46. 

48 Plg. Jn 10, 1; 10, 8 

149 Feliksas atvyko į Hiponą 404 
m. gruodžio pradžioje, kur, remda- 
masi įstatymais, miesto valdžia atėmė 
iš jo draudžiamas Manio knygas. 
Tada jis per pažįstamus kreipėsi už- 
tarimo į Augustiną, kuris sutiko pa- 
dėu, jei Feliksas susigrumsiąs su juo 
viešame dispute pagrindinėje Hipo- 
no bažnyčioje. Disputas vyko 404 
m. gruodžio 7 ir 12 dienomis, jo ste- 
nograma išlikusi tai Contra Felicem. 
Nors ir kietai gynęsis, Feliksas 
prisipažino nugalėtas ir pasirašė ma- 
nichėjybės pasmerkimo formulę, 
kurią jam parašė Augustinas, :5i4., 
II, 22. S. Lancel (0p. cit., p. 388) 
mano, kad Posidijus išvadą apie Fe- 
likso perėjimą į katalikybę daro iš 
Contra Felicem teksto, o ne iš kokių 


nors nepriklausomų liudijimų. 


150 Honoratis. Oficialus svarbaus 
miesto pareigūno, įgalioto tvarkyt 
civilinius ar karinius reikalus, titulas. 

151 Šis disputas datuojamas 
405—410 m. Kartu su Augustinu 
jame dalyvavo ir Alypijus. 

152 Kunigo iš Aleksandrijos Ari- 
jaus (256-336) sekėjai Dievo Trejy- 
bės asmenis dėstė hierarchiškai, pa- 
našiai kaip neoplatonikai, o Bažnyčios 
susirinkimai teigė esminę jų lygybę. 

ie ginčai virė gerus šešis dešimt- 
mečius. Be to, arijonybė buvo to 
meto germanų tautų krikščionybė, 
o germanai Italijoje jau senokai buvo 
visai šalia imperatoriaus. 

153 Šio disputo data neaiški, gal- 
būt jis vyko 406 m. V a. pabaigoje 
bus sukurtas apokrifinis Co//atio 
beati Augustini cum Pascentio Aria- 
no, šiandien priskiriamas Tapso 
Afrikoje vyskupui Vigilijui. 

154 Arijaus sekėjai ginčuose nesu- 
tikdavo pripažintu Nikėjos (325 m.) 
ir Konstantinopolio (381 m.) su- 
sirinkimų teigiamo Šv. Trejybės ant- 
rojo asmens — Sūnaus apibūdini- 
mo bomoousios, consubstantialis, 
„vienos prigimties“, teigdami, kad 
šių žodžių ir sąvokų nėra Šventa- 
jame Rašte. Pascencijaus argumen- 
tai kaip tik tokie. Antra vertus, jų 
teigiamas Tėvo apibūdinimas :2ge- 
nitus, „nepagimdytas“, kaip paste- 
bėjo Augustinas, taip pat nėra bib- 
linis. Tad šiuose svarstymuose kaip 
tik ir iškyla logikos ir mąstymo galių 


klausimas. 

155 Tai Ep. 238. 

156 I aiškas išlikęs: Ep. 240 Au- 
gustino laiškų korpuse. Į jį Augus- 
tinas atsiliepė Ep. 241. 

157 Maksiminas, kuris apie 383 
m. parašė Dissertatio contra Ambro- 
siumn ir įvairių kitų raštų, buvo kilęs 
iš Ilirijos, o į Afriką atsikraustė kartu 
su gotu Sigisvultu, paskirtu čia Afr- 
kos kariuomenės vadu vietoje nepa- 
klusnaus Bonifacijaus. Aprašomas 
disputas vyko 427/8 m. — tai pas- 
kutiniai Augustino debatai. 

158 Maksiminui skubiai išvykus 
į Kartaginą, Augustinas pagal iš- 
ankstinį susitarimą raštu išdėstė kai 
kuriuos svarbius savo teiginius, bet 
Maksiminas pažado raštu į juos at- 
sakyti netesėjo. 

159 Šį disputą Augustinas aprašė 
dviejuose veikalėliuose: Conlatio cum 
Maximino ir Contra Maximinum. 

160 Garsusis britų vienuolis Pela- 
gijus (ca 354 - po 418 m.), bėgda- 
mas iš siaubiamos Romos 410 m., 
buvo Hipone, 411 m. Kartaginoje, 
bet su Augustinu taip ir nesusitiko. 
Afrikoje Pelagijaus idėjos pradėjo 
sklisti nuo 411 m. (Pelagijaus sekė- 
jas Celestijus), bet ūkra Augustino ir 
Pelagijaus ginčų pradžia laikomi 414 
m., kai Augustinas, perskaitęs Pela- 
gijaus veikalą De natura (galbūt 
parašyta 405/406 m.), atsiliepia į jį 
savo De natura et gratia (415 m. 
pavasaris). Pelagijaus manymu, pir- 
mojo žmogaus nuodėmė esmingai 
nepaveikė žmogaus prigimties, tad 

nuodėmės plaukiančios tik iš netei- 
singo laisvos valios sprendimo ir 
įsisenėjusio pavyzdžio. Augustinas su 
tuo negalėjo sutikti, ypač todėl, kad 
tuomet ypatingoji Kristaus — Dievo 
sūnaus — auka tėra žemiškas peda- 
goginis veiksmas. 

16! Plg. Apd 20, 20 

162 Augustinas kovoti su pelagi- 
ninkais pradėjo 411 m., ir ši jo po- 
lemika truko iki pat mirties 430 m. 
Vieni tyrinėtojai mano, kad Posidi- 
jus „beveik 10 metų“ suskaičiuoja 
iki popiežiaus Zosimo 418 m. pa- 
skelbto Epistola tractoria, Pelagijaus 
mokymą pripažįstančio erezija. Bet 
tuomet reikia Posidijų priversti nepa- 
isyti ir nepastebėti gausybės veles- 
nių Augustino antipelaginių raštų. 
Kitas siūlymas toks: Posidijus turi 
omenyje tik didžiuosius antipelagi- 
nius veikalus, parašytus 412—421 
m. ir nepaiso po kelerių metų inter- 
valo 426—429 m. parašytų raštų. Ne 
vieno iš šių dviejų pasiūlymų neį- 
tūkintas M. Pellegrino (Possidio, Via 
di S. Agostino. Introduzione, testo 
critico, versione e note a cura di 
Michele Pellegrino, Alba, Edizioni 
Paoline, 1955, p. 214, n. 2) siūlo 
konjektūrą — pridėti dar vieną X ir 
skaityti „dvidešimt“. 

163 Dar būdamas Romoje (380— 
410) Pelagijus naudojosi galingo- 
sios Anicijų giminės svetingumu, 
vėliau Palestinoje (411—417) jį glo- 
bojo Jeruzalės vyskupas Jonas. Kai 
Afrikos vyskupai kreipėsi į popiežių 

Inocentą siekdami Pelagijaus moks- 
lo pasmerkimo, Pelagijus taip pat 
parašė laišką popiežiui (Aug. De 
gratia Christi 4, 5 ir 30, 32), skųs- 
damasis esąs apšmeižtas. Po Inocen- 
to mirties popiežius Zosimas 417 
m. vasaros pabaigoje Pelagijų ir 
Celestijų pasikvietė į Romą ir pa- 
reikalavo viešai išpažinti tikėjimą bei, 
remdamasis žiniomis, gautomis iš 
Jeruzalės vyskupo Jono įpėdinio 
Prailijaus, juodu išteisino. 

16* Afrikos vyskupai Pelagijaus 
mokslą pasmerkė susirinkimuose — 
411 m. rudenį Kartaginoje, 416 m. 
pradžioje Milevyje (Numidija), 418 
m. gegužės 1 d. Kartaginoje. 

165 Afrikiečiai į popiežių Inocen- 
tą (402—417) kreipėsi vyskupų si- 
nodo laišku (Ep. 176) 416 m., as- 
meniniu laišku tuo pat metu į 
popiežių kreipėsi ir Aurelijus, Alypi- 
jus, Evodijus, mūsų Posidijus ir pats 
Augustinas (Ep. 177). Inocentas sa- 
vo laišku 417 m. sausio 27 d. pri- 
taria Afrikos vyskupams ir Pelagijui 
bei Celestijui uždraudžia priimti 
komuniją be atgailos (Ep. 181, 182, 
183), bet jų neekskomunikuoja ir 
nešaukia specialaus sinodo reikalui 
ištirti. Inocentas miršta 417 m. kovo 
12 d. Augustinas Inocento atsaky- 
mą laiko pergale ir 417 m. rugsėjo 
23 d. sakytame pamoksle paskelbia, 
kad causa fintta est (Serm. 131, 10). 

166 Bet šiuokart Augustinas 
džiaugėsi per anksti. Naujasis po- 
piežius Zosimas (417—418) 417 m. 


rugsėjo 21 d. pasiuntė laišką Afri- 
kos vyskupams pranešdamas, kad 
Apaštalų Sostas mano, jog Celes- 
tijus ir Pelagijus niekuomet nebu- 
vo nutolę nuo Bažnyčios mokymo. 
Afrikiečiai turėjo skubėti. Karta- 
ginos vyskupas Aurelijus popie- 
žiui išsiuntė formalų protestą dėl 
pažeistos procedūros. 418 m. kovo 
21 d. popiežius sušvelnino poziciją 
sutikdamas, kad ginče dalyvautų ir 
Afrikos Bažnyčia. Popiežiui įtakos 
turėjo ir 1mperatoriaus Honorijaus 
pozicija. 

167 Vis dėlto po imperatoriaus 
edikto ir Afrikos vyskupų susirinki- 
mo Kartaginoje 418 m. gegužės 
1 d. popiežius Zosimas tų pačių 
metų birželio pabaigoje ilgu laišku 
visoms Bažnyčioms galutinai ana- 
temizavo Pelagijų ir Celestijų. 

168 Po Pelagijų išteisinančio po- 
piežiaus ŽZosimo sprendimo afrikie- 
čiai sekmingai veikė ir imperatoriaus 
dvare Ravenoje. 418 m. balandžio 
30 d. ediktu Honorijus Pelagijų 
paskelbė eretiku, o Celestijų su šali- 
ninkais įsakė ištremti. 

169 Plg. Apd6, 7; 5, 14; 12, 24 

179 Su kokiomis pagonybės for- 
momis teko susidurti Augustinui? 
Pagal 399 m. Afriką pasiekusį įs- 
tatymą, valstybei priklausiusios pa- 
gonių šventyklos buvo perduotos 
visuomeninėms reikmėms, dievų 
statulos, jei jos nebuvo papuošimas, 
pašalintos. Privačias šventyklas turė- 
jo uždaryti savininkai. Imperijos 

administracija skubėjo išleisti tokį 
įstatymą, kad audringos krikščionių 
minios nenuniokotų visuomeninio 
turto (Plg. Serm. 24, 6), tad di- 
džiuosiuose miestuose „depagoniza- 
cija“ vyko gana taikiai (jos atspin- 
džiai Kartaginoje — naujai rastuose 
Augustino pamoksluose, e. g. Serm. 
4 D). Bet toliau nuo centrų atsitik- 
davo ir baisesnių dalykų. Sufuose 
(šiandien Sbiba centriniame Tuni- 
se) 399 m. krikščionių minia nuver- 
te Heraklio statulą. Tuomet mieste 
prasidėjo kaltųjų krikščionių me- 
džioklė, jų buvo nužudyta per 60. 
Be to, miesto savivaldybė padavė 
krikščionių bendruomenę į teismą 
ir pareikalavo atstatyti savivaldybės 
nuosavybę — marmurinę statulą. 
Tolesnės proceso detalės nėra žino- 
mos (Ep. 50). To meto pagonys 
susidėjo iš dviejų glaudžiai susipy- 
nusių sluoksnių. Pirmiausia — se- 
nųjų papročių ir švenčių šventėjai 
iš įvairiausių socialinių sluoksnių. 
Kaip tik dėl jų buvo kilęs konfliktas 
Posidijaus Kalamoje. 407 m. lap- 
kričio 15 d. pakartotinis Honori- 
jaus įstatymas uždraudė visas pago- 
nių apeigas, bet 408 m. birželio 1 d. 
audringa šokių procesija Kalamoje 
sukosi po gatves, provokuojamai 
šeldama prie bažnyčios durų. Išėju- 
sius protestuoti kunigus pasitiko ak- 
menų kruša. Kai po kelių dienų 
Posidijus atėjo į savivaldybę reika- 
laudamas, kad būtų laikomasi 407 
11 15 įstatymo, bažnyčia buvo vėl 


458 


apsvaidyta akmenimis, o vėliau pa- 
degra, vienas kunigas nužudytas. 
Posidijus ir kiti kunigai išsigelbėjo 
tik pabėgdami (Ep. 91, 8). Paskuti- 
nysis pagonių siautėjimas truko gerą 
pusdienį, bet savivaldybės pareigū- 
nai ir magistratai nesiėmė jokių 
veiksmų tvarkai atkurti, veikiausiai, 
kaip pastebi Augustinas, bijodami 
neįtikti miesto grietinėlei (Ep. 91, 
9). Antroji grupė - dalis vietos di- 
duomenės, kaip matyti iš Sufų ir 
Kalamos atvejų. Tai veikiau „kultū- 
rinė pagonybė“ — toks Kalamos 
didžiūnas Nektarijus (Ep. 91; 103; 
104). Su pakankamai didele ir įta- 
kinga „kultūrinių pagonių“ grupe 
Augustinui teko susidurti 411 m., 
kai gelbėdamiesi nuo Alariko dau- 
gybė Romos ir apskritai Italijos įta- 
kingiausių šeimų pabėgo į Afriką. 
Toks buvo Voluzianas ir jo ratelis 
(Ep. 132; 135). Jų požiūrį į kūkščio- 
nybę taikliai apibendrina Augusti- 
no pamoksle cituojamas didžiūnas: 
Er boc futurus sum guod est ostiaria 
mea, ac non potius guod fuit Plato, 
guod Pytbagoras?(Serm. 26 D, 59). 
Vis dėlto Augustinas pakankamai 
gerai suprato tokio požiūrio šaltinius 
ir galią. Bažnyčia, tikėjimas ir pa- 
saulis, valstybė, pagonių istorija: 
atsiliepdamas į šias problemas Au- 
gustinas parašys turbūt patį įtakin- 
giausią savo veikalą — „Dievo val- 
stybę“ (413—426). 

"7! Augustinas tą patį buvo sa- 
kęs apie Varoną, De cv. Dei, VI, 2. 

172 Plg. 2 KorG, 7; Ef1, 13; Jok 
l, 18 

173 Šio Posidijaus indicwlum, 
„sąrašėlio“ (jame suregistruot 1030 
Augustino veikalai) nepriduriame. 
Jį sudarinėdamas Posidijus pasinau- 
dojo iki 420 m. Hipono bažnyčioje 
galbūt paties Augustino sudarytu 
chronologiniu veikalų sąrašu (Plg. 
Ketract. II, 41), kurį vėliau papildė. 
(Plg. Francois Dolbeau, La survie 
des oeuvres d' Augustin. Remargues 
sur /ndiculum attribuė a Possidius 
et sur la bibliorhėgue d'Ansėgise; 
in: Du copiste au collectionneur. Mė- 
langes Andrė Vernet, Bibliologia 18, 
Brepols, Turnhaut, 1998, p. 3— 
12). Beto, jis įvedė ir vieną ypatingą 
naujovę, šį sąrašą suskirstydamas pa- 
gal temas, pvz., „Prieš manichėjus“, 
„Prieš donacininkus“, „Prieš pela- 
gininkus', etc. Augustinas Retracta- 
tiones nespėjo apžvelgti savo laiškų 
ir pamokslų, bet Posidijus savo 
„Sąrašelyje“ tai padarė. Smulkiau žr. 
Lancel S., 0p. cit., p. 666-667. 

173 I Kor G, 1-6. Posidijus šią 
ištrauką persirašo iš Augustino 
De opere monachorum 29, 37. 

175 Imperatorius Konstantinas 
318 m. legalizavo Apaštalo reika- 
lavimą, kitiems teisėjams nurodyda- 
mas pripažint vyskupų sprendimus 
(Codex Theodosianus I, 27,1). IV a. 
pabaigoje Arkadijus Rytuose ir 
Honorijus Vakaruose apribojo šias 
vyskupų teismo galias iš jų juris- 
dikcijos atimdami kriminalinius 


nusikaltimus. 408 m. Honorijaus 
įstatymu vyskupai galėjo imtis tik 
arbitražinių bylų, jei abi pusės sutin- 
ka teistis pas vyskupą. Visos bylos, 
kur viena iš pusių buvo Bažnyčios 
žmonės, taip pat priklausė vyskupo 
teismui. Istorikai sako, kad papras- 
tesni vyskupo teismo formalumai į 
jį pritraukdavo pakankamai daug 
besibylinėjančiųjų. 

176 Apie Augustino teisėjavimo 
nuostatas vaizdą galima susidaryti 
iš jo pamokslų, ypač žr. Enn. in Ps 
46, 5; 25, Serm. 2, 13; 72, 12. 

177 Plg. Mk 10, 17; LA 10, 25 

178 Plg. 1 Tim 5, 20 

18 Plg. Ez3, 17; 33, 6 

180 Plg. 2 Tim4, 2 

18! Plg. 2 Tim 2, 2 

182 Keletas iš gausių Augustino 
laiškų leidžia įsivaizduoti, su kokio- 
mis bylomis jam tekdavo susidurti, 
Plg. Ep.22* (420 m.), 24*, 10*. 

185 Pats Augustinas ne kartą de- 
juoja, kad jam daug mielesni vie- 
nuolio darbai nei teisėjo rūpesčiai: 
De opere monachorum, 37; Enn. in 
Pr. 118, Serm. 24, 3. 

184 Čia komentatoriai nepatei- 
kia jokių siūlymų. 

185 Makedonijaus laiškas Au- 
gustinui pastarojo laiškų korpuse, 
Ep.154, 1. Makedonijus Afrikos 
valdytoju buvo 413—414 m., jam 
Augustinas buvo dedikavęs pirmą- 
sias 3 De civitate Dei knygas. Au- 
gustino laiškai Makedonijui 


Ep.153, 155. Augustinas į Make- 

donijų kreipėsi prašydamas bausti 
smurtaujančius donatininkus, bet 
neskirti jiems mirties bausmes. 

186 Plg. F;/ 2, 21. 

187 Tokią Bažnyčios praktiką 
buvo įtvirtinęs G-asis Nikėjos Su- 
sirinkimo kanonas. 

188 Mažai tėra žinių apie Au- 
gustino išorę. Viename paskutinių 
savo pamokslų Serm. 356, 13 jis 
pasakoja atsisakęs kaip dovaną pri- 
imti brangų apsiaustą ar ypatingą 
tuniką sakydamas, kad ji galbūt ir 
deranti vyskupui, bet ne Augusti- 
nui. T. p. žr. Ep. 218, 4. 

18 Plg. F:/ 2, 21. Beje, atroji 
pastabos pusė skirta kai kuriems 
ypač radikaliems vienuoliams. 

150 Plg. S4 20, 17 

5! M. Pellegrino (op. cit, p. 218, 
n. 2 in c. XXII) pastebi, kad savo 
vienuoliams rodydamas saikingo 
asketizmo pavyzdį Augustinas ne- 
prieštarauja kai kurioms Rytų vie- 
nuolių tradicijoms (Plg. Cassianus, 
Inst. I, 2) ir pirmiausia valgydamas 
mėsą ir gerdamas vyną siūlo askezės 
pavyzdį, ypač besiskirianų nuo visa 
tai griežtai draudžiančios manichėjų 
askezės. 

152 Plg. 1 Tim 4, 4-5 

155 Plg. Pr9, 3 

194 Plg. 1 Kar 17, 6 

195 Plg. Mr 3, 4 

196 Plg. P, 25, 29-34 

57 Plg. 2 Sam 23, 15-17 

98 Ple. LA 4, 3 

9? Plg. Sk11,4; Conf X, 31, 46. 

200 1 Tim 5, 23 

201 Tokia visuotinė anų laikų 
praktika, kad keliaujantys Bažnyčios 
žmonės neturėtų apsistoti prie- 
glaudose. 

202 Plg. Contra Jul. IV, 14, 71. 
Skaitymas pre pietų stalo — Kapado- 
kijos ir Egipto vienuolių tradicija. 

203 Šis eleginis dvieilis nėra Au- 
gustino kūrinys. Jo variantas Dal- 
matijoje buvo iškaltas kaip įrašas: 
Plg. S. Lancel, op. ak, p. 326 ir 703. 

204 Apie tai du Augustino senat- 
vės pamokslai Serm. 355 ir 356. 

205 [+ 18, 1; 1 Kor9, 13 

206 Posidijus kalba apie vyskupo 
namus, domus Episcopi (serm. 355, 
2), kur Augustinas gyveno kartu su 
savo kunigais. 

207 Tokį reikalavimą randame 
Statuta eccl. antigua, can. IV (20). 

208 Žiedu būdavo antspauduo- 
jami oficialūs dokumentai, o admi- 
nistracinių reikalų, kaip matome, 
Augustinas kaip tik ir nemėgo. 

20 Panašų atvejį Augustinas 
mini Serm. 355, 5. 

219 Honoratus titulas vėlyvojoje 
Imperijoje būdavo suteikiamas 
aukštiems civilinės ar karinės val- 
džios pareigūnams. 

2! T. y. kai dar gyvo asmens tur- 
tas užrašomas Bažnyčiai, kuri juo ga- 
lės naudotus po dovanotojo mirties. 

212 Plg. 2 Kor4, 18 

25 Tokia buvo „rašymo“ tech- 
nika: Augustino dikruojamą tekstą 
raštininkai pirmiausia užrašydavo 

vaško lentelėse, paskui perrašydavo 
į kodeksus. Tuomet Augustinas per- 
skaitydavo ir pataisydavo, kas jam 
atrodydavo reikalinga. 

214 „Rašyti“ Antikos pabaigos 
laikais reiškė „diktuoti“. Sprendžiant 
iš Augustino palikimo, Hipono 
bažnyčioje raštininkų (motarii eccle- 
s1ae) darbas buvo sutvarkytas pui- 
kiai. Kūrybinė Augustino energi- 
ja - prisiminkime visas vyskupo 
pareigas — buvo fenomenali. Viena- 
me iš neseniai rastų laiškų Augusti- 
nas 419 m. gruodį rašo mūsų Po- 
sidijui, kad nuo rugsėjo 11 d. iki 
gruodžio 1 d., t. y. per G savaites, 
padikravęs 6 000 eilučių. Plg. £p.23 
A*. Tyrinėtojų skaičiavimu, viena 
Augustino raštininkų eilutė turėtų 
atitikti 3/4 Patrologia Latina eilu- 
tės. Žr. Lancel S., op. cit., p. 308. 

25 I. 10, 39—41 

216 Augustino įpėdinis Hipono 
vyskupo soste Eraklijus kaip tik 
buvo didelis statybų mėgėjas. 

27 Plg. Conf, VIII, 6, 13. 

218 Maryt, kalbami dalykai dė- 
josi 410 m., kai visigorams įsiveržus 
į Italiją ir Romą, Afriką užplūdo 
pabėgelių srautas. 

213 Plg. De officiis, II, 18. Po 
Romos pralaimėjimo prie Andri- 
nopolio 378 m. arijonams visigo- 
tams, Ambraziejus atidavė išlydyti 
bažnyčios indus, kad galėtų išpirk- 
ti karo belaisvius. Toks jo žingsnis 
sukelė Milano arijonų nepasitenki- 
nimą, nuo kurio gindamasis jis ir 


pasakė pamokslą, vėliau įtrauktą į 
De offciis. Šio pamokslo Augusti- 
nas negalėjo girdėti, nes į Milaną 
atvyko tik 384 m. Tad Augusti- 
nas, — tokia P. Courcelle (0p. cit., p. 
618) nuomonė - veikiausiai bus 
girdėjęs po krikšto balsu skaitomas 
kaip tik šias De offcis ištraukas. 

220 Šis Augustino pamokslas 
nėra išlikęs. 

221 Nei Augustino, nei Ambra- 
ziejaus pamokslų korpusuose tokio 
pamokslo nėra. Vienintelis šia tema 
to meto pamokslas yra išlikęs Pau- 
lino iš Nolos laiškų rinkinyje: De 
gazophbylacio, 1-2, CSEL, 40. P. 
Courcelle (0p. cit., p. 620) mano, 
kad Augustinas tikrai galėjo girdėti 
Bažnyčios aukoms skirtą paprastai 
per gavėnią sakomą Ambraziejaus 
pamokslą. Kaip maryri iš Paulino 
pavyzdžio, galėjo būti kalbama apie 
paaukotą vargšės našlės skatiką ir 
baramą turtuolį (ZA 21, 24; MĄ 
12, 41-44; Mt 22, 42-46). Kitur 
šią vietą Ambraziejus komentuoja 
Epist. ad Irenaeum 26, 4; De pati- 
entia II, 9, 82; In Lucam 10, 6; De 
viduis 5, 28-32. Posidijaus /Indicu- 
lus mini Augustino pamokslą de 
vidua illa guae misit duo minuta in 
gazopbylacium, bet šiuolaikiniai 
tyrinėtojai jo tarp Augustino pa- 
mokslų neranda. 

222 Kaip ir pora skyrių aukščiau, 
Posidijus čia kalba apie vyskupo rū- 
muose Augustino įsteigtą 20naste- 
rium clericorum— pirmąją savo laikų 

Afrikoje kunigų bendruomenę. 
Panašiai prieš jį Galijoje buvo darę 
Martynas Tūre (Tours) ir Victrici- 
jus Ruenoje (Rouen) bei Italijoje — 
Euzebijus Verčelije (Vercelli). Ku- 
nigams tai reiškė fiziškai atsiskirti nuo 
žmonos ir šeimos — celibato taisyklės 
dar buvo gana naujos — ir ypač atsi- 
žadėti turto, padovanojant jį Hipo- 
no ar kokiai kitai Bažnyčiai arba, jei 
reikalinga, savo šeimos nariams. Apie 
425/6 m. kartu su Augustinu kuni- 
gų bendruomenės gyvenimą galė- 
jo gyventi apie penkiolika žmonių. 
Hipono katalikai didžiavosi, kad jų 
vyskupas su kunigais gyvena taip, 
kaip aprašyta Apaštalų darbuose 
(Serm. 356, 2). 

23 Plg. Mr 5, 34-37. Vykdy- 
damas šiuos Jėzaus pamokymus, 
Augustinas siekė atpratinti savo 
De Serm. Domini in monte I, 17, 
51; Ep. ad Gal. expositio 9, Serm. 
180, 2; 307, 5; Ep. 157, 40). Apie 
priesaikas ir Augustino požiūrį į 
žmogaus prigimties blogį žr. Brown 
P., 0p. cit., p. 164—165. 

224 Ps 140, 4 

5 Mr 5, 23-24 

25 Mr 18, 15-17 

7 Mr 18, 21-22 

228 Plg. Mr G, 12 

223 Jos vardo taip ir nežinome. 
Augustinas ją mini Ep. 211, 4. 

220 Apie moterų vienuolyno įkū- 
rimo datą žinių nėra. Žinoma, kad 
jis buvo tolėliau nuo Hipono baž- 

nyčios, vyskupo rūmų ir Sodo vie- 
nuolyno komplekso, bet jo vieta 
Hipone nėra nustatyta. Po Augus- 
tino sesers mirties 411 m., vie- 
nuolynui vadovaujant Felicijai, 
vienuolės nenustatytu metu buvo 
sukilusios veikiausiai prieš kuni- 
go Rustiko paskyrimą vyresniuo- 
ju. Šiandien linkstama atmesti 
nuomonę, kad Augustino Praecep- 
tum — mums išlikusios vienuolyno 
taisyklės — buvusios skirtos šiam 
moterų vienuolynui. Žr. Lancel S., 
op. cit., p. 332. 

21 Augustino brolis Navigijus 
galbūt buvo vyresnis už Augustiną. 
Daugiau brolių ir seserų Augusti- 
nas neturėjo. 

222 Hipono susirinkimo (393 
m.) can. 16 ir III Kartaginos susirin- 
kimas (397 m.) buvo nusprendęs, 
kad kartu su dvasininkais gyventi 
gali motina, sesuo, dukterėčia ir 
apskritai giminaičiai. 

23 Plg. I Kor8, 9 

24 Plg. 1 Kor 10, 13 

25 I Kor8, 9 

236 Jok. 1, 27 

7 Plg. Mk 5, 23; 7, 32 

28 Posidijus šiuos patarimus sie- 
ja su Ambraziejumi, bet jo raštuose 
randamas tik vienas —- kviečiamam 
atsisakyti pietauti (De offzciis I, 20, 
86). Vis dėlto panašu, kad Augus- 
tinas iš tiesų laikėsi šių Ambrazie- 
jaus patarimų: jis Hipono vyskupui 
buvo didžiausias vyskupo — gany- 


tojo autoritetas. 

29 Plg. Conf I, 13, 22. 

20 Augustinas negalėjo girdėti 
paskutiniųjų Ambraziejaus žodžių, 
nes jam mirštant jau dešimt metų 
gyveno sugrįžęs į Afriką. Vis dėlto, 
matyt, Posidijus tikrai bus girdėjęs 
šį pasakojimą iš Augustino lūpų, 
nes kaip tik Augustinas, mirus Am- 
braziejui, paprašė Pauliną Milanie- 
tų parašyti šiandien išlikusį Ambra- 
zlėjaus gyvenimą. Jame yra ir čia 
minimi žodžiai: Paulinus, Vira Am- 
brosii, 45, 2. 

21 Mr 6, 12 

242 Caecilius Cyprianus Thas- 
cius (200/210—258 09 14) šven- 
tasis, pirmasis Afrikos vyskupas 
kankinys, Kartaginos vyskupas, 
didžiausias Afrikos Bažnyčios auto- 
ritetas tiek katalikams, tiek ir dona- 

243 Kiprijonas, De mortalitate 
19. Posidijus Kiprijono pavyzdžiu 
iliustruoja populiarią stoikų išminų: 
Plg. Seneaa, Ep. 4, 5; Epictetus, Dis 
IV 7, 4. 

244 De recensione librorum. Pars 
Augustinas šį savo 426/7 m. para- 
šytą veikalą vadina Retractationes. 
Posidijų šį veikalą taip pavadinti 
veikiausiai įkvepė Retractationes 
pradžia: ut opuscula mea ... recen- 
seam (Prol. 1). 

245 Tokia istorija Augustinui at- 
sitiko su vienu didžiųjų jo veikalų 
De Trinitate. 415 m. jis sužinojo, 
kad po Afriką jau sklinda šio jo vei- 
kalo I-IX ir XII kn. dalis, nors visas 


veikalas dar nebuvo parašytas ir ga- 
lutinai nesuredaguotas. Pasipiktūnęs 
jis parašė laišką (£2.174) Aurelijui, 
prašydamas paskelbti visiems Afri- 
kos vyskupams, kad nebaigtas veika- 
las buvęs iš jo pavogtas, išleistas ne 
jo, tad jo atsakomybė už šią knyga 
esanti daline. Vis dėlto Aurelijui 
pavyko įtikinti Augustiną nekurs- 
tyti konflikto ir, parašius trūksta- 
mas knygas, parengti pilną veikalo 
leidimą. 

246 Pavyzdžiui, Contra Iulianum 
opus imperfectum, De baeresibus 
(429/30 m.). 

247 Tai Speculum de scriptura sac- 
ra, parašytas 426/7 m. 

248 Germanai jau apie 20 metų 
buvo Ispanijoje. Vadovaujami Gei- 
zeriko, per Gibraltaro sąsiaurį į Af- 
riką jie persikėlė 429 m. gegužės 
mėnesį. Afrikoje jie nesutiko jokio 
rimtesnio pasipriešinimo — krašto 
civilinės ir karinės administracijos 
sutrikimus jau seniai rode beveik ne- 
trukdomai siautėję vergų pirklių 
būriai (mangones) ir prastai saugo- 
mas pietinis Žžmes, per kurį vis daž- 
niau ir giliau į klestinčias romani- 
zuotas provincijas prasiskverbdavo 
ginkluoti barbarų būriai. Germanų 
greitą žygį stabdė tik natūralios 
priežastys - 8 000 karių būrys kar- 
tu su žmonomis ir vaikais negalėjo 
keliauti labai greitai. Nukariavę tur- 
tingiausias Afrikos provincijas, van- 
dalai čia įkūrė savo karalystę, kuri 
gyvuos apie 100 metų. 

28? P, 41, 4 

0 Koh 1, 18 

21 Par 14, 30; 25, 20 

252 Plg. Joel 1, 9 

255 Pl. Žyd 11, 38 

254 Cirtą gerai saugojo natūralūs 
įtvirtinimai, Hiponas ir Kartagina 
buvo ginami. Beje, ypač Kartagina 
buvo paruošta gintis nuo jūros, o 
ne sausumos antpuolių. Kartaginą 
Geizerikas užėmė 439 m. 

255 Kaip baigėsi vandalų ap- 
siaustis, nėra žinoma. Nors Posidi- 
jus rašo, kad užimtas miestas buvo 
sudegintas, vis delto atrodo, kad pa- 
laužui bado vandalai nutraukė ap- 
siaustį (Procopius, De belo Vanda- 
lico, I, 3, 34). Tikrai žinoma, kad 
Bonifacijus iš Hipono pasitraukė ir, 
sulaukęs pastiprinimo iš rytų, to- 
liau organizavo pasipriešinimą, bet 
vėl buvo sumuštas. Archeologiniai 
kasinėjimai nerodo, kad Hipone 
būtų vykęs koks nors didelis gaisras 
ar kad miestas būtų buvęs sugriau- 
tas, panašiai kaip Kartagina 146 m. 
pr. Kr. 435 m. Geizerikas Hipone 
pasirašė pirmąją nukariavimus pri- 
pažįstančią sutartį su imperatoriu- 
mi Valentinianu III, kas taip pat 
patvirtina, kad Hiponas nebuvo 
griuvėsių krūva. 

256 Plg. Plotinas, Enn. I, 4, 7. 
Šiuos žodžius Augustinas buvo pri- 
siminęs ir 411 m. pamokslaudamas 
Kartaginoje, kur buvo susirinkę ne- 
maža bėglių iš germanų siaubiamos 
Romos. Plg. Serm. 296, 7. Gyveni- 

mo pabaigoje permąstydamas pra- 
bėgusį laiką Augustinas vėl skaito 
savo pirmuosius jaunystės veikalus 
(Retractationes), vėl prisimena savo 
jaunystės didžiausią intelektualinį 
herojų Plotną. 

257 Bonifacijus, puikus karys, 
karjeros karininkas — reikšminga to 
meto Afrikos ir net Imperijos isto- 
rijos figūra. Kariavęs prie Dunojaus 
1r Ispanijoje, jis apie 420 vadovavo 
kariuomenei, gynusiai Afrikos Zmes, 
dalyvavusiai persekiojant donati- 
ninkus ir, mirus žmonai katalikei, 
ketino pasirinkti vienuolystę, bet 
Augustinas ir Alypijus, specialiai 
nukeliavę tolimą kelią į Thubunas, 
jį atkalbėjo, siūlydami jam susi- 
laikanųį doro kario krikščionio gy- 
venimą (Ep. 185, 189, 17*; 7*). 
Bet Bonifacijus buvo nerami siela. 
Įsitraukęs į politiką, jis tapo galin- 
giausiu Afrikos pareigūnu, comes Af- 
ricae (422 m.), po įpėdinio nepali- 
kusio Honorijaus mirties (423 08 
15) kilusioje suirutėje, pagrasinęs 
grūdų blokada, parėmė Galą Pla- 
cidiją ir jos mažametų sūnų, būsimąjį 
Valentinianą III, būdamas Ravenoje 
sudarė politinę santuoką su arijone 
Pelagija, savo dukterį 426 m. leido 
pakrikštyti arijonų kunigui. Augus- 
tinui teko karčiai nusivilti savo ka- 
riu krikščioniu (Ep. 220). Tikėda- 
masis vyriausiojo kariuomenės vado 
posto už paramą Valentinianui III, 
bet jo negavęs, Bonifacijus 427 m. 
pasipriešino sostinei ir 427/8 m. 

Afrikos vietininku buvo paskirtas 
visigotas Sigisvultas. 428/9 m. spe- 
cialus Ravenos pasiuntinys Darijus 
sutaikė Bonifacijų su dvaru, bet jau 
Antikoje būta spėjimų, ar kartais ne 
Bonifacijus, siekdamas savo politi- 
nių tikslų, gotui Sigisvultui atsverti 
į Afriką pasikvietė vandalus. Keistu 
likimo lėmimu kaip tik šis Bonifa- 
cijus vadovavo Augustino Hipono 
gynybai. 

258 Posidijus buvo Hipone. Ar 
taip lėmė burtai, ar jis čia pasitraukė 
su visa savo bendruomene, nežino- 
me, cf. Augustino gyvenimas XXX 
42-43. Didžiausio Augustino gy- 
venimo draugo Alypijaus pėdsakų 
šių antpuolių suirutės metais dau- 
giau neaptinkame. 

2? P; 118, 137 

20 2 Kor 1, 3 

2! Posidijaus žvilgsnis „už mirš- 
tančio vyskupo regi šventojo šešėlį“ 
(Lancel S., op. cit., p. 665). Augus- 
tinas apie stebuklingus išgijimus 
Hipone De civ. Dei XXII, 8. Beje, 
Posidijus savo mieste Kalamoje šv. 
Stepono relikvijoms skirtą koplytėlę 
pastatė anksčiau nei Augustinas Hi- 
pone. Šv. Stepono relikvijos buvo 
rastos 415 m. netoli nuo Jeruzalės 
kaip tik vykstant vietinės Bažnyčios 
sinodui, kuriame svarstytas Pelagi- 
jaus mokymas. Šiame susirinkime 
dalyvavo Augustino siųstas kuni- 
gas Orozijus, kuris, grįždamas į Af- 
riką, ir parvežė pirmojo kankinio 
relikvijas, labai greitai ir plačiai pask- 


lidusias Numidijoje. Kalamoje prie 
šv. Stepono koplytėlės tokie išgijimai 
turbūt vykdavo gana dažnai. 

262 Romania. Žodis sudarytas 
kaip Gallia, Graecia, Britannia, 
pirmą kartą be šios Posidijaus vietos 
pavartotas pas Orozijų, Žzst. III 20, 
11; VII 43, 5. 

263 Tai Augustino laiškų korpu- 
so Ep.228. Veikiausiai tai pats pas- 
kutinis jo laiškas. Plg. Chr. Mohr- 
mann, op. cit., LX]. 

264 Prieš 15 metų Honoratą į 
vyskupus buvo įšventinęs pats Au- 
gustinas. Honoratas vyskupavo ne- 
dideliame Tiabės miestelyje šalia 
Augustino gimtosios Tagastos. 

265 Kvodvultdėjas (Guodvult- 
deus) - Kartaginos bažnyčios diako- 
nas, o po Aurelijaus mirties (430) — 
jos vyskupas, dažnas Augustino 
korespondentas. Šis jam adresuotas 
Augustino laiškas nėra išlikęs. 

266 Plg. Ps 114, 3 

267 Ps 30, 3 

268 Mr 10, 23 

29 Plg. Apd 20, 28 

270 Plg. Mt 2, 14 

"1 Plg. Apd9, 25; 2 Kor 11, 33 

*72 Plg. Mr 24, 45-51 

23 I Jn 3, 16 

274 410 m. užėmę Romą svebai, 
alanai, vandalai pasuko siaubti Is- 
panijos, kur netrukus įsitvirtino 

25 Jn 10, 12-13 

276 Aleksandrijos vyskupas šv. 
Atanazas (ca 295 - 373 05 02) - 

„vienas iš įspūdingiausių visos Baž- 
nyčios istorijos asmenų ir didžiausias 
iš visų Aleksandrijos vyskupų“ 
(Ouasten J., Patrology, vol. III, p. 
20) arijonų buvo laikomas pirmuoju 
savo priešu. Jis penkis kartus buvo 
ištremtas iš savo sosto ir 17 metų 
išbuvo tremtyje. Bėgdamas nuo im- 
peratoriaus Konstancijaus persekio- 
jimų, Atanazas 355 m. pasitraukė 
pas Egipto dykumų vienuolius ir 
tarp jų praleido 6 metus. Tai buvo 
trečioji Atanazo tremtis. Kartu su 
arijonais germanais Afriką pasiekė ir 
didžiųjų arijonybės priešų šlovė. 

77 1 Kor8, 11 

278 2 Kor 11, 29 

29 Plg. Conf X, 29, 40. 

280 Plg. EfG, 12 

21 Tą pačią mintį kitur Augus- 
tinas dėsto De cv. Dei, 16; contra 
Iulianum IV 14; Ep. 111, 9. 

282 Plg. 1 Pr2,5 

283 Plg. Ef5, 30 

24 Plg. Mr 26, 39 

285 Mt 26, 42 

7 BI 

287 1 Kor 13, 5 

8 I Kor 10, 33 

2? Fil 1, 23 

Tas Plg. 2 Sam 21, 17 

21 Plg. 517, 2; Įt6, 16; Iz7, 12 

22 Plg. Par 18, 18 

23 Plg. 2 Tim 1, 18 

23 Jn 10, 12 

295 Plg. P; 122, 2 

99 Tai Ps 6, 31, 37, 50, 101, 
129, 142 

7 Plg. 1 Kar 2, 10; 1 Kar 29, 
28. Augustinas mirė 430 m. rug- 
pjūčio 28 d. 

28 Tokiu pačiu papročiu prieš 
43 metus buvo palaidota ir Augus- 
uno motina Monika. Kaip matome, 
Posidijus nepaliko jokių topografi- 
nių nurodymų apie Augustino pa- 
laidojimo vietą. Archeologiniai 
Hipono kasinėjimai nerado jokių 
ženklų, nurodančių Augustino ka- 
po vietą. 

2? Augustinas suprato savo dar- 
bo vertę, o jo biblioteka tikrai išliko 
vėlesnėms kartoms. Beje, turimas 
Augustino korpusas yra pats di- 
džiausias iš visų krikščioniškos ir 
pagoniškos Antikos autorių. Kalbė- 
dami apie Augustino raštų išlikimą, 
mokslininkai nesidrovi sakyt, kad 
tai stebuklas. Plg. Lancel S., op. cit. 
p. 667-668. Augustino knygos 
nesudegė per Hipono apsiausų, jų 
nesunaikino arijonai vandalai. Čia, 
matyt, didžiausias mūsų Posidijaus 
nuopelnas: jis dar bus Kalamos 
vyskupu iki 437 m., o jo sudarytas 
Augustino darbų sąrašas daugelį 
amžių saugos Augustino raštų au- 
tentiškumą (žr. Fr. Dolbeau, op. ar, 
p. 4-5). Tyrinėtojai mano, kad 
Augustino raštų visuma labai grei- 
tai, nuo antrosios V a. pusės, buvo 
pergabenta į Italiją ir tapo apaštalų 
bibliotekos dalimi Romoje. žr. Lan- 
cel S., op. cit., p. 668; Bouhor J. P., 
La transmission d Hippon 4 Rome 
des oeruvres de saint Augustin, in: 

Du copiste au collectioneur. Mė- 
langes en Ubonneur de Andrė Ver- 
net, Brepols, 1999, p. 23—33. 

300 Serm. 365, 3 Augustinas 
mini savo sūnėną Patricijų, pasirin- 
kusį vienuolio gyvenimą. 

*! T. y. „Bažnyčios žmonių“, 


„gerų krikščionių. 

302 Antbologia Latina 721. 
303 Plg. 1 Kor 13, 13 
2122 

305 Plg. Mr 13, 52 

306 Plg. Mr 13, 45—46 
307 Plg. Jok 2, 12 

308 Plg. Mr 5, 19 

39 Plg. Ps 15, 7 


VARDŲ RODYKLĖ 


Į rodyklę įtraukti asmenvardžiai ir vietovardžiai, minimi „Išpažinimuose“ 
ir Posidijaus „Augustino gyvenime“. Pastarieji išskiriami raide „P“. Ara- 
biški skaičiai rodo „Išpažinimų“ knygos numerį, romėniški — skyrelio. 


Abraomas 3 VII; IX 3 

Adeodatas 9 VI, XII 

Adomas 5 IX; 8 IX; 9 XIII 

Afrika 5 XII; P I, III, V, VII, 
XVIII, XXVII 

Aleksandrija 10 XXXIII; P XXX 

Alipijus 7 VII-X, XII, XVI; 7 XIX; 
8 VI, VIII, XII; 9 IV, VI 

Ambraziejus 5 XIII, XIV; 6 I-IV; 
8 II, VI; 9 V,VII, XII; P I; XXIV, 
XXVII 

Anaksimenas 10 VI 

Antanas, eremitas 8 VI, XII 

Anubis 8, II 

Aristotelis 4 XVI 

Atanazas, vysk. 10 XXXIII; P XXX 

Ateniečiai 7 IX 


Babilonas 2 III 
Bonifacijus P XXVIII 


Cezarėja P XIV 
Ciceronas 3 IV; 5 VI; 7 VII 
Cirta P XXVIII 


Danaja 1 XVI 
Didieji Grįžulo ratai 5 IV 
Didonė 1 XIII 

Dovydas 3 VII; 9 IV; 10 XXXI, 
XXXIII; P XXII; XXX; XXXI 


Egiptas 7 IX; 8 VI; P XXX 

Elijas 10 XXXI, 13 XXVI; P XXII 
Elpidijus 5 XI 

Emeritas, P XIV 

Enėjas 1 XIII 

Epafroditas 13 XIII 

Epikūras 6 XVI 

Euodijus 9 VIII, XII 

Ezavas 7 VI, IX; 10 XXXI; P XXII 


Faustas 5 III, VI, VII, XIII; 6 XI 
Filipiečiai 13, XXVI 

Firmas P XV 

Firminas 7 VI 

Fortūnatas, manichėjas P VI 
Fotinas 7 XIX 


Galatai 13 XIII 
Gervazas 9 VII 
Graikai 1 XIV; 10 XX; 13 XXIII 


Hierijus 4 XIV 
Hipokratas 4 III 


Hiponas P III, IV, VI, VIII, IX, XI, 
XV-XVIII, XXIV, XVIII 

Homeras 1 XIV, XVI 
Honoratas P XXX 

Honorijus, imp. P XIII, XVIII 
Hortenzijus 3 IV; 8 VII 


Ieva 13 XIII 

Inocentas, pop. P XVIII 

Italija 1 XVII 

Ispanija P XXVIII; XXX 
Izaokas 9 V 

Izraelis 9 X; 10 XXXIV; P XXX 


Jeruzalė 9 XIII; 10 XXXV; 12 XVI; 
13 X 


Jokūbas 3 VII; 
XXXIV 


Jonas, apašt. P XXII 

Jonas Krikštytojas 10 XXXI 
Jordanas 13 II 

Julijonas, imperatorius 7 V 
Junona 9 VII 

Juozapas 10 XXXIV 
Jupiteris 1 XVI 


7 VI, IX; 10 


Kalama P VIII; XII 

Kartagina 1 XIII; 2 III; 3 I; 4 VII, 
5, III, VII, VIII, X, XII; 6 VII, 
IX, X; 7 II; 10 XVI, XXI; P I, 
VI; VIII; XIII; XIV; XXIV; XVI; 
XVII 

Kasicijakas 9 III, IV 

Katilina 2 V 

Kiprijonas 5 VIII; P XXVII 

Konstancijus, 1mp. P XXX 

Kreuza 1 XIII 


Krispinas P XII-XIII 
Kvodvultdėjus P XXX 


Madaura 2 III 

Makedonija 13 XXV, XXVI 

Makedonijus P XX 

Maksiminas, arijonų vysk. P XVII 

Marcelinas, Flavijus P XIII 

Marija 5 X; P XXIV 

Marsas 4 III 

Mauritanija P XIV, XXVIII 

Medėja 3 VI 

Megalijus, vysk. P VIII 

Milanas 5 XIII; 6 VI, X, XIV; 8 
VI; 9 VI, VII; P I 

Minerva 8 II 

Monika 9 XIII 

Morta P XXIV 

Moze 3 VII; 11 II, III; 12 XV, 
XVII, XXIII-XXVII, XXX, 
XXXI 


Nebridijus 6 VII, X, XVI; 7 II VI; 
8 VI; 9 III, IV 

Neptūnas 8 II 

Nojus 10 XXXI; P XXII 

Numidija P VIII 


Onesiforas 13 XXV 
Orestas 6 VI 
Ostija 9 VIII, X, XI 


Pascencijus P XVII 
Patricijus 9 Lš, XIII 
Paulius, apaštalas 3 IV; 7 XXI; 8 

IV, X; 13 XIII, XXI, XXV, XXVI; 
P XXX 
Paulius, prokosnsulas 8 IV 
Pyladas 4 VI 
Ponticijanas 8 VI, VII 
Protazas 9 VII 


Roma 4 XIV; 5 VIII, X, XII, XIII; 
6 VIII, X; 8, II; 9 III; P I 

Romanijonas 6 IV 

Romenija P XXX 


Saliamonas 3 VI 
Saturnas 4 III 

Saulius 8 IV 

Seneka 5 VI 

Simachas 6 XIII 
Simplicijonas 8 I, II, V 
Siras 4 XIV 


Tagasta 2 III; 4 VII; P I 
Terencijus 1 XVI 

Tesalonikai 13 XXVI 
Teukrai 1 XVII 
Tiabė P XXX 
Tiberis 9 VIII, X 
Timotiejus P XXII 
Tobijas 10 XXXIV 
Trevirai 8 VI 

Troja 1 XIII 


Ursas P XVI 


Valentinianas, imperatorius 9 VII 
Valentinianas Jaunesnysis P I 


Valerijus, vysk. P IV-V, VIII 


.Venera 4 III; 8 II 


Verekundas 8 VI; 9 III 
Vergilijus 1 XIV 
Viktorinas 8 II, IV, V 
Vindicijonas 7 VI 
Zosimas, pop. P XVIII 


Žydai 13 XXIII 

